
Quae  nostra  aetate  de  doctrina  dicendi  opera  in 
lucem  prodierunt ,  tribus  maxime  rebus  ab  iis  , 
quae  saeculis  proxime  elapsis  in  usu  erant,  dif¬ 
ferre  existimo.  Primum  enim  quae  olim  de  ele¬ 
mentis  rhetoricae ,  de  ipsa  rhetorica  et  de  'poetica 
arte  separatim  et  a  diversis  fere  auctoribus  tradi 
consueverant,  ea  hodie  cuncta  uno  de  arte  dicendi 
opere  complectuntur.  Huius  autem  operis  cum  par¬ 
tem  primam  omni  dicendi  facultati  communem, 
alteram  solutae  ,  tertiam  poeticae  orationi  pro¬ 
priam  fecissent  ;  eo  quoque  a  veterum  consuetu¬ 
dine  deflexerunt ,  quod  in  parte  altera  non  de 
paucis  et  obviis  scriptionibus,  ut  epistola,  ut  nar¬ 
ratione  ,  sed  de  historia  quoque  multisque  aliis 
gravissimis  operibus  exponerent ;  inter  haec  autem 
oratoriae  facultati  non  plus  operae  et  studii,  quam 
reliquis  tribuerent.  Tertium  discrimen  in  rerum, 
quae  docentur,  tractatione  notatur.  Veteres  enim, 


IV 

quae  in  ratione  dicendi  animadversa  erant ,  ac¬ 
commodate  ad  usum  plano  et  simplici  sermone 
explicabant ;  bodierni  scriptores  haec  praecepta 
ex  philosophica  doctrina,  quam  aestJieticam  appel¬ 
lamus,  repetenda  putaverunt.  Itaque  in  parte  illa, 
quam  comtnunem  dixi,  principia  ponunt,  ex  quibus 
in  sequentibus  praeceptiones  singulas  docte  et  sub¬ 
tiliter  derivare  student ,  de  divisione  quoque  et 
definitione  haud  raro  enucleate  et  erudite  dispu¬ 
tantes. 

Ac  mihi  quidem  ad  usum,  quem  edendis  hisce 
libris  spectamus,  animum  advertenti,  ut  aliqua, 
quae  nostri  aevi  scriptoribus  placuere ,  utiliter 
assumi,  ita  nonnulla  ab  hoc  instituto  aliena  esse 
videbantur.  Quod  enim  ex  re  ipsa  natum  esse 
intelligo,  ut  scilicet  omnia  dicendi  praecepta  opere 
uno  comprehenderentur;  id  etiam  ad  breviorem 
planioremque  tractationem  conferre  aliquantum 
posse  fateor.  Enimvero  ut  de  ea,  quae  proprie  elo • 
quentia  dicitur,  nec  accuratius  nec  fusius  quam 
de  reliquis  solutae  orationis  operibus  praecipere¬ 
tur  ;  id  neque  mori  alicuius  aetatis  ,  nec  illi  , 
quam  in  deliciis  habent,  divisionis  aequabilitati 
concedendum  putavi.  Praeterquam  enim  quod  elo¬ 
quentiae  sacrae  et  profanae  usus  et  per  se  ipse 
gravissimus  et  discentium  plerisque  frequens  fu¬ 
turus  est;  ea  est  huius' facultatis  vis  atque  ratio, 
ut  qualibet  alia  magis  adolescentium  ingenia  ad 
omnem  humanitatem  informet.  Neque  igitur  eam 
in  parte  aliqua  communi  inclusi  ;  sed  posteaquam 


de  nonnullis  solutae  orationis  generibus  m  parte 
secunda,  atque  de  poesi  in  tertia  disserui  ,  pro 
priam  adi  unxi,  in  ana  rhetoricae  nraecepta  more 
consueto  executus  sum.  In  illa  autem  secunda 
parte,  etsi  praeter  epistolam,  narrationem  et  de¬ 
scriptionem,  vitas  quoque,  historiam  et  dialogos 
brevissime  tractavi  ;  multitudinem  tamen  operum, 
de  quibus  plerique  nostra  aetate  praecipiunt,  per¬ 
sequendam  esse  non  sum  ratus.  Sic  enim  mihi 
cum  Tullio  (1),  cui  consentit  Fabius,  recte  sta¬ 
tuere  videor :  cum  tradita  sunt  cuiusque  artis  dif¬ 
ficillima,  reliqua,  quia  aut  faciliora  aut  similia 
sint,  tradi  non  necesse  esse;  ut  in  pictura,  qui 
hominis  speciem  pingere  perdidicerit,  posse  eum 
cuiusvis  vel  formae  vel  aetatis,  etiamsi  non  di¬ 
dicerit,  pingere;  neque  esse  periculum,  qui  leo¬ 
nem  aut  taurum  pingat  egregie,  ne  idem  in  multis 
aliis  quadrupedibus  facere  non  possit.  Neque  enim 
est  omnino  ars  ulla,  in  qua  omnia,  quae  illa  arte 
effici  possunt,  a  doctore  tradantur:  sed  qui  pri¬ 
marum  et  certarum  rerum  genera  ipsa  didicerint, 
reliqua  non  incommode  persequuntur.  Et  certe 
cum  cuiusque  artis  opera  paene  infinita  sint,  qui 
singulas  species  exequi  conati  sunt ,  duo  subie¬ 
runt  incommoda,  ut  et  nimium  dicerent,  nec  ta¬ 
men  totum  (2). 

Ab  illa  denique  docendi  ratione ,  quae  artis 
praecepta  ad  philosophiam  revocat ,  plane  mihi 

(1)  De  or.  2,  16. 

(2)  Quint.  5.  10. 


refugiendum  esse  censui  ;  quippe  quae  et  adole* 
seentium  ingenia  ,  tenera  adhuc  et  nulla  altiori 
disciplina  imbuta,  non.  excolendo  perficiat,  immo 
etiam  obtundendo  depravet,  eamque  ipsam  animi 
culturam,  quam  hac  institutione  quaerimus,  sin¬ 
cerum  pulchritudinis  iudicium  et  politioris  hu¬ 
manitatis  sensum,  mirum  quantum  impediat.  Ita¬ 
que  huius  operis  parte  prima  non  philosophiae 
principia  ,  ex  quibus  deducantur  regulae  artis  , 
sed  praecepta  cuivis  dicendi  generi  communia  com¬ 
plexus  sum.  Neque  omnino  quidquam  diligentius 
quaerendum  mihi  esse  statui ,  quam  ut  omnia  , 
quae  traderem  ,  ad  tironum  usum  et  intelligen- 
tiam  accommodarem.  Qua  tamen  cura  prohiberi 
me  nolui,  quominus  aliqua  captu  facilia  nec  scitu 
inutilia  ex  laudata  aestheticae  doctrina  paucis 
intexerem,  aut  de  nonnulla,  quae  hodie  agitatur, 
subtiliori  quaestione,  quid  sentirem,  in  notis  vel 
scholiis  breviter  explicarem. 

Illud  vero  haud  scio  an  multis  immerito  fe¬ 
cisse  videar  ,  ut  parte  generali  vix  alia  ,  quam 
elocutionis  praecepta  comprehenderem.  Loci  sal¬ 
tem  illi,  qui  inventionem  spectant,  ad  communem 
doctrinam  referendi  fuisse  videantur.  Quamquam 
nec  illud  me  fugit,  esse,  qui  totam  hanc  locorum 
doctrinam  ahiiciendam  aut  certe  ex  integro  mu¬ 
tandam  censeant.  Quoniam  enim  homo,  quaecum¬ 
que  sciat,  ea  vel  vitae  usu  vel  historiae  monu¬ 
mentis  vel  cogitandi  vi  cognoverit  necesse  est ; 
ad  na  eo  vel  similia  genera  inveniendi  praecepta 


II  \ 

revocari  volunt,  \erumtamen  non  id  huic  disci¬ 
plinae  propositum  est,  ut  in  naturam  et  originem 
omnis  cognitionis  subtilius  inquirat ;  sed  ut  indi¬ 
cet  et  explanet  ea  rerum  capita,  quorum  consi¬ 
deratione  argumenta,  ad  id,  quod  volumus,  pro¬ 
bandum  idonea  facilius  reperiamus.  Ut  igitur  ad 
hunc  usum  loci,  quos  plerique  omnes  cum  Cice¬ 
rone  ex  Aristotele  deprompserunt,  'mea  quidem 
opinione  sunt  aptissimi  ;  sic  tamen  eum  ipsum 
usum  in  ulla  alia  nisi  in  oratoria  arte  habere 
vix  possunt.  Etsi  enim  ,  quae  historici  et  ipsi 
poetae  dicunt,  ad  hosce  locos  aliquo  modo  referri 
sine  dubio  queant ;  nemo  tamen  vel  historiam  vel 
carmen  scripturus,  ex  locis  illis  ea,  quae  dictu¬ 
rus  est,  quaerenda  sibi  putaverit.  Qua  de  causa 
ut  appellantur,  ita  et  vere  sunt  loci  oratorii .  Huc 
accedit,  quod  locorum  doctrina  tam  plana  et  fa¬ 
cilis  non  sit,  quin  eam  aetati  et  ingenio  discen¬ 
tium  paullo  maturiori  reservari  praestet. 

Nec  vero  inveniendi  tantum  doctrinam,  sed  re¬ 
liquas  etiam  partes  paene  omnes  operam  dedi,  ut 
ex  veterum  scriptorum  sententia  et,  quoad  eius 
fieri  posset,  verbis  quoque  exponerem.  Neque  enim 
non  possum  consentire  iis,  qui  priscos  haud  minus 
rectissimis  praeceptis,  quam  pulcherrimis  exem¬ 
plis  optimos  dicendi  magistros  extitisse  censeant. 
Et  cum  ai  ia  nec  pauca  nec  levia  argumenta  in 
promptu  sint,  quibus  has  institutiones  latine  tra¬ 
dendas  defendamus ;  qui  eum,  quem  dixi,  veterum 
usum  probaverint,  ii  certe  aliam  a  me  rationem 


non  requirent ,  cur  hac  quoque  in  re  maiorum 
nostrorum  exempla,  quam  aetatis  huius  consue 
tudinem  sequi  maluerim.  Neque  enim  fore  quem¬ 
quam  existimo,  qui  consentiat,  adolescentibus  ea, 
quae  veterum  ipsorum  verbis  enuntiata  intelli- 
gant,  vernacula  lingua  interpretata  proponi. 

Ut  denique  et  magistris  explicatio  et  discipulis 
intelligentia  facilior  redderetur,  omnia,  quae  di¬ 
cenda  putabam  ,  ita  distinxi ,  ut  gravioris  mo¬ 
menti  praecepta  maiusculis  litteris  excudenda  cu¬ 
rarem  ;  in  subiectis  autem  notis  aliquid  ad  accu¬ 
ratiorem  doctrinam  [non  inutile  adiicerem.  Non 
defuere  praeterea,  qui  bas  institutiones,  ut  multi 
alii  et  ipse  Tullius  filio  praecipiens  fecere,  per 
quaestiones  et  responsa  absolvendas  putarent :  pro- 
•pterea  quod  hac  ratione  docendi  et  quid  in  quovis 
praecepto  maxime  quaeratur,  facillime  monstre¬ 
tur,  et  discipuli  in  recolendis  iis,  quae  didicerint, 
non  parum  adiuventur.  Verum  cum  aliis  et  dif¬ 
fusior  haec  tractatio  et  ipse  mos  paene  puerilis 
et  obsoletus  videretur ;  utrisque  satisfacere  cona¬ 
tus  sum,  cuivis  vel  articulo  vel  paragrapho  paucis 
verbis  praeponendis,  ex  quibus  non  modo  magi¬ 
stri  ,  sed  ipsi  quoque  discipuli  aptas  sibi  quae¬ 
stiunculas  facere  possent. 

Quibus  ita  servatis  fore  sperabam,  ut  institu¬ 
tiones  hae  neque  a  praesentis  temporis  more  et 
instituto  abhorrerent ,  et  Societatis  nostrae  ra¬ 
tioni  studiorum  plane  conformes  essent.  Haec  enim 
inprimis  doctrinam  omnem  cuiusque  scholae  usui 


et  gradui  accommodari  iubet,  praecepta  vero  di¬ 
cendi  ut  latine ,  atque  ex  veterum  potissimum 
scriptis  tradantur,  magnopere  commendat ;  totius 
denique  disciplinae  partes  eodem  fere  ordine,  quo 
hic  digestae  sunt,  in  scholis  explanari  praescri¬ 
bit.  Prima  enim  et  altera  parte  continentur,  quae 
humanitatis  scholae  adsignata  sunt;  quarta,  quae 
rhetorices ;  tertia  autem  utrique  scholae  commu¬ 
nis  est:  priori  enim  anno  de  poematis  breviori¬ 
bus  (1.  II,  c.  1-8),  posteriori  de  poesi  universe 
(1.  I)  necnon  de  epopoeia,  tragoedia  et  comoedia 
(1.  II,  c.  9-11)  agendum  erit. 

Iam  vero  miretur  quispiam,  partem,  quae  ora¬ 
toria  praecepta  complectitur,  in  hac  nova  editione 
ultimo  loco  positam  esse.  Neque  tamen  id  sine 
consilio  factum  est.  Etenim  si  quidem  artis  dicendi 
Dpera  ex  sola  dictionis  forma,  vel  soluta  scilicet 
vel  adstricta,  distinguenda  sunt;  perperam  sane 
eloquentiae  praecepta  a  parte  secunda  disiuncta 
sunt :  sin  vero  generis  cuiusque  natura  ,  viaque 
et  ratio ,  qua ,  quod  spectant ,  obtinere  debent , 
respicitur ;  iure  ad  extremum  ea  facultas  tradita 
esse  videatur,  quae  quidquid  ceterae  valent,  suum 
faciat  necesse  est,  ut  propositum  assequatur.  Atqui 
sic  res  comparata  est.  Quod  enim  historicus  nar¬ 
rando,  disputator  docendo,  poeta  delectando  et 
movendo  possunt ;  id  omne  oratori  proprio  quo¬ 
dam  modo,  ut  mentes  hominum  et  voluntates  fle¬ 
ctat,  praestandum  est  (n.  3.  n.  314). 


Superest,  ut  notas  compendiarias,  quibus  usus 
sum,  explicem: 

Ad  Her.  —  Auctor  ad  Herennium. 

Ar.  —  Aristotelis  —  Rhetorica,  si  in  parte  1, 
II,  IV ;  Poetica,  si  in  parte  HI  citatur. 

A.  p.  —  Ars  poetica  Horatii. 

Bl.  —  Blair,  praelectiones  de  eloquentia. 

luv.  —  Iuventii  Candidatus  Rhetoricae. 

Liv.  —  T.  Livii  Historiae. 

Ov.  —  Ovidius. 

Qt.  —  Quintiliani  Institutiones  oratoriae. 

8  en.  —  Seneca. 

Ciceronis  et  Virgilii  opera  sine  nomine  aucto¬ 
rum  citantur,  ut  Be  or.  Ciceronis  libri  de  ora¬ 
tore;  Br.  Brutus;  Or.  Orator;  Part.  Partitiones 
oratoriae;  Top .  Topica;  De  inv.  De  inventione 
etc.  ;  Ecl.  Virgilii  Eclogae;  Georg.  Georgica; 
A  en.  Aeneis. 

Si  ex  aliquo  Ciceronis  vel  Quintiliani  loco  ea¬ 
dem  in  quaestione  multa  deprompta  sunt,  locus 
ille  initio  tantum  quaestionis  indicatur,  ad  sin¬ 
gula  vero,  quae  ex  eo  assumpta  sunt,  nomen  au¬ 
ctoris  Cic .,  Qt.  apponitur. 

Horatii  Odae  eo  numero  notatae  sunt,  qui  in  edi¬ 
tionibus  ab  obscoenitate  purgatis  legitur;  quippe 
non  aliae  in  manibus  discipulorum  versari  de¬ 
bent. 

I. 

DEFINITIO  ET  DIVISIO 

♦ 

Quid  sit  ars  n.  1;  quid  ars  dicendi  n,  2 
quis  finis  huius)  quae  genera  n.  3. 

1.  Ars  est  facultas  faciendi  aliquid  ex  regulis 
certis  atque  perspectis. 

Dicitur  1.  facultas  faciendi  —  quia  non  sola 
cognitione  continetur,  sed  quandam  agendi  pote¬ 
statem  requirit;  2.  ex  regulis  certis  —  nempe  ex 
rationibus  ,  quas  multa  observatio  ad  id  ,  qitod 
quaeritur ,  certe  consequendum  aptas  notavit  ; 
3.  atque  perspectis  —  quia  facultatem  illam  non 
caeco  quodam  naturae  ductu  vel  acquirimus  vel 
exercemus;  quare  non  ambulandi  est  ars,  sed  sal 
tandi  *). 

*)  Primo  igitur  horum  trium  ars  ab  scientia,  altero  a  casu,  qui 
est  causa  incerta,  tertio  a  natura  distinguitur. 

Schol.  Artes  dividi  solent  in  mechanicas  et  liberales.  Mechanicae 
vocantur,  quae  communis  vitae  commoda  spectant ,  ut  ars  fa¬ 
brilis  ;  liberales  a  priscis  dicebantur,  quae  ad  humanitatem 
pertinere,  et  ingenuis  hominibus  dignae  esse  videbantur;  qua¬ 
propter,  tametsi  eorum  permultae  sint,  illae  prae  ceteris  hoc 
signatae  sunt  nomine,  quibus  apud  veteres  liberalis  institutio 
continebatur,  scilicet:  Grammatica,  Arithmetica,  Musica, Geo¬ 
metria,  Dialectica,  Astronomia  et  Rhetorica.  Ex  quo  intelliges, 
a  priscis  nomen  artis  aliquando  latius  extendi,  ita  ut  scientiam 
comprehendat.  Recentiores  discrimen  inter  illa  duo  genera  in 
eo  positum  esse  docent,  quod  ars  mechanica  vitae  utilitates, 
ars  vero  liberalis  pulchritudinem  spectet.  Porro  utilitas  rei 
est  qualitas,  qua  ad  finem  quempiam  apta  efficitur  ut  robur 

Kleutgen  Ars  dicendi  '  11 


Ii  ARTIS  DICENDI 

equi  et  velocitas;  pulchritudo,  qua  res  per  se  h.  e.  eo  ipso, 
quod  consideratur,  animum  demulcet,  ut  eximia  equi  forma. 
Itaque  artes  liberales  vernaculo  sermone  etiam  pulchrae 
dicuntur,  earumque  vulgo  item  septem  recensentur :  Archi¬ 
tectura,  Statuaria  ,  Pictura,  Musica,  Mimica,  Poesis,  Elo¬ 
quentia. 

2.  Ars  dicendi ,  etsi ,  exposita  notione  artis  , 
ipsum  nomen  sufficiat,  vulgo  tamen  definitur: 
fatuitas  bene  dicendi.  In  qua  definitione  verbum 
dicendi  non  ad  solam  oratoris  dictionem,  sed  ad 
omnem  sive  dictionem  sive  scriptionem  tam  ad- 
strictam  metro,  quam  solutam  refertur.  Bene  au¬ 
tem  dicere  est:  ad  finem  apposite  dicere.  Porro 

3.  Finis  dicendi  omnino  triplex  est:  docere,  de¬ 
lectare,  persuadere;  quapropter  artis  dicendi  opera 
in  tria  item  genera  dispertiuntur:  quorum  primo 
ut  finis  proprius  utilis  doctrina,  alteri  delectatio, 
tertio  est  persuasio  proposita. 

1.  Ad  genus  primum  pleraqu e  solutae  orationis 
genera  referuntur,  ut:  epistola,  narratio,  historia, 
dialogus  et  quaecumque  alia  stilo ,  ut  aiunt,  di - 
dactico  utuntur.  In  his  igitur  maxime  quaeritur 
utilis  doctrina  per  rerum  perspicuam  accuratamque 
demonstrationem;  etsi  nonnulla  gratia  et  venu¬ 
stas  laudabiliter  aspergatur. 

2.  Alterum  genus  poesis  constituit,  quae  ad¬ 
mirabilitate  rerum  et  venustate  sermonis  suaviter 
animos  commovet. 

3.  In  tertio  genere  nec  docere  sufficit  nec  de¬ 
lectare,  sed  motus  sunt  animis  admovendi,  quibus 
flectatur  voluntas  *).  Id  eloquentia  facit,  regina 
artium  a  priscis  appellata. 

*)  Poesis  quoque  praeter  rei  expositionem  motus  animorum 
habet,  sed  non  tam  ut  persuadeat,  sive  ut  ad  capienda  certa 

et  definita  consilia  impellat  ,  quam  ui  honeste  delectet.  Eis 
igitur  per  se  utilitatem,  non  spectet ,  cave  tamen  ne  inutilerr 
putes :  ut  enim  eloquentia  utile  consedans,  pulcherrima  facil 
opera,  ita  poesis  pulchritudinem  quaerens,  huius  ipsius  effi¬ 
ctione  fructum  habet  uberrimum.  De  qua  mirabili  utilitatis 
cum  pulchritudine  cognatione  Tullius  :  Ut  in  plerisque,  ait 
rebus  incredibiliter  hoc  natura  est  ipsa  fabricata,  sic  in  ora¬ 
tione:  ut  ea,  quae  maximam  utilitatem  in  se  continerent,  ea¬ 
dem  haberent  plurimum  vel  dignitatis  vel  etiam  venustatis* 
—  et  sententiam  illustrat  exemplis  caeli  stellati,  corporis  hu¬ 
mani,  navigii  bene  instructi.  De  or.  3,  45,  cf.  Qf.  8,  3. 

II. 

QUIBUS  REBUS  DICENDI  FACULTAS  COMPARETUR 

Quid  hoc  loco  natura  n.  4;  quid  ars  significet ,  e\ 
quae  eius  utilitas  n.  5  ;  quotwplex  exercitatu 

n.  6. 

4.  Ad  parandam  dicendi  facultatem  requirun¬ 
tur  haec  tria:  natura,  ars,  exercitatio. 

Natura  hoc  loco  appellantur  dotes  naturae  ad 
facultatem  dicendi  necessariae,  ut  memoria  firma, 
phantasia  felix ,  ingenium  celer ,  uber ,  acutum , 
animus  magnus  et  nobilis. 

5.  Ars  hic  accipitur  pro  disciplina  praecepto¬ 
rum  dicendi ;  quare  /AQwiv  eam  Graeci  dixerunt.  — 
Ea  scilicet  quae  observata  sunt  in  usu  ac  ratione 
dicendi,  haec  ab  hominibus  callidis  ac  peritis  ani¬ 
madversa  ac  notata,  verbis  designata,  generibus 
illustrata,  partibus  distributa  sunt.  Atque  sic  est 
non  eloquentia  ex  artificio,  sed  artificium  ex  elo¬ 
quentia  natum.  De  or.  1,  23.  32. 

Magnas  tamen  haec  disciplina  utilitates  affert. 
Nam  et  mentem  ad  cognoscendam  exprimendam  - 
que  pulchritudinem  excitat ,  et  indicium  acuit  * 

scriptorum  pleniorem  intelligentiam  aperit,  atque 
in  omni  dicendi  scribendique  exercitatione  quasi 
facem  praefert.  Quapropter  si  ratio  quaeritur  , 
quae  inter  artem  et  naturam  intercedit,  ars  na¬ 
turam  perficit  *) ,  moderatur  **)  et  a  vitiis  cu¬ 
stodit  ***). 

*)  Naturae  dona  inseri  quidem  et  donari  ab  arte  non  possunt, 
sed  limari  tamen  et  perfici.  Nam  et  quae  bona  sunt,  fieri  me¬ 
liora  possunt  doctrina,  et  quae  non  sunt  optima,  aliquo  modo 
acui  tamen  et  corrigi.  De  or.  1, 25.. 

'*)  Habet  ars  quaedam  quasi  ad  commonendum  oratorem,  quo 
quidque  referat,  et  quo  intuens  ab  eo,  quodcunque  sibi  pro¬ 
posuerit,  minus  aberret,  atque  ,ta  fit,  ut  ea,  quae  natura*  stu¬ 
dio,  exercitatione  consequimur,  aut  recta  esse  confidamus, 
aut  prava  esse  intelligamus.  Ibid.  i,  32.  2, 57. 

**■*)  Et  cum  quaedam  sit  virtutum  vitiorumque  vicinia,  ut  tumi¬ 
dus  pro  magnifico,  temerarius  pro  forti,  effusus  pro  copioso 
accipiatur;  illi,  qui  sine  doctrina  naturae  impetum  in  dicendo 
sequuntur,  passim  in  vitia  virtutibus,  quas  sectantur,  proxima 
deferuntur. 

6.  Exercitatio ,  quae  in  omni  arte  valet  pluri¬ 
mum,  triplex  est :  legendi,  scribendi,  declamandi. 

Ex  bis  tribus  ,  natura ,  arte  et  Exercitatione  , 
efflorescit  facultas,  cujus  in  omni  artificio  fructus 
est  maximus:  gustum  nostri  dixerunt. 

ni. 

DE  GUSTU 

Quid  gustus ,  quae  dotes  eius  et  origo  n.  7 ;  gua 
ratione  excolatur  n.  8;  quae  pulchri  norma,  quid 
de  gustu  proprio  n.  9. 

7.  Gustus  est  sensus  et  judicium  pulchri.  — 
Sensum  dico  mentis  affectum  ,  quo  fit ,  ut  quis 
pulchritudinis  specie  facile  moveatur  ,  judicium 
vero,  per  quod  de  pulchritudine  recte  aestimat. 

Dotes  gustus  praecipue  duae  sunt ;  nam  sin¬ 
cerus  esse  debet  et  subtilis.  —  Sincerus  (purus) 
est,  si  veram  pulchritudinem  a  falsa  optime  di¬ 
scernit  ;  subtilis  ,  si  ad  latentes  etiam  ,  et  eas  , 
quae  parvae  videantur,  rationes  penetrat. 

Si  originem  quaeris,  in  omni  hoc  genere  magna 
quaedam  est  vis.  incredibilisque  naturae  :  sed  ea 
tamen  per  se  sola  non  sufficit  #). 

*)  Omnes  enim  tacito  quodam  sensu,  sine  ulla  arte  aut  ratione, 
quae  sint  in  artibus  et  rationibus  recta  ac  prava,  diiudicant 
(De  or.  3,  50).  At  tacitus  hic,  quem  natura  tribuit  sensus, 
tum  proprie  appellatur  gustus,  cum  ex  rationibus  optime  per¬ 
spectis  certum  etiam  habet  indicium. 


8.  Excolitur  autem  gustus  attenta  operum  con¬ 
sideratione,  doctrina  praeceptorum  et  omni  libe¬ 
rali  disciplina,  usu  et  exercitatione,  virtutis  de¬ 
nique  cultu  et  amore  *). 

*)  Quid  bona  vita  et  omnis  virtus  valeatin artibus,  fusius  disputat 
Blair  (Praei.  2.);  Fabius  vero:  Hoc,  inquit,  prorsus  eximatur 
animo,  rerum  pulcherrimam  eloquentiam  cum  vitiis  mentis 
posse  misceri;  —  idem  que  illud  suum  :  Nemo  orator  nisi  vir 
bonus  (Qt.  12,  t),  —  per  totius  operis  decursum  identidem  re¬ 
petit  Seneca  denique  idem  exemplis  et  rationibus  demonstrat. 
(Ep.  114,  v.  inf.  n .  143).  Certe  in  omni  populo  et  in  iis  praeci¬ 
pue,  qui  artibus  maxime  floruerunt,  cum  moribus  sincerum 
quoque  illud  pulchri  et  decori  iudicium  corruptum  est. 

9.  Dubitarunt  nonnulli,  an  certum  esset  ullum 
de  pulchritudine  judicium.  Animadvertentes  enim, 
quam  diverse  homines  saepe  de  artium  operibus 
pronuntiarent,  opinati  sunt,  omne  in  hoc  genere 
judicium  consuetudine  iisque  rebus,  quibus  inter 
sese  singuli  homines  et  populi  ipsi  discrepare  so¬ 
lent,  formari.  Verum  tamen  tenendum  est,  insitam 

ab  ipsa  natura  mentibus  bominum  normam  quan* 
dam  esse,  ex  qua  venusta  et  turpia,  fere  ut  bona 
malaque,  diiudicent.  Quantacunque  enim  sit  dis 
crepantia  in  rebus  nonnullis  aestimandis,  populi 
omnes,  cum  primum  ad  anquam  essent  Immani¬ 
tatem  formati ,  quamvis  inter  se  coelo  ,  aetate  , 
vitae  publicae  et  privatae  institutis,  indole  deni¬ 
que  ipsa  differrent ;  mirifice  tamen  semper  con¬ 
senserunt  in  plurimis  artificiis  singulisque  eorum ' 
virtutibus  judicandis.  Atqui  omni  in  re  omnium 
gentium  consensio  lex  naturae  putanda  est.  Tuse. 
1,  13. 

Ille  autem  nationi  aut  aevo  cuipiam  aut  sin¬ 
gulis  hominibus  proprius  gustus  ex  hoc  consensu 
universo  moderandus  est:  si  enim  pugnat  cum  iis, 
quae  sensu  probata  sunt  communi  ,  vitiosus  pu¬ 
tandus  ;  sin  convenire  potest,  reprehendendus  non 
est  ••). 

*)  Hic  enim  proprius  guslus  ex  duplici  causa  nascitur.  Nam  et 
maior  aliorum  in  aliud  pulchritudinis  genus  propensio  est, 
proindeque  maior  etiam  a  contrario  vitio  horror,  et  in  vitae 
consuetudine,  quae  plurimum  in  artibus  valet,  non  eadem 
ab  omnibus  probantur.  Labuntur  igitur,  qui  in  pulchri  speciem 
aliquam  ita  propendeant,  ut  vitium  ei  vicinum  pro  virtute, 
aut  vicissim  virtutem  oppositam,  non  tamen  contrariam,  pro 
vitio  accipiant:  quemadmodum  si  acumina  et  elegantias  sic 
amaveris,  ut  Senecam  mireris,  fastidias  Ciceronem ;  aut 
Homeri  simplicitate  captus  contemnas  Virgilii  ornatum.  — 
Similiter  de  moribus  iudieandum.  Simplices  mores,  quos 
gentium  principibus  Homerus  tribuit,  abhorrent  a  nostris,  pro¬ 
bantur  tamen;  agrestes  alii  inveniuntur,  humiles,  sordidi, 
damnantur. 

Doctrinam  dicendi  in  quatuor  partes  dividimus*, 
quarum  prima  generalis  est  :  de  stilo  in  univer¬ 
sum, ,  —  in  ea  enim  virtutes  et  exercitationes  di* 

cendi,  nondum  in  certa  huius  artis  genera  inqui¬ 
rentes,  tractamus;  in  altera  singillatim  de  variis 
solutae  dictionis  generibus ,  excepta  oratione,  prae¬ 
cipiemus;  in  tertia  de  poesi ;  in  guarta  de  eloquen¬ 
tia  (Cf.  n.  3;  "). 

*)  Prima  igitur  et  altera  pars  Humanitatis  praecepta  continent, 
Etsi  enim  humanitas  per  se  institutionem  liberalem  significet, 
vulgo  tamen  hodie,  praesertim  in  scholis,  ad  eam  nonnisi  illa 
studia  referunt,  quae  faciliora  sunt,  viamque  ad  eloquentiam 
complanant.  Institutio  autem  eloquentiae,  quae  parte  quarta 
comprehenditur,  proprie  Rhetorica  dicitur,  ut  doctrina  poesis 
Podici. 


artis  dicendi 


PARS  PRIMA 

ilE  STILO  IN  UNIVERSUM 


Quid  stilus  n.  10 ;  quae  eius  virtutes  n.  11, 

10.  Stilus  hic  dicitur  modus  scribendi  vel  di¬ 
cendi  •*). 

*)  Stilus  proprie  instrumentum  significat,  quo  in  tabulis  scribe¬ 
bant  veteres,  sed  translatum  nomen  est  ad  ipsam  actionem 
scribendi,  ut  jam  apud  priscos  esset  idem,  quod  scriptio.  — 
2.  Hodie  vero  plerumque  stilus  vocatur  modus,  quo  scribitur 
vel  dicitur,  hinc  illa:  stilus  oratorius,  poeticus,  floridus,  gra¬ 
vis,  etc.—  3.  Transfertur  etiam  ad  alias  artes,  unde  non  solum 
de  stilo  Ciceroniano,  Attico,  sed  etiam  de  Corinthio,  Go¬ 
thico,  etc.  loquimur.  —  A.  Saepe  etiam  significat  genus  di¬ 
cendi  proprium; hinc  quosdam  stilum habereomnino negamus, 
eos  scilicet,  in  quorum  oratione  nulla  est  virtus  propria  et 
quasi  yc/.puxrvp. 

11.  Virtutes  autem  dicendi  tres  sunt  prima¬ 
riae  :  perspicuitas,  ornatus  et  aptum  dicendi  ge¬ 
nus  *).  1.  Perspicuitas  efficit,  quod  in  omni  ge¬ 
nere  dicendi  est  prorsus  necessarium,  quippe  ut 
intelligamur.  2.  Ornatus  addit  ea,  quibus  oratio 
vel  suavis  fit  ad  delectandum,  vel, gravis  ad  com¬ 
movendum:  latius  igitur  in  hac  doctrina,  quam 
in  vulgari  sermone  accipitur.  8.  Aptum  dicendi 
genus  rebus  et  personis  sermonem  accommodat  r 
quo  non  solum  nulla  ex  parte  offendat,  sed  vim 
quoque  acquirat  maiorem,  gratiam  dignitatemque 
conciliet. 

*)  Multi  quatuor  ponunt,  secundum  id,  quod  apud  Ciceronem 
legitur  :  Quinam  dicendi  est  modus  melior,  quam  ut  latine,  ut 
plane,  ut  ornate,  ut  ad  id,  quodcumqne  agetur,  apte  congruen- 
terque  dicamus?  (De  or.  3,  10;.  Sed  de  pura  et  emendata  ora¬ 
tione  praecipiunt  grammatici. 

Schol.  In  omni  opere  artis  dicendi  haec  tria  praecipue  consi¬ 
deranda  sunt:  Inventio ,  quae  res  dicendas  suppeditat;  Dispo¬ 
sitio,  quae  inventas  collocat,  ut  omnes  ad  unum  efficiendum 
apte  jungantur;  Elocutio  denique,  quae  digestas  sermone 
quasi  vestit  et  ornat.  Itaque  stili  doctrina  a  nonnullis,  haud 
secus  atque  eloquentiae  praecepta  (n.  316),  ad  tres  istas  velut 
partes  revocatur.  Sed  quoniam  inveniendi  dispensandique  ralicr 
admodum  diversa  est  in  diversis  artis  operibus,  pauca  sunt, 
quae  de  ea  in  universum  praecipi  possunt.  Quare  praestat,, 
in  hac  generali  parte  ordinem  a  virtutibus  stili  petere,  et 
quid  ad  unamquamque  earum  tum  res  tum  verba  valeant,. 

.  monstrare. 


CAPUT  I. 

DE  PERSPICUITATE  DICENDI 

12.  Perspicuitatem  primam  dixi  maximeque  ne¬ 
cessariam  virtutem,  quoniam  scilicet  oratio,  quae 
rem  non  demonstrat,  plane  decidit  officio  suo  (Ar. 
3,  2).  Perspicuus  autem  sermo  est,  qui  ab  iis, 
ad  quos  loquimur  ,  plene ,  accurate  et  facile  in- 
telligitur.  Quapropter  non  idem  sermo  apud  om¬ 
nes  eadem  in  re  planus  aut  obscurus  est. 

Art.  I. 

DE  PERSPICUITATE  RERUM 

Rerum  perspicuitas  nascitur  ex  perspicua  ea¬ 
rum  cogitatione,  apta  copia  et  dispositione. 

I. 

DE  PERSPICUA  COGITATIONE 

Unde  facultas  dilucide  cogitandi  n.  13; 
quae  in  rei  meditatione  servanda  n.  14. 

18.  Ut  generatim  sit  in  mente  facultas  res  di 
lucide  contemplandi,  requiruntur  doctrina,  exer¬ 
citatio,  animi  tranquillitas.  —  Doctrina  necessa¬ 
ria  est  primum  quidem  eius  generis,  ad  quod  res, 
quae  tractanda  est,  pertinet  ;  sed  alias  etiam  di¬ 
sciplinas  nosse,  perutile  erit  *).  Exercitatio ,  quae 
hic  exigitur  ,  maxime  dialectica  continetur  ,  sed 
sunt,  quae  etiam  a  tironibus  utiliter  suscipi  pos¬ 
sunt  **).  Animi  tranquillitas  curanda  est.  Nam 
etsi  fervor  quidam  et  ipsa,  quae  dicitur  phanta¬ 
sia  ,  cogitandi  perspicuitatem  iuverit  saepe  ,  ta¬ 
men  mens  vigil  necesse  est  animi  quasi  guber¬ 
nacula  teneat  ***), 

j 

"i  Etenim,  ait  Tullius,  omnes  ar»es,  quae  ad  humanitatem  perti¬ 
nent,  habent  quoddam  commune  vinculum,  et  quasi  cogna¬ 
tione  quadam  inter  se  continentur.  Pro  Arch.  1. 

**)  Primum  est,  illos  prae  ceteris  scriptores  legere,  qui  perspi¬ 
cuitatis  laude  maxime  florent;  alterum  horum  operum  summa 
capita  et  totam  dispositionem  notare  (analysin  facere);  ter¬ 
tium,  reminisci  saepe  obscuriora  et  difficiliora,  eaque  tarndiu 
mente  versare,  donec  dilucida  fiant,  id  quod  etiam  scripto  fieri 
utiliter  potest. 

***)  Fingendi  vis  effrenata,  ardor  praeproperus,  affectio  inordinata 
et  horum  omnium  causae,  vitia,  supra  quam  dici  potest,  men¬ 
tem  impediunt,  quominus  rem  vel  attente  consideret  vel  recte 
et  penitus  intelligat. 

14.  In  ipsa  rei  propositae  meditatione  servanda 
-sunt  quatuor:  quorum  'primum,  ex  Horatio  (A. 
p.  38)  depromo: 

Sumite  materiam  vestris,  qui  scribitis,  aequam 
Viribus,  et  versate  diu,  quid  ferre  recusent, 
Quid  valeant  bumeri.  Cui  lecta  potenter  erit  res, 
Nec  facundia  deseret  hunc,  nec  lucidus  ordo. 

Alterum  est,  ut  rem  probe  lectam  animo  tamdiu 
volvas,  dum  eam  penitus  pernoveris  *).  Tertium , 
ne,  si  quando  cogitationes  non  affluunt,  animum 
despondeas  **)  :  tentandae  immo  sunt  ingenii  vires 
et  quasi  es  sopore  quodam  exciendae.  Quartum 
denique,  ne  inter  meditandum  a  re  proposita  mens 
aberret  longius  et  vagetur.  Ne  igitur  quaevis  co¬ 
gitata  vel  rerum  imagines,  quamquam  accendunt 
animum,  usque  persequere,  sed  ad  orationis  pro¬ 
positum  mentem  identidem  reflecte. 

*)  Facile  adolescentes,  praesertim  cum  fervet  animus,  ut  pri¬ 
mum  rem  statuerint  tractandam,  ad  scribendum  se  conferunt; 
sed  oratio,  si  res  non  subest  ab  oratore  percepta  et  cognita, 
aut  nulla  sit  necesse  est,  aut  omnium  irrisione  ludatur.  Quid 
est  enim  tam  furiosum  quam  verborum  vel  optimorum  atque 
ornatissimorum  sonitus  inanis,  nulla  subiecta  sententia  nec 
scientia?  De  or.  1,  12. 

*•)  Sunt,  qui  potius,  hoc  si  a  ‘cidat,ex  tempore  scribere  suadeant, 
non  ut  quae  sic  scribuntur,  servemus,  sed  ut,  quod  fieri  solet, 
inter  scribendum  animus  calescat 

II. 

DE  APTA  RERUM  COPIA  ET  DISPOSITIONE 

Apta  copia  quid  luvet  n.  15;  quid  sit  ordo  funde 
oratio  una  n.  16  ;  quae  praeterea  in  dispositione 
servanda  n.  17. 

15.  Ut  rerum  multitudo  animum  cognoscentis 
turbat  et  obruit ,  ita  vicissim  cum  pauca  nimis 
afferuntur,  res  per  se  sola  saepe  non  satis  illu* 

stratur.  Quocirca  optabilis  inventio,  quae  abun¬ 
dat  ;  sed  tamen  eorum,  quae  inventa  sunt,  sele¬ 
ctus  adbibendus. 

16,  Selectu  facto,  de  ordine  videndum  est.  Porro 
definitur  ordo  plurium  ad  unum  efficiendum  di¬ 
spositio.  Id  enim  maxime  necessarium  est,  quod¬ 
vis  artificium  ut  unum  sit  *). 

*)  Quare  Horatii  praeceptum  :  Sit  quodvis  simplex  dumtaxat  ei 
unum  (A.  p.  23),— non  solum  ad  poemata,  sed  ad  rminenpus 
hujus  dicendi  facultatis  pertinet.  Hoc  enim  lucem  atfert,  quia 
simplicem  dat  rei  totius  intuitum;  hoc  suavitatem,  quae  ma¬ 
gna  ex  parte  in  harmonia  posita  est;  hoc  denique  vim,  quia 
dissipata  infirma,  collecta  valida  sunt. 

Neque  tamen  ita  sane  oratio  una  esse  debet,  ut 
de  una  tantum  re  singulari  sermo  sit ,  sed  ut 
omnia  ,  quae  dicuntur,  communi  aliquo  vinculo 
contineantur.  Sic  plurima  membra  unum  bominis 
corpus,  sic  multiplices  partes  unum  efficiunt  na¬ 
vigium. 

Vinculum  autem  illud  cum  ex  materia,  de  qua 
dicis,  tum  maxime  ex  fine,  qui  in  dicendo  pro¬ 
positus  est ,  petendum  erit.  Quapropter  ex  ora¬ 
tionis  argumento  et  proposito  expendenda  sunt 
omnia,  quae  invenerit  meditatio  *), 

*)  Quamvis  saepe  res  per  se  illustres  esse  videantur,  si  tamen 
vel  ad  materiam  non  pertinent,  vel  ad  finem  non  faciunt,  plane 
sunt  reiiciendae:  membra  enim  humana,  etsi  per  se  pulchra, 
in  corpore  animalis  posita  monstrum  efficiunt;  et  vicissim.  Huc 
spectant  eiusdem  Horatii  versus:  Humano  capiti  cervicem 
pictor  equinam  etc.  etc.  A.  p.  1. 

17.  Verum  ut  ordo  sit  lucidus  ,  duo  insuper 
praestanda.  Primum  partes  et  inter  se  distinguen¬ 
dae  et  nihilominus  optime  colligandae  sunt.  Di- 

stinctae  erunt ,  cum  ipsae  rursum  partes  unum 
aliquod  faciunt:  ita  caput,  manus,  pedes  partes 
sunt  corporis,  et  nihilominus  singula  ex  aliis  par¬ 
tibus  in  unum  quoddam  coagmentata.  Connectun- 
tur  maxime  quidem  ipsa  illa  ratione  ,  quae  iis 
cum  materia  est  et  fine ;  sed  inter  se  quoque  iun- 
gendae  sunt,  ita  ut  nullus  in  oratione  quasi  sal¬ 
tus,  sed  lenis  facilisque  sit  transitus. 

Tum  partes  ita  disponendae  erunt,  ut  a  se  in¬ 
vicem  lumen  accipiant.  Itaque  1.  quae  sunt  ge¬ 
neris  eiusdem  aut  persimilis  ,  plerumque  simul 
collocanda.  2.  A  notis  et  perspectis  ad  incognita 
et  obscura  transeundum,  ita  ut  sequentia  ab  iis, 
quae  ante  dicta  sunt ,  illustrentur  ,  nihil  vero 
initio  tractetur,  quod  intelligi  non  possit,  nisi 
cognitis  iis,  quae  sequuntur. 

Art.  I. 

DE  PERSPICUITATE  VERBORUM  SIMPLICIUM 

18.  Elocutionis  perspicuitas  nascitur  ex  bono 
verborum  selectu,  coniunctione  et  collocatione.  — 
Itaque  inprimis  verbis  usitatis  et  proprie  demon¬ 
strantibus  ea,  quae  significare  volemus,  utendum 
erit.  De  or.  3,  13. 

1. 

DE  VERBIS  USITATIS 

Quae  verba  usitata ;  n.  19  ;  quid  de  vetustis  n.  20; 
quomodo  et  quando  novanda  n.  21;  quid  de  'pe¬ 
regrinis  n.  22. 

19.  Usitata  verba  sunt  illa,  quae  eadem,  quam 
tu  iis  tribuis,  significatione  adhibentur  ab  opti- 

inis  scriptoribus,  aureae  aetatis,  si  priscorum  lin¬ 
gua  utaris,  praesentis,  si  vernacula.  Nam 

Ut  sylvae  foliis  pronos  mutantur  in  annos, 
Prima  cadunt :  ita  verborum  vetus  interit  aetas, 
Etiuvenum  ritu  florent  modo  nata  vigentque... 
Multa  renascentur,  quae  iam  cecidere ,  cadentque, 
Quae  nunc  sunt  in  honore,  vocabula ,  si  volet  usus, 
Quem  penes  arbitrium  est  et  ius  et  norma  loquendi. 

A.  p.  60. 

4»  , 

*)  Ab  usu  autem  recedere  solent  nonnulli  quidem  ignoratione 
linguarum,  sed  multo  certe  plures  appetitione  novae  dictionis 
et  singularis.  Verum  sententiae  vilitas  male  tegitur  verborum 
insolentia. 

20.  Hoc  autem  modo  potissimum  prave  abu¬ 
tuntur  verbis  vetustis,  novatis  et  peregrinis. 

Verba  vetusta  et  ab  usu  quotidiani  sermonis 
iamdiu  intermissa  saepe  et  sanctiorem  et  magis 
admirabilem  orationem  faciunt*);  neque  tamen  aut 
crebrius  aut  liberius  usurpanda  sunt,  praesertim 
in  oratione  soluta  **),  et  abiecta  quaevis  et  ob¬ 
soleta  plane  fugienda  ***). 

*)  Eo,  ait  Fabius  (8,  3),  ornamento  acerrimi  iudici  P.  Virgi litis 
unice  est  usus.  Olli  enim,  quianam  et  mis  et  pone  pollucent  ad 
spargendam  illam,  quae  etiam  in  picturis  est  gratissima,  vetu¬ 
statis  inimitabilem  arti  auctoritatem. 

■**)  Haec  etsi,  ut  Tullius  monet,  sunt  poetarum  licentiae  liberiora, 
quam  oratorum,  raro  tamen  habet  etiam  in  oratione  pervetu¬ 
stum  aliquod  verbum  dignitatem.  Neque  enim  illud  fugerim 
dicere:  Qua  tempestate  Poenus  in  Italiam  veni.,  nec  prolem 
aut  sobolem  aut  affari  aut  nuncupari,  aut  non  reliar  aut  opina - 
kar,  et  alia  mulla,  quibus  loco  positis  grandior  atque  antiquior 
oratio  saepe  videri  solet.  De  or.  3,  38. 

’**)  Sed  opus  esi  modo,  ut  neque  crebra  sini,  cec  manifesta, 
quia  nihil  est  odiosius  affectatione  ,  nec  utique  ab  ultimis  et 
oblitteratis  repetita  temporibus,  ut  :  Hilum  non  ego  deterior — 
Volupe  mihi  audire  est  —  Vale,  mi  oculissime,  et  mutuiter  me 
ama  —  Non  magis  propritim  expresseris.  Hinc  scilicet  aliqui 
famam  eruditionis  affectant,  ut  quaedam  soli  soire  videantur. 
Ql.  1,6;  8,2. 

21.  Novantur  verba  ,  quae  ab  eo  ,  qui  dicit  f 
ipso  gignuntur  ac  fiunt  ,  vel  coniunctione  ,  ut 
haec  : 

Tum  pavor  sapientiam  mihi  omnem  exanimato 
expectorat ; 

vel  derivatione,  ut  ille  senius ,  ut  .  .  .  baccarum 
ubertate  incurvescere  (De  or.  3,  38)  ;  vel  denique 
translatione,  ut  primus  inter  latinos  Cicero  par¬ 
tes  periodi  membra  et  incisa  vocavit  (Or.  62).. 

Porro  tum  recte  verba  novantur,  cum  vel  ne¬ 
cessitas  postulat  *) ,  vel  suadet  singularis  utili¬ 
tas  **)  :  quapropter  perperam  novata  illa  sunt , 
quae  neque  necessario  facta  sunt  neque  utiliter: 
tum  illa  quoque,  quae,  cum  fieri  decet,  insolen¬ 
tius  fiunt  ***). 

*)  Necessitas.  Neque  enim,  ait  Cicero  (ibid.),esse  possunt,  rebus- 
ignotis  nota  nomina,  sed  cum  verba  aut  suavitatis  aut  inopiae 
causa  transferre  soleamus,  in  omnibus  hoc  fit  artibus,  ut  cum 
id  appellandum  sit,  quod  propter  rerum  ignorantiam  ipsarum 
nullum  habuerit  ante  nomen,  necessitas  cogat  aut  novum  fa¬ 
cere  verbum  aut  a  simili  mutuari.  Cii  e  onem  ergo  saltem  au¬ 
diant  illi,  qui  nimis  Ciceroniani  esse  cupientes,  non  audent 
dicere,  sacramentum,  Missa ,  rosarium ,  confirmatio  et  sexcenta 
alia,  quae  obscura  solent  et  saepe  ridicula  circuitione  efferre. 

**)  Singularis  utilitas  nunc  est  in  ornatu,  nunc  etiam  in  honesto- 
aliquo  ioco. 

***)  Nam  in  his  etiam  auribus  est  consuetudinique  parcendum, 
ne  quaedam  quasi  monstra  verborum  prodeant.  Ceterum  ista 
omnia,  quae  male  novantur,  si  quando  sermonem  non  red¬ 
dunt  obscurum  at  certe  putidum  et  impeditum. 

22.  Ex  -peregrinis  vocabulis  usurpare  licet  pri¬ 
mum  ea  ,  quae  communi  usu  recepta  ,  et  quasi 
civitate  donata  sunt,  ut  philosophia ,  ut  tropaeum ; 
et  eiusmodi  quidem  in  omni  sermone  adhiberi  pos¬ 
sunt  :  deinde  illa  quae  artium  sunt  propria  ,  ut 
horum  ipsorum  nomen  ,  termini  technici ,  ut  pe¬ 
riodus,  tropus ,  dialectica.  Quibus  uti  licet,  cum 
-ad  eos  loquimur,  qui  artibus  studuerunt  *). 

*)  Caeterura  quaeramus  sane,  quoad  possumus,  pro  peregrinis 
propria  usurpare,  sed  tamen  in  hoc  quoque  est  modus  servan¬ 
dus.  Nam  saepe  etiam  magis  erratur,  cum  quis  peregrinis, 
quae  recepta  et  nota  sunt,  propria  substituit  insolentia.  Quare 
hic  rursum  notandi,  qui  puritatem  latini  sermonis  putidius 
sectantes,  recepta  vocabula  ut  Ecclesia .  ut  Martyr,  ut  Euchari¬ 
stia  repudiant. 


II. 

DE  VERBIS  PROPRIIS 

Quae  verba  dicantur  propriet  n.  23: 
unde  sint  talia  n.  24. 

23.  Propria  dicuntur  verba  ,  quae  optime  de¬ 
monstrant,  id  quod  volumus  iis  declarari  *)« 

*)  Proprietas  verborum  non  uno  sensu  accipitur.  Prunus  enim 
est  sua  cuiusque  rei  appellatio,  et  sic  opponitur  translationi  et 
circumlocutioni,  praesertim  ei,  qui  euphemismus  dicitur.  Se¬ 
cundo  modo  inter  plura,  quae  sunt  eiusdem  nominis,  id  dici¬ 
tur  proprium,  unde  cetera  ducta  sunt  :  ut  vertex  proprie  est 
contorta  in  se  aqua,  vel  quicquid  aliud  similiter  vertitur:  inde 
propter  flexum  capillorum  pars  est  summa  capitis,  et  hinc, 
quod  est  in  montibus  eminentissimum.  Tertius  est  modus, 
quum  commune  et  aliis  nomen  alicui  rei  peculiariter  tribuitur, 
ut  urbem  Romam  accipimus.  Sed  in  his  omnibus  nec  proprie¬ 
tas  virtus,  nec  improprietas  vitium  est.  Proprie  dictum ,  quod 
nunc  quaerimus,  illud  est,  quo  nihil  inveniri  possit  significan¬ 
tius,  ut  Cato  dixit  C.  Caesarem  ad  evertendam  rempublicam 
sobrium  accessisse ,  ut  Virgilius  deductum  carmen  et  Horatius 
■acrem  tibiam.  Hannibalem(jue  dirum.  Cf.  Qt.  8.  2. 

24.  Ut  autem  hanc  significandi  vim  oratio  ob¬ 
tineat,  primo  seligenda  erunt  vocabula,  in  quibus 
nihil  est  ambiguum  ,  nihilque  incertum  seu  va¬ 
gum.  Porro  ambigua  sunt  vocabula,  quae,  cum 
per  se  plura  significent,  etiam  in  ipso  contextu 
orationis  diverse  accipi  possunt,  ut:  Gaius  con¬ 
silium  meum  non  probavit  *).  Vagum  vero  et  quasi 
fluctuantem  sensum  faciunt  verba  nimis  genera¬ 
lia  ,  et  quae  rem  innuunt  tantum  ,  non  proprio 
nomine  appellant,  ut :  Aspice  res ,  quae  in  hac 
parte  reipublicae  adversus  bonum  graviter  ope¬ 
rantur \ 

*)  Saepe  tamen  ambiguo  ex  industria  quaesito  aculeata  fit  oratio, 
ut  qui  interrogatus,  cur  foro  abiret:  Strepitantem,  inquit,  con¬ 
cionem  fugio. 

Secundo  quaerenda  sunt  verba,  quae  nec 
nimium  dicunt,  nec  parum,  neque  simile  aliquid, 
sed  id  ipsum,  quod  cogitas.  Nimium  dicit,  qui 
inflammatus  ira  pro  succensus  ,  parum  ,  qui  opi¬ 
nari  pro  persuasum  habere.  Tertium  late  patet. 
Primum  enim  cum  ex  similibus  aliud  pro  alio  po¬ 
nitur  ,  saepe  plane  praeposterus  est  sermo  ,  ut 
ambitio  pro  ambitu.  Deinde  ex  synonymis  verbis 
in  eodem  genere  alia  laudant ,  alia  vituperant , 
alia  ad  tristia,  alia  ad  laeta  significanda  usur¬ 
pantur  ;  hinc  reprehendit  Fabius :  tantum  sperare 
dolorem  pro  timere  (Qt.  8,  2) ;  nec  recte  quidam: 
Totum ,  inquit,  illud  bellum  circiter  annum  viguit, 
nam  vigere  ad  res  hostiles  non  pertinet.  Tum 
etiam  videndum,  ut  verba,  quae  iunguntur,  opti¬ 
me  inter  se  conveniant,  non  solum,  ne  plane  vi¬ 
tiose  loquaris ;  ut  si  confundas  legem  fe^re  et  le - 
ivleutgen  -  Ars  dicendi  2 

gem  iubere ;  sed  etiam  ut  callide  i  ungas  ,  quae 
optime  conspirant,  ut:  Itaque  non  sum  praedica¬ 
turus,  Quirites ,  quantas  ille  res  domi  militiaeque1 
terra  marique  ,  quantaque  felicitate  gesserit  ,  ut 
eius  semper  voluntatibus  non  modo  cives  assense- 
rint,  socii  obtemperarint,  bostes  obedierint,  sed 
etiam  venti  tempestatesque  obsecundarint;  hoc  bre¬ 
vissime  dicam ,  neminem  linquam  tam  impudentem 
fuisse,  qui  a  diis  immortalibus  tot  et  tantas  res 
tacitus  auderet  optare,  quot  et  quantas  dii  immor¬ 
tales  ad  Po7npeium  detulerunt.  Pro  lege  Man.  16. 

Art.  III. 

DE  PERSPICUITATE  IN  VERBIS  CONIUNCTIS 
Quae  generatim  m  confingendis  verbis  servando 
n.  25  ;  quid  in  sententiis  simplicibus  n.  26  j 
quid  in  compositis  n.  27 ;  quid  de  interiectit 
n.  28;  ut  implicata  emendanda  n .  29 ;  quibus 
modis  sermo  dissolutus  n.  30 ;  num  semper  sint 
iungendae  sententiae  n.  30 

Verba  coniuncta  dicimus  ea,  quae  ad  unam  sen¬ 
tentiam  declarandam  connexa  sunt. 

*)  Hinc  seriores  grammatici  verba  coniuncta  sententiam  dixere  (1 ), 
quam  dividunt  in  simplicem  et  compositam ,  primariam  et  se¬ 
cundariam:  secundaria  vero  pro  loco,  quem  occupat,  antece¬ 
dens ,  interiecta  (intermedia)  vel  adiuncta  dicitur. 

25.  In  coniungendis  verbis  primum  consecutio 
servantia  est,  ne  generibus,  numero,  temporibus, 
personis  perturbetur  oratio.  Nam  ut  in  simplici¬ 
bus  verbis,  quod  non  est  latinum,  sic  in  coniun- 

(1)  Cicero  quam  nos  sevtentiam  dicimus,  constanter  verba  iuncta ,  con¬ 
iuncta, continuata,  continuationem,  complexionem,  v erborum  etc.  nominat. 

ctis,  qujd  non  est  consequens,  vituperandum  est. 
De  part.  5. 

Sequitur,  ut  in  coniungendis  quoque  verbis  mo¬ 
rem  servemus.  Itaque  eoniunctio  verborum  ne  sit 
obsoleta,  nec  insolenter  novata,  nec  peregrina, 
nec  eiusmodi,  quae  nonnisi  rarissime  occurrit  *). 

*)  Huius  postremi  generis  aliqui,  praesertim  cum  latine  scribunt, 
sectantur,  eruditionis  famam  hic  quoque  obscuritate  ementes. 

Tum  curandum  est  maxime ,  ut  pateat  ratio 
quae  inter  omnes  orationis  partes  ,  sive  verba  . 
sive  sententias  intercedit.  Sed  hoc  praeceptum 
latissime  patet,  quare  in  variis  sententiarum  ge¬ 
neribus  exponendum  est  accuratius  : 

26.  In  sententiis  simplicibus  verba  ita  iungenda 
et  collocanda  sunt,  ut  non  solum  certum,  sed  etiam 
planum  sit,  quo  singula  referantur.  Si  incertum 
est,  ambiguitas  oritur,  ut :  Aio  te ,  Aeacida ,  Ro¬ 
manos  vincere  posse.  Testamento  quidam  iussit ,  poni 
statuam  auream  hastam  tenentem.  Quinquaginta 
ubi  erant  centum  inde  occidit  Achilles.  Si  planum 
non  est,  quo  singula  revocanda  sint,  difficilis  fit 
intellectus ;  quod  saepissime  accidit  in  participiis, 
genitivis  ,  infinitivis  ,  praecipue  si  geminantur  , 
ut  :  j Eorum  dierum  consuetudine  itineris  nostri  ex¬ 
ercitus  perspecta :  et  in  collocatione,  si  verba  au> 
dacius  traiiciuntur,  aut  quae  vocabulo,  ad  quod 
referri  debent  ,  proxime  iungi  solent ,  ab  eodem 
separantur  : 

At  non  intonsum  simplex  Damasichthona  vulnus 

Afficit.  Ov.  Met.  6.  254. 

27.  In  sententiis  compositis  curandum  est,  ut  ratio 
et  nexus  inter  primariam  et  secundarias  sententias 
ex  ipsa  informatione  sermonis  facile  cognoscatur. 

Peccatur  igitur:  1.  si  secundaria  sensum  con 
tinet  primarium  ,  ut  :  Peccatum  ,  quod  maximo 
insectari  odio  ,  cuius  vel  umbram  debemus  exhor¬ 
rescere ,  innumeras  in  hac  vita  parit  aerumnas ,  et 
post  mortem  cruciatus  affert  sempiternos. 

2.  Si  secundariae,  quae  eadem  ratione  a  pri¬ 
maria  pendent ,  diverso  modo  enuntiantur  ,  ut : 
Equidem  miror ,  tantum  a  te  facinus  potuisse  con- 
dpi ,  et  quod  perpetrare  illud  ausus  sis . 

3.  Si  vicissim,  quibus  diversa  est  ratio,  forma 
exprimuntur  eadem.  Tullius  quidem  scripsit:  Ve¬ 
tus  illud  Catonis  admodum  scitum  est)  qui  mirari 

,se  aiebat ,  quod  non  rideret  haruspex ,  haruspicem 
cum  videret :  —  melius  hoc  ,  quam  :  Vetus  illud 
Catonis  admodum  scitum  est ,  se  mirari ,  non  ridere 
haruspicem ,  haruspicem  cum  videret. 

4.  Si  multae  sententiae  sic  annectuntur ,  ut 
subsequens  quaevis  ab  ea,  quae  praecessit,  pen- 
deat,  hoc  modo:  Nuper  a  Caio ,  amico  nostro ,  lit¬ 
teras  accepi ,  quibus  intellexi ,  quantum  afflictus  et 
animo  turbatus  adhuc  sit ,  eo  quod  filius  eius  in 
praelio  interiit ,  quod  prope  Caesaream  commissum 
est ,  cum  nostri  hostium  castra  aggrederentur ,  ut 
oppidum  ab  obsessione  liberarent. 

28.  Interiecta  praecipue  multis  modis  obscuri¬ 
tatem  facit: 

1.  Si  post  unum  alterum  ve  verbum  sensum 
violento  quodam  modo  interrumpit.  Reprehendit 
Aristoteles : 


Eyw  §i,  iret  \ioi  s7ks'j'  yj!6 1  yocp  K)sg)v  Seope 
hopsvopi.Y)V  7ra4oaXaPwv  ccvrove  (1). 


voare  xca  a 


,(1)  Ego  vero,  posteaquam  nuntiatum  est  mihi  (venerat  enim  Cleo 
abtestabundus  et  supplex),  assumt.is  illis,  profectus  sum. 

2«  Si  longior  est,  et  contextus  non  restituitur. 
Restituit  Cicero:  Laetor  quidem  philosophiam,  cuius 
antea  supellectilem  pluris  aestimabam,  quam  posses¬ 
siones  reliquorum ;  ita  mihi  dives  videbatur ,  ut  ab 
ea  petere  possem ,  quidquid  in  studiis  nostris  con¬ 
cupissem;  hanc  igitur  laetor  etiam  acutiorem  reper¬ 
tam ,  quam  ceteras.  De  fin.  5,  32. 

3.  Multo  magis  si  ita  interponitur,  ut  inter¬ 
ruptae  sententiae  exigua  particula  ad  finem  reii- 
ciatur  :  Fieri  non  potest ,  quin,  si  ex  huius  montis 
cacumine  immensam  planitiem ,  quae  ante  te  tectis , 
pagis,  oppidis  consita ,  late  in  omnem  partem  ex¬ 
tenditur,  conspexeris,  movearis  animo. 

4.  Cum  id,  quod  medium  est,  utrinque  possit 
trahi,  ut:  Librum,  quem  nuper  ad  me  misisti,  cum 
aegrotus  essem,  nondum  potui  evolvere,  quamquam 
a  te  venisset,  gratus  tamen  erat. 

5.  Si  multae  sunt  interiectae,  eaeque  rursum 
aliis  et  aliis  intermediis  scissae. 

Caesar  ab  decimae  legionis  cohortatione  ad  de¬ 
xtrum  cornu  profectus ,  ubi  suos  urgeri,  signisque 
in  unum  locum  collatis  duodecimae  legionis  milites 
confertos  sibi  ipsos  ad  pugnam  impedimento  esse, 
quartae  cohortis  omnibus  centurionibus  occisis  si¬ 
gniferoque  interfecto ,  signo  amisso,  reliquarum  co¬ 
hortium  omnibus  fere  centurionibus  aut  vulnera¬ 
tis  aut  occisis,  in  his  primopilo  P.  Sextio  Baculo, 
fortissimo  viro,  multis  gravibusque  vulneribus  con¬ 
fecto,  ut  se  iam  sustinere  non  posset,  reliquos  esse 
tardiores ,  et  nonnullos  ab  novissimis  desertos  prae¬ 
lio  excedere  ac  tela  vitare,  hostes  neque  a  fronte 
ex  inferiore  luco  subeuntes  intermittere ,  et  ab  utro¬ 
que  latere  instare,  et  rem  esse  in  angusto  vidit , 

neque  ullum,  esse  subsidium ,  quod  submitti  posset: 
scuto  ab  novissimis  uni  militi  detracto ,  quod  ipse 
eo  sine  scuto  venerat ,  m  primam  aciem  processit , 
centurionibusque  nommatim  appellatis ,  reliquos  co¬ 
hortatus  milites  signa  inferie  et  manipulos  laxare 
iussit ,  facilius  gladiis  uti  possent.  De  bello 
gallico,  2,  25. 

29.  Emendari  implicatae  huiusmcdi  verborum 
comprehensiones  variis  modis  possunt.  1.  Inter¬ 
dum  sufficit  sententias  alia  ratione  informare  et 
iungere.  Ita  pleraque,  quae  attuli,  exempla  cor¬ 
rigi  possunt.  2.  Saepe  obscuritas  participiorum 
usu  vitatur,  sed  cavendum,  ne  vicissim  ipsa  par¬ 
ticipia  inobscurent  sermonem*).  3.  Nonnunquam 
quae  rei  declarandae  causa  addita  sunt  ,  utpote 
inutilia,  abjicienda  erunt  ;  de  quo  plura,  cum  de 
brevitate  agemus.  4.  Haud  raro  etiam  huiusmodi 
nimis  longa  verborum  continuatio  in  plures  di¬ 
videnda  est.  Sic  emendandum  erit  Caesaris  exem¬ 
plum,  nuper  allatum. 

*)  Participia  ad  perspicuitatem  conferre,  facile  videbis,  si  in 
Livianis  periodis  participia,  nt  aiunt,  resolveris.  Contra  par¬ 
ticipia,  nisi  quam  feliciter  struantur,  obscuritatem  afferre,  et 
Caesaris  oratio,  quam  audisti,  et  haec  Liviana  satis  ostendit: 
Equites  fere  prnpler  equos  nantes  navium  agmen  ad  excipien¬ 
dum  adversi  impetum  fluminis  parte  superiore  transmittens 
tranQuillitatem  infra  traiicientibus  lintribus  faciebat.  L.  21,  10. 

30.  Postremo  videndum  est,  ne  sermo  sit  flu- 

(  m  7  m 
ctuans  et  dissolutus ;  id  quod  tribus  maxime  mo¬ 
dis  fieri  solet  : 

1.  Cum  oratio  velut  minutatim  concisa  per 
breviusculas  sententias  sine  ullis  articulis  et  ne¬ 
xibus  procurrit,  ut,  si  diceres  :  G.  Canius  eques 
Romanus ,  nec  infacetus  et  satis  litteratus  erat .  Hic 

Syracusas  otiandi ,  se ,  ut  ipse  dicere  solebat  ,  non 
negotiandi  causa  contulit.  Dictitabat ,  se  hortulos 
aliguos  velle  emere ...  percrebuit.  Pythius  qui¬ 
dam  argentariam  faciebat  Syracusis.  Hic  Canio 
dixit ,  venales  se  hortos  non  habere ,  licere  autem  uti 
Canio,  si  vellet ,  s?As. 

Quae  ita  Cicero :  C.  Canius  ,  eques  Romanus , 
nec  infacetus  et  satis  litteratus ,  czm  se  Syracusas 
otiandi ,  2^pse  dicere  solebat ,  wow  negotiandi  causa 
contulisset ,  dictitabat  se  hortulos  aliquos  velle  emere , 
quo  invitare  amicos ,  e£  ■aZu  se  oblectare  sine  inter¬ 
pellatoribus  posset.  Quod  cum  per crebuisset,  Pythius 
ei  quidam  ,  qui  argentariam  faciebat  Syracusis , 
venales  se  quidem  hortos  non  habere ,  secZ  licere  uti 
Canio ,  si  vellet ,  sms.  De  off.  3,  14. 

Hoc  genus  plus  etiam  obscuritatis  habet  in 
ratiocinatione,  ut:  Eloquentia  est  admirabilis  illa 
acultas  ducendi  oratione  multitudinem  ,  e£  omnes 
animorum  motus  inflammandi.  Coniuncta  solet  esse 
cum  ceteris  donis  magni  ingenii.  Sapientia  ei  mo¬ 
derari  debet.  Saepe  civitatibus  salutem  attulit , 
saepe  etiam  magna  incommoda.  Multitudo  cupidi¬ 
tatibus  agitatur.  Has  quivis  cognoscit.  Est  autem 
pessimum  iis  abuti. 

2.  Cum  sententiae  iunguntur  quidem,  sed  non 
ante,  ita  ut  sermo  male  sibi  cohaerens  huc  illuc 
fluctuet:  Socii  nostri  cum  belligerare  nobiscumvd- 
lent ,  profecto  ratiocinati  essent  etiam  atque  etiam , 
quid  possent  facere ,  si  quidem  sua  spome  facerent , 

non  haberent  hic  adiutores  multos  ,  et  multos 
homines  et  audaces;  solent  enim  diu  cogitare  omnes, 
qui  magna  negotia  volunt  agere .  Ad  Her.  4,  11. 

3.  Cum  ipsae  etiam  longiores  complexiones  ver¬ 
borum  nullis  commissuris  inter  se  iunguntur  *). 

*)  Neque  enim  satis  est.  .singulas  verborum  compositiones  in  se 
conclusas  et  cohaerentes  esse  ;  necesse  est  insuper  inter  se 
apte  comungantur.  Ac  latini  quidem  hanc  concinnitatem  ita 
amavere,  ut  vix  non  omnem  sententiam  cum  ea,  quae  praece¬ 
deret,  connecterent.  Hinc  plurimae  particulae,  hinc  relativa 
in  principio  sententiae  oro  demonstrativis  posita  ,  hinc  illa  : 
Neque  vero ,  neque  emni  etc.  ete.  Quanta  sit  in  hac  iunctura 
vis  illustrandi  orationem  ,  comperies ,  si  obvium  quempiam 
Tullii  aut  Llvn  locum  ,  demtis  iis  ,  quae  iuncturam  efficiunt , 
descripseris.  —  Ideo  autem  dissolutus  sermo  affert  obscurita¬ 
tem,  quod  apta  illa  comunetio  monstrat  rationem,  quae  inter 
omnia  orationis  membra  intercedit.  In  dirupto  enim  sermone, 
cum  sententiae  ouasi  dispersae  iaceant,  non  statim  cognosci¬ 
tur,  quis  sit  sensus  nrimarius,  nec  quomodo  ad  eum  reliqua 
referantur ;  num  rationem  contineant,  an  adversarii  argumen¬ 
tum,  causam  an  effectum,  an  conditionem,  an  simile,  an  con¬ 
trarium.  ,  Haec  enim  omnia  particulis  et  ipso  etiam  modo  iun- 
gendi  indicantur. 

Neque  tamen  semper  sic  iungi  sententias  opor¬ 
tet.  Nam  cum  per  se  intelligitur,  quomodo  inter 
se  cohaereant  ,iunctura  ista  etiam  cum  virtute 
omitti  potest ;  id  quod  contingit  cum  enumeran¬ 
tur  ,  quae  ad  idem  genus  pertinent  ;  praecipue 
in  narratione  et  descriptione,  quoties  oratio  fertur 
incitatius  ,  at  ih  eodem  loco  Tullii  :  Ad  coenam 
tempore  venit  Canius  ;  opipare  a  Pythio  appara¬ 
tum  convivium  ,  cymbarum  ante  oculos  multitudo , 
pro  se  quisque,  quod  ceperat ,  afferebat ,  ante  pedes 
Pythii  pisces  abiiciebantur .  —  Et  pauli o  post:  In¬ 
vitat  Canius  postridie  familiares  suos  ,  venit  ipse 
mature  ;  scalmum  nullum  videt  ;  quaerit  ex  pro¬ 
ximo  vicino  ,  num  feriae  quaedam  piscatorum  es* 
sent,  quod  eos  nullos  videret. 

CAPUT  II. 

DE  ORNATU  DICENDI  IN  UNIVERSUM 

Quid  ornatus  n.  31;  quid  de  suavitate  ac  gravi¬ 
tate  rerum  n.  32;  ornatus  verborum  quid  'prae¬ 
stet  n .  33. 

31.  Ad  ornatum  referuntur  omnia,  quibus  in 
dicendo  vel  suavitas  ad  delectandum  vel  gravitas 
ad  permovendum  efficitur  *).  Haec  autem  ratio 
inter  gravitatem  suavitatemque  dicendi  interce¬ 
dit,  ut  oratio,  quae  rerum  et  verborum  pondere 
commovet,  permulcere  etiam  animos  soleat,  non 
tamen  vicissim  suavis  omnis  oratio  gravis  quo¬ 
que  putanda  sit.  — 

*)  Ornatus  nomen  late  patet;  praecipue  tamen  cultum  quendam 
et  apparatum  significat,  quo  res  non  modo  placet,  sed  ad 
omnem  etiam  usum  egregie  instructa  est.  Hinc  de  dicendi  or¬ 
natu  Tullius:  Faciles  partes  eae  fuerunt  duae,  quas  modo  per¬ 
cucurri,  latine  loquendi  planeque  dicendi;  reliquae  sunt  ma¬ 
gnae, implicatae,  variae, graves,  quibus  omnisadmiratio  ingenii, 
omnis  laus  eloquentiae  continetur.  Nemo  enim  unquam  est  ora¬ 
torem,  quodlatine  loqueretur,  admiratus;  si  est  aliter,  irrident. 
Nemo  extulit  eum  verbis,  qui  ita  dixisset,  ut  qui  adessent,  intel- 
ligerent,  quid  diceret,  sed  contemsit  eum,  qui  minus  id  facere 
potuisset.  In  quo  igitur  homines  exhorrescunt?  quern  stu¬ 
pefacti  dicentem  intuentur?  in  quo  exclamant?  quem  deum 
ut  ita  dicam,  inter  homines  putant?  Qui  distincte,  qui  impli¬ 
cate,  qui  abundanter,  qui  iiluminate  et  rebus  et  verbis  dicunt 
et  in  ipsa  oratione  quasi  quendam  numerum  versumque  con¬ 
ficiunt  :  id  est,  quod  dico  ornate.  De  or.  3,  14.  Cf.  Qt.  8,  3. 

32.  Quoniam  igitur  haec  tanta  virtus  ex  re¬ 
bus  atque  verbis  efflorescere  debet  ,  curae  nobis 
erit,  ut  argumentum  seligamus  minime  insuave; 
a  at  si  id  non  possumus,  ut  tractatione,  arcessitis 

iucundis,  reddatur  amoenius.  — Porro  suaves  in 
oratione  esse  solent  amoenitates  in  rerum  natura 
et  vita  hominum  ;  exempla  liberalitatis,  clemen¬ 
tiae,  aliarumque  virtutum;  nova  denique,  illustria 
et  admirabilia  quaeque  *) . 

*)  Nec  igitur  res  eo,  quod  per  se  ipsa  tristis  est,  orationis  quo¬ 
que  argumentum  arbitranda  est  insuave.  Quae  enim  sunt  expe¬ 
rientibus  ingrata,  ea  non  una  de  causa  cognitu  saepe  sunt  iu- 
cuuda.  Sed  non  raro  vel  utilitas  suadet  vel  necessitas  cogit 
argumentum  assumere,  quod  nec  suapte  natura  amoenum  est, 
nec  novitate  aut  mirabilitate  commendatur. 

Gravia  cum  illa  sint,  quibus  hominum  mentes 
acrius  concitantur,  liquet,  variam  esse  rerum  gra¬ 
vitatem  pro  conditione  personarum  et  temporum. 
Quapropter  ad  hanc  dicendi  virtutem  non  solum 
ingenii  animique  vis  magna  requiritur,  sed  pru¬ 
dentia  quoque  et  rerum  humanarum  peritia. 

33.  Verborum  autem  ornatus,  in  quo  maxime 
artificium  dicentis  cernitur,  non  id  modo  efficit, 
ut  vis  et  iucunditas,  quae  in  rebus  est,  oratione 
eluceat,  verum  etiam  ut  illa,  quae  suopte  ingenio 
parum  delectant ,  velut  sapore  quodam  condita 
dulcescant  *) . 

*)  Hoc  est,  quod  summi  viri  in  Ciceronis  non  modo  orationibus, 
sed  epistolis  quoque  et  dialogis  sunt  semper  admirati,  nul¬ 
lum  esse  genus  rerum  tam  exile  et  obvium,  quin  illius  dicendi 
ratione  suavitate  quadam  aspergeretur.  Quo  etiam  pertinet 
subtilis  quaedam  ratio  imitandi.  Quoniam  enim  artis  opera 
non  rebus  modo  ipsis,  sed  artificio  etiam,  quo  res  perhi¬ 
bentur,  delectant ,  hinc  fit,  ut  saepenumero,  non  foeda  qui¬ 
dem,  sed  obvia  tamen  et  humilia,  oratione  ad  vivum  ex¬ 
pressa,  placeant. 

Sunt ,  qui  eloquendi  ornatum  despicientes  ex 
rerum  gravitate  omnia  repetenda  esse  putent.  Sed 
non  sufficit,  esse  in  rebus  gravitatem,  appareat 

necesse  est.  Nihil  autem  est  aliud  gravis  oratio, 
quam  rei  gravitas  apte  verbis  declarata.  Eu  tibi 
breve  exemplum.  Yerres  innocentes  socios  morte 
plexerat,  ne  quando  criminum  suorum  testes  exi- 
sterent.  Dixeris  in  banc  rem  :  Verres ,  valde  er- 
rasti ,  cum  putabas,  tua  delicta  morte  innocentium 
hominum  deleri ,  aut  crimina  avaritiae  criminibus 
crudelitatis  posse  extingui.  At  haec  ita  Cicero : 
Errabas ,  Verres,  et  vehementer  errabas ,  cum  te 
maculas  furtorum,  et  flagitiorum  tuorum  sociorum 
innocentium  sanguine  eluere  arbitrabar  e  :  praeceps 
amentia  ferebare ,  gui  te  existimares  avaritiae  vul¬ 
nera  crudelitatis  remediis  posse  sanare.  De  suppi. 46. 

Efficitur  igitur  in  elocutione  ornatus  primum 
ipso  genere  et  iunctura  verborum  ;  deinde  non¬ 
nullis  singularibus  ornamentis,  ut  periodis,  tro¬ 
pis,  figuris;  postremo  quibusdam  stili  proprieta¬ 
tibus,  ut  varietate  et  copia  :  quae  singula  dein¬ 
ceps  propriis  praeceptis  illustranda  sunt. 

CAPUT  III. 

DE  ORNATU  EX  IPSO  GENERE  ET  CONIUNCTIONE 

VERBORUM 

Art.  I. 

DE  SELECTU  VERBORUM 

Quid  de  verbis  seligendis  generatim  n.  34; 
unde  alia  aliis  graviora  n.  35; 

84.  Natura  ipsa  sunt  alia  verba  consonantiora, 
graviora,  laeviora  et  quodammodo  nitidiora,  alia 
contra.  Delectus  igitur  habendus,  atque  is  aurium 

quodam  iudicio  ponderandus,  in  quo  consuetudo  e- 
tiam  bene  loquendi  valet  plurimum.  Neque  tamen 
in  hoc  magna  laus  est,  vitare  vitium  (quamquam 
id  est  magnum),  verum  hoc  quasi  solum  quod¬ 
dam  atque  fundamentum  est,  verborum  usus  et 
copia  bonorum.  De  part.  5.  De  or.  3,  37. 

35.  Ac  graviora  quidem  inprimis  sunt  illa,  quae 
in  eodem  genere  plus  significant;  ut:  N actus  es 
ex  perditis  atque  ab  omni  non  modo  fortuna ,  ve¬ 
rum  etiam  spe  derelictis  conflatam  improborum  ma¬ 
num  (1  Cat.  1,  10).  Plus  enim  est  perditis ,  quam 
pravis ,  et  improborum ,  quam  malorum. 

Hoc  genus  crescit ,  et  fit  manifestius  ,  si  am¬ 
pliora  verba  cum  ipsis  nominibus,  pro  quibus  ea 
posituri  sumus,  conferantur  (Qt.  8,  4);  ut:  Non 
enim  furem,  sed  ereptorem ;  non  adulterum ,  sed  ex¬ 
pugnatorem  pudicitiae;  non  sacrilegum ,  sed  hostem 
sacrorum  religionumque ;  non  sicarium .  sed  crude¬ 
lissimum  carnificem  civium  sociorumque  in  vestrum 
iudicium  adduximus.  Verr.  Act.  H.  1.  1,  3. 

Multa  vocabula  inde  quoque  graviora  sunt,  quod 
una  cum  re  ipsa  adiuncta  quaedam  significant. 
Sic  sanguine  foedare  pro  sanguine  madefacere ,  li¬ 
bido  pro  voluptate ,  dicimus,  et  Cicero  de  Yerre: 
Dies  continuos  complures  in  conviviis  tacuisti.  Hoc 
enim  iacuisti  contemptum  habet,  qui  non  exprn 
mitur  consueto  vocabulo  accubuisti. 

Hoc  idem  etiam  consequimur  iunctis  duobus 
vocabulis ,  quorum  unum  satis  esse  poterat,  ut ; 

At,  credo,  mea  numina  tandem 
Fessa  tacent ,  odiis  aut  exsaturata  quievi. 

Aen.  7,  297. 

Nam  fessa  sunt ,  exsaturata  sum  rem  primariam 
satis  declarassent.  Huic  generi  affinis  est  'pleona¬ 
smus:  vocemque  his  auribus  hausi;  de  quo  plura 
grammatici. 


Art.  II. 

DE  ORNATU  EX  CONIUNCTIONE  VERBORUM 

Quae  suavitas  in  verbis  concinne  iunctis  n.  36;  unde 

in  iisdem  gravitas  n.  37 ;  quid  inversio  n .  38; 

quae  eius  lex  n.  39;  quae  vitia  fugienda  n.  40. 

36.  Ex  optima  verborum  iunctura  et  colloca¬ 
tione  nascitur  magnam  partem  illa  dicendi  faci¬ 
litas ,  qua  haud  scio  an  aliquod  in  oratione  sua¬ 
vius  inveniatur  *). 

*}  Facilis  dicitur  oratio,  si  non  vi  dura  protrudi,  sed  velut  ipsa 
agente  natura,  fundi  leniter  videatur;  in  qua  igitur  non  solum 
nihil  est  perturbatum,  quod  inobscurare  sensum  possit,  sed  nec 
quidquam  distortum  aut  violentum,  asperum  nihil,  nihil,  ut  ita 
dicam,  salebrosum.  —  Ut  hanc  virtutem  exemplis  cognoscas, 
confer  in  Epist.  ad  Div.  1.  15.  ep.  5,  et  6.  Catonis  asperitatem 
cum  laevitate  Ciceronis. 

37.  Gravior  autem  saepe  efficitur  oratio,  si  ea, 
quae  vim  habent  maiorem,  immutata  nonnihil  con- 
iunctione  verborum,  quasi  in  luce  posita  notantur. 

Hinc  1.  quae  secundariis  sententiis  exprimi  so¬ 
lent,  ut  causae,  conditio,  tempus,  primariis  enun¬ 
tiantur:  Rogavi  te ,  abnuisti;  obsecravi ,  contem- 
sisti ;  supplex  manus  tetendi ,  reiecisti ;  pro  Cum 
rogarem  etc.  Pacem  vult  Antonius  :  arma  ponat . 
—  Vix  arma  deposuerant ,  cum  affertur  nuntius  , 
hostem  appropinquare . 

2.  Si  maior  illa  vis  in  uno  latet  vocabulo,  hoc 

saepe  extra  orationis  contextum  collocatur,  hunc 
in  modum  :  Una  eademque  nox  erat ,  qua  praetor 
amoris  turpissimi  flamma  ac  classis  populi  Hornam 
praedonum  incendio  conflagrabant.  De  suppi.  35. 

38.  Sed  vim  sermonis  incredibiliter  auget  col¬ 
locatio  verborum.  Triplex  enim  in  collocandis  ver¬ 
bis  ordo  distinguitur  :  grammaticus,  vulgaris,  et 
inversus  seu  oratorius. 

Grammaticus  tantum  in  scholis  adhibetur  ,  ut 
ostendatur ,  quo  verba  singula  e  grammaticae  re¬ 
gulis  referenda  sint:  Gatilina)  oportebat  te  duci  ad 
mortem  iam  pridem  iussu  consulis .  —  Vulgaris  est, 
quem  communiter  servamus,  cum  scilicet  nullam 
orationis  partem  singulari  modo  notari  volumus : 
Catilina ,  iam  pridem  te  iussu  considia  ad  mortem 
duci  oportebat.  —  Inversus  ordo  sive  inversio  di¬ 
citur,  cum  a  vulgari  ordine  gravitatis  causa  de¬ 
flectimus:  Ad  mortem  te ,  Catilina ,  duci  iussu  con¬ 
sidis  iam  pridem  oportebat  (1  Cat.  1). 

Schol.  Huc  etiam  pertinet  illa,  quae  traiecta  dicitur,  compositio, 
in  qua  est  permagna  latini  sermonis  elegantia:  Quos  amisimus 
cives ,  eos  Martis  vis  perculit,  non  ira  victoriae.  —  Mea  lenitas, 
si  cui  solutior  visa  est,  hoc  exspectabat,  ut  id,  quod  latebat , 
erumperet ,  —  Frater  tuus  quanti  me  faciat ,  semperque  fecerit 
esse  hominem,  qui  ignoret,  arbitror  neminem. 

39.  Inversio  igitur  vocabula,  in  quibus  maior 
est  vis,  eo  loco,  ubi  maxime  notantur,  collocat; 
quoad  tamen  natura  linguae  permiserit.  Porro  hic 
locus  plerumque  initium  "),  saepe  etiam  finis  est 
sententiae  **). 

*)  Me  duce  carpe  viam  (Ovid.),  ubi  per  ipsum  metrum  licebit  di¬ 
cere:  Carpe  viam  duce  me;  sed  quanto  id  infirmius. 

•*)  Saepe  verbum,  in  quo  est  vehemens  aliquis  sensus,  in  clau¬ 
sula  positum  quasi  assignatur  auditori,  et  infigitur,  quale  est 
illud  Ciceronis  in  Antonium:  Ut  tibi  necesse  esset  in  consoeetu 

populi  romani  vomere  postridie  (Qt.  9,  4).  —  Aliquando  hoc 
modo  etiam  quaedam  quasi  sustentatio  efficitur:  0  spectacu¬ 
lum  miserum  atque  acerbum !  ludibrio  esse  Urbis  gloriam  et 
populi  romani  nomen ,  hominum  conventu  atque  multitudine r 
piratico  myoparone  in  portu  Syracusano  de  classe  poputi  ro¬ 
mani  triumphum  agere  piratam  !  De  suppi .  38. 

Si  in  duobis  verbis  vis  maior  inest ,  saepe  al¬ 
terum  in  principio  ,  alterum  in  exitu  orationis 
ponitur  *). 

Mene  incoejptis  desistere  victam?  Aen.  1.  3?. 

Vivit  Christianus ,  ut  aliquando  moriturus ,  mo¬ 
ritur  ut  semper  victurus .  —  Caedebatur  virgis  in 
medio  foro  Messanae  civis  romanus.  De  suppi.  62. 
Aut  in  duabus  iunctis  sententiis :  Evolarat  iam  e 
conspectu  fere  fugiens  quadriremis ,  cum  etiam  tunc 
ceterae  naves  suo  in  loco  moliebantur  (Ibid.  34). 

*)  Quae  in  media  parte  sententiae  latent,  transiri  intentione  et 
obscurari  circumiacentibus  solent  (Qt.  9,  4.);  tamen  non  raro 
efficit  numerus,  ut  haec  quoque  gravius  cadant. 

Quid  me  coelum  sperare  iubebas  ? 
tin,  etiam  hunc  ipsum  vitae  mortalis  honorem... 

. Te  matre  relinquo.  Georg.  4.  325. 

Nota  etiam  in  exemplo  supra  posito  fere  fugiens  quadriremis ,  ei 
illa:  Quid  ego  hospitii  iura  in  hac  tam  immani  bellua  comme¬ 
moro?  De  suppi.  42; et:  Non  est  iam  lenitati  locus,  severitatem 
res  ipsa  flagitat.  2.  Cat.  4. 

40.  Sed  haec  sunt  in  inversione  vitia,  si  ordo 
invertitur  sine  causa,  si  perperam,  si  durius,  si 
assidue. 

1.  Sine  causa  invertitur,  cum  nihilo  inde  cre¬ 
scit  oratio.  Puerile  vitium  hoc  est,  ut:  Inflixit 
fratris  mors  tui  grave  mihi  vulnus .  —  2.  Perpe¬ 
ram;  cum  alia  verba  extollis,  quam  institut  i  oratio 
poscit:  Iussu  consulis ,  Catilina ,  iampridem  te  ad 
mortem  duci  oportebat,  —  3.  Liberius.  Non  enim 

omni  modo  vocabula  misceri  debent,  sed,  ut  dixi, 
quoad  linguae  ingenium  permiserit.  Omnino  hic 
'quoque  parcendum  auribus  et  consuetudini :  qua¬ 
propter  licet  maior  sit  in  hoc  genere  poetis,  quam 
oratoribus  libertas,  tamen  sequentes  versus  a  viris 
doctis  reprehenduntur  *). 

Mox,  ait ,  experiar ,  Deus  hic ,  discrimine  aperto , 
An  sit  mortalis .  Ovid.  Met.  1,  222. 

Saxa  vocant  Itali  mediis  quae  in  fluctibus  aras. 

Aen.  1,  109. 

*)  Hinc  etiam  obscuritas  in  Liv.  periodo ,  v.  n.  29.  Notandum 
praeterea,  quo  maior  sit  in  invertendo  libertas  ,  eo  maiorem 
quoque  causam  requiri,  ut  inversio  probetur.  Itaque  adiectiva, 
adverbia  et  his  similia  sententiam  incipere  vel  claudere,  nisi 
gravior  adsit  ratio,  non  debent.  Nimis  vero  frequens  inversio, 
praesertim  si  audacior  est,  orationem  reddit  fastidiosam. 

CAPUT  IV. 

DE  PERIODIS 

(Or.  61-69) 

Nomine  periodi  sententiarum  quoddam  genus 
significamus,  quod  ad  dignitatem  orationi  et  or¬ 
natum  conferendum  inprimis  est  accomodatum  ; 
quale  est: 

Quamquam  mihi  semper  frequens  conspectus  ve¬ 
ster  multo  iucundissimusi  hic  autem  locus  ad  agen¬ 
dum  amplissimus  ,  ad  dicendum  ornatissimus  est 
visus ,  Quirites:  tamen  hoc  aditu  laudis ,  qui  sem¬ 
per  optimo  cuique  maxime  patuit  ,  non  mea  me 
voluntas ,  sed  meae  vitae  rationes  ab  ineunte  aetate 
susceptae  prohibuerunt.  Pro  lege  Man.  1. 

Sed  accuratius  in  periodi  naturam  ,  partes  ei 
genera  inquirendum  est. 

Art.  I, 

DE  PERIODI  NATURA  ,  PARTIBUS  ET  GENERIBUS 

Quid  periodus  n.  41;  quae  partes  eius  n.  42; 
quae  genera  n.  43;  quid  periodicon  n.  44. 

41.  Periodus  (1)  definitur  amplior  verborum 
comprehensio,  quae  per  partes  inter  se  apte  cohae¬ 
rentes  numerose  absolvitur. 

*)  Tria  igitur  ad  efficiendam  periodum  concurrunt:  i.  quaedam 
orationis  amplitudo  ;  2.  partium  copulatio:  omnia  scilicet,  qui¬ 
bus  amplificatur  periodus,  non  solum  ad  rem  unam  seu  ad 
sensum  primarium  referri  debent,  ut  oratio  sit  unum  aliquod 
et  simplex,  sed  etiam  coniunctione  ipsa  verborum  partes  de- 
bent-aliae  ex  aliis  pendere,  ut  tanquam  in  orbe  inclusa  currat 
oratio,  quoad  insistat  in  singulis  perfectis  absolutisque  senten¬ 
tiis  (Cic.);  3.  numerus ;  periodus  enim  xar  el-o/vjv  numerosa 
dicitur  oratio. 

42.  Partes  autem  periodi  sunt:  membra,  incisa, 
protasis  et  apodosis.  —  1.  Membrum  graece  xw xov, 
est  pars  periodi  alicuius  magnitudinis,  sensum  et 
numerum  habens,  sed  imperfectum,  et  quasi  su¬ 
spensum:  Nam  qui  locus  quietis  et  tranquillitatis 
plenissimus  fore  videbatur ;  prius  est  membrum  pe¬ 
riodi,  quod  postulat  sequens:  in  eo  maximae  moles 
molestiarum  et  turbulentissimae  tempestates  extite- 
runt.  De  or.  1,1.  —  2.  Incisa  (xc^ara)  vocantur 
breviusculae  periodi  partes,  quibus  ipsa  saepe  mem¬ 
bra  composita  sunt,  ut:  Etenim  si  veritate  ami¬ 
citia  ,  fide  societas  ,  pietate  propinquitas  colitur  ; 
necesse  est ,  iste ,  qui  amicum ,  socium)  affinem  fama 
et  fortunis  spoliare  conatus  est ,  vanum  se  et  per - 

(1)  Periodo  plurimi  nomina  dat  Cicero  ;  ambitum,  circuitum  cosn--' 
‘  irehensionem,  continuationem,  circumscriptionem. 

3 

fi, dio  sum  ec  impium  esse  fateatur.  —  3.  Protasis  et 
apodosis  (antecedens  et  consequens)  periodum  di¬ 
vidunt  in  duas  partes,  in  quarum  altera  quidam 
est  vocis  ascensus,  in  altera  descensus.  —  In  exem¬ 
plis  allatis  protasis  est:  Nam  cfui  locus  videbatur 
—  et:  Etenim  si  —  colitur ;  quae  utrobique  se¬ 
quuntur,  apodosis. 

43.  Periodorum  genera  duo  sunt:  alterum  sim¬ 
plex  ,  cum  sensus  unus  longiore  ambitu  circum¬ 
ducitur;  alterum,  quod  constat  pluribus  membris, 
et  boc  rursum  dividitur  ex  numero  membrorum. 
Qt.  9,  4.  *). 

*)  i.  Simplex  periodus,  quae  etiam  ^ovo/w),oj  dicitur,  naee  est. 
Eyw  piv  y ap  otopux  xolg  i^evOeoot?  jasyterryjv  avayy.rjv  t yiv 
vtteq  TcpuyixuTOi-j  ui<T /vv>jv  stvou.  Phil.  1. —  Habet  saepe  plura 
incisa,  ut:  Te  miror,  Antoni,  quorum  facta  imitere,  eorum  exi¬ 
tus  non  perhorrescere:  —  interdum  nulla,  ut:  Patris  dictum 
sapiens  temeritas  filii  comprobavit.  Or.  63. 

Segneri.  P.  14.  n.  8.  Or  figuratevi. 

2.  In  bimembri  periodo  prius  membrum  protasin,  alterum  apo- 
dosin  complectitur:  exemplum  iam  dedi. 

Segneri.  P.  3.  n.  10.  Nessuno.  P.  28.  n.  13.  Quelfistesso. 

3.  In  trimembri  vel  protasis  unum-  membrum  habet  (v.  n.  42.) 
vel  quod  magis  numerosum  est,  duo:  Nam  cum  et  nostrae  rei - 
publicae  detrimenta  considero,  et  maximarum  civitatum  ve¬ 
teres  animo  calamitates  colligo:  non  minimam  video  per  di¬ 
sertissimos  homines  invectam  esse  variem  incommodorum .  De 

inv.  1.  l. 

Segneri  P.  3.  n.  11.  E  benche. 

4  In  quadrimembri  membra  vel  aequabiliter  dispertita  sunt,  ut: 
Etenim  si  in  leviorum  artium  studio  memoriae  proditum  est, 
poetas  nobiles,  poetarum  aequalium  morte  dotuisse  ;  quo  tan¬ 
dem  animo  eius  (1)  interitum  ferre  debui  ,  cum  quo  certare 
erat  gloriosius,  quam  omnino  adversarium  non  habere:  — 
Br.  1. 

Vel  tria  membra  orolasis,  unum  apodosis  complectitur 


Hortensii. 


DE  PEKlODiS  35 

6 i  quid  esi  in  tne  ingenii ,  iudices ,  quod  sentio,  quam  sit  exiguum; 
aut  si  qua  exercitatio  dicendi,  in  qua  me  non  -inficior  mediocri¬ 
ter  esse  versatum;  aut  si  huiusce  rei  ratio  aliqua  ab  optimarum 
artium  studiis  et  disciplina  profecta,  a  qua  ego  nullum  confiteor 
aetatis  meae  tempus  abhorruisse  :  earum  rerum  omnium  vel  in 
primis  hic  A.  Licinius  fructum  a  me  repetere  prope  suo  iure 
debet.  Pro  Arcli.  1. 

Vel  denique  protasis  unum ,  tria  membra  apodosis  habet ;  hoc 
tamen  admodum  rarum. 

Segneri.  P.  28,  n.  \i.  Non  ci  e. 

44.  Optima  censetur  periodus  ,  quae  quatuor 
membris  absolvitur,  sed  non  raro  etiam  in  plura 
laudabiliter  extenditur  ;  quod  genus  periodico? ? 
appellant.  Membra  vel  ex  aequo  dividuntur ,  ut 
Nam  si  unquam  N  bonis  et  fortibus  vinis ,  si  un¬ 
quam,  de  bene  meritis  civibus  potestas  vobis  iudi- 
candi  fuit ;  si  denique  unquam  locus  amplissimorum 
ordinum  delectis  viris  datus  est)  ut  sua  studia  erga 
fo?'tes  et  bonos  cives ,  quae  vultu  et  verbis  saepe  si- 
gnificassent ,  re  et  sententiis  declararent ;  hoc  pro¬ 
fecto  tempore  eam  potestatem  omnem  vos  habetis , 
ut  statuatis ,  utrum  nos ,  qui  semper  vestrae  aucto¬ 
ritati  dediti  fuimus ,  semper  miseri  lugeamus  ,  an 
diu  vexati  a  perditissimis  civibus  aliquando  per  vos , 
ac  vestram  fidem  ,  virtutem  sapientiamgue  recree¬ 
mur.  Pro  Mil.  2. 

Vel  plura  nunc  protasis  nunc  apodosis  com¬ 
plectitur,  ut:  Si  tecum  attente  reputaveris  immi¬ 
nentem  singulis  momentis  ,  quolibet  in  loco  et  ne¬ 
gotio  mortem ;  si  te  ad  supremi  Iudicis  horrendum 
tribunal  obita  morte  statim  rapiendum  cogitaveris; 
si  parata  improbis  in  infernis  supplicia ,  nullis  un¬ 
quam  finienda  saeculis :  si  constituta  probis  in  cae¬ 
lesti  regno  praemia ,  saepe  ac  diligenter  inspexeris : 
mihi  crHdc)  nunquam  fieti  ut  vel  blandimentis  vo- 

luptatum  pelliciar  is  ad  scelus  ,  vel  obiecto  cuius- 
Cumque  calamitatis  ac  periculi  metu  ,  a  recta  via 
retraharis.  luv. 

Segnen.  P.  28.  n.  4.  E  se  voi. 

Schol.  Quae  nos,  veteres  secuti  (1),  de  periodi  natura  et  parti¬ 
bus  tradidimus,  plerisque  hodie  incerta  et  vaga  videntur,  ut  ex 
quibus  iudicari  saepe  non  possit,  sitne  aliqua  oratio  periodus 
dicenda  ,  necne,  aut  in  quas  ea  partes  dividatur.  Quaesierunt 
igitur  definitiones,  quibus  tum  ipsa  periodus  ab  omni  alia  ver¬ 
borum  continuatione,  tum  partes  eius  inter  se  ex  genere  con¬ 
structionis,  u<  aiunt,  grammaticae  discernerentur.  Et  alii  qui¬ 
dem  periodum  esse  dicunt  omnem  et  solam  sententiam  com¬ 
positam  ,  in  qua  secundaria  antecedat  primariam  ,  ut :  n.  43. 
Nam  cum,  Alii  autem  eam  orationem  periodum_gsse  volunt, 
quae  sententias  interiectas  habeat:  itaque  Scipio  exercitum  in 
Africam  (raiecit  ,  ut  Hannibalem  ex  Italia  deduceret ,  his  vul¬ 
garis  est  sermo qui  in  periodum  mutatur,  si  dicas:  Scipio, 
ut  Hannibalem  ex  Italia  deduceret,  exercitum  in  Africam  tra- 
iecit.  Sunt  etiam  ,  qui  omnem  sensum  absolutum  ,  periodum 
vocent.  Iam  vero  haec  et  similia  primum  quidem  arbitraria 
sunt,  et  ab  ipso  usu  huius  vocabuli  ,  periodum  dico  ,  remota. 
Neque  enim  illi  hoc  nobis  explicant,  quod,  cum  periodum  di¬ 
cimus,  cogitamus.  sed  potius  praescribunt,  quodnam  orationis 
gpnus  in  nosterum  periodum  appellare  debeamus.  Quod  si  de¬ 
finire  es»,  nibil  illo  facilius.  Sed  falsa  etiam  ratione  ducuntur, 
quod  existimant,  e  grammaticis  praeceptionibus  definitionem 
esse  petendam ,  quo  scilicet  accuratius  circumscripta  esse  queat. 
Periodus  enim  ornamentum  est:  definitio  igitur  non  gramma¬ 
ticae  constructionis  genus,  sed  ornatum  monstrare  debet,  quo 
sive  a  vulgari  oratione  ,  sive  ab  aliis  ornamentis  discernitur. 
Haec  autem  sunt  fere  in  omni  genere  eiusmodi,  ut,  ubi  inci¬ 
piant  et  desinant  ,  non  seniDer  possit  accuratissime  definii  i. 
Scio,  quid  sit  perspicuitas,  scio,  quid  suavitas;  nec  tamen  in 
promotu  est  dicerp,  quibus  sive  verbis,  sive  sententiis  oratio 
inaniat  iam  non  perspicua  tantum,  sed  etiam  suavis  esse. 


(1)  Vide  passim  Daene  omnes  Rhetores.  —  Cicero,  quamvis  ipsam 
definitionem  no>>  oonat  v„ub*  tamen  de  periodo  disputat  ,  eam  nunc 
orationi  brevi,  nunc  non  illigatae,  nunc  non  numerosae  opponit ;  tria 
ergo  haec  postulat-, 'ut  sit  circumscriptio  paullo  amplior .  illigata  et 
numerosa: 

Art.  II. 

DE  ARTIFICIO  CONTEXENDAE  I ERI0D1 

§  I. 

DE  AMPLIFICATIONE  PERIOD* 

Quid  amplificatio  n.  45;  quomodo  Hat  explicando 
n.  46 ;  enumerando  n .  47 ;  per  causas  et  effecta 
w.  48;  per  adiuncta  n.  49 ;  per  comparationem 
n.  50;  quae  in  amplificando  servanda  n.  51. 

45.  Amplificatio  in  retliorica  dici  solet  expo¬ 
sitio  rei  ad  movendos  animos  accomodata.  Sed 
lioc  loco  generatim  pro  uberiori  expositione  ac¬ 
cipitur*). 

*)  Nempe  omni  periodo  simplex  aliqua  sententia  seu  propositio 
velut  materia  subest,  v.  g.  n.  43  (A). Licinius  eloquentiae  meae 
fructum  sibi  repetere  debet;  porro  talis  propositio  amplificatur, 
cum,  adiunctis  aliis  rebus  congruis,  plenius  eam  illustriusque 
declaramus. 

46.  Amplificatio  autem  bis  potissimum  modis 
fieri  solet : 

Explicando  pluribus,  quod  uno  verbo  proposi¬ 
tionis  continetur.  Ita  sententia  haec :  Indocti  con¬ 
temnuntur - explicatione  utriusque  vocabuli  am¬ 

plificatur  :  Qui  naturae  aut  educationis  vitio  in 
turpi  bonarum  artium  ignoratione  versantur ;  illi 
apud  omnes  ita  contemti  vulgo  iacent  ,  ut  aditum 
ad  famam  honoremque  invenire  nullum  possint. 
(Iuv).  —  Huic  modo  similis  ille  est,  cum  rem  ver¬ 
bis  lectissimis,  synonymis  ,  epithetis  etc.  copio¬ 
sius  efferimus  ;  sic  Cicero  sententiam  :  In  rehu 

gerendis  gloriam,  intuebar  —  in  hunc  modum  3.I0- 
quitur:  Ego  vero  omnia ,  quae  gerebam ,  iam  tum 
m  gerendo  spargere  me  et  disseminare  arbitrabar  in 
orbis  terrae  memoriam  sempiternam.  Pro  Arch.  12. 

47.  Quae  propositio  de  toto  enuntiat,  in  sin¬ 
gulis  partibus  ostenduntur ,  aut  generatim  pro 
communi  ponuntur  singularia.  Sententiam  de  Li¬ 
cinio  (n.  45)  Cicero  ita  in  periodum  fudit :  pri¬ 
mum  fecit  duas  sententias  ,  quarum  altera  est 
protasi ,  altera  apodosi  subiecta :  Si  in  me  est  elo¬ 
quentia,  huius  fructum  sibi  Licinius  iure  repetit ; 
deinde  pro  eloquentia  tres  eius  velut  partes  po¬ 
suit:  naturam ,  exercitationem ,  artem ,  et  ita  in 
tria  membra  protasin  extendit.  V.  n.  43.  —  Iu- 
ventius  autem  illam  Sapientis  vocem:  Memorare 
novissima  tua ,  et  in  aeternum  non  peccabis ,  dila¬ 
tavit  pro  generali  singularia  ponens.  V.  n.  44. 

48.  Ad  sententiam  confirmandam  rei  causas  vel 
effectus  exponimus. 

1.  Explicat  Cicero,  quibus  de  causis  pericula 
contemserit:  Nam  nisi  multorum  praeceptis,  mul¬ 
tisque  litteris  mihi  ab  adolescentia  suasissem,  nihil 
esse  in  vita  magnopere  expetendum  ,  nisi  laudem 
atque  honestatem ;  in  ea  autem  persequenda  omnes 
cruciatus  corporis,  omnia  pericula  mortis  atque  exilii 
parvi  esse  ducenda;  nunquam  me  pro  salute  vestra 
m  tot  ac  tantas  dimicationes ,  atcpue  in  hos  profli¬ 
gatorum  hominum  quotidianos  impetus  obiecissem. 
Pro  Arch.  6. 

Segneri.  P.  39.  n.  2.  Ma  s'  £  cosi. 

2.  Eloquentiam  idem  ab  effectis  commendat  : 
Cum  autem  res  ab  nostra  memoria  propter  vetu¬ 
statem  remotas  ex  litterarum  monumentis  repetere 

instituo  ;  multas  urbes  constitutas  ,  'plurima  bella 
restincta ,  firmissimas  societates  ,  sanctissimas  ami¬ 
citias  intelligo  tum  animi  ratione  tum  facilius  elo¬ 
quentia  comparatas.  De  inv.  1,  1. 

Segneri.  P.  27,  n.  7.  Questa  fa. 

49.  Ab  adiunctis  personarum,  locorum,  tempo- 
rum  rationes  ad  sententiam  probandam  vel  ex¬ 
plicandam  petimus. 

Propositionem :  2 Etsi  non  decet ,  timeo ,  amplificat 
Cicero,  adiunctis  personae  ostendens,  cur  non  de¬ 
ceat  timere ,  et  adiunctis  iudicii,  cur  tamen  timeat. 

JEtsi  vereor ,  iu dices,  ne  turpe  sit ,  pro  fortissimo 
viro  dicere  incipientem  timere  ,  minimeque  deceat , 
cum  Titus  Annius  Milo  ipse  magis  de  reipublicae 
salute ,  quam  de  sua  perturbetur ,  me  ad  eius  cau¬ 
sam  parem  animi  magnitudinem  afferre  non  posse ; 
tamen  haec  novi  iudicii  nova  forma  terret  oculos , 
qui  quocumque  inciderint ,  -  veterem  consuetudinem 
fori  et  pristinum  morem  indiciorum  requirunt .  Prc 

Mil.  1. 

Segneri.  P.  26.  n.  2.  Se  noi. 

50.  Denique  propositio  similitudine,  re  contraria 
vel  quavis  alia  comparatione  illustrari  potest. 

1.  Similitudine:  Quemadmodum  trepide  refuge¬ 
res,  si  anguem  oculis  igne  suffectis  exerta  lingua 
in  te  irruentem  conspiceres ;  ita  non  minori  conten¬ 
tione  ac  celeritate  peccati  vel  umbram  fuge.  Iuv. 

Segneri.  P.  19.  n.  3.  Pur  troppo. 

2.  A  contrario  Cicero  amplificavit  elegantissi- 
mam  periodum:  Nam  qui  locus  etc. ,  n.  42.,  et 
Sallustius  :  Qui  labores  ,  pericula  ,  dubias  atque 
asperas  res  facile  toleraverant ;  iis  otium ,  divitiae, 
optandae  aliis ,  oneri  miseriaeque  fuere.  Cat.  10. 

Segneri.  P.  2.  n.  9.  Non  tanto.  P.  17.  n.  5. 
Cke  aborrimento . 

3.  Comparatio  praeterea  multis  modis  inter 
res  et  personas  institui  potest.  En  unum  saltem 
exemplum  : 

Et  si  non  minus  nobis  iucundi  atque  illustres 
sunt  ii  dies)  quibus  conservamur ,  quam  illi ,  quibus 
nascimur  ;  quod  salutis  certa  laetitia  est ,  nascendi 
incerta  conditio ,  et  quod  sine  sensu  nascimur ,  cum 
volujptate  servamur  :  profecto ,  quoniam  illum ,  qui 
hanc  urbem  condidit  ,  ad  deos  immortales  benevo¬ 
lentia  famaque  sustulimus;  esse  apud  vos  posteros¬ 
que  vestros  in  honore  debebit  is ,  qui  eandem  hanc 
urbem  conditam  amplificat amque  servavit.  3  Cat.  1. 
Segneri.  P.  3.  n.  10.  Nessuno. 

51.  In  amplificanda  periodo,  vide,  ut  cogita, 
tiones  arcessas  vere  congruas  et  illustres  *) :  verba 
quoque  sint  lecta  et  gravia,  in  quibus  nihil  re¬ 
dundet  **) . 

*)  Solerter  ergo  circumspice,  quid  in  propositione  quapiam  ec 
orationis  loco,  in  quo  ponitur  periodus,  sit  amplificandum, 
numsubiectum,  an  praedicatum,  an  vero  alia  orationis  particula. 
**)  In  verbis  maxime  cavendum  ,  ne  synonyma  et  epitheta  pue¬ 
riliter  cumulentur,  ut  si  in  exemplo  n.  45  allato,  vocem  Indocti 
exponas:  Nulla  litterarum  cognitione  praediti  ,  nulla  ornati 
laude  doctrinarum ,  nullo  eruditionis  splendore  decorati  etc. 

§  n. 

DE  COMPOSITIONE  PERIODI 

Quaenam  sit  compositio  periodi  simplicis ,  quaenam 
complexae  n.  52/  quae  in  componenda  periodo 
providenda  n.  53. 

52.  In  simplici  periodo  compositio  potissimum 
collocatione  verborum  perficitur.  Videndum  igitur. 

ne  vorba  iaceant  dissoluta  et  vel  ut  proiecta  cor¬ 
poris  membra,  ut  :  Filius  Dei  tot  et  tantos  cru¬ 
ciatus  subire  et  ipsam  mortem  non  dubitavit  pro 
nostra  salute  —  potius  :  Tot  ac  tantos  cruciatus 
mortemque  ipsam  Dei  Filius  pro  salute  nostra  su¬ 
bire  non  dubitavit . 

JSegnen.  P.  6.  n.  4.  E  tu  non  terni. 

In  complexa  periodo  partes  vel  simpliciter  al¬ 
tera  alteri  annexae*),  vel  ita  coniunctae  ,  ut  al¬ 
tera  ex  altera  pendeat  **),  vel  denique  interie- 
ctione  illigatae  sunt  ***) . 

*)  Annectuntur  per  particulas,  quas  vocant  copulativas  et-et ,  nc 
solum  —sed  etiam,  aut-aut  etc.  His  plerumque  membra  vel  it 
eisa  inter  se  connexa  sunt. 

A.iter  cm. i  ungendi  modus ,  qui  imprimis  convenit  protasi  e 
ypadosi ,  multo  est  arctior.  Fit  per  particulas  consecutivas 
Po&iquum  —  tum.  Ut  primum  —  etc.,  relativas:  Qui  —  i* 
Quantus  —  tantus :  conditionales:  Si,  nisi;  Non  ideo  —  sed  etc. 
concessivas:  Etsi  —  tamen  etc. 

“*)  Sola  incisa,  neque  ea  semper,  inleriiciuntur. 

Scliol.  Interdum  etiam  quasi  duas  periodos  una  compositio  com 
nlectitur: 

Quare  si  quis ,  omissis  rectissimis  atque  honestissimis  studiis  ratio¬ 
nis  et  officii,  consumit  omnem  operam  in  exercitatione  dicendi  i 
is  inutilis  sibi,  perniciosus  patriae  civis  alitur :  qui  vero  ita  sese 
armat  eloquentia ,  ut  non  oppugnare  commoda  patriae  ,  sed  pro 
his  pugnare  possit ;  is  mihi  vir  et  suis  et  publicis  rationibus  uti¬ 
lissimus  atque  amicissimus  civis  fore  videtur.  De  Inv.  1,1. 

53.  Ita  periodi  partes  connectendae  sunt  ,  ut 
et  aptissime  cohaereant  et  nihilominus  facile  in¬ 
ternoscantur.  Ad  aptam  vero  iunctionem  conducit, 
propositionem  primariam  in  apodosi  ,  in  protasi 
vero  id  collocari  ,  quod  ad  eam  amplificandam 
excogitatur  ,  maxime  si  est  conditio  vel  causa  ; 
quae  vero  illustrandi  gratia  adduntur,  potius  in¬ 
nectantur  ,  quam  subsequantur.  In  quo  tamen 

cavendum  est  plurimum,  ne  oratio  implexa  fiat  : 
singula  potius  membra  et  coniunctione  verborum 
■et  collocatione  sint  discreta,  maxime  protasis  et 
apodosis :  quo  spectat  usus  duplicis  particulae : 
Postquam  —  tum;  Qui  —  is;  JEtsi  —  tomen ,  etc. 

§  IU. 

DE  NUMERO  PERIODICO 

In  qua  periodi  parte  numerus  quaerendus  n.  54; 
quae  servanda  proportio  partium  n.  55. 

54.  Plerique  censent  cadere  tantum  numerose 
oportere  terminarique  sententiam.  Est  autem,  ut 
id  maxime  deceat,  non  id  solum. 

*)  Cum  aures  extremum  semper  expectent,  in  eoque  acquiescam 
id  vacare  numero  non  oportet :  sed  ad  hunc  exitum  tamen  a 
principio  ferre  debet  verborum  illa  comprehensio  ,  et  tota  a 
capite  ita  fluere,  ut  ad  extremum  veniens  ipsa  consistat.  Or.  59- 
Cf.  Qt.  9,  4. 

Quae  vero  principia,  qui  ve  exitus  conveniant^ 
id  praecipue  aurium  iudicio  ponderandum.  Quae 
enim  huiuis  rei  praecepta  tradunt,  non  satis  de¬ 
finita  esse  solent.  Optime,  ait  Quintilianus,  inci¬ 
pitur  a  longis  ,  recte  aliquando  a  brevibus  —  ; 
clausulae  quoque  a  longis  firmissimae,  sed  clau¬ 
dunt  et  breves. 

*)  Diflusius  Cicero  (Or.  63,  et  seq.)  in  pedes,  quibus  in  clausulis 
sit  utendum,  inquirit.  Commendatur  vulgo  creticus  ( — v— ), 
dichoreus  (—v—v),  iambus  cum  dactylo  (v — vy)  dochmius 

(v - v — ),  caricus  (— v - );  nonnunquam  dispontleus 

( - ).  Aristoteles  maxime  quartum  paeonem  (rvv — ) 

probat,  Cicero  non  reiicit ,  sed  alios  praefert.  Finis  versus 
Hexametri  communiter  reorobatur.  nisi  uno  verbo  continetur, 
ut:  inveniatur. 

Mediis  non  ea  modo  cura  sit  ut  inter  se  co¬ 
haereant,  sed  ne  pigra,  ne  longa,  ne  brevium  con¬ 
textu  resultent;  ac  sonum  reddant  paene  pueri¬ 
lium  crepitaculorum. 

')  Id  quoque  notandum,  non  modo  membra  atque  incisa  bene 
incipienda  et  claudenda  esse,  sed  etiam  in  iis,  quae  contexta 
sunt,  nec  respiratione  utuntur,  quosdam  occultos  gradus  esse 
servandos,  ut:  Animadverti,  judices,  omnem  accusatoris  ora¬ 
tionem  :n  duas  divisam  esse  partes.  Nam  et  duo  prima  verba  et 
tria  proxima  et  deinceps  duo  rursus  ac  tria  suos  quasi  nu 
meros  habent  spiritum  sustinentes.  Qt  9,  4. 

Segneri.  P.  8,  n.  2.  Quella  polema 

55.  De  proportione  partium  docentur  tria : 

1.  Laudatur  maxime  periodus  quadrata  sive 
rotunda.  Sic  enim  dicitur  ille  ambitus  ,  m  quo 
quatuor  membra,  in  protasin  et  apodosin  ex  aequo 
divisa,  magnitudine  et  compositione  inter  se  si 
milia  sunt,  atque  inprimis  numerose  cadunt. 

Etsi ,  Quirites ,  non  est  meae  consuetudinis ,  initui 
dicendi  rationem  reddere  ,  qua  de  causa  quemque ; 
defendam propter  ea  quod  cum,  omnibus  civibus  in 
eorum  periculis  semper  satis  iustam  mihi  causam 
necessitudinis  esse  duxi :  tamen  in  hac  defensione 
capitis ,  famae ,  fortunarum  omnium  G.  Rabirii  pro* 
ponenda  ratio  videtur  esse  officii  mei ;  proptereo 
quod  quae  iustissima  mihi  causa  ad  hunc  defen¬ 
dendum  esse  visa  est ,  eadem  vobis  ad  absolvendum 
debet  videri.  Pro  Rab.  1 

Segneri.  P.  11.  n.  1.  E  comune. 

2.  In  aliis  etiam  periodis  commendatur ,  ut 
membra  paene  aequalia  sint.  Maxime  requirunt, 
ut  membra  apodosis  membris  protasis  respondeant. 
Sed  3i  consequentia  vel  graviora  sunt,  vel  acrior 

per  ea  oratio  fertur,  perbene  longioribus  breviora 

respondent. 

3.  Si  in  trimembri  vel  quadrimembri  periodo 
apodosis  unum  tantum  membrum  liabet,  id  fere 
longius  sit ,  quam  singula  antecedentis.  Verum 
hic  quoque  sententiae  vel  unius  verbi  gravitas 
hanc  proportionem  egregie  supplet. 

Si  quem  animum  in  alienae  sortis  exemplo  paulo 
ante  habuistis ,  eumdem  mox  in  aestimanda  fortuna 
vestra  habueritis ;  vicimus  ,  milites.  Liv.  21,  43. 

Schol.  Sed  haec  praecepta  non  magis  scrupulose  servanda  sunt 
quam  illa,  quae  de  perfectis  numeris  generatim  traduntur.  Et 
tantum  abest,  ut  ora*lio  ab  iis  recedens  vitiosa  putanda  sit,  ut 
hic  ornatus  non  modo  continuus,  sed  etiam  frequens  fastidium 
pariat.  Porro  numerorum  doctrina  amplior  in  oratoriis  prae¬ 
ceptis  tradetur. 

§  rv. 

DE  USU  PERIODORUM 

Quid  generatim  de  usu  periodi ,  quinam  proprius 

ei  locus  n.  56. 

'  f 

56.  Periodi  orationi  suavitatem  et  dignitatem 
conciliant.  Sed  moderate  et  cum  circumspectione 
adhibendae  sunt ,  ut  pro  vario  genere  rerum  et 
orationis  frequenter  etiam  ineisim  et  membratim 
dicamus.  — 

Ineisim  dicit,  qui  breviores  illas  orationis  par¬ 
tes  in  membra  vel  periodos  non  colligat ;  mem¬ 
bratim  ,  qui  simili  modo  membra  soluta  ponit. 
Domus  tibi  deerat  f  at  habebas ;  pecunia  supera¬ 
bat  f  at  egebas.  Haec  incise  dicta  sunt'  quatuor. 
At  membratim,  quae  sequuntur,  duo  :  Incurristi 
amens  in  columnas ;  in  alienos  insanus  insanisti „ 


DE  PERIODIS 


45 

Deinde  omnia,  tamquam  crepidine  quadam  com¬ 
prehensione  longiore  sustinentur:  Depressam,  eae- 
cam)  iacentem  domum  pluris ,  epicam  te  ,  et  piam 
fortunas  tuas  aestimasti  (1) .  Or.  67. 

Proprius  igitur  periodorum  locus  est  m  ea  ora¬ 
tione,  quae  dignitatem  prae  se  ferre,  et  animos 
non  tam  perturbare  ,  quam  leniter  et  iucunde 
commovere  debet.  Ubicumque  autem  acriter  erit, 
instanter,  pugnaciter  dicendum,  membratim,  eae- 
simque  dicemus  (Qt.  9,  4).  Similiter  oratio,  quae 
a  quotidiana  locutione  propius  abest,  hunc  orna¬ 
tum  fere  respuit. 

Itaque,  ut  de  nonnullis  generinus  nominatim  dicam: 

1  .In  historia,  in  eo,  quod  appellamus  int^siyxty,ov  (ad  hoc  genus 
etiam  pertinent,  quas  nos  dicimus  academicas  orationes,  sed 
inprimis  panegyrici)  placet,  omnia  dici  illa  circumscriptione 
ambituque  (Or.  61).  Sed  curandum,  ut  in  ipsis  periodis  sit 
magna  varietas,  nec  ipsum  illud  omnia  omnino  servandum. 

2.  In  epistolis  et  dialogis  periodis  grandioribus  vix  ullus  est  locus. 

3.  Ad  causas  vero  forenses  (et  ad  omnes  similes  orationes,  quae 
pugnam  habent  et  graviores  motus)  genus  hoc  orationis  ne¬ 
que  lotum  assumendum  est,  neque  omnino  repudiandum.  In 
his  enim  causis  maximeque  iis  locis,  cum  aut  arguas,  aut  re¬ 
fellas,  plurimum  valet  incisi  m  et  membratim  tractata  oratio. 
Nec  ullum  genus  est  dicendi,  aut  melius  aut  fortius,  quam  bi¬ 
nis  aut  ternis  ferire  verbis,  nonnunquam  singulis,  paulo  alias 
pluribus;  inter  quae  variis  clausulis  interponit  se  raro  nume¬ 
rosa  comprehensio.  Crebroautem  haec  etiam  in  his  orationibus 
adhibenda  est,  si  aut  laudandum  est  aliquid  ornatius,  ut  in 
Verr.  II  c.  1,  de  Sicilia,  aut  exponenda  oratio,  quae  .plus  di¬ 
gnitatis  desiderat,  quam  doloris,  ut  in  Verr.  IV,  de  Ennensi 
Gerere,  c.  48,  deSegestana  Diana,  c.  33,  de  Syracusarum  situ, 
c.  53.  Saepe  etiam  in  amplificanda  re  concessu  omnium  fi  n¬ 
ditur  numerose  et  volubiliter  oratio ;  (Qt.;  praecipue  tamen 
exordia  frequentissimam  periodum  admittunt. 

(1)  Ex  qua  oratione  Ciceronis  hic  locus  sumptus  sit  ,  non  constat. 
Dictus  est  in  aliquem,  qui  magno  suo  damno  domum  emerat;  emerat 
autem  cupidine  columnarum,  neque  in  suorum  gratiam,  sed  in  alie¬ 
norum.  Dicimur  enim  insanire  in  eos,  quorum  causa  pecunias  oro- 
fundimus. 


46 


ARTIS  DICENDI  P.  I.  OAP.  V, 


CAPUT  V. 

DE  TROPIS 

Quid  tropus,  et  quae  eius  genera . 

(Qt.  8,  6). 

57.  Tropus  est  verbi  vel  sermonis  a  propria 
significatione  in  aliam  cum  virtute  mutatio  (1). 
Duo  igitur  requiruntur:  1.  ut  dictio  e  loco  suo 
proprio  translata  sit  in  eum  ,  qui  proprius  non 
est.  Sic  vocis  florere  locus  proprius  est  in  plan¬ 
tis  ;  cum  vero  homo  dicitur  aetate ,  Laude ,  virtute 

florere ,  transfertur  in  alienum.  Porro  id  fieri  non 
potest,  nisi  inter  res,  quarum  nomina  permutan¬ 
tur,  nexus  intercedat,  quo  fiat,  ut  altera  alterius 
vocabulo  facile  intelligatur. 

2.  Ut  baec  mutatio  fiat  cum  virtute  i.  e.  ut 
ex  illa  aliquid  vel  gratiae  vel  luminis  vel  pon¬ 
deris  orationi  accedat  *). 

*)  Hoc  per  tropos  contingit  pluribus  de  causis.  Nam  et  delectatur 
animus  rerum  plurium  et  saepe  dissimilium  comparatione  ex¬ 
citatus,  et  sermo  hoc  ipso  iueundior,  quod  variatus  et  a  vul¬ 
gari  et  trita  ratione  remotus  est.  Adde  quod  rei  naturam  vel 
qualitatem  vel  praesentem  conditionem  mutuata  ab  aliis  rebus 
nomina  saepe  illustrius  declarant. 

Dicitur  autem  verbi  vel  sermonis  mutatio,  quia 
duo  sunt  genera  troporum  ,  alterum  in  singulis 
verbis  ,  alterum  in  coniunctis.  Illi  a  nonnullis 
simplices  ,  bi  complexi  vocantur.  Tropus  igitur 

(i)  llinc  a  Cicerone  saepe  dicitur  oratio  immutata,  immutatio  verbo¬ 
rum.  Br.  17.  Or.  27. 

complexus  ,  ut  eodem  utar  exemplo  ,  erit ;  Flo» 
aetatis  libidine  marcescit. 

Schol.  Ceterum  de  tropo.inexplieabiliset  grammaticis  inter  ipsos 
et  philosophis  pugna  est:  quae -sint  genera,  quae  species,  qui: 
numerus,  quis  cui  subiiciatur.  Nos  omissis,  quae  nihil  ad  ora¬ 
torem  instituendum  pertinent ,  cavillationibus  ,  necessarios 
maxime  atque  in  usum  receptos  exequemur.  Ot. 

Art.  I. 

DE  METAPHORA  ET  ALLEGORIA 
(De  or.  3,  38-12). 

Quid  metaphora  n .  58;  unde  petatur  n.  59 ;  quid 
allegoria  et  quae  eius  genera  n.  60;  quis  trans¬ 
lationis  usus  n.  61;  quae  vitia  n.  62. 

58.  Metaphora  est  tropus  simplex,  quo  voca¬ 
bula  rerum  similium  permutantur.  —  Dicitur  tro¬ 
pus  ;  adest  ergo  mutatio  modo  exposita ;  simplex  r 
quia  uno  verbo  perficitur  ;  quo  vocabula  ,  etc. 
Nempe  quandoeumque  fit  tropus,  ratio  aliqua  sub- 
esse  debet,  propter  quam  vox  a  propria  signifi¬ 
catione  in  .aliam  traduci  cum  virtute  possit ;  porro 
haec  ratio  in  metaphora  similitudo  est  inter  rem, 
quam  vox  proprie  significat ,  et  eam  ,  ad  quam 
translata  est.  Ita  terram  aridam  dicimus  per  me¬ 
taphoram  sitientem ,  quia  inter  eam  et  hominem 
sitientem  reperitur  similitudo  *) . 

•)  Hac  de  causa  metaphora  similitudinis  dicitur  ad  verbum  unum 
contracta  brevitas.  Similitudo  est ,  cum  de  Achille  Homerus 
dicit:  tanquam  leo  orosiliit  metaDhora:  leo  prosiliit .  Cic. 

59.  Si  iam  quaeris  unde  petantur  metaphorae, 
ffthil  esi  in  rerum  natura  cuius  non  nos  in  alus 

rebus  possimus  uti  vocabulo.  Unde  enim  simile 
duci  potest,  potest  autem  ex  omnibus,  indidem 
metaphora.  Cic. 

Vulgo  tamen  quatitor  tanquam  sedes  commu¬ 
nes  traduntur : 

Prima  est ,  cum  verba  transferuntur  a  rebus 
animatis  ad  alias  animatas ;  —  sic  Livius  Scipio¬ 
nem  a  Catone  allatrari  solitum  refert;  sic  astu¬ 
tum  hominem  vulpem  dicimus,  plorantium  clamores 
ululatus. 

Dante.  Inf.  c.  82.  tt.  85.  36. 

Secunda  cum  ab  inanimis  ad  inanima;  — 

Me  miserum ,  quanti  montes  volvuntur  aquarum! 

Trist.  1,  2. 

Dixerat  et  spissis  noctis  se  condidit  umbris. 

Aen.  2,  621. 

Dante.  Purg.  c.  6.  t.  30. 

Tertia  cum  ab  inanimis  ad  animata;  —  Ipse 
inflammatus  scelere  et  furore  in  forum  venit.  De 
suppi.  62.  —  Huc  pertinent  viridis  iuventus)  ar¬ 
dens  animus ,  etc. 

Quarta  cum  ab  animatis  ad  inanima  ;  —  ita 
crudelia  funera  ,  rugitus  tonitruum ,  ita  agros  si¬ 
tire ,  arbores  sudare ,  ventos  furere  dicimus. 

Dante.  Inf.  c.  7.  t.  3. 

De  hoc  quarto  genere  Fabius  :  Praecipue  es 
his  oritur  mira  sublimitas  ,  quae  audaciae  pro¬ 
xima,  periculo  translationis  attollitur,  cum  rebus 
sensu  carentibus  actum  quendam  et  animos  da¬ 
mus,  qualis  est  :  Pontem  indignatus  Araxes ,  Aen. 
8,  728,  et  illa  Ciceronis:  Quid  enim ,  Tubero , 
tuus  ille  districtus  in  acie  Pharsalica  gladius  age * 

Dat  ?  cuius  latus  ille  mucro  'petebat  ?  quis  sensus 
erat  armorum  tuorum  t  Pro  Lig.  8. 

*)  Pulcherrime  Virgilius  in  similitudine  Troiae  eversae: 

Ac  v eluti  summis  antiquam  in  montibus  ornum , 

Quum  ferro  accisam  crebrisque  bipennibus  instant 
Eruere  agricolae  certatim :  illa  usque  minatur , 

Et  tremefacta  comam ,  concusso  vertice,  nutat , 

Vulneribus  donec  paulatim  evicta ,  supremum 
Congemuit ,  traxit  que  iugis  avulsa  ruinam.  Aen.  2,  626. 

60.  Allegoria  tropus  est,  qui  iam  non  simpli¬ 
cia  verba,  sed  totam  orationem  a  re  simili  mu¬ 
tuatur.  Innocentem  puerum  si  agnum  appello  s 
metaphora  est  ;  cum  dico  :  Agnttm  lupo  tradidisti 
—  allegoria.  Quare  recte  quidem  Cicero  allego¬ 
riam  dixit  continuatam  metaphoram:  non  est  ta¬ 
men  ideo  quaevis  continuata  metaphora  allegoria, 
nisi  forte  mixta  ,  ut  :  Hic  adolescens  vitiorum 
flamma  consumitur .  —  Nomen  autem  inde  habet, 
quod  aliud  verbis,  aliud  sensu  ostendit.  Qt. 

Alia  pura  est,  quae  tota  verbis  translatis  con¬ 
stat,  alia  mixta,  in  qua  nonnulla  verba  propria. 

1.  Pura  est : 

0  navis  referent  m  mare  te  novi 
Fluctus  !  o  quid  agis?  fortiter  occupa 
Portum —  Od.  1,  12. 

totusque  ille  Horatii  locus,  quo  navim  pro  repu- 
blica,  fluctuum  tempestates  pro  bellis  civilibus, 
portum  pro  pace  et  concordia  dicit.  Sed  haec  , 
nisi  brevior  sit,  rara  apud  oratores;  frequenti or 

2.  Mixta  :  Neque  tam  fui  timidus  ,  ut  qui  in 
maximis  turbinibus  ac  fluctibus  reipublicae  navem 
gubernassem  solvamque  in  portu  collocassem,  frontis 

tuae  nubeculam ,  tum  collegae  tui  contaminatum  spi- 
Kleutgen  -  Ars  dicendi  i 

ritum  'pertimescerem .  Alios  ego  vidi  ventos  :  altas 
prospexi  animo  procellas  :  aliis  impendentibus  tem - 
pestatibus  non  cessi ,  sed  his  unum  me  pro  omnium 
salute  obtuli  (1).  In  Pis,  9. 

3.  Illud  vero  longe  speciosissimum  genus,  m 
quo  trium  permixta  est  gratia,  similitudinis,  alle¬ 
goriae  et  metaphorae.  Qt. 

Quod  enim  fretum  ,  guem  Euripum  tot  motus , 
tantas ,  tam  varias  habere  putatis  agitationes  flu¬ 
ctuum  ,  quantas  perturbationes  et  quantos  aestus 
habet  ratio  comitiorum ?  Dies  intermissus  unus  aut 
nox  interposita  saepe  perturbat  omnia  ,  et  totam 
opinionem  parva^nonnunquam  commutat  aura  ru¬ 
moris.  Pro  Mur.  17. 

Dante.  Inf.  c.  1.  tt.  35.  50. 

61.  Hic  igitur  tropus,  translationem  dico,  cum 
frequentissimus,  tum  longe  est  pulcherrimus.  Nam 
et  copiam  sermonis  auget ,  et  decoro  consulit , 
nitorem  denique  affert  et  vim  *).' 

*)  Copiam  auget  primum  praestando  ut  nulli  rei  nomen  deesse 
videatur;  nam  saepe  translato  verbo  declaramus  id,  quod 
proprio  non  possumus;  sic  gemmam,  dicimus  m  vitibus,  sic 
durum  hominem  aut  asperum.  Deinde  transferendo  plurima 
saepe  unius  rei  reperimus  vocabula,  ut  quod  quovis  loco  vi¬ 
deatur  optimum,  seligendi  sit  copia.  Gic.  * 

Decoro  consulit,  quia  quod  proprio  nomine  appellatum  turpitu¬ 
dinem  habet,  decentius  saepe  translato  dicitur. 

De  nitore  Quintilianus:  Translatio  quidem  comita  est  ab  ipsa 
nobis  concessa  natura,  ut  indocti  quoque  ac  non  sentientes  ea 
frequenter  utantur,  tum  ita  jucunda  atque  nitida,  ut  in  ora¬ 
tione,  quamlibet  clara,  proprio  tamen  lumine  eluceat.  Neque 
enim  vulgaris  esse,  nec  humilis,  nec  insuavis,  recte  modo  ad- 
scita  sit,  potest. 

Vim  etiam  habet  saepe  mirabilem,  eo  quod  rem  lotam  quasi 
pandit  et  sensibus  admovet. 

(1)  llanc  receuliores  quidam  veram  esse  allegoriam  negant:  certe 
imperfecta  est. 

Ecce  mundus ,  qui  diligitur ,  fugit.  Sancti  isti,  ad  quorum  tumbam 
consistimus  ,  florentem  mundum  mentis  despectu  calcaverunt. 
Erat  tunc  vita  longa,  salus  continua,  opulentia  in  relus,  fue- 
cunditas  in  propagine,  tranquillitas  in  diuturna  pace  ,  ot  tamen 
cum  in  seipso  floreret,  iam  in  eorum  cordibus  mundus  aruerat. 
Ecce  iam  mundus  in  seipso  aruit  ,  et  adhuc  in  cordibus  nostris 
floret.  Ubique  mors  ,  ubique  luctus  ,  ubique  desolatio  :  undique 
percutimur,  undique  amaritudinibus  replemur :  et  tamen  caeca 
mente  carnalis  concupiscentiae  ipsas  eius  amaritudines  amamus, 
fugientem  sequimur ,  labenti  inhaeremus.  S.  Greg.  M.  Hom.  28, 
In  Ev. 

Extant  in  Scriptura  sacra  exempla  plurima,  praesertim  in  Psalmis 
et  Prophetis. 

62.  Vitia  in  hoc  genere  vitanda  sunt  tria  : 

1.  Primum  fugienda  est  dissimilitudo.  Vitu¬ 
perat  Cicero  ingentes  caeli  fornices ,  sed  plerisque 
hic  videtur  severior.  Aliis  non  probatur  ,  quod 
Plautus  dixit :  Lippiunt  fauces  fame.  Cure.  2,  3. 
Pessime  sane  :  Virtus  arundo  esi ,  guam  inclinat 
turbo ,  non  frangit. 

2.  Id  quoque  inprimis  est  custodiendum,  ut , 
quo  ex  genere  coeperis  translationis,  hoc  desinas. 
Multi  enim  cum  initium  a  tempestate  sumserunt, 
incendio  aut  ruina  finiunt,  quae  est  inconsequentia 
rerum  foedissima  ;  ut:  Effrenatae  cupiditates ,  gna¬ 
rum  fluctibus  iactaris  ,  pridem  domesticos  exagita¬ 
bant;  iam  in  scelerum  tuorum  socios  transfusae ,  uni¬ 
versam  rempublicam  inflammaverunt.  Qt.  Asbterge 
sordes  vitiorum ,  guae  te  irretitum  tenent  —  potius: 
Dismmpe  lagueos ,  quibus  te  vitia  irretitum  tenent. 

3.  Neque  longius  est  prosequenda  translatio 
eadem  *'). 

*)  Id  maxime  in  allegoria  providendum.  Sunt  enim,  qui  singulas 
pene  particulas  illius  rei,  a  qua  ducitur  simile,  studiosius  per¬ 
quirant;  in  verbis  etiam  arguliores,  ne  forte  qua  ex  parte  simi¬ 
litudo  lateat;  quod  totum  est  puerile,  131.  i,  15.  Alia  in  transfe¬ 
rendo  vitia,  quae  sunt  omnibus  tropis  communia,  infra  tracta¬ 
bimus. 

Art.  II. 

DE  SYNECDOCHE  ET  METONYM1A 

Quid  synecdoche  et  quae  eius  genera  n.  63 ; 
quid  metonymia  et  quae  huius  genera  n.  64, 

63.  Synecdoche  est  tropus  simplex,  quo  permu 
tantur  nomina  earum  rerum,  quarum  una  ad  alte 
ram  aliqua  ratione  ut  pars  ad  totum  refertur 
Huius  quatuor  ponuntur  genera  : 

Primum  dicunt,  quum  pars  pro  toto  et  vicissim 
totum  ponitur  pro  parte.  Intelligunt  scilicet  id, 
quod  vulgari  sermone  simpliciter  totum  dicimus. 
Huius  generis  sunt :  Tectum  vel  limen  pro  domo 
vel  templo,  caput  pro  homine ,  aut  contra  arbor 
pro  ramo ,  elephantus  pro  ebore;  fons ,  flumen  pro 
aqua  ex  illo  hausta ,  ut : 

Nec  vires  heroum  infusaque  flumina  prosunt . 

Aen.  5,  684. 

Dante.  Inf.  c.  1.  t.  27.  v.  3. 

Alterum  genus  est,  in  quo  numeri  permutantur, 
ut :  Romanus  proelio  victor ,  et :  Uterumque  armato 
milite  complent.  Aen.  2,  20.  Id  tamen,  ut  liquet, 
fieri  non  potest,  nisi  unus  ille  et  plures  ad  eun¬ 
dem  vel  populum  vel  coetum  vel  genus  vel  ordi¬ 
nem  pertinent,  et  sic  unum  aliquod  totum  consti¬ 
tuunt. 

Segneri.  P.  n.  5.  Ghiamerete  voi. 

Tertium  est,  cum  genus,  species  et  individuum 
permutantur.  Nam  et  genus  species,  et  species  in- 
dividua  continet.  Itaque  pro  avi  philomela ,  pro 
arbore  pinus,  pro  viro  forti  Hercules ,  pro  poeta 
Homerus  dicitur,  atque  vicissim  pro  stellis  ignes, 

pro  bobus  armenia  legimus.  Quo  item  in  genere  et 
virtutes  et  vitia  pro  ipsis  ,  in  quibus  insunt ,  ap¬ 
pellantur  :  1/uxuries,  quam  in  domum  irrugit  —  et 
Quo  avaritia  penetravit :  aut  Fides  valuit;  Iustitia 
confecit. 

Dante.  Inf.  c.  6.  t.  17. 

Quartum  genus  illud  est ,  in  quo  pro  re  ipsa 
materia  ponitur  ,  ex  qua  facta  est ;  ut  pinus  pro 
navi ,  aurum  pro  poculo ,  ferrum  pro  gladio.  Solet 
vero  vox  aliqua  propria  addi  ;  ut  : 


Cedet  et  ipse  mari  vector ,  nec  nautica  pinus 
Mutabit  merces  ;  omnis  feret  omnia  tellus. 

Ecl.  4,  38. 

nisi  sensus  pateat ; 


Ille  impiger  liausit 

Spumantem  pateram  et  pleno  se  proluit  auro. 

Aen.  4,  742. 


Dante.  Inf.  c.  15.  t.  38.  v.  3. 
o4.  Metonymia  tropus  est,  quo  permutantur  vo¬ 
cabula  rerum  ,  inter  quas  item  coni  unctio  reperi- 
tur,  non  ea  tamen  intima,  quae  ratio  est  synecdo¬ 
ches.  —  Tria  eius  sunt  genera  praecipua  : 

Primum,  cum  causae  pro  effectis,  vel  effecta  pro 
causis  dicuntur.  Exempla  sunt  obvia,  ut:  legere 
Platonem  ;  tempestas  boum  labores  diluit ;  ager  gra¬ 
vidus  autumno  ,  et  contra :  Pelion  non  habet  um¬ 
bras ,  et: 

Te  quoque  magnanimae  viderunt ,  Ismare ,  gentes 
Vulnera  dirigere.  Aen.  10,  139. 


Dante.  Inf.  c.  8.  t.  40. 

Huiusmodi  metonymiae  etiam  ,  ut  apposita  , 

substantivis  adduntur  cum  ejitheto  causae  pro¬ 
prio,  ut: 

Sirenas ,  hilarem  navigantium  poenam , 
Blandasque  mortes  gaudiumque  crudele , 

Quas  nemo  quondam  deserebat  auditas , 
Fallax  Ulysses  dicitur  reliquisse. 

Mart.  3,  64. 

Id  quoque  notandum,  causam  hoc  loco  latiori 
sensu  accipi,  ut  etiam  instrumentum  vel  praeci¬ 
puus  rei  fautor  intelligatur.  Hinc  illa:  Vitemus 
oculos  hominum' ,  si  linguas  minus  facile  possumus; 
Ad  fam.  9,  11 :  et  Geres  pro  pane  vel  frumento , 
Bacchus  pro  vino,  Musae  pro  artibus  et  Hierarum 
studiis. 

.....  Misenum  Aeoliden ,  quo  non  praestantior  alter , 

Aere  ciere  viros  Martemque  accendere  cantu. 

Aen.  6,  163. 

Alterum  est,  cum  continens  pro  contento  poni¬ 
tur.  Ita  Cicero  Athenas  dixit  inventrices  omnium 
doctrinarum;  et  Virgilius  paulo  ante  spumantem 
pateram. 

Dante.  Purg.  c.  16.  t.  39. 

Tertium,  cum  signum  pro  signato  usurpatur. 
Sic  laurea  pro  victoria ,  sceptrum  pro  potestate  re¬ 
gia,  oliva  pro  pace  dicimus.  Quare  huc  pertinent 
illa :  Cedant  arma  togae ,  et : 

Non  illum  populi  fasces ,  non  purpura  regum 

Flexit.  Greorg.  2.  495 


Dante.  Pure:,  c.  11.  t. 

Art.  III. 

DE  IRONIA  ET  HYPERBOLE 

Quid  ironia  et  quomodo  intelligatur  n.  66  ;  quae 

eius  genera;  quae  in  ironia  vitanda  n.  66  ;  quid 

hyperbole;  quando  usurpanda;  qui  enuntianda 

n.  67 . 

65.  Ironia  tropus  est,  quo  verbum  vel  sermo 
a  propria  in  contrariam  significationem  traducitur. 

Intelligitur  autem  haec  ita  immutata  oratio  vel 
ola  pronuntiatione  vel  persona  vel  rei  natura  vel 
denique  adiecto  aliquo  vocabulo.  Qt. 

1.  Persona ,  cum  scilicet  dicta  cum  huius  na¬ 
tura  vel  moribus  aperte  pugnant,  ut  quando  Cicero 
Verrem  hominem  sanctum  et  diligentem  appellat, 
aut  ex  eo  sciscitatur:  Quid  ais  ,  bone  custos  de¬ 
fensorque  provinciae  f  —  2.  JRei  natura ,  item  ver¬ 
bis  dissentiente,  ut:  0  praeclarum  pastorem  ovium 
lupum!  —  8.  Additur  saepe  vox,  ut:  quippe ,  sci¬ 
licet ,  credo ,  si  superis  placet ,  etc.  ut:  Hannibal , 
credo  ,  erat  ante  portas.  —  Scilicet  is  superum 
labor. 

Dante.  Inf.  c.  27.  t.  1. 

66.  Ironiae  genera  sunt  duo:  vel  enim  singulis 
verbis  perficitur  ,  vel  totius  orationis  sensus  di¬ 
versus  est. 

1.  A  quo  repudiatus  ad  sodalem  tuumy  optimum 
virum ,  Metellum  demigrasti .  1  Cat.  8. 

2.  Sed  stulti  sumus ,  qui  Drusum ,  qui  Africa¬ 
num,  Pompeium ,  nosmetipsos  cum  P.  Clodio  con¬ 
ferre  audeamus ;  tolerabilia  fuerunt  illa;  P.  Clodii 
mortem  aequo  animo  nemo  ferre  votest.  Lucjet  Se • 

natus ,  rnoeret  equester  ordo ,  tota  civitas  confecta 
senio  est:  squalent  municipia ,  afflictantur  coloniae ) 
agri  denique  ipsi  tam  beneficum  ,  tam  salutarem 
tam  mansuetum  civem  desiderant.  Pro  Mil.  8. 

In  huius  tropi  usu  fugienda  est  amaritudo  et 
arrogantia.  Arrogantia  autem  est,  ironia  uti,  cum 
res  satis  probata  et  perspecta  non  fuerit :  est  enim 
ironia  loquendi  modus  quasi  triumphantis  et  il¬ 
ludentis  adversario.  Porro  amarulenta  et  pungens- 
ironia  sarcasmus  dicitur. 

67.  Hyperbole  est  decens  veri  superlatio.  Quae 
ad  tropos  refertur,  quia  pro  verbis  propriis  ea  po¬ 
nit  ,  quae  vel  plus  vel  minus  significant.  Virtus 
enim  eius  par  augendi  atque  minuendi.  Qt. 

Neque  vero  hyperbole  recte  utimur,  nisi  quando 
in  re  non  vulgari  *)  cum  animorum  motu  **)  ver¬ 
satur  oratio. 

*)  Tum  est  hyperbole  virtus,  quam  res  ipsa,  de  qua  loquendum 
est,  naturalem  modum  excessit.  Conceditur  enim  amplius  di¬ 
cere  ,  quia  dici,  quantum  est,  non  potest,  meliusque  ultra, 
quam  citra  stat  oratio.  Qt. 

**)  Sed  etiam  in  re  magna  nisi  commotis  animis  haec  veri  super¬ 
latio  naturalis  non  est.  (Bl.  16).  Quod  si  dubites,  an  omnino 
naturalis  esse  possit ,  considera  ,  quae  vel  ipse  usus  habet 
quotidiani  sermonis:  Metu  exanimari,  diffluere  lacrymis,  et 
sexcenta  alia. 

Effertur  autem  hyperbole  non  uno  modo  ;  aut 
enim  plus  facto  dicimus :  Vomens  frustis  esculentis 
gremium  suum  et  totum  tribunal  implevit ,  Phil. 
2,  25;  aut  per  comparationem,  ut:  Fulminis  ocior 
alis  ,  Aen.  5,  319  ;  aut  res  per  similitudinem  at¬ 
tollimus  :  Credas ,  innare  revulsas  Cycladas ,  ib.  8, 
691  ;  aut  signis  quasi  quibusdam  ? 

Illa  vel  intactae  segetis  jper  summa  velaret 
Gramina ,  nec  teneras  cursu  laesisset  aristas ; 

Ib.  7,  808. 

vei  translatione,  ut  ipsum  illud  volaret.  Qt. 

Crescit  interdum  hyperbole,  alia  insuper  addita, 
ut  Cicero  in  Antonium  dicit:  Quae  Charybdis  tam 
vorax f  Charybdin  dico ,  quae  si  fuit ,  fuit  animal 
unum.  Oceanus ,  medius  fidius ,  ma?  videtur  tot  resr 
tam  dissipatas ,  tam  distantibus  in  locis  positas ,  tam 
cita  absorbere  potuisse.  Phil.  2,  27. 

Dante.  Purg.  c.  29,  t.  39. 

Ceterum  videndum  est ,  non  solum  ,  ut  quod 
dixi  modo,  loco  adhibeatur,  sed  ut  huius  quoque 
rei  servetur  mensura  quaedam.  Quamvis  enim  sit 
omnis  hyperbole  ultra  fidem  ,  non  tamen  debet 
esse  ultra  modum;  nec  alia  via  magis  in  y.a/.o^ 
itur  -  (n.  137).  Qt. 

Schol.  Sunt  praeterea  tropi  alii,  sed  tam  vel  rari  vel  cognitu  fa¬ 
ciles,  ut  doctrinam  nullam  requirere  videantur.  Tales  sunt  v.  g. 
Antonomasia,  quae  pro  nomine  proprio  ponit  aliquid,  quo  res 
vel  persona  insignis  et  clara  est,  ut  pro  Annibale  Terror  Italiae, 
pro  Scipione  Eversor  Carthaginis,  pro  Iove  Divum  pater  atque 
hominum  rex.  —  Catachresis  sive  abusio,  qua  nomine  alicuius 
rei  utimur  ad  aliam  significandam,  quae  illi  proxima  est  et 
quasi  vicina  ;  sic  matris  quoque  aut  fratris  interfector  parri¬ 
cida  dicitur. 

Art.  IV. 

DE  USU  TROPORUM 

Qui  tropi  vitandi ;  qui  censeantur  otiosi ;  quid  de 
longius  arcessitis;  quomodo  hi  molliantur;  quid 
de  frequentibus ,  n.  68;  quomodo  aptandi  rei  et 
generi  dicendi ,  n .  69. 

68.  De  troporum  usu  praecipitur  ,  ut  ne  sint 

otiosi,  ne  longius  arcessiti,  ne  frequentiores,  po¬ 
stremo  ne  dedeceant. 

Otiosi  sunt ,  qui  ad  propositum  dicentis  nihil 
&ut  non  plus  conferunt,  quam  propria.  Translatio 
enim  aut  vacantem  occupare  locum  debet,  aut  si 
in  alienum  venit ,  plus  valere  eo  ,  quod  expel¬ 
lit.  Qt. 

Longius  arcessiti  nunc  obscuri  sunt,  nunc  pro¬ 
pter  duritiem  et  audaciam  insuaves.  Etenim  ve¬ 
recunda  debet  esse  translatio,  ut  deducta  esse  in 
alienum  locum,  non  irruisse,  atque  ut  precario, 
non  vi  venisse  videatur.  Syrtim  patrimonii ,  sco¬ 
pulum  libentius  dixerim,  Oharibdin  bonorum ,  vo¬ 
raginem  potius.  De  or.  3,  41. 

Molliri  autem  saepe  potest  translatio,  quae  du¬ 
rior  videatur,  1.  addito  verbo  proprio,  ut  nautica 
dinus ,  et  mersor  civilibus  undis;  2.  comparatione 
facta:  —  quamquam  id  non  tam  est  mollire  tro¬ 
pum,  quam  in  aliud  genus  orationis  mutare.  Fit 
tamen  perbene ;  sic  Gharybdin  bonorum  modo  re¬ 
prehendit  Cicero,  qui  optime  de  Antonio  :  Quae 
Gharybdis  tam  vorax  (n.  67);  3.  interposito  verbo, 
ut  si  olim  M.  Catone  mortuo  pupillum  Senatum 
quis  relictum  diceret ,  paullo  durius  ,  sin  ut  ita 
dicam ,  pupillum,  aliquanto  mitius  *).  Cic.  ibid. 

*)  Cave  tamen  ,  ne  saepius  id  facias ;  friget  enim  oratio,  neque 
omne  hoc  modo  vilium  aufertur.  Audaciae  in  tropis  tunc  est 
locus,  cum  scriptor  in  re  grandi  animum  legentis  excitaverit, 
et  ad  res  dissitas  et  tamen  similes  cognoscendas  aliquo  modo 
paraverit.  Ita  felicissime  audax  est  imprimis  Horatius. 

Frequentiores ^  saltem  si  audaces,  si  arguti  fue¬ 
rint  .  et  satietatem  afferunt,  et  solutam  auidem 

orationem  maxime  dedecent ,  ut :  Cum  primum  , 
Aurora  surgente ,  universa ,  quae  videre  poteram  , 
anms  coruscantibus  stellabant ,  et  ferreus  equitatus 
op plebat  campos  et  calles]  saeviens  per  urbem  aeter¬ 
nam  urebat  cunctos  Dellona ,  ea?  primordiis  minimis 
ad,  clades  ducta  luctuosas. 

69.  Dedecet  tropus,  qui  vel  rei  dissentiat  vel 
ipsi  generi  orationis.  Ad  rem  quod  pertinet,  recte 
quidem,  cum  ornanda  est,  a  meliori  nomen  mu¬ 
tuaris,  a  viliori  cum  vituperanda,  ut: 

Datrat  et  in  toto  verba  canina  foro;  — 

sed  propterea  non  licet  auaevis  alta  et  humilia 
miscere, 

Ut  si  quis  stabula  atra  Lares  appellat  equinos , 

4.ut  crines  maqnae  Genitricis  qramina  dicat ; 

Vida.  3. 

aut  nomen  traducere  a  re,  quae  tam  sit  foeda,  ut 
nauseam  faciat  *). 

)  Quoniam  enim  haec  vel  summa  laus  est  in  verbis  transferendis, 
ut  sensum  feriat  id,  quod  translatum  est ;  fugienda  est  omnis 
turpitudo  earum  rerum,  ad  quas  eorum  animos,  qui  audiant, 
trahit  similitudo.  Nolo*  stercus  curiae  dici  Glauciam.  Quamvis 
sit  simile,  tamen  est  deformis  cogitatio  similitudinis  (De  or.  3. 
41).  Utroque  hoc  vitio  laborat  notus  ille  versus  Furii : 

Iupiter  hibernas  cana  nive  conspuit  Alpes.  Hor.  Sat.  2,  5. 

Generi  autem  dicendi  ut  tropi  consentiant,  haec 
duo  observanda  sunt:  1.  Nonnulli  tropi  solis  poetis 
permittuntur.  Prosa  enim,  admonet  (1.  c.)  Quinti¬ 
lianus,  ut  mucronem  pro  gladio  et  tectum  pro  domo 
recipiet,  ita  non  puppim  pro  nave ,  nec  abietem  pro 

tabellis.  Et  rursus  ut  pro  gladio  ferrum ,  ita  non 
pro  equo  quadrupedem.  Et  paullo  post :  ut  Vulca¬ 
num  pro  igne  vulgo  audimus,  et  vario  Marte  pu¬ 
gnatum  est%  eruditus  est  sermo...;  ita  Liberum  ei 
Cererem  pro  vino  et  pane  licentius,  quam  ut  fori 
severitas  ferat. 

2.  Generatim  maior  in  tropis  audacia  et  fre¬ 
quentia  poemati ,  quam  orationi  convenit ,  ora¬ 
tioni  quam  historiae  ,  historiae  quam  dialogo  vel 
epistolae. 

Cicero:  Vitis  quidem ,  guae  natura,  caduca  est) 
et  nisi  fulta  sit  ,  ad  terram  fertur  ;  eadem  ut  se 
erigat ,  claviculis  suis ,  quasi  manibus ,  quidquid  est 
nacta ,  complectitur :  quam  serpentem  multiplici  la- 
'psu  et  erratico ,  ferro  amputans  coercet  ars  agrico¬ 
larum^  ne  sylvescat  et  in  omnes  partes  nimia  fun¬ 
datur.  De  Sen.  15. 

Virgilius : 

Ac  dum  prima  novis  adolescit  frondibus  aetas , 

P  arcendum  teneris ;  et  dum  se  laetus  ad  auras 
Palmes  agit ,  laxis  per  purum  immissus  habenis 
Ipsa  acie  nondum  falcis  tentanda sed  uncis 
Carpendae  manibus  frondes  intergue  legendae. 
Inde  ubi  iam  validis  amplexae  stirpibus  ulmos 
Exierint ,  tum  stringe  comas ,  tum  brachia  tonde: 
Ante  reformidant  ferrum;  tum  denique  dura 

Exerce  imperia  et  ramos  compesce  fluentes. 

Georg.  2,  362. 

Schol.  Hoc  ergo  de  convenientia  troporum  praeceptum  latissime 
sane  patet.  Sed  cuiusque  operis  indolem  et  naturam  stude  co¬ 
gnoscere  ,  et  apud  optimos  scriptores  tropos  diligenter  exa¬ 
mina  ;  sic  fiet,  ut  quod  quovis  loco  deceat  tua  sponte  sentias. 
Persuasum  autem  habeto,  nostrae  aetatis  scriptores  troporum 
abusu  plurimum  peccare. 

CAPUT  VI. 

DE  FIGURIS 

(Qt.  9.  l) 

Quid  figura;  guo  differat  a  tropo; 
guae  eius  genera  n.  70. 

70.  Figura  (graece  cr^ga)  est  conformatio  quae¬ 
dam  orationis  ,  a  communi  loquendi  modo  cum 
virtute  remota.  Simplex  est  sic  rogare: 

Sed  vos  gui  tandem  ?  guihus  aut  venistis  ab  oris $ 

Aen.  1,  369, 

figuratum  autem,  quoties  non  sciscitandi  gratia 
assumitur  ,  sed  instandi  :  Quousgue  tandem  abu¬ 
tere ,  Catilina ,  patientia  nostra ?  et :  Patere  tua  con¬ 
silia  non  sentis f  et  totus  denique  locus.  Quanto 
enim  magis  ardet ,  quam  si  diceretur;  Diu  abu¬ 
teris  patientia  nostra  ,  et  :  Patent  tua  consilia. 
Q*  9,  2. 

Schol.  Figura  per  se  dici  potesl  forma  sententiae  qualiscumque 
Fuerit,  sicut  in  corporibus,  quibus,  quomodocumque  sunt  com¬ 
posita,  utique  habitus  est  aliquis  :  sed  si  pro  stili  ornamento 
accipitur,  est  forma  orationis  a  vulgari  et  simplici  cum  ratione 
mutata.  Quam  definitionem  recentiores  quidam  impugnant,  eo 
quod  popularis  sermo  figuris  minime  careat ;  sed  per  illam 
communem  sive  vulgarem  rationem  non  intelligitur  sermo 
vulgi,  sed  modus  loquendi,  quo  utimur,  si  rem  simpliciter  in¬ 
dicamus;  ab  hoc  igitur  rudes  sane  aeque  ac  docti  homines  re¬ 
cedunt,  cum  mente  commoti  sunt,  et  per  eam  formam,  quam 
figuram  dicimus,  sermoni  vim  quandam  vel  gratiam  addunt : 
quare  etiam  figurae  aptissime  sermo  affectuum  sunt  appellatae, 
Gf.  Qt.  9.  1. 

Figura  et  tropus  in  hoc  conveniunt,  quod  uter- 

que  a  simplici  ratione  loquendi  recedit ;  sed  tropus 
id  facit  immutando  sensu  verborum  ,  figura  im¬ 
mutanda  forma  et  quasi  habitu  sermonis,  manente 
propria  significatione  verborum. 


Schol.  Antiqua  est  de  differentia  troporum  et  figurarum  discepta¬ 
tio:  aliis  omnes  figuras  tropos,  aliis  tropos  figuras  esse  dicen¬ 
tibus.  Nostrates  plerique  tropos  ad  figuras,  lanquam  speciem 
ad  genus  referunt.  Qui  si  omne  ornamentum  i,  e.  omnem  oratio¬ 
nem,  quae  a  vulgari  modo  loquendi  ornatus  causa  mutata  est, 
figuram  dicere  voluerint,  recte  tropos  figuris  subiicient ;  sed 
tum  quidem  iis  erit  de  nomine.  Adeo  tamen  similitudo  mani¬ 
festa,  ut  eam  discernere  non  sit  in  promptu.  Nam  quomodo 
quaedam  in  his  species  plane  distant :  ita  quaedam  perquam 
tenui  limite  dividuntur,  ut  cum  ironia  tam  inter  figuras  sen¬ 
tentiarum,  quam  inter  tropos  reperiatur.  Optimum  in  his  se¬ 
qui  maxime  recepta  et  rem  ipsam,  quocumque  modo  appelle¬ 
tur.  intelligere.  Qt. 

Dividuntur  figurae  in  figuras  verborum,  et  sen¬ 
tentiarum:  inter  quas  hoc  interest,  quod  verbo¬ 
rum  tollitur,  si  verba  mutaris,  sententiarum  per¬ 
manet,  quibuscumque  verbis  uti  velis.  De  or.  3,  52. 

Schol.  De  divisione  figurarum  rursum  est  multa  inter  viros  doctos 
disputatio ;  sed  hic  quoque  praestiterit,  omissa  altercatione, 
maxime  receptam  sequi,  praesertim  cum  haec  et  per  se  plana 
sit,  et  licet  non  optime,  melius  tamen,  quam  nostra  aetate  in¬ 
vectae,  dividat  (1).  Quam  tamen  ita  sequimur,  ut  si  qua  senten¬ 
tiae  figura  verborum  figurae  persimilis  reperiatur,  de  utra¬ 
que  eodem  loco  quaeramus. 


(!)  En  harum  aliquot:  1.  Figurae  phantasiae  et  affectuum.  2.  Figu¬ 
rae  acuminis,  intellectus  'et  affectuum.  3.  Figurae  obiectivae  et  subi  e- 
ctivae.  4.  Figurae  inbaerentiae,  identitatis,  modalitatis  et  insolentiae 

Art.  I. 

DE  FIGURIS  VERBORUM 
(Qt  9,3) 

Quid  repetitio,  conversio ,  complexio ,  conduplicatio 
et  traductio  n.  71;  quis  harum  usus;  num  quae 
sit  sententiae  repetitio  n.  72;  quid  synonimia 
n.  73;  quid  expolitio  n.  74;  quae  vitia  vicina 
et  quomodo  vitanda  n.  75;  quid  polysyndeton , 
quid  asyndeton  n.  76;  quae  utriusque  virtus 
n.  77 ;  quid  antitheton  et  quis  eius  usus  n.  78; 
quid  paronomasia  n:  79;  quid  gradatio  et 
n.  80;  quid  correctio  n.  81 ;  adiunctio  n.  82; 
disiunctio  n.  83;  similiter  cadens  n.  84;  similiter 
desinens  n.  85 :  compar  n.  86. 

71.  Repetitionis,  de  qua  primum  quaeri  solet , 
vulgo  quatuor  species  ponunt:  prima  simpliciter 
repetitio  dicitur,  altera  conversio,  tertia  complexio, 
quarta  conduplicatio :  sed  his  addi  potest  quinta, 
traductio. 

1.  Repetitio  est,  cum  continenter  ab  uno  atque 
eodem  verbo  principia  sumuntur  (Heren.  4,  13), 
hoc  modo :  Nihilne  te  nocturnum  praesidium  Pa¬ 
latii,  nihil  urbis  vigiliae,  nihil  timor  populi ,  nihil 
consensus  bonorum  omnium,  nihil  hic  munitissimus 
habendi  senatus  locus,  nihil  horum  ora  vultusque 
moverunt ?  1  Cat.  1. 

Segneri.  P.  3,  n.  11.  Vendetta .  —  Dante.  Inf. 

c.  3 ,  t .  1 . 

2.  Conversio  idem  vocabulum  in  fine  repetit : 
JEx  quo  tempore  concordia  de  civitate  sublata  est , 

libertas  sublata  est  ,  fides  sublata  est  ,  amicitia  su¬ 
blata  est ,  respublica  sublata  est.  Heren.  4,  13 

Segneri.  P.  30,  n.  8. 

3.  Complexio  tum  primum  tum  postremum  ver¬ 
bum  iterat :  Quem  senatus  damnarit ,  quem  popu¬ 
lus  romanus  damnarit  ,  quem  omnium  existimatio 
damnarit ;  eum  vos  sententiis  vestris  absolvetis  f  Ib. 

e.  14. 

4.  Conduplicatio  verba  geminat.  Fit  variis  mo¬ 
dis  ;  initio  :  Vos  ,  vos  appello ,  fortissimi  viri ,  Pro 
Mil.  c.  37  ;  in  decursu  orationis  :  Errabas  ,  Ver¬ 
res ,  et  vehementer  errabas ,  l)e  suppi.  46  ;  in  prin¬ 
cipio  et  exitu :  Multi  et  graves  dolores  inventi  sum 
par  entibus ,  et  propinquis  multi ,  Ib.  45  ;  interdum 
etiam  prioris  sententiae  verbum  ultimum  fit  se¬ 
quentis  primum:  Hic  tamen  vivit:  vivit ?  imo  etiam, 
in  senatum  venit.  1  Cat.  1. 

Segneri.  P.  10,  n.  1.  — Dante.  Inf.  c.  19.  t.  24. 

5.  Traductio  est  eiusdem  vocabuli  repetitio  ca¬ 
sibus,  generibus  etc.  etc.  paullo  immutatis:  Di¬ 
vitias  sine  divitum  esse ,  tu  vero  virtutem  praefer 
divitiis.  —  Si  vis  amari  ,  ama.  —  Quid  miserius 
misero  non  miserante  se  ipsum  ?  S.  Au-g. 

72.  Conversio,  complectio  et  traductio  raro  adhi¬ 
bendae  sunt;  repetitio,  conduplicatio  frequentius: 
saepe  etiam  diversae  hae  species  miscentur,  ut  in 
illa  ,  quae  n Xox«  dicitur  ,  in  qua  et  primo  verbo 
longo  post  intervallo  redditum  est  ultimum  ,  et 
media  primis  ,  et  mediis  ultima  congruunt ;  ut : 
Vestrum  iam  hic  factum  deprehenditur ,  P.  C .,  non 
meum ,  ac  pulcherrimum  quidem  factum;  verum ^  ut 
dixi ,  non  meum ,  sed  vestrum.  Qt. 

Postremo  sententiarum  quoque  est  aliqua  re 

petitio  ,  quam  inprimis  oratores  usurpant.  Sacri 
quidem  oratores  saepe  Scripturae  sententiam  vel 
verba  aliqua  exhortationis  cum  vi  repetunt.  En 
suavissimus  locus  sancti  Bernardi,  de  Beata  Vir- 
gine  Maria. 

Ipsa  est  praeclara  et  eximia  stella  ,  super  hoc 
mare  magnum  et  spatiosum  necessario  sublevata  , 
micans  meritis,  illustrans  exemplis.  0  quisquis  te  in 
telligis  in  huius  saeculi  projluvio  magis  inter  pro¬ 
cellas  et  tempestates  fluctuare ,  quam  per  terram  am 
bulare  :  ne  avertas  oculos  a  fulgore  huius  sideris ,  si 
non  vis  obrui  procellis.  Si  insurgant  venti  tentatio- 
num  ,  si  incurras  scopulos  tribulationum ;  respice 
stellam ,  voca  Mariam  !  Si  iactaris  superbiae  undis , 
si  ambitionis ,  si  detractionis ,  si  emutationis ;  respice 
stellam  ,  voca  Mariam  !  Si  criminum  immanitate 

turbatus ,  conscientiae  foeditate  confusus ,  iudicii  hor¬ 
rore  perterritus  oaratfiro  incipias  absorberi  tristi¬ 
tiae,  desperationis  abysso ;  cogita  Mariam.  In  peri¬ 
culis,  in  angustiis,  in  rebus  dubiis  Mariam  cogita, 
Mariam  invoca.  Non  recedat  ab  ore,  non  recedat  a 
corde,  et  ut  impetres  eius  orationis  suffragium ,  non 
deseras  conversationis  exemplum.  Ipsam  sequens 
non  devias ,  ipsam  rogans  non  desperas,  ipsam  co¬ 
gitans  non  erras  ,  ipsa  tenente  non  corruis  ,  ipsa 
protegente  non  metuis,  ipsa  duce  non  fatigaris,  ipsa 
propitia  pervenis ;  et  sic  in  temetipso  experiris  , 
quam  merito  dictum  sit:  Mt  nomen  virginis  Marin. 
Hom.  2.  Missus  est. 

Segneri.  P.  26.  n.  7.  e  P.  28.  n.  5. 

78.  Synonymia  est  plurium  vocabulorum  ferme 
idem  significantium  coacervatio.  Demosthenes  ad 

quaestionem,  cur  in  Panathenaeis  omnia  bene, 

Kleutgen  -  Ars  dicendi  5 

male  omnia  in  belli  expeditionibus  gerantur  t 
respondet : 


ozt  . ...  ovSiv  «vsS-gTooTTOV,  ov$  uopiaxov  iv  xovxot?  ri[ii'heiTV.i% 
h  §e  x olg  nspt  xov  rcolipt-ov  xuixrj  xovxov  urupuaxevp  araxTa, 
xdtOpdoiTCr.j,  UOpKJZO.  «7TCCVT Ct.  Phil.  1. 


Tandem,  aliquando ,  Quirites  ,  L.  Catilinam  fu - 
rentem  audacia ,  scelus  anhelantem ,  'pestem  patriae 
nefarie  molientem  ,  ro&zs  atque  huic  urbi  ferrum 
flammamque  minitantem ,  vel  eiecimus  vel 

emisimus  vel  ipsum  egredientem  urbe  prosecuti  sur 
mus.  Abiit ,  excessit ,  evasit ,  erupit .  2  Cat.  1. 

74.  Expolitio  id  facit  sententiis  ,  quod  syno- 
nymia  verbis.  Dicitur  a  Cicerone  wwa  m  re  cora- 
moratio;  eo  quod  rem  eandem  aliis  et  aliis  sen¬ 
tentiis  explicat,  ut  scilicet  ita  in  omnes  quasi  fa¬ 
cies  versata,  prorsus  pateat  et  altius  in  mentem 
descendat.  —  Pergit  idem  Cicero  (1.  c.)  : 

Nulla  iam  pernicies  a  monstro  illo  atque  pro - 
digio  moenibus  ipsis  intra  moenia  comparabitur. 
Atque  hunc  quidem  unum  belli  domestici  ducem  sine 
controversia  vicimus.  Non  iam  inter  latera  nostra 
sica  illa  versabitur  ;  non  in  campo  ,  non  in  foro  , 
non  in  curia ,  non  denique  intra  domesticos  parie¬ 
tes  pertimescemus .  Loco  ille  motus  est ,  cum  est  ex 
urbe  expulsus :  palam  iam  cum  hoste ,  nullo  impe¬ 
diente  ,  bellum  iustum  geremus .  Sine  dubio  perdi¬ 
dimus  hominem  magnificeque  vicimus ,  cum  illum  ex 
occultis  insidiis  in  apertum  latrocinium  coniecimus . 
Vide  etiam  1  Cat.  c.  1.  5.  9. 

75.  Sed  his  figuris  vicina  sunt  duo  vitia,  ver¬ 
bositas  et  tautologia.  Verbositas  enim  verba  eu* 

mulat  inutiliter;  tautologia  saepius  idem  dicit  sine 
ratione  et  virtute. 

Quae  ut  fugiamus  videndum  est :  1.  ut  ora¬ 
tioni  subsit  sententia  gravis  ;  2.  neque  in  tali 
commoremur,  nisi  proposita  oratio  exigat;  3.  ut 
verba  et  sententiae  illae  similes  non  tamen  plane 
idem  eodem  modo  dicant,  sed  rem  magis  ac  ma¬ 
gis  illustrent. 

76.  Polysyndeton  est  oratio  coniunctionibus 
abundans  ;  aut  iisdem,  ut : 

Ascaniumque  patremque  meum  iuxtaque  Creusam 

Alterum  in  alterius  mactatos  sanguine  cernam ? 

Aen.  2,  666. 

aut  diversis,  ut: 

.  .  .  Celsa  sedet  Aeolus  arce , 

Sceptra  tenens ,  mollitque  animos  et  temperat  iras. 

Ni  faciat ,  maria  ac  terras  coelumgue  profundum 

Quippe  ferant  rapidi  secum  verrantgue per  auras . 

Aen.  1,  60. 

Asyndeton  seu  dissolutio  contra  demit  coniun- 
ctiones,  ut: 

Faciat ,  quod  libet ,  sumat ,  consumat ,  perdat :  de¬ 
cretum  est  vati.  Terent. 

Segneri.  P.  3.  n.  11.  Non  trovi. 

77.  Utrumque  borum  acriora  facit  et  instan- 
tiora,  quae  dicimus,  mentis  affectum  saepius  erum¬ 
pentem  significando.  (Cf.  Qt.)  —  Polysyndeton 
tamen  non  acrem  solum  animi  motum,  sed  contra 
etiam  languorem  et  tarditatem  imitatur.  Pergit 
Demosthenes  (1,  c.  n.  73). 

Toiy&povv  ocpc/.  «xyjxoaptsv  rt,  xxl  zpcnpxp^oog  Y.aOiazagevy 
x«t  ToiJToe?  «vTtSocrsic  tto iovpi£0a,  xcu  7rsp£  ypnvxzoiv  nopov 
ffxoTroOptev,  xat  p.szu  Txvrct  er/jSaivstv  tou?  y.ezoixov;  sdo^s,  xat 
tou?  yojpig  oixovvza? ,  elr  auTou?  rcaXev  txvspt-^i^x^siv’  eiz  sv 
oerw  zavzx  piTkzzca,  rrpoxTcolwlzv,  e<p  a  «v  ixKleojfiev. 

78.  Antitheton  seu  contrapositum  figura  est, 
qua  verba  verbis,  vel  sententiae  sententiis  oppo¬ 
nuntur.  Itaque  nunc  ad  figuras  verborum  nunc 
ad  sententiarum  pertinet.  Utriusque  exemplum 
clarus  Tullii  locus  exbibet,  in  quo  Verres  oppo¬ 
nitur  Marcello  (De  sign.  52): 

Conferte  hanc  pacem  eam  illo  "bello ,  huius  prae¬ 
toris  adventum .  cim  illius  imperatoris  victoria  , 
huius  cohortem  impuram  cum  illius  exercitu  in¬ 
victo ,  huius  libidines  cum  illius  continentia ;  «5  illo, 
qui  cepit ,  conditas ,  a6  hoc ,  qui  constitutas  accepit , 
captas  dicetis  Syracusas.  Ac  iam  illa  omitto ,  quae 
disperse  a  me  multis  locis  dicentur  ac  dicta  sunt: 
forum  Syracusanorum ,  quod  introitu  Marcelli  pu¬ 
rum  a  caede  servatum. i  est  ,  id  adventu  Verris  Si¬ 
culorum  innocentium  sanguine  redundasse ;  portum 
Syracusanorum ,  qui  tum  et  nostris  classibus  et  Car¬ 
thaginiensium  clausus  fuisset  eum  isto  yraetore 
Cilicum  myoparoni  praedonibusque  patuisse . 

Segneri.  P.  3.  n.  4.  JE  pero. 

Schol.  Antitheton  et  antitbesis  plerumque  pro  re  eadem  accipiun¬ 
tur,  nonnulli  tamen  tum  solum  anlilhesin  dicunt,  cum  res,  quae 
pugnare  videntur,  in  unam  sententiam  coniunguntur:  Innocen¬ 
tiae  saepe  eloquens  silentium  est.  Nihil  huius  voluptatis  dulce¬ 
dine  amarius. 

Haec  figura  modo  suavem  ,  modo  fortem  et 
acrem  reddit  orationem,  si  tamen  et  parce  adhi¬ 
beatur,  et  impleta  sit  sententiarum  pondere  ,  et 
rebus  quasi  innata,  non  arcessita  videatur  '*).  Qt. 

*)  Incredibilis  saepe  vis  in  'brevi  oratione  hac  figura  efficitur: 
Excii  ale  eum,  si  potestis,  ab  inferis;  frangetis  impetum  vivi, 
cuius  vix  sustinetis  furias  insepulti.  Pro  Mil.  c.  33.  Ceterum  ut 
antithetis  optimus  quisque  scriptor  delectatus  est,  ita  per  ea¬ 
dem,  cum  primum  in  dicendi  vitia  inclinatio  coepta  est,  pluri¬ 
mum  peccari  solet. 

79.  Paronomasia  ,  sive  agnominatio  vocabula 
sono  similia,  sensu  dissimilia  iungit;  ut:  Consul 
ipse  parvo  animo  et  pravo .  Facie  magis  guam  fa¬ 
cetiis  ridiculus.  Huic  simile:  Cur  ego  non  dicam, 
Furia ,  te  furiam?  —  Res  per  se  leviuscula  inter¬ 
dum  tamen  etiam  extra  iocum  non  inepta :  Quan¬ 
tum  possis ,  in  eo  semper  experire ,  ut  prosis. 

80.  Gradationem  hodie  quidem  vocant  omnem 
orationem,  quae  per  maiora  ad  maximum  ascendit, 
aut  ad  minimum  per  minora  descendit. 

In  verbis:  Nihil  agis ,  nihil  moliris ,  nihil  cogi¬ 
tas ;  quod  ego  non  modo  non  audiam ,  sed  non  vi¬ 
deam  planeque  sentiam.  1  Cat.  3. 

In  sententiis:  Tenuerunt  P .  Popilio ,  P.  Rupilio 
Coss .,  illum  locum  servi,  fugitivi,  barbari,  hostes: 
sed  neque  tam  servi  illi  dominorum,  quam  tu  libi¬ 
dinum  ;  neque  tam  fugitivi  illi  a  dominis  ,  quam 
tu  a  iure  et  legibus;  neque  tam  barbari  lingua  et 
natione  illi,  quam  tu  natura  et  moribus;  neque  illi 
tam  hostes  hominibus  quam  tu  diis  immortalibus . 
De  sign.  c.  50. 

Veteres  illam  tantum  gradationem,  in  qua  prae¬ 
cedens  vocabulum  repetentes  progredimur  ,  figu¬ 
ram,  quae  vXiprA  dicebatur,  esse  voluerunt;  ut:  In 
urbe  luxuries  creatur;  ex  luxurie  existat  avaritia 
necesse  est;  ex  avaritia  erumpat  audacia;  inde  om¬ 
nia  scelera  ac  maleficia  gignuntur.  Pro  R.  Amer.  27. 
Vide  etiam  pro  Mil.  c.  23.  Notum  est  illud : 

Oux  sino v  [xev  taura,  oux  sypai|/a  8£'  ov§£  eypu^a.  p.ev,  oux  c- 
npicfiivav.  8s’  ovSi  s7rp£(r^evGK  pt.lv ,  oux  emiGu  8e  Q*)(3odove. 

Demosth.  De  coron.  288  (1). 

Dante.  Par.  c.  80.  tt.  13.  14. 

Simplex  illa  gradatio  frequens  est,  sed  hic  Xx?^a£ 
propter  apertiorem  artem  rarus. 

81.  Correctio  fit,  cum  verbum  aut  sententiam 
retractamus,  aliquid  aliud  magis  idoneum  subii- 
cientes. 

Verbum  corrigit  Cicero  :  Clodium  inimicum, 
meum ;  meum  autem  f  immo  vero  legum  ,  iudicio- 
rum)  otii ,  patriae ,  bonorum  omnium ,  sic  amplexa¬ 
bantur  etc.  Fam.  1,  9.  Sententiam  :  Quamquam 
quid  loquor  f  te  ut  ulla  res  frangat  ?  tu  ut  unquam 
te  corrigas  ?  tu  ut  ullam  fugam  meditere  ?  tu  ut 
ullum  exilium  cogites  ?  Utinam  tibi  istam  mentem 
dii  immortales  duint !  1  Cat.  9, 

Segneri.  P.  1.  n.  1.  TocJierd. 

82.  Adiunctio  est,  cum  ad  unum  verbum  sen¬ 
tentiae  plures  referuntur.  Nunc  quidem  praecedit 
verbum:  Vicit  pudor em  libido  ,  timorem  audacia , 
rationem  amentia ,  Pro  Cluent.  6  ;  nunc  subsequi¬ 
tur  :  Nec  enim  is  es  ,  Catilina  ,  ut  te  aut  pudor 
unquam  a  turpitudine ,  aut  metus  a  periculo ,  aut 
ratio  a  furore  evocarit.  1  Cat.  9. 

88.  Huic  contraria  disiunctio  incisa  plura  plu¬ 
ribus  verbis  claudit,  cum  sufficiat  unum ;  ut :  Tot 
annos  ita  vivo)  ut  ab  nullius  me  unquam  tempore 
aut  commodum  aut  otium  meum  abstraxerit  ,  aut 
voluptas  avocant  ,  aut  denique  somnus  retardavit . 
Pro  Arch.  6. 


(1)  Sensus:  Non  modo  dixi,  sed  etiam  etc. 

*  Hanc  figuram  nonnulli  cum  dissolutione  confundunt,  cui  scili¬ 
cet  saepe  coniuucta  est.  —  Ceterum  quia  in  disiunctione  sy¬ 
nonymis  utendum  est,  servari  debent ,  quae  n.  24  praecepta 

sunt.  Praeclare  Demosthenes:  H ovre  ^pnaara  stafips iv 
j3ov^opis0a,  oots  auro  i  azptxrsvs^dca  roXpiwptev,  ovzs  twv 
x oivwv  u7ri%ea6ou  Svvocpi.sSa. 

84.  Similiter  cadens  oratio  dicitur,  in  qua  plura 
iisdem  casibus ,  temporibus  etc.  efferuntur  ;  ut : 
JEst  idem  Verres  ,  qui  fuit  semper ,  ut  ad  auden¬ 
dum  proiectus,  sic  paratus  ad  audiendum.  —  Quid 
est  tam  commune ,  quam  spiritus  vivis ,  terra  mortuis , 
mare  fluctuantibus,  litus  eiectis  f  Pro  Hosc.  Am.  26. 

85.  Similiter  desinens  illa  vocatur  ,  cuius  mem¬ 
bra  similes  exitus  babent  ;  ut  :  Eiusdem  non  est , 
et  facere  fortiter  et  vivere  turpiter . 

Illud  autem  inter  haec  duo  interest,  quod  similiter  cadens  non 
requirit  similes  sonos  vel  numeros,  nec  tantum  in  tine  de¬ 
prehenditur  ,  sed  respondent  vel  prima  inter  se  vel  me¬ 
diis  vel  extremis,  vel  etiam  permutatis  his,  ut  media  primis 
et  summa  mediis  accommodentur,  et  quocunque  modo  acco- 
modari  poterunt.  Qt. 

86.  Compar  oratio  est  cuius  membra  pari  fere 
numero  syllabarum  constant.  Plerumque  praece¬ 
dentibus  iungitur :  Tantum  bellum ,  tam  diuturnum , 
tam  longe  lateque  dispersum...  Cn.  Pompeius  ex¬ 
trema  hieme  apparuit ,  ineunte  vere  suscepit ,  media 
aestate  confecit .  Pro  lege  Man.  12. 

Horum  trium  usus  esse  debet  parcissimus :  nam 
et  artificium,  apertum  est,  et  virtutes  ipsae  tae¬ 
dium  pariunt,  nisi  gratia  varietatis  adiutae  • 

Art.  II. 

DE  FIGURIS  SENTENTIARUM 
(Qt.  0.  2) 

Quis  interrogationis  usus  n.  87;  quae  in  respon 
dendo  figura  n.  88;  quid  sublectio  n .  89;  prae¬ 
teritio  n.  $0 ;  concessio  n .  91;  communicatio 
n.  92;  dubitatio  n.  93;  sustentatio  n.  94;  pa- 
radoxum  n.  95 ;  licentia  n.  96 ;  occupatio  n.  97; 
distributio  n.  98 ;  reticentia  n.  99 ;  emphasis 
n.  100 ;  hypotyposis  et  visio  n .  101  ;  ethopeid 
n.  102;  quid  et  quotuplex  apostrophe  n.  103 ,  et 
prosopoeia  n.  104 ;  quae  in  harum  usu  servanda 
n.  105;  quid  exclamatio ,  optatio ,  execratio)  ob¬ 
secratio  n.  106. 

87.  Interrogatio  ,  ut  iam  dictum  est  (n.  70), 
tum  rationem  figurae  liabet,  cum  forma  interro¬ 
gandi  utimur,  quamquam  nihil  sciscitamur.  Usur¬ 
patur  autem  in  argumentatione,  suasione  vel  dis¬ 
suasione,  in  omni  denique  animorum  motu. 

1.  In  argumentatione  variat  orationem  et  ex¬ 
citat  ;  inprimis  autem  urget  et  pungit  adversarium, 
ut  cum  quaerimus.,  ad  quae  difficile  est  respon¬ 
dere:  Stipulatus  es?  ubi?  quo  die-?  quo  tempore ? 
quo  praesente  ?  quis  me  spopondis  dicet  ?  nemo 
Pro  Rose.  Com.  5.  ;  vel  interrogamus  ,  quae  curr 
in  aperto  sint,  negari  non  possint :  Quid  est .  Ver¬ 
res  ?  quid  ad  haec  cogitas  respondere  ?  num  men¬ 
tiri  me  ?  num  fingere  aliquid  ?  num  augere  crimen  ? 
num  quid  horum  dicere  istis  defensoribus  tuis  au¬ 
des  ?  De  suppi.  57.  ;  vel  reprehendimus  adversa¬ 
rium ,  vel  argumenta  eius  deridemus,  vel  etiam 

quasi  victo  insultamus;  ut:  Quid  sedes ,  Verres f 
quid  expectasf  De  sign.  8.  Qt. 

2.  In  suasione ,  dissuasione,  laudatione,  repre¬ 
hensione  interrogando  instamus,  et  urgemus  ar¬ 
dentius  : 


Etra  tout  «vap,svoOp. ev,  xai  rpi/ipeig  v.zuug  x ca  rue  7 zupu  roj 
§slvog  il7ri<$tx.g  eav  u.notjrsLlrjre,  Ttuvr  e%siv  ohaOs  xctlcog',  ovx 


ipi^aopLsOuj  0 vx  z^iulsv  uvroi  piep-i  yi  rui  arpu.nu>ru)v  oi/.ctwv 
vvv,  si  xod  uri  TTjoorepov;  oux  £7U  tvjv  ir.eivQv  TrlevcrovfAeOu', 


Demostli.,  Phil.  1. 

3.  Plurimum  valet  in  motibus  animorum  expri¬ 
mendis. 

0  me  miserum ,  o  infelicem,  !  revocare  tu  me  in 
patriam ,  Milo ,  potuisti  per  hos  ;  ego  te  in  patria 
per  eosdem  retinere  non  potero  f  Quid  respondebo 
liberis  meis,  qui  te  parentem  alterum  putanti  Quid 
tibi ,  Q.  frater,  qui  nunc  abes ,  consorti  mecum  tem¬ 
porum  illorum  f  me  non  potuisse  Milonis  salutem 
tueri  per  eosdem ,  per  quos  nostram  ille  servasset ^ 


Pro  Mil.  37. 

Segneri.  P.  1.  n.  1.  Voi  lo  sapete.  —  Dante. 
Inf.  c.  2.  t.  41. 


88,  In  respondendo  figura  est,  cum  interroganti 
ad  aliud,  de  quo  non  interrogat,  occurritur.  Hoc 
autem  fit  et  augendi  criminis  gratia,  ut  testis  ro¬ 
gatus,  an  a  reo  fustibus  vapulasset  —  JEt  innocens , 
inquit;  — et  declinandi,  quod  est  frequentissi- 
mum:  Quaero,  an  occideris  hominem ,  respondetur 
latronem ;  an  fundum  occupaveris  ,  respondetur 
meum.  Qt. 

89.  Subiectio  est,  cum  orator  vel  interrogat  sei- 
psum  et  respondet  sibi,  vel  cum  alium  interroga¬ 
vit,  non  exspectat  responsum,  sed  statim  ipse  sub- 

iicit.  Ita  Cicero  1.  c.  pergit:  At  in  qua  causa  non 
\ potuisse  ?  quae  est  grata  gentibus.  A  quibus  non 
'potuisse?  ab  iis ,  qui  maxime  P.  Clodii  morte  ac¬ 
quierunt.  Quo  deprecante?  me  —  Et  S’unu%  (  rj  utto  toO 

AionsLQovg  8vvu[jug)  8iufQupriaszui,  x«t  8iu\vBriasrui}  ri  tto tvj- 
ao[* tsv,  av  (4>Qt7T7ro?)  £7rt  ysppovrjaov  a xpivovpi sv  AiOKiiOYjvj  vvj 
Aea.  Kat  Tt  ra  Tcpuypiuru  sarui  (Sslruoj  uXX  ivO iv8s  jSovjQricrogsv 
aUTOtc'av  §  U7TO  TWV  TTVS\)pt.UZM'J  p.Y)  Sv'JMpi£$U',  vXku  \XU  At’ 

>3?£t.  xat  rt?  syyuvTvjf  san  tootou;  De  Cliers. 

Segneri.  P.  25.  n.  4.  Perocchd. 


Schol.  Ad  hanc  figuram  etiam  revocatur  modus  quidam  elegans 
solvendi  argumenta,  singulis  brevi  solutione  subiecta,  quamvis 
extra  formam  rogandi  et  respondendi.  Vide  de  suppi,  c.  42 
ubi  utraque  forma  permixta  est. 

90.  Praeteritio  est,  dum  dicere  nolle  fingimus, 
quae  tamen  vel  maxime  dicimus  *)<  Nam  si  reapse 
quidpiam  vel  praeterimus,  vel  leviter  attingimus, 
non  est  sane  figura.  —  Vera  praeteritione  Tullius 
utitur : 

At  illud  tenebricosissimum  tempus  ineuntis  ae¬ 
tatis  tuae  patiar  latere  :  licet  impune  per  me  pa¬ 
rietes  in  adolescentia  perfoderis  .  vicinos  compila¬ 
ris ,  matrem  verberaris  :  habeat  hoc  praemium  tua 
indignitas  ,  ut  adolescentiae  turpitudo  obscuritate 
et  sordibus  tuis  obtegatur .  In  Yat.  5.  Vide  etiam 
n.  24. 

Segneri.  P.  5.  n.  1.  Non  aspettcite. 

*)  Quoniam  autem,  quae  a  nobis  omitti  dicimus,  certe  quam  bre¬ 
vissime  enuntianda  sunt,  qui  fieri  potest,  ut  ea  nihilominus  vel 
maxime  dicamus?  Nempe  et  ipsa  figurae  ratio  animos  reddit  in 
pauca  illa,  quae  dicimus,  attentissimos,  et  verbis  utimur  lectis¬ 
simis  gravibusque.  sententiis.  —  Ceterum  necessaria  illa  bre¬ 
vitas  facit,  ut  in  re,  quae  aceuratius  et  diffusius  exponi  debet, 
huic  fisurae  locus  non  sit. 

91.  Ut  in  praeteritione  profutura  omittere,  sic 
in  concessione  nocitura  ultro  videmur  vel  admit¬ 
tere  vel  pati.  Vim  concessio  habet  inde,  quod  ma¬ 
gnam  causae  fiduciam  ostendit.  —  Fit  autem  mul¬ 
tis  modis ;  nam  et  confitemur,  quae  nibil  nocent : 
Habes  igitur ,  Tubero ,  confit  entem  reum;  sed  tamen 
ita  confitentem ,  se  in  ea  parte  fuisse ,  qua  te ,  Tu¬ 
bero,  qua  virum  omni  laude  dignissimum ,  patrem 
tuum .  Itaque  prius  de  delicto  vestro  fateamini  ne- 
cesse  est ,  quam  Ligarii  ullam  culpam  reprehenda¬ 
tis  (Pro  Lig.  1).  Et  augemus,  quae  nobis  obiiciun- 
tur,  quia  facile  possunt  dilui.  Ita  auget  Cicero 
vehementer  parricidium,  ut  ipsius  criminis  atro¬ 
citate  Poscium  defendat  (c.  18).  Interdum  etiam 
decedimus  iure  nostro,  non  exigentes,  quae  adver¬ 
sarius  praestare  non  posset:  JEsto  parricidii  cau¬ 
sam  proferre  non  potes,  tametsi  statim  vicisse  debeo, 
tamen  de  meo  iure  decedam ;  et  tibi,  quod  in  alio 
causa  non  concederem  ,  in  hac  concedam ;  fretus 
huius  innocentia ,  non  quaero  abs  te,  quare  patrem 
Sex.  Roscius  occiderit ,  quaero ,  quomodo  occiderit. 
( Pro  Pose.  Am.  27)  .  Aut  concedimus  ,  minus 

gravia  esse,  quae  ipsi  arguimus,  ut  scilicet  eo  ma¬ 
iora  videantur  ,  quae  sequuntur  :  Levia  sunt  haec 
m  hoc  reo  crimina.  Metum  virgarum  navarchus  no¬ 
bilissimae  civitatis  pretio  redemit,  humanum;  alius 
ne  condemnaretur  ,  pecuniam  dedit ;  usitatum  est. 
Non  vult  P.  R.  obsoletis  criminibus  accusari  Ver¬ 
rem  ;  nova  postulat  ,  inaudita  desiderat ;  non  de 
praetore  Siciliae,  sed  de  crudelissimo  tyranno  fieri 
iudicium  arbitratur  (De  suppi.  14).  latemur  de 
ni  que  esse  in  persona  aut  re,  quae  nobis  contraria 
sint :  vide  totum  exordium  pro  Ligario.  Qt. 

Segneri.  P.  1.  n.  7.  Vi  per  dono. 

His  affine  est  genus,  cum  imperantibus' vel  per¬ 
mittentibus  similes  sumus.  Sic  pastor  Aristaeus 
cum  matre  Cyrene  graviter  conquestus,  quod  apes 
ipsius  interire  passa  sit ,  baec  subiungit : 

Quin  age ,  et  ipsa  manu  felices  erue  stivas  : 

Fer  stabulis  inimicum  ignem ,  atgue  interfice  messes  ; 
TJre  sata,  et  validam  in  vites  molire  bipennem  ; 
Tanta  meae  si  te  ceperunt  taedia  laudis . 

Georg.  4,  329. 

Segneri.  P.  3.  n.  8.  Avete  ragione;  e  n.  10.  Ohe 
dite  dungue. 

Schol.  Sunt,  qui  has  et  similes  figuras  ironiae  subiicianl:  propte- 
rea  quod  quaedam  in  iis  fictio  est,  ut  aliud  velle  aut  agere  vi¬ 
deamur,  quam  res  nostra  ferat.  Cf.  n.  70  Schol.  2 

92.  Communicatio  dicitur,  cum  eos,  ad  quos  di¬ 
rigitur  sermo,  aut  ipsos  etiam  adversarios  consu¬ 
limus,  et  cum  iis  quasi  deliberamus. 

1.  Nunc  ego  ,  iudices  ,  iam  vos  consulo  ,  guid 
mihi  faciendum  putetis .  Id  enim  consilii  mihi  pro¬ 
fecto  taciti  dabitis  ,  quod  egomet  mihi  necessario 
capiendum  intelligo.  In  Verr.  act.  1,  11. 

2.  Tu  denique ,  Labiene,  quid  faceres  tali  in  re 
ac  tempore  ?  Cum  ignaviae  ratio  te  in  fugam  atque 
in  latebras  impelleret ,  improbitas  et'  furor  L.  Sa¬ 
turnini  in  Capitolium  arcesseret ;  consules  ad  pa¬ 
triae  salutem  ac  Ubertatem  vocarent:  quam  tandem 
auctoritatem ,  quam  vocem ,  cuius  sectam  sequi ,  cuius 
imperio  parere  potissimum  velles f  Pro  Hab.  8. 

Segneri.  P.  3.  n.  5.  Or  bene.  Ecco. 

93  Huic  vicina  est  dubitatio ,  qua  simulamus 

quaerere  nos,  quid  potissimum  aut  quomodo  di* 
cendum,  unde  incipiendum,  ubi  desinendum  sit. 

Quid  nunc  agam?  cum  iam  tot  horas  de  uno  ge¬ 
nere  ac  de  istius  nefaria  crudelitate  dicam  ,  cum 
prope  omnem  vim  verborum  eiusmodi ,  quae  scelere 
istius  digna  sunt:  aliis  in  rebus  consums er im ;  neque 
hoc  providerim ,  ut  varietate  criminum  vos  attentos 
tenerem  :  quemadmodum  de  tanta  re  dicam  ?  Opi¬ 
nor ,  unus  modus  atque  una  ratio  est.  Rem  in  medio 
ponam ,  quae  tantum  habet  ipsa  gravitatis ,  ut  neque 
mea ,  quae  nulla  est ,  neque  cuiusquam  ad  inflam¬ 
mandos  vestros  animos  eloquentia  requiratur . 

De  suppi.  61. 

Segneri.  P.  1.  n.  1.  Ma  povero  me. 

Hoc  schema  inprimis  aptum  est  ad  excitandam 
attentionem ;  sed  saepe  etiam  graves  motus  habet, 
iungiturque  aliis  acerrimis  figuris,  praesertim  sub¬ 
lectionis.  Exemplum  ex  Gracchi  oratione  atteri 
Cicero:  Quo  me ,  miser ,  conferam ?  quo  vertam ?  in 
Capitoliumne  ?  at  fratris  sanguine  redundat.  An 
domum ?  matremne  ut  miseram  lamentant emque  vi¬ 
deam  et  abiectam  ?  De  or.  3,  56. 

Yide  etiam  celeberrimam  Scipionis  ad  seditiosos 
milites  orationem  apud  Livium  28,  27. 

94.  Sustentatio ,  dubitationi  saepe  coniuncta  . 
suspendit  animos,  ut  mox  aliquid  inopinatum  suh- 
iungat. 

Iussu  eius  homines  ,  qui  nominati  erant ,  com¬ 
prehensi  sunt  adductique  Lilybaeum  :  domino  de¬ 
nuntiatum  est ;  causa  dicta ,  damnati  sunt.  Quid 
deinde  f  quid  censetis  ?  furtum  fortasse  aut  prae¬ 
dam  exspectatis  aliquam.  Nolite  usquequaque  eadem 
quaerere .  In  metu  belli ,  furandi  qui  locus  potest 

esse  ?  .  .  .  (tum  multis  interiectis)  :  Etiam  nunc 
mihi  exspectare  videmini ,  indices ^  quid  deinde  fa¬ 
ctum  sit :  quod  iste  nihil  unquam  fecit  sine  aliquo 
quaestu  atque  praeda.  Quid  in  eiusmodi  re  fieri 
potuit  ?  quod  commodum  est  f  exspectate  facinus 
quam  vultis  improbum  ;  vincam  tamen  exspectatio¬ 
nem  omnium.  Nomine  sceleris  coniurationisque  dam¬ 
nati  ,  ad  supplicium  traditi  ,  ad  palum  alligati  , 
repente ,  multis  millibus  hominum  inspectantibus  so¬ 
luti  sunt  et  Leonidae  illi  domino  redditi  —  (quippe 
qui  interea  Yerri  pretium  obtulisset).  De  suppi.  5. 

Segneri.  P.  1.  n.  1. 

95.  Paradoxum  est ,  quod  non  modo  praeter 
exspectationem,  sed  etiam  praeter  veritatem  dici 
videtur. 

LlptoXOV  pl£V  OUV  OVX  «0Vp7T£QV,  M  ci.vSpeg  Adrjvuioiy  TOfs 
nupovai  Trpay^afftv,  ou§  ei  ttocvv  yuvlug  e%eiv  Soxei.  o  y <xp 
icfTt  %eipiaxov  aOxwv  ex  roO  vrKpehn^vQoxog  ^povov,  xoOxo 
npog  xa  ptsXXovxa  jSAr taxov  vn Upyei.  Tt  ouv  laxi  xovxo  ]  oxi 
ovSev  ,  w  v.vOpeg  AQvjvcuoi  ,  twv  Ssovxwv  ttoiovvxmv  vpt,&v , 
xuxug  xoc  T:puyy.uxcK  e%ei‘  enei  xoi,  ei  7r«v0  a  rpoarixei,  tt  pax- 
rovxwv  otjxw?  a;£ev,  ov§  av  elnig  ijv,  «uxa  |3sXxi&>  yevsa-Qcu. 

Phil.  1. 

cf.  Olynth.  1.  paulo  post  initium:  oO  pjv uXk  gVtet- 
xw?.  Ita  etiam  apud  S.  Chrys.  Flavianus  ad  Theo¬ 
dosium  :  AXX  ei  Sei  xi  x«t  Savptaaxov  etVstv,  piet^ova  vjpuv 
i7uSeiZ,(y.L  xvjv  suvotav  vuv  x.  x.  a.  De  stat.  21. 

Segneri  P.  6.  n.  2.  Erra  chi  stima.  P.  11.  n.  6. 
guardate . 

96.  Licentia  est  ficta  dicendi  libertas  *).  Dici¬ 
mus  scilicet  ea  ,  quae  sua  natura  offendere  pos¬ 
sint  ,  sed  ita  dicimus  ,  ut  benevolentiam  potius 
concilient. 

Vide,  quam  non  reformidem,  vide ,  quanta  lux 
liberalitatis  et  sapientiae  tuae  mihi  apud  te  dicenti 
oboriatur:  quantum  potero  voce  contendam,  ut  hoc 
Populus  Romanus  exaudiat.  Suscepto  bello,  Caesar , 
gesto  etiam  magna  ex  parte,  nulla  vi  coactus ,  iu - 
dicio  meo  ac  voluntate  ad  ea  arma  profectus  sum, 
quae  erant  sumpta  contra  te.  Pro  Lig.  3. 

Segneri.  P.  36.  n.  1. 

*)  Dixi  ficta  dicendi  libertas.  Quid  enim,  ait  Fabius,  minus  figu¬ 
ratum,  quam  vera  libertas?  Sed  frequenter  sub  hac  «facie  latet 
adulatio. Nam  Cicero, cum  dicit  pro  Ligario:  Suscepto  bello  e  tc. 
—  non  solum  ad  utilitatem  Ligarii  respicit,  sed  magis  laudare 
victoris  clementiam  non  potest.  In  illa  vero  sententia:  Quid 
autem  aliud  egimus ,  Tubero ,  nisi  ut  quod  hic  potest ,  nos  posse¬ 
mus?  —  admirabiliter  utriusque  partis  facit  bonam  causam  : 
sed  hoc  eum  (Caesarem)  demeretur,  cuius  mala  fuerat.  — 

97.  Occupatio  figura  est,  per  quam,  quod  obiici 
possit,  praevertimus,  ultroque  rationem  facti  cu¬ 
iuspiam  dictive  reddimus  *).  Qt. 

Sed  quid  ego  tam  vehementer  invehor ?  verbo  iam 
uno  repellar.  Emi ,  inquit.  0  dii  immortales ,  prae¬ 
claram  defensionem !  Mercatorem  cum  imperio  ac 
securibus  in  provinciam  misimus ,  qui  omnia  signa, 
tabulas  pictas ,  omne  argentum,  aurum,  ebur,  gem¬ 
mas  coemeret ,  nihil  cuiquam  relinqueret .  De  sign.  4. 

*)  Desponsio  ad  obiecta  per  se  certe  figura  non  est:  sed  frequen¬ 
tissime  hac  forma  utimur,  cum  nihil  obiectum  sit,  ut  excite¬ 
tur  scilicet  oratio.  Quare  saepe  etiam  occurrit  in  exordiis,  tan 
quam  praemunitio  quaedam  vel  praeparatio,  ut  de  divinat.,  pro 
Rose.  Amer.,  et  maxime  de  suppi.,  ubi  ironiae  et  dubitationi 
perbene  iuncla  est. 

Segneri.  P.  3.  n.  5. 

98.  Distributio  vocatur,  cum  partes  rei  percur¬ 
rimus,  unicuique  rationem  subiicientes : 

Senatus  odit  te  ,  quod,  eum  tu  facere  iure  con¬ 
cedis ,  afflictorem  et  proditorem  non  modo  dignitatis 
et  auctoritatis ,  sed  omnino  ordinis  ac  nominis  sui ; 
videre  equites  Romani  non  possunt ,  quo  ex  ordine 
vir  praestantissimus  L.  Aelius  est  te  consule  rele¬ 
gatus ;  plebs  Romana  perditum  cupit ,  in  cuius  tu 
infamiam  ea ,  quae  per  latrones  et  per  servos  de 
me  egeras  ,  contulisti ;  Italia  cuncta  exsecratur  , 
cuius  idem  tu  superbissime  decreta  et  preces  repu¬ 
diasti.  In  Pis.  27. 

Schol.  Huc  etiam  referunt,  cum  oratores  initio  summa  capita 
proponunt,  subiecta  singulis  brevi  ratione,  ut  pro  lege  Man. 
c.  2.  Genus  est  enim  eiusmodi  —  Sunt  etiam,  qui  omnem  enu¬ 
merationem  distributionem  dicant. 

99.  Reticentia  est  repentina  sermonis  interru¬ 
ptio,  qua  aliquid,  quod  orationis  series  postulat, 
tacetur  et  audienti  cogitandum  relinquitur.  Valet 
maxime  ad  animi  motus  exprimendos : 

Non  iam  prima  peto,  Mnestheus ,  neque  vincere  ceno , 
Quamquam  o!  —  sed  superent ,  quibus  hoc ,  Neptune 
dedisti , 

Extremos  pudeat  rediisse  :  hoc  vincite ,  cives , 

Et  prohibete  nefas.  Aen.  5,  193. 

0  incredibilem  celeritatem !  (Caesaris).  Huius 
autem  nostri  (Pompeii)  .  .  .  sed  non  possum  accu¬ 
sare  eum,  de  quo  angor  et  crucior.  Ad  Att.  7  22. 

Quos  ego  —  sed  motos  praestat  componere  fluctus. 

Aen.  1,  135. 

Segneri.  P.  35.  n.  18.  Vi  posporranno. 

Est  alia  non  quidem  reticentia,  quae  sit  imper- 


DE  FIGURIS  81 

fectio  sermonis,  sed  tamen  praecisa  velut,  ante 
finem  oratio ,  ut  illud  :  Nimis  urgeo ,  commoveri 
videtur  adolescens.  Pro  Lig.  3. 

100.  Emphasis  ,  reticentiae  affinis  ,  altiorem 
praebet  intellectum,  quam  quem  verba  per  se  ipsa 
declarant.  Huius  species  duae  sunt :  altera  plus 
significat,  quam  dicit,  altera  etiam  id  quod  non 
dicit.  Priori  Yirgilius  equi  altitudinem  demon¬ 
strat  : 

Illos  patefactus  ad  auras 

Reddit  equus ,  laetique  cavo  se  robore  promunt 

Thessandrus  Sthenelusque  duces  et  dirus  Ulysses , 

Demissum  lapsi  per  funem.  (Aen.  2.  199.) 

Sequens  posita  est  in  voce  aut  omnino  sup¬ 
pressa  aut  etiam  abscissa  :  Si  in  hac  tanta  tua 
fortuna  lenitas  tanta  non  esset  ,  quantam  tu  per 
te,  per  te,  inquam ,  obtines;  intelligo  quid  loquar ; 
acerbissimo  luctu  redundaret  ista  victoria. 

Pro  Lig.  5. 

101,  Hypotyposis  est  illustris  explicatio  ,  re' 
rumque  quasi  gerantur,  sub  aspectum  paene  sub¬ 
lectio.  De  or.  3,  53. 

Ipse  inflammatus  scelere  et  furore  in  forum  venit . 
Ardebant  oculi  ,  toto  ex  ore  crudelitas  eminebat ; 
exspectabant  omnes  quo  tandem  progressurus ,  aut 
quidnam  acturus  esset;  cum  repente  hominem  pro¬ 
ripi  atque  in  foro  medio  nudari  ac  deligari  et  virgas 
expediri  iubet.  Clamabat  ille  miser ,  se  civem  esse 
Romanum  etc.  De  suppi.  62. 

Segneri.  P.  30.  n.  10.  Quivi  mentre . 

Schol.  Haec  figura  vix  differt  ab  eximia  illa  narrandi  vel  descri¬ 
bendi  perspicuitate,  quam  evidentiam  (evapyeiav)  vocant, de  qua 
Quintilianus:  Magna  virtus  est,  res,  de  quibus  loquimur  clare» 
Kleutgen  -  Ars  dicendi  6 

atque  ut  cerni  videantur,  enunciare.  Non  enim  satis  efficit, 
neque,  ut  debet,  plane  dominatur,  oratio,  si  usque  ad  aures 
valet,  atque  ea  sibi  iudex,  de  quibus  cognoscit,  narrari  credit, 
non  exprimi  et  oculis  mentis  ostendi.  I.  8.  8. 

Hypotyposis  visio  dicitur,  cum  res  praeteritas 
ve]  futuras  vel  quoquo  modo  dissitas,  tanquam 
si  coram  gerantur,  et  inspectentur,  perhibet  —  et 
fortasse  haec  sola  hypotyposis  recte  inter  figuras 
ponitur. 

1.  Haec  posteaquam  acta  et  constituta  sunt , pro¬ 
cedit  iste  repente  e  praetorio ,  inflammatus  scelere t 
furore ,  crudelitate  ;  in  forum  venit ;  navarchos  vo¬ 
cari  iubet.  Qui  nihil  metuerent ,  nihit  suspicaren¬ 
tur  ,  statim  accurrunt.  Iste  hominibus  'miseris  in- 
nocentibusque  iniici  catenas  imperat.  Implorare  illi 
Udem  populi  Romani  et  quare  id  jaceret ,  rogare . 
Fit  clamor  et  admiratio  populi  etc.  De  suppi.  41. 

Segneri.  P.  33.  n.  1. — Dante.  Purg.  c.  20.  t.  24. 

2.  Videor  mihi  hanc  urbem  videre ,  lucem  orbis 
terrarum  atque  arcem  omnium  gentium,  subito  uno 
incendio  concidentem ;  cerno  animo  sepultam  pa¬ 
triam  ,  miseros  atque  insepultos  acervos  civium ; 
versatur  mihi  ante  oculos  adspectus  Cethegi  et  furor 
in  vestra  caede  baccliantis.  4  Cat.  6. 

3.  Iacet  ille  nunc  prostratus,  Quirites,  et  se  per¬ 
culsum  atque  abiectum  esse  sentit,  et  retorquet  ocu- 
Jos  profecto  saepe  ad  hanc  urbem  ,  quam  ex  suis 
faucibus  ereptam  esse  luget ;  quae  quidem  laetari 
mihi  videtur,  quod  tantam  pestem i  evomuerit  f oras¬ 
que  proiecerit.  2  Cat  1. 

Schol.  Quoniam  haec  figura  praestantissima  est  rei  factive  expres¬ 
sio,  et  proinde  in  narratione  vel  descriptione  ut  pars  ma¬ 
xime  illustris  lucet,  in  eam  conveniunt  praecepta  de  narra- 

tione  et  descriptione,  alibi  a  nobis  exponenda.  Id  tamen  in 
universum  hic  ex  Quintiliano  adiiciam  :  Huius  summae,  iudicio 
quidem  meo,  virtutis  facillima  est  via.  Naturam  intueamur, 
hanc  sequamur.  Omnis  eloquentia  circa  opera  vitae  est,  ad  se 
refert  quisque,  quod  audit,  et  id  facillime  accipiunt  animi  quod 
agnoscunt.  Ibid. 


102.  Ethopoeia ,  quae  etiam  dicitur,  est 

vitae  ac  morum  alicuius  ad  vivum  expressio.  A 
iusta  morum  notatione  differt,  ut  kypotyposis  a 
descriptione.  Nam  nec  semper  mores  totos  exse¬ 
quitur  ,  et  saepe  hos  non  tam  describit ,  quam 
paucis  factis  vel  sermonibus  imitando  exprimit. 

Quemadmodum  composito  et  delibuto  capillo  pas • 
sim  per  forum  volitet  cum  magna  caterva  togato¬ 
rum ;,  videtis ,  iudices;  ut  omnes  despiciat)  ut  homi¬ 
nem  prae  se  neminem  putet;  ut  se  solum  beatum , 
solum  potentem  putet.  Pro  Rose.  Am.  c.  45.  — Cf. 
aliud  praeclarum  sed  longius  exemplum  pro  Sexto 
c.  8.  Demosthenes  etiam  adversarios  suos  paucis 
ad  vivum  depingit. 


Emi.duv  ti  twv  irpo;  ^Ultctvov  ipc-iricro,  evQvg  ocvua rocg  n; 
Xeyet*  to  Ti) v  etpyjvvjv  aystv  co;  ayaSov*  xat  to  rpiysev  dvv6cpt.iv 

/c/Istcov.  De  Chers. 


Segneri.  R.  35.  n.  1.  E  chi  credet  e. 

103.  Apostrophe  est,  cum  eos  alloquimur,  ad 
quos  instituta  oratio  non  dirigitur. 

Fit  variis  modis:  1.  Accusatorem  vel  reum, 
vel  unum  aliquem  ex  audientibus  alloquitur  ora¬ 
tor  :  cuius  generis  exempla  passim  occurrunt.  — 
2.  Deum,  superos  tum  poetae  tum  oratores  com¬ 
pellant  ;  sed  nec  huiusmodi  exempla  deesse  po¬ 
terunt. —  3.  Illud  audacius,  cum  ad  mortuos  sermo 
convertitur.  Exemplum  depromo  ex  Fabio,  cuius 

utinam  non  praecepta  tantum  ,  sed  opera  etiam 
eloquentiae  ad  nos  pervenissent!  In  prooemio  ad 
lib.  VI  Inst.  de  filii  morte  in  haec  verba  loqui¬ 
tur  : . . .  Illa  maiora  ,  constantia  ,  gravitas  ,  contra 
dolores  etiam  ac  metus  robur .  Nam  guo  ille  animo , 
qua  medicorum  admiratione ,  mensium  octo  valetu¬ 
dinem  tulit !  ut  me  in  supremis  consolatus  est  I 
quam  etiam  deficiens  iamque  non  noster ,  ipsum  il¬ 
lum  alienatae  mentis  errorem  circa  solas  litteras 
habuit!  Tuosne  ego ,  o  meae  spes  inanes ,  labentes 
oculos ,  tuum  fugientem  spiritum  vidi  ?  Tuum  cor¬ 
pus  frigidum  exsangue  complexus ,  animam  recipere 
auramque  communem  haurire  amplius  potui?  dignus 
his  cruciatibus ,  quos  fero ;  dignus  his  cogitationibus . 
Tene  consulari  nuper  adoptione  ad  omnium  spes 
honorum  patris  admotum ,  te  avunculo  praetori  ge¬ 
nerum  destinatum ,  te  omnium  spe  Atticae  eloquen¬ 
tiae  candidatum ,  superstes  parens  tantum  ad  poe¬ 
nas  ,  amis  i  ? 

Segneri.  N.  87.  n.  8.  Oh  Sansone . 

4.  Maxima  audacia,  cum  urbes,  patriam,  res 
denique  inanimas  alloquimur:  Vos  enim  iam ,  Al¬ 
bani  tumuli  atque  luci ,  vos)  inquam ,  imploro  atque 
testor  vosque ,  Albanorum  obrutae  arae  ,  sacromum 
populi  Romani  sociae  et  aequales ,  quas  ille ,  prae-  \ 
ceps  amentia ,  caesis  prostratisque  sanctissimis  lucis ,  | 
substructionum  insanis  molibus  oppresserat :  vestrae 
tum  (cum  Clodius  occideretur)  arae,  vestrae  reli¬ 
giones  viguerunt ,  vestra  vis  valuit ,  quam  ille  omm 
scelere  polluerat.  Pro  Mil.  81. 

Segneri.  P.  85.  n.  1.  Tu  sarai. 

101.  Prosopopoeia  est,  cum  personas  vel  res, 

quasi  sint  personae  ,  loquentes  fingimus.  Huius 
species  eaedem  sunt  quae  apostrophae. 

1.  Et  adversariorum  cogitationes  velut  secum 
loquentium  protrahimus ;  quae  tamen  ita  demum 
ah  fide  non  abhorrent,  si  ea  locutos  finxerimus, 
quae  eos  cogitasse  non  sit  absurdum;  et  nostros 
cum  aliis  sermones  et  aliorum  inter  se  credibi¬ 
liter  introducimus. 

Init  consilium  non  improbi  praetoris. . .  sed  im< 
portuni  atque  amentis  tyranni :  statuit ...  navarchos 
omnes ,  testes  sui  sceleris ,  vita  esse  privandos.  Oc¬ 
currebat  illa  ratio;  quid  Cleomeni  fiet  ?  Poterone 
animadvertere  m  eos)  quos  dicto  audientes  esse  iussi? 
missum  facere  eum  ,  cui  imperium  potestatemque 
permisi?...  Pereat  Cleomenes  una .  Ubi  fides?  ubi 
exsecrationes?  uoi  dextrae  complexusque?  ubi  illud 
contubernium  muliebris  militiae  in  illo  delicatissimo 
litor  e  ?  Fieri  nullo  modo  poterat  ,  quin  Cleomeni 
parceretur.  Cleomenem  vocat;  dicit  ei ,  se  statuisse 
animadvertere  in  omnes  navarchos...  Tibi  uni  par¬ 
cam...  Agit  gratias  Cleomenes:  approbat  consilium: 
dicit ,  ita  fieri  oportere...  De  suppi.  40. 

Et  suadendo,  adiurando,  querendo,  laudando, 
miserando  personas  idoneas  damus:  Me  quidem) 
indices ,  exanimant  et  interimunt  hae  voces  Milonis , 
quas  audio  assidue  et  quibus  intersum  quotidie. 
Valeant ,  inquit ,  valeant  cives  mei ,  sint  incolumes , 
sint  florentes ,  sint  beati  (Pro  Mil.  34)  ,  et  totus 
ille  pulcherrimus  locus.  Qt.  9,  2. 

2.  Quin  deducere  Deos  in  hoc  genere  dicendi, 
et  inferos  excitare  ,  concessum  est.  Vide  Eleg. 
Propert.  Cornelia  Paulo. 

3.  Urbes  quoque  populique  vocem  accipiunt  : 

Catria  tecum  ,  Catilina  ,  sic  agit  et  quodammodo 
tacita  loquitur :  Nullum  iam  tot  annis  facinus  exti- 
tit ,  nisi  per  te ,  nullum  flagitium  sine  te;  tibi  uni 
multorum  civium  neces ,  libi  vexatio  direptioque  so¬ 
ciorum  impunita  fuit  ac  libersi;  tu  non  solum  ad 
negligendas  leges  et  quaestiones  ,  verum  etiam  ad 
evertendas  per fringendas que  valuisti.  Superiora  illa, 
quamquam  ferenda .  non  fuerunt,  tamen ,  ut  potui , 
tuli:  nunc  vero ,  me  totair  esse  m  metu  propter  te 
unum;  quidquid  increpuerit,,  Catilinam  timeri ,  nul¬ 
lum  videri  contra  me  consilium  iniri  posse ,  quod  a 
tuo  scelere  abhorreat  ,  non  est  ferendum .  Quamo- 
brem  discede  ,  atque  hunc  mihi  timorem  eripe  :  si 
verus ,  ne  opprimar ;  sin  falsus,  ut  tandem  aliquando 
timere  desinam.  1  Cat.  7. 

Schol.  Quintilianus  fuisse  refert,  quksermoncs  hominum  assimi- 
latos  dialogos  eteas  tantum  prosopopoeias  dicerent, in  quibus 
rebus  inanimis  sermo  tribuitur.  Blair  et  alii  recentiores  simi¬ 
liter  in  rebus  tantum  inanimatis  veram  prosopopoeiam  fieri 
volunt,  eius  autem  tres  species  ponunt:  primam,  cum  rebus 
proprietates  hominum,  alteram  cum  actiones,  tertiam  cum 
locutionem  damus.  At  duae  illae  priores  species  ad  metapho¬ 
ram  revocantur  (n.  59;. 

Segneri.  P.  36.  n.  1.  Guerra. 

105.  De  usu  apostrophae  et  prosopopoeiae  prae¬ 
cipiuntur  quatuor: 

1.  Breviores  apostrophae  etiam  ad  res  inani¬ 
mas  apud  poetas  frequentes  esse  solent. 

2.  Sed  in  audacioribus  illis  magna  quaedam 
vis  eloquentiae  desideratur.  Haec  enim  nisi  in¬ 
flamment  et  abripiant  animos  pro  vanis  accipi  et 
ri(?er  contingit.  Quapropter  in  soluta  maxime  ora¬ 
tione  raro  sunt  usurpandae.  Qt.  cf.  Bl.  1,  16. 

3.  Animi  eorum  quoque,  qui  audiunt,  permoti 

*t  quasi  parati  esse  debebunt.  Vide  quam  caute 
Cicero  per  multos  velut  gradus  ad  sublimem  il¬ 
lum  locum,  quem  modo  attuli,  ascenderit. 

4.  Temperari  tamen  possunt,  ut  in  leniori  etiam 
motu  locum  habeant  : 

O  pev  ovv  7 rapwv  y.oup bg,  w  oivSpeg  Adavuloi,  povov  ovpt 
"X-yti  fwvyjv  uftslg,  ot i  t&iv  TcpKypLctzMV  vpt.lv  h.eivcov  a.vToi; 
(ivTthnnriov  sotiv,  etnep  awTr.pixg  «utmv  ypovrirsr;.  Dem.  01.1. 

106.  Exclamatio  animi  motus  exprimit,  omnes 
quidem,  sed  praecipue  vehementiores.  Quare  usur¬ 
pari  solet  post  rem  insignem  congrue  amplifica¬ 
tam,  ut:  0  nomen  dulce  libertatis!  o  ius  eximium 
nostrae  civitatis !  o  lex  Porcia  legesque  Sempro¬ 
niae  !  o  graviter  desiderata  et  aliquando  reddita 
plebi  Romanae  tribunicia  potestas !  Huccine  tan¬ 
dem  omnia  reciderunt ,  ut  civis  Romanus  in  provin¬ 
cia  P.  R. ,  in  oppido  foederatorum  ab  eo,  qui  bene¬ 
ficio  P.  R.  fasces  et  secures  haberet ,  deligatus  in 
foro  virgis  caederetur f  De  suppi.  63. 

Segneri.  P.  7.  n.  4.  Ah  cristiani. 

Sed  nonnunquam  etiam,  praesertim  post  susten¬ 
tationem,  subita  exclamatione  motus  erumpit,  ut : 
Dii  immortales !  ubinam  g entium  sumus1!  1  Cat.  4.  , 

Schol.  Negat  Quintilianus  figuram  esse,  nisi  simulata  sit. 

Usus  moderatus  sit.  Tantum  enim  movet  excla¬ 
matio,  quantum  eum,  qui  dicit,  vere  et  pro  rei 
natura  motum  esse  ostendit  *). 

’)  Qui  saepius  et  sine  ratione  exclamant,  eorum  sunt  similes,  qui 
scripta  solent  exclamandi  notis  replere,  quasi  his  signis  ora¬ 
tioni  communi  et  frigidae  aliud  accedat,  nisi  quo  risum  mo¬ 
veat  legentibus  vel  taedium.  Bl.  1.  16. — Notanda  etiam  esi 
putida  quaedam  mollities,  oua  nonnulli  in  dicendo  identidem 
quasi  ingemiscunt. 

Optatio  est  oratio,  qua  desiderium  aliquod  ex¬ 
primimus.  Tum  maxime  figurae  rationem  habet, 
cum  pro  aperta  sententiae  declaratione  ponitur, 
ut:  U tinam ,  Quirites ,  virorum  fortium  atque  inno - 
centium  copiam  tantam  haberetis ,  ut  haec  vobis  de - 
liberatio  difficilis  esset ,  quem, nam  potissimam  tan¬ 
tis  rebus  ac  tanto  bello  praeficiendum  putaretis  l 
Pro  lege  Man.  10. 

PJxecratio  est,  cum  malum  imprecamur. 

Populi  Romani  igitur  est  patronus  L.  Antonius f 
Malam  quidem  illi  pestem !  Clamori  enim  vestro 
as  sentior.  6  Phil.  5. 

Segneri.  P.  3.  n.  11.  Pera. 

Obsecratio  est,  cum  misericordiam  opemve  ali¬ 
cuius  imploramus. 

Quamobrem  hoc  nos  primum  metu ,  C.  Caesar ) 
per  fidem  et  constantiam  et  clementiam  tuam  li¬ 
bera  ;  ne  residere  in  te  ullam  partem  iracundiae 
suspiciemur.  Per  dexteram -  istam  te  oro ,  quam  regi 
Deiotaro  hospes  hospiti  porrexisti ;  istam )  inquam , 
dexteram  non  in  bellis  et  praeliis ,  quam  in  pro¬ 
missis  et  fide  firmiorem.  Pro  Rege  Deiot.  3. 

Segneri.  P.  38.  n.  9.  Perd  a  voi  tocca. 

Haec  figura  saepe  vehemens  est  et  maximis 
motibus  aptissima;  quare  in  perorando  frequenter 
usurpatur. 

Art.  III. 

DE  USU  FIGURARUM 

Quid  in  dicendo  -figurae  valeant  n.  107 ;  quae  in  iis 

usurpandis  servanda  n.  108;  quomodo  usus  acqui¬ 
ratur  n.  109. 

107.  Figurarum  demonstratio  est  et  iosa  do- 

ctrina  vulgaris  ,  usus  autem  gravissimus  et  in 
hoc  toto  dicendi  studio  difficillimus.  De  or.  3,  55. 

Gravissimus  est  usus  .  quoniam  et  vim  rebus 
adiiciunt*)  et  gratiam  praestant**). 


*)  Motus  namque  est  in  his  orationis  et  actus,  quibus  demtis^a- 
cet  et  velut  agitante  corpus  spiritu  caret.  Quare  etiam  affectus 
nihil  magis  ducit:  nam  si  frons,  oculi,  manus  multum  ad  mo¬ 
tum  animorum  valent,  quanto  plus  orationis  ipsius  vultus  ad 
id,  quod  intendimus  efficere,  compositus?  Qt. 

**)  Gratiam,  quam  figurae  in  oratione  efficiunt,  idem  Quinti¬ 
lianus  similitudine  bellissima  ostendit  f? ecti  quidem  corporis 
vel  minima  gratia  est,  Neque  enim  adversa  sit  facies,  et  de¬ 
missa  brachia,  et  iuncti  pedes,  et  a  summis  ad  ima  rigens 
apus.  Flexus  ille  et,  ut  sic  dixerim,  motus  dat  actum  quen- 
dam  effictis.  Ideo  nec  ad  unum  modum  formatae  manus  et  in 
vultu  mille  species.  Cursum  habent  quaedam  et  impetum, 
sedent  alia  vel  incumbunt:  nuda  haec,  illa  velata  sunt,  quae¬ 
dam  mixta  ex  utroque.  Quam  quidem  gratiam  et  delecta¬ 
tionem  afferunt  figurae,  quaeque  in  sensibus,  quaeque  in  ver. 
bis  sunt.  L.  2,  13. 

108.  Sed  hanc  utilitatem  ut  consequamur,  non¬ 
nulla  sunt  diligenter  observanda. 

1.  Sententia  subsit  idonea  et  verus  animi  mo¬ 
tus*). 

2.  Ne  rae  quidem,  quae  recte  fiunt,  densandae 
sunt  nimis.  Nam  et  vultus  mutatio  oculorumque 
coniectus  multum  in  actu  valet ;  sed  si  quis  du¬ 
cere  os  exquisitis  modis,  et  frontis  ac  luminum 
inconstantia  trepidare  non  desinat,  rideatur**). 
Qt,  9,  3. 

3.  Quo  minus  tamen  artificiose  et  a  simplici 
ratione  deflexae  fuerint,  eo  crebrius  usurpari  po¬ 
terunt  ***) . 

4.  Naturales  sint,  ita  ut  non  solum  in  rem  et 
locum  conveniant,  sed  etiam  obviae  fuisse  dicenti, 

non  conquisitae  aut  multa  arte  formatae  esse  vi¬ 
deantur  ****). 

5.  Saepe  denique  plures  figurae  uno  in  loco 
magna  virtute  miscentur. 

IIqt  ovv,  go  v.vfipzg  A@yjva?or,  ttots  &  7vpu%ars’,  £7Tii§av  Ti 
yiwjratj  iizttftors,  vn  Aia,  avavxvj  xig  ri’  viiv  tl  ypxixv.  yiyvopLSva. 
jjyeiffSatJ  lyw  piiv  yup  otouv.i ,  toi?  slsvOipotg  ^syiG-ryjv  aflayx>jv 
Tviv  vvip  rwv  TrpayptaTwv  v.iayyvt jv  eivai.  rj  {3ovls<rQe,  siVi  pioi, 
mpttovTsg  ccvtov  TCVvduvs^Oca  xa ra  tvjv  ayopav*  ).iysrai  rixae 
vov;  yevoiTo  yap  av  n  xaivorspov,  $  MaxeSwv  avvjp  AQyjvaiouf  xa- 
Ta7ro^spi(wv,  xai  ra  rwv  EXX4vgjv  ^lotxwvj  tsQvvjxs  4>i)ii7r7ro? ;  ov 
p-a  Ai  ,  aX).  acStvai.  ri  §  upuv  Siufipsij  xat  yap  av  ouroj-  n  nuQr), 
ruyicoz  vpt.£?s'  erspov  <KXi7r7rov  7roi/i<7ST£,  awrep  ovrco  rzporjiyrixi 
roig  7T pv.yp.cr.cn  tov  voOv.  Phii, 

Segneri.  P.  B.  n.  8. 


*)  Sunt,  qui  neglecto  rerum  pondere  et  viribus  sententiarum, 
si  vel  inania  verba  in  hos  modos  depravarint,  summos  se  iu- 
dicent  artifices,  ideoque  non  desinunt  eas  nectere  :  quas  sine 
sententia  sectari  tam  est  ridiculum,  quam  quaerere  habitum 
gestumque  sine  corpore.  Qt.  9,  3. 

**)  Hic  illud  etiam  opportune  monent,  non  ita  esse  sive  figuras, 
sive  tropos  necessarios  putandos,  ut  sine  illis  virtus  dicendi 
esse  nusquam  possit  (Bl.  14).  Non  sine  virtute  magna,  quam¬ 
vis  sine  ornamentis  dixit  Virgilius: 

Sternitur  infelix  alieno  vulnere ,  coelumqne 

Adspicit,  et  dulces  moriens  reminiscitur  Argos.  Aen.  10,  781. 


***)  Sunt  enim  quaedam  figurae  ita  receptae,  ut  paene  iam  hoc 
ipsum  nomen  effugerint:  quae  etiamsi  fuerint  crebriores,  con¬ 
suetas  aures  minus  ferient.  Nam  secretae  et  extra  vulgarem 
usum  positae  ideoque  magis  nobiles,  ut  novitate  aurem  exci¬ 
tant,  ita  copia  satiant.  Ql.  9,  3. 

****)  Demosthenes  certe,  ut  Cicero  (Br.  37)  ac  Quintilianus  (J.  c.J 
testantur,  idirco  ab  hominibus  doctis  oratorum  est  princeps 
iudicatus,  quod  hoc  genere  praestat  omnibus.  Ita  tamen  apud 
eum  figurae  sententiis  rebusque  consentiunt,  ut  fere  ne  appa¬ 
reant  quidem  nisi  studiosius  inquirenti. 

109.  Optimus  figurarum  usus  discitur  inprimis 
assidua  exercitatione  legendi*),  interpretandi  *** 
imitandi  ***). 

*)  Observa  legendo,  quam  apud  optimos  quosque  scriptores  vim 
figurae  singulae  habeant,  et  quo  pacto  in  locum  orationis  con¬ 
veniant.  Quapropter  etiam  exempla  hic  illata,  ut  bene  intelli- 
gantur,  fere  in  orationis  contextu  sunt  consideranda. 

**)  Graeca  et  Latina  frequenter  in  vernaculum  sermonem  converte. 

***)  Imitare  denique  optima  quaeque  tam  in  simili,  quam  in  dis¬ 
simili  argumento;  nec  sine  utilitate  eandem  sententiam  et 
plerasque  figuras  duces. 

CAPUT  VII. 

DE  NONNULLIS  ALIIS  ORNAMENTIS 

Quinque  lioc  loco  nobis  tractanda  restant:  Si 
militudo  ,  sententia ,  periphrasis  ,  epitheton  et 
transitio. 

Schol.  Sunt,  qui  haec  vel  ad  tropos  rei  ad  figuras  referant,:  no> 
hic  quoque  rem  videamus,  de  n.  mine  ac  specie  minus  sol¬ 
liciti. 


Art.  I- 

DE  SIMILITUDINE 
(Qt.  8,  3.) 

Quid  similitudo ,  qui  varii  eius  modi  n.  110;  quo 
ratione  sit  vera ,  decora  et  perspicua  n.  111;  unde 
illustris  n.  112. 

110.  Similitudo  est  oratio  ,  quae  traducit  aci 
rem  quampiam  aliquid  ex  re  dispari  simile.  Aci 
Her.  4,  45. 

Ut  quidam  morbo  aliquo  et  sensus  stupore  sua¬ 
vitatem  cibi  non  sentiunt ,  sic  libidinosi ,  avari ,  fo 
cmorosi  verae  laudis  gustum  non  habent.  Philip¬ 
pica  2,  45. 

Usus  duplex  est:  aliae  enim  ad  res  difficiles 

explicandas  assumuntur ,  aliae  ad  ornatum  ;  et 
hae  quidem  orationem  non  solum  iucundam,  sed 
nonnunquam  etiam  mirabilem  et  sublimem  faciunt. 

Fit  autem  similitudo  multis  modis  :  1.  Nunc 
paucis  verbis  perficitur  ,  nunc  exponitur  latius. 
Breves  illae  non  solum  aperte  ponunt  rem  ante 
oculos,  sed  acute,  circumcise  atque  velociter,  ut 
illud  Ciceronis  in  Clodium :  Quo  ex  indicio  velut 
ex  incendio  nudus  profugit.  Qt.  8,  3. 

2.  Aut  praecedii  similitudo  et  res  sequitur,  aut 
contra  rei  subiicitur  simile.  Id. 


Oco;  Si  fipoxo\oLy'o;  Apri;  7To1s[jl6vSs  tJ.ixsr.cn, 

Tw  Si  f6j 3o;f  filo;  vf.6 g,  apia  xpuxspdg  xor.1  arap 
Ectksxo ,  oax  iwopna s  xoCkuypovu.  mp  Tto^suMxxriv.. . 

To loi  M ripiovrjg  ts  xul  iSopnevcv;  uyoi  uvSp&v 
Hicav  i;  nolsp.ov,  xsy.opv9pt.svoi  Adoni  •/vXym.  Ii.  13,  298 . 

Hinc  movet  Euphrates ,  illinc  Germania  bellum ; 

Vicinae  ruptis  inter  se  legibus  urbes 

Arma  ferunt,  saevit  toto  Mars  impius  orbe : 

Ut  cum  carceribus  sese  effudere  guadrigae ; 

Addunt  se  in  spatia ,  et  frustra  retinacula  tendens f 

Fertur  equis  auriga ,  neque  audit  currus  habenas . 

Georg.  1,  509. 

3.  Nunc  similitudo*  libera  est  et  separata,  ut  in 
loco  Yirgilii  modo  allato,  nunc  cum  re,  cuius  est 
imago,  connectitur,  ut:  Nam  ut  tempestates  saepe 
certo  aliquo  coeli  signo  commoventur  ,  saepe  im¬ 
proviso  nulla  ex  certa  ratione ,  obscura. ;  aliqua  ex 
causa  concitantur ;  sic  in  hac  comitiorum  tempe¬ 
state  populari  saepe  intelligas ,  quo  signo  commota 

i iit;  saepe  ita  obscura  est ,  ut  casu  excitata  esse 
videatur.  Pro  Mur.  17. 

Segneri.  P.  1,  n.  9.  Pero  se  un. 

Dante.  Inf.  c.  1,  t.  8;  c.  2,  t.  43. 

111.  Dotes  similitudinis  quatuor  sunt :  vera  . 
decora,  intellectu  facilis,  illustris.  Veritas  postu¬ 
lat,  ut  inter  res,  quae  conferuntur,  reapse  illa  sit 
similitudo,  quam  instituta  oratio  requirit  *).  De 
decoro  in  hunc  locum  conveniunt,  quae  dicta  sunt 
n.  69.  Ut  vero  similitudo  perspicua  sit,  duo  fa¬ 
ciunt:  si  et  res,  a  qua  ducitur  simile,  nota  sit**), 
et  eius  similitudo  cum  re,  cui  confertur,  pateat***). 

*)  Res,  quae  comparantur,  quamvis  in  aliis  discrepent,  in  eo  ta¬ 
men,  in  quo  comparantur,  convenire  debent:  et  hoc  vocatur 
tertium  comparationis.  Porro  in  rebus  considerari  possunt 
non  natura  tantum  et  proprietates,  sed  effectus  etiam, causae, 
adiuncta,  etc.  si  in  quopiam  ex  his  convenientia  reperiatur. 

**)  Debet  enim,  quod  illustrandae  alterius  rei  gratia  assumitur, 
ipsum  esse  clarius  eo,  quod  illuminatur.  Qt.  Gf.  Bl,  1,  17.  — 
Praestat  etiam,  rem  esse  usu  cognitam,  quam  sola  descri¬ 
ptione;  quare,  ut  exemplo  utar,  minus  feliciter  apud  nos  a 
belluis  vel  plantis  Africanis  similia  petuntur. 

***)  Neque  tamen  similitudo  rerum,  quae  comparantur,  suapte 
sponte,  sed  brevi  nostro  sermone  adhibito  patere  debet.  — 
Saepe  obscuritas  oritur,  cum  omissa  re,  quam  illustrare  si¬ 
mili  volunt,  allegorias  faciunt:  hinc  tamquam  obscura  et  falsa 
reprehendit  Quintilianus:  Magnorum  fluminum  navigabiles  fon¬ 
tes  sunt ;  —  et:  Generosioris  arboris  stalim  planta  cum  fru¬ 
ctu  est. 

112.  Illustris  dicitur,  quae  minime  vulgaris  rem 
praeclare  illuminat  et  auget.  —  Vulgaria  videri 
possunt  et  utilia  tantum  ad  conciliandam  fidem : 
ut  terram  cultu  .  sic  animum  disciplinis  meliorem 
ub er ioremque  fieri:  —  et;  ut  medici  abalienata  mor¬ 
bis  membra  praecidunt ;  ita  turpes  ac  perniciosos 
Vives  etc.  *).  —  Vis  autem  illustrandi  crescit,  quo 


94 


ARTIS  DICENDI  P.  I.  CAP.  VII. 


res  et  in  ea  parte,  in  qua  comparantur,  magis  con- 
veniunt  et  longius  distant  in  reliquis. 

*)  Multa  sunt  apud  primos  auctores  praeclara,  quae  postea  fre¬ 
quentatione  viluerunt.  Ea  tamen  mediocres  poetae  larga  manu 
profundere,  et  velut  iure  liaeredilario  sibi  transmittere  solent 
(Bi.  1,  17).  Egregie  Sophocles  de  Antigone  lugente: 


Tooicriv 


idem  simile  praeclare  usurpat  Virgilius: 

Qualis  populea  rnoerens  Philomela  sub  umbra 

Amissos  queritur  foetus ;  quos  durus  arator 

Observans  nido  implumes  detraxit :  at  illa 

Flet  noctem  ramoque  sedens  miserabile  carmen 

Integrat ,  et  moestis  late  loca  questibus  implet,  Georg.  4,511 

Sed  quid  hodie  hac  similitudine  magis  vulgare? 

Habet  similitudo  plerumque  hyperbolem,  habeat 
certe  amplificationem.  Sed  id  quoque  a  tertio  com¬ 
parationis,  non  a  rerum  genere  et  natura  peten¬ 
dum.  Optime  enim  Virgilius  Poenos  aedificantes 
urbem  composuit  cum  apibus.  Aen.  1,  430. 

JElocutio  denique,  ut  in  ornatu  exquisito,  dili¬ 
gentissime  curanda  est. 

Vitanda  maxime  verbositas;  non  ea  tantum,  quae  inutiliter  verba 
cumulat,  sed  illa  etiam,  quae  rei  partes  omnes  singulatim  ex¬ 
sequitur.  Sufficit  paucis,  sed  lectis  verbis  ea  perstringere,  in 
quibus  praecipua  est  similitudinis  ratio.  Cf.  n.62. 

Art.  II. 

DE  SENTENTIA 
(Qt.  8.  5) 

Quid  sit  et  quomodo  dividatur  n.  1]3;  ubi  usurpe¬ 
tur  n.  114;  quae  eius  elocutio  n.  115;  quis  usus 
n,  116. 

113.  Sententia  hic  dicitur  grave,  sed  simplex 
de  hominum  vita  in  universum  effatum,  ut: 

Dulce  et  decorum  est  pro  patria  mori . 

Dicitur  1.  effatum  grave  sed  simplex  ,  ut  cui 
nec  probatio  nec  illustratio  addatur:  optime  ta¬ 
men  ratio  dicti  ipsa  brevissima  sententiae  enun¬ 
tiatione  includitur  :  ut :  Immortalem  iracundiam 
fovere ,  mortalis ,  noli  (Ar  .  2,  21).  2.  De  hominum 
vita;  quia  ostendit,  quid  sit  aut  quid  esse  opor¬ 
teat  in  vita.  3.  In  universum :  quia  sententia  non 
de  certis  rebus  aut  personis  effertur  *). 

*)  Sunt  qui  definitione  minus  restricta  duo  genera  ponant,  alterum 
quod  in  universum  pronuntiat,  quam  sententiam  apertam  vo¬ 
cant;  alterum,  quod  de  certa  persona,  quam  occultam  appel¬ 
lant,  qualis  est:  Nihil  habet  (Caesar)  nec  fortuna  tua  maius, 
quam  ut  possis ,  nec  natura  melius ,  quam  ut  velis  servare  quam 
plurimos.  Pro  Lig.  12. 

Dividitur  in  simplicem  et  duplicem,  in  acutam 
et  non  acutam.  Simplex  est:  Nihil  est  tam  popu¬ 
lare  ,  quam  bonitas  ;  duplex  :  Obsequium  amicos  , 
veritas  odium  parit.  — Acuta:  Tam  deest  avaro  , 
quod  habet ,  quam  quod  non  habet. 

114.  Proprius  sententiarum  locus  in  clausulis 
ost;  quamquam  etiam  initium  ab  iis  non  raro  du¬ 
citur.  Qt. 


96  ARTIS  DICENDI  P.  I.  GAP.  VII. 

1.  In  clausulis  ponitur  ,  ut  ratio  in  hac  gra¬ 
vitate  veluti  consistat  ;  ubi  inprimis  illud  genus 
notandum  ,  quod  epiphonema  dicitur  ,  rei  scilicet 
narratae  vel  probatae  summa  acclamatio,  ut:  Tan¬ 
tae  molis  erat)  Romanam  condere  gentem !  Aen.1,37. 
—  et  :  Facere  enim  probus  adolescens  periculose  , 
quam  perpeti  turpiter  maluit .  Pro  Mil.  4. 

Segneri.  P.  35,  n.  1.  Del  re. 

2.  Inchoat  a  sententia  orationem  Caesar  apud 
Sallustium :  Omnes  homines ,  Patres  conscripti ,  qui 
de  rebus  dubiis  consultant  ,  ab  odio  ,  amicitia  ,  ira 
atque  misericordia  vacuos  esse  decet.  Cat.  51  ;  Car¬ 
men  Sophocles 


IIo)4a  xa  x  ovSiv  uvOpoonov  Sst vozzpov  Tzzkzi.  Ani.  332. 


115.  Elocutio  ,  quamvis  simplex  ,  nonnunquam 
tamen  maiorem  vim  accipit  usurpatione  figurae  , 
ut  :  Usque  adeone  mori  miserum  est  f  Similitudini 
quoque  et  allegoriae  locus  est ,  ut  :  Qui  nititur 
mendaciis ,  hic  pascit  ventos  (Prov.  10,  4)  et: 

'A^tonunozepa.  'rpaup.ara  iptXwv  vnep  exouaua  cpilop. ara  i%Qprov. 

—  quam  Scripturae  sententiam  praeclare  tractat 
S.  Chrys.  in  Eutrop. 

116.  Si  postremo  de  usu  quaeritur;  sententiae 
graves  et  incorruptae  orationi  dignitatem  confe¬ 
runt  et  gratiam  *),  sed  cavendum,  ne  crebriores 
sint  *#),  praesertim  acutae  ***). 

*)  Oratori  sententiae  inprimis  ad  conciliandos  animos  prosunt. 
Nam  et  delectantur  audientes,  si,  quae  ipsi  usu  norunt,  per 
sententias  enuntiantur  (ut  Nihil  vicinia  molestius  —  libenter 
audiunt, qui  malos  vicinos  habent):  etoraloris  mores  commen¬ 
dant.  Qui  enim  sententias  dicit,  profitetur,  quas  in  vita  ratio- 

nes  sequendas  pulet,  quo  fit,  ut  si  bonae  sunt  sententiae,  ipse 
quoque  orator  vir  bonus  esse  videatur.  Ar,  2,  21. 

**)  Ego  vero,  ait  Fabius,  haec  lumina  orationis  velui  oculos  quos¬ 
dam  esse  eloquentiae  credo.  Sed  neque  oculos  esse  toto  cor¬ 
pore  velim,  ne  cetera  membra  suum  officium  perdant.  Facit 
res  eadem  concisam  quoque  orationem.  Subsistit  enim  omnis 
sententia,  ideoque  post  eam  utique  aliud  est  initium.  Unde 
soluta  fere  oratio  et  e  singulis  non  membris,  sed  frustis 
collecta. 

*“)  Prudenter  etiam  monent,  sententias  vix  decere  nisi  aetate 
provectos,  et  in  iis  dumtaxat  rebus,  quarum  quisque  peritus 
sil  (Ar.  ibid.).  luvenes  igitur  vel  illas  communi  usu  receptas 
sententias,  quae  proverbia  dicuntur,  vel  gravis  viri  testimo¬ 
nia,  vel  denique  occultas  sententias  usurpent. 

Art.  III. 

DE  PERIPHRASI 

Quid  sit  et  quae  genera  eius  n.  117  ; 
quid  de  usu  et  vitiis  n.  118. 

117.  Periphrasis  est  oratio,  quae  rem  omissis 
propriis  nominibus,  per  adiuncta  vel  signa  paullo 
longiori  sermone  significat,  ut  pro  vesperascit  Vir- 
gilius  : 

Et  iam  summa  procul  villarum  culmina  fumant , 

Maioresque  cadunt  altis  de  montibus  umbrae ... 

Ecl.  1,  83. 

Dante,  Purg.  c.  10,  t.  32;  c.  8,  tt.  1,  2. 

Duo  plerique  genera  ponunt,  verborum  alterum, 
alterum  sententiarum.  Verborum  periphrasis  ali¬ 
quot  vocabulis,  quae  velut  aliud  rei  nomen  usur¬ 
pantur  ,  perficitur.  Sic  Virgilius  pro  aquila  et 
avibus :  ^ 

Kleuigen  -  Ars  dicendi 

Namque  volans  rubra  fulvus  Iovis  ales  in  aethra 

Litoreas  agitabat  aves)  turbamque  sonantem 

Agminis  aligeri .  Aen.  12,  247. 

Hoc  genus  vides  esse  antonomasiae  simillimum 
(n.  67.  Sch.).  Alterum  vero  totas  per  sententias 
efficitur,  ut  idem  Virgilius  pro  :  Nondum  homines 
bella  norant . 

Necdum  etiam  audierant  inflari  classica  necdum 

Impositos  duris  crepitare  incudibus  enses. 

Georg.  2,  5B9. 

118.  Nonnunquam  periphrasis  necessitatem  ha¬ 
bet,  quoties  scilicet  dictu  deformia  operit :  saepe 
ornatum  petit  solum,  qui  est  apud  poetas  frequen- 
tissimus,  et  apud  oratores  non  rarus  (Qt.  8,  6). 
Cavendum  autem  ,  ne  sit  obscura  ,  ne  otiosa  aut 
inepta.  Obscura  plerumque  fit  per  locutiones  in¬ 
certas  (n.  22,  24).  Otiosa  est ,  quae  nihil  affert 
vel  gratiae  vel  ponderis  :  obstat  autem  ,  quidquid 
non  adiuvat.  Ut  denique  apta  sit  loco,  ubi  adhibe¬ 
tur,  bene  seligenda  sunt  ea  vel  signa  ,  vel  adiun- 
cta,  ex  quibus  fit  periphrasis  *). 

*)  Considera  ,  quae  apud  Virgilium  allatam  modo  periphrasin 
praecedunt,  quae  sequuntur;  eadem  observa  in  hac* 

Tempus  erat,  quo  prima  quies  mortalibus  aegris 
Incipit,  et  dono  divum  gratissima  serpit.  Aen.  2,  2t58. 

Art  IV. 

DE  EPITHETIS 

Quomodo  dividantur  ;  quid  valeant  ;  quo  crescant 
n.  119  ;  quid  de  usu  n.  120  ;  ut  collocanda 
n.  121 . 

119.  Per  epitheta  hic  non  adiectiva  tantum  , 
sed  participia  quoque  et  substantiva,  dum  nomi¬ 
nibus  per  modum  adiectivi  apposita  sunt,  intel- 
ligimus,  ut : 

Duo  fulmina  belli  —  Scipiadas.  Aen.  6,  843. 

Dividuntur  epitheta  1.  ex  usu ,  quem  habent ; 
nam  vel  necessitati  serviunt  vel  ornatui,  et  haec 
rursus  vel  delectationem  afferunt  vel  vim  ;  ut : 
malum  facinus ,  improbus  homo  ;  flos  purpureus  , 
laetae  segetes;  detestabile  factum ,  execrabilis  homo . 
2.  Ex  sede ,  a  qua  petuntur  ;  aut  enim  a  rei  na¬ 
tura  et  necessariis  vel  consuetis  proprietatibus  , 
aut  ab  illis,  quae  cum  re  coniuncta  sunt,  et  ma¬ 
xime  a  praesente  eius  fortuna  et  conditione  su¬ 
muntur. 

Prius  secundae  divisionis  genus  valet  praeci 
pue  ad  collustrandam  rei  imaginem  ,  quare  in 
poetica  descriptione  locum  proprium  habet : 

Molli  pauilatim  flavescet  campus  arista , 
Incultisque  rubens  pendebit  sentibus  uva , 

Et  durae  quercus  sudabunt  roscida  mella. 

Ecl.  4,  28, 

Alterum  genus  poene  totum  accommodatum 
est  ad  animorum  motus: 

Arma  diu  senior  d<  suHa  trementibus  aevo 
Circumdat  nequidquani  humeris ,  et  inutile  ferrum 
Cingitur ,  ac  densos  fertur  moriturus  in  hostes. 

Aen.  2.  509. 

Schol.  Sed  illa  etiam,  quae  illustrandi  gratia  adsciscuntur,  hoc 
ipso,  quod  rem  acrius  demonstrant,  vim  ad  movendos  animos 
saepe  acquirunt: 

Scilicet  et  tempus  veniet ,  cum  finibus  illis 
Agricola ,  incurvo  terram  molitus  aratro , 

Exesa  inveniet  scabra  robigine  pila , 

Aut  gravibus  rastris  galeas  pulsabit  inanes , 

Grandiaque  effossis  mirabitur  ossa  sepulcris.  Georg.  i,  493. 

Utriusque  generis  vis  mirum  in  modum  crescit 
1.  troporum  usu,  ut:  Cupiditates  effrenatae ,  in¬ 
sanae  substructiones ,  et  alia  passim  apud  oratores 
et  poetas;  2.  felici  quadam  iunctura,  praesertim 
cum  iunguntur,  quae  inter  se  pugnare  videntur: 
silentium  eloquens ,  dulcis  labor ,  inimica  amicitia , 
viridis  senectus  (n.  78). 

120.  Usus  autem  epithetorum  apud  poetas  et 
liberior  et  frequentior,  quam  apud  oratores  est  *). 
Id  quoque  monent,  fere  nomini  uni  unum  modo 
epitheton  esse  addendum,  etsi  singulari  de  causa 
aliquando  conglobantur. 

Monstrum  horrendum ,  informe)  ingens,  cui  lumen 
ademtum.  Aen.  8,  658. 

*)  Nonnulla  dedecent  solutam  orationem,  ut:  roseis  it  Lucifer  alis, 
—  Conscia  purpureus  venit  in  ora  pudor:  mare  insanum ; — co- 

rnans  galea;  — fumus  undans,  et  paene  lotum  illud  genus, 
quod  a  rei  nalura  et  proprietatibus  petitur.  Etenim  extra  poe¬ 
sin  fere  redundant  epitheta,  nisi  rem  vel  declarant  accuratius 
vel  augent  aut  minuunt.  —  Sed  cetera  etiam,  si  frequentiora 
sunt,  poeticum  morem  ostendunt.  Quamobrem,  ait  Aristoteles 
(3,3),  Alcidamantis  scripta  fastidiuntur  ut  frigida,  qui  non 
isthmios  ludos  dixit,  sed  conventum  isthmiae  celebritatis  *  non 
leges,  sed  civitatum  principes  leges;  non  sollicitudinem,  sed 
tristem  animi  sollicitudinem  etc.  etc.  Generatim  talis  est  ratio 
huiusce  virtutis,  ut  sine  appositis  nuda  sil  et  velut  incomta 
oratio:  ne  oneretur  tamen  multis;  nam  fit  longa  et  impedita 
Ql.  8,  6. 

121.  Quod  postremo  ad  collocationem  attinet, 
Latini  quoque  poetae  epitheta  plerumque  ante  sub¬ 
stantiva  collocant,  sed  ab  iis  separant,  aliis  in¬ 
terpositis  ;  quod  si  interdum  postponunt,  ad  finem 
tamen  non  reiiciunt,  nisi  admodum  gravia.  Amani 
etiam  duo  diversorum  nominum  epitheta  iungere. 

Candidus  insuetum  miratur  limen  Olympi , 

Sub  pedibusque  videt  nubes  et  sidera  Daphnis. 

Ecl.  5,  56. 

Ille  etiam  exstincto  miseratus  Caesare  Romam . 
Cum  caput  obscura  nitidum  ferrugine  texit , 
Impiacjue  aeternam  timuerunt  saecula  noctem. 

Georg.  1.  467. 

Vox  quoque  per  lucos  vulgo  exaudita  silentes 
Ingens ,  et  simulacra  modis  pallentia  miris 
Visa,  sub  obscurum  noctis.  Ib.  476. 

Art.  V. 

DE  TRANSITIONE 

Quid  efficere  debeat  transitio ;  quae  eius  genera 
n.  122 ;  unde  transitus  sint  faciles  et  naturales ; 
quomodo  varientur  n .  123. 

122.  Transitionis  est,  efficere,  ut  apte  inter  se 
iuncta  orationis  membra  cohaereant ,  et  nihilo¬ 
minus  a  se  invicem  distinguantur  *). 

*)  Itaque  omnium  illustriores  censentur,  quae  orationis  paries 
ita  delicate  committunt,  ut  ipsae  commissurae  vix  appareant, 
llaec  tamen  concinnitas  minime  impedit,  quominus  novum 
argumentum  proponi  intelligatur.  Et  certe  distingui  argumenta, 
cum  probamus,  fere  necesse  est.  Nec  omnino  huius  rei  arti¬ 
ficium  in  eo  cernitur,  ut  in  alium  nos  locum  transire  lateat, 
sed  ut  in  hunc  institutae  orationis  cursu  sponte  delati  esse  vi¬ 
deamur. 

Ceterum  de  transitione  hoc  loco  agimus,  non  quod  ipsa  per  se 
ornamentum  sit  ,  sed  quod  ornate  eam  fieri  plerumque 
prodest. 

Duo  sunt  genera  :  perfecta  et  imperfecta.  —  Im¬ 
perfecta  quae  dicturi  sumus  ,  breviter  proponit , 
ut:  Venio  nunc  ad  M.  Catonem ,  quod  est  firma¬ 
mentum  ac  robur  totius  accusationis.  Pro  Mur.  28. 
Perfecta  etiam,  quae  dicta  iam  sunt,  breviter  re¬ 
petit  :  Quoniam  de  genere  belli  dixi)  nunc  de  ma¬ 
gnitudine  pauca  dicam.  Pro  lege  Man.  8. 

123.  Videndum  autem  maxime  ,  ut  transitus 
sint  faciles  et  naturales,  nec  omnes  coloris  unius. 
Faciles  et  naturales  esse  solent,  qui  fiunt  per  con - 
dusionem)  cum  ex  praecedentibus  ad  consequentia 

via  paratur  :  Nihil  igitur  in  vitam  Murenae  dio. 

potest ?  nihil ,  inquam,  omnino, .  quo  constituto . 

facilior  est  mihi  aditus  ad  contentionem  dignitatis, 
quae  pars  altera  fuit  accusationis.  Pro  Mur.  6  : 
—  per  aliquam  priorum  et  sequentium  comparatio¬ 
nem  :  Neque  vero  illa  pax  cum  Antonio  turpior  , 
quam  periculosior  censeri  debet.  —  Magna  sunt 
ab  eloquentia  ad  honorem  praesidia,  maiora  ad  vir¬ 
tutem. 

Variantur  maxime  figuris:  correctione:  Quis  con- 
sideratior  illo?  quis  tectior?  quis prudentior?  Quam¬ 
quam  hoc  loco  Deiotarum  non  tam  ingenio  et  pru¬ 
dentia  ,  quam  fide  et  religione  vitae  defendendum 
puto.  Pro  Dei.  6:  —  communicatione:  Sed  iam 
satis  multa  de  causa  :  extra  causam  etiam  nimis 
fortasse  multa.  Quid  restat,  nisi  ut  oren  obtester- 
que  vos,  Iudices,  ut  misericordiam  tribuatis  fortis¬ 
simo  viro?  Pro  Mil.  84:  —  subiectione:  Multi  et 
graves  dolores  inventi  parentibus  ,  et  propinquis 
multi:  verumtamen  mors  sit  extrema.  Non  erit. 
Estne  aliquid  ultra,  quo  progredi  crudelitas  possit 1 
Reperietur.  Nam  illorum  liberi  cum  erunt  securi 
percussi  ac  necati  ,  corpora  feris  oblidentur.  De 
suppi.  45.  Praeteritione  v.  n.  24.  Concessione 
n.  91.  Paradoxo  n.  95  (exemp.  sancti  Chrys.). 
Occupatione  n.  97. 

Schol.  Quoniam  tirones  haud  facile  solent  aptas  transitiones 
reperire  ,  en  tibi  nonnullae  e  variis  Ciceronis  libris  collectae. 

1.  Satis  mihi  mulla  verba  fecisse  videor ,  quare  hoc  bellum  esset 
genere  ipso  necessarium,  magnitudine  periculosum  ;  restat, ,  ut 
de  imperatore  ad  id  bellum  deligendo ,  ac  tantis  rebus  praeficien 
do  dicendum  esse  videatur.  —  2.  Satis  multa  de  turpitudine  : 
dicam  deinceps ,  quod  proposui ,  de  periculo.  --  3.  Uni  epistolae 
respondi,  venio  ad  alleram.  —  4.  Sed  nimis  multa  de  nugis:  ad 

maiora  veniamus.  —  5.  Sed  haec  retera:illud  recens,  Caesarem 
meo  consilio  interfectum.  —  6.  Atque  ut  inde  oratio  mea  profi¬ 
ciscatur,  unde  haec  omnis  causa  ducitur.  —  7.  Sed  haec  priva- 
tim :  nunc  quae  publice  gesta  sunt ,  videamus. — 8.  lam  quantum 
illud  est,  quod  in  occupationibus  summis  numquam  intermittis 
studia  doctrinae.  —  9.  De  multitudine  quondam ,  quod  satis  est, 
admonui,  de  obscuritate  pauca  dicam.  —  10.  Quod  ad  defini¬ 
tiones  hactenus,  reliqua  videamus.  —  11.  lllua  tamen,  quam¬ 
quam  ad  eocitum  festinet  oratio,  praetermittere  nullo  modovos- 
sum.  —  12.  Magna  sunt  haec,  vel  potius  maxima,  lam  uro 
quanto  maius  videbitur.  --  13.  Secl  quid  ego  Ius  argumentis 
utor,  quasi  res  dubia  aut  obscura  sit?  —  14.  Atque  haec  oble¬ 
ctationis,  illa  necessitatis.  —  15.  Age  vero,  ne  semper  forum, 
subsellia,  rostra,  curiamque  me  ditemur , 

Adiicio  vulgares  aliquot  et  breviores  formas: 

His  adde.  Accedit  his.  Huc  accedit,  quod.  Huc  pertinet.  Eodem 
pertinet.  Iam  vero,  quid  dicam.  Age  vero ;  explicemus  nunc.  His 
simillimum  est.  Restat,  ut  dicam.  Nunc  vero  superest.  Nam 
illud  quid  attinet  commemorare.  Hoc  enim  vere  mihi  dicturus 
videor.  Quid?  quod  etiam.  Iam  vero  videamus. 

CAPUT  VIII. 

DE  PROPRIETATI B ES  STILI 
QUAE  AD  ORNATUM  PERTINENT 

Quatuor  praecipue  stili  proprietates  hoc  loco  no¬ 
bis  considerandae  sunt:  varietas  et  novitas,  quae 
suavitatem,  copia  et  brevitas,  quae  vim  gravita- 
iemque  conciliant. 

Art.  I. 

DE  VARIETATE  ET  NOVITATE 

I. 

Quare  varietas  delectet ;  quid  in  rebus  servandum ; 
quid  digressio  ,  et  quae  eius  regulae  n.  124 ; 
quid  curandum  in  verbis  n.  125, 

124.  Varietatem  d electare  tritum  sermone  pro- 

verbium  monet  :  scilicet  non  modo  taedium  levat 
et  satietatem,  sed  mentem  etiam  reficit,  et  quam 
dam  cognoscendi  aviditatem  excitat. 

Itaque  seligendae  sunt  res  inter  se  dissimiles, 
omnes  tamen  ad  id,  quod  quaerit  oratio,  accommo¬ 
datae*),  nec  eae  semper  eodem  ordine  distribuendae. 

*  Vix  est  res,  quae  diffusius  tractari  mereatur,  qu;u  possit  co¬ 
piosius:  quapropter  seligendi  copia  cogitantem  fere  non  defi¬ 
cit.  Sed  tamen  perutilis  saepe  ad  variandam  orationem  est 
digressio. 

Digressio  est  tractatio  rei,  quae  cum  argumento 
necessario  non  coniungitur.  Sic  Georgicorum  ar¬ 
gumentum  est  res  rustica,  digressio  pastoris  Ari¬ 
staei  fabula.  L.  4,  315. 

Huius  regulae  sunt  tres :  Prima  exigit,  ut  res, 
ad  quas  digredimur,  sint  iucundae  aut  graves  *) : 
altera ,  ne  longius  quaerantur  **) :  tertia ,  ut  totus 
ille  digressus  propositae  orationi  consentiat  ***). 

*)  Scilicet  ne  propter  nugas  gradum  remorari,  aut  a  via  defle¬ 
ctentes  inepta  diverticula  quaerere  videamur. 

**)  Digressio  non  debet  esse  argumento  nostro  necessaria,  sed 
ita  tamen  connexa,  ut  sponte  videatur  oblata,  nec  laborandum 
sit  in  reditu. 

"*)  Varietas  digrediendo  quaeritur,  sed  non  ea,  quae  discrepan¬ 
tia  miscet:  atque  hoc  non  de  rebus  tantum,  sed  de  stilo  etiam 
intelligendum  est. 

Schol.  Hoc  loco  ii,  qui  Romantici  dicuntur,  reprehendi  solent. 

125.  In  verbis  autem  vitanda  est  o^oiohyfu,  i.  e. 
dicendi  ratio  ,  quae  est  tota  coloris  unius  ,  qua 
maxime  deprehenditur  carens  arte  oratoria.  Haec 
si  longa  fuerit,  sive  in  iungendis  verbis  sive  in 
figuris  et  i  umeris,  non  animis  solum,  sed  etiam 

auribus  est  ingratissima  (Qt.  8,  3).  Quomodo  au¬ 
tem  verba,  qua  simplicia,  qua  coniuncta  variari 
possint,  ex  iis,  quae  hactenus  disputavimus,  sua 
sponte  quisque  intellexerit. 

II. 

Quid  insolentia  n.  126 ;  quae  sit  laudabilis  novitas , 
et  unde  petenda  n .  127 . 

126.  Novitatem  cum  audis,  cave  ne  illam  cre¬ 
das  insolentiam  commendari,  qua  res  quidam  inau¬ 
ditas  et  verba  ,  quibus  nemo  ante  ipsos  sit  usus  , 
consectantur.  Pluiuscemodi  enim  nova  admodum 
rara  esse,  neque  tam  conquiri  ,  quam  cum  sponte 
se  obtulerint,  cum  indicio  accipi  debent  *). 

*)  Res  sane  et  cogitationes  occurrunt  nonnunquam  novae,  sed  per¬ 
pendendae  sunt,  num  verae  quoque  et  sanae:  vix  autem  sine 
periculo  errandi  quaeruntur.  De  verbis  novandis  dixi  n.  21. 

127.  Iam  vero  laudata  illa  novitas  ,  qua  non 
raro,  sed  quoad  possumus,  semper  utendum  est, 
in  eo  consistit,  quod  non  tam  sententiae  verbaque 
singula  insueta,  quam  tota  quasi  facies  orationis 
sit  minime  communis.  Ad  hoc  consequendum 

1.  Suadent  vulgo  ,  ut  relictis  ornamentis  et 
loquendi  formis  ,  quae  frequentiori  usu  contrita 
vim  fere  perdiderunt  suam  ,  ea  quaeras  ,  quae 
minus  sunt  usitata.  Est  in  hoc  aliquid,  sed  maius 
quiddam  requiritur  : 

2.  Contentus  ne  fueris ,  rem  propositam  com¬ 
muni  quodam  modo  cognovisse,  sed  tamdiu  verses 
animo,  donec  in  succum  et  sanguinem,  ut  aiunt, 

versam  vere  feceris  tuam :  tum  in  eloquendo  verba 
quaere,  quae  maxime  sint  propria,  et  proinde  co¬ 
gitata  tua  optime  demonstrent  *).- 

v.  Hoc  paclo  duabus  de  causis  novitatem  habebit  oratio:  pri 
mum  quod  rem  ita  pernovisse  et  ita  eloqui,  minime  est  vul- 
gare.  Etsi  enim  utrumque  orationis  natura  ipsa  videatur  po¬ 
stulare  semper,  nihil  tamen  in  scriptorum  vulgo  rarius  quam 
optima  rerum  scientia  et  verborum  proprietas.  Altera  causa 
est,  quod  ita  qui  dicit,  modo  sibi  proprio  dicit.  Tanta  est  enim 
eloquentiae  copia, ut  de  eadem  re  in  eamdem  sententiam  diver¬ 
sissimis  modis  recte  dici  possit;  tanta  autem  ingeniorum  va¬ 
rietas,  ut  quotquot  rem  ita,  ut  dixi,  pertractaverint,  etsi 
opinione  consentiant,  cogitandi  tamen  et  eloquendi  ratione 
differant. 

Schol.  Itaque  illud  quoque  iam  vides,  quo  pacto  in  oratione  na¬ 
scatur  is,  quem  a  nonnullis  proprie  stilum  vocari  dixi,  quo 
scilicet  scriptor  velul  a  vultu  cognoscatur  (n.  10). 

Art.  II. 

DE  COPIA  ET  BREVITATE  . 

I. 

Quid  copia ,  et  quae  eius  utilitas  v.  128: 
u.rtdc  rerum  copia  n.  129;  quid  de  elocutione  n.  130. 

128.  Copia  dicendi  ubertas  est  sententiarum  et 
verborum,  qua  res  proposita  illustrius  et  gravius 
declaratur. 

Curiam  incendite  quo  quid  miserius,  quid  acer - 
bius,  quid  luctuosius  vidimus ?  Templum  sanctitatis , 
amplitudinis ,  mentis ,  consilii  publici ,  caput  urbis , 
aram  sociorum ,  portum  omnium  gentium ,  sedem  ab 
universo  populo  romano  concessam  uni  ordini  ,  in¬ 
flammari,  exscindi ,  funestari.  Pro  Mil.  c.  33. 

Haec  igitur  sententiarum  et  verborum  copia  ad 

omnem  dicendi  virtutem  multum  valet  ;  praeci* 
puus  tamen  eius  fructus  est  ,  quod  rei  gravita¬ 
tem  amplo  quodam  et  magnifico  dicendi  genere 
demonstrat  *). 


*)  Sine  dubio  enim,  ail  Fabius  (8,  3.),  cjui  dicit  expugnatam  esse 
civitatem,  complectitur  omnia,  quaecumque  talis  fortuna  re- 
eipit.  Sed  in  affectus  minus  penetrat  brevis  hic  velut  nuntius. 
At  si  aperias  baec,  quae  verbo  uno  inclusa  erant,  apparebunt  et 
fusae  per  domos  ac  templa  /laminae ,  et  ruentium  tectorum  fra¬ 
gor,  et  ex  diversis  clamoribus  unus  quidam  sonus,  aliorum 
fuga  incerta,  alii  in  extremo  complexu  suorum  cohaerentes,  et 
infantium  feminarumque  ploratus,  et  male  usque  in  illum  diem 
fato  servati  senes  :  tum  ilia  profanorum  et  sacrorum  direptio , 
efferentium  praedas  repelentiumque  discursus ;  et  acti  ante  suum 
quisque  praedonem  catenati,  et  conata  retinere  infantem  suum 
mater ,  et,  sicubi  maius  lucrum  est ,  pugna  inter  victores.  Licet 
enim  haec  omnia,  ut  dixi,  complectatur  eversio,  minus  est  ta¬ 
men  totum  dicere,  quam  omnia. 

129.  Ad  hanc  dicendi  copiam  consequendam  in« 
primis  necesse  est ,  rem  ad  disputandum  propo¬ 
sitam  diligentius  meditari,  naturam,  partes,  ad- 
iuncta  ,  causas  et  effectus  ,  similia  et  contraria 
expendendo. 

Itaque  iisdem  fere  modis,  quibus  brevis  enuntiatio  in  periodum 
dilatatur  (n.  46,  et  seqq.),  gravis  quisque  locus  copiosius  tra¬ 
ctari  poterit.? 

t.  Saepenumero  salis  est,  sententiae  alicuius  voces  vel  partes 
singulas  considerare  ;  ut  si  de  morte  sermo  est,  Horatii  di¬ 
ctum  expendes:  Omnes  eodem  cogimur.  Omnes  —  nulla  igitur 
aetas,  nulla  conditio,  nulla  virtus,  nulla  fortuna  eximit,  eodem 
—  in  sepulcrum,  ad  inferos,  ante  aeterni  iucidis  tribunal  etc. 
Ad  hanc  vero  tractationem  eae  cumprimis  sententiae  idoneae 
sunt,  quae  rei  naturam  definiunt:  quamquam  hae  etiam  per 
se  ipsae  amplificant,  ut  definitio  curiae  paulo  ante  allatae,  et: 
Historia  est  testis  temporum,  lux  veritatis,  vita  memoriae,  ma¬ 
gistra  vitae,  nuntia  vetutastis.  De  or.  2,  9. 

2.  Enumeratione  partium  Cicero  funestum  Pisonis  consulatum 
describit: 

Omnes  memoriam  consulatus  tui,  facta,  mores,  faciem  denique , 
ac  nomen  a  republica  detestantur.  Legati ,  qui  una  fuere,  alie¬ 
nati:  tribuni  militum  inimici :  centuriones ,  et  si  qui  ex  tanto 
exeYcitu  reliqui  milites  existunt ,  non  dimissi  abs  te ,  sed  dissi¬ 
pati,  te  oderunt,  libi  pestem  exoptant ,  te  exsecrantur.  Achaia 
exhausta,  Thessalia  vexata,  laceratae  Athenae,  Apollonia  exi¬ 
nanita,  Ambracia  direpta,  Bullienses  illusi,  Epirus  excisa,  Locri 
exusti,  Athamanum  gens  vendita,  Macedonia  condonata  barbaris , 
Aetolia  amissa ,  Dolopes  finitimique  montani  oppidis  atque  agris 
exterminati,  cives  Romani,  qui  in  iis  locis  negotiantur,  te  unum 
solum  suum  depopulatorem,  vexatorem,  praedonem,  hostem  ve¬ 
nisse  senserunt.  In  Pis.  40. 

Idem  Tullius  multiplicem  bonarum  artium  fructum  commendat  : 


Haec  studia  adolescenliam  alunt,  senectutem  oblectant,  secundas 
res  ornant ,  adversis  perfugium  ac  solatium  praebent,  delectant 
domi,  non  impediunt  foris, pernoctant  nobiscum, peregrinantur, 
rusticantur.  Pro  Arcb.  7. 

3.  Adiuneta  dicuntur,  quae  una  cum  re  vel  ante  vel  post  eam 
contigere.  Per  haec  Quintilianus  nobis  paulo  ante,  quae  uno 
verbo  eversionis  inclusa  essent,  monstravit.  Vide  etiam  apud 
Virgilium  Georg.  1. 1,  v.  466,  prodigia  et  monstra,  quae  Cae¬ 
saris  necem  vel  antecessere  vel  subsecuta  sunt. 

4.  Quam  vere  sacra  volumina, quae  de  Filii  Dei  Incarnatione  ex¬ 
ponunt,  evangelia  vocentur,  S.  Chrvsostomus  mysterii  effe¬ 
ctibus  demonstrat: 


EuayyAtov  axjzov  rov  irpa.yyazziav  sixozeog  ix aXscrs.  Kai 
yap  xokatrzcog  avaipzatv,  xat  aaaprvjptaTtov  Xu<r tv,  xat  Stxatoav- 
vrjv,  xa l  ayta<rptov,  xat  aKokvzpcoaiVy  xa i  vioOzataVy  xai  xkrjpo- 
voptiav  twv  ovpavcav,  xa  i  avyyivstav  rcp  og  zov  utov  zov  0soO,  7racrtu 
nkOzv  «rrayyAXwv,  zo t?  iyQpolg,  zoZg  ayv&)pto<7t  z oZg  zv  axozep 
xaQyjptevot?.  Tt  nor  ovv  ttrov  rwv  zvayyzkieov  zovzeov  yzvotz  ay\ 
020?  27Ti  yy}?,  avOpeonog  sv  ov  paveo’  xai  Travza  avapti£  zyzvzzo, 
ayyzkot  avvzy^op zvov  avBporrcotg,  avBpeoTtoi  rot?  ayys^ot?  s’xotvw- 
vovv,  xat  Ta.TgotXka.tg  za  Tg  aveo  Svvaptzot.  xa  i  nv  Z8zZv  zov  ypo- 
vtov  Xi)0s'vTa  zcokzptov,  xat  xazaXkayag  Qzov  7rpoc  rriv  riptszepav 
yzyzvnyzvag  yveiiv,  5ta/3o^ov  a iesyyvoyzvov ,  Saiptavag  Spanzzzvov- 
zag ,  Qavazov  SzSzptzvov  ,  7rapaSzi<7ov  avoty optzvov  ,  xazapav 
rjyavKTptivYjv ,  apuepziav  ix  rco8eov  ysysvyjptsvyjv,  7r^avrjv  carzkrfka- 
fisvrjv,  akoBzia.v  znavzkOoijGav,  zng  ziurofieLag  zov  )oyov7ravTa- 

X° J  xutc/.gtt eipouevoy  xui  xoumvt a,  t/]v  twv  uvoi  7ro5ut«iav  e7ti 
T^°’ 7^»  frs^Tev^svjijv,  \xvzv.  uSziug  xv.g  dvv<zy.eig  ixsivccg  ofxikov- 
aug  xca  rrjyyi  o-uve^wg-  ayyslov?  OTi^w^ia^avrac,  xai  7ro>- 
^rjv  tiTTcp  Tr.jv  p.s71o vrwv  t/jv  e\tcl$(x.  otjctc.v.  Ata  toOto  £1 o&cyyiMov 
tvjv  iaxopLotv  exaleusv.  Hom.  1  in  Matlh. 


5.  Magnam  denique  dicendi  copiam  suppeditat  rerum  similium 
comparatio  et  dissimilium  oppositio.  Huius  exemplum  habes 
supra  n.  78  et  in  Catii.  II.  c.  11. Similitudine  una  cum  enume¬ 
ratione  praeclare  usus  est  S.  Chrysostomus,  orationem  in  Eu¬ 
tropium  a  Scripturae  sententia:  Vanitas  vanitatum  etc.  exor- 
diens. 


IBO.  Elocutio  copiosa  redditur  maxime  orna¬ 
mentorum  usu  idoneo.  Huc  prae  reliquis  pertinent 
ex  tropis  metaphora  et  hyperbole  ;  ex  figuris  re¬ 
petitio  ,  synonymia  et  expolitio,  antithesis  et  gra¬ 
datio,  hypotyposis  et  prosopopaeia. 

Vitia  autem,  copiose  dicenti  fugienda,  sunt  duo. 
redundantia  et  inflatum  ac  corruptum  dicendi  ge¬ 
nus,  de  quo  mox  plura. 

II. 

Quid  brevitas  ;  quis  in  rebus  modus  tenendus  n.  131 ; 
quid  in  tractatione  servandum  n.  132 ;  quibus 
modis  contrahantur  sententiae  n.  133 ;  quae  ca¬ 
venda  vitia  n.  134;  quid  de  simplicitate  in  rebus 
magnis  n.  135  ;  quando  brevitate ,  quando  copia 
utendum  n.  136. 


131.  Brevitas  virtus  est  orationis,  quae  super- 
dua  praecidit  et  paucis  multa  complectitur.  Quare: 
Merito,  ait  Quintilianus  (8,  3),  laudatur  brevitas 
integra,  sed  ea  minus  praestat,  quoties  nihil  dicit, 
nisi  quod  necesse  est : — est  vero  pulcherrima,  cum 

plura  paucis  complectitur.  Exemplum  vide  n.  113. 
Nihil  habet. 

Primum  igitur  in  rebus  tenendus  est  modus  s 
ut  non  aliae,  quam  utiles  proposito  orationis  as¬ 
sumantur.  Ne  igitur  undelibet  omnia  conquiras, 
quae  rem  aliquo  quidem  modo  contingunt  ,  sed 
ad  finem,  propter  quem  nunc  de  re  dicis  ,  nihil 
conferunt  *). 

*)  Contra  hoc  praeceptum  multi  peccant  in  narrando  longe  repe¬ 
titis  exordiis  ,  expositione  rerum  nullius  momenti  elc. ;  alii 
in  argumentando,  cogitata,  quaecumque  se  offerunt,  quoquo 
versus  persequentes ;  adolescentuli  inprimis  difficulter  sibi 
persuadent  ,  non  omnia  quae  excogitaverint ,  esse  dicenda  , 
quare  illa  quocumque  possint  modo  ,  in  argumentum  infar¬ 
ciunt. 

Quid,  si  neque  ea,  quae  ad  rem  pertinent,  et 
per  se  ipsa  non  inutilia  fuerint,  semper  dicenda 
sunt  omnia?  Nam  hinc  in  descriptione  monemur 
pauca,  sed  ea  praestantissima  deligere ;  hinc  ora¬ 
tori  inculcatur,  ne  numeret  argumenta,  sed  pon¬ 
deret  *). 

*)  Id, quod  alioingenere  praeclare  est  Xenophon  consecutus. Nam 
ad  pueri  Cyri  vitam  narrandam  nihil  fere  nisi  adventum  eius 
ad  Astyagem,  et  sermones  in  una  coena  refert;  atque  similiter 
ex  tota  adolescentia  paucissima  aliqua  facta  selegit.  Sed  nimi¬ 
rum  his  velut  spirantem  quandam  imaginem  expressit,  qua 
non  modo  iucundius,  sed  clarius  etiam,  quin  imo  plenius  uni¬ 
versos  pueri  et  adolescentis  mores  declaravit,  quam  fecisset, 
si  ex  generali  quadam  divisione,  ut  multi  solent,  tempora  atque 
rerum  et  Dersonarum  genera  pertraclasset  singula. 

132.  Sententiarum  et  ver  Dorum  generatim  idem 
selectus  habendus  est,  qui  rerum ;  maxime  autem 
videndum,  ne  sine  causa  pluries  idem  dicas,  aut 
inutiles  explicationes  intexas,  aut  denique  rerum 
adiuncta  loquaciter  enumeres. 

Mali  cives,  qui  pacem  el  quietem  odio  habent ,  cum  nihil  in  vita 
his  sit  dulcius  ad  perturbandam  civitatem  multa  conantur; 
nefaria  consilia ,  quae  probissimus  quisque  horret ,  ad  ever¬ 
tendam  pacem  inter  se  conferunt ,  et  labefactare  rempubli- 
cam  scelesto  ausu  aliis  aliisque  rationibus  lentant  .  Boni  autem , 
quorum  esset  maxime  unanimi  consilio  rempublicam  tueri ,  in¬ 
ter  se  dissident ,  et  aliis  alia  sedantibus  diversis  studiis  agitan¬ 
tur.  Itaque  timendum  est  magnopere,  ne,  quae  multi  iam  e  sa- 
pieniissimis  civibus  praesagiebant,  surdis  quidem  auribus  ca¬ 
nentes, nemo  enim  facile  credit ,  quae  non  amat, ne,  inquam  prae¬ 
dicta  mala  eveniant,  el  rebus  omnibus  perturbatis,  libertate 
ipsa,  qua  nunc  dulcissima  f ruimur,  sublata  cives  miserae  servi¬ 
tuti  subiiciantur.  Haec  sane  viliosa;  attamen  saepenumero, 
utrum  quis  locus  vitiose  sit  dilatatus,  an  cum  virtute  amplifi¬ 
catus,  nonnisi  ex  totius  orationis  contextu  iudicari  potest.  Nam 
et  pleonasmus  (n.  34)  et  taulologia(n.  75)  tum  solum  vitia  sunt, 
cum  quae  ad  rem  significandam  necessaria  non  erant,  ad  or¬ 
nandam  etiam  orationem  nihil  conferunt. 


133.  Saepe  sententiae  secundariae,  maxime  in- 
teriectae,  contrahi  possunt  per  participia,  nomina, 
apposita  et  ellipses. 

1.  Participiorum  usu  Latini,  maxime  Livius, 
iucundis simam  brevitatem  consequuntur  : 

Subditis  calcaribus  equo,  per  confertissimam  ho¬ 
stium  turbam  impetum  fecit ,  obtruncatoque  prius 
armigero ,  qui  se  infesto  venienti  obvium  obiecerat , 
consulem  lancea  transfixit.  Spoliare  cupientem  tria¬ 
rii  obiectis  scutis  arcuere.  Liv.  22,  6. 

Unam  ( Romanam  feminam)  in  ipsa  porta  sospiti 
filio  repente  oblatam  in  conspectu  eius  exspirasse 
ferunt ;  alteram ,  cui  mors  filii  falso  nuntiata  eratt 
moestam  sedentem  domi  ,  ad  primum  conspectum 
redeuntis  filii  gaudio  nimio  exanimatam.  22,  7. 

Notanda  etiam  illa :  Servilius  et  recusare  et 
deprecari  ,  ne  iniquis  indicibus  ,  nullo  adversario , 
iudicium  capitis  in  se  constitueretur .  De  suppi.  54. 

2.  Nomina  sive  substantiva  sive  adiectiva  saepe 

pro  integris  sententiis  poni  possunt :  ut  pro:  Post¬ 
quam  a  'proelio  cessatum  erat,  —  Post  proelium  ; 
—  pro  :  Pax ,  cuius  dulcedine  nemo  non  vehementer 
delectatur ;  —  Pax  nemini  non  dulcissima. 

3.  Apposita  ipsa  brevitate  vim  afferunt :  Quum 
duo  fulmina  nostri  imperii  subito  in  Hispania,  Gn . 
et  P.  Scipiones ,  extincti  occidissent .  Pro  Balb.  15. 

4.  Item  ellipses:  Hunccine  hominem f  hanccine 
impudentiam ?  hanccine  audaciam ?  (intellige  fere¬ 
mus. 

134.  Sed  breviter  dicenti  cavenda  est  obscu¬ 
ritas  et  ieiunitas,  quae,  modo  res  satis  signifi¬ 
cata  sit ,  ut  intelligi  possit ,  nihil  addit ,  quod 
ornet,  illustret,  augeat.  *)  Br.  55. 

*)  Nonnulli  brevitatis  aemuli  necessaria  quoque  orationi  subtra¬ 
hunt  verba,  et  velut  satis  sit  scire  ipsos,  quae  dicere  velint, 
quantum  ad  alios  pertineat,  nihil  putant.  At  ego  otiosum  ser¬ 
monem  dixerim,  quem  auditor  suo  ingenio  intelligit.  Qt.  8.  2. 

Schol.  Sed,  dixerit  hoc  loco  quispiam,  si  ita  est,  iusta  copia  et 
integra  brevitas  vix  inter  se  differre  videantur.  Eae  vero  dif¬ 
ferunt  quam  plurimum,  sed  inter  se  non  pugnant.  Sic  etiam 
in  vita  parsimonia  et  liberalitas  virtutes  sunt  minime  sibi  con¬ 
trariae  ,  attamen  diversae.  Cavet  parsimonia  ne  liberalitas 
fiat  prodiga;  contra  liberabtas  a  parsimonia  sordes  arcet  ava¬ 
ritiae;  neque  tamen  parsimoniae  actio  actio  est  liberalitatis. 


135.  Laudari  etiam  hoc  loco  solet  brevis  quae¬ 
dam  simplicitas,  ut  quae  in  rebus  saepe  maximis 
vim  et  dignitatem  habeat  singularem. 

Quae  res  mihi  non  mediocrem  consolationem  at¬ 
tulit  ,  volo  tibi  commemorare  ,  si  forte  eadem  res 
tibi  minuere  dolorem  possit.  Ex  Asia  rediens ,  cum 
ab  Aegina  Megaram  versus  navigarem ,  coepi  re¬ 
giones  circumcirca  prospicere.  Post  me  erat  Aegina , 
ante  Megara ,  dextra  Piraeus ,  sinistra  Corinthus: 

Kleutgen  -  Ars  dicendi  8 

quae  oppida  quodam  tempore  Jlorentissima  fuerunt , 
nunc  prostrata  et  diruta  ante  oculos  iacent.  Coepi 
egomet  mecum  sic  cogitare:  Hem,  nos  homunculi 
indignamur ,  si  quis  nostrum  interiit  ,  aut  occisus 
pst ,  quorum  vita  brevior  esse  debet ,  cum  uno  loco 
tot  oppidum  cadavera  proiecta  iaceant  ?  Visne  tu 
te ,  Servi ,  cohibere ,  et  meminisse ,  hominem  te  esse 
natum ?  Crede  mihi ,  cogitatione  ea  non  mediocriter 
sum  confirmatus.  Hoc  idem  .  si  tibi  videtur  ,  fac 
ante  oculos  tibi  proponas.  Ad  div.  4,  5. 

Dubitaveris,  an  haec  simplicitas  copiosae  ora¬ 
tioni  anteponenda  sit :  sed  utrique  generi  sua  est 
laus;  utrum  adhibendum  sit,  ex  rebus,  personis 
et  ipsa  oratione  iudicandum  erit. 

Primum  igitur  in  rebus  est  discrimen,  quarum 
aliae  brevi  et  simplici  sermone  satis  ostendi  pos¬ 
sunt,  aliae  non  possunt;  deinde  in  personis,  nam 
alii  aliis  haec  alta  facilius  capiunt ;  post  in  ora¬ 
tionis  genere  maxime.  Itaque  si  in  epistola  vel 
historia  res  sublimes  tractandae  veniunt,  simpli¬ 
citate  utamur  ,  si  in  concione  copia.  Videndum 
etiam  ,  quid  intendat  oratio  :  nam  si  tranquillam 
quandam  mirationem,  sedatum  et  simplex 'genus 
dicendi;,  si  animorum  perturbationem,  copiosum 
adhibebimus. 

136.  At  vero  non  solum  si  sublimia  eloquimur, 
sed  omnino  in  omni  genere  breviores  aut  copio¬ 
siores  esse  debemus,  prout  instituta  oratio  postu¬ 
laverit.  Saepe  tamen  et  insta  brevitas  et  sana 
copia  in  eodem  genere  et  loco  laudabilis. 

Brutus  Ciceroni:  . 

Si  de  tua  in  me  voluntate  dubitarem ,  multis  a  te  veibis  peterem , 
ul  dignitatem  meam  tuerere.  Sed  profecto  est  ita ,  ut  mihi  ver- 

suasi,  me  libi  esse  curae.  Progressus  sum  ad  Inalpinos  cum 
exercitu,  non  tam  nomen  imperatorium ,  captans,  quam  cupiens 
militibus  satisfacere,  firmosque  eos  ad  tuendas  nostras  res  effi¬ 
cere:  quod  mihi  videor  consecutus.  Nam  et  liber  alit  at  em  nostram 
et  animum  sunt  experti.  Cum  omnium  bellicosissimis  bellum 
gessi,  mulla  castella  cepi,  multa  vastavi.  Non  sine  causa  ad  se¬ 
natum  litteras  misi.  Adiuva  nos  tua  sententia,  quod  cum  facies, 
ex  magna  parte  communi  commodo  inservieris.  Vale.  Ad 
div.  Ii,  i. 

Cicero  Bruto: 

Lupus  noster  cum  Romam  sexto  die  Mulina  venisset ,  postridie 
me  mane  convenit ,  tuaque  mihi  mandata  diligentissime  expo¬ 
suit,  et  litteras  reddidit.  Quod  mihi  tuam  dignitatem  commen¬ 
das,  eodem  tempore  existimo,  te  mihi  meam  dignitatem  com¬ 
mendare,  quam  mehercule  non  habeo  tua  cariorem.  Quare  mihi 
gratissimum  facies,  si  exploratum  habebis,  tuis  laudibus  nullo 
loco  nec  consilium  nec  studium  meum  defuturum.  Cum  tribum 
plebis  edixissent,  Senatus  adesset  ad  XIII Kal.  Ian.  haberentque 
i-u  animo,  de  praesidio  consulum  designatorum  referre:  quam¬ 
quam  statueram  in  Senatum  ante  Kal.  Ian.  non  venire,  tamen 
cum  eo  die  ipso  edictum  tuum  propositum  esset,  nefas  esse 
duxi,  aut  ita  haberi  senatum,  ut  de  tuis  divinis  in  rempublicam 
meritis  sileretur  ( quod  factum  esset,  nisi  ego  venissem ),  aut 
etiam,  si  quid  de  te  honorifice  diceretur,  me  non  adesse.  Itaque 
in  Senatum  veni  mane.  Quod  cum  esset  animadversum,  fre- 
quentissimi  senatores  convenerunt.  Quae  de  te  in  Senatu  ege¬ 
rim,  quae  in  concione  maxima  dixerim,  aliorum  te  litteris  malo 
cognoscere.  Illud  tibi  persuadeas  velim,  me  omnia,  quae  ad  luam 
dignitatem  augendam  pertinebunt,  quae  est  per  se  amplissima, 
summo  semper  studio  suscepturum  et  defensurum,  quod  quam¬ 
quam  intelligo,  me  cum  multis  esse  facturum,  tamen  appetam 
huius  rei  principatum.  Vale.  Ibid.  ep.  6. 

Iam  adver! e,  quam  diversus  in  eodem  genere  stilus.  Uterque  enim 
ad  familiarem  scribit,  uterque  amicitiae  sensus  exponit,  uter¬ 
que  narrat,  in  conclusione  alter  petit,  alter  promittit;  sed  quam 
copiosus  Cicero,  quam  praecisus  Brutus  !  Huius  virili  simpli¬ 
citate  magis  forte  capiaris  in  epistola  praesertim  ;  esto,  sed 
cave  alterius  copiam  vitiosam  dixeris.  Uterque  bene,  sed  pro 
sua  uterque  indole  et  moribus.  —  Et  quod  hic  de  copia  et  bre¬ 
vitate  dixi, de  aliis  etiam  stili  proprietatibus  aestimandum  est. 
De  or.  3  7.  Br.  55.  cf.  infra  n.  153. 

CAPUT  IX. 

DE  VITIIS  QUAE  EX  ORNATUS  ABUSU  NASCUNTUR 

Quid  generatim  de  dicendi  vitiis  n.  137  ;  quomodo 
peccetur  cultu  nimio  n.  138;  quibus  in  ornamen¬ 
tis  maxime  n.  139;  quam  orationem  inpr imis  de¬ 
deceat  n.  140  ;  quid  vitiosa  superlatio ;  quomodo 
per  eam  in  verbis  peccetur  n.  141  ;  quomodo  in 
rebus  et  sententiis  n.  142;  quare  haec  vitia  non¬ 
nullis  placeant  n.  143. 

137.  Cum  dicendi  virtutibus  vitia  quaedam  vi¬ 
cina  sint,  in  adhibendo  ornatu  mediocritas,  quae 
est  inter  nimium  et  parum,  tenenda  est. 

Decipimur  specie  recti :  brevis  esse  laboro, 
Obscurus  fio,  sectantem  levia  nervi 
Deficiunt  animique;  professus  grandia  turget; 
Serpit  humi  tutus  nimium  timidusque  procellae. 
Qui  variare  cupit  rem  prodigialiter  unam , 
Delphinum  sylvis  appingit,  fluctibus  aprum: 
In  vitium  ducit  culpae  fuga,  si  caret  arte. 

Ars  poet.  v.  25. 

Sed  haec  quidem  vitia,  quae  singulis  ornamen¬ 
tis  proxima  sunt,  suis  locis  notavimus;  xaxo^).ov 
autem  i.  e.  mala  affectatio  per  omne, dicendi  genus 
peccat  *). 

*)  Nam,  ut  ait  Fabius,  et  tumida  et  exilia  et  praedulcia  et  abun¬ 
dantia  et  arcessita  et  exultantia  sub  idem  nomen  cadunt,  de¬ 
nique  xoc-/o£yj>ov  vocatur,  quidquid  est  ultra  virtutem ,  quoties 
ingenium  iudicio  caret,  et  specie  boni  fallitur:  omnium  in  elo¬ 
quentia  vitiorum  pessimum.  Nam  cetera  cum  vitentur,  hoc  pe¬ 
titur  (  8,  3.).  Hoc  igitur  est  illud  corruptum  dicendi  genus , 

de  quo  saepes  veteres. 

138.  Porro  mala  haec  ornatus  affectatio,  duo¬ 
bus  praecipue  se  modis  prodit,  cultu  nimio  et 
vitiosa  superlatione. 

Nimio  cultu  peccant,  qui  superstitiosa  quadam 
diligentia  orationem  expoliunt  *) ,  ac  venustates 
exquisitas  pef  omnes  orationis  partes  frequen¬ 
tant  **). 

*)  Diligentior  cura,  quae  se  ostendit,  ut  in  vita,  sic  in  oratione  di¬ 
splicet,  quia  naturam,  quam  perficere  deberet,  exterminat. 
Hinc  talis  oratio  frigida  nec  corpori  viventi ,  sed  cereae  ima¬ 
gini,  fuco  et  pigmentis  illitae,  similis. 

**)  Ut  porro  conspersa  sit  oratio  quasi  verborum  sententiarum¬ 
que  floribus  id  non  debet  esse  fusum  aequabiliter  per  omnem 
orationem,  sed  ita  distinctum,  ut  sint  quasi  in  ornatu  dispo¬ 
sita  quaedam  insignia  et  lumina.  Genus  igitur  dicendi  est  eli¬ 
gendum,  quod  non  solum  delectet,  sed  etiam  sine  satietate  de¬ 
lectet.  De  or.  3,  5. 

139.  Hoc  vitium  praecipue  in  sententiosa  illa 
brevitate,  in  anthitetis  et  longe  maxime  in  acu¬ 
mine  notatur  *).  Omnino  ea,  quae  maxime  sensus 
nostros  impellunt  voluptate,  et  specie  prima  acer¬ 
rime  commovent ,  ab  iis  celerrime  fastidio  quo¬ 
dam  et  satietate  abalienamur.  Nam  omnibus  in 
rebus  voluptatibus  maximis  fastidium  finitimum. 

Ibid. 

*)  Vix  est,  monet  luvenlius  (Inst.  poet.  5,  2.  1.),  ut  qui  studet 
acute  omnia  dicere,  non  dicat  pleraque  frigide,  et  quaesitam 
acumine  uno  alterove  non  inepto  laureolam  ingenii  sexcentis 
aliis  contortis  infertisque  corrumpat.  —  Exempla  profert  ex 
Lucano,  qui  de  Pompeio:  Cordo  legitur,  qui  non  habet  urnam: 
—  quasi  id  non  de  proiecto  cuiusvis  malefici  cadavere  dici 
possit:  et:  Victrix  causa  Dns  placuit,  sed  victa  Catoni;  quo 
Catoni  altiores  sensus,  quam  ipsis  Diis  tribuuntur.  Nonnemo 
tamen  ex  nostratibus  hanc  sententiam  sublimem  dixit. 

140.  Dedecet  autem  inprimis  orationem,  quae 
vel  familiarem  sermonem  imitari,  vel  affectionem 

animi  exprimere  debet.  Animus  enim,  vere  com¬ 
motus,  quae  sentit,  libere  effundit,  non  expendit 
verba,  non  metitur  syllabas,  non  intorquet  com¬ 
positionem;  multo  autem  minime  sectatur  argu¬ 
tias 


*)  Merito  igitur  Plinius  lun.  reprehenditur,  qui  in  familiari  quoque 
epistola  exquisitum  nitorem  et  omnem  elegantiam,  praecipue 
vero  antitheses  et  sententias  acutas  aucupari  soleat. 

Plinius  Tironi: 

Quamdiu  ego  trans  Padum ,  tu  in  Piceno,  minus  te  requirebam ; 
postquam  ego  in  Urbe ,  tu  adhuc  in  Piceno ,  mullo  magis:  seu 
quod  ipsa  loca,  in  quibus  osse  una  solemus ,  acrius  me  tui  com¬ 
monent,  seu  quod  desiderium  absentium  nihil  perinde  ac  vicini¬ 
tas  acuit ;  quoque  proprius  accesseris  ad  spem  fruendi,  hoc  im¬ 
patientius  careas.  Quidquid  in  causa ,  eripe  me  huic  tormento. 
Veni:  aut  ego  illuc,  unde  inconsulte  properavi,  revertar,  vel  ob 
hoc  solum,  ut  experiar,  an  mihi,  cum  sine  me  Romae  coeperis 
esse,  similes  his  epistolas  mittas.  Vale.  Lib.  6.  ep.  1. 

lam  audi  eodem  in  genere  Tullium. 

Cicero  Trebatio : 

Quam  sint  morosi,  qui  amant,  vel  ex  hoc  intelligi  potest:  moleste 
ferebam  antea,  te  invitum  istic  esse:  pungit  me  rursus,  quod 
scribis,  esse  te  istic  libenter.  Neque  enim  mea  commendatione 
te  non  delectari,  facile  patiebar,  et  nunc  angor,  quidquam  tibi 
sine  me  esse  iucundum  Sed  hoc  tamen  malo,  ferre  nos  deside¬ 
rium,  quam  te  non  ea,  'quae  spero,  consequi.  Ad  div.  7,  15. 

141.  Vitiosa  superlatio  sive  in  verbis,  sive  in 
rebus  quoque  et  sententiis ,  plus  audet ,  quam 
decet  aut  natura  patitur;  in  quam  conveniunt 
Horatii  versus: 

Est  modus  in  rebus,  sunt  certi  denique  fines, 

Quos  ultra  citraque  nequit  consistere  rectum. 

Sat.  1.  1,  106. 

In  verbis  superlatio  est,  cum  in  re  vulgari  gra¬ 
vitatem  elocutione  affectant.  Quod  vitium  tumor 
dicitur,  et  eorum  est,  qui  nubes  et  inania  captant, 
qui  humi  ingredi  velut  nesciunt  *). 

*)  Illa  grandia  nomina,  epitheta  magnifica,  sententias  ampullatas 
excute  et  comprime:  omnia  inani  distenta  vento,  solidum  fere 
nihil  deprehendes,  luv.  1.  c. 

Vicina  tumori  est  redundantia ,  qua  et  languet 
et  inobscuratur  oratio  *). 

')  Audi  Fabium:  Est  in  quibusdam  turba  inanium  verborum,  qui, 
dum  communem  loquendi  morem  Jreformidant,  ducti  specie 
nitoris  circumeunt  omnia  copiosa  loquacitate,  quae  dicere 
nolunt;  ipsam  deinde  illam  seriem  cum  alia  simili  iungenles 
miscentesque,  ultra  quam  ullus  spiritus  durare  possit,  exten¬ 
dunt.  —  Unde  illa  sodicet  egregia  laudatio;  Tanto  melior  :  ne 
ego  quidem  intellexi.  1.8,  2. 

Pessimus  est  tumor ,  qui  in  soluta  oratione 
poeticum  ornatum  usurpat,  ut  quidam  de  maris 
descriptione. 

Dum  salum  quaeris  verbis  compositis  et  incerta 
liquentis  elementi  placida  oratione  describis)  dum 
sermonum  cymbam  inter  scopulos ,  rector  diligens , 
fr aenas :  curiosum  artificium  fabricatus  ,  pelagus 
oculis  meis)  quod  aquarum  simulabas  eloquiis ,  de¬ 
monstras . 

In  re  vulgari  turgidus  sermo  maxime  ridiculus, 
sed  tamen  in  magnis  quoque  rebus  vitiose  saepe 
intumescit  oratio.  Persius  ridet  Neronis  Imper, 
versus. 

Torva  Mimalloneis  implerunt  cornua  bombis) 

Et  raptum  vitulo  caput  ablatura  superbo 
Bassaris ,  et  lyncen  Maenas  flexura  corymbis 
Evion  ingeminat ;  reparabilis  adsonat  echo . 

Sat.  1.  99. 

142.  Si  iam  non  verba  tantum  ,  sed  fictiones 
etiam  ,  cogitata  et  sensus  naturae  modum  exce* 

dunt,  tota  oratio  monstruosa  efficitur.  Sunt  enim 
qui  in  sententiis  nunquam  satis  sibi  singulares 
videantur,  et  inaudita  sectantes,  ultra  quam  pos¬ 
sunt,  contendant,  donec  velut  turbulento  quodam 
ardore  animi  prorepti  miras  rerum  species  effin¬ 
xerint.  Iidem  in  sensibus  nunc  molles  et  effemi¬ 
nati  ,  nunc  vasti  et  aestuantes  ,  semper  autem 
violenti  et  naturam  paene  aspernati.  —  Qui  in 
eloquendo  translationes  audaces,  acutissimas  an- 
titbeses,  verba  rara  et  nova  quam  possunt  plu¬ 
rima  coacervant,  ac  tum  demum  sibi  ornate  dixisse 
videntur,  cum  in  sententiis  veritas,  in  fictione 
probabilitas  ,  in  rebus  et  personis  decentia  ,  in 
cunctis  denique  modestia  perierit. 

Vin  libi  huius  rei  breviora  nonnulla  exempla;  nam  longiora  utilius 
apud  vernaculos  scriptores,  quos  Romanticos  appellant,  consi¬ 
deraveris,  quorum  non  pauci  nostra  aetate  ob  haec  ipsa  vitia 
magnum  apud  multos  nomen  adepti  sunt. 

I.  Dixerat  Virgilius  Augusto: 

Ipse  tibi  iam  brachia  contrahit  ardens 

Scorpius,  et  coeli  iusta  plus  parte  relinquit.  Georg.  i,  34 

Sed  hoc  quidem  non  satis  erat  Lucano,  qui  Neronem  alio- 
quitur  ita: 

Sed  neque  in  arctoo  sedem  tibi  legvris  orbe , 

Nec  polus  adversi  calidus  qua  mergitur  austri; 

Aetheris  immensi  partem  si  presseris  unam, 

Sentiet  axis  onus.  Librali  pondera  caeli 

Orbe  tene  medio.  Phars,  1,  53.  Cf.  de  his  Blair  15. 

Hercules  apud  Senecam  ita  ad  iovem  : 

Numquid  timemur  ?  Numquid  impositum  sibi 
Non  poterit  Atlas  ferre  cum  coelo  Herculem  ? 

.  Here.  Oet  .11. 

Da,  da  tuendos ,  lupit  er,  saltem  Deos  1 
Illa  licebit  fulmen  a  parte  auferas. 

Ego  quam  tuebor.  Ib.  87. 


DE  VITIIS  QUAE  EX  ORNATUS  ABUSU  NASCUNTUR  121 
(n  huiusmodi  scilicet  convenit,  quod  ait  S.  Augustinus:  Nullo 
modo  mihi  sonat  diserte ,  quod  dicitur  inepte. 

3.  Sex.  Rufus  narrat:  Hispanias  per  Decimum  Brutum  obtinui - 
mus,  et  usque  ad  Gades  et  Oceanum  pervenimus.  Haec  ita  Flo¬ 
rus:  Decimus  Brutus  aliquanto  latius  Celticos  L.usitanosque  et 
omnes  Gallaeciae  populos  formidatumque  militibus  flumen  obii - 
vionis ,  peragratoque  victor  Oceani  littore  non  prius  signa  conver¬ 
tit  ,  quam  cadentem  in  maria  solem  obrulumque  aquis  ignem 
non  sine  quodam  sacrilegii  metu  et  horrore  deorehendit.  2,  7. 

143.  Haec  autem  ideo  a  plefisque  laudantur  , 
quod  sermo  rectus  et  secundum  naturam  enuntia¬ 
tus  nihil  habere  ex  ingenio  videtur  ,  illa  vero  , 
quae  utcumque  deflexa  sunt,  tamquam  exquisitiora 
mirantur  (Qt.  2,  5);  quod  ipsum  corruptis  mo¬ 
ribus  Seneca  *)  attribuit  (1). 

*)  Quare  quibusdam  temporibus  provenerit  corrupti  gener. s  ora¬ 
tio,  quaeris,  et  quomodo  in  quaedam  vitia  inclinatio  ingenio¬ 
rum  facta  sit,  ut  aliquando  inflata  explicatio  vigeret, aliquando 
infracta  et  in  morem  cantici  ducta,  quare  alias  sensus  audaces 
et  fidem  egressi  placuerint,  alias  abruptae  sententiae  et  su¬ 
spiciosae,  in  quibus  plus  est  inteiligendum,  quam  audiendum, 
quare  aliqua  aetas  fuerit,  quae  translationis  iure  uteretur  in¬ 
verecunde.  Hoc,  quod  audire  vulgo  soles, quod  apud  Graecos 
in  proverbium  cessit,  talis  hominibus  fuit  oratio,  qualis  vita. 
Quemadmodum  autem  uniuscuiusque  actio  dicenti  similis  est, 
sic  genus  dicendi  aliquando  imitatur  publicos  mores.  Si  disci¬ 
plina  civitatis  laboravit,  et  se  in  delicias  dedit,  argumentum 
est  luxuriae  publicae  orationis  lascivia,  si  modo  non  in  uno 
aut  altero  fuit,  sed  approbata  est  et  recepta.  Non  potest  alius 
esse  ingenio,  alius  animo  color;  si  ille  sanus  est,  si  composi¬ 
tus,  gravis,  temperans,  ingenium  quoque  siccum  ac  sobrium 
est...  Cum  assuevit  animus  fastidire,  quae  ex  more  sunt,  et 
illi  pro  sordidis  solita  sunt;  etiam  in  oratione,  quod  novum  est, 


(1)  Non  ea  est  mens  nostra,  ut  huius  corruptelae  singulos,  qui  di¬ 
cendi  vitiis  indulserint,  accusemus.  Quamvis  eum  in  unoquoque 
magna  soleat  esse  vitae  et  orationis  similitudo,  tamen  singulorum 
iudicium  aliis  etiam  rebus  corrumpi  potest.  At  ubi  communiter  haec 
dicendi  vitia  placuerint,  communis  etiam  vivendi  licentia  animos 
corruperit  necesse  est. 

quaerit,  et  modo  antiqua  verba  atque  exoleta  revocat  et  pro¬ 
fert;  modo  fingit,  et  ignota  deflectit;  modo  id,  quod  nuper 
increbuit,  pro  cultu  habetur,  audax  translatio  et  frequens... 
Quomodo  conviviorum  luxuria,  quomodo  vestium  aegrae  ci¬ 
vitatis  indicia  sunt,  sic  orationis  licentia,  si  modo  frequens  est, 
ostendit  animos  quoque,  a  quibus  verba  exeunt,  procidisse. 
Mirari  quidem  non  debes,  corrupta  excipi  non  tantum  a  co¬ 
rona  sordidiore,  sed  ab  hac  turba  quoque  cultiore.  Togis  enim 
inter  se  isti,  non  iudiciis  distant.  Hoc  magis  mirari  potes, 
quod  non  tantum  vitiosa,  sed  et  vilia  laudantur...  Haec  vitia 
unus  aliquis  inducit,  sub  quo  tunc  eloquentia  est;  ceteri  imi¬ 
tantur  et  alter  alteri  tradunt.  Ep.  114-. 

Et  hic  unus  apud  Romanos,  quis  alius  magis,  quam  Seneca 
fuit? —  Huiusmodi  autem  scriptores  plus  bonis  artibus  no¬ 
cuisse,  quam  Vandalos  et  Gothos,  non  immerito  scripsit  Bai- 
teux  ! .  2,  3. 


CAPUT  X. 

DE  ORATIONE  APTA 
Art.  I. 

DE  ORATIONE  APTA  GENERATIM 

Quis  sermo  aptus  n.  144;  in  qua  parte  orationis 
necessarius  n.  145  ;  num  in  sententiis  tantum 
n.  146 . 

144.  Aptus  dicitur  sermo,  qui  rei,  proposito  , 
personis,  loco  quoque  et  tempori  consentaneus  est. 
Rei  consentiet  oratio  ,  si  inter  illam  et  dicendi 
genus  quaedam  est  similitudo,  ita  ut  de  re  humili 
summisse,  de  mediocri  temperate,  de  magna  gra¬ 
viter  dicas.  In  proposito  videndum  est,  quid  ma¬ 
xime  spectare  debeat  oratio,  doctrinam,  an  dele¬ 
ctationem,  an  graviores  animorum  motus.  Personis 
accomodanda  est  oratio  non  solum  eorum,  ad  quos 


DE  ORATIONE  APTA  123 

dirigitur,  sed  ipsius  etiam  dicentis,  et  illorum  de 
quibus  sermo  est,  vel  quos  loquentes  facies.  Loco¬ 
rum  autem  et  temporum  eadem  fere  ,  quae  perso¬ 
narum  ratio  babenda  est. 

145.  Semper  quidem  in  omni  parte  orationis, 
ut  vitae,  quid  deceat,  est  considerandum  *)  :  sed 
tamen  inprimis  videndum  ,  ut  mentis  affectibus 
consentiat  **).  Cf.  Or.  21. 

)  Reliquarum  virtutum  plerumque  alias  in  alio  loco  requirimus, 
decorum  nuspianl  in  oratione  abesse  debet,  ut  nec  in  vita , 
semper  enim  in  omnibus  dictis  et  factis,  minimis  et  maximis 
hoc  deeere,  illud  non  decere  dicimus.  Ibid. 

**)  Animorum  motus  pro  rei  et  personarum  conditione  variant 
quamplurimum;  nusquam  autem,  quam  in  his,  periculosius 
peccatur.  Quapropter  natura  quam  diligentissime  observanda 
est.  Habet  enim  suum  quisque  motus  sermonem,  quem  imi¬ 
tari  debet  oratio;  in  quo  genere  multo  plus  arte  valet  natura 
et  usus. 

146.  Neque  vero  solum  in  sententiis,  sed  etiam 
in  verbis  videndum  est,  quid  deceat  vel  rem  vel 
personas  *)  vel  ipsum,  quod  assumsisti,  genus  di¬ 
cendi  **).  Etsi  enim  sine  re  nulla  vis  verbi  est , 
tamen  eadem  res  saepe  aut  probatur  aut  reiicitur. 
alio  atque  alio  elata  verbo.  Or.  22. 

‘)  Non  omnis  fortuna,  non  omnis  honor,  non  omnis  auctoritas, 
non  omnis  aetas,  nec  vero  locus,  aut  tempus,  aut  auditor  omnis, 
eodem  aut  verborum  genere  tractandus  est  aut  sententiarum. 
(Or.  21).  Et  saepe  vox  una  ,  quae  imprudenti  excidit ,  plus 
nocuit,  quam  longa  profuerat  oratio. 

’*)  Sicut  in  oratione  nitida  notabile  est  humilius  verbum  et  velui 
macula,  ita  a  sermone  tenui  sublime  nitidumque  discordat, 
fit  que  corruptum,  quia  in  plano  tumet.  Magno  ergo  iudicio  or 
namentis  dicendi  utendum  est.  Qt.  8,  8. 


124 


ARTIS  DICENDI  P.  I.  CAP.  Y . 


Art.  II. 

DE  TRIPLICI  GENERE  DICENDI 
(Or.  23-30.  Qt.  12,  10.) 

Quot  sint  genera  dicendi;  tenue  quale  sit ,  et  quem 
ornatum  admittat  n.  147 ;  quale  sit  medium  n.  148; 
quale  grande  n.  149 ;  quis  horum  trium  usus 
n.  150;  quae  oratio  sublimis ,  -n.  151;  quid  in 
rebus  sublime  n.  152 ;  qualis  doceat  elocutio 
n.  153. 

147,  Tria  omnino  sunt  genera  dicendi ,  unum 
subtile  seu  tenue,  alterum  grande  atque  robustum, 
tertium  alii  medium  ex  duobus,  alii  floridum  ad¬ 
diderunt:  quorum  primum  docendi,  secundum  mo¬ 
vendi,  tertium  delectandi  sive  conciliandi  praestat 
officium.  Qt. 

Tenue  illud  genus  dicendi  summissum  est  et  hm 
mile,  consuetudinem  imitans  *). 

*)  Hoc  qui  utitur  ab  indisertis  re  plus,  quam  opinione  differl. 
Nam  orationis  subtilitas  imitabilis  quidem  illa  videtur  esse 
existimanti,  sed  nihil  est  experienti  minus.  Etsi  enim  non  plu¬ 
rimi  sanguinis  est,  habeat  tamen  succum  aliquem  oportet,  ut 
etiamsi  illis  maximis  viribus  careat,  sit,  ut  ita  dicam,  integra 
valetudine.  Gic. 

Ab  hac  igitur  forma  dicendi  removetur  omnis  in» 
signis  ornatus,  elegantia  modo  et  puritas  remanet: 
eo  magis  vero  curanda  perspicuitas  et  verborum 
proprietas.  Decent  etiam  sententiae  acutae  et  sales, 
et  excitanda  oratio,  ne  languor  subrepat  *), 

*j  Ergo,  tenuis  ille  orator  i.  nec  in  faciendis  verbis  erit  audax, 
et  parcus  in  priscis,  in  transferendis  fortasse  crebrior,  sed  vere¬ 
cundus,  omnino  utetur  verbis  usitatissimis.  2.  In  reliquis  etiam 
ornamentis  et  verborum  et  sententiarum  demissior  erit.  Ita¬ 
que  vitabit  quaesitas  venustates,  quae  sunt  in  nonnullis  verbo¬ 
rum  figuris,  nec  assumet  illa  sententiarum  lumina,  quae  vehe¬ 
menter  sunt  illustria.  3.  Numeris  minus  se  adstringit.  Solutum 
quiddam  sit,  nec  vagum  tamen,  ut  ingredi  Ubere,  non  ut  li¬ 
center  videatur  errare:  quaedam  etiam  negligentia  est  dili¬ 
gens.  Cic, 

148.  De  medio  sic  Tullius:  Est  quo ddam insigne 
et  florens  orationis,  pictum  et  expolitum  genus, 
ia  quo  omnes  verborum,  omnes  sententiarum  illi¬ 
gantur  lepores.  Itaque,  prosequitur  Quintilianus, 
bic  modus  et  translationibus  crebrior,  et  figuris 
erit  iucundior ;  egressionibus  amoenus  ,  composi¬ 
tione  aptus,  sententiis  dulcis;  latae  eruditaeque 
disputationes  in  eodem  explicabuntur  et  loci  com¬ 
munes  sine  contentione  dicentur. 

149.  Orande  sive  robustum  dicendi  genus  om¬ 
nem  vim  verborum  et  sententiarum  adhibet,  qua 
animi  vehementius  permoventur. 

Tertius  est  ille  amplus,  copiosus,  gravis,  ornatus,  in  quo  profecto 
vis  est  maxima.  Hic  est  enim, cuius  ornatum  dicendi  et  copiam 
admiratae  gentes  eloquentiam  in  civitatibus  plurimum  valere 
passae  sunt,  sed  hanc  eloquentiam,  quae  cursu  magno  sonitu¬ 
que  ferretur,  quam  suspicerent  omnes,  quam  admirarentur, 
quam  se  assequi  posse  diffiderent.  Huius  eloquentiae  est,  tra¬ 
ctare  animos,  huius,  omni  modo  permovere.  Haec  modo  per¬ 
fringit,  modo  irrepit  in  sensus,  inserit  novas  opiniones,  evelli! 
insitas.  Cic. 

Hoc  ergo  maxime  inter  se  floridam  genus  et  ro¬ 
bustum  differunt,  quod  alterum  totum  compositum 
est  ad  suavitatem  et  conciliationem  ,  alterum  ad 
gravitatem  et  contentionem. 

Quare  Fabius:  Medius  hic  modus .  lenior,  ut  amnis  mcidus 

quidam  et  virentibus  ulrinque  syl vis  inumbratus.  At  iile ,  qui 
saxa  devolvat.,  et  pontem  indignetur,  et  ripas  sibi  faciat,  mul¬ 
tus  et  torrens  iudicem  vel  renitentem  contra  feret  cogetque 
ire,  qua  rapit. 

150.  iam  de  usu  quaeritur,  genus  tenue  con¬ 
venit  inprimis  epistolae,  dialogo  et  disputationi, 
historia  et  descriptio  ad  medium  accedunt.  Pro¬ 
priam  vero  hoc  sedem  habet  in  poesi,  quamvis  et 
haec  ipsa  non  raro  acri  illo  et  gravissimo  utatur. 
Orator,  prout  res  exiget,  omnibus  non  pro  causa 
modo,  sed  pro  partibus  causae  utetur.  Is  enim  est 
eloquens,  qui  et  humilia  subtiliter  et  magna  gra¬ 
viter  et  mediocria  temperate  potest  dicere. -)Cic. 

*)  Pauca  sunt  opera,  quae  in  una  dicendi  forma  se  continent. 
Contingit  hoc  tamen  saepius  in  illa  subtili  forma,  raro  in  me¬ 
diocri;  in  gravissima,  si  excipias  breviora  aliqua  carmina,  nun¬ 
quam.  Quare  Cicero:  At  vero  hic  noster,  quem  principem  po¬ 
nimus,  gravis,  acer,  ardens,  si  ad  hoc  unum  est  natus,  aut  in 
hoc  solo  se  exercuit,  aut  huic  generi  studet  uni,  nec  suam 
copiam  cum  illis  duobus  generibus  temperavit,  maxime  est 
contemnendus.  —  Itaque  nec  semper  hae  formae  accurate  di¬ 
scerni  possunt.  Multa  enim  sunt  earum  intervalla.  Nam  et  sub¬ 
tili  plenius  aliquid  atque  subtilius;  et  vehementi  remissius 
atque  vehementius  invenitur, et  illud  lene  aut  ascendit  ad  for¬ 
tiora  aut  ad  tenuiora  summittitur:  ac  sic  prope  innumerabiles 
species  reperiuntur,  quae  utique  aliquo  momento  inter  se  dif¬ 
ferant.  Qt. 


151.  Tertium  dicendi  genus  saepe  etiam  sublime 
appellatur;  magis  tamen  proprie  hoc  sibi  nomen 
vindicat  ea  tantum  oratio,  quae  singulari  quadam 
vi  ad  sensus  altiores  animum  attollit  rapitque  *) . 
Porro  singularis  illa  vis  in  eo  esse  videtur ;  quod 
in  rei  sublimis  apta  commemoratione  aeterni  et 
infiniti  cogitatio,  etsi  interdum  latenter,  animum 
subeat  **). 

*)  Vehemens  est  oratio  ,  qua  Cicero  Catilinam  senatum  ingre- 
dientem  compellat ;  gravissimus  ad  movendos  animos  totus 
ille  de  Gavii  supplicio  locus  (De  suppi.  62-65) :  ardent  quam 
maxime,  quae  idem  Tullius  de  incensa  curia  eloquitur  (Pro 
Mi  1 .  23):  neque  tamen  in  his  reperitur  id,  quod  proprie  su¬ 
blime  dicitur.  Propius  ad  eius  rationem  accedit  nobilis  pro¬ 
sopopoeia  ,  qua  Cicero  patriam  cum  Catilina  loquenlem  facit 
(n.  lOi);  plane  autem  sublimis  est  locus  ex  Servii  ad  Tullium 
epistola  nuper  (n.  135)  allatus. 

**)  Ita  cum  Servii  locum  legimus,  aeternitatem  etiam  non  adver¬ 
tentes  cogitamus,  ex  eius  scilicet  stabilitate  rerum  humana¬ 
rum  inconstantiam  colligentes.  Apertius  Dei  infinitam  poten¬ 
tiam  Moyses  declarat:  Ecce  respiciens  Dominus  super  caslra 
Aegyptiorum  per  columnam  ignis  et  nubis,  interfecit  exercitum 
eorum.  Ex.  14.  Itaque  oratio  sublimis  pro  subiecta  materia 
nunc  placida  nos  admiratione  afficit,  nunc  stupore  percellit 
vehementi,  nunc  veneratione  et  sacro  quodam  horrore  per¬ 
fundit. 


152.  Repentur  autem  sublime  1.  in  rerum  na¬ 
tura  ,  ut  in  vasti  oceani  astrorumque  conspectu  ; 
in  procellis,  incendiis,  terrae  motibus .5  2.  in  vita 
et  moribus  ,  ut  si  quse  sunt  facinora  magno  con¬ 
silio  suscepta  et  eximia  fortitudine  perfecta ;  quo 
inprimis  pertinet  bonorum,  famae  et  vitae  ipsius 
magnanimus  contemtus;  B.  maxime  vero  in  rebus 
divinis  ,  ut  sunt  mundi  creatio  ,  diluvium  ,  legis 
latio  in  monte  Sinai.  —  Quae  autem  in  rerum 
natura  magna  videntur,  sublimia  non  apparent, 
nisi  quatenus  in  iis  aliquo  modo  vis  animi  aut 
divinitatis  numen  ostenditur. 

15B.  Elocutio  modo  simplex  et  concisa,  modo 
audax,  uber  et  velut  exaestuans  *).  Nullus  enim 
ornatus  tam  amplus  est,  quem  sublime  respuat, 
errantque,  qui  aliter  praecipiunt.  Delectamur  sane 
et  approbamus,  cum  sermo  quasi  nudus  et  tenuis 
summa  eloquitur ;  sed  non  minus  iucundum  et  de- 

eens,  si  genus  dicendi  rerum  magnitudinem  adae¬ 
quare  videatur  *#). 

*)  Simplicissimo  sermone  Servius,  ulpoie  in  epistola,  usus  est, 
brevissime  Homerus  de  Apolline  pestem  exercitibus  illaturo; 

o  5  rjis  vuxrt  iotxui;. 

II.  1.47. 

Sed  haud  ita  Ovidius: 

Nec  mora;  Tisiphone  madefactam  sanguine  sumit 
Importuna  facem,  fluidoque  cruore  rubentem 
Induitur  pallam,  tortoque  incingitur  angue  : 

Egrediturque  domo.  Luctus  comitantur  euntem 
Et  Pavor  et  Terror  trepidoque  Insania  vultu.  Met.  4,  460. 

Nec  Virgilius: 

Interea  fesso s  ventus  cum  sole  reliquit, 

Ignarique  viae  Cyclopum  altabimur  oris. 

Portus  ab  accessu  ventorum  immotus,  et  ingens 
Jpse  :  sed  horrificis  iuxta  tonat  Aetna  ruinis, 

I nterdumque  atram  prorumpit  ad  aethera  nubem, 

Turbine  fumantem  piceo  et  candente  favilla  : 

Attolitque  globos  flammarum,  et  sidera  lambit. 

Interdum  scopulos  avulsaque  viscera  montis 

Erigit  eructans,  liquefactaque  saxa  sub  auras 

Cum  gemitu  glomerat,  fundoque  exaestuat  imo.  Aen.  3,568 

**)  Utrumque  locis  utile  (cf.  35,  36).  Mundi  creationem  Moyses 
simplicitate  admirabili  narravit,  qui  idem  Iudaeorum  transi¬ 
tum  per  mare  rubrum  diffuse  et  magnifice  descripsit,,  hymno¬ 
que  celebravit  maiestatis  pleno  (Exod.  14  et  15):  qua  quidem 
narratione  et  carmine  haud  scio  an  uspiam  sublimius  auid 
quam  inveniatur.  Vide  etiam  Ps.  28.  et  Is,  14.  et  40 

CAPUT  XI. 

DE  EXERCITATIONIBUS  ARTIS  DICENDI 

Quare  necessariae ?  et  quae  in  iis  universe 
custodienda  n.  154. 

154.  Eloquendi  praecepta,  sicut  cognitioni  sunt 
necessaria,  ita  non  satis  ad  vim  dicendi  valent, 
nisi  illis  firma  quaedam  facilitas  accesserit:  quae 
paratur  exercitatione  legendi,  scribendi  et  decla¬ 
mandi.  Haec  vero  tria  ita  inter  se  connexa  et  in¬ 
discreta  sunt,  ut  si  quid  ex  iis  defuerit,  frustra 
sit  in  ceteris  laboratum.  Nam  neque  solida  atque 
robusta  fuerit  unquam  eloquentia,  nisi  multo  stilo 
vires  acceperit,  et  citra  lectionis  exemplum  labor 
ille  carens  rectore  fluit.  Qt.  10,  1. 

In  singulis  porro  videndum  est  :  ne  temere,  sed 
cum  magna  circumspectione  suscipiantur  *)  ;  ut 
in  bene  coeptis  labores  constanter  "*) ;  ut  denique 
diligentia  non  vulgari  utaris***). 

)  Accommodandae  enim  sunt  cuiusque  aelati,  doctrinae  ;  variari 
etiam  convenit,  aliae  haud  ita  diu  tractandae,  in  aliis  haeren¬ 
dum:  quare  opus  est  perito  duce,  cuius  consilia  sequatur  ado¬ 
lescens. 

**)  Pauci  sibi  constant,  pauci,  quod  recte  inchoatum  est,  absol¬ 
vunt,  degustant  omnia,  nihil  toto  hauriunt  pectore.  Tu  ergo, 
quod  magister  suaserit,  arripias  alacriter,  et  in  eo  perstes 
tamdiu,  donec  voti  penitus  compos  fias. 

)  Quod  Tullius  de  inventione  argumentorum  dicit,  id  recte  in 
universas  dicendi  exercitationes  transfertur:  Ars  demonstrat 
antum,  ubi  quaeras,  atque  ubi  sit  illud,  quod  studeas  inve¬ 
nire;  reliqua  sunt  in  cura,  attentione  animi,  cogitatione,  vigi¬ 
lantia,  assiduitate,  labore,  complector  uno  verbo,  quo  saepe 
iam  usi  sumus,  diligentia,  qua  una  virtute  omnes  virtutes  relf- 
quae  continentur.  De  or.  2,  35. 

Teeutgo  -Ars  dirondi  ^ 

Art.  I. 

DE  LECTIONE 
(Qt.  10,  1.) 

Quare  legendum  n.  155;  qui  prae  celeris  legendi , 
a  quibus  incipiendum ,  quid  de  vernaculis  n.  156 ; 
quomodo  legendum  et  repetendum  n.  157 ;  quo¬ 
modo  iudicandi  auctores  n .  158 - 

155.  Quatuor  potissimum  utilitates  affert  lectio; 
primum  copiam  parat  rerum  et  verborum,  nec  eam 
indigestam  *) ;  deinde  artis  praecepta  melius,  quam 
sola  doctrina  ostendit  **) ;  tum  efficit ,  ut  sponte 
assuescamus  melioribus  ***) ;  postremo  ingenii  fa¬ 
cultates  incitat,  exercet  et  perpolit. 

*)  Nobis,  ait  Fabius,  copia  cum  iudicio  paranda  est,  vim  orandi, 
non  circulatoriam  volubilitatem  spectantibus.  Id  autem  conse- 
quemur  optima  legendo  et  audiendo.  Non  solum  enim  no¬ 
mina  ipsa  rerum  cognoscimus  liac  cura,  sed  cui  quodque  loco 
sit  aptissimum.  Haec  ille  de  verbis;  porro  eadem  est  ratio 
rerum  et  sententiarum. 

**)  Omnium  quaecumque  docemus,  hoc  sunt  exempla  potenliora 
etiam  ipsis,  quae  traduntur,  artibus,  quia,  quae  doctor  praeci¬ 
pit,  orator  ostendit.  Qt. 

***)  Ut  cum  in  sole  ambulem,  etiamsi  aliam  ob  causam  ambu¬ 
lem,  fieri  natura  tamen,  ut  colorer,  sic  cum  istos  libros  stu¬ 
diosius  legerim,  sentio  orationem  meam  illorum  tactu  quasi 
colorari.  De  or.  2,  14. 


156.  Legendi  autem  sunt  scriptores  cuiusque 
generis  optimi.  Sed  horum  ipsorum  qui  classici 
dicuntur ,  tironibus  nec  multi  simul  legendi ,  et 
a  nonnullis  etiam  plane  abstinendum  erit  *). 

Nonnulli  ex  ipsis  classicis  vel  vitio  laborant  aliquo  vel  certe  a 
communi  dicendi  ratione  longius  a  udari  usque  recessere,  quos 

qui  leniere  imitantur,  pro  ipsorum  virtuiihus  vilia  his  vi¬ 
cina  assumunt,  obscuritatem  pro  brevitate,  tumorem  pro  gra¬ 
vitate.  Imitari  autem  solent  maxime  pueri,  quoscumque  le¬ 
gunt 

Quare  errant  vehementer,  qui  recte  saltem  in¬ 
cipi  a  mediocribus  existimant :  imo  etiam  diu  non¬ 
nisi  optimus  quisque  ,  et  qui  credentem  sibi  mi¬ 
nime  fallit,  legendus  est  *). 


*)  Ego,  ait  Quintilianus  (2,  5),  optimos  quidem  et  stalim  ei  sem- 
per,  sed  tamen  eorum  candidissimum  quemque  et  maxime 
expositum  velim.  Cicero,  ut  mihi  quidem  videtur,  et  iucundus 
incipientibus  quoque  et  apertus  est  satis,  nec  prodesse  tantum, 
sed  etiam  amari  potest,  tum,  quemadmodum  Lixius  praecipit, 
ut  quisque  erit  Ciceroni  simillimus.  Qui  aliquantum  profece¬ 
rint,  alios  illos,  quos  dixi,  scriptores  noscendi  causa  delibent 
potius,  quam  assiduo  studio  pervolvant.  Formato  autem  in¬ 
genio  et  mulla  arte  imbuto  proderit,  hos  etiam  diligenter  per¬ 
tractare. 


Vernaculorum  quoque  selectus  ex  his  iisdem  re¬ 
gulis  faciendus  est.  et  eo  quidem  maiori  cura,  quo 
periculosius  in  hoc  genere  peccatur.  Ut  mittam  pe¬ 
riculum  pietatis  et  morum,  primum  adolescentes 
in  pervolutandis  vernaculis  minime  illud  ,  quod 
dicitur :  multum  non  multo. i,  observant,  sed  promi¬ 
scue  omnes  legunt,  qui  ingenio  arrident,  legunt- 
que  delectandi  causa,  non  discendi  :  deinde  impe¬ 
ritorum  indicio  falluntur,  ut  optimos  credant,  vel 
qui  longissime  a  naturali  simplicitate  deflexerint, 
vel  qui  cnmmaxime  celebrentur. 

157.  Neque  vero  solum  assidue,  sed  diligenter 
quoque  et  paene  ad  scribendi  sollicitudinem  legen¬ 
dum  est.  Porro  diligens  erit  lectio,  si  non  conten¬ 
tus  quid  dicatur,  novisse,  inquiras  etiam,  quorsum 
et  quemadmodum  dicatur  *). 


J32  ARTIS  DICEKDI  P.  I.  CAP.  XI. 

*)  ln  hoc  idem  fere  modus  servandus  est ,  quem  in  explicando 
praeceptores,  ex  Quintiliani  regulis  (2,5),  tenere  solent.  Pri¬ 
mum  igitur  argumentum  et  quaestio  cognoscenda  ;  quaeren¬ 
dus  deinde  rerum  nexus  ac  dispositio  et  ipse  sensus  verbo¬ 
rum:  postremo  exploranda  praecepta  artis  de  inventione  , 
dispositione  et  elocutione. 


iNec  fere  haec  semel  observasse  satis  est,  sed  insi¬ 
gniora  saltem  iterum  iterumque  lustranda  sunt  *) ; 
nec  per  partes  modo  scrutanda  omnia,  sed  perlectus 
liber  utique  ex  integro  resumendus  **).  Qt. 

')  Repetamus  autem  et  tractemus,  et  ut  cibos  mansos  ac  prope 
liquefactos  demittimus,  ita  lectio  non  cruda,  sed  multa  ite¬ 
ratione  mollita  et  velut  confecta  memoriae  imitationique  tra¬ 
datur.  Qt. 

**)  Praecipue  ita  tractanda  oratio,  cuius  virtutes  frequenter  ex 
industria  quoque  occultantur.  Saepe  enim  praeparat,  dissi¬ 
mulat,  insidiatur  orator,  eaque  in  prima  parte  orationis  dicit, 
quae  sunt  in  summa  profutura.  Itaque  suo  loco  minus  placent, 
adhuc  nobis,  quare  dicta  sint,  ignorantibus,  ideoque  erunt,  co¬ 
gnitis  omnibus,  repetenda.  Qt. 

158.  Denique  quoniam  cum  iudicio  utique  legen¬ 
dum  est,  accipe  Fabii  sapienter  monita:  1.  Neque 
id  statim  legenti  persuasum  sit,  omnia,  quae  ma¬ 
gni  auctores  dixerint,  utique  esse  perfecta.  Nam 
et  labuntur  aliquando  et  oneri  cedunt  et  indulgent 
ingeniorum  suorum  voluptati,  nec  semper  inten¬ 
dunt  animum  et  nonnunquam  fatigantur :  cum  Ci¬ 
ceroni  dormitare  interim  Demosthenes  ,  Horatio 
vero  etiam  Homerus  ipse  videatur. 

2.  Modeste  tamen  et  circumspecto  iudicio  de 
tantis  viris  pronuntiandum  est,  ne,  quod  pl erisque 
accidit,  damnent,  quae  non  intelligunt. 

Art.  II. 

DE  SCRIPTIONE 

§  I. 

DE  SCRIPTIONE  GENERATIM 
(Qt.  10,  3.) 

Quanti  momenti  sit  scriptio;  quae  eius  genera  n.  159; 
quae  in  scribendo  servanda  n.  160;  quae  in  emen¬ 
dando  n.  161. 

159.  Caput  est,  ait  Crassus  apud  Ciceronem, 
quod,  ut  vere  dicam,  minime  facimus  ;  est  enim 
magni  laboris,  quem  plerique  fugimus ;  quam  plu¬ 
rimum  scribere.  Stilus  optimus  et  praestant issimus 
dicendi  effector  ac  magister  "). 

*)  Scilicet  scriptio  magis  etiam  quam  lectio  ingenii  vires  excolit, 
artis  vero  praecepta  in  usum,  quo  continetur  totum,  sensim 
deducit;  postremo  ad  subitam  dictionem  informat;  quae 
omnia  Tullius  1.  c.  fusius  disputat;  cf.  etiam  Quintilianus  10,3. 

Praeter  interpretationem,  de  qua  paullo  p.ost, 
tria  sunt  scriptionum  genera,  quorum  primum  com¬ 
plectitur  exercitationes  in  singulis  dicendi  prae¬ 
ceptis  *),  alterum  praevias  quasdam  ad  eloquen¬ 
tiam  exercitationes,  quas  progymnasmata  dixerunt, 
tertium  integra  opera,  ut  epistolas,  narrationes, 
dialogos,  disputationes,  carmina,  orationes. 

*)  Exercitationes  in  praeceptis  suni,  quas  una  cum  ipsis  praece¬ 
ptis  iam  ostendi:  obscuram  vel  impolitam  orationem  emen¬ 
dare,  sententiam  i. i  periodum  dilatare,  tropis,  figuris  aliisqim 

ornamentis  illustrare.  Sed  vitiosa  quidem  emendare  utile  esi, 
utilius  optima  imitari.  Plurimum  autem  tum  ad  copiam  tum 
ad  facilitatem  dicendi  iuvat,  eandem  sententiam  aliis  et  aliis 
modis,  mutatis  scilicet  vel  periodi  formis  vel  aliis  ornamentis 
eloqui,  ea  fere  ratione,  qua  in  Synlaxi  ornata  pueri  docentur 
per  synonymiam,  metaphoram,  periphrasin,  etc.  sententiam 
variare.  Cf.  n.  109,  163. 

Schol.  Cave  igitur,  ne  e  quorundam  opinione  has  exercitationes 
ut  leviores  et  inutiles  despicias.  Efficiunt  enim,  ut  praece* 
ptiones  non  inlelligas  modo  accuratius,  sed  etiam  sequi  di¬ 
scas,  ad  i  ustam  vero  orationem,  cuius  velut  particulae  sunt 
reste  componendam  instruunt.  Non  aliter  pingendi  magisir 
discipulos,  antequam  totius  corporis  imaginem  adumbran 
dam  proponant,  diligenter  exercent  in  delineandis  oculorum 
manuum  ceterorumque  formis  membrorum. 

160.  Haec  autem  de  scriptione  generatim  prae 
cipiuntur : 

Ante  scriptionem  diligenter  meditandum  est, 
quid  et  quomodo  dicendum  sit  *),  nec  in  ipsa  scri¬ 
ptione  quidquam  praecipitandum  *'s) . 

*)  Merito  enim  reprehenduntur,  qui  primo  decurrere  per  mate¬ 
riam  stilo  quam  velocissime  volunt,  et  sequentes  calorem 
atque  impetum  ex  tempore  scribunt;  hanc  sylvam  vocant :  re¬ 
petunt  deinde  et  componunt,  quae  effuderant,  sed  verba  emen¬ 
dantur  et  numeri,  manet  in  rebus  congestis,  quae  fuit  levitas. 
Protinus  ergo  adhibere  curam  rectius  erit,  atque  ab  initio  sic 
opus  ducere,  ut  caelandum,  non  ex  integro  fabricandum 
sit.  Ql. 

*)  Sit  primo  vel  tardus,  dum  diligens  stilus:  quaeramus  optima, 
nec  protinus  se  offerentibus  gaudeamus,  adhibeatur  iudicium 
inventis,  dispositio  probatis.  Delectus  enim  rerum  verborum¬ 
que  agendus  est  et  pondera  singulorum  examinanda.  Post  su¬ 
beat  ratio  collocandi,  versenturque  omni  modo  numeri,  non 
ut  quodque  se  proferet  verbum,  occupet  locum.  Id. 

Neque  tamen  sem per  haec  omnia  inter  primam 
statim  scriptionem  expendi  debent,  sed  aliquando 
affectus  sequemur,  in  quibus  fere  plus  calor,  quam 
diligentia  valet  *). 

*)  Si  ferel  flatus,  danda  sunt  vela,  dum  nos  indulgentia  illa  non 
fallat.  Omnia  enim  nostra,  dum  nascuntur,  placent,  alloqui  nec 
scriberentur.  Sed  redeamus  ad  iudicium,  et  retractemus  su¬ 
spectam  facilitatem.  Id. 

Sckol.  Generatim  autem  haec  mora,  et  sollicitudo  incipientibus 
praecipitur,  Nam  primum  hoc  constituendum  ac  obtinendum 
est,  ut  quam  optime  scribamus,  celeritatem  dabit  consuetudo. 
Paullatim  res  facilius  se  ostendent,  verba  respondebunt ,  compo¬ 
sitio  sequetur.  Summa  haec  est  rei:  cito  scribendo  non  (it,  ut 
bene  scribatur  ;  bene  scribendo  fit,  ut  cito.  Id. 

161.  Sequitur  emendatio,  cuius  est  adiicere,  de¬ 
trahere,  mutare  *).  Nec  dubium  est,  optimum  esse 
emendandi  genus,  si  scripta  in  aliquod  tempus 
reponantur,  et  ad  ea  post  intervallum  velut  nova 
et  aliena  redeamus  **).  Qt.  10,  4. 


*)  Sed  facilius  in  his  simpliciusque  iudicium,  quae  replenda,  ve» 
deiicienda  sunt:  premere  vero  tumentia,  humilia  extollere, 
luxuriantia  adstringere,  inordinata  digerere,  soluta  componere, 
exultantia  coercere  duplicis  operae:  nam  et  damnanda  suul, 
quae  placuerunt,  et  invenienda,  quae  fugerant.  Id. 

**)  Simile. praeceptum  Plinius  habet:  Poteris  et  quae  dixeris, 
post  oblivionem  retractare,  multa  retinere,  plura  transire, 
alia  interscribere,  alia  rescribere.  Laboriosum  illud  et  taedio 
plenum.  Sed  difficultate  ipsa  fructuosum,  recalescere  ex  in¬ 
tegro  et  resumere  impetum  fractum  remissumque,  postremo 
nova  velut  membra  peracto  corpori  intexere  nec  tamen  priora 
turbare.  Ep.  7,  9. 

Sed  huic  diligentiae  tum  in  prima  scriptione  #) 
tum  in  emendatione  **)  suus  utique  modus  sit. 

*)  Sunt,  quibus  nihil  est  satis,  omnia  mutare,  omnia  aliter  di¬ 
cere,  quam  occurrant,  velint:  increduli  quidam  et  de  ingenio 
suo  pessime  meriti,  qni  diligentiam  putant  facere  sibi  scri¬ 
bendi  difficultatem .  Uuiusmodi  adolescenti,  cum  per  tres  dies 
exordium  frustra  quaesivisset,  Florus:  Numquid  tu,  inquit, 
melius  dicere  vis,  quam  poles? —  Curandum  est,  ut  quam 
optime  dicamus,  dicendum  tamen  pro  facultate....  Quare  quid 
res  poscat,  quid  personam  deceat,  quod  sit  tempus,  intuiti, 

humano  quodam  modo  ad  scribendum  accedamus...  Nec  pu¬ 
temus  semper  optimum  esse  quod  latet;  immutescamus  alio- 
qui,  si  nihil  dicendum  videatur,  nisi  quod  non  invenimus 
Qt.  10,  3. 

**)  Et  ipsa  emendatio  finem  habet.  Sunt  enim,  qui  ad  omnia  scri¬ 
pta  tanquam  vitiosa  redeant,  et  quasi  nihil  fas  sil, rectum  esse 
quod  primum  est,  melius  existimant,  quidquid  est  aliud, 
idque  faciunt,  quoties  librum  in  manus  resumpserint...  Sit 
igitur  aliquando,  quod  placeat,  aut  certe  quod  sufficiav 
Qt.  10,  4. 

§  II- 

bK  IMITATIONE 
(Qt.  10,  2). 

Quid  sit  imitatio  n.  162  ;  quae  genera  ;  qui  modi 
generis  'primi  n.  163;  quaesit  imitatio  puerilis; 
quae  virilis  n.  164 ;  quomodo  inventionem  imite¬ 
ris  n,  165 ;  quae  sint  in  imitando  regulae  custo¬ 
diendae  n.  166. 

162.  Imitari  est  orationem  nostram  ad  alterius 
dicendi  rationem  assimilare.  Nec  dubitari  potest, 
quin  artis  magna  pars  contineatur  imitatione.  Nam 
ut  invenire  primum  fuit,  estque  praecipuum,  sic 
ea,  quae  bene  inventa  sunt,  utile  sequi.  Atque 
omnis  vitae  ratio  sic  constat,  ut,  quae  probamus 
in  aliis,  facere  ipsi  velimus  *).  Qt. 

*)  Neque  tamen  imitatio  per  se  ipsa  sufficit.  Quidquid  enim  alteri 
simile  est, recesse  est,  minus  sit  eo,  quod  imitatur,  ut  umbra 
corpore,  imago  facie...  Namque  iis,  quae  in  exemplum  assumi¬ 
mus.  subesi  natura  et  vera  vis,  contra  omnis  imitatio  ficta  est, 
et  ad  alienum  propositum  accommodatur...  Adde  quod  ea, 
quae  in  oratore  maxima  sunt,  imitabilia  non  sunt,  ingemunt, 
inventio,  vis,  facilitas  et  quidquid  arte  non  traditui .  Vide  alia 
multa  apud  Quintilianum  I.  c. 

163.  Imitationis  modi  sunt  plurimi,  qui  tamen 
ad  duo  genera  facile  revocantur.  Aut  enim  in  ea¬ 
dem  materia  versamur,  aut  alterius  dicendi  for¬ 
mam  in  rem  diversam  traducimus. 

Prioris  generis  quatuor  sunt  modi,  ex  quibus 
primus  est  interpretatio ,  quam  vulgo  versionem 
dicimus  *).  Sic  autem,  cum  interpretamur,  red¬ 
denda  est  vis  verborum  et  sententiarum,  ut  inte- 
rim  vernaculae  linguae  proprietas  custodiatur  **). 


*)  De  hoc  Plinius :  Uiile  imprimis  et  nuilli  praecipiunt  velexgreco 
in  latinum  vel  ex  latino  vertere  in  graecum.  Quo  genere  exer¬ 
citationis  proprietas  splendorque  verborum,  copia  figurarum, 
vis  explicandi,  praeterea  imitatione  optimorum  similia  inve¬ 
niendi  facultas  paratur:  simul, quae  legentem  fefellissent,  trans¬ 
ferentem  fallere  non  possunt,  intelligen Lia  ex  hoc  et  iudiciun* 
acquiritur.  Ep.  7,  9  ef.  de  or.  1,  34.  Qt.  10,  5. 

**)  Qui  patrii  sermonis  indolem  parum  respexerint,  aut  duram  ilh 
vim  intulerint,  hac  ipsa  exercitatione  stilum  corrumpunt.  Ne¬ 
que  fidelis  debet  dici  interpretatio,  quae  grecam  vel  latinavn 
vestem  induit,  vim  autem  et  sententiam  auctoris  saepe  hoc  ipso 
minus  asseouitur. 

Alter  modus  est  quasi  duplex  interpretatio.  Ver¬ 
tendus  scilicet  est  locus  aliquis,  Ciceronis  exempli 
causa,  in  sermonem  vernaculum,  quem,  interpo¬ 
sito  spatio,  convertas  in  latinum;  mox  quod  a  te 
scriptum  fuerit,  conferes  cum  ipso  loco  Tulliano, 
atque  ex  illo  emendabis. 

Tertius  est,  locum  insignis  scriptoris  eodem  ser¬ 
mone  aliter  dicere.  Quae  tamen  exercitatio  sit  ne- 
cesse  est,  circa  eosdem  sensus  certamen  atque  ae¬ 
mulatio  ").  Qt. 

*)  Nam  neque  semper  desperandum,  aliquid  illis,  quae  dicta  sunt 
melius  posse  reperiri,  neque  adeo  ieiunam  ac  pauperem  na¬ 
tura  eloquentiam  fecit,  ut  una  de  re  bene  dici,  nisi  semel,  non 
possit...  Innumerabiles  sunt  modi  plurimaeque  eodem  viae 

ducunt.  Suae  brevitati  gratiae,  suae  copiae,  alia  translatis 
virtus,  alia  propriis,  hoc  oratio  recta,  illud  figura  declinata 
commendat  (1)...  Nec  aliena  tantum  transferre,  sed  etiam  no¬ 
stra  pluribus  modis  tractare,  proderit:  ut  ex  industria  suma¬ 
mus  sententias  quasdam,  easque  versemus  quam  numerosis¬ 
sime,  velut  eadem  cera  aliae  atque  aliae  formae  duci  solent 
(cf.  n.  59). 

Ille  denique  quartus  modus  traditur:  Conficies 
analysin  orationis  Ciceronianae ;  rationes,  figuras 
rudi  quadam  delineatione  adumbrando  ;  hanc  ma¬ 
teriam  postea  tractabis  tuo  marte,  et  osseam  quasi 
compagem  carne  sua  vesties ;  postremo  tuum  opus 
cum  Ciceroniano  comparabis,  et  quantum  ab  eo 
recedas,  intelliges. 

164.  Secundi  generis  imitandi  duplex  vulgo  spe¬ 
cies  traditur,  quarum  una  puerilis,  quia  puerorum 
aetatulae  convenit,  altera  virilis,  seu  mascula  dici 
solet. 

Puerilis  imitatio  verba  elegantiora  et  phrases 
ab  auctore  mutuatur,  eaque  ad  sensa  alia  conve¬ 
nienter  transfert. 

Quousque  tandem  abutere ,  improbe ,  patientia  di * 
vina  f  Quamdiu  illam  vita  ista  tua  nefaria  eludet  f 
Quem  ad  finem  se  ejfraenata  iactabit  impietas ?  Ni- 
hilne  te  impendentia  mortis  pericula ,  nihil  intentus 
in  te  divinae  iustitiae  gladius ,  nihil  conscientiae  ti¬ 
mor ',  nihil  severissimi  iudicis  tribunal ,  nihil  huius 
os  vultusque  movebunt  ? 

Virilis  imitatio  generatim  illa  dici  potest,  quae 
ipsum  orationis  artificium  aemulatur,  sive  quae 
virtutes  scriptoris  per  easdem  vel  similes  rationes 
in  diversa  materia  assequi  conatur.  Porro  ut  illud 
artificium,  sic  haec  imitatio  non  in  elocutione  tan 

(1)  Haec  Quintilianus  contra  Ciceronem,  de  or.  1,  34. 

tum,  sed  in  inventione  etiam  atque  dispositione 
posita  est. 

Elocutionem  viriliter  imitaris,  si  locum  scripto¬ 
ris  egregium  transfers  ad  aliud  vel  simile  vel  con¬ 
trarium  argumentum,  utendo  figuris  iisdem,  pe¬ 
riodis,  commissuris,  transitionibus,  toto  denique 
ductu  orationis  ac  filo,  auctoris  quasi  vestigia  per¬ 
sequendo,  mutatis  tantum  verbis  ac  sententiis.  Ci¬ 
cero  v.  g.  pro  domo  sua  c.  33  describit,  quis  sit 
populus  romanus.  Negat,  multitudinem  hominum 
seditione  concitatam  P.  P.  appellandam  esse:  simi¬ 
liter  tu  ostendes,  quis  Christianus  dicendus  sit ,  quis 
nobilis ,  quis  eruditus. 

165.  Inventionem  imitamur  1.  transferendo  sen¬ 
tentias,  argumenta,  imagines  auctoris  ad  rem  no¬ 
stram.  Quod  tamen  genus  vix  imitatio  dici  potest, 
nisi  aliena  inventa  felici  quadam  variatione  pro¬ 
posito  nostro  accommodamus,  aut  in  aliud  rerum 
genus  scite  deflectimus.  Ita  Cicero  Platonem,  Vir- 
gilius  Homerum,  Horatius  Pindarum  imitati  sunt. 

2.  Deinde  observando  genus  argumentorum,  et, 
ex  iisdem  locis  in  re  alia  similes  rationes  quae¬ 
rendo  *). 

*)  Ita  non  modo  maiores  orationis  partes,  sed  ipsas  etiam  inte¬ 
gras  orationes  imitari  licet.  Demosthenes  in  Phil.  I.  Athenien¬ 
ses,  clade  accepta  tristes,  hortatur,  ut  acriter  bellum  renovent. 
Oratio  commode  in  tres  partes  dividi  potest:  in  prir.ia  osten¬ 
dit,  minime  esse  desperandum,  modo  fungi  officio  etiamnum 
velint;  in  altera  exponit  vias  et  rationes,  quibus  nellum  feli¬ 
citer  geri  queat;  in  tertia  momenta,  quae  ad  has  rationes  su¬ 
scipiendas  impellant.  Atqui  simili  tu  modo  adolescentes,  qui 
malo  successu  studiorum,  aut  Christianos,  qui  delictorum 
conscientia  animum  abiecerint,  hortaberis.  Et  si  in  Demosthe¬ 
nis  oratione  primam  partem  accuratius  consideraveris,  facile 
eri'  ad  singulos  etiam  locos  orationem  assimilare. 

Porro  ex  hisce  iam  apparet,  quomodo  dispositio  imitanda  sit 

166.  Hegulae  autem  omnis  imitationis  hae  sunt: 
Primum  vigilemus  necesse  est  in  deligendo,  quem 
imitemur;  deinde  quem  probavimus,  in  eo,  quae 
maxime  excellant ,  ea  diligentissime  persequa¬ 
mur  ").  De  or.  2,  22. 

*)  Suillissimum  credo  ad  imitandum  non  opiima  quaeque  pro¬ 
ponere,  sed  in  magnis  quoque  auctoribus  incidunt  aliqua  vi¬ 
tiosa,  atque  utinam  tam  bona  imitantes  dicerent  melius,  quam 
mala  peius  dicunt.  Piin.  ep.  1,  5.  Qt.  cf.  Cic.  1.  c. 

Neque  vero  omnibus  possunt  eadem  imitanda 
proponi,  sed  consulendae  sunt  vires,  et  exploranda 
cuiusvis  natura  *).  Qt. 

*)  Ne  igitur  cui  tenue  ingenium  erit,  sola  velit  fortia  et  abrupta: 
cui  forte  quidem,  sed  indomitum, amore  subtilitatis  et  vim  suam 
perdat,  et  elegantiam,  quam  cupit,  non  assequatur.  Id  tamen 
in  universum  dici  potest,  eos,  qui  maxime  sunt  naturales  et 
faciles,  ut  Cicero,  Caesar  et  Virgilius  inter  Latinos,  Homerus, 
Demosthenes  et  Xenophon  inter  Graecos,  plerisque convenire; 
Sallustium  vero,  Tacitum  et  si  qui  alii  singulari  dicendi  ge¬ 
nere  sunt  usi,  paucissimis,  cf.  156. 

Id  quoque  vitandum  (in  quo  magna  pars  errat), 
ne  in  oratione  nobis  poetas  et  Historicos,  in  illis 
operibus  oratores  aut  declamatores  imitandos  pu¬ 
temus.  Sua  cuique  proposita  lex,  suus  cuique  decor 
est.  Habet  tamen  omnis  eloquentia  aliquid  com¬ 
mune;  id  imitemur,  quod  commune  est.  Id. 

Iis  autem,  qui  se  uni  alicui  generi  dediderunt, 
cavendum  est,  ne  ubique  illud  perspqui  velint.  Ut 
si  asperitas  placuit  alicuius,  hanc  etiam  in  leni  ac 
remisso  causarum  genere  non  exuant ;  si  tenuitas 
ac  iucunditas,  in  asperis  gravibusque  causis  pon¬ 
deri  rerum  parum  respondeant;  cum  sit  diversa, 


DE  EXERCITATIONIBUS  ETC,  141 

non  causarum  modo  inter  ipsas  conditio,  sed  in 
singulis  etiam  causis  partium.  Id. 

In  ipsa  denique  imitatione  caput  est,  ut,  quod 
imitaturus  est  quisque,  intelligat,  et  quare  bonum 
sit,  sciat  "). 

*)  Qui  enim  non  introspectis  penitus  virtutibus  ad  primum  se  ve- 
lut  aspectum  orationis  aptarunt,  cum  verbis  atque  numeris 
sint  non  multum  differentes,  vim  tamen  dicendi  atque  inven¬ 
tionis  non  assequuntur,  sed  plerumque  declinant  in  peius  et 
proxima  virtutibus  vitia  comprehendunt,  fiunt  que  pro  gravi¬ 
bus  tumidi,  pressis  exiles,  fortibus  temerarii,  simplicibus  ne- 
gligemes.  Id. 


Art.  III. 

DE  DECLAMATIONE 

Quid  sit  n.  167 ;  quomodo  ivstitueuda  n.  168; 
quae  ad  declamandum  praeparatio  n.  169 ;  quid 
de  cogitatione  n.  170 ;  quid  de  subitae  dictionis 
vau  n.  171;  quae  in  ea  servanda  n.  172. 

167.  Declamatio  exercitatio  eloquentiae  est,  qua, 
posita  causa  ficta,  ad  similitudinem  actionis  verae 
instituitur  oratio.  Quare  a  Quintiliano  (4,  2)  di¬ 
citur  forensium  actionum  meditatio ;  et  eiusdem 
quidem  iudicio  multo  est  utilissima  ")• 

*)  Nam  et  cuncta  illa,  de  quibus  diximus,  in  se  fere  continet,  ei 
veritati  proximam  imaginem  reddit,  ideoque  ita  est  celebrata, 
ut  plerisque  videretur  ad  formandam  eloquentiam  vel  sola  suf¬ 
ficere...  Eo  quidem  res  ista  culpa  docentium  recidit  ut  inter 
praecipuas,  quae  corrumperent  eloquentiam,  causas,  licentia 
atque  inscitia  declamantium  fuerit.  Sed  eo  quod  natura  bo¬ 
num  est,  bene  uti  licet.  Id.  2,  18. 

168.  Sint  ergo  et  ipsae  materiae,  quae  fingentur, 

quam  simillimae  veritati,  et  declamatio,  in  quan¬ 
tum  maxime  potest,  imitetur  eas  actiones,  in  qua¬ 
rum  exercitationem  reperta  est  *).  Ibid. ,  Cf.  de 
or.  1,  33. 

')  Nam  si  foro  non  praeparat,  aut  sceuicae  ostentationi,  aut  fu- 
riosae  vociferationi  hoc  declamandi  opus  simile  est.  Si  quando 
ut  expatienlur  nonnihil  iuvenes,  et  gaudeant  materia,  a  verae 
causae  similitudine  decedetur,  cavendum  tamen,  ne  assuman¬ 
tur  plane  poetica  et  fabulosa,  multo  minus  stulta  et  acrioribus 
oculis  intuenti  ridicula 

169.  Ut  autem  ad  veram  quamvis  actionem,  sic 
ad  hanc  domesticam  sive  umbratilem  exercitatio¬ 
nem  triplici  ratione  parati  accedere  possumus.  Nam 
vel  totam  orationem  scripsimus,  vel  certe  acri  co¬ 
gitatione  comprehendimus  *) ,  vel  denique  sum¬ 
mis  tantum  momentis  perspectis  ex  tempore  dici¬ 
mus  **). 

')  Sed  si  subitam  et  fortuitam  orationem  commentatio  et  cogi¬ 
tatio  facile  vincit,  hanc  ipsam  profecto  assidua  et  diligens  scri¬ 
ptura  superabit.  De  or.  1,  33. 

**)  Plerumque  autem  multa  agentibus  accidit,  ut  maxime  neces¬ 
saria  et  utique  initia  scribant,  cetera,  quae  domo  afferunt ,  cogi¬ 
tatione  complectantur,  subitis  ex  tempore  occurrant. Qt. 2, 10. 

170.  Cogitatio  illa,  cum  quidem  perfecta  est, 
non  rerum  ordinem  modo  intra  se  ipsa  disponit, 
sed  verba  etiam  copulat,  totamque  ita  contexit 
orationem,  ut  ei  nihil  praeter  manus  desit  *). 

*)  Sed  ne  ad  hanc  quidem  vim  cogitandi  perveniri  potest  ani  su¬ 
bito  aut  cito.  Nam  primum  comparanda  multo  stilo  forma  est, 
quae  nos  etiam  cogitantes  sequatur;  tum  assumendus  usus 
paullatim,  ut  pauca  primum  complectamur  animo,  quae  reddi 
fideliter  possint:  mox  per  incrementa  modica  prt grediamur. 
Id.  10,  6, 

171.  Facultas  autem  dicendi  ex  tempore  si  recte 
est  maximus  studiorum  fructus,  et  velut  praemium 
quoddam  amplissimum  longi  laboris  appellata;  se¬ 
quitur,  non  modo  ut  in  perfecto  oratore  iure  requi¬ 
ratur  *),  sed  etiam  ut  eius  praeproperus  et  teme¬ 
rarius  usus  damnandus  sit  **). 

’)  Necessaria  esi  oratori  perfecto,  tum  ne  eius  auxilium,  cum  in¬ 
numerabiles  accidant  subitae  necessitates,  in  praesentissimis 
quibusque  periculis  desit,  tum  quia  saepe  ea,  contra  quae  scri¬ 
psimus,  fallunt.,  ac  lota  subito  causa  miRatur.  Id.  10,7. 

**)  Sed  plerique  in  hac  subita  dictione  vocem  modo,  neque  eam 
scienter,  et  vires  exercent  suas,  et  linguae  celeritatem  inci¬ 
tant,  verborumque  frequentia  delectantur.  In  quo  fallit  eos, 
quod  audierunt,  dicendo  homines,  ut  dicant,  efficere  solere. 
Vere  enim  etiam  illud  dicitur,  perverse  dicere  homines  per¬ 
verse  dicendo  facillime  consequi.  De  or.  1,  33.  Quare  Quinti¬ 
lianus:  Neque  ego,  ait,  hoc  ago,  ut  ex  tempore  dicere  malit , 
sed  ut  possit.  Ibid. 

172.  Ut  igitur  liac  facultate  recte  utamur,  ser¬ 
vanda  sunt  baec  quatuor:  1.  Nota  sit  dicendi  via, 
ars  scilicet  argumenta  reperiendi  ,  dispensandi, 
tractandi ;  nec  non  copia  sermonis  optimi  multo 
ac  fideli  stilo  ita  comparata  sit,  ut  scriptorum  colo¬ 
rem  etiam  quae  subito  effusa  sunt,  reddant. 

2.  Nec  quisquam  tantum  fidat  ingenio,  ut  id 
sibi  speret  incipienti  statim  posse  contingere,  sed 
sicut  in  cogitatione  praecepimus,  ita  facultatem 
quoque  extemporalem  a  parvis  initiis  paullatim 
perducemus  ad  summam,  quae  neque  perfici  neque 
contineri  nisi  usu  potest. 

3.  Neque  tantam  esse  unquam  fiduciam  facilita¬ 
ti:  velim,  ut  non  breve  saltem  tempus,  quod  nun¬ 
quam  fere  deerit,  ad  ea,  quae  dicturi  sumus,  dis¬ 
picienda  sumamus.  Quosdam  enim  perversa  ducit 

ambitio,  ut  exposita  controversia,  protinus  dicere 
velint  p  sed  qui  stultis  videri  eruditi  volunt,  stulti 
eruditis  videntur. 

4.  Scribendum  certe  nunquam  est  magis,  quam 
cum  multa  dicemus  ex  tempore :  ita  enim  servabi¬ 
tur  pondus.  Ac  nescio  an  utrumque,  cum  cura  et 
studio  fecerimus,  invicem  prosit,  ut  scribendo  di¬ 
camus  diligentius  et  dicendo  scribamus  facilius, 

Qt.  10,  7 


ARTIS  DICENDI 


PARS  ALTERA 

DE  NONNULLIS  ORATIONIS  SOLUTAE 

GENERIBUS 


Quae  sint  solutae  orationis  genera , 
et  quid  de  iis  in  universum  'praecipiatur  n.  173 . 

173.  Plurima  sunt  solutae  orationis  opera  . 
quae  tamen  ad  quatuor  genera  revocari  solent : 
Epistolare ,  historicum ,  didascalicum ,  oratorium. . 
Quodnam  sit  genus  epistolare ,  nomen  ipsum  indi¬ 
cat;  ad  historicum  autem  pertinent  narratio,  de¬ 
scriptio,  vita  et  ea,  quae  proprie  historia  dicitur  ; 
ad  didascalicum ,  praeter  libros,  in  quibus  artes  et 
disciplinae  traduntur,  disputatio  (vulgo  disserta¬ 
tio)  et  dialogus.  Nobis  in  hac  parte  satis  erit, 
postquam  de  utroque  priori  genere  pro  instituto 
nostro  breviter  exposuerimus,  unius  dialogi  prae¬ 
cepta  explicare.  De  disputatione  enim  ex  alibi  di¬ 
ctis  et  de  ipso  dialogo  dicendis  aestimari  facile 
potest  (1) ;  de  oratoria  autem  facultate,  cmn  et 
genus  ipsum  ab  his,  de  quibus  nunc  quaerimus, 
longe  distet,  et  praecepta  multa  et  difficilia  sint, 
in  parte  quarta  seorsum  praecipiemus. 

Tribus  autem  his  generibus,  epistolari,  historico 

(1)  Vide  maxime  n.  13  et  seqa.  et,  ef.  i.  n  44« 

et  didascalico,  commune  est,  quod  inprimis  per» 
spicuam  et  accuratam  rei  demonstrationem  requi¬ 
runt  ;  cui  parcus  adiungitur  ornatus,  ut  quemad¬ 
modum  in  poesi  utile  dulci,  ita  hic  dulce  misceatur 
utili.  Itaque  minus  elegans  quidem  est  ille,  qui 
nihil  novit,  nisi  perspicue  narrare,  accurate  dispu¬ 
tare  ;  sed  plane  ineptus  et  paene  insanus,  qui  huic 
generi  ornatum  quidem  adhibet  maximum,  sed 
utilitatem  propositam  non  assequitur.  Hic  enim 
similis  est  opificis,  qui  fontem  exaedificavit  pul¬ 
cherrimum,  sed  nullius  aquae. 

CAPUT  I. 

DE  EPISTOLA 


174.  Epistola  definitur  sermo  scriptus  ad  ab¬ 
sentem. 

Yaria  sunt  genera  pro  fine  vel  argumento  ;  ut 
epistola  commendatitia,  consolatoria,  monitoria, 
etc.  Illa  vero  carmina  vel  disputationes,  quae  in¬ 
terdum  epistolae  inscribuntur,  cum  praeter  nomen 
et  ingressum  nihil  epistolae  habeant,  huc  non  per¬ 
tinent. 


DE  EPISTOLA. 


147 


Art.  I. 

DE  EPISTOLA  GENERATIM 

Quid  de  argumento  n.  175 ;  quae  minime  scribenda 
n.  176;  quid  de  dispositione  n.  177 ;  quid  de 
elocutione  n.  178 ;  quae  sint  stili  epistolaris  vir¬ 
tutes ;  quid  de  convenientia  n.  179 ;  quid  de  per¬ 
spicuitate  n.  180 ;  quid  de  brevitate  n.  181 ;  quid 
de  venustate  n.  182. 

175.  Si  primum  de  argumento  quaeritur,  in  uni¬ 
versum  ea,  quae  colloquio  tractamus,  epistolae 
quoque  conveniunt,  paullo  tamen  diligentius  ex¬ 
cussa  *), 

* )  Utrumque  ex  definitione  colligitur;  est  enim  epistola  sermo 
ad  absentem,  sed  sermo  scriptus:  scripta  autem,  ut  aiunt 
manent,  accuratius  considerantur,  saepius  releguntur. 

176.  Itaque  si  ab  omni  sermone,  multo  magis 
ab  epistola  removenda  sunt  turpia  *),  inutilia**), 
et  eiusmodi,  de  quibus  sine  tuo  vel  alieno  periculo 
scribere  non  potes  ***). 

*)  Meminisse  nos  oportet  iudicii,  in  quo  de  verbis  otiosis,  nedum 
inhonestis,  rationem  sumus  reddituri. 

**)  Ea  ut  scribas  vide,  quae  etiam  saepius  lecta  fastidium  non 
sint  allatura. 

***)  Prudentia  opus  est.  In  alias  enim  manus,  quam  volumus, 
haud  raro  epistolae  perveniunt ,  et  eos  ipsos,  quibus  nunc 
amicis  scribimus,  poslmodum  fortasse  adversarios  habebi¬ 
mus.  Tu  ea  scribe,  quae  vel  inimici  iure  carpere  non  possint. 

177.  His,  quae  dixi,  servatis,  non  est,  cur  fami¬ 
liarem  epistolam  scripturus  de  rerum  selectu  et 


148  ARTIS  DICENDI  P.  II.  GAP.  I, 

ordine  multum  labores.  Sed  iis,  qu*te  scribenda 
sunt,  ne  quid  memoria  excidat,  brevissime  notatis, 
ad  scribendum  te  conferas,  ut  sub  calmo  nascatur 
epistola. 

Si  vero  res  gravioris  momenti  accuratius  tra* 
ctanda  est,  rationes,  quibus,  quod  intendis,  per¬ 
suadeas,  diligentius  expendendae  sunt.  His,  quas 
nonnulli  elaboratas  vocant,  epistolis  breve  exor¬ 
dium,  quo  res  modeste  proponitur,  et  conciliatur 
benevolentia,  fere  necessarium  est.  Incipiendum 
deinde  ab  iis  rationibus,  quae  nihil  habere  pos¬ 
sunt  offensionis,  et  si  molestum  quid  dici  necesse 
erit,  ad  id  lenius  accipiendum  legentis  animum 
disponunt  *). 

')  Ad  recte  disponendum  non  minus,  quam  ad  inveniendum  iu- 
vabit  cogitare,  quid,  si  coram  ageremus, primum,  quid  deinde, 
quid  postea,  quid  postremo  loco  diceremus.  Sic  enim  ratio 
epistolae  invenitur  quam  maxime  naturalis. 

178.  Elocutio  sit  cultiorum  hominum  sermoni 
similis,  pauli o  tamen  eo  castigatior.  Quapropter 
Seneca:  Qualis  sermo  meus  esset,  ait,  si  una  se¬ 
deremus  aut  ambularemus,  illaboratus  et  facilis, 
tales  esse  epistolas  meas  volo,  quae  nihil  habeant 
accersitum,  nec  fictum  (Ep.  75).  Vacua  tamen  sit 
epistola  iis,  quae  in  colloquio  potius  indulgemus, 
quam  probamus. 

Ceterum  etsi  in  epistolam  conveniunt  paene  om¬ 
nia,  quae  de  tenui  genere  dicendi  (n.  147)  prae¬ 
cepta  sunt,  iuverit  tamen,  nonnullas  virtutes  sin- 
gillatim  paucis  tractare. 

179.  Virtutes  epistolae  praeter  simplicitatem 
illam,  de  qua  paullo  ante  Seneca,  quatuor  recen- 

sentur,  convenientia,  perspicuitas,  brevitas  et  ve¬ 
nustas. 

Ut  convenientiam  servare  possis,  ante  scriptio¬ 
nem  diligenter  considera,  non  solum  de  qua  re, 
sed  etiam  quis  ad  quem  scribas  et  maxime,  quae 
sit  praesens  illius,  cui  loqueris,  fortuna  et  animi 
affectio  *). 

*)  AudiErasmi  monita:  Ego,  inquit,  epistolam  optimam  iudico, 
quae  argumento,  loco,  tempori,  personae  quam  maxime  sit 
accommodata:  quae  amplissimis  de  rebus  agens  sit  gravissima, 
de  mediocribus  cbncinna,  de  humilibus  elegans  et  faceta,  in 
iocis  acumine  delectet  ac  lepore,  in  encomiis  apparatu,  in  ex¬ 
hortando  vehemens  sit  et  animosa,  in  consolando  blanda  et 
amica,  in  suadendo  gravis  et  sententiosa,  in  narrando  lucida 
et  graphica,  in  petendo  verecunda,  in  commendando  officiosa, 
in  rebus  secundis  gratulabunda,  in  afluetis  seria.  Neque  rei 
solum  obsecundabit  epistola,  verum  etiam  temporum  perso¬ 
narumque  rationem  habebit;  nec  eaerfem  de  re  quovis  tem¬ 
pore,  nec  apud  quosvis  loquetur:  alia  specie  sese  offeret  se¬ 
nibus,  alia  iuvenibus;  alia  tetricis  ac  severis,  alia  iis,  qui  festi— 
viore  sunt  ingenio;  alia  aulicis  ,  alia  philosophis;  alia  familia¬ 
ribus,  alia  ignotis;  alia  vacuis,  alia  negotiosis;  alia  fictis  amicis 
ac  parum  benevolentibus. 

180.  Perspicuitas  in  epistola,  quippe  quae  nihil 
laboris  afferre  legentibus  debeat,  quam  maxime  est 
necessaria.  Neque  tamen  necesse  est ,  ut  omnis  , 
in  cuius  forte  manus  litterae  nostrae  incidant , 
intelligere  eas  possit,  sed  ut  is,  ad  quem  datae 
sunt  *). 

*;  Hac  de  causa  Cicero,  alias  omnium  planissimus  scriptor  ,  in 
epistolis  ad  Atticum  nobis  persaepe  obscurus  est. 

181.  Praescindenda  exordia  et  conclusiones,  quas 
nec  argumentum  nec  humanitas  postulat ;  vitanda 
amplificatio  per  synonyma  et  minus  necessaria  epi- 

theta :  argumenta  strictim  ut  in  colloquio  propo¬ 
nenda,  eodem  modo  facta  narranda. 

Sed  haec  quidem  brevitas  commendanda  maxime 
in  epistolis  ad  viros  nobis  non  familiares  ,  digni¬ 
tate  conspicuos,  negotiis  oneratos:  ad  quos  ita  est 
scribendum,  ut  praeter  ea,  quae  ad  rem  ipsam  de¬ 
bita  cum  reverentia  explicandam  necessaria  sunt, 
nihil  adiiciamus.  Contra  familiaris  epistola  latior 
et  verbosior  esse  potest,  amici  enim  inter  se  omnia 
communicare  amant.  In  illo  denique  graviori  ge¬ 
nere  (n.  177)  rationes  ita  quidem  declarandae  sunt, 
ut  vis  earum  et  pondus  sentiatur  ,  neque  tamen 
diffusius  et  magnificentius  oratorum  ritu  amplifi¬ 
candae. 

182.  Venustas  autem  postulat,  ut  non  modo  ea- 
veantur  vitia  sermonis  *) ;  sed  ad  puritatem  acce¬ 
dat  naturalis  quaedam  et  non  quaesita  elegantia 
ex  structura  verborum  et  ornamentis  stili  minime 
splendidis.  Itaque  similitudo  ,  translatio  ,  brevis 
narratio  vel  descriptio,  sententia,  acute  dictum  mi¬ 
nime  vetantur :  sed  in  his  omnibus  atque  maxime 
in  acumine  artificium  nullum  appareat. 

*)  Vilia  sermonis,  orthographiae  et  interpunctionis  eo  magis  fu¬ 
gienda,  quod  haec  negligentia  et  epistolam  iniucundam  reddit, 
et  scribentem  vel  ignorantiae  vel  exiguae  erga  illum,  ad  quem 
scribii,  observantiae  coarguit. 

Art.  II. 

DE  ALIQUIBUS  EPISTOLIS  SINGILLATLM 

Quid  de  commendatione  n.  183 ;  quae  in  'petitione 

facienda  n.  184 ;  quae  in  gratulatione  n .  183; 

quomodo  consolatio  instituenda ;  quae  in  ea  vi¬ 
tanda  n.  186 ;  quis  monendus  et  quomodo  n.  187 . 

183.  De  commendatione  si  quaeritur, 

Qualem  commendes  etiam  atque  etiam' 
aspice;  ne  mox 

Incutiant  aliena  tibi  peccata  pudorem. 

Horat.  ep.  1,  18. 

Generatim  autem  in  commendatitiis  litteris  men¬ 
tionem  facere  possumus  de  nostra  cum  commendato 
amicitia,  vel  necessitudine,  de  illius  erga  nos  ob¬ 
servantia;  de  eius  virtutibus,  doctrina,  peritia; 
de  dotibus  illi  muneri  vel  negotio  aptis  ,  ad  quod 
commendamus;  denique  gratum  animum  pollice¬ 
amur,  et  commendati  et  nostrum. 

Nulla  commendatio,  apud  amicum  praesertim,  gravior  esse  solet 
ea,  quam  ex  intimo  animi  affectu  profectam  esse  apparet,  ut 
ad  Div.  7,  5.  —  Alias  vide  10,  16  ;  et  in  1.  15.  paene  omnes. 

184.  In  petitione  tria  plerumque  facienda  sunt : 
captanda  est  benevolentia  ,  explicandae  rationes  , 
gratia  pollicenda. 

Captamus  benevolentiam  modesta  laude,  comme¬ 
moratione  beneficiorum,  quae  antehac  accepimus, 
excusatione  petitionis. 

Rationes  rei  et  personae,  quoad  licebit,  accom¬ 
modandae  sunt ;  itaque  modo  honestam  et  aequam 

esse  petitionem  ,  modo  laudem  et  honorem  illi , 
quem  rogamus,  ex  concessione  accessurum,  modo 
nostram  ipsorum  necessitatem  utilitatemque  ma¬ 
xime  demonstrabunt.  Videndum  tamen  ne  indoli 
alterius  argumenta  ita  accommodentur,  ut  probo 
et  christiano  homine  indigna  fiant. 

Cum  grati  animi  memoriam  pollicemur,  caven¬ 
dum,  ne  iis,  qui  opera  nostra  haud  facile  indige¬ 
bunt,  mutua  beneficia  promittamus;  id  enim  in¬ 
decorum.  —  V.  ad  Fam.  5,  4  et  12. 

185.  In  gratulatione  primum  est,  ut  sincerum 
gaudium,  quod  ex  alterius  felicitate  concepimus, 
in  epistola  nostra  eluceat.  Habet  autem  gratulatio 
plerumque  laudem  ,  spem  ,  optationem,  interdum 
etiam  adhortationem  et  consilia. 

Laudamus  dotes  vel  merita,  propter  quae  alter 
felici  fortuna  dignus  videatur.  Speramus  emolu¬ 
menta  sive  eius,  cui  gratulamur,  familiae,  sivo 
reipublicae  et  Ecclesiae ;  sed  cavendum,  ne  quid 
nobis  emolumenti  sperare  videamur.  Optamus  vel 
stabilem  fortunam  vel  etiam  ampliorem. 

Schol.  Aliquando  etiam  licebit  varia  sensa,  prout  res  fert,  com¬ 
municare,  ut  de  statu  reipublicae  ,  Ecclesiae,  de  rerum  hu¬ 
manarum  vicissitudine.  Statae  vero  illae  gratulationes,  quae 
festis  quibusdam  diebus  fieri  solent,  quoniam  in  iisdem  fere 
locis  versantur,  sermone  simplici  ac  brevi  absolvendae  sunt, 
nisi  forte  propria,  minimeque  vulgaria  argumenta  occurrant. 
Ad  fam  2,  9;  15, 12. 

186.  Consolaturus  primum  ostende,  quanta  sit 
doloris  causa,  te  probe  perspicere,  ideoque  cum 
afflicto  condolescere  *) ;  paullatim  deinde  stilum 
ad  ea  converte,  quae  delinire  possunt  moerorem, 
ac  tum  denique  illa  prome,  quae,  dolorem  ut  vin¬ 
camus,  imperant. 

*)  iu  litteris  consolatoriis  fortasse  magis  quam  in  ullo  alio  ge¬ 
nere  insinuatione  opus  est ;  dolor  enim  vehementer  turbat 
mentem,  et  impedit ,  quominus  vel  videat  vel  admittat  con¬ 
ti  trias  ratioms 

Duo  autem  in  hoe  genere  maxime  cavenda  sunt: 
facetiae  et  elocutionis  quidem  splendor.  Risus  enim 
et  iocus,  non  modo,  quod  quis  crediderit,  dolentis 
animum  non  exhilarant,  sed  gravius  etiam  vulne¬ 
rant.  Tametsi  vero  huius  generis  argumenta  saepe 
sint  eiusmodi,  quae  ad  splendidum  illud  et  ampli¬ 
ficatum  genus  dicendi  possint  allicere :  persuasum 
habeas,  hie  vel  maxime  servandam  esse  summam 
orationis  simplicitatem.  Ad  Fam.  4-,  5  ;  5,  16. 

187.  In  monitione  primo  videndum  est  quam  ma¬ 
xime,  num  adhibenda  sit.  Nisi  enim  muneris  of¬ 
ficio  monere  alios  teneris,  parcus  esto  consilii  et 
hortationis  ;  maxime  autem  servato  reverentiam 
aetati  et  conditioni  debitam ,  ne  inferior  superio¬ 
rem,  adolescens  velle  senem  docere  videaris. 

Cum  autem  adhibenda  videtur,  magna  semper 
temperantia  opus  est,  quo  scilicet  et  modestia  tua 
et  fiducia  de  alterius  prudentia  et  probitate  ap¬ 
pareat  *). 

*)  Sapientes  quidem  viri,  etiam  cum  illos  monent,  quibus  aetate 
vel  dignitate  superiores  sunt,  non  solum  amorem,  sed  etiam 
pro  personae  statu  spem  bonam  et  fiduciam  ostendere  solent. 
Simili  modo  reprehensio  temperanda  erit,  cum  his,  qui  mo¬ 
netur,  deliquerit.  Praeclare  haec  te  docebunt  Ciceronis  epi¬ 
stolae  ad  Curionem.  Fam.  1.2;  et  ad  Marcellum,  I.  4. 

CAPUT  II. 

DE  NARRATIONE 

Quid  sit. 

188.  Narratio  definitur  rei  gestae  vel  quasi  ge¬ 
stae  expositio  a  principio  usque  ad  finem.  Dicitui 
rei  gestae  vel  quasi  gestae  expositio,  quia  narra¬ 
tionis  argumentum  etiam  fictum  esse  potest ;  addi¬ 
tur  autem  a  principio  usque  ad  finem,  quia  narratio 
rem  totam  exsequitur  *). 

')  Neque  igitur  quoties  factum  aliquod  commemoramus  ,  vei 
partem  eius  aut  adiuncta  exponimus,  narratio  vocatur;  sed 
cum  et  initium,  et  progressum,  et  exitum  ostendimus. 

Art.  I. 

DE  NARRATIONE  IN  UNIVERSUM 

Quid  postulet  veritas  n.  189  ;  quid  probabilitas 
n.  190 ;  quid  de  dispositione  n.  191 ;  quae  in 
principio  ,  in  progressu  et  conclusione  servanda 
n.  192  ;  unde  suavitas  in  narrando  ;  quae  elo¬ 
cutio  deceat  n.  193, 

iyy.  In  rebus,  quas  narrabimus,  consideranda 
est  veritas  et  probabilitas. 

Veritas  postulat,  ut  non  solum  actio  ipsa,  sed 
adiuncta  etiam,  saltem  praecipua  *),  ita  narren¬ 
tur,  ut  ea  evenisse  compertum  est.  Haec  veritas 
historico  quidem  semper,  oratori  autem,  quoties 
ex  rebus  gestis  argumenta  petit,  sectanda  est. 

*)Quae  levioris  momenti  sunt,  cum  saepe  ignorentur,  vel  inferri 
ex  cognitis,  vel  etiam  ex  probabili  ratione  addi  possunt;  in 
quo  paulo  maior  oratori,  quam  historico  libertas  datur.  Id 
tamen  utrique  providendum,  ut,  quae  sic  adduntur,  cognitam 
veritatem  non  solum  non  adulterent, sed  magis  etiam  illustrent. 

190,  Probabilis  narratio  est,  quae  fidem  sibi 
apud  audientes  facit.  Id  autem  obtinebimus,  si 
personis,  si  temporibus,  si  locis  ea,  quae  narra¬ 
buntur,  consentient;  si  cuiusque  facti  et  eventi 
causa  ponetur;  si  cum  hominum  opinione,  auctori¬ 
tate,  si  cum  lege,  cum  more,  cum  religione  con- 
iuncta;  si  probitas  narrantis  significabitur,  si  an¬ 
tiquitatis  memoria  ,  si  orationis  veritas  et  vitae 
fides  *).  Part.  9. 


*)  Probabilitas  haec  in  omni  narratione  necessaria  est.  Ubi 
enim  ad  veritatem  narrandum  est,  satis  non  erit,  ea  ,  quae 
dicuntur,  vera  esse,  nisi  etiam  vera  esse  videantur.  Quando 
autem  ad  delectandum  narratione  utimur,  ea  ipsa,  quae  ficta 
sunt,  placere  non  poterunt,  nisi  veris  simillima  fuerint. 

191.  Ita  autem  narratio  disponenda  est,  ut  qui 
audiunt ,  rem  gestam  totam  animo  complecti  et 
intueri  facile  possint.  Quod  ut  obtineamus:  1.  Ef¬ 
ficiendum  est,  ut  sit  quodvis  simplex  dumtaxat  et 
unum)  abiectis  ,  quae  ad  rem  non  pertinent  *)  , 
multoque  magis,  quae  ab  ea  etiam  abhorrent  **). 

*)  Saepe,  quae  eodem  tempore  et  loco  acciderunt,  cum  re,  quam 
tractamus,  aliquo  etiam  modo  coniuncta  sunt,  ita  tamen,  ut  ad 
eam  cognoscendam  parum  vel  nihil  contulerint.  Haec  si  per¬ 
sequeris,  narrationem  languidam  et  impeditam,  saepe  etiam 
confusam  reddideris. 

**)  Peius  faciunt,  qui  arrepta  quavis  vel  etiam  quaesita  occasione 
ad  dissita  digrediuntur,  et  pessime,  qui  neque  rerum  indolem 
respectantes,  summa  imis,  parvis  grandia,  dulcia  horridis  in¬ 
sulsa  varietate  miscent  (n.  12 i). 

2.  Is  deinde  rerum  ordo  et  nexus  quaerendus 
est,  quo  fiat,  ut  actio  primaria  per  varios  casus 
et  vicissitudines  paullatim  ad  exitum  progrediens 
distincte  notetur.  Ac  generatim  quidem  ita  nar¬ 
randum  est,  ut  quae  consequuntur,  ex  iis,  quae 
antecesserunt,  intelligi  queant ;  nec  fere  narratio¬ 
nis  cursus  (nisi  forte  orator  id  faciat  ad  finem  sibi 
proprium)  interrumpendus. 

3.  Sectanda  nobis  est  ea  ,  quam  Fabius  dixit, 
brevitas  integra  (n.  13il),  ut  nulla  re  praetermissa, 
quae  ad  facti  causas,  progressum  et  exitum  osten¬ 
dendum  necessaria  est,  ex  reliquis  ea  tantum  ad¬ 
damus,  quae  ad  finem,  propter  quem  narramus,  ali¬ 
quantum  conferunt. 

192.  Porro  ut  facti  causae  cognoscantur,  saepe 
necesse  est,  brevem  aliquam  rerum  expositionem 
praemittere.  Sed  haec  principia  non  longius  pe¬ 
tenda,  ut 

Qui  gemino  bellum  Troianum  orditur  ab  ovo; 

Ars.  p.  147. 

et  distincte  quidem  ,  at  minime  fuse  significanda 
sunt. 

In  pro gressu  quoque  ,  ut  Tullius  iam  monuit , 
facti  et  eventi  cuiusque  causa  ponenda,  nec  tamen 
morandum  in  minutis,  praesertim  iis,  quae  etiamsi 
dicta  non  fuerint,  per  se  ipse  quisque  cogitabit ;  ut : 
In  'portum  veni  ,  navem  paratam  aspexi ,  de  pretio 
conveni ,  sublatae  sunt  anchorae ,  e  portu  solvi .  Satis 
erat  dixisse:  JE portu  solvi.  Qt.  4,  2. 

Concludi  narratio  ita  debet ,  ut  ,  qui  audiunt , 
neque  dubitatione  suspensi  haereant,  neque  necesse 

sit,  quid  personis  rebusque  factum  sit,  singillatim 
enarrare.  Hoc  enim  inde  ab  initio  providendum 
erit,  ut  cum  absolvitur  narratio ,  rei  totius  exitus 
paucis  possit  significari. 

193.  Placet  autem  maxime  et  voluptate  homines 
in  audiendo  retinet  narratio,  quae  excitat  animo¬ 
rum  motus.  Hinc  Tullius :  Suavis  narratio  est , 
quae  habet  admirationes  ,  exspectationes  ,  exitus 
inopinatos  ,  motus  animorum  ,  colloquia  persona¬ 
rum,  dolores,  iracundias,  metus,  laetitias,  cupidi¬ 
tates  (Part.  9).  Quos  tamen  motus  vide,  ut  rerum 
ipsarum  ad  vivum  significatione  efficias,  non  vero 
frequenti  exclamatione,  magnificis  verbis  et  saepe 
interposita  consideratione  quasi  obtrudere  videaris. 

Elocutio,  etsi  varia  sit  pro  rerum  genere  et  fine 
narrationis,  generatim tamen  lucidissima,  excitata, 
magisque  concisa  quam  diffusa  esse  debebit. 

Art.  II. 

DE  VARIIS  NARRATIONUM  GENERIBUS 

Quomodo  narratio  historica,  poetica  et  oratoria  jint 
et  forma  differant ;  num  quae  alia  divisio  n.  194; 
quae  de  simplice  narratione  praecipiantur  n.  195 ; 
quo  ab  ea  differat  ampla  n.  196 ;  quid  de  huius 
exordio  ,  rerum,  selectu  et  ordine  n.  197  ;  quae 
elocutio  n.  198 ;  quae  praecipua  ornamenta 
n .  199. 

194.  Tria  plerique  narrationis  genera  ponunt  . 
historicam,  poeticam,  oratoriam  ,  quae  et  fine  et 
forma  differunt. 

Historicas  enim  narrat,  ut,  quid  gestum  sit,  pro 
rei  veritate  ostendat;  poeta,  ut  illustri  rerum  spe¬ 
cie  delectet;  orator,  ut  sive  arguendo  sive  conci¬ 
liando  sive  commovendo  persuadeat. 

Ut  vero  fini  forma  narrationis  respondeat,  histo¬ 
ricus  fere  ordinem  temporis  in  narrando  servans  , 
et  dicendi  ornatum  modeste  usurpans  ,  omnia  sic 
exponit,  ut  rei  gestae  quam  verissimam  imaginem 
exprimat;  poeta  contra  rerum  seriem  frequenter 
invertit,  eamque  totam  ad  pulchritudinis  speciem 
fingendo  accommodat,  in  verbis  et  sententiis  omni 
cultu  et  lepore  liberrime  utens;  orator  ante  omnia 
probabilem  facit  narrationem,  in  re  gesta  ea,  quae 
sibi  futura  sunt  utilia,  maxime  ostendit,  et  diverso 
pro  re  nata  dicendi  genere  utitur. 

Schol.  Alii  etiam  scriptores, utqui  artium  praecepta  vel  graviores 
disciplinas  tradunt,  inter  disputandum  narrare  solent,  sive  ut 
doctrinam  vitae  exemplo  illustrent,  sive  ut  varietate  rerum 
studium  in  legendo  erectum  teneant.  Ac  prisci  quidem  non 
solebant  narrationes  scribere,  nisi  quas  aliis  operibus,  ut  ora¬ 
tioni,  dialogo,  epistolae  intexebant;  recentiores  autem  narra¬ 
tionem  etiam  extra  contextum  maioris  operis  ut  genus  proprium 
usurpant ,  quod  ut  est  maxime  ad  delectandum  compositum, 
ita  etiam  forma  et  fingendi  libertate  ad  poeticam  rationem 
propius  accedit. 

Quoniam  vero  ad  eundem  finem  non  una  via  itur, 
et  praeterea  non  fini  tantum,  sed  etiam  rerum  ge¬ 
neri  oratio  accommodanda  est;  aliae  multae  divi¬ 
siones  fieri  possunt,  quarum  nos  eam  in  primis  con¬ 
sideremus,  quae  narrationem  simplicem  et  brevem 
ab  ampliori  secernit  *). 

*)  Oratoria  etiam  et  ipsa  poetica  narratio  hanc  divisionem  ad¬ 
mittit;  sed  nobis  nunc  de  historica  potissimum  agendum  est. 
Leges  enim,  quas  sive  orator  sive  joetain  narrando  sequitur, 
uisi  utriusque  artis  natura  perspecta,  inlelligi  vix  possunt. 

195.  Simplex  igitur  narratio  rem  ordine,  quo 
gesta  est,  presse  et  vix  non  nude,  distincte  tamen 
et  iucunde  exponit. 

In  ea  cuncta  praecepta,  quae  de  narratione  in 
universum  tradita  sunt,  servari  possunt  et  debent. 
Itaque  et  causas  actionis  et  progressum  et  exitum 
distinguemus,  et  quo  est  minutius  opus,  eo  dili¬ 
gentius  aliena  resecabimus.  Sed  illa  quoque,  quae 
ad  motus  animorum  pertinent,  non  dimittenda; 
quandoquidem  liaec  paucis  etiam,  at  lectis  verbis 
et  significantibus,  consequi  poterimus.  Rem  disce 
exemplo  : 

DIONYSIUS  ET  DAMOCLES 

Cum  quidam  ex  eius  assentatoribus ,  Damocles , 
commemoraret  in  sermone  copias  eius ,  opes ,  maiesta- 
tem  dominatus ,  rerum  abundantiam ,  magnificentiam 
aedium  regiarum  ,  negaretque  umquam  beatiorem 
quemquam  fuisse :  Visne  igitur ,  inquit ,  Damocle , 
quoniam  haec  te  vita  delectat ,  ipse  eamdem  degus¬ 
tare  ,  et  fortunam  experiri  meam  f  Gum  se  ille  cu¬ 
dere  dixisset ,  collocari  iussit  hominem  in  aureo  lecto , 
strato  pulcherrimo  textili  stragulo ,  magnificis  ope¬ 
ribus  picto ,  abacosque  complures  ornavit  argento 
auroque  caelato .  Tum  ad  mensam  eximia  forma  pue¬ 
ros  delectos  iussit  consistere .  eosque  nutum  eius  in- 
tuentes  diligenter  ministrare.  Aderant  unguenta , 
coronae ,  incendebantur  odores ,  mensae  conquisitissi¬ 
mis  epulis  exstruebantur.  Fortunatus  sibi  Damocles 
videbatur.  In  hoc  medio  apparatu  fulgentem  gla¬ 
dium ,  e  lacunari  seta  equina  aptum ,  demitti  iussit , 
uf  impenderet  illius  beati  cervicibus.  Itaque  nec  pul- 


160  ARTJS  DICENDI  P.  II.  CAP.  II. 

chros  illos  ministratores  adspiciebat  ,  nec  plenum 
artis  argentum;  nec  manum  porrigebat  in  mensam ; 
iam  ipsae  defluebant  coronae:  denigue  exoravit  Ty¬ 
rannum ,  ut  abire  liceret ,  quod  iam  beatus  nollet  esse. 
Satisne  videtur  declarasse  Dionysius  ,  nihil  ei  esse 
beatum ,  cui  semper  aliquis  terror  impendeat  ? 

Tuse.  5,  21. 

Giambullari.  Storia  d’  Europa  1.  1.  Morte  di 
Suembaldo . 

196.  Ampliorem  dico  narrationem,  quae  rem  ge 
stam  accuratius  pertractat,  et  partes  eius  singulas 
uberiori  sermone  exsequitur.  Itaque  vel  sola  hac 
amplitudine  vel  praeterea  eloquendi  etiam  ornatu 
a  simplici  narratione  distinguitur. 

197.  Ut  vero  in  tali  narratione  id,  quod  apta 
dispositione  quaerendum  esse  dixi  (n.  192),  facilius 
obtineatur, 

1.  Incipi  solet  a  descriptione  loci  ,  cuius  facies 
universa  paucis  delineanda  ;  partes  quoque  illae, 
quae  aliqua  ratione  cum  re  ,  quae  narratur  ,  con- 
iunctae  sunt ,  notandae  ,  sed  hae  vel  a  principio 
vel  in  decursu  narrationis.  Duo  enim  baec  prospi¬ 
cienda  sunt,  ne  loci  de'scriptio  partium  expositione 
longior  et  implicatior  fiat,  nec  vicissim  narrationis 
cursus  earundem  notatione  interruptus  turbetur*). 

*)  Nonnulli  praesertim  ex  recentioribus ,  in  locorum  ratione 
quandam  similitudinem  quaerunt  eorum  motuum  ,  quos  res 
narranda  in  animis  efficere  p'ossit  ,  in  quo  tamen  facile  in 
xaxowA ov  itur  (n.  137).  Etiam  morum  notatio  praemittitur, 
sed  raro,  nec  nisi  illorum  hominum,  qui  eminent. 

2.  In  ipsa  expositione  selectus  rerum  habendus 
est,  ut  gravissimae  quaeque,  eae  praesertim,  ex 

quibus  multa  alia  sponte  intelliguntur,  reliquarum 
vero  paucae  ad  delectationem  et  ornatum  assu¬ 
mantur. 

3.  Ordo  autem  rerum  triplex  usurpatur;  primus 
est  ipsius  temporis,  quo  res  acta  est ;  alter  ex  rerum 
gravitate  petitur ;  tertius  partes  facit  tum  rei  tum 
temporis.  Porro  ex  rerum  gravitate  ordo  sumitur, 
cum  res  princeps  narratur  tota  ex  ordine  temporis, 
deinde  adiuncta  maioris  momenti  separatim.  Sic 
Livius  in  transitu  Rhodani,  I,  21.  Tertius  vero 
ille  ordo,  ut  exemplo  utar,  in  pugnae  descriptione 
servatur,  cum  exponitur,  quid  a  singulis  partibus 
exercitus  primis  horis,  quid  insequentibus,  quid 
denique  in  line  gestum  sit.  Yide  apud  Livium  pu¬ 
gnam  Cannensem  1.  22  et  alias  passim. 

Schol.  Qui  ficla  argumenla  soluta  oratione  tractant,  in  eo  quoque 
poetas  interdum  imitantur,  ut  rerum  ordine  inverso  a  media 
actione  incipiant,  quod  nec  saepe  et  admodum  caute  agendum 
est,  ne  scilicet  ipsa  insolentia  non  opportuna  oifeiidal,  vel 
urdo  perturbaius  officiat  claritati. 

198.  Eloquendi  ratio  pro  natura  rerum,  quas 
narramus,  e  triplici  dicendi  genere  distingui  po¬ 
test,  ut  modo  tenuis,  modo  gravis  sit,  modo  media 
inter  utramque :  semper  tamen  ea,  quae  historicae 
narrationis  sunt  propria,  servabimus. 

Itaque  si  quando  contingit,  res  nec  magnitudine 
graves,  nec  mirabilitate  illustres  uberius  enarrare, 
sit  purus  ille  et  prope  quotidianus  sermo,  parco 
cultu  et  illaborato  nitens.  At  cum  narranda  est 
res  grandis,  atrox,  miserabilis,  ut  pugna,  seditio, 
terrae  motus,  praeclarum  facinus  vel  scelus  insi¬ 
gne;  assumendus  est  ornatus  illustrior,  firmus  ta¬ 
li  leutcen  -  Ars  di&endi  11 

men  et  virilis,  qui  copiam  rerum  cum  brevitate 
sermonis  coniungat.  Vide  apud  Livium  1.  1.  Ho- 
ratiorum  et  Curiatiorum  certamen.  — -  Expolitum 
autem  et  floridum  dicendi  genus  praecipue  in  fictis 
narrationibus  usurpant. 

Ceterum  hae  dicendi  species  si  alibi  quoque  accurate  discerni 
saepe  nequeunt  (n.  150),  in  narratione  multo  minus  inter  se 
distant.  Nam  neque  ornatus  ille  grandior  ad  oratoris  vehe¬ 
mentiam  eC-eopiam,  neque  haec  politior  venustas  ad  cultum 
usque  poeticum  accedere  debet. 

199.  Inter  ornamenta  autem,  quibus  illuminatur 
narratio,  praeter  hyjpotyjyosin ,  praecipue  notanda 
est  sustentatio .  Exspectationes  enim  et  exitus  ino¬ 
pinati  miram  saepe  vim  ad  commovendos  animos 
habent;  quibus  tamen  cave  ne  in  rerum  cursu  vul¬ 
gari  utaris;  nihil  enim  hoc  frigidius.  Commenda¬ 
tur  etiam  meditatio  sive  oratio  narrationi  interpo¬ 
sita,  qua,  quid  in  re,  quae  narratur,  consideran¬ 
dum  sit,  ostendimus :  quae  si  rara  est,  brevis  et 
sapiens,  multum  ornat.  Fieri  autem  saepe  potest 
simplici  sententia,  maxime  epiphonemate  (n.  114:). 

Quid  sit  et  quae  eius  genera. 

200.  Descriptio  generatim  est  rei  cuiuslibet  ac¬ 
curatior  expositio.  Dividitur  si  forma  considera» 
tur,  ut  narratio;  si  materia,  in  descriptionem  re¬ 
rum,  et  notationem  morum. 

Tertium  nonnulli  genus  addunt,  descriptionem  casuum  et  rerum 
gestarum  ;  sed  ea  noti  is  narratio  dicenda. 


163 


V  , 

1  ••  * 

i 


DE  DESCRIPTIONE 


Art.  I. 


DE  DESCRIPTIONE  RERUM 

Quod  huic,  generi  propositum  n.  201  ;  quid  de  ar¬ 
gumenti  meditatione  et  rerum  selectu  n.  202 ;  quae, 
dispositio  conveniat  n.  203 /  quae  elocutio  n.  204; 
quid  de  usu  n.  20 o. 

201.  Hoc  descriptionis  geniis  non  tam  commu¬ 
tationes,  quae  per  casus  vel  actiones  eveniunt, 
quam  naturam  rerum  et  statum  permanentem  ex¬ 
plicat.  Ut  autem  perdifficile  est,  quae  sibi  tempore 
succedunt,  pingendo  exprimere,  ita  non  minimi  est 
operis,  quae  in  locorum  spatiis  iuxta  se  collocata 
sunt,  sermone  dilucide  explicare.  En  exempla  in 
quibus  tibi  deinceps  praecepta  ostendam. 

1.  Plinius  regionem,  in  qua  sita  erat  ipsius  villa, 
amico  describit : 

Regionis  forma  pulcherrima .  Imaginare  amphi- 
teatrum  aliquod  immensum ,  et  quale  sola  rerum 
natura  possit  effingere.  Lata  et  diffusa  planities 
montibus  cingitur.  Montes  summa  sui  parte  procera 
nemora  et  antiqua  habent ;  frequens  ibi  et  varia 
venatio .  Inde  caeduae  sylvae  cum  ipso  monte  descen¬ 
dunt.  Has  inter  pingues  terrenique  colles  (neque 
enim  facile  usquam  saxum ,  etiamsi  quaeratur ,  occur¬ 
rit f  planissimis  campis  fertilitate  non  cedunt ,  opi- 
mamque  messem  serius  tantum ,  sed  non  minus  per¬ 
coquunt.  Sub  his  per  latus  omne  vineae  porriguntur , 
unamque  faciem  longe  lateque  contexunt .  Quarum  a 
fine ,  imoque  quasi  margine  arbusta  nascuntur:  pi  ata 
inde  campique.  Gampi)  quos  nonnisi  ingentes  boves , 

et  fortissima  aratra  perfringunt:  tantis  glebis  tena¬ 
cissimum  solum)  cum  primum  prosecatur )  assurgit 
ut  nono  demum  sulco  perdometur.  Prata  florida  et 
gemmea  trifolium  aliasgue  herbas ,  teneras  semper 
et  molles ,  et  quasi  novas  alunt .  Cuncta  enim,  peren¬ 
nibus  rivis  nutriuntur.  Ibi  aquae  plurimum ,  palus 
nulla :  quia  devexa  terra ,  quidquid  liquoris  accepit f 
nec  absorbuit  ,  effundit  in  Tyberim.  Medios  ille 
agros  secat ,  navium  patiens ,  omnesque  fruges  deve¬ 
llit  in  urbem ,  hyeme  dumtaxat  et  vere:  aesta.te  sum- 
mittitur ,  immensique  fluminis  nomen  arenti  alveo 
deserit ,  autumno  resumit.  Magnam  capies  volupta¬ 
tem  ,  si  hunc  regionis  situm  e  monte  prospexeris. 
Neque  enim  terras  tibi ,  se<i  formam  aliquam ,  ad 
eximiam  pulchritudinem  pictam ,  videberis  cernere  ; 
ea  varietate ,  ea  descriptione ,  quocunque  inciderint, 
oculi ,  reficiuntur .  Ep.  5,  6. 

Maffei .  Storia  delle  Indie  trad.  dal  Serdonati. 
LAsola  di  Taprobana. 

2.  Cicero  de  providentia  divina  disputans  : 

Z/ice£  enim  iam ,  ait,  remota  subtilitate  disputandi ^ 
oculis  quodammodo  contemplari  pulchritudinem  re¬ 
rum  earum,  quas  divina  providentia  dicimus  con¬ 
stitutas. 

Ac  principio  terra  universa  cernatur ,  locata  in 
inedia  mundi  sede ,  solida  et  globosa ,  et  undique  ipsa 
in  sese  nutibus  suis  conglobata ,  vestita  floribus , 
herbis ,  arboribus ,  frugibus :  quorum  omnium  incre¬ 
dibilis  multitudo  insatiabili  varietate  distinguitur . 
Adde  huc  fontium,  gelidas  perennitates,  liquores  per¬ 
lucidos  amnium ,  riparum  vestitus  viridissimos ,  spe 
luncarum  concavas  altitudines,  saxorum  asperitates , 
impendentium  montium  altitudines .  imm.ensitatesque 


DE  DESCRIPTIONE  165 

camporum:  adde  etiam  reconditas  auri  argentique 
venas ,  infinitamque  vim  marmoris.  Quae  vero ,  et 
quam  varia  genera  bestiarum  vel  cicurum  vel  fera¬ 
rum'?  qui  volucrum  lapsus  atque  cantus  ?  qui  pecu¬ 
dum  pastus  ?  quae  vita  sylvestrium  ?  Quid  iam  de 
hominum  genere  dicam  ?  qui  quasi  cultores  terrae 
constituti ,  non  patiuntur  eam  nec  immanitate  bel- 
luarum  eff errari,  nec  stirpium  asperitate  vastari : 
quorumque  operibus  agri,  insulae,  litoraque  collu¬ 
cent,  distincta  tectis  et  urbibus.  Quae  si,  ut  animis, 
sic  oculis  videre  possemus,  nemo  cunctam  intuens 
terram  de  divina  ratione  dubitaret. 

At  vero  quanta  maris  est  pulchritudo?  quae  spe¬ 
cies  universi?  quae  multitudo  et  varietas  insularum? 
quae  amoenitates  orarum  et  litorum,  ?  quot  genera 
quamque  disparia  partim  submersarum,  partim  flui¬ 
tantium  ei  innantium  belluarum,  partim  ad  saxa ■ 
nativis  testis  inhaerentium  ?  Ipsum  autem  mare  sic 
terram  appetens  litoribus  alludit,  ut  una  ex  duabus 
naturis  condata  videatur. 

i . 

JExinde  mari  finitimus  aer  die  et  nocte  distingui¬ 
tur,  isque  tum  fusus  et  extenuatus  sublime  fertur  ; 
tum  autem  concretus ,  in  nubes  cogitur,  humoremque 
colligens  terram  auget  imbribus ;  tum  effluens  huc  et 
illuc,  ventos  efficit.  Idem  annuas  frigorum  et  calo¬ 
rum  facit  varietates ;  idemque  et  volatus  alitum  su¬ 
stinet,  et  spiritu  ductus  alit  et  sustentat  animantes . 

Restat  ultimus,  et  a  domiciliis  nostris  altissimus, 
omnia  cingens  et  coercens,  caeli  complexus ,  qui  idem 
aether  vocatur,  extrema  ora  et  determinatio  mundi: 
in  quo  cum  admirabilitate  maxima  igneae  formae 
cursus  ordinatos  definiunt.  De  nat.  (leor.  2,  89. 

202.  Huinsmodi  igitur  descriptionem  facturus 

inprimis  rem  ipsam  recte,  dilucide  et  acriter  co¬ 
gita,  quin  etiam  in  ea  contemplanda  mentem  usque 
defige.  Illud  deinde  quaere,  quod  pro  rei  natura  et 
descriptionis  fine  praecipuum  est,  ad  quod  reliqua 
referantur  *). 

*)  Hoc  praecipuum,  quam  nonnulli  vocant  descriptionis  notam 
characteristicam,  Plinius  enuntiavit:  Regionis  forma  pulcher¬ 
rima,  apud  Ciceronem  a  fine  cognoscitur;  vult  enim  ex  admi¬ 
rabilitate  rerum  omnium  rectorem  mundi  et  moderatorem  de¬ 
monstrare.  Nisi  vero  lioc  cognitum  habueris ;  nec  rerum  di¬ 
cendarum  nec  verborum  ipsorum  delectum  recte  instituere 
poteris. 

Ex  iis,  quae  in  re  meditanda  notasti,  deligenda 
sunt,  quae  maius  aliquod  momentum  habent,  ei 
generatim  pauca,  praesertim  cum  describuntur  ina 
nima  *).  Momentum  autem  illud  ex  ratione,  quam 
quaeque  cum  fine  descriptionis  habent,  aestiman 
dum  est.  Illud  etiam  recte  monent,  in  minutis  re 
bus,  maxime  si  delectandi  gratia  describantur, 
diffusius  orationem  versari  posse.  —  Vide  de  Se 
nect.  c.  15. 

*)  Nusquam  alibi  magis,  quam  in  hoc  genere  multitudo  rerun» 
sermonem  inobscurat ;  vide,  quam  pauca  Cicero  ex  rerum  uni¬ 
versitate  delegerit ,  quam  multa  etiam  Plinius  transierit,  - 
Omnino  id  statuas,  hanc  rerum  brevitatem,  sed  eam  sagaciter 
delectam,  tanti  esse,  ut  nihil  pluris  (n.  131). 

203.  De  dispositione  si  quaeris,  initio  fere  con 
venit,  totius  rei  lineamenta  paucis  adumbrare  , 
partes  deinde  ita  sine  saltu  et  intercapedine  per¬ 
curre,  ut  is,  qui  legit,  quam  facillime  animo  sequi, 
et  universae  rei  speciem  intueri  possit  *). 

*)  Prima  illa  lineamenta  fecit  Plinius:  Imaginare  amphitealrum 
aliquod  immensum,  el  quale  sola  rerum  natura  possil  effinaere. 

Lata  et  diffusa  planities  montibus  cingitur.  — Cicero:  Ac  prin¬ 
cipio  terra  universa  cernatur ,  locata  in  media  mundi  sedes  so¬ 
lida  et  globosa,  et  undique  ipsa  in  sese  nutibus  suis  conglobata. 
—  Vide  deinde,  quam  lenis,  quam  naturalis  sit  apud  utrumque 
ad  varias  paries  transitus,  quam  facilis  totius  rei  aspectus.  Id 
quidem  in  opere  alieno  consideranti  facile  factu  videtur,  quia 
scilicet  naturale  est:  sed  experienti  vix  quidquam  difficilius 

204,  Verba  quoque  selecta  sint,  et  pauca.  Seli¬ 
genda  autem  sunt  maxime  propria,  significantia  et 
vivida,  ut  illa:  fontium  gelidas  'perennitates,  et  quae 
sequuntur  in  eadem  periodo:  — quorumque  operibus 
agri ,  insulae  litoraque  collucent;  —  quot  genera , 
quamque  disparia  inhaerentium  etc.;  volatus  alitum 
sustinet  etc.  Vulgaria,  si  multa  sunt,  lentam  et 
obscuram  orationem  reddunt ;  magnifica  vero  et 
splendida,  si  in  rem  conveniunt  et  modice  usur¬ 
pantur,  procul  dubio  exornant ;  sin  minus,  fasti¬ 
dio  erunt.  Ita  in  pictura  iusta  variorum  colorum 
temperatio,  non  prodiga  lucidissimorum  effusio 
laudatur. 

Illud  tandem  in  hac  descriptione  praecipue  ca¬ 
vendum  est,  ne  languescat:  quare  iuverit  quae  in 
rebus  consideras,  ad  hominum  vitam  referre,  actio¬ 
nes,  casus,  colloquia,  animi  motus  paucis  verbis 
intexere. 

205.  Quod  denique  ad  usum  pertinet,  generatim 
haec  rerum  descriptio  sit  rara,  nisi  operis  ratio  fre¬ 
quentiam  fecerit  necessariam.  Nam  qui  voluptatis 
causa  multas  easque  longas  huius  generis  descri¬ 
ptiones  libro  intexunt,  vel,  quod  peius  est,  iis  solis 
librum  componunt,  quam  quaerunt,  legentis  dele¬ 
ctationem ,  minime  assequuntur.  Maximi  quique 
scriptores  tum  prisci  tum  hodierni  rari,  mediocres 
in  hoc  genere  frequentissimi  esse  solent. 

Schol,  Commemorari  liic  etiam  solet  imago'  oratoria  vel  poetica, 
quae  est  rei  vel  personae  brevissima  descriptio,  ut: 

Aeneas  moesto  defixus  lumina  vultu 
Ingreditur .  Aen.  6,  156. 

Erat  admodum  amplum  et  excelsum  signum  cum  stola;  verum* 
tamen  inerat  in  illa  'magnitudine  aetas  atque  habitus  virginalis. 
Sagittae  pendebant  ab  numero ;  sinistra  manu  retinebat  arcum, 
dextra  ardentem  facem  praeferebat.  De  sign.  34. 

Art.  II. 

DE  NOTATIONE  MORUM 

Quid  per  mores  mtelligatur ;  quibus  rebus  notentur 

n.  206 ;  quae  huius  descriptionis  sint  dotes  n.  207 ; 

qualis  elocutio  n.  208. 

206.  Vocabulo  morum  hic  non  tam  ipsi  mores, 
quam  eorum  proprietas  designatur  ,  quam  graeco 
vocabulo  character  dicimus.  Xapuy.zrip  enim  genera¬ 
le  im  nota  est ,  qua  res  alia  ab  alia  discernitur. 
Quare  cum  de  homine  loquimur  ,  propriam  quan- 
dam  eius  conformationem  intelligimus,  qua  distin¬ 
guitur  ab  aliis. 

Itaque  morum  notatio  iis  reDus  constat,  quibus 
propria  hominis  conformatio  effici,  quibusque  co¬ 
gnosci  solet  Efficitur  autem  non  a  sola  cuius¬ 
vis  natura  et  indole  ,  sed  etiam  a  patria,  aevo, 
educatione,  aetate,  vitae  genere  et  consuetudine. 

In  ipsa  deinde  descriptione  non  modo  animi  et 
corporis  dotes  in  universum  significantur,  sed  mo¬ 
dus  etiam  loquendi,  agendi,  iudicandi;  lineamenta 
oris,  et  totius  corporis  figura  ;  incessus,  habitus 
denique  totus;  quia  his  omnibus,  qui  et  qualis  homo 
sit,  deprehenditur. 

Missus  Hannibal  in  Hispaniam  prinno  statim  ad¬ 
ventu  omnem  exercitum  in  se  convertit.  Hamilcarem 

iuvenem  redditum  sibi  veteres  milites  credere  ;  eum - 
dem  vigorem  in  vultu  vimque  in  oculis ,  habitum  oris 
lineamentaque  intueri ;  dein  brevi  effecit ,  ut  pater  in 
se  minimum  momentum  ad  favorem  conciliandum 
esset.  Nunquam  ingenium  idem  ad  res  diversissimas , 
'parendum  atque  imperandum,  habilius  f  uit .  Itaque 
haud  facile  discerneres ,  utrum  imperatori ,  an  exer¬ 
citui  carior  esset:  neque  Hasdrubal  alium  quemquam 
praeficere  malle  ,  ubi  quid  fortiter  ac  strenue  aqen - 
dum  esset ;  neque  milites  alio  duce  plus  confidere , 
emf  audere.  Plurimum  audaciae  ad  pericula  capes¬ 
senda  ,  plurimum  consilii  inter  ipsa  pericula  erat  ; 
nullo  labore  aut  corpus  fatigari  ,  animus  vinci 
poterat  ;  caloris  ac  frigoris  patientia  par  ;  cibi  po¬ 
tionisque  desiderio  naturali ,  non  voluptate ,  modus 
finitus  ;  vigiliarum  somnique  nec  die ,  wec  nocte  di¬ 
scriminata  tempora  ;  id  quod  gerendis  rebus  super - 
esset ,  quieti  datum  :  ea  neque  molli  strato ,  neque 
silentio  arcessita  ;  multi  saepe  militari  sagulo  oper¬ 
tum ,  humi  iacentem  inter  custodias  stationesque  mi¬ 
litum  conspexerunt.  Vestitus  nihil  inter  aequales 
excellens  ;  arma  atque  equi  conspiciebantur.  Equi¬ 
tum  peditumque  idem  longe  primus  erat  ;  princeps 
in  praelium  ibat :  ultimus  confecto  praelio  excedebat . 
Has  tantas  viri  virtutes  ingentia  vitia  aequabant  : 
inhumana  crudelitas ;  perfidia  plus  quam  Punica; 
nihil  veri ,  nihil  sancti ,  nullus  deum  metus ,  nullum 
iusiurandum ,  nulla  religio.  Cum,  hac  indole  virtu¬ 
tum  atque  vitiorum  triennio  sub  Hasdrubale  impera¬ 
tore  meruit :  nulla  re,  quae  agenda  audendaque  ma¬ 
gno  futuro  duci  esset,  praetermissa.  Tit.  Liv.  21,  4. 

Pallavicini,  Storia  dei  Cone,  di  Trento.  1. 1.  c.  4. 
Oarattere  di  Lutero. 


170  ARTIS  DICENDI  P.  II.  CAP.  III. 

207.  Notatio  morum  sit  vera,  propria,  definita 
et  aequabilis.  Veritas  in  hominibus,  de  quibus  hi¬ 
storiae  referunt,  summa  fide  tenenda  est ;  in  per¬ 
sonis  fictis  veri  sit  quam  magna  similitudo.  Ut 
propria ,  ici  est  minime  communis  sit,  iuvat  inpri- 
mis  notare  ,  quae  eminent ,  et  tamquam  primaria 
quaedam  lineamenta  designari  poterunt.  Ceterum 
hinc  est,  cur  homines  vulgares,  qui  a  reliquis  nihil 
admodum  differunt,  huic  descriptionis  generi  non 
conveniant.  — Definita  plerumque  erit  notatio,  si 
propria  est.  Videndum  tamen,  ut  quae  sunt  in  re¬ 
bus  propria ,  verbis  etiam  minime  vagis  enuntie¬ 
mus.  Proderit  etiam  saepe  disparia  coniungere  , 
modo  aequabilis  notatio  sibique  constans  maneat  , 
ut  nihil  in  sequentibus  occurrat ,  quod  prioribus 
repugnet. 

208.  Elocutio  optima  acris  ,  concisa  et  gravis. 

Lucius  Catilina ,  nobili  genere  natus ,  fuit  magna 

vi  et  animi  et  corporis ,  sed  ingenio  malo  pravo  que. 
Huic  ab  adolescentia  bella  intestina  ,  caedes  ,  ra¬ 
pinae  ,  discordia  civilis  grata  fuere ,  ibique  iuventu- 
tem  suam  exercuit.  Corpus  patiens  inediae ,  vigiliae , 
algoris  supra  quam  cuiquam  credibile  est.  Animus 
audax ,  subdolus ,  varius )  cuiuslibet  rei  simulator  ac 
dissimulator  ,  alieni  appetens ,  sui  profusus,  ardens 
in  cupiditatibus  satis  eloquentiae ,  sapientiae  parum . 
Vastus  animus ,  immoderata ,  incredibilia ,  nimis  alta 
semper  cupiebat.  Sali.  Cat.  5. 

S cltol.  Neque  singulorum  modo  hominum  mores,  sed  etiam  po¬ 
puli  et  aetates  populorum  eadem  ratione  describuntur.  Vide 
apud  Sali.  Cat.  c.  8.;  Tacit.  Germ.  c.  14.;  Demoslh.  Phil.  III 
et  Olynth.  III, 

CAPUT  IV. 

DE  VITIS 

Quid  huic  generi  propositum ;  quae  prima  cura 

n.  209;  quis  rerum  delectus  habendus  n.  210 ; 

quae  de  ipsa  narratione  n.  211. 

209.  Vita  hio  dicitur  narratio  vel  descriptio  vi¬ 
tae.  Huic  autem  generi  propositum  est,  una  cum 
actis  fatisque  indolem  hominis  et  mores  ostendere . 

Prima  igitur  cura  esse  debebit,  ut  persona  seli¬ 
gatur,  cuius  vita  et  mores  digna  sint,  quae  memo¬ 
riae  prodantur.  Gesta  quidem  et  eventa  magna  esse 
et  insolita,  necesse  non  est,  quamquam  id  melius; 
at  certe  ingenium  et  mores  illius,  cuius  vita  scri¬ 
bitur  ,  ne  sint  communes  ,  res  vero  gestae  saltem 
cognitu  iucundae. 

210.  Perum,  quae  permagni  momenti  sunt,  nul¬ 
lam  esse  omittendam,  patet,  reliquarum  ad  propo 
situm  huius  operis  et  legentium  delectationem  pru- 
dentissimus  selectus  faciendus. 

Saepe  enim  rebus  parvis  iisque  perpaucis  indoles 
et  mores  praeclare  ostenduntur,  quod  exemplo  Xe¬ 
nophontis  monstratur  n.  131.  Ut  vero  narratio  va¬ 
rietate  delectet,  non  semper  in  rebus  illis  gravis¬ 
simis  versari  debet,  sed  aliquando  iucunda,  licet 
per  se  ipsa  minora,  tractare. 

Digressiones  autem  in  hoc  genere  et  utiles  et  iu¬ 
cundae  esse  poterunt,  praesertim  in  aliorum  homi¬ 
num  vel  temporis,  quo  is  cuius  narrantur  fata  vi¬ 
xit,  historiam. 

211.  Iam  vero  in  ipsa  narratione  haec  potissi¬ 
mum  servanda  sunt :  1.  Ut  res  verae  certaeque  esse 
debent,  sic  etiam  in  iis  demonstrandis  nulla  sit  in¬ 
temperantia,  quae  sive  ad  laudandum,  sive  ad  vi¬ 
tuperandum  a  veri  ratione  deflectat.  2.  Causae 
autem  et  rerum  nexus  ita  ostendendi  sunt,  ut  non 
solum  intelligatur  ,  qualis  ille  fuerit,  cuius  vita 
narratur,  sed  etiam  quomodo  talis  effectus  sit. 
3.  Stilus  denique  etsi  generatim  simplicis  narra¬ 
tionis  est,  tamen  pro  re  nata  ad  illud  ornatius 
describendi  genus  aliquando  assurgit. 

CAPUT  V. 

D E  HISTORIA 

Quot  sint  historiae  genera;  quis  fructus  n.  212; 
quae  prima  historiae  lex  n,  213;  quae  porro  in 
rebus  ipsis  praestanda  n.  214;  quae  stili  historici 
virtutes  n.  215 ;  quid  de  concionibus  n .  216 ; 
quae  harum  forma,  n.  217  ;  quae  elocutio ,  et  unde 
in  hac  perspicuitas  ,  vis,  brevitas  et  motuum  ce¬ 
leritas  n.  218. 

212.  Historiae  triplex  est  divisio:  in  generalem 
et  propriam  (vel  specialem) ;  in  sacram  et  profa¬ 
nam;  in  chronicam,  pragmaticam  et  philosophicam. 
—  Chronica  dicitur,  quae  res  nude  et  simpliciter 
ordine,  quo  evenerunt,  adnotafc;  pragmatica  quae 
causas  quoque  eventorum  ostendit,  omnemque  re¬ 
rum  varietatem  uno  quodam  vinculo  continet ;  phi¬ 
losophica  ,  quae  in  fatis  hominum  et  rebus  gestis 
aeternae  sapientiae  rationes  demonstrat. 

Haec  ergo  postrema  non  tam  historia,  quam  di¬ 
sputatio  de  historia  dicenda  est ;  contra  illa  quae 
chronica  dicitur  ,  materiam  tantam  subministrat 
scribendae  historiae,  unde  medium  illud  genus  est, 
quae  vere  et  oroprie  dicitur  historia  *). 

*)  Nonnullis  tamen  libris  ,  qui  modestum  nomen  annalium  vel 
commentariorum  ferunt,  iusla  historia  continetur. 

Historia  autem  non  id  modo  efficit,  ut  eorum, 
quae  ante  nos  gesta  sunt,  memoriam  conserve¬ 
mus,  sed  etiam,  ut  recte  eadem  iudicemus  *). 

*)  Ex  hoc  intelligitur  admirabilis  historiae  utilitas,  quae  cum  si! 
testis  temporum  et  nuntia  vetustatis,  iure  est  vitae  magistra 
et  lux  veritatis  a  Tullio  appellata  (De  or.  2,  9).  Si  enim  ipsa 
vita  nos  experientia  multarum  rerum  erudit;  historia  non 
unius  aetatis  nec  paucorum  hominum,  sed  multorum  populo¬ 
rum  et  omnium  aetatum  gestis  et  fatis  ante  oculos  positis,  de¬ 
monstrat,  quid  res  quaevis  in  usu  vitae,  quid  in  civitatum  admi- 
nistratione  valeat.  Tum  eadem  invicto  robore  confirmat,  quae 
sapienter  de  virtute  et  vitio  praecipiuntur;  necnon  quae  de 
Dei  adoranda  providentia  sancte  credimus,  velut  magno  in  spe¬ 
ctaculo  revelat.  Accedit  ad  mentis  eruditionem  animi  in  omnem 
honestatem  inflammatio ,  et  ipsa  delectatio  humanissima. 


218.  Prima  autem  est  lex  historiae  ,  ne  quid 
falsi  dicere  audeat;  deinde  ne  quid  veri  non  au¬ 
deat  ")  ;  ne  qua  suspicio  gratiae  sit  in  scribendo, 
ne  qua  simultatis  *■*).  De  or.  2,  15. 


‘)  Hac  lege  historicus  hoc  magis  tenebitur,  quod  sive  fingende 
sive  tacendo  mendax  esse  non  poterit  sine  magna  in  plurimos 
et  saepe  in  universum  genus  humanum  fraude  et  iniuria. 

**)  Non  solum  tamen  hominum  gratia  vel  simultas,  sed  virtutis 
quoque  et  praecipue  religionis  odium  vel  ignoratio  persaepe 
facit,  ut  a  veritate  historici  deflectant.  Et  tale  quidem  prolium 
studium  omni  alio  detestabilius  est. 

214.  Rerum  ratio  ordinem  temporum  deside¬ 
rat  ,  regionum  descriptionem :  vult  etiam  ,  quo¬ 
niam  in  rebus  magnis  memoriaque  dignis  consilia 
primum,  deinde  acta  ,  postea  eventus  exspectan¬ 
tur,  et  de  consiliis  significari,  quid  scriptor  pro¬ 
bet,  et  in  rebus  gestis  declarari,  non  solum  quid 
actum  aut  dictum  sit,  sed  etiam  quomodo ,  et  cum 
de  eventu  dicatur,  ut  causae  explicentur  omnes 
vel  casus  vel  sapientiae  vel  temeritatis;  horni  - 
numque  ipsorum  non  solum  res  gestae,  sed  etiam, 
qui  fama  ac  nomine  excellant ,  de  cuiusque  vita 
atque  natura.  Id. 

Schul.  Scriptorem,  quit*  probet,  significare,  recentiores  nonnulli 
vetant,  quin  etiam  ita  scribere  iubent,  ut  ne  appareat  quidem, 
quam  religionem,  quas  vivendi  rationes  sequatur.  Cavere  qui¬ 
dem  historicus  debet,  ne  veritatis,  quamvis  certae  et  sanctae 
amore  res  aliter  accidisse  vel  credat  vel  narret,  quam  reapse 
acciderunt,  in  iudicandis  etiam  rebus  et  personis  parcus  et 
brevis  esse  debebit ;  sed  ut  nuiia  natione,  quid  sentiat,  decla¬ 
ret,  non  est  pustulandum.  Nam  ut  illud  mittam,  non  esse  po¬ 
stulandum,  quod  fieri  a  nemine  possit;  hoc  novum  praeceptum 
ex  impia  doctrina  derivatum  esi,  quae  nullam  e^se  veritatem 
ponit,  de  qua  hominibus  salis  constiterit,  quamque  in  du¬ 
bium  vocare  nefas  sit.  Deinde,  ut  recte  notavit  Blair,  hoc 
modo  historia  dignitate  spoliatur  sua,  iniucunda  fit  et  frigida. 
Praei.  30. 

215.  Stilus  praeter  dilucidam  rerum  demon¬ 
strationem  inprimis  dignitatem  habeat  et  suavi¬ 
tatem.  Dignitas  non  iocos  solum  et  ineptias,  sed 
etiam  ornamentorum  luxuriem  ,  maxime  autem 
vilia  quaevis  et  inficeta  excludit.  De  suavitate 
autem  Tullius  :  Genus  orationis ,  fusum  atque 
tractum,  et  cum  lenitate  quadam  aequabili  pro¬ 
fluens,  sine  hac  iudiciali  asperitate  et  sine  sen¬ 
tentiarum  forensium  aculeis  persequendum  est. 
i.  c. 

216.  Scriptores  veteres  narrationi  frequenter 
oratiunculas  intexere  solebant  :  quae  conciones 
vulgo  appellantur,  propterea  quod  pleraeque  ad 
plebem  vel  milites  habebantur. 

Schol.  Hoc  ornamentum,  quod  omnes  mirifice  delectare  faten¬ 
tur,  plerique  tamen  hodie  reiiciunt,  eo  quod  omnis  fictio  histo¬ 
riam  dedeceat.  Responderi  possit,  non  tantam  esse  in  ea  re 
fingendi  licentiam,  quanta  prima  specie  videatur;  sed  quidqu.d 
sit  de  hac  controversia,  ut  cum  utilitate  historicos  legas,  id 
enim  solum  praecepta  nostra  spectant,  aliqua  de  his  oratio¬ 
nibus  praecepta  breviter  libi  proponam,  iam  nunc  non  inutilia, 
Dost  explicatam  vero  relhoricam  maiori  fructu  recolenda. 

217.  Harum  igitur  concionum  forma  fere  est 
simplicissima:  1.  Modo  breve  exordium  ab  ad- 
iunctis  praemittitur,  modo  statim  ad  rem  ipsam 
et  animorum  motus  venitur.  2.  Aff er untur  deinde 
argumenta  pauca,  sed  selecta;  plerumque  ex  iis 
quos  locos  morales  dicunt,  petita,  ab  honesto  sci¬ 
licet,  utili,  facili,  glorioso,  iucundo,  necessario. 
3.  Ex  his  illa  primo  loco  ponenda  sunt ,  quae 
non  solum  attentionem  quamlibet,  sed  motus  ani¬ 
morum  excitare  possunt.  Ultimo  autem  loco  ar¬ 
gumentum  maxime  robustum  tractari  solet.  4.  Ple¬ 
rumque  conclusio  verbis  paucis,  sed  robore  plenis 
subiicitur. 

218.  Dictio  ad  popularem  sensum  et  rerum  , 
quae  aguntur,  conditionem  sit  accomodatissima. 
Ex  quo  generali  documento  non  solum  colligitur, 
quae  sint  virtutes  dicendi  in  hoc  genere  maxime 
petendae  ,  sed  etiam  quo  pacto  obtineri  possint. 

Requiruntur  scilicet  perspicuitas  summa,  vis, 
brevitas  et  motus  celerrimi.  Porro 

Perspicuitas  obtinetur,  si  seligantur  argumenta. 

quae  paucis  et  apertis  rationibus  declarari  possunt; 
si  illustrentur  maxime  similitudinibus,  exemplis, 
comparatis  et  contrariis;  si  verba  sint  usitatis¬ 
sima  et  luminosa,  ambitus  non  implicati  et  ple¬ 
rumque  breves. 

Vis  nascitur  ex  argumentis,  quae  a  praesenti 
rerum  statu  deprompta,  et  consentane-a  sunt  in¬ 
doli  et  studiis  eorum  ,  qui  audiunt  :  lii  autem 
solent  rebus  necessariis  et  utilibus  praecipue  com¬ 
moveri.  Verborum  vis  cum  ex  iis  oritur,  quae  ge- 
neratim  orationem  gravem  faciunt,  tum  maxime 
ex  reliquis  duabus  virtutibus: 

Brevitas  tum  rerum  tum  verborum  liic  eo  ma¬ 
gis  sectanda  ,  quod  in  ea  rerum  conditione  ,  in 
qua  tales  conciones  habentur,  multitudo  hominum 
minus  etiam,  quam  alias  in  rem  unam  diu  ani¬ 
mum  intendere  solet. 

Celeres  autem  motus  agitare  eam  orationem  de¬ 
bent,  quae  non  modo  rem  agendam  spectat,  sed 
ipsas  inter  res  agendas  habetur  ,  et  plerumque 
ad  subitaria  consilia  incitat. 

CAPUT  VI. 

DE  DIALOGO 

Quid  sit  dialogus  ,  et  quibus  a  vera  collocutione 
differat;  quomodo  dividatur  n.  219 ;  quae  sint 
partes  eius ;  quid  de  exordio  n.  220 ;  quid  in 
tractatione  praestandum  n.  221;  quid  in  conclu¬ 
sione  n.  222;  quae  deceat  elocutio  n.  223 ;  quid 
de  personarum  moribus  n.  224. 

219.  Dialogus  hic  dicitur  scriptum,  in  quo  duo 
vel  plures  de  re  certa  et  definita  colloquentes  fa- 

cimus.  Fit  ergo  ad  imitationem  verae  collocutio¬ 
nis,  sed  tribus  ab  ea  differt:  1.  arctius  in  re  una 
continetur  ;  2.  rem  pro  consilio  scriptoris  totam 
absolvit  et  accuratius  expendit ;  3.  dicendi  modum 
postulat  paulo  elegantiorem  ,  fere  ut  de  epistola 
dictum  est  (n.  178). 

Dividunt  dialogos  in  philosophicos  et  describen¬ 
tes.  In  illis  doctrina  aliqua  traditur  vel  quaestio 
agitatur  ,  quales  sunt  Ciceronis  et  Platonis  ;  in 
bis  bominum  indoles,  mores  et  vitae  rationes  per 
ipsorum  sermones  declarantur,  ut  apud  Lucianum. 

- — Sed  buic  divisioni  non  nimis  inhaerendum  est. 
Nam  ipsa  dialogi  natura  ita  fert,  ut  et  cum  quae¬ 
stio  philosophica  disceptatur,  colloquentium  mores 
atque  ingenia  monstrentur,  et  cum  horum  notatio 
maxime  intenditur  ,  argumentum  tamen  aliquod 
paulo  accuratius  sermone  tractetur.  Quin  etiam 
ambo  genera  omnino  permisceri  possunt,  ut  apud 
Xenophontem  in  memorabilibus  Socratis.  Et  hoc 
quidem  mixto  genere  optime  monstrari  potest  , 
quo  pacto  ex  indole  atque  moribus  hominum  ple¬ 
rumque  pendeat  sententia ,  quam  quisque  de  r  e 
controversa  sequatur. 

220V  Partes  dialogi  distinguuntur  exordium  , 
tractatio,  conclusio.  Quae  vero  de  his  dicuntur, 
potissimum  philosophico  conveniunt. 

Exordium ,  in  quo  personae  et  argumentum  dia¬ 
logi  innotescere  debent,  peti  solet  a  causa  et  ad- 
iunctis  colloquii  *). 

*)  Huiusmodi  ingressus  si  appositesapieuterque  inventus  sit,  non 
vulgari  ornamento  est.  Vide  Cic.  de  orat,  et  Piat.  Phaed.  — 
Sed  tamen  non  solum  Lucianus  in  brevioribus  illis  dialogis,  sed 
nonnunquam  etiam  Plato  in  gravissimis,  omissa  narratione,  ab 
ipso  colloquio  incipit. 

KleUTGEN  -  Ars  dicendi  12 

Saepe  autem  dialogus  a  narratione  non  tantum 
inchoatur,  verum  eadem  iucunde  interrumpitur. 
Quod  genus  recentiores,  ut  qui  divisionum  et  no¬ 
minum  sint  studiosiores,  historicum  dialogum,  ap¬ 
pellant. 

221.  In  tractatione  quaestio  proposita  excutienda 
atque  omni  ex  parte  i] lustranda  est.  Quapropter 
danda  est  opera,  ut  argumenta  apte  et  distincte 
disponantur,  dilucide  et  accurate  explicentur.  In 
quo  videndum  erit,  ut,  quae  ad  suavitatem  con¬ 
ciliandam  inseruntur,  episodia  parva,  interroga¬ 
tiones  et  id  genus  alia,  rerum  ordini  et  subtili 
tractationi  non  solum  ne  officiant,  sed  etiam  in¬ 
serviant;  quod  qui  fieri  possit,  opera  iam  laudata 
attente  legentibus  commonstrabunt. 

In  hac  autem  disceptatione  personarum  ratio 
duplex  est:  aut  enim  inter  colloquentes  unus  est 
doctrina  et  aetate  conspicuus,  ut  magister  inter 
discipulos,  senex  inter  adolescentes;  aut  variae 
de  argumento  sententiae  ita  inter  colloquentes 
distribuuntur ,  ut  singuli  ,  quod  verum  putant , 
contra  alios  certando  defendant.  Hoc  cum  fit,  non- 
nunquam  etiam  arbiter  controversiae  statuitur. 

222.  In  conclusione  nunc  colloquentes  de  sen¬ 
tentia  una  conveniunt,  nunc  in  sua  quisque  opi¬ 
nione  persistunt  ,  nunc  etiam  sermonem  abrum¬ 
punt.  Et  abrumpi  quidem  dialogus  potest  ,  cum 
quaestio  pro  scriptoris  consilio  satis  excussa  est ; 
nunquam  autem  temere  et  inconsulto.  Ceterum 
naturalis  et  conveniens  exitus  haud  raro  perquam 
difficilis  est  inventu. 

223.  Dicendi  genus,  etsi  generatim  tenue  esse 
debeat  ,  pro  rerum  tamen  personarumque  condi- 

tione  aliquando  ad  medium  ,  quin  etiam  ad  su¬ 
blime  attolli  potest.  Virtutes  autem  dialogi  pro¬ 
priae  sunt  nativa  et  simplex  rerum  expressio ,  dictio 
facilis  et  ad  similitudinem  vitae  composita. 

224.  Quoniam  denique  in  quovis  dialogo  mul¬ 
tum  refert,  colloquentium  naturam  et  mores  quam 
optime  effingi,  omnia,  quae  liac  de  re  supra  prae¬ 
cepimus,  hic  quoque  sollerter  custodienda  sunt  *) ; 
illud  autem  inprimis  videndum,  ut  notetur  pro¬ 
prietas,  qua  eorum,  qui  disputant,  mores  distin¬ 
guuntur. 

*)  Praecepta  de  notatione  morum  in  dialogo  multo  sunt  diffici¬ 
liora  servatu,  quod  in  eo  mores  non  continenti  descriptione, 
sed  sermocinandi  ratione  sensim  ostenduntur.  Et  quia  item 
magni  laboris  est,  rem  ad  disputandum  propositam  per  collo¬ 
quia  iucunde  et  tamen  definite  et  subtiliter  exponere;  ideo 
ad  hanc  formam  dicendi  permagna  facultas,  non  quibusvis  data 
requiritur.  Scientia  quidem  rerum,  quae  disceptantur,  tanta 
opus  est,  ut  eas  non  modo  totas  teneas  perspectas,  sed  etiam 
in  omnem  possis  partem  cogitando  facillime  versare.  Accedat 
oportet  humanarum  rerum  non  vulgaris  cognitio,  decori  sa¬ 
gacissimum  indicium  ,  et  plurima  dicendi  exercitatio. 

CAPUT  I. 

DE  POESIS  NATURA,  FINE  ET  CAUSA 


Qnid  sit  poesis  ,  et  quo  differat  a  soluta  oratione 
n.  225  ;  quis  finis  eius ;  quid  de  mediocri  poeta 
n.  226 ;  quae  mentis  facultas  et  habitus  in  poeta 
requiratur ;  an  necessarius  ille)  qui  furor  dicitur 
n.  227  ;  num \  natura  per  se  sola  sufficiat  n.  228. 

'226.  Poesis  est  ars  dicendi,  quae  exprimit  pul¬ 
chritudinis  speciem  vitam  cum  fictione  imitando. 
Itaque  propositum  poesi ,  pulchri  speciem  expri¬ 
mere  ;  pulchrum  autem  hic  vocatur,  quidquid  sola 
sui  cognitione  animum  voluptatis  sensu  afficit 
(n.  1.)  ;  ergo  non  solum  suave,  formosum,  illu¬ 
stre  ,  sed  sublime  quoque  ,  grave  ,  admirabile. 
2.  Speciem,  quam  mente  tenet,  exprimit  poeta  vera 
ac  potissimum  vitam  imitando ,  ut  scilicet  pulchra 

iis  rebus,  in  quibus  apparent,  ostendat.  3.  Dicitur 
postremo  cum  fictione  imitari  ,  quia  non  tenetur 
res,  quales  sunt  et  contingunt,  lideliter  enarrare, 
sed  quales  esse  possunt  vel  debent  libere  exco¬ 
gitat  ;  ita  nimirum  vera,  quae  imitatur,  fictione 
mutando,  ut  quam  animo  concepit  venustatis  for¬ 
mam,  luculenter  possint  demonstrare  :  bine  ipsum 
nomen  7 xomaig ,  i.  e.  effectio  seu  procreatio.  Quae 
tamen  non  sic  accipienda  sunt  ,  ut  ,  quae  dicat 
poeta ,  conficta  esse  debeant,  verum  ut  possint ; 
nihil  cum  referat,  ficta  an  vera,  modo  verisimilia 
et  ad  carminis  propositum  accommodata  sint  (1). 
Haec  ergo  imitatio  coniuncta  cum  fingendi  liber¬ 
tate,  quae  omnia  ad  operis  pulchritudinem  refert, 
propria  est  poesis  forma  ac  natura. 

Itaque  a  soluta  oratione  differt  poesis  praeci¬ 
pue  quidem  proposito  et  forma,  at  etiam  ornatu 
sermonis  et  numeris. 

Etsi  enim  solutae  quoque  orationis  opera  ve* 
nustate  delectent  ,  non  tamen  ea  in  re  finem  consti¬ 
tutum  habent ;  sed  proposita  est  singulis  propria 
quaedam  vitae  utilitas,  et  hanc  ut  consequantur, 
omnes  tenentur  eorum  ,  quae  dicunt ,  veritatem 
demonstrare.  Ut  autem  poesis  fingendo  a  rerum 
communi  cursu,  sic  eloquendo  a  vulgari  sermone 
frequentius  et  audacius  deflectit,  neque  contenta 
communi  illa,  quam  orator  usurpat,  vocum  mo¬ 
deratione,  certis  et  definitis  numeris  sive  metro 
se  adstringit,  omnia  ad  maximam,  quam  potest, 

(I)  Iiaec  non  ad  sensa  poetae,  quae  procul  dubio  vera  esse  debent, 
«ed  ad  res  externas  et.  facta,  quibus  illa  exprimit,  referenda  esse 
patet.  Atque  omnino  quae  hic  breviter  significantur,  ex  iis,  qude 
postea  de  poetica  fictione  dicturi  sumus,  intelligi  et  explicari 
debent. 

delectationem  machinando.  Hic  vero  sermonis  or¬ 
natus  et  rhythmus  quoniam  ad  integritatem  qui¬ 
dem  ,  sed  non  ad  ipsam  naturam  (seu  essentiam) 
poesis  pertinent ;  ideo  fit,  ut  et  sermo  metro  so¬ 
lutus  ad  poesis  rationem  prope  accedere,  et  quae 
metro  inclusa  sunt,  longius  ab  ea  abesse  possint ; 
atque  ita  difficultas  ,  quam  in  hac  quaestione  re¬ 
feriunt,  solvitur 

*)  Mulla  esi  viris  doctis  de  definienda  poesi  disceptatio.  Recen- 
tiores  plerique,  contenti  propositum  significasse,  poesin  dicunt 
ari  em  pulchritudinis  oratione  exprimendae:  veteres,  Aristote¬ 
lem  secuti,  modum  potius,  quo  fierent  carmina,  respexe¬ 
runt,  atque  poesin  imitationem  vitae  cum  fictione  esse  voluere; 
quam  definitionem  ut  melius  enuntiare»  batteux  imitationem 
dixit  pulchrae  naturae.  Nihil  enim,  inquit,  aliud  est  imitari 
cum  fictione,  nisi  vulgaribus  omissis,  ea  quae  excellunt  in  re¬ 
bus,  ad  formam,  in  qua  ipsius  naturae  perfectio  appareat, 
componere  (cf.  n.  235).  Blair  animi  affectum,  quo  panguntur 
poemata,  potissimum  attendens,  poesin  definit  orationem  per¬ 
moli  animi  et  phantasiae  acrius  incitatae ,  metro  plerumque  ad- 
strictam ;  a  quo  parum  recesserint,  qui  cum  Engel  in  sola  elo¬ 
cutione  omnia  quaerentes,  poesis  naturam  eo  perlinere  affir¬ 
mant,  ut  cogitata  quam  fieri  possit  maxime  ad  vivum  exprimat. 
Postremo  aliqui  solo  metro  contenti  fuere.  —  Definitiones  istae 
omnes  vera  de  poesi  pronuntiant;  quandoquidem  nihil  eorum, 
quae  dicunt,  poesi,  quae  integra  sit,  deesse  potest ;  sed  eo 
inter  se  pugnant,  quod  alia  in  alia  re,  et  in  ea  quidem  sola, 
naturam  poesis  constituunt;  pessime  sane  ultima,  dudum  ab 
Aristotele  (e.  9.)  et  Horatio  (vid.  infra  n.  239)  explosa,  in  solis 
numeris;  sed  neque  feliciter,  quae  illam  proxime  antecedunt, 
in  una  elocutione.  Sermo  enim  commoti  animi,  qui  omnia  ad 
vivum  exprimit,  est  ille  quidem  plane  poeticus,  sed  tamen  per 
se  solus  poesin  a  soluta  oratione  non  satis  discernit;  neque 
tam  natura,  quam  instrumentum  poeticae  artis  appellandus 
mihi  videtur.  Sed  neque  veteres  hanc  naturam  per  imitationem 
cum  fictione  satis  declaraverim!*  JV^uk  et  orator,  ut  exempli» 
utar,  si  forte  causam  exponens  rem  non  fideliter  narrat,  cum 
fictione  imitatur;  quae  tamen  narratio  non  est  poetica,  pro- 
pterea  quod  hic  fingit  accommodate  ad  suum  finem,  i.  e.  ad  uti¬ 
litatem  rei,  fingitque  fraude,  qua  detecta  ipso  fine  frustratur. 
Fictio  igitur  poetica  accuratius  est  declaranda;  declaratur  au- 


DE  POESI  IN  UNIVERSUM  183 

tem  fine.  Postremo  neque  illud  satis  erit  finem  tantum  notaiv 
ut,  eum  dicunt,  poesin  esse  artem  pulchritudinem  exprimendi. 
Saepe  enim  historicus,  orator,  aliique  scriptores  vera  referen¬ 
tes  pulchritudinis  speciem  oratione  exprimunt;  sed  hanc  pul¬ 
chrae  rei  descriptionem  poeticam  non  dicimus,  quia  in  ea  pri¬ 
mum  et  maxime  veritatem  requirimus,  vitiumque  erit,  si  rem 
aliter  quam  est,  perhibuerit.  Poeta  autem  non  vera,  sed  veri¬ 
similia  dicere  tenetur;  et  si  quando  vera  dicit,  non  ideo  dicit, 
quia  vera,  sed  quia  verisimilia  et  ad  finem  eius  sua  sponte  ac¬ 
commodata  sunt.  Et  quoniam  hic  finis  est,  pulchritudine  dele¬ 
ctare,  modo  id  assecutus  fuerit,  non  solum  vitium  non  erit, 
sed  etiam  virtus  finxisse.  Conferatur  Aristoteles  (c.  9.),  qui  in 
hunc  modum  ad  ea,  quae  Blair  aliique  obiecere,  dudum  re¬ 
sponderat. 

226.  Etsi  finis  poesi  proprius  delectatio  est : 
non  ea  tamen  ipsa  omnis  eius  fructus  continetur. 
Nam  et  moratos  homines  efficit,  et  praeclara  im¬ 
buit  doctrina  ,  er  ad  amandam  honestatem  nunc 
dulciter  trahit,  nunc  vehementer  inflammat  (1). 
Quapropter  delectationem  proximum,  multiplicem 
autem  hanc  utililatem  remotum  poesis  finem  recte 
appellaveris. 

Illa  enim  omnia  poesis  consequitur  primum  et 
maxime  ipsa,  quam  effingit ,  pulchritudinis  spe¬ 
cie  ;  tum  etiam  sapienti  doctrina,  quam  saepe  cum 
illa  coniungit.  Quemadmodum  enim  historicus  alii¬ 
que,  quibus  docere  est  praecipuum,  intexunt  operi, 
quae  delectant,  ita  poeta,  quae  erudiunt  *).  Quare 
Horatius : 

Omne  tulit  punctum,  qui  miscuit  utile  dulci, 

Lectorem  delectando,  pariterque  monendo. 

A.  p.  343. 

*  )  In  quam  rem  illud  tamen  recte  monent :  sicut  orator,  quae  ad 
delectandum  adsciscat,  necessitatis  causa  dicere  videatur,  ita 
poetam,  quae  addocendum  intexat,  delectationis  (Batl.  1 ,6,6.) 


(1)  Vide  plura  pro  Archia,  c.  6 

ceterum,  quo  excellentior  poesis- esse  fructus  potest,  hoc 
sane  acrius  incusandi  sunt  ii,  qui  puhcherrima  arte  pravo  con¬ 
silio  abutuntur,  et  quod  ad  bene  beateque  vivendum  est  da¬ 
tum,  in  pestem  generis  humani  et  perniciem  convertunt. 

Ex  fine  poesis  pulchritudine  oblectandi  illud 
quoque  colligitur,  non  posse  in  ea  ut  in  aliis  ar¬ 
tibus,  quae  utile  spectant,  mediocritatem  probari. 

.  Hoc  tibi  dictum 

Tolle  memor:  certis  medium  et  tolerabile  rebus 
Recte  concedi :  consultus  iuris  et  actor 
Causarum  mediocris  abest  virtute  diserti 
Messalae,  nec  scit,  quantum  Cascellius  Aulus ; 

Sed  tamen  in  pretio  est.  Mediocribus  esse  poetis 
Non  homines,  non  di,  non  concessere  columnae. 

Qt  gratas  inter  mensas  symphonia  discors, 

Et  crassum  unguen  tum,  et  Sardo  cum  meile  papaver 
Offendunt,  poterat  duci  quia  coena  sine  istis: 

Sic  animis  natum  inventumque  poema  iuvandis, 

Si  paulum  summo  discessit,  vergit  ad  imum. 

-  A.  p.  367. 

227.  Ad  efficienda  carmina  praeter  eximiam 
fingendi  facultatem  vim  ingenii  et  sapientiam  re¬ 
quiri  liquet  ") ;  sed  recte  insuper  in  poeta  habi¬ 
tum  animi  inesse  volunt,  quo  fiat,  ut  rerum  forma 
et  magnitudine  facile  percellatur  validi  usque  in¬ 
flammetur. 

•)  Sunt  qui  fingendi  facultate  praestantes  ingenio  carent :  hi 
saepe  imagines  agitant,  nulla  subiecta  idonea  sententia,  non 
cohaerentia  miscent, inepta  quaeque  incauti  effundunt  Nempe 

Scribendi  recte  sapere  est  et  principium  et  fons; 

R.  m  tibi  S  >ciat.icae  poterunt  ostendere  chartae, 

Yeibaque  provisam  rem  non  invita  sequentur.  A.  p.  809. 

Habitus  animi,  quem  dixi,  apud  priscos  olarpo; 
i.  e.  furor  appellatur.  Furere  enim  dicebant,  quos 
numine  plenos  putabant  *) ;  quia  vero,  antiqui¬ 
tus  poetae  iidem  erant  vates  et  sacerdotes,  nata 
est  fabula,  poetas,  cum  insolito  animorum  motu 
inflammarentur,  spiritu  divino  agitari ;  quare  Ovi¬ 
dius  : 

At  sacri  vates  et  divum  cura  vocamur: 

Sunt  etiam,  qui  nos  numen  habere  putent. 

Eleg.  in  Tibuli. 

Ceterum  etsi  vehementior  hic  animi  impetus  non 
ubique  sit  necessarius,  eo  tamen  sublimis  illa  et 
non  imitabilis  vis,  qua  poeta  et  assurgit  ipse  et 
secum  lectorem  rapit,  vel  maxime  continetur. 

*)Nee  ineple:  ita  enim,  si  veterum  scriptis  fides,  vates  et  Si¬ 
byllae  quaedam  oracula  fundentes,  se  gerere  solebant,  ul 
magis  a  cacodaemone  in  furorem  acti,  quam  spiritu  divino 
afflati  fuisse  videantur. 


228.  Sed  haec  naturae  dona,  ut  in  oratore,  sic 
in  poeta  arte  et  exercitatione  perficienda  sunt. 

Natura  fieret  laudabile  carmen,  an  arte, 
Quaesitum  est:  ego  nec  studium  sine  divite  vena, 
Nec  rude  quid  possit  video  ingenium :  alterius  sic 
Altera  poscit  opem  res  et  coniurat  amice. 

Qui  studet  optatam  cursu  contingere  metam, 
Multa  tulit  fecitque  puer,  sudavit  et  alsit, 
Abstinuit  Venere  et  vino;  qui  Pythia  cantat 
Tibicen,  didicit  prius  extimuitque  magistrum: 
Nunc  satis  est  dixisse:  Eeo  mira  ooemata  pango. 

Schol.  Hoc  praeceptum,  quod  de  omni  arte  dicendi  liadilur,  hic 
repetii,  quia  opponi  ei  videtur,  quod  vulgo  dicunt,  poetam 
nasci.  Quia  scilicet  poesis  a  communi  dicendi  ratione  toto  ge¬ 
nere  discreta  est,  et  praeterea  nullus  in  ea  mediocritati  est 
locus  propria  quaedam  eaque  excellens  naturae  vis  requiritur. 
Haec  vero  vis  multa  utique  per  se  ipsa  praestat,  non  omnw 
tamen,  non  perfecta. 

Sed  non  solum  ad  discendam  poesin  institutio, 
sed  in  ipso  etiam  opere  diligentia  necessaria  est. 

Nec  virtute  foret  claris  ve  potentius  armis, 

Quam  lingua,  Latium,  si  non  offenderet  unum- 
Quemque  poetarum  limae  labor  et  mora.  Yos,  o 
Pompilius  sanguis,  carmen  reprehendite,  quod  non 
Multa  dies  et  multa  litura  coercuit,  atque 
Perfectum  decies  non  castigavit  ad  unguem. 

4.  p.  289. 

CAPUT  II. 

DE  MATERIA  POESIS 

Quid  de  materia  poesis  generatim  statuendum  n.  229; 
quid  de  venustate  rerum  singularum  n.  230;  utrum 
sensibus  argumentum  obnoxium  esse  debeat  n.  231; 
quae  denique  materia  poesis  maxime  propria 
n.  232. 

229.  Etsi  materia  poesis  nullo  certo  in  genere 
rerum  statuenda  sit,  propterea  quod  in  hoc  poeta 
cum  oratore  prope  idem  est ,  nullis  ut  terminis 
circumscribat  aut  definiat  ius  suum,  quominus  ei 
liceat  eadem  illa  facultate  et  copia  vagari,  qua 
velit  (De  or.  1.  16)  :  nihilominus  recte  statuit 
Aristoteles  ,  non  tam  rerum  permanentium  na- 

turam,  quam  hominum  vitam  propriam  esse  ma¬ 
teriam  poesis :  quare  rerum  descriptiones,  nisi  ad 
vitam  referantur,  frigent  (n.  205.) 

E  vita  igitur  assumpta  materia  videndum,  ne 
sit  trita  et  vulgaris,  sed  eiusmodi,  quae  vel  ve¬ 
nustate  allicere,  vel  excitare  novitate,  vel  per¬ 
movere  magnitudine  possit.  —  Duo  tamen  hic 
notanda  :  1.  Accidit  non  raro  ,  ut  res  vulgaris 
vel  vitae  casus  obvius  in  poeta  sensa  excitet  mi¬ 
nime  trita.  Vide  pulcherrimos  Catulli  hendeca¬ 
syllabos  in  'phaselum ,  Horatii  odam  Integer  vitae, 
et  Diras  in  arborem  (Od.  1,  19;  2,  10).  2.  Ut 
in  picturis,  sic  in  carminibus  interdum  delectant 
res  plane  communes  ,  quod  ad  vivum  expressae 
sunt:  scilicet  hoc  etiam  habent  artium  opera,  ut 
non  solum  praeclara  rerum,  quae  finguntur,  spe¬ 
cie,  sed  ipso  etiam  imitationis  artificio  placeant. 
Cf.  n.  33. 

230  Etsi  opus  poetae  totum  pulchritudine  ni¬ 
tere  debeat,  non  tamen  ideo  res,  quas  dicit,  sin¬ 
gulae  suapte  natura  pulchrae  sint  necesse  est  ; 
imo  vero  foeda  quoque  et  horrida  tractare  po¬ 
terit,  modo  nec  in  illis  commoretur  diutius  *), 
et  horridis  magnitudinem  quandam  et  dignitatem 
consociet  **). 

*)  Foeda  dicuntur,  vel  ut  risum  moveant,  ut  Thersites  apud  Ho¬ 
merum;  vel  ut  pavorem  miserationemque  augeant,  ut  in  Ae¬ 
neide  Cyclops  dormiens,  Hectoris  cadaver  et  Philoctetis  mor¬ 
bus  in  Iliade.  .Saepe  etiam  ideo  tantum  narrari  possunt,  ut 
venusta,  quibus  coniuncta  sunt,  magis  nitescant;  —  nimis 
vero  enucleata  nauseam  afferunt. 

**)  Cum  horrida  quae  dicuntur,  eadem  sunt  sublimia,  ingratus 
animi  sensus,  quem  excitant,  admiratione  temperatur;  vide 
Thisiphones  deseri ptic nem  apud  Ovidium,  supra  n.  153. 

231.  Et  quoniam  poeta  omnia  per  rerum  ima¬ 
gines  agere  debet,  argumentum  vel  sua  natura 
sensibus  subiectum  sit,  vel  fictione  saltem  facile 
subiiciatur  necesse  est  *). 

*)  Hinc  nonnulli  errarunt,  ea  ex  divinis  assumentes,  quorum  cer¬ 
tam  et  aspectabilem  speciem  animo  fingere  non  possent. 

232.  His  autem  omnibus  efficitur,  ut  vita  actio¬ 
nesque  hominum  propria  et  proxima  sint  poesis 
materia.  Nisi  enim  illa  sensus  expertia,  quae  ex 
rerum  natura  assumuntur,  et  ipsa  quoque  divina 
ad  vitam  relata  et  cum  hominum  gestis  et  fatis 
aliquo  modo  coniuncta  fuerint ;  fictio  ad  emol¬ 
liendum  cor  permovendosque  animos  parum  va¬ 
lebit  ,  et  difficillime  propria  poesi  dictione  tra¬ 
ctabitur  *). 

*)  Hinc  carmina,  quae  nihil  nisi  meras  descriptiones  regionum, 
temporum,  aetatum  continent,  a  mediocribus  quidem  poetis 
frequentari  solent,  apud  optimum  vero  quemque  et  maxime 
apud  priscos  vix  reperiuntur. 

CAPUT  III. 

DE  FICTIONE  POETICA 

Quid  sit  haec  fictio  et  qualis  debeat  esse;  unde  effi¬ 
ciatur  una  n .  233 ;  unde  aequabilis  n.  234;  unde 
idealis  n .  235  ;  quo  veritatis  f  undamento  niti 
debeat  n.  238;  quid  in  arq umento  historico  ser¬ 
vandum  n.  237 ;  quid  in  rebus  mirabilibus 

n .  238 

233.  Fictionis  nomine  comprehenduntur  omnia, 
quae  poeta  de  materia  excogitat,  et  ad  opus  unum 

efficiendum  componit.  Quapropter  fictio  non  in¬ 
ventionem  tantum,  sed  etiam  dispositionem  poe¬ 
matis  complectitur.  Cuius  nobis  virtutes  quatuor 
expendendae  sunt :  nam  et  una  sit  necesse  est, 
et  in  magna  rerum  varietate  aequabilis,  idealis, 
ut  vocant,  et  verisimilis. 

Ut  fictio  non  quolibet,  sed  excellenti  modo  uno 
sit  et  simplex,  partes  eius  omnes  ad  certam  quan- 
dam  speciem  seu  ideam  relatae  *)  ,  ad  eamque 
exprimendam  plane  accommodate  esse  debent*"). 

*)  Ut  igiturin  templo  quopiam  satis  non  erit,  columnas,  fornices, 
aras  ceterasque  partes  singulas  affabre  factas,  sed  omnia  ita 
inventa  et  disposita  esse  oportet,  ut  ex  toto  illo  aedificio  quae¬ 
dam  quasi  divinae  maiestatis  species  eluceat;  ita  in  carmine 
descriptiones,  imagines,  actiones,  oratiunculae  non  modo  sin¬ 
gulae  venustate  nitere,  sed  etiam  ad  unum  aliquod  ostenden¬ 
dum  conspirare  debent.  In  miserabili  Laocoontis  interitu  (Aen. 
2,  199),  ut  breviori  utar  exemplo,  poeta  speciem  horroris  coe- 
litus  incussi  exhibuit:  iam  considera  in  partibus  singulis,  quo 
sint  pacto  ad  id  unum  omnes  relatae,  Quod  autem  in  hac  nar¬ 
ratione,  id  idem  in  lota  Aeneide  observare  licet,  quippe  qua 
illud  unum  ostenditur: 

Tantae  molis  erat ,  Romanam  condere  gentem!  1,  33. 

**)  IJt  porro  videas,  quemadmodum  singula  ad  unum  non  refe¬ 
renda  modo,  sed  etiam  aptanda  sint,  confer  illam  narrationem 
libri  II,  cum  altera,  quae  lib.  V.  v.  84  legitur.  Utrobique  de¬ 
scribitur  serpens  improviso  apparens,  accessus  eius,  actiones 
et  circumstantium  stupor;  sed  quanta  in  singulis  non  rebus 
tantum  sed  verbis  quoque  d. {ferentia  !  Nimirum  illic  portentum 
horroris,  hic  laetitiae  omen  narrandum  erat.  —  Iam  hoc  qui 
servarit,  facilius  obtinebit,  quod  secundo  loco  praecipitur. 

284.  Ut  cum  rerum  varietate  harmonia  quae¬ 
dam  et  totius  fictionis  aequabilitas  coniuncta  sit 
res  ita  inter  se  dissimiles  esse  debent,  ut  tamen 
cum  operis  totius  indole  omnes  conveniant.  Con¬ 
traria  utria ue  huic  praecepto  vitia  Horatius  no¬ 
tavit  : 

Inceptis  gravibus  plerumque  et  magna  professis 

Purpureus  ,  late  qui  splendeat ,  unus  et  alter 

Assuitur  pannus . 

Amphora  coepit 

Institui :  currente  rota  eur  urceus  exit  ?  .  .  . 

Aemilium  circa  ludum  faber  unus  et  ungues 

Exprimet,  et  molles  imitabitur  aere  capillos  ; 

Infelix  operis  summa,  quia  ponere  totum 
Nescit.  A.  p.  14. 

Schol.  In  indicandis  tamen  poematis  cautus  esto:  consilium  enim 
poetae  ,  quo  metienda  sunt  omnia,  vulgari  carminis  inscri¬ 
ptione  non  raro  perperam  indicatur.  Ita  Horatii  oda  21.  lib.  i, 
vulgo  inscribitur  In  laudem  Quintilii ,  Propertii  elegia  4,  lib.  3 
descriptio  triumphi,  sed  propositum  ,  ad  quod  relata  cuncta 
inter  se  apta  cohaerent,  Horatio  quidem  erat,  consolari  Vir- 
gilium  de  morte  Quintilii,  Propertio  autem  explicare,  quae  ad 
beate  vivendum  desideraret  ,  nempe  non  bellicam  gloriam, 
non  divitias  ,  non  philosophiam,  sed  mediocris  vitae  placida 
gaudia. 

235.  Neque  vero  fictio  ad  rerum,  quae  viden¬ 
tur,  exemplar,  sed  ad  perfectam  illam  pulchritu¬ 
dinis  speciem,  quam  cogitatione  tantum  et  mente 
complectimur  ,  referenda  est  *).  —  Huiuscemodi 
fictio  a  recentioribus  idealis  appeliata  est.  Idea 
enim  proprie  in  omni  genere  rerum  perfectum 
illud  et  excellens  est ,  quod  sensu  percipi  non 
potest ,  ad  cuius  tamen  cogitatam  speciem  ea , 
quae  sub  oculos  ipsa  cadunt,  velut  ad  exemplum 
suum  referuntur. 

*)  lia  in  mente  nostra  insidet  species  quaedam  et  forma  herois, 
oua  acrius  contemplanda  inflammatur  animus  el  admiratione 
afficitur.  Sed  haec  forma  in  vita,  etsi  in  aliqua  parte  eluceat 
atmuando,  tamen,  ut  est  in  se  perfecta,  nusquam  apparet.  Nam 
et  mmtis  aliis  rebus,  quae  simul  cum  iis,  in  quibus  cernitur, 

contingunt,  inobscuratur,  et  humanitatis  vitio  quasi  maculi; 
quibusdam  conspergitur.  Poeta  igitur  eam  in  actis  et  fati- 
magni  viri  expressurus,  non  ad  veritatem  historiae,  sed  ad 
illam,  quam  animo  informavit ,  imaginem  respicit:  abiiciens 
multa,  affingens  alia,  mutans  denique  et  accommodans  omnia 
ad  illius  speciei  similitudinem.  Quod  autem  cie  heroe  dixi,  hoc 
idem  intellige  de  singulo  facinore,  quo  eximia  virtus  proditur, 
item  de  genere  vitae,  ut  pastoritio,  de  fortunae  casu,  de  ipsis 
animi  sensibus.  Neque  hoc  in  poesi  tantum,  sed  in  aliis  quoque 
artibus  observatur.  Nec  enim,  ut  ait  Cicero,  Phidias  cum  fa¬ 
ceret  lovis  formam  aut  Minervae,  contemplabatur  aliquem,  e 
quo  similitudinem  duceret;  sed  ipsius  in  mente  insidebat 
species  pulchritudinis  eximia  quaedam, quam  intuens,  in  eaque 
defixus,  ad  illius  similitudinem  artem  et  manum  dirigebat. 
Or.  2. 

236.  Nihilominus  tota  fictio  quodam  veritatis 
fundamento,  rerum  scilicet  natura,  nixa  esse  de¬ 
bet.  Et  primum  quidem  ipsa  illa  pulchritudinis 
species,  quam  commentitiis  rebus  poeta  exprimit, 
naturae  consentiat.  Nihil  est  enim  aliud  vera 
pulchritudo,  quam  naturalis  rei  excellentia,  lu¬ 
cidius  demonstrata.  Itaque  non  reperiantur  pa¬ 
stores  ,  quales  ecloga  perhibet  ;  ea  tamen,  quae 
poeta  his  attribuit,  propria  sint  et  naturalia  huic 
generi;  nec  fuerit  heros,  qualem  epicus  celebrat, 
mores  tamen  et  indoles,  quae  fingit,  propria  sint 
heroi,  et  heroi  quidem  humano.  —  Hic  igitur  a 
poesi  excluduntur  monstrose  commenta,  quae  vulgo 
phantastica  dicimus. 

Res  deinde  singulae  ita  fingendae  sunt ,  ut 
fieri  potuisse  aut,  quod  melius  est,  fieri  debuisse 
videntur. 

1.  Primum  igitur  nihil  personarum  rerumque 
naturae,  aut  temporum  locorumque  rationibus  re* 
pugnet. 


192 


ARTIS  DICENDI  P.  III.  LIB.  It 

Pictoribus  atque  poetis 
Quidlibet  audendi  semper  fuit  aequa  potestas. 
Scimus ,  et  hanc  veniam  petimusque  damusque 

(vicissim, 

Sed  non  ut  placidis  coeant  immitia,  non  ut 
Serpentes  avibus  geminentur,  tigribus  agni. 
Ficta  voluptatis  causa  sint  proxima  veris  ; 

Nec  quodcumque  volet,  poscat  sibi  fabula  credi. 

A.  p.  10;  388. 

2.  Si  fingantur,  quae  esse  non  possunt  ,  turpe 
vitium  erit  ;  at  fingere ,  quae  non  potuisse  non 
evenire  credas,  ea  demum  virtus  est.  Quare  sic 
in  carmine  loquantur,  sic  agant  personae  ,  ut  ii 
homines  in  ea  rerum  conditione  aliter  loqui  et 
agere  non  potuisse  videantur. 

237.  Ex  historia  cum  argumenta  sumpserit 
poeta,  facta  personasque  illustres  ,  ita  tractabit, 
in  quae  fingendo  immutaverit ,  veram  et  pro¬ 
priam  eorum  hominumque  indolem  patentius  de¬ 
monstrent.  Quo  igitur  quaeque  clariora  sunt,  hoc 
minus  mutari  debent;  quae  vero  latent,  ut  saepe 
causae,  aut  parva  sunt,  ut  adiuncta  plurima,  ea 
sic  fingenda  ,  ut  illa  nota  ae  magna  et  facilius 
oredantur  et  magis  nitescant.  Idem  sit  Eegulus 
in  fabula,  qui  est  in  bistoria;  sed  quae  in  vero 
miramur,  ea  poetica  fictione  et  verisimiliora  el 
splendidiora  appareant. 

Schol.  Hoc  poetica  praescribit ,  ut  fictio  sit  credibilis;  sed  idem 
postulat  humanitatis  officium  ,  ne  sit  perniciosa.  Etsi  enim 
poeta  non  tenetur  ea  lege,  ut  historicae  veritati  serviat;  ca¬ 
vere  tamen  debebit,  ne  mendaciis  noceat.  Constat  autem,  de 

rebus  gestis  et  personis,  de  institutis  sacris  et  profanis  falsis¬ 
simas  opiniones  ex  poetarum  libris  non  sine  plurimorum 
damno  el  pernicie  in  vulgus  emanasse. 

238.  Mirabilia  sive  supra  humanam  posita  na¬ 
turam  veri  dissimilia  non  sunt,  dum  eorum,  per 
quos  fieri  dicuntur,  naturae  congruant. 

Schol.  Quaeri  hoc  loco  solet,  ethnicae  mylhologiae  usus  sitne  h 
citus  poetis  Christianis.  Nihil  certe  miserius,  quam  his  fabulis 
ingenia  ita  mancipari,  ut  sine  illis  fingere  quidquam  nesciant : 
praesertim  cum  vera  religio  eiusque  historia  argumentis  poe¬ 
ticae  tractationi  omni  ex  parte  aptissimis  redundet.  Sed  tamen 
moderatus  mylhologiae  usus,  modo  obscuritatem  ne  afferat, 
m  profanis  et  maxime  in  iocosis  carminibus  interdictus  non  esi . 
Illud  vero  non  ferendum,  commenta  ethnicorum  sacris  rebus 
et  personis  admisceri. 

CAPUT  tv. 

DE  DICTIONE  POF.TICA 

Quae  dictio  vere  'poetica ;  qui  usurpet  poeta ;  orna¬ 
tum;  quid  de  licentiis  poeticis  ,  de  numeris  ei 
metro  n.  239;  quae  sit  in  sermone  poetico  imi¬ 
tatio  vitae  n.  240;  quae  sint  insuper  ei  propria 
n.  241 ;  num  alius  in  alio  genere  n.  242. 

239.  Quoniam  generatim  elocutio  fictioni  re¬ 
spondere  de^et,  inprimis  imitetur  necesse  est  prae - 
stantiorem  illam  formam,  quae  communem  rerum, 
speciem  pulchritudine  transcendit. 

Neque  enim  concludere  versum 
Dixeris  esse  satis:  neque  si  quis  scribat,  uti  nos 
Sermoni  propiora,  putes  hunc  esse  poetam : 

KI.EUTGEN  -  Ars  dicendi 

Ingenium  cui  sit,  cui  mens  divinior,  atque  os 
Magna  sonaturum,  des  nominis  huius  honorem. 

Hor.  Sat.  4.  B9. 

Itaque  poeta  et  in  ornanda  oratione  sententiis  *) 
et  verbis  **)  liberior  ,  et  in  expolienda  diligen- 
tior,  quam  orator  est. 

Sententias  apud  poetam  requirimus  minime  tritas  et  vulgares 
sed  excellentes,  uberes,  illustres;  nunc  grandiores,  fortes  et 
plenas,  nunc  dulces,  concinnas  et  venustas. 

**)  Liberior  est  in  verbis  cum  cura  seligendis,  novandis,  trans¬ 
ferendis,  et  in  eo  quoque  ornatu,  quem  soluta  oratio  parce 
et  verecunde  usurpat,  ut  epithetis ,  similitudine,  periphrasi* 
apostrophe,  prosopopoeia,  frcqu  en  tiusaudaciusquearcessendo. 

Verum,  non  modo  insigniori  ornatu,  sed  pro¬ 
priis  etiam  quibusdam  loquendi  modis,  ac  prae¬ 
cipue  numeris  a  communi  sermone  deflectit.  Huc 
pertinent  permutatio  numerorum,  temporum,  mo¬ 
dorum,  peregrina  verborum  coniunctio,  et  cete¬ 
rae,  quas  grammatici  tractant,  licentiae  poeticae: 
quibus  etsi  singulis  propria  non  semper  gratia 
subest,  ipsa  tamen  haec  a  consueto  loquendi  modo 
mutatio  excitat  orationem  et  novitate  delectat. 

Omnem  etiam  numerorum  gratiam,  et  maxime 
illam,  quae  est  in  imitandis  rebus  et  affectibus, 
poeta  studiosius  aucupatur  ;  sed  in  bis  cura  tan- 
tum ,  in  versu  genere  ipso  a  soluta  ratione  re¬ 
cedit. 

Metrum  igitur  si  apte  selectum  est,  et  faci¬ 
litate  quadam  naturali  servatur  ,  eo  inprimis 
delectat,  quod,  rhythmo  musicorum  simile,  va¬ 
rietate  ex  certa  lege  modificata  orationem  di- 
stinguit. 


DE  POESI  IN  UNIVERSUM  195 

240.  Nihilominus  poeticus  sermo,  hoc  quoque 
fictioni  similis,  nativam  rerum  indolem  mores¬ 
que  hominum  quam  potest  maxime  ex  vero  effin¬ 
git  *).  Quare 

Respicere  exemplar  vitae  morumque  iubebo 

Doctum  imiiatorem,  et  vivas  hinc  ducere  voces. 

A.  p.  317. 

Verissimam  imitationem  cum  excellenti  fictione , 
ut  saepe  alibi,  sic  eo  in  loco  Virgilius  coniunxit, 
ubi  Aeneas  Andromachen  parentalia  Rectori  per¬ 
solventem  offendit  (3,  300).  Et  paulo  infra  ad 
puerum  Ascanium  sic  Andromache  loquitur : 

Accipe  et  haec  ,  manuum  tibi  quae  monumenta 

( mearum 

Sint  ,  puer  ,  et  longum  Andromachae  testentur 

(amor  em , 

Coniugis  Hectoreae.  Gap  e  dona  extrema  tuorum , 

0  mihi  sola  mei  super  Astyanactis  imago ! 

Sic  oculos ,  sic  ille  manus ,  sic  ora  ferebat ; 

Et  nunc  aequali  tecum  pubesceret  aevo.  v.  486. 

Dante.  Purg.  o.  2.  t.  20. 

")  Huiusmodi  autem  non  ideo  lanium  placenl,  quod  imitatio  per 
se  ipsa  delectat  (n.  229),  sed  etiam,  quod  omnis  pulchritudo 
eo  magis  commovet,  quo  naturae  humanae  adiunctior  ac  pro¬ 
inde  verior  esse  cognoscitur. 

241..  Proprium  etiam  sermoni  poetico  est,  pro 
universo  singularia  ponere,  res  per  suos  effectus 
significare,  a  praecipue,  omnibus  quae  dicit,  vi¬ 
tam  afflare,  cademque  illustri  imagine  sensibus 
vd  movere. 

1.  Horatius  pro  Septimi ,  quoquoversus  me  se¬ 
cature  : 

Septimi ,  Gades  aditure  meeum ,  et 

Cantabrum  indoctum  iuga  ferre  nostra ,  et 

Barbaras  Syrtes ,  Maura  semper 

Aestuat  unda .  Od.  2,  4 

2.  Pro  vere-  novo  arandum  est  Virgilius: 

Vere  novo ,  gelidus  canis  cum.  montibus  humor 

Liquitur ,  e£  Zephyro  putris  se  gleba  resolvit , 

Depresso  incipiat  iam  tum  mihi  taurus  aratro 

Ingemere ,  e£  smZco  attritus  splendescere  vomer. 

Georg.  1,  43. 

3.  Tertium  consequimur  verbis  translatis  va¬ 
riisque  figuris,  sed  saepe  etiam  evidenti  rei  de¬ 
scriptione  : 

Ecce:  puer  Veneris  fert  eversam, que  pharetram 
Et  fractos  arcus ,  et  sine  luce  facem.. 

Aspice ,  demissis  ut  eat  miserabilis  alis , 
Bectoraqn.e  infesta  tundat  aperta  manu . 

Excipiunt  sparsi  lacrymas  per  colla  capilli , 
Oraque  singultu  concutiente  sonant. 

Ov.  in  mortem  Tibulli. 

Vide  etiam  Aen.  1,  81.  —  Haec  autem  omnia 
eo  spectant,  ut  res  facilius  cognoscantur,  et  acri¬ 
ter  illustratae  animum  perceliant  :  pulchritudo 
enim  nisi  hoc  modo  cognita  mentem  non  per¬ 
movet. 

Dante.  Purg.  c.  1 .  t.  6 ;  c.  10.  t.  10. 

242.  Ceterum  ea  quoque,  quae  de  apto  dicendi 
genere  et  stilo  vitioso  in  parte  prima  praecepta 
sunt,  ad  poeticam  dictionem  traducenda  erunt. 
Etsi  enim  haec,  si  cum  oratione  soluta  contule¬ 
ris,  generatim  ad  medium  dicendi  genus  pertinet 
(n.  160);  suus  tamen  etiam  poetis  sermo  est  te¬ 
nuis,  mediocris  et  subimus:  tenhis  e.  g.  in  satyra 
et  comoedia;  mediocris  in  idyllio;  summus  in 
oda  ;  in  epico  carmine  nunc  medius  nunc  sum¬ 
mus,  raro  tenuis;  in  tragoedia  vero  tria  illa  ge¬ 
nera  paene  ex  aequo  miscentur. 


Liber  secundus 

243.  Ex  diversis  modis  dividendae  poesis  ille 
hodie  usitatissimus  est,  qui  quatuor  genera  ponit: 
lyricum  ,  quo  animi  sui  sensus  poeta  exprimit  ; 
didacticum ,  quo  praecepta  tradit ;  epicum ,  quo  de 
factis  exponit  ;  dramaticum  ,  quo  res  ipsa  coram 
agitur.  Ad  lyricam  igitur  poesin  varia  odae  ge¬ 
nera  et  elegiam  referunt ;  didacticae  praeter  car¬ 
men  cognomine  satyram  et  epistolam  subiiciunt ; 
epica  non  solum  poema  heroicum ,  sed  omnem 
narrationem  complectitur;  dramatica  in  tragicam 
et  comicam  tribuitur.  Nos  posteaquam  nonnulla 
minora,  quae  ab  aliis  ad  aliud  genus  revocantur, 
tractaverimus  ,  reliqua  eodem  ,  quo  ea  modo  re¬ 
censuimus.  ordine  absolvemus. 

CAPUT  I. 

DE  EPIGRAMMATE  ET  HENDECASYLLABO 

Quid  epigramma  ;  quae  materia  et  quae  partes 
eius  n.  244;  quid  propositio  n.  245;  quotuplex 
illatio ;  in  quo  huius  artificium ;  quid  denique 
de  elocutione  n.  246  ;  quid  hendecasyllahum 
n.  247 . 

244.  Epigramma  nomeii  et  originem  habet  ah 
inscriptionibus  aedium  et  monumentorum.  Defi¬ 
nitur  autem  carrften  breve,  quod  rem  singulajem 
proponit  ,  et  ex  ea  aliquid  artificiose  deducit. 
Quare  1.  brevitas  ad  huius  carminis  naturam 
pertinet;  2.  materia  ejus  res  singularis  est;  non 
enim  actiones  implicatas,  non  casuum  seriem,  sed 
unum  aliquod  simplex  pertractat;  3.  partes  de¬ 
nique  distinguuntur  duae:  propositio,  et  artificiosa 
illatio.  v 

245.  Rei  propositio  vel  est  nuda  eius  signifi¬ 
catio,  ut: 

Carmina  Paulus  emit;  recitat  sua  carmina  Paulus: 
Nam  quod  emas ,  possis  dicere  iure  tuum. 

Mart.  Lib.  2. 

vel  paulo  uberior  per  iucundam  narrationem  ex¬ 
positio.  Neque  tamen  in  omni  epigrammate  pro¬ 
positio  distincta  requiritur  ;  tum  praesertim,  quum 
fit  vera  inscriptio,  siquidem  monumentum  ipsum 
pro  rei  expositione  esse  potest;  ut  statua  Niobes: 

Ex  ue  Otoi  reu^av  \IQo~j'  Ix  §s  \idoto 

Z urt'j  Upoc^triXi];  eu-tcuIiv  sipyhfTCf.TO 

In  Anthol.  4,9. 

246.  Illatio  vel  suavem  excitat  animi  motum 
vel  acumine  pungit ;  hinc  divisio  in  epigramma 
gratiosum  et  argutum.  Gratiosum  etiam  graecum 
dicitur,  quia  Graeci  eo  inprimis  delectabantur  . 
exemplum  modo  dedi ;  sed  accipe  alterum  poetae 
christiani ; 

AD  BEATAM  VIRGINEM 

Crescere  quae  nuper  redolenti  vidit  in  horto 
Asphalion ,  foliis  lilia  puberibus , 

Haec  tibi  decerpsit ,  sertumque  ex  hisce  paravit , 
Staret  ut  ante  tuos ,  o  bona  Virgo ,  pedes. 

Lilia  pro  quo  illi  haec ,  si  fas  est  tanta precari y 
Des  candore  animi  vincere  vosse  sui . 

Schol.  Ideo,  quod  hoc  genere  animi  motus  exprimuntur,  recen- 
tiores  epigramma  ad  lyricam  poesin  revocant. 

Artificium  illationis  in  eo  consistit,  quod  sen¬ 
tentia  sive  suavis  sive  pungens  praeter  exspe¬ 
ctationem  et  nihilominus  verissime  deducta  sit. 
Recte  igitur  in  acumine  propria  huius  carminis 
virtus  quaeritur  ,  neque  graecum  epigramma  ab 
arguto  eo  differt,  quod  acumine  careat,  sed  quod 
acumine  non  pungit.  —  Videndum  autem,  ut  sen¬ 
tentia  non  solum  acute  illata  sit  ,  sed  propria 
etiam  venustate  niteat.  Itaque  fugiendae  non  in¬ 
sulsae  modo  et  ineptae,  verum,  communes  quoqie 

et  pingue  quiddam  sonantes,  quales  non  pauca  * 
apud  Martialem  deprehenduntur. 

Si  vero  res  paulo  fusius  proponitur,  sustenta* 
tio  facienda  est ,  qua  ad  conclusionem  ,  lectore 
non  advertente  ,  via  ita  sternitur  ,  ut  mox  illa¬ 
tione  brevissime  subiecta  ,  quorsum  omnia  dicta 
sint,  intelligatur. 

Elocutio  denique  sit  tersa  et  polita;  nulli  enim 
vitio  in  tam  brevi  carmine  connivetur. 

247.  Sunt  et  alia  breviora  poemata,  quae  par* 
tim  ad  epigramma,  partim  ad  anacreonticam  odam, 
proxime  accedunt:  inter  quae  notandum  hende - 
casyllabum ,  priscis  valde  usitatum.  —  Est  autem 
hendecasyllabum  carminis  genus  concinnum  et 
festivum,  quo  vel  suavis  animi  sensus  dulcisque 
sententia,  aut  sales  et  facetiae  tractantur.  No¬ 
men  a  metro  accepit,  quod  etiam  ab  auctore  Pha¬ 
laecium  vocatur.  —  Iam  accipe  utriusque  generis 
exemplum : 

1.  Iam  ver  egelidos  refert  tepores , 

Iam  coeli  furor  aequinoctialis 
Jucundis  Zephyri  silescit  auris. 

Linquantur  Phrygii ,  Catulle)  campi , 
Nicaeaeque  ager  uber  aestuosae . 

Ad  claras  Asiae  volemus  urbes. 

Iam  mens  praetrepidans  avet  vagari  ;- 
Iam  laeti  studio  pedes  vigescunt. 

0  dulces  comitum  valete  coetus , 

Longe  quos  simul  a  domo  profectos 
Diverse  variae  viae  reportant. 

2.  Furi  villula  nostra  non  ad  Austri 
Flatus  opposita  est ,  nec  ad  Faooni , 

Nec  saevi  Boreae ,  aut  Apeliotae ; 

Verum  ad  millia  quindecim  et  ducentos  (1). 
0  ventum  horribilem  atque  pestilentem  ! 


Catuli. 


(JAPUi  II. 

DE  FABULA  ET  PARABOLA 

Quid  fabula  n.  248 ;  quid  de  agentibus  n.  249  ; 
quid  de  actione  et  doctrina  n.  250 ;  quid  de  elo¬ 
cutione  n.  251 ;  quo  a  fabula  differat  parabola 

n.  252. 

/  i.  f  .  3  .  i? 

248.  .Fabula  definitur  narratio  simplex  actionis 

allegoritae  moribus  informandis  idoifea.  Quam 
definitionem  ut  rite  intelligas,  vide,  quo  fabula 
differat  ab  exemplo  et  simplici  allegoria.  Eo  autem 
hoc  narrationis  genus  spectat,  ut  quasi  iocando. 
et  ridendo  utilem  vitae  doctrinam  tradat. 


Schol.  Quoniam  fabula  saepe  etiam  maioris  carminis  argumentum 
vel  ipsam  tragoediam  significat,  ea,  de  qua  hic  quaeritur,  a 
praecipuo  etsi  non  primo  auctore  aesopica  vel  etiam  apologus 
appellatur. 

249.  In  fabula  considerandi  sunt  agentes,  actiov 
doctrina  et  elocutio.  Ad  agentes  quod  pertinet , 
plerumque  in  fabula  animalia  agere  finguntur  , 
saepe  etiam  homines  ,  aut  homines  et  anijnalia 
simul  ,  raro  res  inanimae  *).  Hinc  tria  genera  : 
fabula  moralis  vel  sijmboli^a ,  in  qua  ve^ammalia 
vel  sensus  expertia ;  rationalis ,  in  qua  homines;, 


(1)  Inlellige  sestertios  —  qui  pro  ea  debentur. 

mixta  ,  in  qua  homines  cum  brutis  ;  aut  etiam 

cum  rebus  inanimis  agunt. 

')  Oplime  aclio  animalibus  InDuitur:  horum  enim  ingenia  el  in¬ 
doles  cum  certa  sint  et  definita,  necnon  communiter  nota,  fa 
cileest,  per  ea,  quod  volumus,  definite  et  perspicue  ostendere. 
Accedit  illa  cum  hominum  moribus  similitudo,  quae  fictionem 
ei  ineundam  reddit  et  suo  in  genere  preC‘d»ilem. 

250.  Actio  sit  simplex  nec  longa  ,  probabilis 

et  significans  :  habeat  tamen  in  illa  brevi  sim¬ 
plicitate  ingressum  quendam ,  nodum  et  solutio¬ 
nem.  Porro  'probabilis  est ,  si  naturae  agentium 
optime  respondet;  significans ,  si  ad  declarandam 
doctrinam  apta.^  .  .  ^  ^ 

Doctrina  sit  vera,  captu  facilis,  nec  nimis  trita, 
etsi  doctrinae  novitas  non  tam  in  ipsa  doctrina, 
quam  in  modo,  quo  monstratur,  quaerenda  est. 
Solet  ante  vel,  quod  fere  melius  est ,  post  nar¬ 
rationem  brevissime  enuntiari:  non  semper  tamen 
id  necessarium. 

251.  Elocutionis  virtus  praecipua  est  amoena 
siiriplicitas  cum  lucidlfesima  brevitate  coniuncta. 
Fit  autem  amoena  narratio  inprimis  quidem  fi¬ 
ctionis  quadam  hilaritate  ;  sed  hanc  ipsam  au¬ 
gent  imagines  venustae  ,  argutae  sententiolae  , 
colloquia  et  facete  dicta ;  in  quibus  tamen  omni¬ 
bus  nativus  quidam  lepos,  nullum  artificium  ap¬ 
pareat. 

Fabulae  longae  aut  doctis  tantum  hominibus 
perspicuae,  quales  nonnulli  recentiores  finxerunt, 
a  fine  et  natura  huius  carminis  degenerant. 

Schol.  Plerique  fabulas  versibus  scripsere;  nonnulli  tamen,  Ae¬ 
sopum  sequentes,  soluta  oratione  utuntur.  En  tibi  breve  huius 
scriptoris  exemplum,  in  quo  omnes  fabulae  virtutes  luculenter 
expressae  sunt: 

Xst^wvo?  wpa  t&)v  ctrcov  jSpoc^svrwv  ol  ptupptrjxoj  e,i|/ u^ov.  tst* 
XipltoTTtoV  Y}T£4  «UTOU?  TpO^YJV.  ol  §£  pippjXS?  EMTOV  UVTM. 
Aturi  to  0ipos’  ou  < iwriyeg  rpoipjv  5  0  etnev.  oOx  so^oXa^ov, 
«XX  >?5ov  y.ovGiXM£.  ol  §i  ys^ocGuvrsc  elr rov’  «XX  ei  Seoov?  cbpous 


VJuXEtg-,  ^£iplWV0?  op^ou. 

O  yvQos  ^v?Xot,  ore  ov  rht  reva  atesXfitv  £v  Travri  7rp« yaare, 
Iv«  ptyj  Xv7Tyj0^  xae  xev^vvEucvj. 


252.  Parabolam  hodie  vocant  narrationem  al- 
legoricam  ,  fabulae  rationali  similem ,  sed  argu¬ 
mento,  doctrina  et  stilo  graviorem.  Antiquitus 
omne  exemplum  vel  simile  ,  doctrinam  moralem 
vel  sacram  demonstrans,  apud  Graecos  autem  et 
Latinos  rhetores  ,  omnis  rationalis  fabula  para¬ 
bola  dicebatur. 


CAPUT  III. 


DE  IDYLLIO 

■Qwic?  idyllium ,  g£  quod  G  propositum  n'  -53;  qnat 
materia  n.  254;  quales  fingendi  mores  n.  255; 
quotuplex  eclogae  forma  n.  256 ;  qualem  'postu¬ 
let  elocutionem  n .  257. 

258.  f Idyllium  est  carmen,  quod  vitam  natu¬ 
rali  simplicitate  beatam  imitatur./  Propositum 
ergo  huic  generi  est,  vitam  iis  aerumnis,  quibus 
civilis  societas  vitio  hominum  redundare  solet , 
vacuam  effingere,  dulcesque  animorum  motus  ex¬ 
citare,  quos  libertas  innocua,  beata  auies  et  mo¬ 
tum  candor  afferunt. 

Sc/io/.  Si  vim  vocabuli  (£j5uXXtov,  parva  imago)  spectas,  idyllium 
breviusculum  poema  significat.  Vocatur  etiam  ecloga  (ixloyo) 
i.  e.  carmen  selectum,  ei  poema  bucolicum. 

254.  Idyllium  fere  in  ruricolarum,  ac  praecL* 
pue  pastorum,  vita  versatur  *),  horum  hominum 
labores  et  curas,  casus  laetos  et  tristes,  ludos  et 
colloquia,  contentiones,  querimonias  varie  pertra¬ 
ctans.  Licet  enim  idyllium  a  narratione  poetica 
hoc  differat,  quod  non  rem  gestam  aut  eventum 
exponit ,  sed  certum  vitae  genus  et  indolem  de¬ 
scribit  ;  ut  tamen  haec  descriptio  sit  poetica,  ho¬ 
minum  mores  per  ipsorum  dicta  et  facta,  sortem 
vero  per  varios  vitae  casus  ostendere  debet. 


")  Ipsi  Theocritus  et  Moschus  interdum  etiam  ex  vita  urnana, 
quin  ex  militari,  materiam  assumpserunt:  siquidem  naturalis 
illa  simplicitas,  ubicumque  reperiatur,  non  viia  rustica,  pro¬ 
prium  huius  poematis  argumentum  est. 

255.  Mores  effingendi  sunt  varii,  sed  qui  nihil 
tamen  habeant,  quod  amabilem  illam  simplicita¬ 
tem  tollat.  Itaqfie  pastfires,  et  quicfunque  findun¬ 
tur,  nec  uartinciosa  urbanitate  politi  ,  nec  rusti¬ 
citate  agrestes  aut  sordidi  esse  debent ;  sint  alii 
celerioris  ,  tardioris  alii  ingenii  ,  sed  nemo  do¬ 
ctrinis  excultus,  nemo  plane  rudis  et  stupidus  ; 
teneros  ostendant  animorum  sensus  ,  at  minime 
exquisitos;  ambitio  quaedam  notetur,  doli,  frau¬ 
des,  sed  hominum  non  malignorum. 

256.  Forma  eclogae  triplex  est :  epica  ,  cum 
narrat  poeta  ;  scenica ,  cum  colloquuntur  pastores; 
et  mista  ex  duabus  prioribus  *). 


*)  Colloquentes  modo  fortunam  mutuo  recognoscunt,  adversam 
querentes  ,  gralulantes  prosperam  (Virg.  Ecl.  1);  modo  ri¬ 
xantur.  vitia  exprobrant,  invident,  aemulantur  (V.  Ecl.  3). 
Saepe  etiam  cantu  certant,  de  eodem  vel  simili  argumento 
suum  quovis  carmen  modulante  (V.  Ecl.  5),  aut  praecinente 
uno,  altero  paribus  fere  numeris  et  verbis  similibus  respon¬ 
dente,  quod  carminis  genus  amoeVotum  dicitur.  (V.  Ecl.  7k 

257.  Elocutio  suavis  sit  et  lenis,  non  multae 
artis,  elegans  tamen  et  naturali  quodam  lepore 
affluens,  in  quo  illud  maxime  est  providendum, 
ut  ornamenta  naturae  carminis  conveniant.  Ita¬ 
que  comparationes  et  periphrases  ,  quibus  abun¬ 
dare  solet  bucolica  poesis,  ex  rebus  ducendae  sunt, 
quas  rustici  tractant : 


Urbem ,  quam  dicunt  Romam ,  Meliboee ,  putavi 
Stultus  ego ,  huic  nostrae  similem ,  quo  saepe  solemus 
Pastores  ovium  teneros  depellere  foetus. 

Sic  canibus  catulos  similes ,  sic  matribus  hoedos 
Noram;  sic  parvis  componere  magna  solebam. 
Verum  haec  tantum  alias  inter  caput  extulit  urbes 
Quantum  lenta  solent  inter  viburna  cupressi. 

Virg.  Ecl.  1,  20. 

Ornat  etiam  inprimis  iucunda  et  brevis  de¬ 
scriptio  : 


Ite  meae ,  felix  quondam  pecus ,  ite  capellae: 
No?i  ego  vos  posthac,  viridi  proiectus  in  antro% 
Dumosa  pendere  procul  de  rupe  videbo . 


Ib.  v.  76, 


Dante.  Purg.  canto  28. 

CAPUT  IV. 

DE  ODA 

Quid  sit ,  et  quae  cius  genera  n.  258;  quid  de  ea 
universe  statuendum;  quid  de  dispositione  n.  259; 
quae  sint  propriae  elocutionis  virtutes ,  et  unde 
petendae  n.  260 ;  quo  differant  dithyrambus  , 
canticum  et  oda  n%  261. 

258.  Oda  carmen  est,  quo  poeta  permoti  animi 
sensus  exprimit.  Epici  quoque  aliique  poetae  ani¬ 
morum  motu  certe  non  carent;  sed  horum  est, 
res  gestas  vel  fata  hominum  accommodate  ad  per¬ 
movendos  animos  enarrare  ;  lyrico  nihil  aliud 
propositum  est ,  quam  sui  ipsius  animi  sensus  , 
ex  rei  con sideratione  conceptos,  effundere. 

Schol.  Primitus  poemata  omnia  modis  musicis  concinebantur; 
postea  hoc  saltem  genus,  utpote  cantui  quam  maxime  accom¬ 
modatum  :  inde  nomina  ode  et  melos ,  i.  e.  cantus;  lyricum 
autem  idem  poema  dictum  est,  quia  ad  lyram  cani  solebat. 

Ucla  pro  vano  argumento  quatitor  in  genera 
dividitur  :  in  sacram,  heroicam,  moralem,  et  ana- 
creonticam.  Sacra ,  quae  hymnus  dicitur  ,  omnes 
sensus  exprimit,  quos  religio  inspirat.  Heroica  for¬ 
tium  virorum  virtutes  ,  gesta  et  fata  celebrat. 
Moralis  in  gravi  de  vita  praecepto,  quo  percul¬ 
sus  est  poetae  animus  ,  versatur.  Anacreontica  , 
ab  auctore  nominata  ,  in  re  tenui  suavi  animi 
motu  ludit. 

259.  De  oda  universe  praecipitur,  uL  animi 
affectum,  in  quo  versatur,  nativa  quadam  vi  quam 


DE  VARIIS  POEMATIS  SINGILLATIM  207 

verissime  effingat.  Ut  vero  hanc  vim  arte  et  stu¬ 
dio  nemo  consequitur,  nisi  animi  quodam  impulsu 
feratur,  ita  inflammatae  orationis  cursus  sapientia 
regendus  est,  ne  aberret  aut  impingat. 

Dispositio  varia  est,  ut  mentis  incitatio,  quam 
sequitur.  Itaque  interdum  poeta  leniori  utitur 
principio  ,  reique  consideratione  magis  magisque 
ardescit;  alias  mediam  ruit  in  rem  ,  id  primum 
effundens,  quo  maxime  percellitur.  Exitus  quoque 
nunc  mites,  tanquam  deferbuerit  aestus,  nunc 
vebementiori  impetu  abrupti  *). 

*).  Ita  Horatius,  lib.  1.  od.  3.  a  tenera  precatione,  ut  amicus  so¬ 
spes  naviget,  exorsus,  mox  pericula  maris  cogitans  accenditur 
et  in  hominum  audaciam  invehens  carmen  indignabundus  ab¬ 
rumpit.  Contra  I,  2.  od,  10,  cum  ab  exsecratione  arboris  ince¬ 
pisset,  mox  improvisam  letlii  vim  considerans  ad  inferos  de- 
labitur,  et  concludit,  cantum  commemorans,  qui  ipsius  taitari 
horrorem  leniat. 

Nec  in  ipso  carmine  lyricus  eundem  cursum  te¬ 
net,  nunc  rapido  ingenii  impetu  sensa  devolvens, 
nunc,  in  graviori  sententia  vel  iucunda  imagine 
immoraris  *) ;  nec  solum  a  coepta  via  liberius  di¬ 
greditur  **),  sed  aliquando  etiam  .velut  saltu  ad 
dissita  fertur  ***). 

*)  Est  tamen  in  hac,  quae  videtur  ordinis  perturbatio  ,  rectus 
quidam  et  naturalis  cursus,  is  nimirum,  quem  animus  acri 
motu  incitatus  sua  sponte  tenet;  quocirca  sapientem  poetam 
in  praecipili  illo  volatu  non  difficiliter  sequimur,  eiusque  au- 

■  dacem  lapsum  ab  insipientis  quasi  temulento  errore  probe 
distinguimus. 

**)  Liberrimae  digressionis  exemplum  habes  in  oda  modo  lau¬ 
data  (2,  10);  neque  id  novum  apud  lyricos,  ut  digressione 
conciudant. 

“’)  Saltus  lyricus  dicitur,  cum  poeta  a  re  una  ad  alleram  transit 
dissimilem,  omisso,  per  quod  in  huius  cogitationem  incidit ; 
quo  fit,  ut  nulla  intercedere  coniunctio  videatur,  quae  tamen 
attentius  considerantem  lature  non  potest. 

Accidit  tamen  non  raro,  ut  lyrica  quoque  car¬ 
mina  a  principio  usque  ad  exitum  aequabiliter 
fluant  ;  nec  solum  ea,  quae  suavem  animi  motum 
exprimunt,  sed  illa  etiam,  quae  moralia  vocantur 
V.  Hor.  1,  4.  8.  19.  —  2,  3.  4.  —  3,  1.  2.  etc. 

260.  Dictio  ,  quae  magnam  curam  postulat  , 
omnem  ornatum  liberius  usurpat ;  propriae  vero 
eius  virtutes  sunt:  gravitas,  audacia,  suavitas. 
Curam  postulat  ,  eo  quod  lyricus  cumprimis  in 
verbis  etiam  tenuis  cautusque  serendis  sit  necesse 
est  (A.  p.  46) ;  quidquid  enim  minus  congruen¬ 
ter  dicitur,  animi  motum  restinguit. 

Gravitas  non  verbis  tantum  ;  sed  vel  maxime 
sententiis  quaerenda,  ut  : 

Si  fractus  illabatur  orbis , 

Impavidum  ferient  ruinae.  Hor.  3,  8. 

Haec  virtus  nunc  crescit  sententiosa  brevitate, 
nunc  vasta  quadam  copia  exaestuat :  nam 

Monte  decurrens  velut  amnis ,  imbres 
Quem  super  notas  aluere  ripas , 

Fervet ,  immensusque  ruit  profundo 
Pindarus  ore.  Id.  4,  1. 

Audacia  quoque  cernitur  in  fictione,  ut 

Hac  arte  Pollux  et  vagus  Hercules 
Innixus ,  arces  attigit  igneas : 

Quos  inter  Augustus  recumbens 

Purpureo  bibit  ore  nectar.  Id.  3,  3. 

m  imaginibus  ,  ut  cum  Iupiter  ,  rubenti  dextera 

sacras  iaculatus  arces ,  terruit  urbem  (Id.  1,  2); 
—  in  transferendis  verbis,  ut  macies  et  nova  fe¬ 
brium.  terris  incubuit  cohors  ( Id.  1  ,  3 ) ;  —  in 
novandis,  ut  Pluto  illacrymabilis  (Id.  2,  11),  et 
amnis  tauriformis  (1),  (Id.  4,  12)  atque  collocan¬ 
dis,  ut 

Dum  longus  inter  saeviat  Ilion 
Pomamque  pontus.  Id.  3,  3. 

Ita  Horatius  ,  Fabii  iudicio  felicissime  audax 
(10,  1 ) :  sed  cavendum  poetae  ,  ut  nec  ubique 
audax  et  sublimis  esse  affectet,  nec,  parum  sibi 
constans,  a  sublimi  volatu  tanquam  alis  lassatis 
concidat. 

Suavitas  requiritur  non  ea  solum,  quae  rerum 
iucunditatem  imitatur  ,  sed  etiam  quae  vulgari¬ 
bus  nitorem  addat,  et  aspera  ac  borrida  leniat. 

261.  Ex  varietate  autem  affectus  et  sermonis 
alia  nata  est  lyrici  carminis  divisio.  Tria  enim 
genera  statuunt :  dithyrambum,  canticum  et  odam 
simpliciter  dictam. 

Dithyrambus  vehementi  animorum  inflamma¬ 
tione  et  quasi  furore  ortus  summa  audacia  fer¬ 
tur  ,  grandia  sonat ,  nec  ipsis  quidem  numeris 
semper  se  constringi  patitur.  Hinc  de  Pindaro 
Horatius  : 


.  .  .  Per  audaces  nova  dithyrambos 
Verba  devolvit ,  numerisque  fertur. 

Lege  solutis.  Od.  4,  1. 

{!)  Scilicet:  Dixeris  egregie,  notum  si  callida  verbum 
Reddiderit  junctura  novum:  A.  p.  47. 

K.LEUTGEN  -  Ars  dicendi  •  1  i 

Schol.  Dithyrambica  antiquitus  illa  proprie  vocabantur  carmina, 
quae  in  Bacchi  honorem  fiebant  (v.  Hor.  3,  19);  nam  et  ipse 
Bacchus  Dithyrambus  dicitur.  Pcstea  omnis  poesis  lyrica  f 
quippe  quae  apud  Graecos  ab  his  canticis  ortum  duxit,  dithy¬ 
rambica  appellata  est;  hodie  ab  aliis  carminibus  lyricis,  ut  in 
praecepto  dictum  est,  distinguitur. 

Cantica  nostrates  appellant  lyrica  poemata  > 
quae  motum  animi  aequabilem  et  moderatum  di¬ 
ctione  placida  et  suavi  exprimunt.  Ut  dictio,  ita 
versus  cantici  faciles  et  iucundi ;  lecta  verba,  sed 
non  liberius  mutata  nec  praeter  usum  assumpta; 
imagines  illustres  et  significantes,  sed  minus  splen¬ 
didae  nec  audaces ;  totus  denique  carminis  cursus 
lenis  et  aequabilis,  sine  saltu  et  digressione.  — 
Ad  boc  igitur  genus  referuntur  anacreontica  qui¬ 
dem  semper,  sed  saepe  etiam  sacra  et  moralia, 
raro  heroica. 

Dante.  Purg.  c.  11.  t.  1. 

Inter  haec  duo  medium  est  genus,  quae  sim¬ 
pliciter  oda  dicitur  ,  grave  ,  v  arium  ,  nobile  et 
grande. 

Schol.  Vulgaris  sermo  alicubi  haec  tria  genera  etiam  solo  metro 
discernit,  dithyrambos  vocans,  qui  cfrtum  metrum  non  ser¬ 
vant;  odas,  quae  metris  veterum,  /lcaico,  Sapphyro  elc.; 
cantica,  quae  facilioribus  nostris  com  >osita  sunt. 

CAPUT  v. 

DE  ELEGIA 

Quid  elegia ;  quae  m  ea  argumenta  et  animi  sen • 
sus  tractentur  n.  262 ;  quam  dispositionem  re* 
quirat;  quam  dictionem  n.  263,  <  ,  , y 

262.  Elegia  dicitur  carmen,  quo  poeta,  vitae 

humani ie  casus  meditando  ,  leniores  animorum 
motus  ac  praecipue  tristitiae  exponit. 

Elegia  (  ihysiu,  &eyoe  \  proprie  carmen  lugubre 
significat;  unde  Ovidius: 

Flebilis  indignos,  Elegia,  solve  capillos: 

Ah.  nimis  ex  vero  nunc  tibi  nomen  erit! 

In  mort.  Tibulli. 

Et  Horatius: 


Versibus  impariter  iunctis  querimonia  primum, 
Post  etiam  inclusa  est  voti  sententia  compos. 
Quis  tamen  exiguos  elegos  emiserit  auctor, 
Grammatici  certant,  et  adhuc  sub  iudice  lis  est. 

Ap.  p.  75. 


Sed  forma  propria,  qua  ab  illis  carminibus  ele¬ 
gia  distinguitur,  definitione  quam  posui  ,  conti¬ 
netur  (1) ;  itaque  praecipua  quidem  materia  sunt 
tristbs  humanae  vitae  ca3hs,  vel  rerum  ac  per¬ 
sonarum  post  illos  immutata  fortuna  et  conditio : 
deplorat  scilicet  hominum  carorum  vel  nobilium 
interitum ,  belli  aerumnas,  diruta  oppida ,  spes 
vitae  inanes :  at  interdum  etiam  iucunda  suavi 
quadam  animi  alacritate  pertractat. 

Cum  huic  generi  propria  sit  pacatior  quaedam 
rerum  consideratio ;  animi  sensus,  etsi  nunc  molles 
et  teneri  ,  nunc  paullo  acriores  ,  semper  tamen 
moderati  et  paene  per  totum  carmen  aequabiles 
esse  debent 


V 


263.  Dispositionem  requirit  elegia  facilem  et 
obviam;  lyricos  saltus  nunquam,  raro  digressus 
admittit;  sed  amat  in  re,  quam  tractat,  descri- 


(1)  Ab  oda  tamen  illa  leni  sive  cantico  interdum  oroximo  tbest 


212  ARTIS  DICENDI  P.  III.  LIB.  II. 

benda  morari.  Ceterum  elegiae  quoque  dispositio 
libera  et  varia  est ,  eo  quod  magis  mentis  affe¬ 
ctum,  quam  rei  naturam  sequitur. 

Recentiores  saepe  a  descriptione  loci,  m  quo  scilicet  vel  res  con¬ 
tigit  vel  poeta  moratur,  exordium  ducunt:  aptum  omnino,  si 
loci  adiuncta  animi  sensui  qui  exprimitur,  consentiant. 

Dictio  generatim  *)  est  facilis,  tenera  ac  tei$. 
perata,  nec  solum  odae  splendorem  et  audaciam, 
sed  omnem  etiam  studiosius  quaesitum  orna¬ 
tum,  atque  inprimis  facetias  et  acumina,  respuit 
(n.  140). 

*)  Dictio  aSectum  imitetur  oportet ,  sed  ea  ipsa  de  causa  interdum 
gravior  sermo  deeet,  ut  apud  Propertium  Cornelia  ad  Paulum 
et  cum  accenditur  dolor  validius,  ardens  quoddam  et  pungens 
dicendi  genus,  ut  in  elegia  laudata  Ovidii  in  mortem  Tibulli. 

CAPUT  VI. 

DE  CARMINE  DIDACT1CO 


Quid  sit  •  quid  praecipue  in  requiratur  n.  264; 
qui  rerum  selectus  habendus  n.  265 ;  quae  in 
tractatione  efficienda  n .  266 ;  quae  de  digres¬ 
sione  'praecipiantur  n.  267.  ^  k  ka  & 

«  \  J  ♦  p- 1 

264.  Didacticuia  vocatur  poema,  quod  praece¬ 
pta  sive  vitae  sive  artium  exponit.  Dubitatum 
est ,  an  verum  esset  poema  :  sed  quemadmodum 
philosophus,  si  quando  de  pulchritudine  disputat, 
non  efficitur  poeta  ,  ita  nec  poeta  philosophus  , 
si  philosophiae  praecepta  tradit  ;  quandoquidem 
non  argumentum  ,  sed  tractatio  discrimen  facit. 


fi 

% 

Primum  praeceptum  est ,  ut  toto  carmine  re¬ 
rum  ,  de  quibus  agitur ,  vis  ac  pulchritudo  elu¬ 
ceat  *). 

*)  Diuactico  carmini  subiecta  quidem  esse  debet  vera  et,  accu¬ 
rata  rerum  scientia,  sed  eam  poeta  cum  philosopho  com¬ 
munem  habet;  proprium  illi  est,  cum  doctrina  delectationem 
coniungere :  quem  in  finem  satis  non  est,  si  quidam  in  verbis 
ornatus  fulgeat,  aut  hac  atque  illae  spargantur  imagines  venu¬ 
stae,  intexantur  iivcnnda  episodia;  sed  res  ipsae  et  tola,  quae 
traditur  disciplina,  a  poetica  fictione  dignitatem  quandam  sua¬ 
vitatemque  accipere  d’ebent  lia  Virgilius  de  re  rustica  prae¬ 
cipiens,  profecto  non  illo  tantum  nobili  digressu  0  fortu¬ 
natos  nimium  (2,  458),  —  sed  per  omnes  libros  vitae  agrestis 
suavitates,  necnon  vim  varietatemque  naturae  admirabiliter 
expressit 

265.  Quapropter  poeta  non  sine  solertia  et  argu 
mentum  ipsum  et  singula  praecepta  de  eo  tradenda 
seligat.  Neque  enim  est,  cur  omnes  praeceptiones, 
quae  ad  rem  pertinent,  scrupulosius  persequatur ; 
sed  quae  desperat  tractata  nitescere  posse ,  relin¬ 
quat  (A.  p.  150).  Nec  carptim  tamen  aut  sine  or¬ 
dine  praecepta  enarret,  sed  et  partes  disciplinae 
totius,  et  in  singulis  partibus  praecepta  apte  di¬ 
sponat.  Belle  Virgilius  Georgicorum  partes  initio 
proponit : 


Quid  faciat  laetas  segetes ,  quo  sidere  terram 
Vertere ,  Maecenas ,  ulmis  adiungere  vites 
Conveniat ;  quae  cura  boum ,  qui  cultus  habendo 
Sit  pecori  •  apibus  quanta  experientia  parcis : 
Hinc  canere  incipiam.  ,w  h 

/T  Ai  A  ik  i  /  ■ 

. v'  ^  w 

266.  Ipsa  deinde  rerum  tractatione  efficiendum 
est.  ut, ;  quaecumque  doceantur,  accurate  et  facile 

possint  intelligi  ;  ut  per  acres  et  illustres  ima* 
gines  atque  verborum  lumina  excitentur;  ut  ad 
hominum  fortunam  et  vitam  referantur  ;  ut  de- 
nique  iucunda  varietate  distincta  sint. 

1.  Dictionis  ornatus  accuratae  rerum  notitiae 
officere  non  debet;  nisi  autem  facilis  sit  intelli- 
gentia,  nulla  esse  potest  delectatio. 

2.  Luminosae  dictionis  exempla  inprimis  prae* 
bet  Virgilius;  ut  de  pugna  apum: 

Tum  tr epulae  inter  se  coeunt ,  pennisque  coruscant , 
Spiculaque  exacuunt  rostris ,  aptantque  lacertos , 

Et  circa  regem  atque  ipsa  ad  praetoria  densae 
Miscentur ,  magnisque  vocant  clamoribus  hostem. 
Ergo ,  ubi  ver  nactae  sudum  camposque  patentes  , 
Erumpunt  portis ;  concurritur ;  aethere  in  alto 
Fit  sonitus ,  magnum  mixtae  glomerantur  in  orbem , 
Praecipit esque  cadunt.  Non  densior  aere  grando , 
Nec  de  concussa  tantum  pluit  ilice  glandis. 

Ipsi  per  medias  acies ,  insignibus  alis , 

Ingentes  animos  angusto  in  pectore  versant. 

Gfeorg.  4,  73. 

Vide  alia  lib.  3.  v.  478  ;  lib.  4.  v.  116.  et 
hic,  n.  241. 

3.  Idem  Virgilius  vitae  rusticae,  de  qua  prae¬ 
cipit,  non  labores  tantum,  sed  et  vicissitudines, 
agricolarum  spes  et  metus,  dolores  et  gaudia  enar¬ 
rat.  Sed  ut  praecepta  ad  hominum  vitam  referan¬ 
tur  ,  saepe  ipsa  facit  elocutio  ,  praesertim  cum 
rebus  inanimis  sensum  et  actum  tribuit,  aut  in 
mutis  animalibus  humanos  mores  et  affectus  fingit. 

JEJcce  autem  duro  fumans  sub  vomere  taurus 
Concidit ,  et  mixtum  spumis  vomit  ore  eruor  em , 
_i Extremosgue  ciet  gemitus.  It  tristis  arator , 
Moerentem  abiungens  fraterna  morte  iuvencum ; 
Atgue  opere  in  medio  defioca  relinguit  aratra . 

Georg.  3,  15. 

4.  Varietas  iam  in  seligendis  collocandisque 
praeceptis  respicienda,  sed  maiori  cura  in  tracta 
tione  quaerenda  est.  Eius  gratia 

267.  Digressiones  in  carmine  didactico  frequen- 
tiores  esse  possunt,  modo  tamen  argumento  aptat 
et  loco  positae  sint. 

1.  Itaque  si  moralis  est  doctrina,  quae  carmine 
traditur ,  ad  naturae  amoenitates  describendas 
saepe  excurritur  ;  contra  si  doctrina  ipsa  vitam 
non  spectat,  moralis  interponitur  locus.  Animo¬ 
rum  autem  motus  ,  res  gestae  ,  eventa  omni  in 
genere  doctrinae  per  digressum  tractari  iucunde 
et  utiliter  possunt. 

2.  Breviores  digressus  ,  quales  fere  sunt  do¬ 
ctrina  moralis  et  animi  motus  ,  ex  rebus  ipsis  , 
quae  tractantur  ,  sponte  nasci  debent :  longiores 
autem  excursus,  in  quibus  gesta  vel  eventa  nar¬ 
rantur,  cum  praeceptis  ita  coniuncta  esse  solent, 
ut  eorum  modo  causas  explicent ,  modo  effectus 
ostendant  et  usum  commendent.  Qui  tamen  do¬ 
ctrinam  abrumpere,  aut  ea,  quae  natura  connexa 
sunt ,  divellere  non  debent  ,  sed  eo  potius  loco 
ponendi  sunt ,  ubi  mora  ad  reficiendos  animos 
opportuna  sit. 

st tiM  (d>i 

CAPUT  VII. 

DE  SATYRA  ET  EPISTOLA 

Quid  sit  satyra  et  quae  eius  genera ;  quae  mate¬ 
ria  ,  quae  forma ;  qualis  dictio  n.  268 ;  quat 
sint  ejpistolae  poeticae  genera  n.  269. 

268.  Satyra  poema  est  ,  quod  vitia  hominum 
vel  castigando  vel  ridendo  exprimit.  Duo  igitur 
sunt  genera  ,  austerum  ,  quod  vitia  severe  per¬ 
stringit  ,  iocosum  ,  quod  facete  ridet ;  utriusque 
tamen  idem  finis:  mores,  quos  carpit,  corrigere. 
In  priori  genere  Iuvenalis  et  Persius  ;  in  poste¬ 
riori  Horatius  excelluit.;  —  Quod  si  satyra  apta 
non  videatur  ,  quae  pravos  liomines  a  vitiis  re¬ 
vocet  ;  at  certe  reliquos  commonet,  ut  caveant , 
et  ipsos  vitiosos  coercet ,  ne  turpitudinem  petu¬ 
lanter  ostentent. 

Materia  satyrae  tam  late  patet,  quam  vitia  ho¬ 
minum  odio  aut  risu  digna  *),  unde  Iuvenalis  : 

Quidquid  agunt  homines,  votum ,  timor,  ira  , 

(voluptas, 

Gaudia,  discursus  ,  nostri  est  farrago  libelli  ; 

1,  68. 

sed  fugienda  est  non  solum  obscoenitas,  sed  omnis 
etiam  nimium  vilis  turpitudo. 

*)  Satyra  igitur  per  materiam  idyllio  plane  opposita  est,  cum  ea 
potissimum  vitia  perstringat,  quae  nativo  candori  et  inno¬ 
centiae  contraria  sunt;  sed  hoc  illi  cum  eodem  convenit, quod 
vitam  hominum  et  mores  depingit,  et  ad  hunc  tantum  finem 
acta  eorum,  dicta  et  carus  narrat. 

Forma  satyrae  varia  est  ;  quandoquidem  et 
narrat,  et  describit,  et  sermonem  hominum  in¬ 
ducit  .  Praestat  autem,  quo  magis  poema  sit  unum 
et  simplex,  non  modo  unum  tantum  vitium  tra¬ 
ctari,  sed  unam  quoque  certam  personam ,  actio¬ 
nem  ,  eventum  fingi  ,  quo  vitium  demonstretur. 
Hoc  inprimis  Horatius  servat ;  Iuvenalis  contra 
et  plura  vitia  ,  et  varia  hominum  genera  uno 
saepe  carmine  complectitur.  —  Ceterum  ,  quod 
probe  notandum  est,  certam  personam  fingendam 
esse  dixi  ,  non  veram  assumendam.  Bene  enim 
Martialis : 

Hunc  servare  modum  nostri  novere  libelli, 

Parcere  personis,  dicere  de  vitiis. 

Epigr.  lib.  10. 

Elocutio  generatim  tenuis  est,  consuetudinem 
imitans,  sed  pro  re  nata  nonnunquam  assurgit]: 
nihil  autem  ei  magis  proprium,  quam  hominum 
mores  ad  vivum  effingere. 

269.  De  epistola  poetica  vix  est,  cur  seorsum 
praecipiatur,  cum  in  eam  praecepta  iam  tradita 
facile  accommodentur.  Tria  enim  epistolae  sunt 
genera  :  didactica  ,  satyrica  ,  elegiaca;  —  elegiae 
scilicet  simillima  est  ,  quam  heroidem  dixerunt , 
i.  e.  epistola,  qua  vir  aut  mulier  nobilis  fortu¬ 
nam  suam  queritur.  Atqui  in  triplex  hoc  genus, 
quae  de  elegia,  satyra  et  carmine  didactico  prae¬ 
cepta  sunt,  conveniunt;  dictio  tamen  magis  etiam, 
quam  in  his  carminibus  fieri  solet,  naturalem  fa¬ 
cilitatem,  epistolis  propriam,  imitatur. 

CAPUT  VIII. 

DE  NARRATIONE  POETiCA 

Quid  narratione  'poetica  praestandum ;  quae  ideo 
dispositio  adhibenda  ;  quae  in  tractatione  ser¬ 
vanda,  n.  270  ;  quomodo  descriptione  utendum 
n.  271;  quid  in  elocutione  praecipuum  n.  272 . 


270.  Narratio  poetica  a  vulgari  generatim  iis¬ 
dem  differre  rebus  debet,  quibus  poesis  a  soluta 
oratione  distinguitur  ;  caput  enimvero  est  ,  ge¬ 
sta  ,  quae  narrantur  ,  ita  oratione  exprimi  ,  ut , 
qui  legit ,  ea  non  aliter  ac  si  coram  fiant  ,  in¬ 
tueatur. 

Quod  ut  consequatur  ,  fingendi  ac  disponendi 
licentia  sic  uti  debebit  poeta,  ut  carminis  stru¬ 
ctura  ad  quandam  actionis  scenieae  similitudinem 
accedat  *').  ^  r  /  j,  v: 

*)  Saepe  igitur  a  media  actione  incipere  potest,  atque  ea,  quae 
praecesserunt,  vel  paucis  ac  quasi  in  transitu  significare,  vel 
si  coniectura  facile  prospiciuntur,  plane  ommittere.  Ita  fit,  ut 
totius  actionis  vis  animum  percellat,  cum  ea,  quae  summa 
sunt,  velut  uno  in  spectaculo  cernantur.  Quamvis  autem  ne- 
cesse  non  sit,  rerum  seriem  semper  invertere,  eam  tamen  sic 
percurrere,  ut  singulae  fideliter  enarrentur,  vim  carminis  fa¬ 
cile  enervat.  Ad  quem  languorem  vitandum  utile  interdum 
est,  actionem  in  certas  partes,  actibus  fabulae  similes,  dis¬ 
tribuere. 

Quod  iam  ad  tractationem  pertinet,  pauca  poeta 
praefari  debet,  pauca  explicando  interponere,  sed 
statim  agentes  in  scenam  producere,  et  in  eorum 
verbis  et  actis  exprimendis  paene  totam  oratio¬ 
nem  consumere. 


DE  VARIIS  POEMATIS  SINGILLATJM  219 

Schol.  Hoc  est,  quod  Aristoteles  in  Homero  laudat,  ut  qui  solus 
ex  poetis,  quid  si  hi  maxime  praestandum  sit,  intelligat,  mo¬ 
rum  scilicet  et  actionum  humanatum  imitationem,  c.  24. 

271.  [Descriptione  rerum  et  personarum  optimus 
quisque  poeta  parce  *),  nec  nisi  magna  quadam 
solertia,  utitur :  nam  aut  paucis  eam  lineamentis 
absolvit,  quae  si  bene  fuerint  selecta,  efficiunt, 
ut  mens  sibi  totum  effingat : 

Portitor  has  horrendus  aquas  et  flumina  servat 
Terribili  squalore  Charon:  cui  'plurima  mento 
Canities  inculta  tacet ;  stant  lumina  flamma; 
Sordidus  ex  humeris  nodo  dependet  amictus. 

Aen.  6,  298. 

4ut  cum  paulo  diutius  in  descriptione  moratur, 
actiones  et  motus  animorum  interponit: 

In  somnis ,  ecce ,  ante  oculos  moestissimus  Hector 
Visus  adesse  mihi ,  lar g osque  effundere  fletus , 
Raptatus  bigis ,  ut  quondam ,  aterque  cruento 
Pulvere ,  perque  pedes  traiectus  lora  tumentes. 
Hei  mihi ,  qualis  erat !  quantum  mutatus  ab  illo 
Hectore ,  qui  redit  exuvias  indutus  Achilli , 

Vel  Danaum  Phrygios  iaculatus  puppibus  ignes; 
Squalentem  barbam t  et  concretos  sanguine  crines  , 
Vulneraque  illa  gerens ,  quae  circum  plurima  muros 
Accepit  patrios.  2,  270.  Cf.  2,  205. 

Interdum  etiam  scite  in  actiones  omnia  con¬ 
vertit.  Sic  Homerus,  ut  currum  Iunonis  describat, 
facit  eum  velut  intuentibus  nobis  tb  Hebe  com¬ 
poni.  II.  5,  722.  Cf.  II.  1,  234. 

Dante.  Purg.  c.  1,  t.  11. 

"*)  Si  difficile  est,  rerum  faciem  et  statum  permanentem  perspi¬ 
cue  et  distincte  verbis  exprimere  (n.  201),  multo  difficilius  est 
huiusmodi  descriptionem  rationibus  poesis  accommodare.  Id¬ 
circo  poeta  potius  actiones  ,  eventus  et  quaecumque  in  rebus 
mutantur  sibique  succedunt,  tractare,  et  his  velul  signis  qui¬ 
busdam  et  effectis  rerum  ac  hominum  indolem  ostendere  de¬ 
bet.  Homerus  quidem  navim,  heroem,  deum  uno  saepe  verbo 
aut  brevissima  similitudine  describit,  ut  68  wxri  ioixM? 
(II.  I.  47),  navigationem  autem  heroum  et  deorum  dicta  et 
facta  diffuse  narrat. 

2 72.  In  elocutione  praecipuum  est ,  ut  quam 
optime  imitetur,  ut  actuosa  sit  et  affectuum  plena, 
ut  rerum  magis  quam  verborum  copia  abundet. 

Puer  Icarus  una 

Stabat ;  et ,  ignarus  sua  se  tractare  'pericla , 

Ore  renidenti ,  modo  equas  vaga  moverat  aura , 
Captabat  plumas  flavam  modo  pollice  ceram 
Mollibat ;  lusugue  suo  mirabile  patris 
Impediebat  opus.  Ov.  Met.  8.  195. 

Vide  etiam  Virgiliana  n.  240  laudata.  —  Iam  his  ipsis  motus  ani¬ 
morum  praeclare  expressi  sunt,  quae  tamen  virtus  maxime 
cernitur, cum  rerum  summa  agitur,  ut  Aen.  2,  212.  ibici,  v.  507 
Georg.  4.  485,  —  Ut  vero  pressae  dictionis  vim  cognoscas, 
confer  descriptionem  orci  apud  Ovidium  verbositate  aliquando 
languidum  Met.  4,  432.  cum  Virgiliana  Georg.  4,  467. 

CAPUT  IX. 

DE  CARMINE  HEROICO 

Quid  sit ,  et  quis  finis  eius  n .  273. 

273.  Heroicum  seu  epicum  dicitur  carmen,  quod 
magnam  viri  illustris  actionem  amplo  narrationis 
genere  exsequitur.  Si  vocabuli  originem  quaeris, 

hos  verbum  vel  carmen  significat;  sed  ab  bac 
communi  notione  ad  proprium  genus  contractum 
est,  ut  ~u.  snr)  vel  etiam  ro  h ros-  idem  sit,  quod  car¬ 
men  heroicum,  'e-kokouu  igitur  proprie  est  scriptio 
carminis  epici,  sive  poesis  heroica,  sed  saepe  etiam 
pro  ipso  carmine  ponitur. 

Finis  epopoeiae  proprius  est,  cum  rerum  eventu, 
tum  maxime  virtutis  quadam  praecellenti  specie 
admirationem  movere,  quo  verae  laudis  et  hone¬ 
statis  desiderium  inflammet. 

//t  f £  A  fj-i  )■/,  .<  '  u  ‘ 

Schol.  Quia  carmen  epicum  inprimis  aptum  est  principibus  eru¬ 
diendis  et  ad  praeclara  facinora  excitandis,  Aristoteles  hunc 
ei  posuit  proprium  finem:  ac  [certe  ipso  monente  Alexander 
Magnus  Homeri  carmina  diurna  versabat  et  nocturna  manu. 

Art.  I. 

DE  FABULAE  EPICAE  DOTIBUS 

Quid  de  argumento  n .  '274;  quae  fabulae  dotes  ne¬ 
cessariae;  unde  sit  una  n.  27 h;  unde  tota;  quid 
de  monstrandis  causis ,  n.  276 ;  quae  iusta  am¬ 
plitudo  n.  277  ;  unde  varietas  petenda  n.  278 ; 
unde  admirabilitas ;  quae  servanda  in  portentis 
n.  279. 

274.  Quo  propius  legentium  animos  tangat 
poema,  argumentum  praestat  verum  esse,  atque 
cum  fortuna  patriae  ac  religione  coniunctum.  Solet 
autem  argumentum  ex  antiquitatis  historia  peti, 
ut  et  maior  sit  sanctitas  et  fictio  liberior  *). 

*)  Veteres  quidem  etiam  ideo  ex  heroico  aevo  materiam  sume¬ 
bant,  quod  mirabilia,  quibus  in  hoc  genere  proprius  est  locus 
propter  tritas  sermone  vulgi  fabulas  credibiliora  erant. 

275.  Iam  vero  fabula,  quam  de  argumento  poeta 
componit  una  sit  necesse  est,  tota  ,  verisimilis  , 
iustae  quoque  amplitudinis,  varia  et  admirabilis. 

Una  fabula  esse  debet  non  solum  ex  tempore 
aut  persona,  sed  maxime  actione  ipsa  *). 

')  Quare  erraverunt,  qui  Heracleidcm  el  Theseidem  aut  similia 
poemata, quae  totam  herois  vitam  compleciuntur,  scripserunt; 
putantes,  quia  unus  esset  Hercules,  unam  etiam  fabulam 
esse:  peius  etiam,  qui  facta  diversa,  eo  quo  i  uno  tempore  con¬ 
tigerunt,  eodem  carmine  complexi  sunt.  Huinsmodi  enim  nar¬ 
ratio  sive  vitae  sive  factorum  historica  est.  Homerus  quidem, 
id  probe  intelligens,  in  Odyssea  non  on^nia  assumpsit,  quae 
Ulyssi  acciderunt,  sed  in  una  eius  actione  versatus  est;  simi¬ 
liter  nec  in  Iliade  totum  illud  bellum,  piamvis  unum  esset, 
narrare  instituit ;  sed  partem  eius  decerpsit,  auam  mirabili 
varietate  ornavit.  Ar.  8.  et  23. 

276.  Tota  sive  integra  fabula  est,  quae  omnes 
necessarias  partes  ,  principium  scilicet ,  medium 
et  exitum,  habet.  Principium  est,  ex  quo  actio 
sic  proficiscitur  ,  ut  nihil  aliud  necessario  prae¬ 
cesserit.  Ita  Iliadis  principium  est  ira  Achillis  in 
Agamemnonem ;  Aeneidos  autem  profectio  herois 
ex  Phrygia  in  Italiam  deorum  iussu  suscepta. 
Medium  est,  per  quod  venitur  ad  finem ;  progres¬ 
sus  scilicet  actionis  per  difficultates  varias  et  vi¬ 
cissitudines  fortunae :  in  Aeneide  labores  terra  ma¬ 
rique  tolerati,  et  bellum  cum  Turno  grave  et  atrox. 
Exitus  est  propositi  assecutio  ,  post  quam  nihil 
aliud  requiritur  ;  apud  Virgilium  caedes  Turni 
et  Aeneae  regni  constitutio. 

Plurimum  autem  ad  haec  omnia  refert,  ut  quae¬ 
cunque  narrantur,  eorum  causae  demonstrentur. 
Variae  enim  partes  non  efficiunt  unum  nec  totum, 
nisi  aptae  inter  se  cohaereant;  cohaerent  autem 

per  causas.  —  Eadem  ex  re  efflorescit  verisimili¬ 
tudo  ,  de  qua  superius  (n.  236)  dicta  recole.  — ■ 
Causae  autem  istae  in  consiliis  et  moribus  homi¬ 
num  ,  in  numine  divino,  aut  rerum  natura,  non 
in  fortuitis  eventis  monstrandae  sunt. 

277 .  jlusta  erit  amplitudo  ,  si  et  respondet  rei 
narrandae ,  et  carmen  totum  simul  animo  facile 
conspici  potest.'  Porro  rei  magnitudo  poematis 
respondebit,  si  consideratis  actionis  causis,  prae¬ 
sidiis  et  impedimentis  ,  ea  ,  quae  inter  princi¬ 
pium  et  finem  narrantur,  necessario  vel  proba¬ 
biliter  contigisse  videantur  ,  ut  res  ad  exitum 
perduceretur.  Servata  autem  hac  cum  re  conve¬ 
nientia,  et  illa  facilitate  totum  animo  complecten¬ 
di,  quo  amplius,  hoc  pulchrius  poema  est.  ,A-  n 

278.  Varietas  pum  rebus  ipsis,  quae  geruntur, 
personis  et  fortunae  vicissitudine,  tum  etiam  epi- 
sodiis  obtinetur  :  quae  quidem  episodia  in  epico 
carmine  ,  utpote  peramplo  ,  frequentiora  et  lon¬ 
giora,  quam  in  quovis  alio  esse  possunt.  Curan¬ 
dum  vero  inprimis,  ut  fabulae  sint  propria(or/.et«) 
i.  e.  quam  maxime  consentanea. ,  Ar  n  17-  J{'  / 

/  IK'  w  r  #•*-  J  • 

Schol.  Partes  actionis  ita  inter  se  cohaerhu,  ut  qualibet  dem- 
j  pta,  totum  immutetur  aut  mancum  efficiatur  ;  episodia  autem 
7  'sic  assumuntur,  ut  iis  etiam  omissis,  fabula  integra  maneat. 
Ad  ea  igitur  cognoscenda,  in  quo  non  pauci  laborant,  dispice, 
utrum  ad  actionis  initium,  progressum  et  finem  exponendum 
necessaria  fuerint.  —  Sic  amotis  ex  Aeneide  ludis  (1.  5),  de¬ 
scensuque  Aenae  ad  inferos  (1.  6),  fabula  adhuc  esset  in¬ 
tegra. 

279.  Admirabilis  fit  fabula  primum  quidem  ipsa 
rerum  magnitudine  et  novitate,  atque  eximia  he¬ 
rois  virtute ;  tum  iis,  quae  praeter  exspectationem 


224  ARTIS  DICENDI  P.  III.  LIB.  II. 

et  consuetum  rerum  cursum,  coelitum  et  infero¬ 
rum  interventu,  geruntur  *).  Itaque  actio  sit  ma¬ 
gnis  cie  causis  suscepta  ;  inter  gravissima  impe¬ 
dimenta  rerumque  discrimina  excellenti  ingenii  vi 
atque  fortitudine,  magnis  quoque  praesidiis  gesta; 
exitu  denique  claro  et  memorabili  conclusa.  Ne¬ 
que  vulgaris  sit  rerum  cursus  ,  sed  insolitus  et 
saepe  praeter  opinionem  nmtatus. 

*)  Non  quodvis  mirabile  epico  carmini  aeque  conveniens  est,  sed 
illud  inprimis,  cuius  non  magnitudine  tantum  obstupescimus, 
sed  maiestatem  quoque  venerabundi  suspicimus,  speciemque 
ac  dignitatem  adamamus.  lam  nemo  non  videt,  hoc  mirabile 
in  iis  rebus  humanis  reperiri  maxime,  in  quibus  divina  effi¬ 
cientia  manifesta  fiat,  ac  coeli  et  inferni  numina  quasi  de  vi¬ 
ctoria  certare  videantur.  His  enim  rebus  tum  actionis  magni¬ 
tudo,  tum  herois  ipsius,  ad  quem  omnia  referuntur,  virtus  ac 
dignitas  ad  summam,  quae  esse  potest,  altitudinem  extollitur. 

In  mirabilibus  autem  tractandis  haec  servari 
oportet  :  1.  consentanea  sint  rationibus  ,  quibus 
mundum  regi  sapienter  credimus.  Praecipuus  enim 
huius  fictionis  fructus  est,  ut  divinae  providen¬ 
tiae  consilia,  quae  in  communi  rerum  cursu  ab 
dita  latent,  mirabili  eventu  patefiant:  nec  ade< 
haec  divina  consilia  et  facta  ,  sed  modus  ,  qu< 
apparent,  novus  et  insolitus  est. 

2.  /Nec  quidquam  temere,  sed  accommodate  ad 

sacratu  historiam  et  doctrinam  aut  communem  ho¬ 
minum  persuasionem  fingatur  f  alioquin  fictio  non 
erit  verisimilis.  Ita ,  ut  exemplo  utar  ,  licebit 
spectra  fingere,  sed  nimirum  eo  tempore,  iisque 
locis  et  rerum  adiunctis  ,  quibus  apparere  cre¬ 
duntur.  :  5  P 

3.  Narratio  tota  grande  quiddam  et  amplum 
sonet,  nulla  ex  parte  maiestati  numinis  repugnans: 

sed  nec  vicissim,  quae  finguntur,  a  rebus  huma¬ 
nis  ita  sint  disiuncta  ,  ut  cogitatione  difficulter 
appprehendantur. 

4.  / Ita  Divi  actioni  interveniant,  ut  haec  non 
desinat  esse  humana. j  Nimirum  coelites  consiliis 
dirigant  et  monitis ;  opem  ferant  ;  vires  addant 
et  animos;  sed  homines  sic  adiuti  sua  nihilomi¬ 
nus  virtute  laborent,  certent,  vincant. 

Schol.  Si  veterum  carmina  continent,  quae  divino  numine  indi¬ 
gna  sunt ;  id  non  tam  poetis,  quam  communi  paganorum  tristi 
sorti  et  corruptelae  tribuendum  est:  at  si  apud  recentiores 
ineptias  aut  sordes  mythologiae  sacris  rebus  permixtas  repe- 
rimus,  ipsorum  poetarum  insipientia  culpanda  est. 

&rt.  II. 

DE  EPICAE  FABULAE  IMPLICATIONE 

Quid  implicatio ;  qaae  primaria ;  qualis  solutio 
n.  280 ;  quid  agnitio  n.  281  ;  quid  machina ; 
quae  de  usu  eius  n.  282 ;  quid  peripetia  ,  et 
qualis  in  fine  actionis  esse  debeat  n.  283. 

280.  Implicatur  fabula,  cum  iis,  quae  actio¬ 
nem  impediunt,  status  rerum  fit  insigniter  diffi¬ 
cilis.  Itaque  implicatio  (nexus,  implexio)  fabulae 
nascitur  ex  ipsius  actionis  difficultate  et  adi  un¬ 
ctis  ;  ex  pugna  cupiditatum  hominum,  ut  in  Iliade; 
ex  ignorantia  rerum  vel  personarum,  ut  in  Odys¬ 
sea  ;  denique  ex  interventu  caelitum  et  infe¬ 
rorum. 

Una  sit  implicatio  primaria,  per  totam  actio¬ 
nem  durans  *)  ;  adversa  scilicet  heroi  potestas  , 
quae  novam  semper  impeditionem  molitur,  et  qua 
tandem  devicta,  res  conficitur. 

*)  Oplimum,  si  ceterae,  quae  fiunt  implicationes,  ex  hae  primaria 
oriuntur,  ut  in  Aeneide  e  lunonis  odio;  certe  nulla  fortuito 
accidisse  aut  temere  afficta  esse  videatur. 

Solutio  implicationis  ,  etsi  inexspectata  ,  non 
tamen  fortuita  aut  violenta,  sed  ex  ipsa  fabula 
nata  esse  debet:  quod  maxime  in  ultima  solu¬ 
tione  servandum.  Haec  enim,  cum  omnium,  quae 
acta  sunt,  supremus  ac  pulcherrimus  fructus  esse 
debeat ;  si  casu  aut  qualibet  causa  a  fabula  aliena 
contingat,  totus,  qui  praecesserit  labor,  inutilis 
videri  possit. 

2S1.  In  solutione  praeterea  tria  consideranda 
sunt:  agnitio  et  machina,  quae  saene  causae  so¬ 
lutionis  sunt ;  et  peripetia,  quam  solutio  efficit. 

Avayvw pung  quam  agnitionem  (proprie  recogni¬ 
tionem)  interpretantur,  ab  Aristotele  dicitur  ex 
ignoratione  in  cognitionem  mutatio,  ex  qua  ami¬ 
cit  a  vel  inimicitia,  prospera  vel  adversa  fortuna 
oritur  (c.  11).  Duplex  est,  si  ex  utraque  parte 
contingit,  ut  in  Oreste  et  Iphigenia;  simplex ,  si 
ex  una  tantum,  ut  cum  Ulysses  a  nutrice  reco¬ 
gnoscitur.  —  Hoc  autem  melior  est  omnis  agni¬ 
tio  ,  quo  graviori  cum  fortunae  mutatione  con- 
i uncta  est. 

282.  Machina  apud  priscos  vocatur  deorum  in¬ 
terventus,  quo  difficilis  actionis  nodus  solvitur. 
De  qua  primum  est  Horatii  praeceptum: 

Nec  deus  intersit,  nisi  dignus  vindice  nodus 
Inciderit  —  *);  A.  p.  191. 

alterum  ut  causa  divini  interventus  ex  ipsa  actione 

intelligatur  **)•  —  Nomen  autem  inde  habet, 
quod  tragoedi  deos,  tanquam  caelo  delapsos,  ad' 
hibita  machina  in  scenam  producebant. 

*)  Reprehendit  Homerum  Aristoteles,  quod  Minervam  e  caelo  de¬ 
duxerit,  ut  suaderet  Graecis,  ne  re  infecta  abscederent;  quippe 
quod  viri  prudentis  consilio  effici  potuisset,  c.  15. 

'*)  lmPeriti  P°eiae  cum  nodum  extricare  nesciunt,  ex  improviso 
mii acula  fingunt;  unde  proverbium:  Deus  ex  machina. 

Schol.  Multum  inter  viros  doctos  litigatur,  convenialne  ultimam 
quoque  solutionem  per  machinam  fieri;  eo  quod  in  !iac  prae¬ 
cipue  herois  virtus  cognosci  debeat.  At  si  deus  non  interve¬ 
nerit,  nisi  quatenus  ex  ipsa  fabula  probabile  est;  et  si  lieroem 
ita  adiuverit,  ut  is,  tametsi  non  sine  ope  caelesti,  magna  tamen 
v-rium  contentione  rem  ipse  perficiat;  machina  non  magis  in 
nae,  quam  in  omni  alia  solutione  a  carminis  proposito  abhor¬ 
rebit.  Certe  ita  et  Homerus  et  Virgilius  existimaverunt. 

283.  nspiTcirsiu  vocatur  subita  eorum  ,  quae 
aguntur ,  in  statum  contrarium  conversio.  Ple¬ 
rumque  peripetia  nodi  difficilis  solutionem  con¬ 
sequitur  ,  seo.  aliquando  etiam  ea  ipsa  implicat 
actionem,  ut  tempestas  in  principio  Aeneidis.  In 
exitu  autem  carminis  perfecta  esse  debet ,  talis 
scilicet  qua  agentes  omnes  involvuntur,  resque 
tota  conficitur.  Nihil  enim  peius,  quam  si  poeta 
alia  et  alia  praeter  solutionem  praecipuam  con¬ 
fingere  debet  ad  omnia  nimirum,  quae  implicuit, 
extricanda. 

Art.  III. 

DE  PERSONIS  EPICIS 

Quales  heros  ipse ,  quales  ceteri  fingendi  n.  284; 

quatenus  mores  veri  et  boni  esse  debeant  n.  285; 

quid  de  eorumdem  constantia  et  varietate  n.  286. 

284.  Persona  princeps,  illa  scilicet,  cuius  pro¬ 
prie  est  actio  ,  heros  appellatur.  Hic 

ergo  heros  ,  quo  magis  carmen  animos  moveat 
teneatque,  jUnus  sit  et  illustris,  indole  ac  mori¬ 
bus  amabilis  et  mirandus f),  tametsi  virtutis  non 
omni  f*Y  parte  perfectalf/et  absolutae*"). 

*)  Requirunt  ergo  in  heroe  inprimis  animum  praesentem,  ere¬ 
ctum,  constantem,  cum  optima  corporis  temperatione ;  spiritus 
sublimes,  et  vim  quandam  quasi  divinam,  qua  supra  hominem 
et  sapere  et  posse  videatur. 

**)  Heros  virtute  admirationem  movere  debet;  nihilominus  ea, 
in  quibus  a  perfecti  specie  deficit,  efficere  solent,  ut  magis 
etiam  animos  tangat:  nam  et  verior  videtur  imago,  et  magis 
afficimur  erga  eos,  quos  minus  nostri  dissimiles  novimus,  et 
propter  ea  ipsa,  quae  imperfecta  notamus,  timemus  ac  mise¬ 
rescimus.  Sed  baec  tamen  eiusmodi  esse  debent  ut  nullum 
contemptum  ingerere  possint. 

Socii/ ministri  et  adversarii  herois  non  plures, 
quam  actionis  magnitudo  et  adiuncta  requirunt  *) ; 
et  tales  tingendi  sunt,  qui  herois  virtutem  et  de¬ 
cus  non  solum  non  offuscent,  sed  etiam  illumi¬ 


nent  *’*). 


/ 

*)  Cavendum  igitur,  ne  ideo  tantum  assumpti  esse  videantur, 
quia  poeta  ex  loco  difficili  aliter  evaaeie  non  potuerit. 

*)  Socii  quamvis  excellant  virtute,  ne  sint  tamen  pares  heroi ; 
inter  adversarios  autem  unus  solet  eminere,  ut  Hector  apud 
Homerum,  qui  cum  caeteros  virtute  superet,  ab  heroe  devictus 
huius  gloriam  illustrat. 

285.  Sed  praecipua  cura  in  moribus  est ,  qui 
veri  aut  verisimiles ,  boni ,  constantes  ac  varii 
esse  debebunt. 

Veritas  in  personis  fama  notis;  in  fictis  veri- 
similitudo  quaeritur. 

1.  Aut  famam  sequere,  aut  sibi  convenientia  finge. 

Scriptor  honoratum  si  forte  reponis  Achillem, 

Impiger,  iracundus,  inexorabilis,  acer. 

lura  neget  sibi  nata,  nihil  non  arroget  armis. 
Sit  Medea  ferox  invictaque,  flebilis  Ino, 
Perfidus  Ixion,  Io  vaga,  tristis  Orestes. 

A.  p.  119. 

2.  Aetatis  cuiusque  notandi  sunt  tibi  mores  , 
Mobil ibusque  decor  naturis  dandus  et  annis. 

A.  p.  156. 

lam  quae  latius  hic  Horatius  de  aetate  exse¬ 
quitur,  simili  ratione  in  sexu,  conditione,  genere 
et  patria  servanda  sunt. 

Bonitas  morum  non  ita  praecipitur,  ut  omnes 
debeant  virtute  excellere,  sed  ut  nemo  sit  plane 
nefarius.  Extrema  enim  malitia  nimis  foeda  et 
horribilis,  nec  fere  nisi  in  monstruosis  hominibus 
verisimilis.  Quos  igitur  poeta  malos  fingit ,  ii 
errore  peccent,  aut  irae  motu ;  nec  scelus  audeant, 
nisi  malorum  metu  aut  bonorum  cupiditate  in 
flammati  et  abrepti. 

286.  Constantia  morum  postulat  ,  ut  homines 
nihil  agant  vel  loquantur,  nisi  quod  cum  mori¬ 
bus,  quos  iis  tribuit  poeta,  plane  conveniat  (Cf. 
n.  236). 

Si  quid  inexpertum  scenae  committis,  et  audes 
Personam  formare  novam,  servetur  ad  imum, 
Qualis  ab  incepto  processerit,  et  sibi  constet. 
Difficile  est  proprie  communia  dicere  :  tuque 
Rectius  Iliacum  carmen  deducis  in  actus, 
Quam  si  proferres  ignota  indictaque  primus. 

A.  p.  125. 

V anet  as  morum,  quae  et  iucunda  et  utilis  est, 

maxime  ad  eorum,  quae  fiunt,  causas  monstran¬ 
das,  magis  proprietate  quam  discrepantia  quae¬ 
renda  est  *). 

*)  Facile  esi  disparata  fingere,  quia  extrema  cuique  perspecta; 
sed  magnae  artis  et  subtilis  ingenii,  mores  ita  temperare  ,  ui 
etsi  non  ita  longe  distent,  proprietate  tamen  significanter  ex¬ 
pressa  quam  optime  discernantur, 

Art.  IV. 

DE  CARMINIS  EPICI  INGRESSU 

Qualis  propositio  esse  debeat ;  quis  invocandus ; 
quae  causa  exponenda  n.  287 . 

287.  Ingressus  epopoeiae  tria  complecti  solet : 
propositionem,  invocationem  et  causam. 

Propositio ,  quae  argumentum  summatim  enun¬ 
tiat  ,  accurata  ,  brevis  et  verecunda  esse  debet. 
Accurata  est,  si  verbis  significantibus  contexta, 
rem  totam  perspicue  et  definite  ob  oculos  ponit; 
brevis ,  si  summa  tantum  rerum  capita  perstrin¬ 
git,  non  excurrens  latius,  nec  redundans  verbis 
et  sententiis  ;  quae  omnia  in  Lucani  Pharsalia 
reprehendunt.  De  verecundia i  Horatius: 

Nec  sic  incipies,  ut  scriptor  cyclicus  olim: 
Fortunam  Priami  cantabo  et  nobile  bellum. 

Quid  dignum  tanto  feret  hic  promissor  hiatu? 
Parturiunt  montes,  nascetur  ridiculus  mus. 
Quanto  rectius  hic,  qui  nil  molitur  inepte : 

Dic  mihi ,  Musa)  virum ,  captae  post  tempora  Troiat 
Qui  mores  hominum  multorum  vidit  et  urbes. 

Non  fumum  ex  fulgore,  sed  ex  mmo  dare  lucem 
Cogitat.  A.  p.  186. 

Invocare  solent  poetae  numen  aliquod  ,  cuius 
afflatu  tantum  carmen  rite  absolvant:  quae  qui¬ 
dem  invocatio  cum  propositione  coniungi  potest, 
ut  in  utroque  carmine  Homeri.  —  Interdum  etiam 
in  decursu  poematis,  cum  res  gravissima  tractanda 
est,  renovatur,  ut  Aen.  6,  264. 

Causa  hic  intelligitur  non  quodvis  actionis 
principium,  sed  illud,  unde  cuncta  narranda  or¬ 
tum  habent.  Itaque  Homerus  de  Achillis  ira , 
Virgilius  de  odio  Iunonis  ab  initio  exponunt. 

Art.  V. 

DE  NARRATIONE  EPICA 

Unde  narratio  inchoanda  n.  288 ;  quo  rerum  or~ 
dme  'producenda ;  quid  de  summa  poematis  parte 

n.  289. 

288.  In  narrationem ,  epici  carminis  partem 
praecipuam  ,  omnia  cadunt ,  quae  de  narratione 
poetica  praecepta  sunt.  Quaeritur  autem  inprimis, 
qui  disponenda  sit. 

Initium  poeta  ab  ipsa  actione  sumere,  non  vero 
causas  longinquas,  gerendae  rei  adiuncta  et  ap¬ 
paratus  historicorum  ritu  enarrare  debet.  Quare 
de  Homero  Horatius: 

Nec  reditum  Diomedis  ab  interitu  Meleagri , 
Nec  gemino  bellum  Troianum  orditur  ab  ovo ; 
Semper  ad  eventum  festinat,  et  in  medias  res, 
Non  secus  ac  notas,  auditorem  rapit;  et  quae 
Desperat  tractata  nitescere  posse,  relinquit. 

A.  p.  146. 

Sed  tamen  non  raro  ex  iis,  quae  rem  anteces¬ 
serunt,  in  decursu  narrationis  aliqua  utiliter  re¬ 
petuntur;  ut  Virgilius  in  libro  2  excidium  Troiae 
narrat  ,  et  Homerus  in  2  Iliadis  navium  et  du¬ 
cum  ,  qui  Troiam  venerant ,  xaraXoyov  recenset. 

289.  Si  actio  nec  brevi  tempore,  nec  uno  in 
loco  gesta  est  ,  expedit  narrationem  a  media  vel 
summa  parte  incipere  et  priora  postea  opportuno 
loco  intexere.  Si  enim  illiusmodi  actionem  totam 
ab  initio  exsequeretur  poeta  ,  vel  singulas  par¬ 
tes  non  ea  varietate  et  copia,  quae  buic  carmini 
propriae  sunt ,  tractare  posset ,  vel  ingentem  in 
molem  poema  excresceret.  Contra  si  a  parte  me¬ 
dia  vel  suprema  incipit,  in  hac  morari,  et  priora, 
quae  tantum  intexit  ,  et  carptim  et  strictim  di¬ 
cere  potest.  Deinde  quoniam  haec  summa  est  vir¬ 
tus  narrationis,  efficere,  ut  cuncta  tamquam  ocu¬ 
lis  subiiciantur  ;  ad  hoc  conducit  plurimum,  ea, 
quae  narrantur,  non  per  multa  loca  et  tempora 
dispersa  esse.  Quod  si  per  actionem  ipsam  datur, 
nulla  est  ratio  ordinis  invertendi  *). 

r-  / 

‘)  Hinc  Virgilius  ab  ultimo  navigationis  anno  narrationem  orditur 
et  quae  prioribus  multis  in  locis  acciderant,  libro  III  breviter 
exponit.  Similiter  Homerus  fecit  in  Odyssea;  qui  contra  in 
Iliade  naturalem  ordinem  servavit,  quandoquidem  ira  Achillis, 
non  bellum  Troianum,  Iliadis  argumentum  est. 

De  summa  poematis  parte  illud  adhuc  monent, 
ut  peracta  solutione ,  qua  res  perficitur,  reliqua 
breviter  absolvantur.  Episodia  in  hac  parte  aut 
nulla,  aut  certe  nonnisi  perbrevia  tolerantur. 

De  sermone  denique  epico,  ne  alibi  dicta  repe- 

tamus,  in  universum  praecepisse  sufficiat,  illum 
varium  quidem  pro  rerum,  quae  narrantur  indole, 
sed  generatim  tamen  dignitate  et  copia  conspi¬ 
cuam  esse  debere. 

CAPUT  X. 

DE  TRAGOEDIA 
Art.  I. 

DE  TRAGOEDIAE  NATURA  ET  FINE 

Quid  drama  ,  et  unde  eius  vis  ad  movendos  am~ 
mos  n .  290 ;  quid  tragoedia  n.  291 ;  quis  eius 
finis  n.  292 . 

290.  Tragoedia  ad  poesin  ,  quam  dramaticam 

dicunt,  refertur.  (actio)  enim  vocatur  poe¬ 

ma,  quod  rem  gestam  non  narrando,  sed  agendo 
imitatur.  Maxima  huic  generi  est  vis  ad  animos 
permovendos,  quod  non  solum  menti,  ut  epopoeia, 
sed  ipsis  quoque  sensibus  rerum  spectacula  obii- 
cit;  in  eo  ipso  autem  reliquas  artes,  ut  picturam 
et  statuariam  vincens,  quod  non  mortua  simula¬ 
cra  ,  sed  viventes  ore  habituque  simillimas  ex¬ 
ponit  personarum  imagines,  ut  illae  non  adum¬ 
brari,  sed  ipsae  per  se  suos  retractare  casus  vi¬ 
deantur.  Accedit,  quod  hoc  uno  in  opere  plurium 
bonarum  artium  consociata  vis  et  efficacitas  ope¬ 
ratur. 

291.  Tragoedia  igitur  definitur  drama,  quod 
actionem  gravem  cum  calamitate  coniunctam  imi¬ 
tatur. 

Tragoedia  a  dithyrambis  originem  habere  creditur,  Cum  enim 
his  carminibus  heroum  acta  celebra  i  entur,  in  morem  venisse 
ferunt,  inter  cantus  actores  producere,  qui  gesta  ipsa  imita¬ 
rentur,  paulatim  deinde  facium  esse,  ut  actio  interposita  primas 
sibi  paries  vindicaret,  dithyrambi  usu  in  choro  servato.  Primus 
vero  auctor  Thespis  fuisse  fertur  (A.  p.  276).  —  De  nominis 
ortu  inter  scriptores  non  convenit.  Nam  alii  a  zpuyo;  (hircus) 
et  «5«  derivant,  sive  quod  Baccho,  in  cuius  honorem  dithy¬ 
rambi  canebantur ,  hircus  immolari,  sive  quod  poetae  victori 
hircus  dari  solebat  (A.  p.  220);  alii  a  Tpvc,  (faex)  deducunt, 
auoniam  ante  personarum  usum  actores  ora  faece  linebant. 


292.  Finis  tragoediae  est,  affectus  misericor¬ 
diae  et  timoris  movere  eosdemque  purgare.  'Pri¬ 
mum  igitur  efficere  debet  tragoedia,  ut  et  alie¬ 
nam  sortem  miseremur  et  nobis  ipsis  timeamus. 
Quae  duo  coniungi  sua  natura  videntur ;  etenim, 
ut  ait  Aristoteles  (Rh.  2,  5),  metum  afferunt  ea, 
quae  in  aliis  miseramur,  et  vicissim  ad  miseran¬ 
dum  pronus  est,  qui  similia  atque  alius  patitur, 
sibi  aut  suis  vel  meminit  contingere,  vel  timet, 
ne  contingat.  Alterum,  quod  a  tragoedia  postu¬ 
latur,  est,  ut  purget  affectus,  quod  fit  cum  ita 
temperantur,  ut  non  solum  iure  et  laudabiliter, 
sed  etiam  sine  dolore,  quin  magna  cum  voluptate 
commoveamur  (Id.  Polit.  8,  7).  Hoc  enim  habent 
animorum  motus,  qui  ad  honestatem  pertinent, 
ut,  etiamsi  ex  animi  aliqua  aegritudine  oriuntur, 
si  modum  quendam  acceperint  ,  animum  demul¬ 
ceant  et  confirment,  nedum  affligant  aut  pertur¬ 
bent. 

Schol.  Quaesieris,  cur  ad  hos  potius  animorum  motus,  quam  ad 
inflammandum  amorem  admirationemque  virtutis,  cuius  quippe 
excellentia  in  calamitate  ferenda  vel  maxime  cernatur, tragoedia 
referri  debeat.  Sed  primum  quidem  tantum  abest,  ut  hos  alios 
affectus  a  tragoedia  removeri  onorteat ,  ut  sine  iis  nurgatio 

miserationis  ei  tO;'  itudiniseffici  non  possit.  Verum  ad  hoc  omnia 
dirigere,  ut  magnitudine  rerum  admiratio  inferatur,  magis  he¬ 
roico  carmini  consentaneum  est.  Neque  enim  ab  omni  genere 
omnem  vim  delectationemque  poscere  debemus, sed  propnam; 
propria  autem  cuique  est,  quam  aliis  facilius  meiiusque  con¬ 
sequi  potest.  Iamvero  ut  miseratio  et  metus  iis  maxime  rebus 
moventur,  quae  oculis  spectantur,  ita  perdifficile  non  est,  ac¬ 
tionem  ad  hos  motus  accommodatam  in  scenam  dari;  contra 
vero  res  magnae  et  admirabiles  cum  difficillime  scenica  imi¬ 
tatione  exprimuntur ;  tum  auditae  facilius,  auam  visae  cre¬ 
duntur.  Cf.  Ar.  c.  14. 


Art.  II. 


DE  FABULAE  TRAGICAE  CONSTITUTIONE 

Quid  de  fabulae  tragicae  dotibus ;  utrum  ea  illu¬ 
stris  esse  debeat ;  utrum  vera  n.  293 ;  quatenus 
luctuosa  n.  294 ;  quatenus  una ,  actione ,  loco  et 
temjpore  n.  295. 

293.  Ad  tragoediae  fabulam  recte  constituen¬ 
dam  videndum  nobis  est  ,  quatenus  ea  illustris, 
vera,  calamitosa  et  una  esse  debeat.  Nam  qua^ 
de  verisimilitudine,  integritate  et  iusta  amplitu¬ 
dine  alibi  praecepta  sunt,  facile  in  hunc  locum, 
spectata  tragoediae  natura,  revocari  possunt. 

Veteres  actionem  tragicam  semper  illustrem 
ac  fere  ut  epicam  ex  heroum  fastis  depromptam 
voluere;  nostri  duo  fecerunt  genera,  tragoediam 
heroicam  ,  quae  in  clari  viri  memorabili  casu  , 
ac  civicam ,  quae  iu  communi  hominum  vita  ver¬ 
satur  *). 

\ 

’)  Qui  civicam  tragoediam  reprehendunt,  clari  viri  casum  mise¬ 
rabiliorem  esse  aiunt,  et  magis  idoneum  ad  metum  incutien¬ 
dum.  quod  ea,  quae  magni  fugere  non  potuerint,  facilius  nobis 
accidere  posse  credamus:  qui  defendunt ,  inde  quoque  m&- 

iorem  miserationem  et  formidinem  esse  respondent,  quod  res 
ab  ea  conditione ,  qua  ipsi  utamur  ,  propius  abfuerint.  IKud 
enimvero  constat,  amplitudine  et  dignitate  tragoedi-am  heroi¬ 
cam  civicae  praestare. 

Expedit,  heroicae  tragoediae  argumentum  ve¬ 
rum  esse ;  quamquam  fictum  tolerari  possit.  Poe¬ 
tam,  qui  omnia  fingat,  reprehendere,  ridiculum 
putat  Aristoteles  ;  eo  quod  vera  quoque  paucis 
nota  sint,  et  tamen  omnes  delectent  (c.  9).  Sed 
si  omnes  delectant,  non  aeque  tamen  omnes.  Ut 
enim  amicorum,  et  quoscumque  diligimus  ac  ve¬ 
neramur  ,  fortuna  magis  movemur  ;  ita  illorum 
quoque  ,  quorum  memoria  illustris  et  cara  est. 
Certe  poetarum  principes  ita  senserunt,  libertate, 
quam  Aristoteles  concedit,  perraro  utentes. 

294.  Tragica  actio  semper  quidem  calamitosa , 
i.  e.  cum  gravi  calamitate»  coniuncta  est ,  sed 
interdum  felicem  nabet  exittim  *).  Fingunt  etiam 
duplicem  fortunae  commutationem,  ut  altera  qui¬ 
dem  pars  ex  infelici  felix,  ex  felici  altera  infelix 
fiat.  Sed  proposito  tragoediae  magis  accommo¬ 
datus  est  exitus  simplex  isque  luctuosus**). 

*)  Lucta  adversus  aerumnam,  el  imminens  extremum  discrimen 
ad  metum  et  misericordiam  afferendam  interdum  sufficere  vi¬ 
dentur;  quare  cum  atrocius  esset, ultra  progredi,  fortuna  com¬ 
mutata  ,  brevi  gaudii  significatione  fabula  absolvitur  ,  ut  in 
utraque  Iphigenia. 

**)  Duplex  ille  exitus  propter  infirmitatem  spectantium  ,  qui  eo 
delectantur,  a  nonnullis  poetis  frequentatur;  sed  haec  dele¬ 
ctatio  comoediae  magis,  quam  tragoediae  propria  est.  Ar.  13. 

295.  Una  tragoedia  triplici  ratione  esse  potest; 
actione,  loco  et  tempore.  Ac  de  actionis  quidem 
simplicitate  ea  tenenda  sunt  ,  quae  de  epica  fa¬ 
bula  praecepimus.  De  loco  et  tempore  intricatior 

est  quaestio.  Optimum  certe,  si  locus  quoque  et 
tempus  unum  idemque  fuerit ;  verum  ut  nimia 
est  in  hac  re  licentia  fugienda  ,  ita  non  minus 
scrupulosa  quaedam  observantia. 

1.  Loco  una  est  fabula,  si  scena  nunquam  mu¬ 
tatur  ;  tempore,  si  eo  fere  horarum  spatio,  quo 
res  in  scena  agitur,  contingere  potuit.  Atque  ita 
fere  veterum  fabulae,  utpote  brevi usculae  et  ad¬ 
modum  simplices  ,  facilius  disponi  potuere  :  no¬ 
strae  autem  tragoediae  multo  magis  implicatae, 
vix  fieri  potest ,  ut  tam  arctis  in  spatiis  conti 
neantur:  quapropter  in  iis  duo  extrema  ex  aequo 
vitanda  erunt. 

2.  Licentia  tamen  nimia  est,  qua  nonnulli  iam 
non  dies  et  menses,  sed  totos  annos  una  scenica 
actione  complectuntur.  Locorum  porro  mutando¬ 
rum  nullus  est  finis:  nam  et  per  dissita  regna 
actionem  trahunt,  et  in  eodem  saepe  actu,  aperto 
theatro,  scenam  mutant. 

3.  Alii  contrs  certa  temporum  et  locorum  spatia 
definiunt.  Cum  Aristotele  (c.  5)  enim  statuunt, 
ut  actio  intra  unius  solis  ambitum  contineatur; 
loca  autem  mutari  permittunt  intra  unius  domus 
vel  certe  urbis  circumscriptionem.  At  nisi  haec 
ita  servent ,  ut  ex  actione  ipsa  verisimile  sit , 
rem  in  locis  illis  gestam  et  tam  brevi  tempore 
confectam  esse ;  ipsam,  quam  sollicita  hac  cura 
quaerunt  probabilitatem,  turpius  amittunt. 

Art.  III. 

DE  PERSONIS  TRAGICIS 

Quid  de  'primaria  persona  Aristoteles  praecipiat 
n.  296 ;  quare  nihilominus  haec  ab  omni  culpa 
immunis  esse  possit ;  quae  in  eiusmodi  tragoedia 
servanda  n .  297 ;  quid  de  adversario  n.  298. 

296AJV[agnum  ad  vim  et  effectum  tragoediae 
momentum  habet  ratio  personarum :  quaeritur 
autem  inprimis  de  primaria  et  ea,  per  quam  baec 
infelix  redditur. 

Optimum  esse  plerique  cum  Aristotele  (c.  13) 
docent ,  si  primaria  persona  proba  quidem ,  non 
tamen  omnis  culpae  expers  sit,  ita  ut  neque  sce¬ 
lere  aliquo  in  perniciem  incurrat,  neque  sine  ullo 
errore  calamitate  affligatur. 

Improbi  calamitas  quendam  quidem  humanita¬ 
tis  sensum,  sed  non  illam,  quam  tragoedia  quaerit 
miserationem,  neque  metum  excitat.  Etenim  non 
miseramur,  nisi  quos  meliori  sorte  dignos  puta¬ 
mus,  nec  quisquam,  nisi  forte  homo  nequam,  sibi 
timet,  quod  nefario  scelere  effectum  videt.  Im¬ 
probos  autem  ex  infortunio  in  felicitatem  transire 
omnium  maxime  a  tragoedia  alienum  est.  —  Fa¬ 
bulam,  in  qua  probus  homo  ex  adversa  fortuna 
in  prosperam  devenit,  Aristoteles  non  improbat: 
sed  innocentem  sine  omni  culpa  ex  prospera  in 
adversam  labi,  nec  miserabile  esse  ait,  nec  for¬ 
midolosum  ,  sed  foedum  :  non  ,  quod  desit  ratio 
miserendi  et  formidandi  ,  si  mentem  eius  asse¬ 
quor  ,  sed  quod  motus  illi  redundante  quodam 
horrore  exasperentur  nedum  purgentur. 

297.  Nihilominus  et  poetarum  opera  et  ratio 
ipsa  docent,  bonorum  calamitates,  non  solum  sine 
culpa,  sed  etiam  propter  ipsam  virtutem  tolera¬ 
tas,  a  tragoedia  minime  abhorrere,  modo  ita  trac¬ 
tentur.  ut  suavis  Dei  providentia  ac  virtutis  vis 
et  dignitas  eluceant./ 

Nominatim  hoc  loco  de  christianis  martyribus 
quaeri  solet.  Iam  horum  quidem  veros  cruciatus 
in  spectantibus  id  effecisse  constat ,  ut  ipsorum 
sortem  non  foedam  et  abominandam,  sed  pulcher¬ 
rimam  et  invidendam  putarent.  Praeclare  enim 
cum  iis  actum  esse  intellexere,  qui  mortem  mo¬ 
riendo  vincerent,  et  tormento  'brevi  sempiternum 
decus  adipiscerentur.  Si  iam  tragoediae  finis  spe¬ 
ctatur,  miserescimus  sane  eorum,  qui  immerentes 
extrema  patiuntur  ;  sed  mitigatur  hic  dolor  ad¬ 
miratione  virtutis  et  aeternitatis  beatae  laetissima 
spe  :  metuendum  nobis  intelligimus  ,  quod  ,  si 
minus  eadem  ,  at  similis  sors  plerosque  omnes 
manet,  qui  pietati  christianae  impensius  student ; 
et  simul  monemur  ,  non  eos  timere  ,  qui  corpus 
occidunt ,  animum  occidere  non  possunt :  atque 
hac  temperatione  affectus  illi  optime  purgantur. 

Sed  ut  haec  consequatur  poeta,  tria  potissimum 
servabit.  Primum  victoriam  virtutis,  quae  in  mar- 
t  yrum  interitu  cerni  debet,  non  satis  sibi  mon¬ 
strasse  videbitur,  si  forte  mirabilia,  quae  in  illo 
contingere  solebant,  machina  aliqua  imitatus  fue¬ 
rit  ;  sed  tota  fabula,  et  eius,  qui  patitur,  actio¬ 
nibus  et  verbis  vim  illam  divinam  ostendet.  — 
Deinde  tragicae  fabulae  aptiores  putabit,  qui  di¬ 
vina  gratia  afflati  dolores,  quibus  exuruntur,  vin¬ 
cunt,  quam  qui  nullo  acerbitatis  sensu  affici  vi- 

dentur;  quin  etiam  a  proposito  suo  alienum  non 
existimabit,  si,  praesertim  ante  extremam  pugnam, 
infirmitatem  quandam  produnt ;  si  ex  carorum 
complexu  aegre  divelluntur  ;  si  vitam  florentem 
despicere  dubitant,  et  diversis  animorum  motibus 
agitati  in  periculum  succumbendi  incurrunt.  Po¬ 
stremo  curabit,  ut  improbi  qui  tales  persequun¬ 
tur  ,  nefaria  victoria  non  solum  non  beati,  sed 
etiam  miseri  esse  intelligantur. 

298.  Yim  maiorem  ad  commovendum  babebit 
fabula,  si  is,  qui  auctor  est  calamitatis,  cum  eo, 
quem  exagitat,  necessitudine  sive  cognationis  sive 
amicitiae  iunctus,  atque  errore  potius  mentis  aut 
quodam  animi  impetu ,  quam  improba  voluntate 
(luctus  est.  Removenda  enim  a  scena  est  inhu¬ 
mana  barbaries  ,  quae  horroris  et  indignationis 
sensu  mentem  perstringit. 

Reliqua  de  personarum  moribus  vide  n.  285  et  n.  288. 

Art.  IV. 

DE  PARTIBUS  TRAGOEDIAE 

Luplex  est  ratio  dividendae  tragoediae:  altera, 
quae  internam  fabulae  constitutionem  respicit,  in 
protasin,  epitasin  et  catastrophen ;  altera  ,  quae 
magis  externa  est,  in  actus,  scenas  et  chorum. 

§  I. 

DE  PROTASI.  EPITASI  ET  OATASTROPHE 

Quid.  sit  protasis ;  et  qu}d  in  ea  efficiendum  n.  299) 
(tuid  epitasis ;  quae  in  liac  servanda  n.  300 ; 
quid,  catastrophe ;  qualem  esse  deceat  n.  301. 

299.  Protasis  dicitur  prima  nars  tragoediae  ad 

reliquam  actionem  spectantium  animos  disponens. 
Itaque  similis  orationis  exordio  summam  rei  pro¬ 
ponit  ,  atque  statum  rerum  et  personarum  ita 
adumbrat,  ut  nihil  eorum,  quae  ad  intelligendam 
actionem  scitu  sunt  necessaria,  spectantem  lateat. 
Ut  vero  hunc  non  docilem  tantum,  sed  attentum 
quoque  faciat,  multo  praestat,  ea  quae  dixi,  per¬ 
sonarum  colloquiis  et  ipso  actionis  initio  nota 
fieri,  quam  continenti  sermone  enarrari. 

BOO.  [Epitasis  alteraet  maior  est  tragoediae  pars, 
in  qua  coepta  actio  variis  utrinque  actorum  stu¬ 
diis  miscetury  rerumque  eventis  magis  ac  magis 
implicatum 

In  ea  tria  servanda  sunt :  1.  Una  sit  impii 
catio  generalis,  quae  novis  semper  difficultatibus 
ad  finem  usque  crescat  j  quare  male  nonnulli  inde 
ab  initio  tam  truculentam  rerum  faciem  effingunt, 
ut  crescere  affectus  non  possint.  2.  Difficultates 
graves  potius  quam  multiplici  nexu  intricatae 
sint:  ubi  magnum  discrimen  inter  veterum  tra¬ 
goedias  et  nostras  notandum  est.  In  hisce  enim 
multo  plures  sunt  actores,  quorum  cupiditates  et 
studia  colliduntur  ;  plures  etiam  rerum  eventus, 
qui  novis  semper  nexibus  fabulam  implicant.  Qua 
varietate,  si  apte  inventa  est,  fabula  quidem  et 
iucundior  et  gravior  effici  potest;  at  multi  mo¬ 
dum  non  servant,  nec  tam  pondere  rerum  movent, 
quam  multitudine  obruunt  animum  et  confundunt. 
B.  Omnium  denique,  quae  fiunt,  causae  ex  rerum 
statu  et  multo  magis  ex  hominum  moribus  et 
studiis  intelligantur.  Neque  enim  in  tragoedia 
insolita  et  mira  ad  cognoscendum,  sed  gravia  ad 
permovendum  quaerenda  sunt.  Itaque  si  proba - 
Kleutgen  -  Ars  dicendi  4 fi 

bili  aut  necessario  rerum  cursu  homo  per  ea  ipsa, 
quae  agit ,  in  nodum  difficilem  inopinato  incur 
rit ,  et  circumseptus  periculis  imminenti  malo 
tota  animi  vi  obnititur;  id  multo  magis  est  tra¬ 
gicum  ,  quam  quaelibet  portentosa  et  stupenda 
eventa. 

Schol.  Meritoautem  hoc  loco  culpantur  recentiores,  qui  vix  aliam 
causam  involvendi  fabulam  norint,  quam  amores.  In  quibus 
cum  sine  modo  et  mensura  versentur,  illustrium  virorum  fa¬ 
mam  commaculant,  gesta  extenuant,  graviora  et  digniora  re¬ 
rum  momenta,  quae  ipsa  praebet  historia,  negligunt,  ac  de¬ 
nique  spectantium  animos,  quorum  motus  tragoedia  moderari 
purgareque  deberet,  effeminant  atque  depravant.  Pudet  sane 
longe  sapieutiores  vel  ipsos  ethnicos  nostris  poetis  fuisse,  at¬ 
que  eas  ipsas  fabulas,  quas  Graeci  caste  et  ex  rerum  dignitate 
tractarunt,  a  Christianis  poetis  turpificatas  esse. 

801.  Cato  strophe,  extrema  tragoediae  pars,  for¬ 
tunae  commutationem  et  totius  actionis  exitum 
complectitur.  Haec  igitur,  ut  de  solutione  carmi¬ 
nis  heroici  dictum  est,  ex  ipsa  fabula  probabilis, 
cum  peripetia  perfecta  coniuncta  ,  et  brevis  esse 
debebit.  Inopinam  quoque  actori,  non  spectatori 
esse  praestat.  Spectator  enim  multo  magis  mise¬ 
rescet  et  metuet,  si  actorem,  ut  e.  g.  in  «vayvw- 
pi<7t  contingit ,  per  totam  actionem  ignarum  sua 
pericula  tractantem,  et  quibus  extremam  fortunam 
avertere  conatur,  iis  ipsis  arcessentem  videt. 

Schol .  Recurrit  hic  quaestio  de  usu  machinae.  Aristoteles  eum 
improbat,  quod  catastrophe  ex  ipsa  fabula  contingere  debeat. 
Ita  est:  sed  hac  ipsa  de  causa,  machina,  si  cum  actione  proba- 
I)  liter  coniuncta  fuerit  (n.  282  Schol.),  vetita  non  erit.  Cf. 
Donat,  llb.  2.  c.  27. 


DE  VARIIS  POEMATIS  SINGILLATIM  243 

' 


DE  ACTIBUS,  SCENIS  ET  CHORO. 

Quid  actus ;  quot  esse  debeant ;  ubi  finiendi  n.  302 • 
quid  scenae  ,  et  quae  in  iis  servanda  n.  303  ; 
quibus  hominibus  chorus  componatur ;  quod  huius 
officium  n.  304. 

302.  Actus  dicuntur  partes  fabulae  ,  quae  in 
terposita  mora  dirimuntur.  Itaque  post  singulos 
actus  theatrum  vel  clauditur  vel  actoribus  vacuum 
est,  solo  choro  remanente. 

Actus  quinque  esse  volunt,  per  quos  fabula  ita 
fere  distribuatur,  ut  primus  protasin,  alter,  ter¬ 
tius  et  quartus  epitasin  ,  quintus  catastrophen 
complectatur. 

Neve  minor,  neu  sit  quinto  productior  actu 
Fabula,  quae  posci  vult  et  spectata  reponi. 

A.  p.  189. 

Ita  Horatius  :  sed  difficile  est  aliam  huius  prae¬ 
cepti  causam  afferre  ,  nisi  consuetudinem  ,  quae 
id  sancivit,  quod  primi  auctores  probarunt  *). 

*)  Hi  tamen  primi  auctores,  non  Graeci,  sed  Latini  fuisse  viden¬ 
tur.  In  paucis  enim  Graecorum  tragoediis  quinque  actus  certo 
demonstrari  possunt ;  quin  merito  in  dubium  vocatur,  an  om¬ 
nino  fabulam  in  actus  data  opera  diviserint.  Certe  Aristotele? 
de  partibus  tragoediae  accurate  disputans  (cap,  6),  huius  divi¬ 
sionis  mentionem  nullam  facit. 

Id  autem  semper  providendum  ,  ut  ibi  actus 
finiantur  ,  ubi  .naturaliter  actio  ipsa  sistitur  ; 
aeque  vero  durante  actu  eodem  pausa  actionis 

fiat,  qua  vel  theatrum  vacuum  relinquatur,  vel, 

quod  peius  est ,  actionis  locus  mutetur  *). 

*)  Haec  autem  ex  rerum  adiunctis  disponenda  erunt,  ne  forte 
actores  in  theatro  ideo  tantum  mant  ant,  quod  sic  praecipimus, 
an*  rp«  »ihi  non  deberet.  asralur. 

303.  Scenae  vocantur  partes  actus,  personarum 
vel  adventu,  vel  abitu,  vel  interventu  distinctae. 
Videndum  inprimis,  ut  inter  se  quam  optime  iun- 
gantur,  nec  personae  aut  veniant  aut  discedant, 
nulla  apparente  idonea  causa  *). 

*)  Non  sufficit,  ut  venientes  aut  abeuntes  quidlibet  causentur, 
puerorum  scilicet  instar,  qui  ficta  causa  egrediendi  schola  ve¬ 
niam  poscunt :  sed  vera  sit  et  probabilis  causa. 

304.  Chorus  apud  veteres  turma  hominum  con¬ 
stabat,  qui  pro  locorum  et  personarum  adiunctis 
actioni  interesse  fingebantur,  nec  proinde  unquam 
theatro  decedebant  ”), 

*)  Hac  potissimum  de  causa  scena,  quae  nunquam  mutanatur , 
erat  vel  area  domus,  vel  forum,  vel  locus  quilibet  patens.  Ita 
in  Sophoclis  Antigone  scena  est  ante  regiam  domum,  et  cho¬ 
rum  constituunt  Thebani  senes,  a  Greonte  convocati. 

Officium  chori  praecipuum  erat,  ea  animi  sensa, 
quae  excitare  fabula  debebat,  carmine  lyrico  ex¬ 
primere  *).  Quare  praecipit  Aristoteles  (c.  18.), 
ut  fabulae  tanquam  pars  cohaereat ,  et  reliquas 
partes  in  assequendo  proposito  iuvet :  de  quo  Ho- 
ratius  : 

Actoris  partes  Chorus  officiumque  virile 

Defendat;  neu  guid  medios  intercinat  actus, 

Quod  non  proposito  conducat  et  haeieat  apte. 
Ille  bonis  faveatque,  et  concilietur  amicis, 

Et  regat  iratos,  et  amet  peccare  timentes. 

Ille  dapes  laudet  mensae  brevis,  ille  salubrem 
Iustitiam  legesque  et  apertis  otia  portis  (1) ; 
Ilie  tegat  commissa  Deosque  precetur  et  oret, 
Ut  redeat  miseris,  abeat  fortuna  superbis. 

A.  p.  193. 

’)  Carmina  illa  chorus  vel  solus,  inter  actus  scilicet  singulos,  vel 
cum  maior  animorum  motus  incideret,  alternis  cum  actoribus 
concinebat.  Nonnunquam  etiam  chori  dux  cum  actoribus  col¬ 
loquebatur,  indicans  aliquid,  suadens,  admonens. 

Schol.  Magnae  procul  dubio  et  multae  sunt  utilitates,  quas  cliorus 
tragoediae  afferre  potest.  Neque  enim  solum  impedit,  quo¬ 
minus  spectantium  animi  inter  actus  singulos  in  cogitationes 
aliasdistrahantur,  sed  etiam  suggerit,  quid  in  re,  quae  agitur, 
considerandum  sit,  gravibusque  sententiis  et  verbis  commovet. 
Adde  spiritus  lyricae  poesis;  adde  vocum  concentum,  qui  cum 
incredibili  animorum  motu  magnificentiam  fabulae  et  splen¬ 
dorem  conferunt.  Sed  tamen  in  dubium  vocari  non  potest, 
quin  chori  praesentia  et  loci  eiusdem  ratio  coerceat  et  con¬ 
stringat  ita  poetam,  ut  vel  multa  omittere  vel  improbabiliter 
fingere  debeat,  nisi  ad  maximam  Graecorum  simplicitatem  se 
redigere  velit.  Quapropter  suaserunt,  ut  chorus  tantum  inter 
medios  actus  prodiret,  et  pro  symphoniis,  quae  hodie  fieri  so¬ 
lent,  apta  fabulae  carmina  concineret.  Bl.  I.  40- 

Art.  V. 

DE  DIALOGIS,  MONOLOGIS  ET  SPECTACULIS. 

Quae  in  dialogis  providenda ;  quae  vitanda  n.  305 ; 
quando  monologus  conveniat  n.  306 ;  quid  hoc 
loco  spectacula;  sintne  adhibenda  n.  307 . 

305.  In  dialogis  multa  ex  iis  ,  quae  in  parte 

(1)  Idest  pacem,  quae  cive  securos  reddit,  commendat. 


246  ARTIS  DICENDI  P.  III.  LIE  II. 

secunda  praecepimus,  observanda  sunt ;  inprimis 
autem  videndum ,  ut  sermo  personis  accommo¬ 
detur. 

Si  dicentis  erunt  fortunis  absona  dicta, 

Romani  tollent  equites  peditesque  cachinnum. 

Intererit  multum,  Davusne  loquatur,  an  heros; 

Maturusne  senex,  an  adhuc  florente  iu venta 

Fervidus ;  an  matrona  potens,  an  sedula  nutrix, 

Mercatorne  vagus,  cultorne  virentis  agelli; 

Colchus  an  Assyrius ;  Thebis  nutritus  an  Argis. 

A.  p.  112. 

In  quo  tamen  cavendum,  ne  oratio  vel  ad  ex¬ 
primendam  rudiorum  indolem  nimis  humilis  fiat 
et  abiecta ;  vel  contra  in  cultorum  hominum  ser¬ 
monibus  ornatior  sit  aut  diffusior  ;  vel  denique 
in  affectibus  tumescat.  Nam  neque  sic  est  vita 
imitanda,  ut  natura  quasi  nuda  et  incompta  ex¬ 
primatur;  nec  ita  ornandum  poema,  ut  longius 
a  rerum  veritate  recedat. 

Praecipiunt  denique,  ne  plures  quam  tres  per¬ 
sonae  colloquantur.  Quare  Horatius:  Nec  quarta 
loqui  persona  laboret.  A.  p.  192. 

306.  Monologus  perraro  adhiberi  debet:  neque 
enim  naturalis  est.  nisi  in  vehementi  animorum 
commotione,  aut  deliberatione  gravi  et  ancipiti. 
In  eo  sermo  concisus  ac  reticentia  (n.  99)  inter¬ 
ruptus  animi  affectum  saepe  imitatur. 

307.  Spectacula  hoc  loco  dicimus  ea,  quae  non 
sermonibus  tantum  hominum  tractantur,  sed  co¬ 
ram  in  theatro  aguntur.  Generatim  autem  melius 
est,  res  in  scena  geri,  quam  tantum  narrari,  modo 
ne  sint  atroeiores  aut  portentosae. 

Aut  agitur  res  in  scenis,  aut  acta  refertur. 
Segnius  irritant  animos  demissa  per  aurem. 
Quam  quae  sunt  oculis  subiecta  fidelibus,  et  quae 
Ipse  sibi  tradit  spectator.  Non  tamen  intus 
Digna  geri  promes  in  scenam;  multaque  tolles 
Ex  oculis,  quae  mox  narret  facundia  praesens: 
Ne  pueros  coram  populo  Medea  trucidet, 

Aut  humana  palam  coquat  exta  nefarius  Atreus ; 
Aut  in  avem  Progne  vertatur,  Cadmus  in  anguem. 
Quodcumque  ostendis  mihi  sic,  incredulus  odi. 

A.  p.  179. 

CAPUT  XI. 

DE  COMOEDIA 

Quid  comoedia;  quis  finis  eius  n.  308;  qualis  fin¬ 
genda  fabula ;  quales  personae  n.  309 ;  quae  im¬ 
plicatio  conveniat  n.  310;  quis  stilus;  quae  in 
hoc  fugienda  n.  311. 

308.  Comoedia  est  drama  ,  quod  actionem  ci¬ 
vilem  et  hilarem  imitatur.  Nomen  habet  a  xw/xoj; 
quo  hilare  convivium,  vel  huius  praeses  deus  i.  e 
Bacchus  significatur.  Alii  minus  probabiliter  a 
derivant,  ut  sit  idem  quod  cantus  paganus. 
Finis  comoediae  est :  delectando  mores  corri¬ 
gere  :  id  quod  maxime  consequitur  ridiculo.  In 
eo  igitur  convenit  cum  satyra  iocosa :  qua  tamen 
hoc  efficacior  est  ad  finem  obtinendum,  quo  spe¬ 
ctata  acrius  percellunt,  quam  audita.  Nec  vero 
in  risu  movendo  sunt  omnia:  sed  et  eorum,  quae 
ridentur,  insipientia  aut  turpitudo  significanda , 

neque  solum  vitia  perstringenda ,  secl  virtutes 
quoque  vitae  privatae  suavi  animorum  motu  com¬ 
mendandae  sunt. 

309.  Fabula  comoediae  haud  secus  atque  tra^ 
goediae  una  esse  debet ;  non  vero  magna  et  illu- 
stfis  ,  sed  ex  vita  privata  et  civili  assumpta  ; 
neque  tristis  et  calamitosa  ,  sed  laeta  et  iocula- 
ns;  apta  tamen  quae  intentum  spectatorem  faciat. 
Vera  an  falsa  sit,  nihil  refert,  eo  quod,  etiamsi 
vera,  obscura  tamen  est.  Quin  etiam  veram  as¬ 
sumi  plane  non  licebit,  quandooumque  redunda¬ 
verit  in  vituperationem  eorum  ,  auorum  famae 
parcendum  est. 

Personas  fingit  comoedia  ,  quales  in  communi 
hominum  vita  versantur ;  earumque  mores  varios, 
sermonibus  et  actis,  quam  potest  maxime,  ad  vi¬ 
vum  exprimit.  Alii  igitur  virtute  praediti  sint, 
sed  non  ea  animi  magnitudine  ,  quam  in  heroe 
miramur,  excellant ;  alii  contra  vitiis  affecti,  sed 
eiusmodi,  quae  magis  risum  quam  odium  moveant. 
In  quibus  autem  vitiis  sit  materies  ridiculorum , 
dicetur  in  Rhetorica  (n.  417). 

310.  Implicatio  comoediae  non  gravis  ex  magni¬ 
tudine  periculi,  sed  variis  et  permixtis  nodis  dif¬ 
ficilis  et  intricata  ;  solutio  inopina  et  hilaris.  Ita¬ 
que  comoedia  quoque  suas  habet  peripetias  et 
agnitiones  ,  sed  tales  ,  quae  leniores  animorum 
motus  cient,  neque  metu  perturbant,  sed  gaudio 
demulcent.  Exitus  autem  non  debet  esse  felix  iis. 
quorum  vitia  castigantur  ;  sed  hi  spe  frustrentur 
bonorum,  quae  consequi  volebant,  et  insipientiae 
poenas  luant. 

311.  Stilus  procul  dubio  humilis  .  et  sermoni 
proximus. 

Interdum  tamen  et  vocem  comoedia  tollit, 
Tratusque  Chremes  tumido  delitigat  ore. 

A.  p.  93. 

Etsi  denique  comoedia  et  rerum  imitatione  et 
/erborum  aculeis  liberior  sit ,  quam  omnis  alia 
iratio;  tamen  scurrilis  et  sordida  dicacitas,  tur¬ 
pitudo,  aut  agrestis  morum  rusticitas  omnino  de- 
ritanda. 

At  nostri  proavi  Plautinos  et  numeros  et 
Laudavere  sales,  nimium  patienter  utrumque, 
Ne  dicam  stulte,  mirati;  si  modo  ego  et  vos 
Scimus  inurbanum  lepido  seponere  dicto. 

A.  p.  270. 

Comoedia,  quae  intra  hos  se  limites  continet, 
non  solum  innocue  delectat ,  sed  utiliter  etiam 
erudit.  At  vero  permulti  sunt,  quibus  oblectatio 
sola  curae,  vitae  honestas  sapientiaque  vilis  est. 
'Rident  vitia,  sed  non  ad  corrigendum,  et  rident 
ea  quoque  ,  quae  ridenda  non  sunt ,  tantumque 
abest ,  ut  ad  virtutem  amandam  pelliciant ,  ut 
cupiditates  inflamment ,  et  vitia  ignorantes  do¬ 
ceant.  Quorum  tu  adolescens,  quem  instituimus, 
neque  fabulae  spectator  intersis ,  neque  libros 
quaeso  tetigeris  ,  vitae  innocentia  omni  delecta¬ 
tioni  saluteque  aeterna  cuivis  emolumento  ante¬ 
ponenda. 

ARTIS  DICENDI 


PARS  QUARTA 

DE  ELOQUENTIA 


Quid  eloquentia ;  ex  quo  aestimandus  orator  n.  312 ; 
quibus  praestantia  eloquentiae  monstretur  n .  313; 
quibus  rebus  eloquentia  finem  assequatur  n.  314; 
quae  sint  ad  vim  dicendi  in  oratore  necessaria 

n.  315. 

312.  Eloquentia  definitur  ars  dicendi  accom¬ 
modate  ad  persuadendum  (De  or.  1,  61 )  ;  per¬ 
suadere  autem  est,  rem  non  solum  praeclare  de¬ 
monstrare,  sed  ad  eandem  etiam  voluntates  eorum, 
qui  audiunt,  inflectere. 

*)  Quae  Quintilianus  (2,  15'  huic  definitioni  opponit,  ad  eam  ex* 
plicandam  iuvant:  i.  «  Non  sola,  inquit,  oratio,  sed  etiam  pe¬ 
cunia,  gratia  ,  auctoritas  persuadent.  »  At  ideo  Cicero:  Ars, 
ail  dicendi  accommodate  ad  persuadendum.  2.  «  Etiam  corru¬ 
pte  reset  adulatores  oratione  persuadent;  non  ergo  eloquentiae 
ulpote  artis  bonae,  finis  est  persuadere.  »  Verum  etsi  id,  quod 
quis  persuadet,  malum  est,  non  ideo  facultas  ipsa  persuadendi 
desinit  esse  bona.  3.  «  Non  semper  persuadet  vel  optima 
oratio.  »  Concedimus;  sed  ex  definitione  non  sequitur,  ut 
optimus  orator  semper  persuadeat,  sed  ut  semper  dicat  accom¬ 
modate  ad  persuadendum.  Id  enim  in  aliis  quoque  artibus  non¬ 
nullis  (ut  imperatoria)  observamus,  finem  earum  non  pendere 
e  solo  artificis  arbitrio  et  facultate.  Nihilominus ,  si  de  iis  lo¬ 
quimur,  quae  communiter  contingunt. 


Qualis  sit  orator,  ex  eo,  quod  is  dicendo  effi- 

ciet,  poterit  intelligi  *).  Non  ornnis  igitur,  qui 
subtilitate  sententiarum,  aequabili  divisione,  com¬ 
pto  et  expolito  dicendi  genere  placuerit ,  orator 
dicendus;  imo  qui  natura,  vi  et  robore  illa,  quae 
voluerit,  in  audiente  efficiet,  etsi  rudior  sermo 
eius  fuerit,  multo  magis  boc  dignus  est  nomine. 

')  Credit  iis,  quae  dicuntur,  qui  audit  oratorem,  vera  putat,  as- 
senlitur,  probat  ,  fidem  facit  oratio:  tu  artifex,  quid  quaoris 
amplius?  Delectatur  audiens  multitudo  et  ducitur  oratione  et 
quasi  voluptate  quadam  perfunditur;  quid  habes,  quod  di¬ 
sputes?  Gaudet,  dolet ,  ridet,  plorat,  favet,  odit,  contemnit, 
invidet,  ad  misericordiam  inducitur,  ad  pudendum,  ad  pigen- 
dum;  irascitur,  miratur,  sperat,  timet:  quid  est,  quod  expe- 
ctelur  docti  alicuius  sententia?  Br.  49. 

813.  Praestantia  quoque  eloquentiae  ex  iis,  quae 
efficit ,  monstratur.  Oratoris  enim  est  in  dando 
consilio  de  maximis  rebus  cum  dignitate  expli¬ 
cata  sententia :  eiusdem  et  languentis  populi  in¬ 
citatio,  et  effrenati  moderatio.  Eadem  facultate 
et  fraus  bominum  ad  perniciem,  et  integritas  ad 
salutem  vocatur.  Quis  cohortari  ad  virtutem  ar¬ 
dentius,  quis  a  vitiis  acrius  revocare,  quis  vitu¬ 
perare  improbos  asperius,  quis  laudare  bonos  or¬ 
natius  ,  quis  cupiditatem  vehementius  frangere 
accusando  potest  ?  quis  moerorem  levare  mitius 
consolando  *)?  De  or.  2,  9. 


‘)  Haec  Cicero,  qui  alibi:  Neque  vero  mihi  quidquam  ,  inquit, 
praestabilius  viaeiur,  quam  posse  dicendo  tenere  hominum 
coetus,  mentes  allicere,  voluntates  impellere,  quo  velis;  unde 
autem  velis  ,  deducere.  Haec  una  res  in  omni  libero  populo, 
maximeque  in  pacatis  tranquillisque  civitatibus  ,  praecipue 
semper  floruit,  sempcrque  dominata  est.  Quid  enim  est  aut 
tam  admirabile,  quam  ex  infinita  multitudine  hominum  existere 
unum.  Qui  i  i.  quod  omnibus  natura  sit  datum,  vel  solus,  vel 

cum  paucis  facere  possit?  aut  tam  iucudum  cognitu,  atqu6 
auditu,  quam  sapientibus  sententiis  gravibusque  verbis  ornata 
oratio  et  polita  ?  aut  tam  potens  tamque  magnificum,  quam 
populi  motus,  iudicum  religiones,  senatus  gravitatem  unius 
oratione  converti?  Quid  tam  porro  regium,  tam  liberale,  lain 
munificum,  quam  opem  ferre  supplicibus  ,  excitare  aftlictos, 
dare  salutem,  liberare  periculis,  retinere  homines  in  cfvitare? 
Acne  plura,  quaesunt  paene  innumerabilia,  consecter,  com¬ 
prehendam  brevi:  sic  enim  statuo,  perfecti  oratoris  modera¬ 
tione  et  sapientia  non  solum  ipsius  dignitatem,  sed  et  priva 
torum  plurimorum  et  universae  reipublicae  salutem  maxime 
contineri.  Quamobrem  pergite,  ut  facitis,  adolescentes;  atque 
in  id  studium,  in  quo  estis,  incumbite,  ut  et  vobis  honori,  e 
amicis  utilitati  et  reipublicae  emolumento  esse  possitis.  D« 
or.  1,  8. 

314.  Ratio  autem  omnis  dicendi  tribus  ad  per¬ 
suadendum  rebus  est  nixa,  ut  probemus  vera  esso, 
quae  defendimus  ,  ut  conciliemus  nobis  eos.  qui 
audiunt,  ut  animos  eornm,  ad  quemcumque  causa 
postulabit  motum,  vocemus  (De  or.  2,  27).  Itaque 
eloquentia  omnes  flnes-  dicendi  (n.  3)  complecti¬ 
tur,  ut  proprium  suum  tinem,  qui  in  persuadendo 
est  situs,  assequatur;  hoc  est ,  ut  docendo,  dele¬ 
ctando,  movendo  voluntates  flectat.  Cf.  Q,t.  3,  5. 

315.  Ad  comparandam  hanc  vim  dicendi  pri¬ 
mum  eadem  illa  necessaria  sunt,  quae  initio  dixi 
(n.  5)  ,  natura  ,  ars  ,  exercitatio.  Inter  naturae 
autem  dona,  quae  multa  sunt  (De  or.  1,  25), 
notanda  inprimis  magnitudo  quaedam  animi,  in 
qua  illa,  quae  dicitur  vis  oratoris ,  quaerenda  est.l 
Pectus  enim  est ,  quod  disertos  facit.  Q,t.  10,  7. 

Sed  aliis  insuper  rebus  instructus  esse  debet 
qui  hac  ratione  dicendi  uti  velit,  atque  imprimis 
probitate ,  rerum  humanarum  peritia  et  multa 
eruditione.  Probitas  in  oratore  riquiritur,  non 

solum  ne  eloquentia  male  abutatur  *),  sed  etiam 
ut  possit  eam  ipsam  consequi  **). 

•)  Quo  maior  esi  haec  vis  dicendi ,  hoc  est  magis  probitate  iun- 
genda  summaque  prudentia  ;  quarum  virtutum  expertibus  si 
dicendi  copiam  tradiderimus,  non  eos  quidem  oratores  effece¬ 
rimus,  sed  furentibus  quaedam  arma  dederimus.  De  or.  3,  14. 

**)  Neque  enim  tantum  id  dico,  eum,  qui  sit  orator,  virum  bonum 
esse  oportere  ,  sed  ne  futurum  quidem  oratorem  nisi  virum 
bonum.  Qt.  12,  1.  Plura  in  hanc  sententiam  in  App.  I.  p.  451. 


Quod  si  quaesieris,  cur  igitur  in  rhetorica  tra¬ 
dantur  quaedam  quasi  fraudulenta  consilia,  dua¬ 
bus  de  causis,  id  fieri  scias:  primum  ut  quorun- 
dam  oratorum  malae  artes  detegantur  ;  deinde 
quia  bona  in  causa  interdum  aliquis  harum  rerum 
usus  esse  potest  *). 

*)  Mentiri  quidem  nulla  incausa  honestum  erit,  in  quo  erraverunt 
Cicero  et  Quintilianus;  at  vero  veritatem  non  prodere  ,  ali¬ 
quando  et  licet  et  decet.  Multitudo  enim  timoribus,  iracundiis 
aliisve  motibus  agitata,  nonnunquam  tractanda  est ,  ut  pueri 
vel  amentes,  qui  etiam  salutaria  instrumenta  in  arma  con¬ 
vertunt. 

Peritia  autem  rerum  humanarum  necessaria 
est,  tum  quia  ad  vitam  potissimum  referenda  est 
omnis  oratio,  tum  quod  nisi,  qui  naturas  homi¬ 
num  vimque  omnem  humanitatis  causasque  eas, 
quibus  mentes  aut  incitantur  aut  reflectuntur  , 
penitus  perspexerit,  dicendo,  quod  volet,  perficere 
non  poterit.  De  or.  1,  12. 

Doctrina  denique  in  oratore  esse  debet,  primum 
sane  earum  rerum  ,  in  quibus  versatur  oratio  , 
deinde  vero  ea  omnis  ,  qua  liberalis  continetur 
institutio,  maxime  philosophiae  et  historiae  ") 

*)  Quamobrem  si  tot  ac  tanla  naturae  dona  et  ea  quidem  multa 
arte  et  exercitatione  culta,  tot  etiam  bonarum  artium  ipsiusque 
virtutis  et  magnae  prudentiae  praesidia  dicendi  ratio  postulat, 
mirari  desinamus,  quae  causa  sit  eloquentium  paucitatis,  cum 
ex  iis  rebus  universis  eloquentia  constet  ,  quibus  in  singulis 
elaborare  permagnum  est.  De  or.  1 ,  5.  Celerum  quoniam  de 
oratore  nobis  disputandum  est,  de  summo  oratore  dicamus 
necesse  est.  Vis  enim  et  natura  rei,  nisi  perfecta  ante  oculos 
ponitur,  qualis  et  quanta  sit  ,  intelligi  non  potest.  Quod  si 
quem  aut  natura  sua,  aut  illa  praestantis  ingenii  vis  forle  de¬ 
ficiet,  aut  minus  instructus  erit  magnarum  artium  disciplinis: 
teneat  tamen  eum  cursum  ,  quem  poterit.  Prima  enim  se¬ 
quentem  honestum  est  in  secundis  tertiisque  consistere.  Ibid. 
3,  22.  Or.  1. 

316.  Postremo  eloquentiae  studiosi  munus  ora¬ 
toris  quantum  sit,  considerent,  et  ad  illud  acri 
,  quodam  studio  se  accingant.  Magnum  enim  quod¬ 
dam  est  onus  atque  munus,  suscipere  atque  pro¬ 
fiteri,  se  esse,  omnibus  silentibus  unum  maximis 
de  rebus,  magno  in  conventu  hominum,  audien¬ 
dum.  Quid  igitur  assumendum  censes,  nisi  stu¬ 
dium  et  ardorem  quendam  amoris,  sine  quo  cum 
in  vita  nihil  quidquam  egregium,  tum  certe  hoc, 
quod  tu  expetis,  nemo  unquam  asseque tur. 

De  or.  1,  25.  30. 

Partes  rhetoricae  hae  sunt ,  quas  plerique  di¬ 
xerunt  :  inventio,  dispositio,  elocutio,  memoria, 
pronuntiatio ;  quas  cum  deinceps  executi  fuerimus, 
nonnulla  de  variis  eloquentiae  generibus  praece¬ 
pta  addemus.  De  inv.  1,  7. 

Liber  primus 


DE  INVENTIONE 

-..J  '  •'  .  hi ji&J 


Invenienda  oratori  sunt  potissimum, argumenta^ 
quibus  persuadeat.  Sed  ante  haec  alia"  nonnulla 
etsi  non  semper  invenienda,  at  certe  constituenda 
in  animo  et  multum  consideranda  sunt,  nimirum: 
materia,  quaestio,  finis,  status  et  propositio.  De 
singulis  pauca. 


CAPUT  I. 

PE  IIS  QUAE  ORATORI  PRIMUM 
CONSTITUENDA  SUNT 

Art.  I. 

,Xf'' 

DE  MATERIA  ET  QUAESTIONE 

Quae  sit  eloquentiae  materia  n.  317 ;  quid  quae- 
stio ,  et  quomodo  dividatur ;  quae  sint  causarum 
genera ;  quis  quaestionum  usus  n.  318. 

317.  Materia  dicitur  res,  in  qua  versatur  ora* 
tio,  ut  bellum  Punicum ,  studium  'philosophiae ,  mors 
Christi.  Quidquid  autem  meretur  apud  eos,  qui 
audiunt,  oratorio  modo  tractari,  materia  eloquen¬ 
tiae  esse  potest,  unde  haec  quidem  latissime  patet. 
De  eligenda  autem  materia  ex  iis,  quae  de  pro¬ 
positione  dicentur  (n.  322),  aestimari  poterit. 

318.  Quaestio  dicitur  id,  quod  de  materia  di¬ 
sceptatur,  ut :  Sitne  bellum  Punicum  renovandum  ; 

conveneritne  . Christo  ‘pati.  —  Eius  duo  sunt  ge 
nera :  infinita  dicitur ,  quae  fit  de  universo  ge¬ 
nere,  ut  :  quid  omnino  de  captivo  statuendum  ac 
sentiendum  sit ?  Finita,  quae  certis  personis,  tem¬ 
poribus  ,  locis  notata  est ,  ut  :  placeatne  a  Car¬ 
thaginiensibus  captivos  nostros ,  redditis  suis,  recu¬ 
perari?  De  or.  3,  28.  cf.  ibid.  2,  10. 

Quaestio  infinita  nunc  vulgo  graeco  vocabulo 
thesis  dicitur ,  quam  Cicero  consultationem  vel 
propositum  appellat;  finita  vocatur  hypothesis ,  a 
Cicerone  causa  vel  controversia  dicta.  Porro  thesis 
item  duo  sunt  genera,  cognitionis  alterum,  cuius 
scientia  est  finis,  ut  sintne  Angeli;  actionis  alte¬ 
rum  ,  quod  refertur  ad  efficiendum  quid  ,  ut  si 
quaeratur ,  quibus  officiis  amicitia  colenda  sit. 

Part.  18. 

Causarum  autem  genera  tria  veteres  inde  ab 
Aristotele  ponunt:  demonstrativum,  quod  tribui¬ 
tur  in  alicuius  certae  personae  laudem  aut  vitu¬ 
perationem  *)  ;  deliberativum  ,  quod  positum  in 
disceptatione  et  consultatione  civili,  habet  in  se 
sententiae  dictionem  **)  ;  iudiciale,  quod  positum 
in  iudicio,  habet  in  se  accusationem  et  defensio¬ 
nem  ***).  Ar.  1,  3.  De  inv.  1,  5. 


*)  Genus  demonstrativum,  i7rth1y.Tiy.6v,  inde  putant  nomen  ha¬ 
bere,  quod  in  ostentationem  eloquentiae  inventum  sit,  sed 
certe  alios  in  fines  accommodari  potest.  Vocatur  etiam  laudatio 
vel  exornatio,  quia  in  laudationes  potissimum  confertur.  Cf. 
Ql.  3,  4, 

**)  Deliberatio  fit  in  concione  aut  senatu,  et  continet  in  se  sua¬ 
sionem  et  dissuasionem. 

**)  Ut  deliberativum  genus  maxime  spectat  utilitatem,  sic  iudi¬ 
ciale  iusliliam,  demonstrativum  autem  honestatem. 

Xam  si  de  harum  quaestionum  usu  quaeritur, 
in  civili  eloquentia,  quoniam  causa  sernper  defi¬ 
nita  est ,  thesis  non  potest  esse  nisi  pars  hypo- 
thesis,  cum  scilicet  finita  quaestio  ad  genus  re¬ 
vocatur  ;  contra  sacra  eloquentia  et  illa ,  quae 
academica  dicitur  ,  si  panegyricos  excipias ,  ple¬ 
rumque  in  thesi  versatur. 

'  r 

Art.  II. 


DE  FINE  ET  STATU  ORATIONIS 

Quid  finis  orationis  n.  319  ; 
quid  status;  quod  de  eo  praeceptum  n.  320. 

319.  Finis  orationis  dicitur  illud,  quod  orator 
dicendo  vult  consequi.  Necesse  autem  est,  ut  ora¬ 
tor  sibi  finem  statuat  proprium  et  definitum  , 
illumque  continue  ante  oculos  habeat.  Quapro- 
pter  inter  vitia  concionantium  reiertiir,  si  nihil 
sibi  certo  constituant ,  sed  id  solum  promant , 
quod  de  aliqua  materia  legerint  aut  excogitave¬ 
rint.  Hoc  enim  adeo  grave  impedirgentum  est , 
ut  nihil  apposite  dici,  fructus  percipi  nullus  pos¬ 
sit.  Errat  enim  et  frustra  vagatur  nihil  habens 
certum,  quod  petat  oratio,  et  quo  ictum  dirigat. 

Schol.  In  civili  eloquentia  per  ipsam  causam  finis  quoque  deter¬ 
minatur;  sed  non  item  in  eloquentia  sacra.  Nam  de  eadem 
materia,  quin  etiam  in  eandem  sententiam  varios  ob  fines  dici 
potest.  Sic  de  morte  Christi  dicturus  spectare  quis  poterit  et 
doctrinam  redemptionis,  et  imitationem  virtutum  Christi,  et 
odium  peccati,  et  timorem  divini  indicii,  et  amorem  ac  gratum 
animum  in  Christum,  et  studium  alienae  salutis,  tot  denique 
res  diversas,  quot  varios  fructus  huius  mysterii  medilatioaffert. 
Quid  vero?  nonne  horum  plura  et  diversa  inter  se  consequi 
Kleutgen  -  Ars  dicendi  i  7 

possumus  eandem  non  modo  materiam  ,  sed  sententiam  tra¬ 
ctando,  ut  pro  peccatis  nostris  Christum  mortuum  esse  ?  Probe 
Igitur  orationis  finis  a  propositione  distinguendus  est. 

»  320.  Status  orationis  dicitur  id,  quod  maxime 
quaeritur  quod  proinde  et  orator  praecipue  sibi 
obtinendum,  et  auditor  spectandum  maxime  in- 
telligit  (Qt.  3,  6).  Itaque  in  disceptatione  status 
est  illud  ,  in  quo  quasi  certamen  est  controver¬ 
siae  ,  quod  Graeci  to  xpivop svov  appellant ,  ut  in 
causa  Miloniana  :  uter  insidias  struxerit ;  extra 
disceptationem,  id,  a  uuius  tractatione  proprius 
orationis  finis  pendet,  ut  in  propositione :  Chri¬ 
stus  pro  peccatis  nostris  mortuus  est ,  verba:  Pro 
peccatis  nostris ;  siquidem  talis  est  finis,  ut  hoc 
sit  maxime  probandum. 

De  statu  praecipit  Fabius :  Hoc  est,  quod  ante 
omnia  constituere  in  animo  suo  debet  orator , 
etiamsi  pro  causa  plura  dicturus  sit ,  quid  ma¬ 
xime  liquere  audientibus  velit.  Si  causa  definita 
proposita  est,  orator  in  quo  sit  certamen  controver¬ 
siae  ,  inquirat  ;  sin  argumenti  eligendi  facultas 
datur  ,  praeferat  eiusmodi  ,  in  quo  ut  finis ,  sic 
status  sit  minime  communis ;  quare  melius :  Virtus 
summe  vel  constanter  vel  pure  amanda  est ,  quam 
amanda  est.  Cf.  de  or.  2,  27. 

Sdiol ,  Saepe  per  statum  quaestionis  intelligunt  illa,  ex  quibus, 
quid  sil  maxime  quaerendum,  intelligi  potest. 

Art.  III. 

DE  PROPOSITIONE 

Quid  sit  'propositio  n.  321 ;  quomodo  una  esse  de¬ 
beat;  unde  in  composita  nexus;  semperne  huic 
simplex  praeferenda  n.  322 ;  quae  p7'opositio 
definita  n.  323;  quae  qravis  n.  324;  quae  apta 
n.  325. 

321.  Propositio  est  id,  quod  orator  statuit  si- 
bique  sumit  audientibus  persuadendum.  Plerum¬ 
que  sententia  est,  qua  aliquid  affirmatur  vel  ne¬ 
gatur,  ut:  Virtus  magis ,  quam  doctrina  colenda 
est ;  Bellum  contra  Poenos  non  est  renovandum. 
Aliquando  vero  tantum  materiam  circumscribit, 
ut:  Explicabo  pericula  innocentiae. 

Ut  quae  hucusque  explicavimus  ,  uno  exemplo  declarentur,  in 
oratione  Miloniana  interfectio  Clodii  materia  est ,  quaestio: 
num  iure  Clodius  necari  potuerit  (et  haec  quaestio  finita  re¬ 
vocatur  statim  in  principio  orationis  ad  infinitam:  num  ali¬ 
quando  privatus  homo  alium  iure  interficere  possit);  finis  est 
ut  absolvatur  Milo,  propositio:  iure  Milo  Clodium  in teflecit, 
status:  uter  insidias  struxerit. 

322.  Quoniam  propositio  totam  in  se  continere 
debet  orationem ;  refert  sane  plurimum,  ut  bona 
sit.  Bona  autem  erit,  si  una,  si  definita,  si  gravis 
et  apta  sit. 

Una  est  propositio  ,  si  vel  partes  non  habet , 
vel  eas  certe  naturali  vinculo  connexas.  Itaque 
composita  propositio  esse  potest  ,  non  vero  mul¬ 
tiplex.  Composita  enim  est,  cum  partes  apte  co¬ 
haerent,  ut:  Mater  Dei  et  honoranda  et  invocanda 


260  ARTIS  DICENDI  P.  IV.  LIB.  I. 

est ;  multiplex,  cum  sine  nexu  sunt,  ut:  Osten * 
dam,  laudabile  esse  studium  astronomiae ;  deinde)  j 
fugiendos  esse  malos  socios . 

Nexus  autem  ille  oritur  vel  ex  sola  materia, 
vel,  quod  melius  est,  ex  natura  et  fine  causae  *). 

')  Ex  sola  materia:  In  mysterio  Incarnationis  ostenditur  1.  bonitas 
Dei,  2,  excellentia  Mariae ,  3.  virtutum  Christi  et  Mariae  exem¬ 
pla.  Laxum  est  inter  haec  vinculum  ;  costringe  magis:  In  my¬ 
sterio  Incarnationis  ostenditur  dignitas  et  virtus  Mariae:  etiam 
magis ;  ostenditur  meritum  castitatis  et  humilitatis ;  denique  fac 
simplicem:  ostenditur,  colendam  esse  Mariam. 

Ex  natura  et  fine  causae  cohaerent  partes  orationis  pro  lege  Ma¬ 
nilia:  1.  Bellum  Mithridaticum  est  grave  et  periculosum:  2. 
Pompeius  illi  praeficiendus  est. 

Recte  docent,  simplicem  propositionem  plerum* 
que  felicius  tractari  composita  ;  sed  nec  causa 
semper  optionem  permittit,  et  tam  arcta  et  na¬ 
turalis,  ex  fine  praesertim,  esse  coniunctio  potest, 
ut  composita  propositio  non  minus  sit  una,  quam 
simplex  *). 

*)  Exempla  habes  apud  Bourdaloue  cum  alibi  tum  maxime  in  ora 
tionibus  de  Christo  patiente,  ut:  Passio  Christi  peccato  effecta, 
peccato  renovata ,  peccato  irrita. 

323.  Quod  iam  definitam  esse  propositionem 
iubent,  non  vetant  generalem  esse,  at  vero  va¬ 
gam.  Porro  vaga  est,  quae  late  patentem  mate¬ 
riam  indicat  tantum,  non  circumscribit,  ut:  Dicam 
de  philosophia,  de  virtute  christiana ,  de  fine  ho¬ 
minis.  Multa  enim  de  his  quaeri  possunt  ,  ut : 
Quis  sit  ille  finis,  cur  expetendus,  quomodo ,  etc. 

Schol.  Extra  civilem  eloquentiam  quaestionem  esse  saepissime 
generalem  dixi;  potest  tamen  plus  minusve  definiri;  et  nisi 

generalia  illa  ad  proprium  quidpiam  traducuntur,  nec  oratoriae 
contentioni  apta  et  nimis  usitata  esse  solent. 

324.  Gravem  autem  dico  propositionem  ,  quae 
et  oratoris  diligentiam  et  audientium  attentionem 
meretur,  excitat  et  iuvat.  Pendet  tamen  gravitas 
non  tam  ex  materia  quam  e  statu  quaestionis ;  in 
quo  optandum,  ut  insit  aliquid  novitatis  et  con¬ 
tentionis  *). 

*)  Neque  vero  ideo  quaerenda  est  sententia  valde  acuta  aut  pa¬ 
radoxa;  sed  talis,  ex  qua  totum  possit  orationis  corpus  aliquid 
novitatis,  multum  venustatis  ,  plurimum  utilitatis  et  conten¬ 
tionis  accipere 

325.  Apta  est  propositio,  cuius  tractatio  con¬ 
venit  1.  dicentis  aetati,  conditioni,  facultati,  do¬ 
ctrinae  atque  ipsius  etiam  corporis  habitudini  ; 
2 .  audientium  aetati,  sexui,  conditioni,  moribus 
et  captui ;  3.  adiunctis  temporum  et  locorum. 
A.tque  hic  notandum,  quod  iam  monui  ,  de  una 
eademque  materia  plerumque  multas  propositio¬ 
nes  statui  posse.  Quod  si  ergo  materia  libera  non 
est ,  propositio  tamen  iis,  quae  diximus,  accom¬ 
modari  potest. 

Schol.  Sic  igitur  eorum,  quae  hucusque  tractavimus,  inventio 
aggredienda  est:  Extra  civilem  eloquentiam  interdum  quidem 
materia  et  finis,  saepius  materia  tantum,  saepissime  nihil  certi 
ad  dicendum  propositum  est.  Delecta  igitur  materia  ex  loci, 
personarum  et  temporum  conditione,  statue,  in  quem  tibi  fi¬ 
nem  de  hac  materia  dicendum  sit.  Deinde  diligentissime  con¬ 
sidera,  quae  pro  audientium  moribus  et  conditione  proposito 
fini  maxime  faveant,  quae  adversentur.  Ita  statu  quaestionis 
(utrolibet  sensu  is  accipiatur),  cognito,  et  propositionem  aptam 
statuere  poteris,  et  ad  argumentorum  inventionem  paratus  ac¬ 
cedes.  —  In  causa  finita  haec  omnia  fere  non  tam  invenienda 
vel  seligenda  sunt,  quam  cognoscenda  et  acriter  consideranda, 

CAPUT  II. 

DE  ARGUMENTORUM  INVENTIONE  GENER ATiM 

Quid  argumentum ,  et  quotuplex  eius  divisio  n.  326 ; 
quid  ,  ut  argumenta  invenias  ,  primo  praestan¬ 
dum;  quid  deinde  ;  quid  in  causa  meditanda  ante 
oculos  habendum  n ,  327  ;  quid  sint  loci  oratorii , 
et  quomodo  dividantur  n.  328 

326.  Argumentum  significat  vel  omnem  mate¬ 
riam,  quae  tractanda  sumitur,  vel,  ut  nunc  ac¬ 
cipimus  ,  rationem  ad  persuadendum  idoneam. 
Porra  Tiuiuscemodi  argumenta  tripartito  dividun¬ 
tur;  primum  ex  eo,  quo  tendunt,  in  probantia, 
illustrantia  et  moventia;  deinde  ex  eo,  quod  va¬ 
lent,  in  certa  et  verisimilia;  postremo  ex  locis, 
unde  promuntur,  in  insita  et  remota. 

1.  Probans  dicitur  argumentum,  quod  rem  du¬ 
biam  ex  alia  re  non  dubia  confirmat ;  illustrans, 
quod  ad  delectandum  conciliandumque  est  aptum; 
movens ,  quod  impellit  animos.  Saepenumero  tamen 
tractatio  potius  quam  natura  argumenti  huiusce- 
modi  discrimen  facit.  Cf.  de  or.  2,  28. 

2.  Verisimile  est,  quod  plerumque  ita  fit;  ut: 
adolescentiam  procliviorem  esse  ad  libidinem;  cer¬ 
tum ,  quod  nunquam  aliter;  ut:  fumus  ignem  de¬ 
clarat.  Part.  10. 

3.  Insita  dicuntur,  quae  inhaerent  in  ipsa  re, 
de  qua  agitur;  ut  si  dicas  eloquentiam  esse  expe¬ 
tendam,  quod  per  eam,  homines  a  vitiis  avocentur , 
ratio  est  insita  in  re,  de  qua  agitur  ;  sin  expe - 

tendam  dicas,  quod  Aristoteli  vel  Ciceroni  vel  Pla¬ 
toni  ita  visum  sit  ,  ratio  est  remota ;  auctoritas 
enim  illorum  virorum  non  est  in  ipsa  eloquentia, 
sed  extrinsecus  assumpta. 

327.  Si  iam  quaeratur,  quae  facienda  sint  ora 
tori,  ut  argumenta  inveniat,  primum  praecipimus, 
quascunque  causas  erit  acturus,  ut  eas  diligenter 
penitusque  cognoscat;  et  quamquam  hoc  praece¬ 
ptione  egere  non  videatur,  eius  tamen  ,  teste  Fa¬ 
bio  (2,  8),  paucissimis  est  cura. 

Cognita  causa  ,  tres  sustinendae  tibi  sunt  per¬ 
sonae,  tua,  adversarii,  iudicis.  Primum  igitur  an¬ 
quire  diligenter,  quae  prosint  causae  ;  deinde  tibi 
obiice,  quae  nocere  possint;  ad  extremum  audientis 
indue  personam,  fingens  coram  te  dici  omnia,  quae 
excogitasti.  De  or.  2,  24. 

Inter  ipsam  autem  meditationem  praeter  ea  , 
quae  in  parte  prima  de  constantia,  diligentia  et 
animi  ad  propositum  adversione  praecepta  sunt 
(n.  14.),  illud  adhuc  oratori  servandum,  ut  dum 
meditatur,  personarum,  locorum  et  temporum  ra¬ 
tiones  in  animo  quasi  fixas  teneat  "*).  Sic  enim 
inveniet  argumenta  propria  et  tempestiva ,  quae 
sunt  omnium  ad  persuadendum  validissima. 

*)  Hoc  in  fidis  quoque  causis  servandum  ,  ne  adolescentes  vago 
cuidam  et  incerto  dicendi  generi  assuescant,  quo  quidem  nullo 
est  infirmius.  De  quacunque  igitur  materia  orationem  compo¬ 
nant,  certum  audientium  coetum,  tempus,  locum  et  reliqua  in 
animo  constituant,  non  qualia  finxerint ,  sed  qualia  usu  ipsi 
noverint. 

Schol.  Ante  meditationem  de  materia  legere  nonnulli  dissuadent. 
Sed  nihil  in  universum  hac  de  re  praecipi  velim;  observanda 
potius  et  argumenti  et  ipsius  dicentis  natura;  id  certe  caven¬ 
dum,  ne  anxia  quadam  sollicitudine  omnia ,  quae  apud  alios 
legeris,  assumenda  libi  esse  putes 

328,  His  in  universum  dictis,  explicanda  iam  no¬ 
bis  est,  locorum  oratoriorum  doctrina.  Sunt  autem 
loci  quaedam  quasi  sedes  argumentorum  rebus 
omnibus  communes.  Argumenta  scilicet  omnium 
causarum,  si,  unde  deprompta  sint,  consideras, 
ad  certa  quaedam  capita  revocari  possunt.  Nunc 
enim  sunt  similia  ,  nunc  exempla  ,  modo  ex  rei 
causis  vel  effectis,  modo  ex  nomine  vel  definitione 
assumpta.  Haec  igitur,  quae  in  omni  re  ad  dispu¬ 
tandum  proposita  considerari  debent  ,  ut  argu¬ 
menta  inveniamus,  vocavit  Aristoteles  locos ,  quia 
in  illis,  ut  in  sedibus  vel  domiciliis  suis,  argu¬ 
menta  reperiuntur. 

Grenera  locorum  eadem  sunt  quae  argumento¬ 
rum  ;  insiti  et  remoti,  vel  ut  recentiores  loquun¬ 
tur  intrinseci  et  extrinseci  *) 

*)  Aristoteles  insita  argumenta  vocavit  artificiosa  ,  remota  non 
artificiosa  ;^ion  quod  haec  nullius  artis  indigent,  sea  quod  ea 
non  parit  oratoris  ars,  sed  foris  ad  se  delata,  tamen  arte  tractat. 
Part.  I  i. 


CAPUT  III. 

DE  LOCIS  INTRINSECIS 

329.  Ex  locis  intrinsecis  alii  in  ipsa  rei  natura 
et  nomine  siti  sunt :  definitio,  genus,  forma,  enu¬ 
meratio  partium,  notatio  et  coniugata;  alii  in  iis, 
quae  cum  re  connexa  sunt :  causae,  effecta,  ante¬ 
cedentia,  consequentia,  adiuncta  ;  alii  denique  in 
collatione  rei  cum  aliis :  comparatio,  similitudo  et 
contraria. 

Art.  I. 

DE  DEFINITIONE 

Quid  definitio  ,  et  quomodo  fiat  n.  330 ;  qui  sint 
alii  modi  definiendi  n.  331  ;  quis  usus  definitio¬ 
nis  n.  332  ;  quomodo  enuntianda ,  eum  argumen¬ 
tamur  ;  qua  ratione  per  dentitionem  amplifica¬ 
mus  n.  333. 

330.  Definitio  est  oratio,  quae  naturam  rei  ex¬ 
plicat.  Ut  accuratissima  sit,  per  rei  genus  et  diffe¬ 
rentiam  facienda  est.  Genus  autem  est  quoddam 
totum,  cuius  partes,  quae  species  dicuntur,  suapte 
natura  in  quibusdam  conveniunt ,  in  aliis  diffe¬ 
runt  ;  id  vero  ,  in  quo  differunt ,  differentia  vo¬ 
catur.  Sic  animal  genus  est ,  bomo  et  brutum 
species;  ut  quibus  commune  sit  vivere  et  sentire, 
hoc  autem  differant,  quod  in  homine  inest  ratio, 
in  bruto  non  est.  Itaque  homo  definitur :  animal 
ratione  praeditum.  Quamobrem  cuiusvis  rei  defi¬ 
nitio  hoc  modo  invenitur :  cum  sumpseris  ea,  quae 
sunt  ei  rei,  quam  definire  velis,  cum  aliis  com¬ 
munia,  usque  eo  persequere,  dum  proprium  effi¬ 
ciatur,  quod  nullam  aliam  in  rem  transferri  possit. 
Ut  hoc  :  Rethorica  est  ars  --  commune  adhuc  ? 
multa  enim  genera  sunt  artis  ;  adde  :  dicendi , 
nondum  est  definitio  ,  nam  et  plures  sunt  artes 
dicendi;  adiunge:  apposite  ad  persuadendum ;  con¬ 
tectum  est.  Top.  6. 

331.  Si  latiori  sensu  vocabulum  accipis,  defi¬ 
nitio  etiam  fieri  potest  per  rei  partes  ,  per  con¬ 
traria,  per  effecta,  per  translationem,  denique  per 

omnem  descriptionem.  Per  partes:  Rhetorica  est 
recta  inveniendi ,  et  disponendi ,  et  eloquendi  cum 
firma  memoria  et  cum  dignitate  actionis  scientia. 
(Qt.  5,  10).  Per  contraria  optime  fit ,  cum  pri¬ 
mum  dicitur,  quid  res  non  sit,  deinde  quid  sit. 
Per  effecta  :  Philosophia  est  vitae  dux  ,  virtutis 
indagatrix ,  expultrix  vitiorum  ,  inventrix  legum, , 
magistra  morum  et  disciplinae  (Tuse.  5,  2).  Per 
translationem,  ut  si  adolescentium  florem  aetatis , 
senectutem  occasum  vitae  definire  velis  (Top.  7). 

332.  TJsus  definitionis  est  multiplex;  interdum 
necessarius ,  saepe  utilis  tum  ad  probandum  tum 
ad  movendum.  Necessarius  est  in  re  controversa, 
nisi  enim  inter  eos,  qui  disceptant,  convenit,  quid 
sit  illud,  de  quo  ambigitur  nec  recte  disseri,  nec 
unquam  ad  exitum  perveniri  potest  (Or.  33).  Ad 
docendum  utilis  est  magis  primus  modus,  qui  pro¬ 
prie  definitio  dicitur,  ad  movendum  reliqui. 

Ut  vero  argumenta  ex  definitione  derives,  ex¬ 
pende  eius  verba  singula.  Sic  enim  facile  deprehen¬ 
des,  quid  causae  prosit,  si  modo  hanc  perspectam 
habeas ;  quin  etiam  totas  orationis  partes  non  raro 
definitio  suppeditat  *). 

*)  Exempla  habes  in  iis,  quae  modo  exposui.  Praeterea  expende 
seqq. :  Gloria  est  consentiens  laus  bonorum,  incorrupta  vox  bene 
iudicantium  de  excellenti  virtute.  Tuse.  2.  —  Lex  est  prae¬ 
scriptio  rationis  ad  bonum  commune  ab  eo,  qui  praeest  comu- 
nitati,  legitime  promulgata",  —  traducas  hanc  definitionem  in 
legem  divinam. 


333.  Quoties  e  definitione  argumentationem  du¬ 
cimus,  definitio  ipsa  lucide  et  simpliciter  enun¬ 
tianda  est.  nec  tamen  tam  presse  et  anguste,  quam 

in  illis  eruditissimis  disputationibus  fieri  solet , 
sed  quum  explicatius,  tum  etiam  uberius,  et  ad 
commune  iudicium  popularemque  intelligentiam 
accommodatius.  Or.  83,  cf.  de  or.  2,  25. 

Exemplum  :  Quod  si  rerum  tuarum  immortalium , 
C.  Caesar  ,  hic  exitus  futurus  fuit  ,  ut  ,  devictis 
adversariis  ,  rempublicam  in  eo  statu  relinqueres , 
in  quo  nunG  est ;  vide ,  quaeso ,  ne  tua,  divina  virtus 
admirationis  plus  sit  habitura ,  quam  gloriae ;  si- 
auidem  gloria  est  illustris  ac  pervagata  multorum 
et  magnorum ,  vel  in  suos  cives  ,  vel  in  patriam  , 
vel  in  omne  genus  hominum ,  fama  meritorum.  Pro 
Mare.  8. 

Amplificatio  autem  per  definitionem  fieri  potest, 
vel  multas  conglobando  .  vel  unam  copiose  et  or¬ 
nate  eloquendo 


1.  Nu£  7t«vt«  sx£tva,  x«t  ova p,  xat  vespas-  yEvopfivyjs- vjya- 
vLgOy)’  uvQyi  iaptva,  y.cri  nupeXOovrog  rov  Eapo?,  arcavTa  x«- 
TcgapavQvj*  a-xta  ijv,  xat  7rap£§papte*  xa^vo?  >?v,  xat  Sie^vOn' 
7ropt^po^vy£g-  ijcrav,  xat  ^teppaywav'  apa./vv?  v?v,  xat  5t£C77racr6/j. 
Aio  ravTyjv  tv)v  7rveuptanxy5v  priaiv  inuSroy.ev  auve^wf  £7rt/£yov- 
T£f *  Marator/jf  ptaraior>jTwv  xat  7ravTa  piaratoryjg. 


S.  Cbrys.  Hom.  in  Eutrop. 

2.  An  populum  Romanum  esse  illum  putas , 
qui  constat  ex  iis,  qui  mercede  conducuntur  f  qui 
impelluntur  ,  vim  afferant  magistratibus  ?  ut 
obsideant  senatum  ?  optent  quotidie  caedem ,  incen¬ 
dia ,  rapinas ?  Q’iem  tu  tamen  populum,  nisi  taber¬ 
nis  clausis ,  frequentare  non  poteras  :  cui  populo 
■Juces  Lentidios  ,  Lollios  ,  Sergios  praefeceras.  0 
speciem  dignitatemque  populi  Romani ,  quam  reges , 
quam  nationes  exterae ,  quam  gentes  ultimae  perti- 


m.escnnt :  multitudinem  hominum  ex  servis ,  ea;  con- 

ductis%  ex  facinorosis ,  ex  egentibus  congregatam  / 
Illa  fuit  pulchritudo  populi  Romani .  illa  forma , 
piam  in  campo  vidisti  tum ,  cim  etiam  tibi ,  contra 
se?iatus  totius  Italiae  auctoritatem  et  studium ,  di¬ 
cendi  potestas  fuit.  Ille  ,  ille  populus  et  dominus 
regum  ,  victor  atgue  imperator  omnium  gentium  , 
guem  illo  clarissimo  die  ,  scelerate  ,  vidisti  tum  , 
c«m  omnes  principes  civitatis ,  omnes  ordinum  atgue 
aetatum  omnium ,  suffragium  se,  non  civis,  sed 
de  civitatis  salute  ferre  censebant :  cum  denique 
homines  in  campum  ,  non  tabernis ,  sed,  municipiis 
clausis ,  venerunt.  Pro  domo  sua,  23. 

Segneri.  P.  3.  n.  2 ;  P.  4.  n.  2. 

Art.  II. 

\  DE  GENERE  ET  SPECIE 

Quomodo  a  genere  ducatur  argumentum  n.  334 ; 
guotuplex  huius  loci  usus  n.  335 ;  num  frequenter 
quaestio  avocanda  sit  ad  genus ;  quaenam  in  hoc 
servanda  n.  336;  quomodo  a  specie  argumente- 
mur  n.  337 . 

334.  A  genere  argumentum  ducitur  affirmando 
et  negando  :  quod  scilicet  necessario  est  in  ge¬ 
nere,  affirmari  potest  de  specie  et  individuo  ;  et 
quod  repugnat  generi,  negari  potest  de  specie  et 
individuis.  Affirmando  :  Artes  liberales  honestae 
sunt  et  utiles  ;  ergo  et  poesis.  Boni  poetae  hono¬ 
randi  sunt  ;  ergo  etiam  Archias.  Negando  :  Virtus 
cum  impietate  in  Deum  coniungi  non  potest ;  ergo 
nec  'prudentia  nec  fortitudo . 

335.  Duplex  huius  loci  est  usus:  aut  enim  di* 

citur  prius  de  genere,  post  de  specie  vei  re  sin¬ 
gulari  ;  aut  contra  tractatio  generis  sequitur. 
Prioris  modi ,  qui  est  ad  probandum  magis  ac¬ 
commodatus  ,  exemplum  babes  in  oratione  pro 
Arcbia  c.  6.  et  7 ;  neque  raro  a  genere  exordium 
petitur,  ut  pro  Sextio.  Altero  modo,  ad  amplifican¬ 
dum  aptiore,  usus  est  Cicero  de  suppi,  c.  58.  de 
avaritia  magistratuum  Romanorum.  Cf.  c.  68,  et 
pro  Fonteio  c.  6.  De  testibus. 

Segneri.  P.  30.  n.  1. 

336.  Aliqua  ratione  omnes  controversiae  ad  uni¬ 
versi  generis  vim  et  naturam  referuntur  *) ;  avo¬ 
care  autem  quaestionem  a  re  proposita  ad  genus, 
nec  semper  utile,  et  cum  circumspectione  facien¬ 
dum  est  **). 

*)  Et  si  incurrunt  tempora  et  personae,  tamen  inteiligendum 
est,  non  ex  iis,  sed  ex  genere  quaestionis  pendere  causas.  Ac¬ 
cusatur  aliquis,  quod  sumptuosus,  quaerendum  de  luxuria; 
quod  alieni  appetens,  de  avaritia;  quod  seditiosus,  de  turbu¬ 
lentis  et  malis  civibus;  quod  a  multis  arguitur,  de  genere 
testium.  De  or.  2,  31,  32. 

**)  Orationem  tum  proprie  avocamus  ad  genus,  cum  relicta  tan¬ 
tisper  re  proposita,  in  generali  quaestione  moramur.  Hoc  au¬ 
tem,  cum  ipsa  quaestio  a  nobis  assumpta  generalis  est,  rarius 
agendum,  ut  si  de  avaritia,  ad  peccatum  orationem  revolvamus, 
de  prudentia,  ad  virtutem  etc.  Sed  a  propriis  personis  et  tem¬ 
poribus  orator  semper,  si  potest,  avocat  controversiam. Latius 
enim  de  genere,  quam  de  parte  disputare  licet.  Or.  13. 


In  traducenda  autem  oratione  ad  genus  baec 
servanda  sunt:  1.  Ne  assurgamus  ad  grandiorem 
quaestionem  in  re  tenui  ,  tragoedias  agentes  in 
nugis.  2  Ne  ita  ad  tbesin  avocemus  orationem, 
ut  de  proprio  argumento  nibil  aut  paene  nibil 
dicamus;  ut  si  quis  S.  Stepbanum  laudaturus  in 

communi  martyrum  laude  totam  orationem  con¬ 
stituat  *). 


*)  Contra  utrumque  hoc  praeceptum  egit  ille,  in  cpiem  Martialis 

Non  de  vi,  neque  caede ,  nec  veneno. 

Sed  lis  est  mihi  de  tribus  capellis; 

Vicini  queror  has  abesse  furto; 

Hoc  iudex  sibi  postulat  probari. 

Tu  Cannas  Milhridaticumque  bellum , 

Et  periuria  Punici  furoris, 

Et  Syllas  Mariosque  Mutiosque 

Magna  voce  sonas  manuque  tota; 

lam  dic,  Posthume,  de  tribus  capellis.  Epigr.  lib.  6. 

3.  Ne  diutius  in  quaestione  generali  praesertim 
vulgari  haereamus.  4.  In  omni  usu  huius  loci 
maxime  videndum,  ut  quae  in  rem  propriam  ex 
genere  deducimus  ,  huic  necessario  conveniant ; 
alioquin  nulla  conseauentia,  et  risu  digna  inanis 
amplificatio. 

Sed  tu  mihi  videbare  ex  communi  infamia  iu- 
ventutis  aliquam  invidiam  Goelio  velle  conflare .  Fa¬ 
cile  est  accusare  luxuriam  etc.  Pro  Coei.  12. 

337.  A  specie  duobus  modis  argumentum  su¬ 
mitur;  aut  enim  ubi  sit  species,  ibi  et  genus  esse 
argumentamur,  aut  quae  de  genere  dicenda  sunt, 
in  speciebus  ostendimus.  Prius  fit  hoc  modo:  In 
hac  re  mstitia  cernitur  ,  ergo  a  virtute  non  est 
aliena.  Alter  modus  ad  enumerationem  partium 
referri  solet. 

Art.  ni. 

DE  ENUMERATIONE  PARTIUM 

Quid  sit  haec  enumeratio  n.  338 ;  quomodo  ea  uta¬ 
mur  in  argumentatione  n.  339 ;  quomodo  in  am< 
plidcatione  n.  340. 

838.  Enumeratio  partium  est  rei  alicuius  in  suas 
partes  distributio.  Partes  autem  hoc  loco  non  eae 
tantum  intelliguntur,  quae  ad  rem  unam  efficien¬ 
dam  coalescunt ,  ut  caput ,  manus  ,  pedes  sunt 
partes  corporis ;  sed  quaecumque  modo  aliquo  in 
re  aut  notione  generali  continentur  :  ut  varii  or¬ 
dines  populi,  anni  vel  vitae  tempora,  species  ne¬ 
cessariae  rei  proprietates  et  notae,  postremo  res 
vel  facta  vel  personae  singulares,  quae  ad  unum 
aliquod  genus  referuntur. 

889.  Enumerationis  usus  est  duplex:  alter  ad 
probandum,  ad  movendum  alter.  Argumentamur 
enumerando  ,  si  affirmatis  partibus  ,  affirmamus 
totum,  vel  negatis  partibus,  negamus  totum.  Sic 
Tullius  probat,  Pompeium  esse  summum  impera¬ 
torem,  omnes  optimi  imperatoris  virtutes  enume¬ 
rando:  Ego  enim  sic  existimo ,  in  summo  impera¬ 
tore  quatuor  has  res  inesse  oportere ,  scientiam  rei 
militaris ,  virtutem ,  auctoritatem ,  felicitatem.  Quis 
igitur  hoc  homine  scientior  unquam  aut  fuit  aut 
esse  debuit ?  etc.  Pro  leg.  Man.  10.  Negat  idem 
populo  Pomario  pacem  esse  cum  Antonio  posse, 
enumeratis  ordinibus.  Phil.  7,  8. 

Segneri.  Paneg.  dei  Nome  di  Gesti,  n.  2.  3. 

Plerumque  distributione  sic  utendum  est,  nul¬ 
lam  ut  partem  relinquas ;  at  semper  id  servari  nec 
debet  nec  potest.  Ita  Tullius,  ut  affirmaret,  Pom¬ 
peium  esse  summum  imperatorem,  ex  praecipuis 
virtutibus  nullam  poterat  omittere ;  qui  negasset, 
non  debuisset  nisi  unam  alteram  ve  negare.  Con¬ 
tra  saepe  probanti  satis  est,  unum  habere  ,  hoc 
modo:  Ut  sit  civis  quis ,  aut  natus  sit  oportet  aut 
factus:  neganti  utrumque  tollendum  est:  nec  na¬ 
tus,  nec  factus  est  (Qt.  5,  10.).  Porro  uter  modus 
tenendus  sit,  rei  consideratio  ipsius  facile  doce¬ 
bit  *). 

*)  Partium  distributio  saepe  est  infinitior,  tamquam  rivorum  a 
fonte  deductio.  Itaque  ars  dicendi  cum  distribuenda  est,  nullam 
e  quinque  partibus  omittes;  at  ornamenta  quantum  valeant  in 
dicando,  salis  erit  in  nonnullis  ostendisse.  Cf.  Top.  8. 

340.  Ad  amplificandum  valet  enumeratio,  modo 
quod  rem  totam  quasi  evolvit  et  pandit ,  modo 
quod  eandem  sententiam  ,  accedente  e  singulis 
partibus  nova  luce  et  vi,  repetit. 

Tu  meam  domum  religiosam  facere  potuisti  ? 
ecqua  mente ?  qua  invaseras',  qua  manu ?  qua  di- 
sturbaras;  qua  voce?  qua  incendi  iusseras;  qua  lege ? 
quam  ne  in  illa  quidem  impunitate  tua  scripseras ; 
quo  pulvinari  ?  quod  stupraras ;  quo  simulacro  ? 
quod  ereptum  ex  meretricis  sepulcro  in  imperatoris 
monumento  collocaras.  De  harusp.  resp.  15. 

Vide  alia  pro  lege  Man.  c.  11.  post.  red.  ad 
Q.  1.  ;  in  Pis.  27.  :  Cat.  1.  7. 


DE  INVENTIONE 


Art.  IV. 

DE  NOTATIONE  ET  CONIUGATIS. 


Quid  notatio ,  et  quam  hodbeat  vim  n.  341 ; 
quae  dicantur  coniugaia  n.  342. 


341  Notatio  est,  cum  ex  vi  nominis  argumen¬ 
tum  elicitur  ,  ut  :  Si  consul  est ,  qui  consulit  pa¬ 
triae ,  quid  aliud  fecit  Opimius  ?  vel  :  Si  consul  est 
qui  patriae  consulit ;  ergo  non  Piso ,  qui  eam  ever¬ 
tit.  Top.  8.  De  or.  2,  39. 

Eam  autem  vim  habet  notatio,  ut  nonnunquam 
probationes,  frequentius  iocandi  materiam  prae¬ 
beat.  Haud  raro  enim  rerum  vim  nomina  decla¬ 
rant,  ut  illud  ipsum  consul ,  ut  senatus ,  ut  phi¬ 
losophus  ;  personis  autem  nonnunquam  nomen 
consilio  sive  humano  sive  etiam  divino  imponitur  ; 
itaque  ex  his  argumentari  licebit.  locorum  autem 
ex  nomine  multa  materia,  qua  Cicero  in  Verrem 
non  semel  est  usus  ;  ut  :  Quam  tu  domum ,  quod 
fanum  adisti  ,  quod  non  eversum  atque  extersum 
reliqueris  ;  —  et  :  Negaba?xt  mirandum  esse  .  ius 
tam  nequam  esse  Verrinum . 

842.  Coniugata  dicuntur,  quae  sunt  ex  verbis 
generis  eiusdem  :  eiusdem  autem  generis  verba 
sunt,  quae  orta  ab  uno  varie  commutantur  ,  ut 
sapiens ,  sapienter,  sapientia.  Top.  3.  Ex  qua  ver¬ 
borum  coniugatione  ,  ut  figura  (n.  71  ,  5)  ,  sic 
etiam  est  argumentum  :  Ingra-tus  est  iniustusque 
civis ,  qui  armarum  periculo  liberatus  animum  ta¬ 
men  retinet  armatum.  Pro  Mare.  32. 

Homo  sum  ,  humani  nihil  a  me  alienum  puto. 
Terent. 

Kj.KUTCFX  -  4  r«  cUren.h 

Art.  V. 

DE  CAUSIS  ET  EFFECTIS» 

Quid  sit  causa  ,  et  quot  eius  g ener a  n.  343 ;  ad 
quid  in  dicendo  utimur  effectis  n.  344;  quae  ser¬ 
vanda  n.  345. 

343.  Causa  est;  vi  cuius  aliquid  fit,  ut  vulnus 
est  causa  mortis,  cruditas  morbi.  Genera  autem 
causarum  sunt  quatuor  :  causa  efficiens  ,  finis  , 
forma,  materia.  Causa  efficiens  est,  quae  efficit, 
ut  aliquid  existat.  Sic  Deus  est  causa  efficiens 
mundi ;  quare  argumentaberis :  A  Beo  creata  sunt 
omnip, ;  omnia  igitur  ad  eum  referenda. 

Multa  'praetereo  consulto;  sed  ea  vos  coniectura 
; perspicitis ,  quantum  illud  bellum  futurum  putetis  , 
quod  coniungant  reges  potentissimi)  renovent  agitatae 
nationes  ,  suscipiant  integrae  gentes  ,  novus  impe¬ 
rator  vester  accipiat  ,  vetere  pulso  exercitu .  Pro 
^eg.  Man.  9. 

Finis  est,  cuius  gratia  aliquid  fit. 

Quonam  igitur  pacto  probari  potest ,  insidias  Mi¬ 
loni  fecisse  Clodium  f  Satis  est  quidem  in  illa  tam 
audaci ,  tam  nefaria  bellua  docere ,  magnam  ei  cau¬ 
sam ,  magnam  spem  in  Milonis  morte  propositam , 
magnas  utilitates  fuisse.  Pro  Mil.  12. 

Materia  dicitur,  ex  qua  et  in  qua  res  sunt.  Ita 
marmor  statuae,  corpus  bominis  materia  est.  Ab 
ea  sic  sumitur  argumentum:  Corpus  hominis  mor¬ 
tale  est ;  ab  eius  igitur  societate  et  contagione  im- 
mortahs  animus  sevocandus  est. 

Forma  est,  qua  res  in  suo  statu  constituitur 

et  ab  aliis  distinguitur.  Per  formam  igitur  ma¬ 
teria  definitur  ,  ut  sit  haec  res  et  non  alia.  Sic 
animus  est  hominis  forma,  sic  statuae  forma  est 
ea,  quam  artifex  in  marmore  exprimit.  Ut  signum 
marmoreum  turpata  forma  corrumpitur ;  ita  homo , 
etsi  venustum  corpus ,  turpificato  animo  foedus  ef- 

Denique  ex  tribus  simul  causis  Cicero  laudat 
candelabrum,  quo  Verres  regem  Antiochum  spo¬ 
liavit:  Etenim  erat  eo  splendore ,  qui  ex  clarissi¬ 
mis  et  plurimis  gemmis  esse  debebat ;  ea  varietate 
operum ,  ut  ars  certare  videretur  cum  copia ;  ea  ma¬ 
gnitudine,  ut  intelligi  posset  ,  non  ad,  hominum  ap¬ 
paratum ,  sed  ad  amplissimi  templi  ornamentum  esse 
factum.  De  sign.  28. 

Segneri.  P.  1.  n.  4,  5.  P.  28.  n.  13. 

344.  Effecta  vocantur,  quae  sunt  orta  de  cain 
sis ;  itaque  totidem  eorum  sunt  genera,  quot  cau¬ 
sarum.  His  autem  in  dicendo  utimur,  ut  rerum, 
de  quibus  orta  sunt,  vim  et  naturam  declaremus. 
Ut  enim  causa,  quid  sit  effectum,  sic  quod  effe¬ 
ctum  est,  quae  fuerit  causa  demonstrat  *).  Top.  18. 

Ex  effectis  Tullius  eloquentiae  dignitatem  osten¬ 
dit  (n.  313.),  voluptatem  pestem  esse  generis  hu¬ 
mani,  de  Senect.  12.  Idem  in  Antonium  :  Doletis 
tres  exercitus  P.  R.  interfectos ?  interfecit  Antonius. 
Desideratis  clarissimos  cives  f  eos  quoque  vobis  eri¬ 
puit  Antonius.  Auctoritas  huius  ordinis  afflicta 
est?  afflixit  Antonius.  Omnia  denique ,  quae  postea 
vidimus  ( quid  autem  mali  non  vidimus  ?J)  si  recte  ra¬ 
tiocinabimur ,  uni  accepta  referemus  Antonio.  Phil. 
2,  22.  Vide  alia  pro  lege  Man.  c.  8.,  Verr.  1,  31. 
4.  51..  Segneri.  P.  3.  n.  2.  Quindi. 

*)  Hic  locus,  qui  suppeditare  solet  mirabilem  copiam  dicendi,  ideo 
est  populari  imprimis  eloquentiae  accommodatus,  quod  effectus 
notiores  nobis,  quam  causae  esse  solent,  iidemque  facilius  ad 
sensus  revocantur. 

345.  Enimvero  servanda  sunt  haec  tria:  1.  ut 
inter  effecta,  quae  narras,  et  causam  ,  quam  iis 
ostensurus*  es,  et  sit  et  appareat  coniunctio  ;  ubi 
notandum  illud,  quod  dicitur :  post  hoc ,  sed  non 
propter  hoc ;  2.  ne  enarrando  effecta  maioribus 
misceas  leviora  ;  haec  enim  illa  infirmant;  3.  ut 
ordinate  disponas :  disponuntur  autem  vel  eodem, 
quo  evenerunt,  ordine,  quod  in  factis  fieri  solet , 
vel  a  magnis  ad  maiora  progrediendo,  quod  argu¬ 
mentis  moralibus  congruit. 

Art.  VI. 

DE  ADIUNCTIS 

Quae  vocentur  adiuncta ;  quot  eorum  sint  genera 
n.  346 ;  quid  in  dice?ido  valeant ;  quid  de  gra¬ 
vioribus  n.  347 . 

346.  Adiuncta  vocantur  ea  omnia,  quae  aliqua 
ratione  cum  re  cohaerent ,  et  eam  quasi  circum¬ 
stant.  Horum  quatuor  sunt  genera :  personarum, 
rerum,  locorum,  temporum.  In  personis  h.  e.  in 
iis,  a  quibus  vel  per  quos  vel  coram  quibus  res 
gesta  est,  consideratur  genus,  natio,  patria,  sexus, 
aetas,  educatio,  corporis  habitus,  fortuna,  condi¬ 
tio,  ingenium,  mores,  virtus,  studia,  propinqui, 
amici  etc.  In  rebus ;  quid  ante  rem,  quid  cum  re, 
auid  post  rem  evenerit  ;  quonam  modo  gesta  sit, 

vi  an  arte,  modeste  an  superbe,  leniter  an  dure  etc. 
In  locis  autem  illa  naturalia,  maritimi  an  remoti 
a  mari;  plani  an  montosi  etc.,  et  illa  fortuita, 
culti  an  inculti ;  celebres  an  deserti ;  coaedificati 
an  vasti  etc.  In  temporibus  praesentia  et  praete¬ 
rita  et  futura  cernuntur  ;  deinde,  biems  ,  ver  , 
aestas,  autumnus;  dies,  nox;  pacis,  belli,  indu¬ 
ciarum  tempus,  festi  dies,  sacrificia,  ludi  specta¬ 
cula.  Cf.  Part.  10. 

Memoriae  iuvandae  causa  praecipua  adiuncto 
rum  genera  boc  vulgari  versiculo  fuere  compre¬ 
hensa  : 

Quis)  quid,  ubi ,  per  quos ,  quoties  (1)  ,  cwr,  quo¬ 
modo ,  quando. 

Ut  vero  mtelligas,  quam  longe  lateque  patoat 
hic  locus,  percurre  singulas  huius  versiculi  quae¬ 
stiones  in  quovis  delicto  ,  bello  ,  vel  etiam  in 
morte,  iudicio  extremo,  in  Christi  nativitate  vel 
morte. 

Segneri.  P.  36.  n.  13.  JE  non  vedete. 

347.  Argumenta  ab  adiunctis  nonnunquam  per 
se  certa  sunt,  sed  plerumque  tantum  verisimilia. 
Haec  vero  partim  singula  movent  suo  pondere  ; 
partim,  etiamsi  videntur  esse  exigua  per  se,  mul¬ 
tum  tamen,  cum  sunt  coacervata  vel  addita  aliis, 
proficiunt.  Plurimum  denique  valent  adiuncta  ad 
rem  aliunde  certam  augendam  vel  minuendam. 

Part.  11.  Qt.  5,  10. 

Satis  certo  argumento  usus  est  Hannibal :  Dex¬ 
tra  laevaque  duo  maria  claudunt.  Nullam ,  ne  ad 

(1)  Alii  dicunt  ■  'uitus  auiViit 

effugium  quidem ,  navem  habemus.  Contra  Padus 
amnis ,  maior  ac  violentior  Rhodano;  ab  tergo  Alpes 
urgent ,  vix  integris  vobis ,  ac  vigentibus  transitae. 
Hic  vincendum ,  aut  moriendum ,  milites , 

Liv.  21,  48. 

Tullius  pro  Milone  paene  omnia  ex  boc  loco 
argumenta  deprompsit :  auae  per  se  smgula  minus 
valida,  universa  tamen  causam  proDaioilem  fecere. 
Idem  ab  omnibus  adiunctis  mirifice  auget  igno¬ 
miniam,  quam  Verre  praetore  populus  Romanus 
a  piratis  suscepit,  in  portum  Syracusarum  pene¬ 
trantibus.  De  suppi.  37,  38. 

Semper  autem  refert  plurimum  ,  ex  adiunctis 
causae  quae  sint  graviora,  ut  dignoscas.  Neque 
enim  ,  quae  in  re  per  se  sunt  praecipua,  eadem 
semper  in  quaestione,  quae  tractanda  nobis  est, 
vim  babent  maximam,  et  ex  his  ipsis  alia  nobis, 
adversario  alia  prosunt.  Itaque  perdiligenter 
videndum  est,  quaenam  nobis  sint  amplificanda. 

Art.  VII. 

DE  ANTECEDENTIBUS  ET  CONSEQUENTIBUS. 

Quid  sint  ,  et  quo  differant  a  causis  et  effectis  , 
quo  ab  adiunctis ;  quid  in  usu  curandum  n.  348. 

348.  Antecedentia  et  consequentia  dicuntur  , 
quae  cum  re  ita  cohaerent,  ut  illa  necessario  an¬ 
tecedant,  haec  necessario  consequantur.  Necessa¬ 
rius  autem  ille  nexus  non  solum  a  legibus  na¬ 
turae  est,  ut  dies  sequitur  diluculum,  et  noctem 
antecedit  crepusculum  ,  sed  etiam  a  moribus  et 
institutis  hominum,  ut:  Consul  est ,  ergo  Praetor 

fuit;  ortus  est  sol,  ergo  in  campos  agricolae  exeunt. 
In  quibus  scilicet  ea  etiam  reponuntur  ,  quae 
communiter  ,  quamquam  non  necessario  ,  acci¬ 
dunt. 

Hoc  autem  inter  antecedentia  et  causas  inter- 
est  ;  quod  omnis  causa  utique  prior  est  effectu  , 
et  proinde  eum  antecedit  ,  sed  non  omne  ,  quod 
rem  necessario  antecedit  ,  eius  causa  est  ;  idem 
dicito  de  consequentibus  et  effectis.  Ab  adiunctis 
porro  differunt ,  quod  baec  non  semper  eveniunt. 
Id  autem  in  usu  est  praecipue  curandum,  ut  ne¬ 
cessarius  ille  nexus  appareat.  Iam  accipe  exempla. 

1.  Saltatorem,  appellat  L.  Murenam  Cato.  Ma¬ 
ledictum  est ,  si  vere  obiicitur ,  vehementis  accusa¬ 
toris  ;  sin  falso,  maledici  conviciatoris .  Quare ,  cum 
ista  sis  auctoritate ,  non  debes ,  M.  Cato ,  arripere 
maledictum  ex  trivio ,  aut  ex  scurrarum  aliquo  con* 
vivio ,  neque  temere  consulem  populi  R.  saltatorem 
vocare  ;  sed  conspicere ,  quibus  praeterea  vitiis  affe¬ 
ctum  esse  necesse  sit  eum ,  cui  vere  istud  obiici  pos¬ 
sit .  Nemo  enim  fere  saltat  sobrius ,  nisi  forte  in¬ 
sanit;  neque  in  solitudine  ,  neque  in  convivio  mo¬ 
derato  atque  honesto  :  tempestivi  convivii  ,  amoem 
loci ,.  multarum  deliciarum  comes  est  extrema  sal¬ 
tatio.  Tu  mihi  arripis  id ,  quod  necesse  est  omnium 
vitiorum  esse  postremum:  relinquis  illa ,  quibus  re¬ 
motis,  hoc  vitium  omnino  esse  non  potest ;  nullum 
turpe  convivium  ,  non  amor  ,  non  comessatio  ,  non 
libido  ,  non  sumptus  ostenditur.  JEt  cum  ea  non 
reperiantur ,  quae  voluptatis  nomeii  habent ,  quaeque 
vitiosa  sunt;  in  quo  ipsam  luxuriam  reperire  non 
potes,  in  eo  te  umbram  luxuriae  reper turum  putast 

Pro  Mur.  6. 

2.  Quod  si  nondum  satis  cernitis ,  cum  res  ipsa 
tot ,  tam  claris  argumentis  signisque  luceat ,  jpura 
mente  atque  integra  Milonem,  nullo  scelere  imbu¬ 
tum ,  nullo  metu  perterritum ,  nulla  conscientia  ex¬ 
animatum  ,  Romam  revertisse  ;  recordamini  ,  per 
deos  immortales  !  quae  fuerit  celeritas  reditus  eius; 
qui  ingressus  in  forum  ardente  curia  ;  quae  magni¬ 
tudo  animi  ,  qui  vultus  ,  quae  oratio  .  .  .  Magna 
vis  est  conscientiae ,  iudices )  et  magna  in  utramque 
partem;  ut  neque  timeant ,  qui  nihil  commiserint , 
et  poenam  semper  ante  oculos  versari  putent ,  qui 
peccarint.  Neque  vero  sine  ratione  certa  causa  Mi¬ 
lonis  semper  a  senatu  probata  est.  Videbant  enim 
sapientissimi  homines  facti  rationem ,  praesentiam 

animi ,  defensionis  constantiam . Quid  ?  quae 

postea,  sunt  in  eum  congesta ,  quae  quemvis ,  etiam 
mediocrium  delictorum  conscientia  perculissent ,  ut 
sustinuit ,  dii  immortales  !  sustinuit  f  imm.o  vero  ut 
contempsit ,  ac  pro  nihilo  putavit ,  quae  neque  ma¬ 
ximo  animo  nocens  ,  neque  innocens  ,  nisi  fortissi¬ 
mus  vir ,  negligere  potuisset.  Pro  Mil.  23,  24. 
Segneri.  P.  15.  n.  2.  N  che  si  i  fatto. 

Art.  VIII. 

DE  COMPARATIONE 

Quid  et  quotuplex  comparatio  ;  quomodo  argu- 
mentemur  a  maiori ,  a  minori ,  a  pari,  n.  349. 

349.  Comparatio  est  argumentum,  quod  ducitur 
ab  alia  re  magis  aut  minus  aut  aeque  probabili. 
Hinc  triplicem  comparationem  distinguunt:  unam 

a  maiori  ad  minus,  alteram  a  minori  ad  maius, 
tertiam  a  pari.  Maius  nempe  id  dicitur  ,  quod 
probabilius  est;  probabilius  autem  non  tantum, 
quod  verisimilius,  sed  etiam  quod  honestius,  uti¬ 
lius,  verbo  quod  magis  convenit,  et  proinde  magis 
approbari  debet. 

Comparatio  a  maiori  ita  concludit :  Si  quod 
magis  probabile  videtur  ,  verum  non  est;  certe 
neque  illud,  quod  minus  probabile  est. 

Cum  pro  sua  patria  pauci  ,  post  genus  homi¬ 
num  natum ,  reperti  sint ,  qui  nullis  praemiis  pro¬ 
positis  vitam  suam  hostium  telis  obiecerint :  pro 
aliena  republica  quem.quam  fore  putatis  ,  qui  se 
opponat  periculis ,  non  modo  nullo  proposito  prae¬ 
mio ,  sed  etiam  interdicto  ?  Pro  Balbo,  10. 

Ita  etiam  argumentum  pro  domo  sua  c.  41  ad 
hanc  comparationem  revocatur:  Domum  meam  ne 
homines  quidem  sceleratissimi  concupierunt ;  ergo 
multo  minus  dii  immortales.  Et  pro  Rose.  Amer. 
45  :  Iupiter  non  potest  omnia  mala  avertere  ;  ergo 
multo  minus  Sulla  potuit. 

Segneri.  P.  5.  n.  5.  Alvaro. 

Comparatio  a  minori  sic  instituitur:  Cum  hoc  t 
quod  minus  verisimile  videatur ,  verum  tamen 
sit ;  certe  id,  quod  magis  est  verisimile,  verum 
videri  debet. 

Si  patria  nos  delectat,  cuius  rei  tanta  est  vis 
ac  tanta  natura ,  ut  Ithacam  illam  ,  in  asperrimis 
saxulis  tanquam  nidulum  affixam ,  sapientissimus 
vir  immortalitati  anteponeret ;  quo  amore  tandem 
inflammati  esse  debemus  in  eiusmodi  patriam ,  quae 
una  in  omnibus  terris  domus  est  virtutis ,  imperii , 
dignitatis f  De  or.  1,  44. 

Cf.  De  suppi.  58,  pro  Balbo  23.  An  linqua. 
Pro  Areh.  8.  Quis  nostrum.  9.  Ergo  illi,  begn. 
Pr.  1.  n.  8.  9. 

Comparatio  a  pari  fit ,  cum  ex  eo,  quod  non 
est  magis  probabile  ,  et  tamen  verum  esse  con¬ 
ceditur,  colligimus,  alterum  non  minus  probabile 
etiam  concedendum  esse. 

Neque  vero ,  quid  mihi  irascare ,  intellig ere  pos¬ 
sum.  Si  quod  eum  defendo ,  quem  tu  accusas  :  cur 
tibi  quoque  ipsi  non  succenseo ,  qui  accusas  eum  , 
quem  ego  defendo  ?  Inimicum,  inquis ,  accuso  meum  : 
et  amicum  ego  defendo  meum..  Pro  Sulla  17. 

Cf.  3.  Cat.  1.  Profecto  quoniam. 

Art.  IX. 

1>E  SIMILITUDINE 

Quomodo  a  simili  argumentum  sumatur ;  quo  dijfe 
rat  a  comparatione  similitudo  n.  350;  quid  f a- 
bula  et  parabola  n.  351. 

350.  A  rerum  similitudine  duplici  modo  argu¬ 
mentum  sumitur :  aut  enim  quod  in  una  re  verum 
sit,  in  altera  simili  concedendum  esse  dicimus  ; 
aut  rei,  quem  tractamus,  a  similitudine  alterius 
lucem  inferimus.  Prius  genus  ad  comparationem 
a  pari  referri  potest:  alterum  etiam  inter  orna¬ 
menta  ponitur  (n.  110);  sed  tamen  non  ornat 
modo,  verum  etiam  probat  et  movet  *). 

*)  Quoniam  enim  id,  a  quo  simile  ducitur,  optime  cognitum  esse 
debet,  et  plerumque  etiam  sensibus  usurpatur;  ideo  res,  quam 
tractamus  cum  eo  composita,  praeclare  illuminatur.  Atqui  per¬ 
multa  et  ea  praesertim,  quae  ad  vitam  referuntur,  eum  pn- 

mum  clare  percepta  fuerint,  vera  esse  inielliguntur.  Unde 
similitudo,  licet  assentiendi  necessitatem  non  afferat,  affert  ta¬ 
men  dissentiendi  pudorem. 


H<J7T'P  0*  |3«pi 3(/.pOl  7TUXT£U0V<r£V,  OVTW  no\ip.SLZZ  TtlXM' 
x.od  yap  exetvwv  6  Tr^rjyst;  «si  rrjj  Trlrjyng  tyixui  x«v  irip^az 
KxTuqy]  ti>,  ixztai  siarrj  cct  y-lpsg.  —  TzpoSctXkstjOut.  $  ,  rj 
rr-tv  svavrtov,  oot  ol^iv,  out  eOsAst*  x«£  vp.ils  eav  iv  Xsppov/jcw 
7ru0rj«70s  <f>tA£7r7rov,  sxstcre  /SovjSsiv  -^nyi^ectOs ,  e«v  ev  llvlca?, 
ixetae*  e«v  uWoQL  irov,  Gvu.7rupotQsLTe  «vw  xai  xarw,  xat  crroa- 

Pilil.  1. 


XaSairep  IXayof  Se^uuiv rj  30.0$  £v  xafpiw  rov  cwv.a  .  u., ,  xav 
fxyuyp  rwv  Qyjparwv  r«<r  yzipug,  oudiv  xepSaivee  /oirrov'  oOrw 
x«i  xftv%iQ  Sc^txyJvr)  pilos  eViSoptia?,  if.  ukoAugtov  xvl  7repispyou 

S.  Chrys.  In  Oziarn.  serm.  3. 

A  comparatione  differt  similitudo  ,  quod  illa 
spectat  probabilitatem  rerum,  haec  quamvis  qua¬ 
litatem  ,  in  qua  res  dispares  convenire  possunt. 
Saepe  tamen  utri  usque  virtus  coni  ungitur,  ut  : 

/Si  m  alicuius  opificis  officinam  imperitus  intra - 
veritf  videt  ibi  multa  instrumenta ,  quorum  causas 
ignorat ,  si  multum  est  insipiens ,  superflua  putat. 
Iam  vero  si  in  fornacem  incautus  ceciderit ,  aut  fer¬ 
ramento  aliquo  acuto ,  cwm  ac?  male  tractat ,  seipsum 
vulneraverit ,  etiam  perniciosa  et  noxia  existimat  ibi 
esse  multa.  Quorum  tamen  usum  quoniam  novit  ar- 
tifex ,  insipientiam  eius  irridet ,  verba  inepta  non 
curans ,  officinam  suam  constanter  exercet .  Et  tamen 

(1)  H.  e.  licet  ad  patrandum  facinus  non  impellatur. 

tam  stulti  sunt  homines ,  ut  ajpud  artificem  hominem 
non  audeant  vituperare ,  quae  ignorant ,  sed  cum  ea 
viderint ,  credunt  esse  necessaria ,  et  propter  usus 
aliquos  instituta:  in  hoc  autem  mundo ,  cuius  condi¬ 
tor  et  administrator  praedicatur  Deus ,  audent  multa 
reprehendere ,  quorum  causas  non  vident ,  m  ope¬ 

rias,  atque  instrumentis  omnipotentis  artificis  vo¬ 
lunt  se  videri  scire  ,  quod  nesciunt.  S.  Aug.  de 
Gen.  1,  16.  *  •  - 

Segneri.  P.  14.  n.  4;  P.  28.  n.  5.  12. 

351.  Fabula  quoque  cum  sit  quoddam  simili¬ 
tudinis  genus,  eandem  et  saepe  maiorem  vim  per¬ 
suadendi  habet,  maxime  apud  rudiores  *). 

*)  Fabulae  ducere  animos  solent,  praecipue  rusticorum  et  impe¬ 
ritorum,  qui  et  simplicius,  quae  ficta  sunt,  audiunt,  et  capti 
voluptate  facile  iis  quibus  delectantur,  consentiunt.  Siquidem 
et  Menenius  Agrippa  plebem  cum  patribus  ingratiam  traditur 
reduxisse  nota  illa  de  membris  humanis  adversus  ventrem  di¬ 
scordantibus  fabula.  Qt.  5,  11. 

Etsi  remotis  io  cis  et  facetiis  quibus  fabula 
solet  liberius  uti,  sacer  quoque  orator  apud  sim¬ 
plicem  plebem  id  blandimenti  genus  interdum 
usurpare  possit,  propria  tamen  generi  sacro  'pa¬ 
rabola  est  *)  (n.  252). 

*)  Parabolarum  usus  cum  non  experientia  tantum,  sed  ipsius  D. 
Salvatoris  exemplo  commendatus  sit,  mirum,  quod  usque 
adeo  negligatur.  Equidem  aptas  fingere  parabolas  difficile  esse 
fateor;  sed  quid  vetat,  ex  iis,  quae  apud  probatos  scriptores 
extant,  seligere  ? 

Segneri.  P.  13,  n.  4, 


ut  IIS[  VENTIONE 


285 


Art.  X. 

DE  CONTRARII? 

Quae  dicuntur  contraria ;  quibus  modis  ab  iis  argu- 
mentemur  ;  quis  eorundem  usus  in  amvlificando 
n.  352. 

352.  Contraria  vel  opposita  dicuntur  ea,  quae 
in  re  eadem  simul  esse  non  possunt,  ut  pietas  et 
impietas ;  vita  et  mors ;  pater  et  filius ;  amor  et 
odium;  amare  et  maledicere. 

Triplici  modo  a  contrariis  argumentamur  ;  vel 
enim  affirmato  uno,  alterum  negamus,  vel  contra 
uno  negato,  affirmamus  alterum,  vel  denique  ex 
re  contraria  contrarium  colligimus.  Primus  modus 
in  omni  genere  contrariorum  adhiberi  potest,  ut: 
Roscius  patrem  amavit',  ergo  non  occidit.  Verres 
avaritia ,  luxuria ,  crudelitate  provinciam  neglexit 
et  commavit;  ergo  non  defendit  et  sedavit  :  —  alter 
modus  non  in  omnibus  ;  multa  enim  contraria, 
quamvis  simul  vera  esse  non  possint ,  possunt 
tamen  simul  falsa  esse ;  itaque  illud  quidem  recte: 
Iustus  non  es;  ergo  iniustus ;  male  autem:  Non 
occidit  patrem ,  ergo  amavit. 

Tertius  modus  etiam  ut  locus  proprius  poni¬ 
tur,  et  dissimilitudo  appellatur.  Eo  utimur,  dum 
contrariorum  contrarias  esse  causas,  effectus  etc. 
contendimus,  ut:  Quid f  cum  fatentur  satis  ma¬ 
gnam  vim  esse  in  vitiis  ad  miseram  vitam ,  nonne 
fatendum  est)  eandem  vim  in  virtute  esse  ad  bea¬ 
tam  vitam ?  Contrariorum  enim  contraria  sunt  con¬ 
sequentia.  Tuse.  5.  17. 

Aut  fieri  posse  negamus,  ut  res  eadem  homi¬ 
nes  plane  dissimiles  sive  deceat  sive  iuvet,  v.  g. 
Si  barbarorum  est  in  diem  vivere ,  nostra  consilia 
sempiternum  tempus  spectare  debent  *).  De  or.  2,  40. 

*)  Vide  pro  Mur.  39,  ubi  Cicero  arguit:  Catilina  cum  nefariis  so¬ 
ciis  Murenam  condemnaret ;  ergo  iudices  ,  honesti  et  sapientes 
viri ,  eundem  absolvere  debent •  Et  Demosthenes  de  Chers.  non 
ita  inulto  post  exordium:  Si  Philippus  interrogaretur,  solven¬ 
dum  esse  exercitum  Diopithis  responderet ;  ergo  hoc  idem  Athe¬ 
niensibus  pessime  suadetur. 

In  amplificatione  autem  contrariis  utimur,  ve¬ 
hementi  quodam  orationis  genere  ea,  quae  inter 
se  pugnant ,  componendo.  Ut  enim  colores  ma¬ 
xime  notantur,  cum  ad  eos,  a  quibus  ipso  genere 
longissime  distant ,  proxime  admoti  fuerint ;  sic 
res  quaevis  cum  contrariis  composita,  illustrius 
demonstratur.  Hoc  igitur  loco  anthitetis  utimur. 

Popularis  vero  tribunus  plebis ,  custos  defensor - 
pue  iuris  et  libertatis !  Porcia  lex  virgas  ab  om¬ 
nium  civium  romanorum  corpore  amovit:  hic  mise¬ 
ricors  flagella  retulit.  Porcia  lex  libertatem  civium 
lictori  eripuit:  Labienus ,  homo  popularis,  carnifici 
tradidit.  C.  Gracchus  legem  tulit  ,  ne  de  capite 
civium  romanorum  iniussu  vestro  iudicaretur :  hic 
popularis  a  duumviris ,  iniussu  vestro  non  iudicari 
de  cive  romano ,  sed  indicta  causa  civem  romanum 
capitis  condemnari  coegit.  Pro  Rab.  4. 

Vide  alia  exempla  Cat.  2.  11.  In  Pis.  1.  De 
aign.  32.  33.  35.  De  suppi.  32.  37.  47. 

Segneri.  P.  5.  n.  6. 

CAPUT  IV 

DE  LOGIS  EXSTUINSECIS 


353,  Ex  locis  extrinsecis  alii  sunt  omni  elo¬ 
quentiae  communes,  alii  variis  generibus  proprii : 
communes  sunt  testimonia  et  exempla  ;  proprii, 
qui  vel  eloquentiae  sacrae  ,  ut  Scriptura  et  Pa¬ 
tres,  vel  civili  eloquentiae  potissimum  serviunt, 
ut  leges,  testes,  tabulae  etc.  Nunc  ergo  de  com¬ 
munibus  agemus,  de  propriis  postea  loco  dicturi. 

Art.  I. 

DE  TESTIMO.NIIS 

Quid  sint  et  quomodo  dividantur ;  divinis  utrum 
locus  sit  in  civili  eloquentia  n.  354 ;  quid  de  cla¬ 
rorum  virorum  testimoniis  n.  355 ;  quis  dicatur 
sensus  communis  n.  356 ;  quid  de  proverbiis  n . 
357 ;  quomodo  refutentur  testimonia  n.  358. 

354.  Testimonia  sunt  effata  virorum,  qui  au¬ 
ctoritate  sua  ad  assentiendum  movent ;  quare 
etiam  auctoritates  dicuntur  (Qt.  5,  11).  Genera 
autem  testimoniorum  duo  :  divina  et  humana. 

Divina  utique  ex  sacris  litteris  sumuntur.  Quodsi 
veteres  suis  vanis  oraculis  ,  auspiciis  ,  responsis 
sacerdotum  aliisque  similibus  in  civili  eloquentia 
usi  sunt  (Part.  2) ;  multo  minus  nos  verebimur, 
in  profana  etiam  oratione  divina  auctoritate  certa 
et  explorata  niti:  auamquam  nectam  sa  ope,  nec 

tam  diffuse  et  subtiliter  ,  quam  in  sacra  con¬ 
cione. 

855.  Humana  vel  clarorum  virorum  auctoritate 
vel  communi  quodam  honjinum  sensu  nituntur. 
In  illis  videndum  est,  ut  is,  cuius  effatum  pro¬ 
ferimus,  in  eo  maxime  genere  sit  clarus,  in  quo 
versatur  oratio  nostra  *),  et  apud  eos  auctoritate 
valeat,  apud  quos  dicimus.  Proderit  saepe  paucis 
verbis  auctorem  commendare,  ut: 

Atque  ille  quidem  'princeps  ingenii  et  doctrinae , 
Plato ,  tum  denique  for  e  beat  as  respublicas  putavit , 
si  aut  docti  et  sapientes  homines  eas  regere  coepis¬ 
sent  ;  aut  ii ,  qui  regerent ,  omnes  suum  studium  in 
doctrina  et  sapientia  colloca  sent. 

*)  Cicero  Demosthenis  auctoritate  probat ,  primas  in  dicende. 
actioni  esse  tribuendas  (n.  470);  item  quid  de  haruspice  sen¬ 
tiendum  sit,  Catonis  effato  ostendit  (n.  27);  in  iliis  autem  eru¬ 
ditis  disputationibus  Platonis  et  Aristotelis  sententiis  frequen¬ 
tissime  usus  est.  Fabius  quoque:  Tum  illa,  ait,  septem  prae¬ 
cepta  sapientium  nonne  quasdam  vitae  leges  existimamus?!,  c* 

356.  Sensum  communem  voco,  quo  inter  omnes 
homines  de  rebus  nonnullis  convenit.  Ad  hunc 
autem  pertinent  primum  naturalia  quaedam  iu- 
dicia,  ad  quae  omnes  sua  sponte  h.  e.  sine  do¬ 
ctrina  et  ratiocinatione  impelluntur.  Quale  esi 
hoc  Ciceronis : 

Est  igitur  haec ,  iudices ,  non  scripta ,  sed  nata 
lex,  quam  non  didicimus,  accepimus ,  legimus;  verum 
ex  natura  ipsa  arripuimus ,  hausimus ,  expressimus , 
ad  quam  non  docti ,  sed  facti,  non  instituti ,  sed  im¬ 
buti  sumus  :  ut  si  vita  nostra  in  aliquas  insidias , 
si  in  vim,,  si  in  tela  aut  latronum  aut  inimicorum 

incidisset ,  omnis  honesta  ratio  esset  expediendat  sa¬ 
lutis.  Pro  Mil.  4. 

Eiusmodi  autem  iudicia  non  tam  liominum  au» 
ctoritati,  quam  ipsi  innituntur  naturae  (n.  9). 

357.  Sed  ne  liaec  quidem  vulgo  dicta  et  rece¬ 
pta  persuasione  populari  sine  usu  fuerint  testimo¬ 
nia;  ea  intellige,  quae  proverbia  dicuntur,  qualia 
sunt :  Ibi  amici ,  ubi  opes.  Conscientia  mille  testes . 
Pares  cum  paribus  facillim,e  congregantur.  Quibus 
ad  persuadendum  magna  est  vis,  quod  non  causis 
accommodata,  sed  liberis  odio  et  gratia  mentibus 
ideo  tantum  dicta  factaque  sunt,  quia  aut  hone¬ 
stissima  aut  verissima  videbantur  ,  neque  haec 
dur assent  in  aeternum,  nisi  vera  omnibus  vide¬ 
rentur.  Qt.  5,  11. 

358.  Adversa  nobis  auctoritas  quatuor  modis 
infringi  potest :  negando  consequentiam  ;  oppo¬ 
nendo  aliam  auctoritatem  ;  rem  ad  rationem  re¬ 
vocando;  impugnando  ipsum  testimonium*). 

*)  Cum  negamus,  ex  testimon.o  quiaquam  recte  adversus  rem 
nostram  colligi,  bellissime  cadit,  si  illud  etiam  in  adversaiium 
retorquere  possumus.  Si  auctoritati  auctoritatem  opponimus, 
curandum,  ut  haec  illi,  si  minus  superior,  saltem  aequalis  sit. 
Missis  auctoritatibus  ipsa  ratione  exquirere  veritatem,  fere  non 
convenit,  nisi  contraria  auctoritate,  quoquo  id  fiat  modo,  ali¬ 
quantum  extenuata.  Impugnandi  testimonia  non  est  melio? 
ratio,  quam  si  auctores  sibi  ipsos  contradicere  ostenderimus. 
Tres  hos  modos  posterioresadhibet  Tullius  contra  Hortensium 
et  Catulum  pro  lege  Man.  c.  17-24. 

Art.  IT. 


DE  EXEMPLIS 

Quid  exemjplum;  unde  in  eo  vis  persuadendi ;  quib 
runnnam  exempla  usurpanda  n.  359 ;  qua  ra¬ 
tione  tractanda  numm  360 ;  quomodo  narranda 

n .  361. 


359.  Exemplum  definitur  rei  gestae  utilis  ad 
persuadendum  commemoratio  ( Qt.  5,  11).  Vis 
vero  persuadendi  exemplis  universe  inest  eadem, 
quae  similibus  quibusvis  et  comparatis;  sed  huic 
loco  propria  sunt  ea  ,  quae  insuper  auctoritate 
flectunt;  de  quibus  Cicero:  Commemoratio  anti¬ 
quitatis  exemplorumque  prolatio  summa  cum  de¬ 
lectatione  et  auctoritatem  orationi  affert  et  fidem. 

Or.  34. 

Non  solum  autem  viri  cuiusque  clarissimi,  sed 
populorum  etiam  et  maxime  maiorum  acta  et  in¬ 
dicia  cum  fructu  commemorantur.  An  vero,  inquit 
Fabius,  me  de  incommodis  vitae  disserentem  non 
iidiuvabit  earum  persuasio  nationum,  quae  fleti¬ 
bus  natos,  laetitia  defunctos,  prosequuntur?  Aut 
si  misericordiam  commendabo  iudici,  nibil  prode¬ 
rit,  quod  prudentissima  civitas  Atheniensium  non 
eam  pro  affectu,  sed  pro  numine  accepit?  1.  c. 

De  maioribus  vide  nobilissimum  locum  apud 
Demosthenem  : 


Kc/.cto'.  axe f/KC&e,. w  a vSpe?  AQjjvaioi,  a  rtj  av  x-ya).aia  et— 
Trstv  zy^tjiy  t wv  t  ini  twv  7rpoyovwv  epyov,  xat  rwv  £y  vpLcov.  furat 
'U  ppu/Jj;  xca  yvupiyag  vpuv  o  Xoyoj’.  ou  yup  idlorpioi^  vpih 

£poipi'joig  TrupxSetypLuatVf  <kl\  oiy.zi.oig,  w  a oSpzg  AO/jvaioe,  s\>- 
$afyxo<nv  emeari  qeviudou,  x.  r.  a. 

Olynth.  3.  post  medium. 

Segneri.  P.  23.  n.  6. 

360.  Tractantur  exempla,  ut  comparationes  et 
contraria;  saepe  etiam  conglobantur. 

1.  Comparatio  a  minori:  An  vero  vir  amplis¬ 
simus  P.  Scipio ,  Pont.  Max .,  Tiberium  Grac¬ 
chum,  mediocriter  labefactantem  statum,  reipubli- 
cae ,  privatus  interfecit ;  Catilinam  orbem  terrarum, 
caede  atque  incendio  vastare  cupientem ,  nos  con¬ 
sides  perferemus  ?  Cat.  1,  1.  Cf.  pro  lege  Man. 
c.  5.  Maiores  vestri. 

2.  A  maiori:  Multa  Cicero  in  lianc  sententiam: 
Syracusas  captas  non  spoliavit  Marcellus  victor ; 
spoliavit  Verres  Praetor  missus  ad  tus  dicendum. 
—  Vide  de  signis  c.  52.  et  seqq. 

3.  A  pari:  Huiuscemodi  Scipio  ille  fuit ,  quem 
non  poenitebat  facere  idem ,  quod  tu,  Cato;  habere 
eruditissimum  hominem  et  paene  divinum  domi , 
cuius  oratione  et  praeceptis,  quamquam  erant  ea¬ 
dem  ista ,  quae  te  delectant  (Stoicorum  scii.),  tamen 
asperior  non  est  factus ,  sed ,  ut  accepi  h  senibus , 
lenissimus.  Pro  Mur.  31. 

4.  Opponit  Cicero  Scipioni  Verrem:  Quam  dis¬ 
similis  hic  dies  illi  tempori  videbatur ?  tum  impe¬ 
rator  populi  romani,  vir  clarissimus ,  deos  patrios 
reportabat  Segestanis  ,  ex  urbe  hostium  recupera¬ 
tos  :  nunc  ex  urbe  sociorum,  praetor  eiusdem  po¬ 
puli  turpissimus  atque  impurissimus,  eosdem  illos 
deos  nefario  scelere  auferebat.  De  sign.  35. 

5.  Conglobantur:  pro  Mil.  c.  3.  in  Cat.  1,  1. 
et  2.  de  senect.  c.  20.  Parad.  1. 

361.  Quaedam  autem  tota  narrabimus  ,  quae¬ 
dam  significare  satis  erit;  prout  scilicet  nota 
erunt ,  vel  utilitas  causae  aut  decor  postulabit. 

Qt.  5,  11. 

1.  Neque  enim  'posset  a,ut  Ahala  ille  Servilius 
aut  P.  Nasica  aut  L.  Opimius  aut  G.  Marius 
aut  ,  me  consule ,  senatus  non  nefarius  haberi  ,  si 
sceleratos  cives  interfici  nefas  esset.  Pro  Mil.  3. 

2.  Pudicitiam  cum  eriperet  militi  tribunus  mi¬ 
litaris  in  exercitu  G.  Marii  propinquus  eius  im¬ 
peratoris,  interfectus  ab  eo  est ,  cui  vim  afferebat. 
Facere  enim  probus  adolescens  periculose  ,  quam 
perpeti  turpiter  maluit.  Atque  hunc  ille  summus 
vir  scelere  solutum  periculo  liberavit.  Ibid.  4. 

Schol.  Nonnulli  praeter  insitos  et  remotos  tertium  genus  locorum 
ponunt,  quos  morales  vocant  honestum  scilicet,  gloriosum, 
utile,  necessarium,  facile,  iucundum.  Non  sine  fructu  orator, 
cum  quaerit  argumenta,  haec  mente  revolvet;  saepe  etiam  ad 
ea  velut  ad  summa  capita  probationes  revocare  poterit;  sed 
non  est,  cur  de  iis  seorsum  praecipiatur.  Quid  enim  omnino 
in  vita  honestum  sit  vel  utile  etc.^  non  est  huius  disciplinae 
tradere;  rem  autem,  quae  disceptatur,  honestam  aut  turpem 
esse,  necessariam  aut  inutilem  etc.,  argumenta  ducta  ex  iis 
ipsis  locis,  quos  hactenus  exposui,  ostendere  debebunt. 

CAPUT  V. 

DE  USU  LOCORUM 

Quid  de  locorum  utilitate  n.  362;  quid  agendum 

uz  apta  ex  iis  argumenta  eruas  n.  363;  quomodo 

inventis  utendum  n.  364. 

362.  Licet  haec  ,  quam  exposuimus  ,  locorum 

doctrina  aci  inveniendum  sit  perutilis  *),  non  ea 
tamen  per  se  sola  sufficit,  nisi  ingenium  quis  usu 
ac  litteris  excultum,  et  acrem  quandam  diligen¬ 
tiam  afferat  **). 

*)  Utilis  est,  non  discentibus  modo,  ut  exerceant  ingenium  ,  sed 
oratori  quoque  ipsi,  ut  dicendi  copia  abundet.  Hjs  enim  locis 
in  mente  et  cogitatione  defixis,  et  in  omni  re  ad  dicendum 
posita  excitatfs,  nihil  erit,  quod  oratorem  fugere  possii,  non 
modo  in  forensibus  disceptationibus,  sed  omnino  in  ullo  ge¬ 
nere  dicendi.  De  or.  2,  41. 

**)  Cum  ad  inveniendum  in  dicendo  tria  sint,  acumen,  deinde  ratio 
(i.  e.  ars),  tertium  diligentia;  non  possum  equidem  non  ingenio 
primas  concedere  ;  sed  subacto  mihi  ingenio  opus  est,  ut  agro 
non  semel  arato,  sed  novato  et  iterato,  quo  meliores  foetus 
possit  et  grandiores  edere:  subactio  autem  est  usus,  auditio, 
lectio,  litterae.  Ipsum  vero  ingenium  diligentia  etiam  ex  tar¬ 
ditate  excitat;  diligentia,  inquam,  cum  omnibus  in  rebus,  tum 
in  causis  defendendis  plurimum  valet,  lbid.  30.  35. 

868.  Ut  vero  apta  ex  locis  argumenta  inve¬ 
nias  ,  perspexeris  et  mente  teneas  necesse  est , 
quid  maxime  in  causa  sit  probandum  (n.  820). 
Etenim  ut  tela  supervacanea  sunt  nescienti,  quid 
petat ;  sic  argumenta  ,  nisi  praevideris  ,  cui  rei 
adhibenda  sint.  Qt.  5,  10. 

Intelligendum  porro  est,  nec  ullam  esse  dispu¬ 
tationem,  in  quam  non  aliquis  locus  incurrat,  nec 
fere  omnes  locos  incidere  in  omnem  quaestionem, 
et  quibusdam  quaestionibus  alios,  quibusdam  esse 
alios  aptiores  locos  *).  Top.  21. 

*)  Itaque  cum  proposita  fuerit  materia  dicendi,  iis  quidem,  qui 
discunt  et  adhuc  usu  carent,  scrutandi  sunt  singuli;  expertos 
autem  et  animi  quaedam  ingenita  natura,  et  studio  exercitata 
velocitas  recte  ad  ea,  quae  conveniunt,  feret.  Nam  et  hoc  exer¬ 
citatione  multa  consequendum,  ut  varietas  argumentorum  et 
copia  quasi  offerat  se  et  occurrat,  et  ut  litterae  syllabaeque 
scribentium  cogitationem  non  exigunt,  sic  rationes  sponte 
quadam  sequantur.  Qt-  5,  10. 


'  • 

364.  Superest  id,  quod  maximum  est,  ne  utaris 
imprudenter  hac  copia  ,  sed  omnia  expendas  et 
seligas.  Nihil  enim  est  feracius  ingeniis,  iis  prae¬ 
sertim,  quae  disciplinis  exculta  sunt.  Sed  ut  se¬ 
getes  fecundae  et  uberes  non  solum  fruges,  verum 
herbas  etiam  effundunt  inimicissimas  frugibus  ; 
sic  interdum  ex  illis  locis  aut  levia  quaedam  *) 
aut  causis  aliena  **)  aut  non  utilia  ***)  gignun¬ 
tur  ;  quorum  ab  oratoris  indicio  delectus  magnus 
adhibebitur.  Or.  15. 

*)  Levia  nisi  orator  conlemserit,  contemnet  auditor,  causamque 
suspectam  habebit,  quam  viderit  infirmis  praesidiis  muniri. 

**)  Occurrunt  non  raro  speciosa  quaedam  et  splendida,  sed  quae 
ad  id,  quod  quaeritur,  nihil  valent;  in  haec  vero  se  efiundere 
eius  est,  quem  ridet  poeta:  Iam  dic,  Posthume,  de  hrfbus ca¬ 
pellis  (n.  336).  Nihilominus  Quintilianus:  Plerique,  ait,  elo¬ 
quentiae  famam  affectantes  contenti  sunt  locis  speciosis  modo 
vel  nihil  ad  probationem  conferentibus.  7,  I. 

'**)  Vitiosa  dico  non  illa  modo,  quae  nihil  habent  boni,  sed  ea, 
quae,  etiamsi  quid  habeant  adiumenti,  sunt  tamen  eiusmodi, 
ut  insit  in  iis  aliquid  vitii,  neque  tanti  sit  illud,  quod  prodesse 
videatur,  ut  cum  aliquo  malo  coniungalur.  De  or.  2,  76.  Huc 
pertinent,  quae  vel  infirmari  aliqua  ex.  parte  possunt,  vel  sub¬ 
tilem  diffusamque  tractationem  requirunt;  vel  denique  ingrata 
audienti,  aut  minus  apta  sunt  oratoris  aetati,  conditioni,  fa¬ 
cultati. 

Sed  ipsa  etiam  utilia  atque  firma,  si,  ut  saepe 
fit,  valde  multa  sunt,  aut  aliis  gravioribus  con¬ 
similia,  secerni  oportet,  atque  ex  oratione  remo¬ 
veri.  Equidem  ,  ait  Tullius  ,  cum  colligo  argu¬ 
menta  causarum  ;  non  tam  ea  numerare  soleo , 
quam  expendere  (Ibid. ).  Illa  autem  sunt  inter 
bona  optima  putanda  ,  quae  auditorem  proxime 
tangunt,  eiusque  opinioni,  animo,  conditioni,  ae¬ 
tati,  praesenti  statui,  temporibus  sunt  accommo¬ 
datissima,  verbo  propria  et  tempestiva. 

Liber  secundo» 

DE  DISPOSITIONE 

Quid  et  quotuplex  sit  dispositio ;  naturalis  quas 
partes  faciat ;  quae  aliae  sint  partes  orationis 
n.  365;  in  quo  dispositio  artificiosa  consistat; 
quid  in  dicendo  valeat  n .  366. 

365.  Dispositio  est  rerum  inventarum  in  ordi¬ 
nem  distributio.  Eius  ratio  duplex  est ,  altera  , 
quam  affert  natura  causarum  (naturalis),  altera, 
quae  oratorum  iudicio  et  prudentia  comparatur 
(artificiosa).  De  or.  2,  76. 

Naturalis  dispositio  in  eo  sita  est,  quod  uni¬ 
versa  oratio  has  fere  in  partes  dividitur  :  exor¬ 
dium,  narrationem,  confirmationem,  perorationem. 
Nam  ut  aliquid  ante  rem  dicamus ,  deinde  ut 
rem  exponamus  ,  post  ut  eam  probemus  nostris 
praesidiis  confirmandis,  contrariis  refutandis,  at¬ 
que  ita  peroremus,  boc  dicendi  genus  natura  ipsa 
praescribit.  Ibid. 

His  orationis  partibus  alii  alias  addiderunt :  pro¬ 
positionem,  partitionem,  confutationem  et  ipsam 
etiam  digressionem.  Quae  si  partes  orationis  sunt, 
id  certe  commune  habent,  quod  non  sunt  in  omni 
oratione  necessariae  *).  Sed  fieri  potest,  ut  neque 
ulla  sit  expositio  rerum,  quae  narratio  dicitur, 
praemittenda :  quare  orationis  partes  semper  ne¬ 
cessariae  nonnisi  tres  sunt:  exordium,  confirma¬ 
tio,  peroratio. 

*)  Propositio  et  partitio,  nisi  conceptis  verbis  declarantur,  parte* 
orationis  utique  non  sunt;  contingit  autem,  ut  eas  declarari  non 

expediat.  Sed  etiamsi  declarantur,  nonnulli  tamen  utramque 
malunt  ad  narrationem  vel  exordium  revocare.  Refutationem 
quoque  multi ,  ut  Cicero  in  loco,  quem  attuli ,  confirmationi 
subiiciunt;  qui  multo  minus  digressionem  inter  orationis  partes 
numerari  probant,  eo  quod  sit  potius  adiumenlum  vel  orna¬ 
mentum  aliarum  partium,  haud  secus  atque  similitudo,  exem¬ 
plum  et  celera  huiusrr.odi.  Cf.  Qt.  3,  9. 

Itaque  artificium  disponendi  tribus  in  rebus  cer* 
nitur:  primum  statuet  orator,  num  partibus  iis, 
quae  non  semper  sunt  necessariae,  uti  -velit,  et 
quo  eas  loco  pertractare ;  deinde  qua  ratione  per 
omnes  partes  res  inventas  dispenset ;  postremo, 
quomodo  in  ipsis  partibus  dicenda  componat  *). 

*)  Hoc  ut  facere  possit,  vis  et  ratio  singularum  partium  iam  co¬ 
gnoscendae  sunt  accuratius.  De  quibus  tamen  hoc  in  libro  ea 
quoque  tradi  solent,  quae  ad  ipsam  dispositionem  non  per¬ 
tinent. 

Res  autem  ista ,  dispositionem  dico ,  tantum 
potest  in  dicendo  ,  ut  ad  vincendum  nulla  plus 
possit  (De  or.  2,  42) :  quod  Fabius  similitudine 
aedificii ,  corporis  bumani ,  exercitus  instructi 
ostendit.  Ac  certe,  inquit,  oratio  carens  bac  vir¬ 
tute  tumultuetur  necesse  est,  et  sine  rectore  flui¬ 
tet  nec  cohaereat  sibi ,  multa  repetat ,  multa 
transeat,  velut  nocte  in  ignotis  locis  errans,  nec 
initio  nec  fine  proposito,  casum  potius  quam  con¬ 
silium  sequatur.  1.  7.  paaef. 

CAPUT  L 

DE  EXORDIO 

(De  or.  2,  78,  79.  De  inv.  1,  15.  19.  Part.  8.  Qt.  4,  I.) 

366.  Exordium  est  prima  orationis  pars,  ani¬ 
mum  auditoris  idonee  comparans  ad  reliquam  di- 
ctionem  (De  inv.).  De  quo  quaeruntur  quatuor: 
quod  sit  eius  officium,  quae  genera,  qui  fontes, 
quae  virtutes  et  vitia. 

Art.  I. 

DE  OFFICIO  EXORDII 

| 

Quodnam  sit;  benevolentia  quomodo  concilietur  a 
personis )  oratoris  scilicet ,  audientium ,  illorum , 
pro  quibus  aut  contra  quos  dicitur  n.  367 ;  quo 
modo  auditor  attentus  n .  368;  quomodo  docilis 
reddatur  n.  369. 

367.  Officium  exordii  est,  quod  definitio  indi¬ 
cat,  ut  scilicet  auditorem,  quo  sit  nobis  in  ceteris 
partibus  accommodatior,  praeparet ;  id  quod  tribus 
maxime  rebus  consequimur:  si  benevolum,  atten¬ 
tum,  docilem  fecerimus:  non  quia  ista  non  per 
totam  actionem  sint  custodienda,  sed  quia  initiis 
praecipue  necessaria,  per  quae  in  animum  audi¬ 
toris,  ut  procedere  ultra  possimus,  admittimur. 

Qt.  cf.  de  or.  2,  19. 
Benevolentia  conciliatur  maxime  a  personis  tum 
nostris  tum  audientium,  ab  adversarii  quoque  et 
illius,  cuius  causa  agitur. 

A  nostris.  Plurimum  ad  omnia  momenti  est  in 
hoc  positum  ,  si  orator  vir  bonus  creditur.  Ad 
hoc  autem  ipsa  conferre  potest  oratio,  si  honesta 
de  causa  nos  ad  dicendum  accessisse  ostendimus; 
si  dicendi  ratio  animi  candorem  ,  fidem  ,  mode¬ 
stiam,  probitatem  et  benevolentiam  exprimat  *). 

*)  Mulli  cum  lustissimam  causam  defendant,  suspectam  faciunt, 
arte  et  sollicitudine  prodenda.  Illud  autem  vitandum  maxime, 
ne  contumeliosi,  maligni,  superbi,  maledici  videamur,  prae¬ 
cipue  in  eos,  qui  laedi,  nisi  adversa  audientium  voluntate,  non 
possunt.  Ql.  cf.  de  or.  2,  43. 

Sua  ipsius  quoque  merita  commemorare  oraior, 
cum  causa  postulare  videatur,  aliquando  poterit, 
parce  tamen  et  sine  arrogantia  *'). 

*)  Cicero  hoc  aptissime  facit,  cum  exponit,  qua  de  causa  vel  quo 
animi  affectu  ad  agendum  veniat;  vid.  or.  pro  Arch.  pro  Mil. 
pro  Sext.  pro  Ran.  Decet  etiam,  cum  ingrata  vel  dura  dictur 
sumus,  ostendere,  quo  semper  animo  erga  audientes  fuerimus, 
ut  Cic.  de  leg.  agr.  2  etsublimi  quodam  modo  in  4  Catilinaria. 
Sed  hic  quidem  modus  nulli  nisi  gravissimo  viro  convenit. 

A  personis  audientium  :  si  eos  a  nobis  magni 
fieri  vel  ipso  genere  orationis  vel  modesta  ipso¬ 
rum  laude  ostendimus  *).  Ac  tum  quidem  ma¬ 
xime,  cum  audientes  reprehensuri  sumus,  caven¬ 
dum  est,  ne  eos  parvi  pendere  videamur. 


(*  Laus  audientis  ad  causae  utilitatem  comungalur,  ut  cum  ui- 
cimus.  nos  ab  ipsorum  sapientia,  fide,  iustilia  aut  aliis  virtu¬ 
tibus,  optima  quaeque  pro  causa  nostra  sperare.  Vide  pro  Mil. 

Qi. 

A  'persona  illius  ,  pro  quo  dicitur :  si  eius  vel 
merita  et  virtutes  commendamus  ,  vel  inopiam 

et  calamitatem  conquerimur.  —  Yicle  pro  Rose. 
Amer. 

Ab  adversariis :  sl  vel  vitia  eorum  reprehendi* 
mus,  vel  gratiam  et  eloquentiam  extollimus.  Pri¬ 
mum  Cicero,  Murenam  contra  Catonem  defendens, 
ita  exequitur  ,  ut  non  hunc  ,  sed  sectam  irrideat 
Stoicorum  ,  cui  se  Cato  addixerat.  Alterum  facit 
pro  Quintio  dicturus  :  Quae  res  in  civitate  duae 
; plurimum  possunt  ,  liae  contra  nos  arribae  faciunt 
hoc  tempore ,  summa  gratia  et  eloquentia  ^  quarum 
alteram ,  C.  Aquilit  vereor ,  alteram  metuo. 

868.  Ut  attente  audiamur,  trium  rerum  aliqua 
consequemur.  Nam  aut  magna  quaedam  propo¬ 
nemus,  aut  necessaria  aut  coniuncta  cum  ipsisk 
apud  quos  res  agetur.  Part. 

Neque  vero  facile  promittamus  magna,  sed  cum 
res  magna  est,  magnitudinem  ipsam  ostendamus. 
Necessitas  autem  rei  ipsius  humilitatem  et  tenui¬ 
tatem  excusat,  ut:  Parvis  de  rebus ,  sed  fortasse 
necessariis  consulimus  P.  G.  de  Appia  via  et  de 
moneta  (Phil.  7).  Tertium  utique  potentissimum, 
cum  scilicet  is,  qui  audit,  aut  sua  vice  aut  rei- 
publicae  commovetur  (Qt.).  Yide  pro  domo  sua; 
pro  Quint. 

Iuvabit  etiam,  si  orator  ,  se  breviter  et  dilu¬ 
cide  dicturum  pollicetur ;  si  attentionem  modeste 
petit;  sed  omnium  maxime,  si  ipso  dicendi  genere 
animos  commovet  et  excitat. 

869.  Facillime  auditor  discit,  et  quid  agatur, 
intelligit,  si  complectare  a  principio  genus  natu¬ 
ramque  causae,  si  definias,  si  dividas,  si  neque 
prudentiam  eius  impedias  confusione  partium, 
nec  memoriam  multitudine  *).  Part. 

*)  Haec  igitur  narratione,  propositione  et  partitione  facimus,  de 
quibus  deinceps  plura.  Ceterum  liquet,  docilem  hoc  loco  dici, 
qui  facile,  non  qui  libenter  discit. 

Ceterum  in  his  tribus  non  semper  aeque  labo- 
randum:  sed  aliud  in  alio  genere  causae  magis 
desiderari  palam  est  *).  Qt. 

*)  Si  causa  est  eiusmodi,  cui  statim  sine  oratione  nostra  audi¬ 
toris  favet  animus,  vel  praeteriri  principium  poterit  (Cic.  Phil. 
6.  Demosth.  Phil.  1);  vel  si  eo  uti  placebit,  benevolentiae  par¬ 
tibus  utendum  est  (pro  lege  Mari.).  Si  contra  re,  quam  obti¬ 
nere  volumus,  alienatus  est  animus  eorum,  qui  audiunt,  prae¬ 
cipua  quadam  cura  insinuare  se  oratio  debebit  (pro  lege 
agr.  2).  Si  quod  probandum  assumimus,  dubium  videri,  vel  in 
utramque  partem,  id  est,  ad  benevolentiam  et  offensionem, 
accipi  potest;  benevolentia  (pro  Mil.) ;  —  si  vero  tale  est, 
quod  ab  auditore  non  magnopere  attendendum  videtur,  at¬ 
tentio:  —  denique  si  aut  tardi  a.rditores  sunt,  vel  difficilioribus 
ad  cognoscendum  negotiis  causa  implicita  est,  docilitas  ma¬ 
xime  paranda  est.  Quinque  haec,  quae  distinximus,  causarum 
genera  Latini  appellaverunt:  honestum ,  admirabile  (i.  e.  prae¬ 
ter  hominum  opinionem  constitutum),  anceps ,  humile ,  obscu¬ 
rum;  magis  proprie  Graeci:  svdo^ov,  Traparhfov  ,  a^icio^ov, 
«3o£ov,  (Jv<77rap«xoXou0y}Tov.  Id.  Ct.  De  inv. 

Art.  II. 

DE  VARIIS  EXORDIORUM  GENERIBUS 

Quae  sint  exordii  genera  ;  quodnam  legitimum  n. 

370 ;  quid  insinuatio  et  quomodo  instituenda  n . 

371;  quod  sit ,  et  quando  usurpandum  exordium 

tx  abrupto;  quae  in  eo  providenda  n .  372. 

370.  Exordii  genera  duo  sunt :  alterum  tem¬ 
peratum,  quod  et  legitimum  vocatur;  vehemens 
alterum,  quod  ex  abrupto  fieri  dicitur. 

Legitimum  est ,  quod  leniora  Labet  principia  , 
et  ea  ,  quae  ad  parandum  auditorem  pertinent  , 
sedato  quodam  dicendi  genere  pertractat.  Hoc 
nonnulli  iterum  dividunt  in  simplex  ,  insinuans 
et  solemne  *). 

*)  Omne  scilicet  principium  aut  rei  totius,  quae  agitur,  significa¬ 
tionem  habere  debebit,  aut  aditum  ad  causam  et  munitionem, 
aut  quoddam  ornamentum  et  dignitatem.  De  or. 

Insinuatio  est  oratio  quadam  dissimulatione  et 
circuitione  obscure  subiens  auditoris  animum ;  a 
re  scilicet,  quam  obtinere  volumus,  alienatum  (De 
inv.).  Haec  si  quaeras,  quomodo  instituenda  sit, 
singulis  causis  consilium  ex  propria  ratione  nasce¬ 
tur.  Hlud  in  universum  praeceptum  sit ,  ut  ab 
iis,  quae  laedunt,  ad  ea,  quae  prosunt,  refugia¬ 
mus  (Qt.).  Itaque  dissimulatis  paulisper  quae 
ingrata  audientibus  sunt ,  ab  iis  orationem  in¬ 
choamus  ,  quae  placent  ;  donec  pertractatis  iam 
et  lenitis  animis  ad  propositum  delabi  tuto  pos¬ 
simus.  Exemplum  habes:  de  lege  agr.  1.  Segneri. 
P.  3. 

371.  JEx  abrupto  iit  exordium,  cum  orator  quo¬ 
dam  quasi  impetu  abreptus  audientes  repentino  et 
inopinato  motu  percellit.  Usurpatur  igitur  in  gra¬ 
tulatione  summa  vel  summa  offensione,  denique 
in  gravissima  quavis  et  subitanea  rerum  commu¬ 
tatione.  Yide  Catii.  1.  et  2.  et  S.  Chrys.  in  Eu- 
trop.  et  Serm.  in  Pasch.  de  lud.  circens.  Segneri. 
P.  33,  35. 

Videndum  est,  1.  ne  facilius  hoc  genere  uta¬ 
mur  ;  neque  enim  ,  monet  Tullius  (De  or.),  du¬ 
bium  est ,  quin  exordium  dicendi  vehemens  et 

pugnax  non  saepe  esse  debeat :  —  2.  ut  in  ipsa 
dictione  dignitatis  simus  et  sapientiae  memores; 
impotentius  enim  orator  nunquam,  minime  vero 
in  principio  agere  debet ;  3.  ne  repente  transea¬ 
mus  ad  causae  probationem  ,  nec  tamen  his  moti¬ 
bus  diutius  inhaereamus. 

Art.  III. 

DE  FONTIBUS  EXORDIORUM 

Quinam  sint  hi  fontes ;  quomodo  a  singulis  su 

mantur  exordia  n.  372. 

372.  Praecipui  exordiorum  fontes  sunt  quatuor : 
ipsa  argumenta  causae,  adiuncta,  rei  expositio, 
illustrationes. 

Primum  igitur  sumuntur  principia  ah  ipsis  ar¬ 
gumentis ,  et  maxime  ab  iis,  quae  ad  animorum 
motus  conficiendos  inerunt  in  causa.  Hos  vero 
locos  totos  in  principio  explicari  non  oportebit  , 
sed  tantum  impelli  primo  audientem  leniter,  ut 
iam  inclinato  reliqua  incumbat  oratio  *).  De  or. 

*)  Haec  quidem  exordia,  quae  a  visceribus  causae  appellari  solent 
caeteris  fere  praestant,  quod  et  causae  aptissime  cohaerent, 
et  quaedam  quasi  semina  continent  probationum  motuumque. 

Segneri.  P.  4. 

Sequuntur  principia,  quae  ab  adiunctis  perso¬ 
narum,  locorum  et  temporum  ducuntur:  quo  ge¬ 
nere  frequentissime  Tullius  est  usus  ,  propterea 
quod  saepe,  maxime  in  quaestione  finita,  conium 
ctum  est  cum  priori.  Yide  pro  Mil.  pro  rege  Deiot., 

prc  leg.  Man.,  pro  Sext.,  pro  Coelio,  pro  Archia 
etc/  Segn.  Pr.  1. 

Exordia,  quae  nihil  fere  habent,  quam  simpli¬ 
cem  rei  expositionem  ,  in  genere  deliberativo,  et 
generatim,  cum  iam  benevolus  et  attentus  est , 
qui  audit,  usurpantur  *). 

*)  Vide  Gic.  Philippicas  paene  omnes,  et  plerasque  orationes 
Demoslh.  Pro  Ligario  autem  dicens  Cicero  hoc  genere  usus 
est,  quidquid  ad  benevolentiam  captandam  pertinet  ideo  omit¬ 
tens,  ut  eam  paulo  post  novo  quodam  et  mirabili  artificio  Da- 
raret. 

Illustrationes  dicuntur  sententia  ,  exemplum  , 
similitudo,  parabola,  et  alia  huiusmodi,  a  quibus 
cum  delectatione  audientium  ordimur.  Videndum, 
ut  quaestioni  sint  aptissima. 

Segneri.  P.  7.  11.  28. 

Art.  IV. 

DE  VIRTUTIBUS  EXORDII 

Quaenam  sint ;  proprietas  m  quo  consistat ;  quae 
huic  vitia  opposita  n.  373 ;  quae  cura  requira¬ 
tur  ,  ecqua  in  ea  fugienda  n.  374 ;  quid  de  ve¬ 
recundia  n.  375 ;  quae  sit  iusta  brevitas  n.  376. 

373.  Virtutes  exordii  sunt  proprietas,  cura^ 
verecundia,  brevitas. 

Proprium  erit  exordium,  quod  ex  ipsa  re  efflo¬ 
ruerit,  et  in  eam  solum  causam,  quae  tum  agi¬ 
tur  ,  accommodatum  videatur.  Hinc  vitia  sunt 
exordiorum:  vulgare,  commune,  commutabile  et 
separatum.  Vulgare  est ,  quod  in  plures  causas 

accommodari  potest.  Hoc  tamen  aliquando  non 
inutiliter  assumitur,  magnis  saepe  oratoribus  non 
evitatum.  Commune  est,  quo  et  adversarius  uti 
potest.  Commutabile  ,  quod  leviter  mutatum  in 
suam  utilitatem  adversarius  deflectere  potest.  Se¬ 
paratum  quod  causae  non  cohaeret  (De  inv.  Qt.). 
Connexum  autem  ita  sit  principium  consequenti 
orationi,  ut  non  tanquam  citharoedi  prooemium 
affictum  aliquod  ,  sed  cohaerens  cum  omni  cor¬ 
pore  membrum  esse  videatur.  De  or. 

374.  Cura  in  hoc  ponenda  est ,  ut  verba  et 
sententiae  bene  sint  lectae,  et  naturali  quadam 
dicendi  gratia  proferantur  *)  :  in  qua  tamen  cura 
vitanda  sunt  duo :  primum  ornamentis  ne  uta¬ 
mur  audacius  ** ) ;  deinde  ne  ostentetur  cura  ; 
quia  videtur  ars  omnis  dicentis  contra  auditore? 
adhiberi  ***).  Qt. 

*)  Prima  est  enim  quasi  cognitio  et  commendatio  oratoris  in 
principio,  quae  continue  eum,  qui  audit,  permulcere  atque  al¬ 
licere  debet  (beor.).  Et  contemmi  se,  nisi  in  oratore  diligentia 
appareat,  auditor  credit. 

**)  Ne  quod  insolens  verbum,  ne  audacius  translatum,  ne  aut  ab 
obsoleta  vetustate  aut  poetica  licentia  sumptum  in  principn 
deprehendatur;  magis  conciliatis  animis  et  iam  calentibus, 
haec  libertas  feretur.  Qt. 

***)  Est  difficilis  huius  rei  moderatio,  quae  tamen  temperari  ita 
potest,  ut  videamur  accurate,  non  callide  dicere.  Qt. 

375.  Verecundia  in  hoc  sita  est,  ut  orator  po¬ 
tius  ingenuum  quendam  pudorem,  quam  securi¬ 
tatem  prae  se  ferat.  Nam  securitas  ab  arrogantia 
proxime  abest ;  moderatus  vero  ille  timor  mode¬ 
stiam  significat,  modestiam,  inquam,  quae  etiam 
in  causa  nor  dubitabili  ex  sententiis  et  compo¬ 
sitione  et  voce  et  vultu  elucere  debet*)* 

Ct*  De  or.  1 .  26.  et  Qt 

*)  Ulud  tamen  diligenter  cavendum,  ne  timor  hic  abeat  in  pue 
rilem  trepidationem.  Turbari  enim  memoria  vel  continuandi 
verba  facultate  destitui,  nusquam  turpius:  pessimus  certe  gu¬ 
bernator,  qui  navem,  dum  portum  egreditur,  impegit.  Qt. 

376.  Si  iam  de  brevitate  quaeritur,  quamquam 
aliud  alia  causa  postulat  *)  ,  tamen  recte  inter 
vitia  maxime  communia  longitudo  exordii  nume¬ 
ratur  **). 


*)  Oportet  ut  aedibus  et  tempus  vestibula  et  aditus,  sic  causis 
principia  proportione  rerum  praeponere.  Itaque  in  parvis  atque 
infrequentibus  causis  ab  ipsa  re  est  exordiri  saepe  commodius. 
De  or.  Ac  generatim  brevius  simplices,  longius  perplexae  su- 
speclaeque  desiderant.  Qt. 

**)  Immodica  longitudo  saepe  inde  oritur,  quod  argumenta  ex¬ 
ponuntur  fusius,  quam  hic  locus  desiderat ;  saepius,  quod  per 
ambages  et  circuitus  ad  causam  pervenire  laborant.  In  adole¬ 
scentium  quidem  orationibus  saepe  omnia  praecidenda  sunt, 
quae  eum  locum  antecedunt,  ubi  primum  causam  ipsam  at¬ 
tingunt. 

Postremo  illnd  sapienter  praecipitur  ,  nonnisi 
tota  causa  pertentata  atque  perspecta,  locis  om¬ 
nibus  inventis  atque  instructis  ,  considerandum 
esse,  quo  principio  utamur  *). 

*)  Hinc  Antonius  apudTullium:  quod  primum  est  dicendum,  ait, 
postremum  soleo  cogitare.  Nam  si  quando  id  primum  invenire 
volui,  nullum  milii  occurrit,  nisi  exile  aut  nugatorium  aut  vul¬ 
gare  atque  commune.  Non  ideo  tamen,  adiicit  Quintilianus, 
(3,  9)  eos  probaverim,  qui  scribendum  quoque  proemium  no¬ 
vissime  putant. 

CAPUT  II. 

DE  NARRATIONE 

(Qt.  4.  2.) 

Quid  narratio  et  quae  eius  genera  n.  377  :  quid  in 
vera  narratione  maxime  curandum  ;  qualis  nar¬ 
ratio  apta  ad  docendum ;  quomodo  ad  reliquari 
orationem  accommodetur  n .  378 ;  quid  de  ornatu 
narrandi  n.  379 ;  quid  narratio  improprie  dicta 
n.  380 ;  quando  narratione  utendum  n .  381;  quis 
in  oratione  reliqua  narrationis  usus  n.  382. 

377.  Maxime  naturale  est  et  fieri  frequentis¬ 
sime  solet  ac  debet,  ut  praeparato  per  haec,  quae 
supra  dicta  sunt,  auditore,  res,  de  qua  quaeri 
tur ,  indicetur  (Qt.  ).  Ea  est  -narratio.  Quae 
a  Tullio  definitur  rerum  explicatio  et  quaedam 
quasi  sedes  ac  fundamentum  constituendae  fidei. 
Part.  9. 

Eius  autem  duo  sunt  genera;  vel  enim  fit  illa, 
quae  proprie  dicitur  narratio,  i.  e.  facti,  in  quo 
oratio  versatur,  expositio  ;  vel  quaevis  explicatio 
earum  rerum,  quibus  status  quaestionis  cogno¬ 
scitur. 

378.  Cum  vera  narratione  utitur,  id  maxime 
curare  orator  debet,  ut  narret  accommodate  ad 
persuadendum,  quod  hoc  loco  inprimis  quidem  do¬ 
cendo,  sed  tamen  etiam  conciliando  et  movendo 
consequetur. 

Ut  igitur  narratio  eos,  qui  audiunt,  de  re  tota 
edocere  possit,  lucida,  brevis  *)  et  probabilis  **) 

sit  necesse  est.  Sunt  quidem  hae  virtutes  aliaru  m 
quoque  partium  orationis  ;  maxime  tamen  in  hao 
custodiendae,  quae  prima  auditorem  docet*,  in  qua 
si  acciderit,  ut  aut  non  intelligat,  aufc  non  memi¬ 
nerit,  aut  non  credat,  frustra  in  reliquis  laborabi¬ 
mus.  Qt. 

*)  Brevitatem  autem  in  hoc  ponimus,  non  ut  minus,  sed  ne  pius 
dicatur,  quam  opurtet:  nec  enim  mihi  unquam  tanta  fuerit 
cura  brevitatis,  ut  non  ea,  quae  credibilem  faciunt  expositio 
nem,  inseri  velim.  Id. 

"*)  Aliqua  naturaliter  sequuntur  et  cohaerent,  ut,  si  bene  priora 
narraveris,  auditor  ipse,  quod  postea  sis  narraturus,  expectet. 
Sed  interdum  eventi  causa  explicanda,  et  quod  asseris,  argu¬ 
mento  simplici  et  brevi  confirmandum  est.  Id. 


Sed  accommodanda  quoque  narratio  est  ad  reli¬ 
quam  orationem,  quo  pertinet,  ut  ea,  quae  prode¬ 
runt  causae,  quam  perspicue  ostendamus  *),  ut 
nec  illa,  quae  contra  nos  sunt,  acriter  persequa¬ 
mur,  et  quidquid  poterit,  detrahamus,  ne  nocea¬ 
mus  causae  **) ;  ut  denique  semina  quaedam  argu¬ 
mentorum  spargamus,  ita  tamen,  ut  narrationem 
esse  meminerimus,  non  probationem  ***). 

)  Optimae  praeparationes  erunt,  quae  latuerint,  ut  a  Cicerone 
sunt  quidem  utilissime  praedicta  omnia,  per  quae  Miloni  Clo¬ 
dius,  non  Clodio  Milo  insidiatus  esse  videatur  ;  plurimum  ta¬ 
men  facit  illa  callidissima  simplicitatis  imitatio:  Milo  autem, 
cumin  senatu  fuisset  eo  die ,  quoad  senatus  est  dimissus,  domum 
venit:  calceos  et  vestimenta  mutavit:  paulisper,  dum  se  uxor, 
ut  fit,  comparat,  commoratus  est .  Quam  nihil  praeparato,  nihil 
festinato  fecisse  videtur  Milo,  lam  illa:  Obviam  fit  ei  Clodius , 
expeditus,  in  equo,  nulla  rheda,  nullis  impedimentis,  nullis 
Graecis  comitibus,  ut  solebat:  sine  uxore,  quod  nunquam  fert: 
cum  hic  insidiator,  qui  iter  illud  ad  caedem  faciendam,  appa - 
rasset,  cum  uxore  veheretur  in  rheda,  paenulatus,  magno  et  im¬ 
pedito  ac  muliebri  et  delicato  ancillarum  puerorumaue  comi¬ 
tatu.  Qt. 

**)  Ad  summam  tolius  causae  pertinet,  caute,  an  contra  demon¬ 
strata  res  sit;  quod  omnis  orationis  reliquae  fons  est  narra¬ 
tio.  De  or.  2,  81.  (Sed  tamen  hic  recolenda,  quae  de  oratorum 
fraudibus  monui,  n.  315). 

***)  IIuc  illa  pertinent:  Cum  hic  insidiator  etc.,  et  pro  Ligario: 
Adhuc,  Cai  Caesar ,  Q.  Ligarius  omni  culpa  vacat,  et  ciuae  se¬ 
quuntur. 

379.  Iam  vero  ut  conciliando  et  movendo  fidem 
faciat  narratio,  omni,  qua  potest,  gratia  exornanda 
est:  in  quo  tamen  plurimum  refert,  quae  sit  natura 
eius  rei,  quam  exponimus.  In  parvis,  quales  sunt 
fere  privatae  ,  sit  ille  pressus  et  velut  applicitus 
rei  cultus  *).  Ubi  vero  maior  res  erit ,  et  atroci  a 
invidiose  et  tristia  miserabiliter  dicere  decebit  ; 
non  ut  consumantur  affectus,  sed  ut  tamen  velut 
primis  lineis  designentur  :  ut  plane,  qualis  futura 
sit  imago  rei  ,  statim  appareat.  Yide  narrationem 
pro  Roscio  Am.,  nec  non  priorem  partem  narra¬ 
tionis  pro  Milone. 


*)  Itaque  in  verbis  summa  diligentia,  ut  sini  expressa  el  velui 
sensu  lincta,  numeri  dissimulati  quidem,  sed  tamen  quam  iu- 
cundissimi,  figurae  non  illae  poeticae,  sed  quae  varietate  tae¬ 
dium  effugiant.  Caret  enim  ceteris  lenociniis  expositio,  et  nisi 
commendetur  hac  venustate,  iaceat  necesse  est.  Nec  in  ulla 
parte  attentior  est  auditor,  ideoque  nihil  recte  dictum  perit. 
Praeterea  ,  nescio  quomodo,  etiam  credit  facilius  quae  au¬ 
dienti  iucunda  sunt,  et  voluptate  ad  fidem  ducitur.  Qt. 

380.  In  ea  autem,  quae  improprie  narratio  vo¬ 
catur,  statum  ostendemus,  vel  declaranda  rerum 
conditione  vel  verbi  sensu  aut  rei  notione  defi¬ 
nienda  *).  Sed  liaec  quoque  expositio,  quoad  fieri 
potest,  non  modo  statum  planum  facere  debet,  sed 
ad  probationes  etiam  et  motus  animorum  eodem 
fere  modo,  quo  vera  narratio,  accommodari.  Exem- 
plun  babes  pro  lege  Man.  c.  2. 

*)  Ut  status  intelligatur,  saepe  aperire  debemus,  quid  nobis  con¬ 
veniat  cum  adversario,  hoc  modo :  Interfectam  esse  matrem 
ab  Oreste ,  convenit,  mihi  cum  adversariis :  iurene  fecerit  et  li- 
cueritne  facere,  id  est  in  controversia.  Ad  Her.  1,  10.  Quemad¬ 
modum  autem  refert  plurimum,  ut  toti  orationi  subsit  lucida 
rerum  cognitio, ita  nihil  molestius,  quam  si  inutiles  definitiones 
eruditae  praesertim  ,  impeditum  faciunt  ipsum  orationis  in¬ 
gressum. 

381.  Quando  narrandum  sit  aut  non  sit  ,  id 
est  consilii  (De  or.  2,  81).  Nihilominus  de  singulis 
generibus  haec  in  universum  traduntur:  In  indicio 
tum  solum  non  erit  narrandum  ,  cum  iudex  non 
modo  factum  quid  sit,  sciet,  sed  ita  factum  etiam, 
ut  nobis  expedit,  opinabitur.  In  deliberatione  nar¬ 
ratione  vera  vix  unquam,  frequenter  tamen  rerum 
expositione  utendum  est.  In  genere  sacro  narratio¬ 
nis  locum  tenet  nonnunquam  parabola  vel  res  gesta 
e  sacris  libris  deprompta  ;  saepius  doctrinae  ,  sive 
dogmaticae  sive  moralis  explicatio.  —  Hoc  po¬ 
stremo  adiicio,  narrationem  ad  cognoscendam  cau¬ 
sam  non  necessariam,  ad  persuadendum  nonnun¬ 
quam  esse  perutilem. 

Cum  oratio  in  plures  partes  divisa  est,  non  raro 
singulis  partibus  narratio  praemittitur ,  atque  ea 
praesertim  expositio  ,  quae  improprie  narratio  di¬ 
citur,  in  eadem  saepe  oratione  pluries  adbibenda 
erit;  ut  pro  lege  Manii,  c.  2.  c.  10.  c.  13.  Interdum 
etiam  membratim  oportebit  partes  rei  gestae  di¬ 
spergere  in  causam,  et  ad  unamquamque  rationem 
accommodare  *). 

*)  Id  scilicet  agendum  ,  cum  vel  ipsius  rei  gestae  expositio  ma¬ 
gnam  excipii  offensionem,  quam  argumentando  leniri  oporteat, 
vel  adversarii  narratio  per  singula  capita  refellenda  est  accu¬ 
ratius;  vel  denique  negotium  agitur  implicatum,  cuius  expo¬ 
sitio  uno  in  beo  facta  longior  futura  sit.  De  inv.  1,  21. 

382.  Sed  alias  quoque  orator  in  ipsa  causa  nar¬ 
ratione  utitur.  Etenim  contingit,  ut  causa  una 
multa  facta  comprehendat,  quae  ut  totidem  argu¬ 
menta  tractanda  sint ;  atque  tum  haud  raro  expe¬ 
dit  probationes  et  animorum  motus  interponere  *). 
Praeterea  orator  saepe  res  gestas  extra  causam 
assumit,  illustrandi  scilicet  vel  animos  permovendi 
gratia ;  et  has  pro  re  nata  non  breviter  commemo¬ 
rat,  sed  illustriore  dicendi  genere  pertractat. 

Segneri.  P.  3.  n.  5.  Ma  perchb  non .  P.  11.  n9 

*)  Hoc  genus  nonnulli  narrationem  instructam  seu  confirmatam 
appellant.  Exempla  in  Verrinis. 

CAPUT  m. 

DE  PROPOSITIONE 

Semperne  sit  declaranda  propositio  n.  383 ;  quo - 

modo  enuntianda;  quid ,  si  quando  non  enuntietur 

n.  384 . 

383.  Qualis  propositio  esse  debeat,  ostendi  in 
libro  superiore  ;  hoc  igitur  loco  quaeritur,  utrum 
in  omni  oratione  et  quomodo  declaranda  sit. 

Cum  nota  non  est,  omnino  enuntiari  propositio 
debet  *),  nisi  forte  offensio  timeatur**).  Plurimum 
enim  refert,  ab  iis,  qui  audiunt,  inde  ab  initio,  de 
qua  re  agatur,  definite  intelligi.  Ar.  3,  14. 

*)  In  civili  eloquentia  propositio  plerumque  ex  ipsa  causa  nota 
est,  non  semper  tamen;  ita  qui  defendit  reum,  dicere  potest: 
Non  fecit ,  vel  lure.  fecit.  In  sacra  vero  eloquentia  praecipue 
considerandum  est,  quod  supra  dixi ,  per  materiam  et  saepe 
etiam  per  finem  non  salis  declarari  propositionem. 

**)  Nonnumquam  cinra  est  proposilio,  quam  auditor  si  provide  t, 
non  aliter  praeformidat,  quam  qui  ferrum  medici,  priusquam 
curetur,  aspexit.  At  si,  re  non  ante  proposita,  securum  intravit 
oratio  ,  efficiet  ,  quod  promittenti  non  crederetur.  Qt.  i,  5. 
Itaque  in  causa  eiusmodi  propositio  vel  post  unum  alterumve 
argumentum  declaratur,  ut  in  I*.  Cat.,  vel  per  totam  etiam  ora* 
tionem  tegitur,  ut  in  4,  Cat.  et  apud  Liv.  28.  27. 

384.  Exprimenda  autem  erit  propositio  verbis 
propriis  ac  perspicuis;  plerumque  etiam  simplicis¬ 
sima  brevitate.  Sed  cum  quid  agatur,  satis  iam 
cognitum  habent,  qui  audiunt,  propositio  etiam 
ornate  et  quadam  circuitione  verborum  exprimi¬ 
tur  ,  ut  fecerunt  saepe  Demosthenes  et  Cicero. 
Aliquando  etiam  pluries  mutatis  scilicet  verbis 
exponitur,  quo  magis  auditoris  animo  infigatur, 
aut  eadem,  de  causa  per  totum  exordium  spar¬ 
gitur.  * 

Licet  autem  iusta  do  causa  non  'enuntietur 
propositio  ,  semper  tamen  ab  oratore  perspicue  et 
accurate  concipienda,  diligenter  meditanda,  et  in¬ 
ter  totum  laborem  animo  revolvenda  est.  Sic  enim 
fiet,  ut  orationem  contineat,  et  etiam  non  pronun¬ 
tiata  ab  audientibus  cognoscatur. 


612 

CAPUT  IV. 

DE  DIV1SJ0NE  SIVE  PARTITIONE 

Art.  I. 

DE  VARIIS  MODIS  DIVIDENDI 

Qui  sint  modi  dividendae  orationis ,  cum  propositio 
est  composita  n.  385 ;  qui ,  cum  simplex  n.  386; 
qui  alii  modi  n.  387 . 

385.  Propositio  est  vel  composita  vel  simplex  ; 
si  est  composita, r  r  ipsa  partes  confirmationis  ha¬ 
bentur.  —  Praecipua  autem  huius-  divisionis  ge¬ 
nera  sunt  quatuor :  1 .  De  eadem  materia  plura 
inter  se  coniuneta  statuuntur :  in  quo  cavendum, 
ne  partes  laxe  cohaereant.  Certe  multi  non  tam 
partes  faciunt  unius  orationis,  quam  plures  ora¬ 
tiunculas  de  una  materia  (v.  n.  322).  2.  In  altera 
parte  generalis  propositio  ,  in  altera  proprium 
quiddam  ei  adiunctum  tractatur:  Bellum  geren¬ 
dum,  id  que  acerrime.  Sunt  poenae  apud  inferos ,  eae- 
que  sempiternae.  3.  In  priori  parte  pronuntiatum 
aliquod  demonstratur  ,  in  posteriori  morum  prae¬ 
ceptum  deducitur  :  Immortalis  est  animus  ;  ergo 
tempore  sollicite  utendum .  4.  In  altera  parte  pro¬ 
batur  aliquid  agendum  esse,  in  altera  modus  do¬ 
cetur.  quo  fieri  possit  *) 

')  Adiicitur  etiam  tertia  pars  in  hunc  modum  :  In  prima  parte 
ostenditur,  rem  gerendam  esse;  in  altera  viae  et  rationes  be¬ 
ne  gerendi  ;  in  postrema  tractantur  quae  incitare  debeant  ad 

tias  rationes  suscipiendas.  Haec  est  dispositio  Phil.  I.  Hemosth. 
(v.  n.  165). 

386.  Cuin  propositio  est  simplex  ,  argumenta 
saepe  ad  quaedam  summa  capita  ,  quae  fere  sunt 
ipsi  loci  communes,  revocari  possunt  '*). 

*)  Sumitur  proinde  divisio  1.  A  definitione:  prior  pars  ostendit, 
quid  res  non  sit  ,  altera  quid  sil.  —  Lex  impugnatur,  quia  1, 
non  sit  ad  bonum  commune,  nec  2  a  legitima  potestate  lata.  — 
A  genere:  Res  turpis,  quamvis  utilis,  non  est  amplectenda:  atqui 
pax ,  quae  proponitur  ,  turpis  est.  --  Si  propositio  generalis 
longiori  probatione  non  indiget,  in.  exordio  tractari  potest,  et 
in  confirmatione  in  rem  ,  quae  agitur  ,  traduci;  quae  quidem 
divisio  syllogismo,  (n.  402),  constat.  Ab  effeciibus  praeclare  ora¬ 
tio  per  incrementum  progreditur ;  ut:  In  urbe  luxuries  creatur, 
ex  luxurie  existat  avaritia necesse  es/  (pars.  \.)\ex  avaritia  erum¬ 
pat  audacia  (pars  II.) ;  inde  ornniascelera  et  maleficia  gignantur 
(pars  111.).  Haec  partitio  ad  soritem  revocatur.  A  contrariis: 
Sive  adolescens  ad  virilem  aetatem  pervenerit,  sive  moriatur  cito , 
turpe  est  illi,  virtutem  non  colere.  Hoc  quidem  dilemma  est. 

9.  A  diversis  locis  intrinsecis:  Luxuria  natura  sua  detestabilis 
est  (pars  1.);  effectis  funesta  (pars  II.). 

3.  A  locis  extrinsecis,  ut  de  testibus  in  priori  parte,  de  lege  in 
altera. 

4.  A  locis  intrinsecis  et  extrinsecis:  Peccatum  a  ratione  damna¬ 
tum,  prior  pars;  a  revelatione  ,  altera.  Bellum  suscipiendum 
probant  primo  exempla  maiorum ,  deinde  conditio  reipublicae. 

6.  Ab  iis  locis,  qui  a  nonnullis  morales  dicuntur  (n.  361).  Pacem 
nolo,  quia  turpis  est,  quia  periculosa  est,  quia  esse  non  potest. 
Phil.  7.  Religio  christiana  rationi  consentanea,  gloriosa,  neces¬ 
saria. 


387.  Multi  etiam  modi  dividendae  orationis  na¬ 
scuntur  ex  natura  causae  vel  personarum  rerum¬ 
que  varia  conditione.  Sic  in  iudicio  plura  crimina 
dividunt  orationem :  ut  Intelligo  ,  Iudices  ,  tres 
totius  accusationis  partes  fuisse ,  et  earum  unam  in 
reprehensione  vitae ,  alteram  in  contentione  dignita¬ 
tis ,  tertiam  in  crimine  ambitus  esse  versatam  (Pro 
Mur.  5);  in  quovis  alio  genere  praecipua  argu- 

menta  adversarii .  aut  impedimenta,  quae  fini  ora¬ 
toris  obstant,  ut  ex  iis,  quae  conversionem  ad 
Deum  impediunt  :  Summa  est  peccantis  miseria 
(quam  scilicet  ignorare  solet),  p.  I;  vani  sunt  ti¬ 
mores,  qui  a  poenitentia  retrahunt ,  p.  II.  —  A 
personarum  rerumque  adiunctis  Cicero  partes  di¬ 
stinxit  pro  Mare,  in  priori  clementiam  Caesaris 
extollens,  in  altera  suspiciones  contra  Marcellum 
diluens  *). 

*)  Omnino  autem  his,  quae  dixi ,  non  omnes  volui  dividendi 
modos  complecti,  sed  faciles  et  obvios. 


Art.  II.. 

DE  DOTIBUS  ET  USU  PARTITIONIS 

Quae  sint  dotes  partitionis  n.  388  ;  num  haec  sem - 
per  adhibenda ;  quando  non  facienda, ;  quando 
non  declaranda  n.  389 ;  quid ,  sicubi  in  more  est 
posita  n.  390;  quid  de  ea,  quae  subdivisio  dicitur 
n.  391. 

388.  Tres  sunt  dotes  partitionis :  Prima  est , 
ut  sit  plana  et  simplex  ,  ex  re  proposita  sponte 
nata,  non  vero  ad  artis  et  ingenii  ostentationem 
longius  accersita. 

Altera,  est,  ut  sit  distincta,  sive  ut  partes  sint 
discretae,  non  alia  in  alia  contenta,  nec  inter  se 
simillimae.  Male  igitur  partiris  :  Ostendam  pro¬ 
pter  cupiditatem  et  audaciam  et  avaritiam  adver¬ 
sariorum  omnia  incommoda  ad  rempublicam ,  perve¬ 
nisse.  Nam  genus  est  omnium  libidinum  cupiditas 
(De  inv.  1,  29).  Videndum  etiam,  ut  non  solum 
auae  in  singulis  partibus  probaturi  sumus,  sint 

dissimilia,  sed  ut  argumenta  etiam,  quibus  pro¬ 
bemus,  et  tota  tractatio  dissimilis  esse  possit. 

Tertia  est,  ut  apta  sit  cum  rationi  dicendi  ge¬ 
nera  tim,  tum  maxime  proprio  dicentis  fini.  Porre 
rationi  dicendi  generatim  apta  est  ,  si  iuvat  opti¬ 
mam  argumentorum  dispositionem  ,  et  praecipue 
si  per  eam  oratio  ad  graviora  semper  progredi 
potest.  Proprio  vero  dicentis  fini  accommodata 
erit,  si,  id,  quod  potissimum  quaeritur ,  conspi¬ 
cuum  facit,  idemque  prae  ceteris  ample  tractandi 
occasionem  praebet. 

Schul.  Unde  petatur  divisio,  et  qualis  esse  debeat,  si  usurpetur, 
diximus.  Sed  multum  disceptatur,  utine  ea  conveniat.  De  quo 
ut  recte  disseramus  ,  distinguenda  quaestio  est :  vel  en  m 
quaeritur  ,  num  omnino  facienda  sit  in  oratione  divisio  ,  vel 
conveniatne  eam  ante  probationes  indicare.  Ac  prior  quidem 
quaestio  supervacanea  videatur.  Etenim  si  composita  est  pro¬ 
positio  ,  partes  ea  ipsa  facit;  si  simplex  ,  argumenta  ,  quibus 
probatur,  erunt  utique  discreta.  Sed,  ut  iam  innui,  tum  solum 
divisio  appellatur,  cum  argumenta,  quae  mulla  esse  solent,  ad 
duo  vel  tria  capita  revocantur.  Composita  vero  propositio  ora¬ 
tionem  sane  dividit,  sed  num  ea  ipsa  probanda  sit,  controver¬ 
sum  est.  Quum  igitur  alii  in  omni  oratione  vel  compositam 
propositionem  vel  argumentorum  ,  quibus  simplex  confirma¬ 
tur,  divisionem  Seri  jubeant;  alii  contra  utrumque  dividenai 
modum  improbant..  Nos  vero  cum  Fabio  (4,  5)  dicemus: 

389.  Ut  non  semper  necessaria  aut  utilis  etiam 
partitio  est,  ita  opportune  adbibita  plurimum  ora¬ 
tioni  lucis  et  gratiae  confert.  Cf.  de  inv.  1,  22. 

Compositam  propositionem  interdum  ex  ipsius 
caussae  statu  necessariam  esse,  alias  quoque  sic 
fieri  posse,  ut  oratio  vere  una  esse  non  desinat, 
ex  iis,  quae  nn.  322  et  385  ostensa  sunt,  colli¬ 
ges.  Quum  autem  simplex  est  propositio  ,  argu¬ 
menta  ad  pauca  capita  referri  ,  saepe  ad  maio¬ 
rem  vim  et  evidentiam  utile  est.  Non  tamen  si 
fieri  non  potest,  nisi  violentius,  et  argumenta  e 


316  ARTIS  DICENDI  P.  IV.  LIR.  II. 

locis  ,  ubi  magis  profutura  erant  ,  distrahendo 
(n.  396)  ;  non  est  facienda  divisio.  Contingit 
etiam  in  tota  oratione  unum  tantum  argumen¬ 
tum  varie  tractare,  ut  in  9.  Phil. 

Declaranda  autem  non  est  partitio,  1.  si  ipsa 
propositio  ,  vel  partes  orationis  posteriores  duri 
aliquid  habent ;  2.  si  hae  partes  inutiles  videri 
possunt ;  3.  si  indicanda  divisione  sustentatio  vel 

aliud  artificium  dicendi  tollitur  *). 

*)  Primum  et  tertium  per  se  intelligitur ,  de  altero  notandum  , 
fieri  posse,  ut  plura,  quod  se  invicem  iuvent ,  recte  assuman¬ 
tur,  quae  tamen  praenuntiata  supervacua  videntur,  ut:  Si  oc¬ 
cidi,  recte  feci;  sed  noti  occidi.  Qt.  4,  5.  Hinc  etiam  Cicero  so¬ 
lam  primam  partem:  Clodius  Miloni  insidiatus  est ,  proposuit,  et 
tamquam  ex  abundantia  addidit:  etiamsi  insidiatus  non  fuisset, 
cum  laude  occidi  potuisse. 

Schol.  Qui  semper  fieri  partitionem  volunt  ,  hanc  perperam  cum 
totius  orationis  dispositione  permutant.  Nisi  enim  ita  faciant, 
haud  assequor  quorsum  affirment  ,  sine  divisione  non  esse 
ordinem  in  oralioue  ,  sine  ordine  nullam  perspicuitatem ; 
rursum  divisione  constringi  oratorem,  ne  vagetur,  memoiiam 
iuvari,  et  alia  similia.  Eorum  autem,  qui  dividi  orationem 
prorsus  vetant,  rationes  vel  in  nonnullas  tantum  orationes,  in 
quibus  reapse  partitio  non  est  facienda,  vel  in  quaedam  Vitia 
divisionis  cadunt.  Dicunt  enim,  per  divisionem  fieri,  ut,  pro¬ 
posita  fucati  ordinis  specie,  vera,  quam  vocant,  unitas  orationis 
tollatur;  vim  et  impetum  oratoris  per  eam  infringi ;  artificium 
dicendi  prodi;  a  priscis  non  esse  usurpatam.  Iam  vero  ad 
priora  in  iis,  quae  dicta  sunt  superius,  responsum  habes;  de 
priscis  haec  adiicio.  Cicero  divisionem  saepissime  adhibuit, 
interdum  etiam  praenuntiavit,  ut  pro  Rose.  Am.,  pro  Mur., 
pro  leg.  Man.,  7.  Phil.  etc. ;  sed  nimirum  sollicitus  non  erat 
de  aequabili  illa  partium  proportione,  quam  hodierni  videntur 
putare  necessariam.  Pro  Rose.  Am.  tres  partes  fere  aequales 
fecit,  at  pro  Mur.  prima  pars  nn.  4,  altera  nn.  38,  tertia  nn.  33 
absolvitur.  Pro  Cluent,  pars  prior  nn.  1 16,  altera  nn.  22  com¬ 
plectitur.  Simili  modo  Demosthenes.  Ita  enim  hi  vel  partem 
propositionis  vel  argumenta  tractanda  putabant,  ut  rerum  con¬ 
ditio  et  natura,  non  ut  divisionis  proportio  exigeret. 


390.  Quod  si  alicubi  moris  est ,  partitionem 

semper  usurpare  ,  exspectationi  audientium  fere 
obsecundandum  est.  Semper  enim  oratorum  elo¬ 
quentiae  moderatrix  fuit  auditorum  prudentia 
(Or.  8).  Nec  fugient  sagacem  oratorem  viae  et 
rationes  evitandi  incommoda,  quae  ex  divisione 
oriri  possint;  ut  si  dura  sit  posterior  pars,  prae¬ 
nuntiabit  eam  subobscure  minusque  definite. 

391.  Subdivisionem  dicunt,  cum  cuiusque  partis 
argumenta  rursum  simili  modo  distribuuntur  ac 
tota  confirmatio ;  ut  in  oratione  pro  lege  Manilia. 
Haec  divisio  cum  se  offert  sponte,  repudianda  non 
est,  sed  neutiquam  necessaria  putanda,  et  valde 
cavendum,  ne  sit  minutior  et  in  diversis  partibus 
simii]  ima  *). 

*)  Evitanda  maxime  concisa  nimium  et  velut  articulosa  partitio. 
Nam  et  auctoritati  detrahunt  plurimum  minuta  illa  nec  iam 
membra,  sed  frusta.  Et  huius  gloriae  cupidi,  quo  subtilius  et 
copiosius  divisisse  videantur,  et  supervacua  assumunt,  et  quae 
natura  singularia  sunt,  secant ,  nec  tam  plura  faciunt,  quam 
minora.  Deinde  cum  fecerunt  mille  particulas,  in  eandem  in¬ 
cidunt  obscuritatem,  contra  quam  partitio  inventa  est.  Qt.  4,5. 
Sunt  etiam  ,  qui,  ut  aequabilis  sit  partitio,  sollicite  locos,  in 
quos  omnis  pars  tribuitur  ,  ac  vix  non  sententias  numerent. 
Sed  id  quidem  pusilli  est  animi,  et  ab  hac,  quam  quaerimus, 
eloquentia  robusta  et  virili  alienissimi. 


CAPUT  V. 

DE  CONFIRMATIONE 

392.  Confirmationem  vocant  orationis  partem, 
in  qua  tractantur  argumenta.  Haec  igitur  est  pars 
orationis  praecipua  in  qua  tota  spes  vincendi  ra¬ 
tioque  persuadendi  posita  est  (Ad  Her.  1,  10). 

Porro  in  ea  primum  considerandum  nobis  est,  quo* 
nam  ordine  argumenta  collocemus,  deinde  quibus 
ea  modis  pertractemus. 

Art.  1. 

DE  COLLOCATIONE  ARGUMENTORUM 

Quid  semper  servandum  n.  393;  quae  prima ,  quae 
altera ,  quae  tertia  ratio  collocandorum  argumen¬ 
torum  n.  394 ;  unde  cognoscendus  argumentorum 
valor  n.  395 ;  quid  differat  inter  ordinem  logicum 
et  oratorium  n%  396. 

393.  In  collocandis  argumentis  id  semper  ser¬ 
vandum,  ut  primo  et  extremo  loco  ponantur  robu¬ 
sta.  Res  enim  hoc  postulat,  ut  eorum  exspecta¬ 
tioni,  qui  audiunt,  quam  celerrime  occurratur;  cui 
si  initio  satisfactum  non  sit,  multo  plus  sit  in  re¬ 
liqua  causa  laborandum :  male  enim  se  res  habet, 
quae  non  statim  ut  dici  coepta  est,  melior  fieri  vi¬ 
detur  (De  or.  2,  77).  Sed  quoniam  in  orationis  ex¬ 
trema  parte  res  evincenda  est,  id  quoque  semper 
providendum,  ut  quibusdam,  quae  excellunt,  con¬ 
cludamus. 

394.  Ceterum  ex  hac  universa  ratione  triplex 
argumentorum  collocatio  pro  varia  rerum  condi¬ 
tione  probari  potest. 

Prima  incipiens  a  firmis  per  firmiora  gradatim 
ad  firmissima  progreditur.  Itaque  haec  dispositio, 
omnium  sane  praestantissima  ,  tum  solummodo 
adhiberi  potest,  cum  suppetunt  argumenta  prae¬ 
clara  et  plane  selecta ;  quod  tamen  in  genere  sacre 
saepissime  contingit. 

Altera  de  firmissimis  alia  prima  ponet,  alia  po¬ 
strema,  inculcabitque  leviora  *). 

*)  Ita  Cicero  (or.  15,  Cf.  ad  Her.  3,  10;),  Quintilianus  paulo  aliter, 
nam  firmum  ail  primo  loco,  summo  firmissimum,  imbecilliora 
medio  esse  collocanda  (7,  1),  atque  sicmelius  tertia  ratio,  quae 
sequitur,  ab  hac  secunda  discernitur. 

Tertia  omnium  robustissimum  primo  loco  ponit, 
quo  auditor  subito  concussus  moveatur.  Hac  ra¬ 
tione  utendum  est,  cum  auditor  vel  occupatus  est 
adversarii  oratione,  vel  praeiudicatis  opinionibus 
ducitur,  vel  segnitie  et  torpore  tenetur,  de  periculis 
suis  aut  bonis  incurius.  Cavendum  autem,  ne  a 
potentissimis  illis  ad  levissima  decrescat  oratio  ; 
semper  etiam  aliquid,  quod  excellit,  ad  peroran¬ 
dum  servabimus.  Qt.  7,  1. 

395.  Cum  igitur  universa  disponendi  ratio  inde 
pendeat,  ut  recte  aestimemus  argumenta  ;  baec 
scito  non  tam  genere,  ad  quod  referuntur,  quam 
adiunctis  rerum  et  personarum  ponderanda  esse  *) « 

*)  Argumenta  enim  vim  et  efficaciam  non  tam  ex  loco,  unde  sum¬ 
pta  sunt,  quam  ex  causae  statu,  audientium  voluntate,  condi¬ 
tione  et  fortuna,  ex  ipsius  etiam  oratoris  facultate,  ingenio, 
aetate,  ex  temporum  denique  et  locorum  rationibus  accipiunt. 
Hoc  si  neminem  latuerit,  pauci  tamen  advertunt,  quod  inde 
sequitur. 

396.  Plurimum  igitur  saepe  difiert  inter  ordi¬ 
nem  logicum  seu  naturalem,  et  bunc,  quem  nos 
quaerimus,  oratorium.  Logicum  enim  ordinem  dico, 
qui  rerum  naturam  sequitur,  oratorium,  cum  res 
pro  eo,  quod  in  praesenti  causa  valent,  una  ex  ra¬ 
tionibus  modo  indicatis  disponuntur.  Itaque,  ut 
exemplis  utar,  logicus  est  ordo,  si  primo  loco  po- 

nuntiir,  quae  ad  rei  naturam,  altero,  quae  ad  eius 
partes  vel  proprietates,  tertio,  quae  ad  effecta  per¬ 
tinent;  aut  quando  de  re  gesta  agitur,  si  primum 
quae  ante  rem,  deinde  quae  cum  re,  postremo, 
quae  post  rem  evenerint,  expendis.  —  Atqui  du¬ 
bium  non  est,  quin  liic  ordo  argumentorum  natu¬ 
ralis  cum  oratorio  seu  artificioso  liaud  raro  conve¬ 
niat  ;  quapropter  Tullius  in  causa  Miloniana  pri¬ 
mum  de  iis,  quae  caedem  antecesserunt,  mox  de 
ais,  quae  in  ipsa  caede  acta,  denique  de  iis,  quae 
eam  subsecuta  sunt,  disserit.  —  At  vero  saepenu- 
mero  etiam  cum  virtute  ab  ordine  boc  logico  de¬ 
flecti,  exemplis  pariter  cognosce: 

1.  Annibal  post  superatas  Alpes  milites  ad  pugnam  hortans  pri¬ 
mum  argumentum  ducit  ab  adiunctis  locorum,  illic  vincendum 
aut  moriendum  esse;  secundum  ab  effectibus,  amplissima  esse 
victoribus  praemia  proposita ,  tertium  ab  adiunctis  personarum 
exercitus  et  duces  u  irinque  conferens,  quartum  a  causa  belli 
iram  movens  in  Romanos  usque  adeo  superbos.  Liv.  21 ,43. 

-2.  Confer  Ciceronis  orat,  pro  Mii.  cum  Demosthenis  de  Chers. 
Cicero  prius  negat  crimen:  Non  est  insid'atus  ;  deinde  :  etiam 
si  esset  insidiatus ,  tamen  reipublicae  causa  iure  Clodius  occidi 
potuisset.  Apud  Athenienses  Diopithes  accusatus  erat ,  quod 
socios  diriperet  etc.;  itaque  deponendum  et  exercitum  eius 
dissolvendum  esse.  Demosthenes  primum:  Esto,  inquit,  vera 
sint  omnia ,  sed  reipubblicae  causa  non  est  dissolvendus  exer¬ 
citus;  deinde  infirmat  accusationem,  et  rursum  in  Philippum 
eiusque  nqtronos  exardescit.  Ergo  contrarius  ordo.  Sed  apud 
utrumqne  id,  quod  secundo  est  loco  positum,  si  praecessisset 
in  illis  quidem  rerum  adiunctis  debile  erat,  ut  consideranti 
patet;  id  tamen  sequens  et  velut  ex  abundantia  additum, etiam 
priora  confirmat. 

3.  Dicendum  est  de  peccato;  argumenta  habes  ex  rei  natura,  ex 
effectibus,  ex  adiunctis,  a  simili  et  contrario.  Sed  prima  ,  ut 
fere  contingit  apud  auditorem  indoctum,  minus  plana  et  ro¬ 
busta  tibi  videntur:  itaque  incipe  ab  effectibus,  ut  iam  per¬ 
motus  auditor  ad  rei  naturam  cognoscendam  excitetur  ;  con¬ 
clude  per  adiuncta,  quae  ut  saepe,  sic  in  hac  materia  vim  ma¬ 
ximam  ad  movendum  habent.  Similia  illustrent  naturam,  con¬ 
traria  per  varias  partes  disperges 

4’  Saepe  etiam  eiusdem  generis  argumenta  dividenda  erunt.  De 
avaritia,  de  ebrietate  dicendum  est.  Plurima  sunt  argumenta, 
sed  robustissima  paene  omnia  ex  effectis;  aliqua  etiam  a  rei 
natura,  quae  similibus,  exemplis  etc.  illustrari  possunt.  Itaque 
dividenda  effecta;  primo  demonstranda  vitia,  quae  generat  cu¬ 
piditas:  deinde  inquires  in  naturam  eius  rei*  ex  aua  tot  pestes 
nascantur  postremo  noenas  a  Deo  infligendas  dices.  Cf.  exem¬ 
plum  primum. 

Quandoquidem  igitur  argumenta  non  ex  genere  suo,  sed  ex  ad- 
iunctis  causae  ut  seligenda  sic  collocanda  sunt,  profecto  male 
agunt,  qui  simul  atque  res,  de  qua  dicant,  constituta  est,  nihil 
prius  quaerunt,  quam  duas  tresve  partes,  belle  scilicet  ex  lo¬ 
gices  praeceptis  divisas ;  hoc  enim  est,  quaerere  distributio¬ 
nem,  antequam  distribuenda,  argumenta  dico ,  cognoverint. 
Peius  etiam  illi,  qui  ut  habeant  partes  modo  quo  dixi  discre¬ 
tas,  violenter  argumenta  ad  commune  aliquod  genus  trahunt, 
et  insuper  loco,  ubi  futura  erant  potentissima,  expellunt. 

Art.  II. 

DE  TRACTANDIS  ARGUMENTIS  GENERATIM. 

Quae  in  omni  tractatione  'providenda  n.  397 ;  quibus 
argumentis  singulis  instandum ,  guae  congreganda 
n .  398 ;  guid  maxime  cavendum  n.  399;  quid ,  si 
reprehendendus  auditor  n .  400. 

397.  In  omni  tractatione  oratori  haec  sunt  pro¬ 
videnda  : 

Primum,  ut,  quoniam  tria  sunt,  quae  ad  per¬ 
suadendum  valent ,  docere,  conciliare,  movere  , 
constituat,  quodnam  ex  his  in  re  proposita'  poten- 
tissimum  futurum  sit.  Hoc  quidem  etiam  cum 
quaerimus  argumenta  aut  disponimus,  respicere 
debemus  ,  multo  tamen  magis  ,  cum  tractamus 
(n.  326.  1) 

Ex  tribus  deinde  rebus  illis  una  prae  nobis  est 
ferenda,  ut  nihil  aliud,  quam  docere  velle  videa- 
Kleutgen  -  Ars  dicendi  21 

iimr ;  reliquae  duae  sicut  sanguis  in  corporibus, 
sic  illae  in  perpetuis  orationibus  fusae  esse  debe¬ 
bunt.  De  or.  2,  77. 

Tertium  est,  ut,  quod  in  causa  boni  est,  dili¬ 
genter  persequamur,  malum  autem,  quoad  possu¬ 
mus,  fugiamus  *).  (De  or.  2,  72).  Per  malum  seu 
vitium  causae  Cicero  quidem  illud  quoque  intelli- 
git,  quod  iure  nobis  opponi  possit ;  sed  etiam  in 
causa  honestissima  et  verissima  multa  sunt  saepe, 
quae  nocere  possunt,  vitio  vel  audientium  vel  tem¬ 
porum. 

*)  Mea,  ait  Antonius  apud  Tullium  (I.  c),  ratio  in  dicendo  haec 
esse  solet,  ut  boni  quod  habeat  causa,  id  amplectar,  exornem, 
exaggerem;  ibi  commorer,  ibi  habitem,  ibi  haeream,  a  malo 
autem  vitioque  causae  ita  recedam,  non  ut  id  me  defugere  ap¬ 
pareat,  sed  ut  totum,  bono  illo  ornando  et  augendo  dissimu¬ 
latum.  obruatur. 

398.  Firmissimis  argumentorum  singulis  in¬ 
standum,  infirmiora  congreganda  sunt.  Illa  enim 
per  se  fortia,  non  oportet  circumstantibus  obscu¬ 
rare  ,  ut  qualia  sunt  appareant  ;  haec  imbecilla 
natura  mutuo  auxilio  sustinentur.  Itaque  si  non 
possunt  valere,  quia  magna  sunt,  valebunt,  quia 
multa  sunt ,  quae  ad  eiusdem  rei  probationem 
omnia  spectant.  Qt.  5,  12. 

Schol.  Hoc  praeceptum  recentiores  passim  acerbe  reprehencunl 
haud  considerantes  scilicet ,  non  agi  hic  de  vitiosis  aut  dubiis 
argumentis  ,  quibus  nusquam  esse  locus  debet ,  sed  de  illis  , 
quae  rem  non  certam  ,  sed  verisimilem  tantum  faciunt ;  atqui 
haec,  praesertim  si  sunt  signa  facti  ,  multiplicata  non  tantum 
speciem  accipiunt  probabilitatis,  sed  re  quidem  vera  caussam 
probabiliorem  faciunt  (n.  347).  Quod  vel  exemplo  a  Quinti¬ 
liano  eodem  loci  posito,  discere  debuissent  :  Ut  ,  ait  ,  Si  quis 
haereditatis  gratia  hominem  occidisse  dicaim:  haere.dilatern 

sperabas,  et  magnam  haeredHatem,  et  pauper  eras,  et  tum  ma¬ 
xime  a  creditoribus  appellabaris  ,  et  offenderas  eum,  cuius  eras 
haeres,  et  mutaturum  tabulas  sciebas.  Singula  levia  sunt  et  com¬ 
munia  ;  universa  vero  nocent,  etiamsi  non  ut  fulmine,  tamen 
ut  grandine. 

399.  Illud  autem  in  tractatione  cavendum  est 
maxime,  ne  sive  rebus  ipsis  et  argumentis,  sive 
dicendi  modo  ,  aut  personarum  laude  et  repre¬ 
hensione  inepta  ,  causae  noceas.  In  ipsis  igitur 
argumentis  ,  vide  ne  imprudenter  ,  ostentandae 
scilicet  eloquentiae  causa  ,  adversariorum  adiu- 
menta  confirmes  ,  et  ea  ,  quae  sanare  nequeas  , 
exulceres  ;  ne  quid  posueris,  aut  aperte  falsum, 
aut  ei  ,  quod  dixeris  dicturusve  es,  contrarium, 
aut  genere  ipso  remotum  ah  usu  loci  vel  tempo,- 
ris.  In  modo  autem  dicendi  ea  nocent  maxime  , 
quae  vitia  ipsius  oratoris  ostendunt  "). 

Personarum  denique  ea  ratio  habenda  est,  ut, 
quae  sunt  in  iis  ,  quos  defendis  ,  invidiosa  au¬ 
dientibus,  mitiges  extenuando  ,  nec  laudando  et 
efferendo  invidiosiora  facias  ,  ne  ve  in  homines 
caros  audientibusque  iucundos  sine  praemunitione 
orationis  acerbius  et  contumeliosius  invehare.  De 
or.  2,  75. 

*)  Fugienda  igitur  omnis  sui  vitiosa  iaclalio,  praecipue  eloquen¬ 
tiae.  Reprehensus  est  in  hac  parte  non  mediocriter  Cicero  , 
quamquam  is  quidem  rerum  a  se  gestarum  maior,  qyam  elo¬ 
quentiae  fuit  in  orationibus  utique  iaclator.  Et.  plerumque 
illud  quoque  non  sine  aliqua  ratione  fecit.  —  Humiliora  illa 
vitia:  summissa  adulatio,  affectata  scurrilitas,  in  rebus  ac  verbis 
parum  modestis  ac  pudicis  vilis  pudor,  in  omni  negolio  negle¬ 
cta  auctoritas.  Denique  ut  humanitas,  facilitas,  moderatio,  be¬ 
nevolentia  in  oratore  sunt  jucundissimae,  ila  impudens,  tumul¬ 
tuosa,  iracunda  oratio  abalienat  animes.  Qt.  11,  1. 

400.  Magna  denique  cantio  necessaria  est  ,  si 
quando  ipse  auditor  reprehendi  debet.  Itaque  non 

libenter  id  facere  videaris  ;  quae  autem  oblicis  , 
errori  potius,  ignorantiae,  casui,  quam  maligni¬ 
tati  attribuas  ;  nec  in  omnia  impetum  facias,  sed 
in  id  solum,  quod  expugnandum  est,  quin  etiam 
reprehensionem  alia  laude  compenses  ;  denique 
audientes  ,  etiamsi  erraverint  ,  a  te  magni  fieri 
et  diligi  ostendas.  Cf.  Qt.  11,  1. 

Art  III 

DE  ARGUMENTATIONE 

401.  Verae  eloquentiae  studiosi  in  hanc  par¬ 
tem,  quae  in  docendo  posita  est,  acri  studio  in¬ 
cumbendum  sibi  esse  sciant,  ne  forte  ea  neglecta 
in  amoenioribus  locis  desidere  ,  aut  antequam 
rem  satis  demonstraverint,  in  motus  exardescere 
assuescant:  quod  utrumque  est  vitiosissimum. 

Porro  argumentatio  est  argumenti  explicatio  , 
quae  fit  duplici  modo  ,  exponendo  vel  ratioci¬ 
nando.  Etenim  ut  argumenti  vis  sentiatur,  satis 
est  interdum,  verba  aliqua  uberius  exponere,  res 
describere,  gesta  narrare,  notiones  definire.  Sed 
plerumque  necesse  est,  ea,  quae  dubia  aut  ignota 
sunt,  certis  et  cognitis  rationibus  probari.  Quare 
argumentatio  restrictius  accepta  definitur  :  Om- 
tio)  qua  propositio  minas  nota  ex  magis  notis  dedu¬ 
citur. 

Huius  igitur  argumentationis  varias  species 
seu  formas  exponemus  ,  post  de  earundem  usu 
quaesituri. 

DE  FORMIS  ARGUMENTATIONIS 


Quae  sint  formae  argumentandi ;  quid  syllogismus ; 
unde  huius  et  omnis  argumentationis  vis  emanet 
n.  402;  quid  epicherema  n.  403;  quid  enthymema 
n.  404;  quid  dilemma;  quomodo  revocetur  ad  syl¬ 
logismum  ;  quomodo  solvatur  n.  405  ;  quid  sori¬ 
tes ;  ecquid  de  eo  notandum  n.  406 ;  quid  indu¬ 
ctio  ;  quae  in  ea  servand,a  n.  407. 

402 .  F ormae  argumentationis  frequentiores  sex 
sunt:  syllogismus,  epich erema ,  enthymema,  di¬ 
lemma,  sorites  et  inductio. 

Syllogismus  est  argumentatio  constans  tribus 
propositionibus  ,  ita  inter  se  dispositis  ,  ut  con¬ 
cessis  duabus  prioribus,  tertia  necessario  admit¬ 
tenda  sit :  Omnis  ars  honesta  laudanda  est ;  atqui 
rhetorica  est  ars  honesta;  ergo  rhetorica  est  lau¬ 
danda.  —  Prima  syllogismi  propositio  Maior ,  al¬ 
tera  Minor  vel  Assumptio,  tertia  Conclusio  dici¬ 
tur  ;  prima  et  secunda  etiam  Praemissae  vo¬ 
cantur. 

Vis  autem  huius  argumentationis ,  ad  quam 
omnes  aliae  revocantur,  unde  emanet,  accipe.  In 
omni  syllogismo  de  subiecto  conclusionis  ( hic  : 
rhetorica )  praedicatur  idem  ,  quod  de  subiecto 
maioris  (ars  honesta)  praedicatum  erat  ( laudanda 
est);  id  autem  recte  heri  minor  ostendit,  decla¬ 
rans,  subiectum  conclusionis  in  subiecto  maioris 
ut  partem  seu  speciem  in  genere  contineri.  Quod 

enim  de  toto  genere,  id  etiam  de  singulis  parti* 

bus  affirmari  vel  negari  potest. 

403.  Epicherema  est  syllogismus,  in  quo  vel 
maiori,  vel  minori,  vel  utrique  explicatio  aut  pro¬ 
batio  additur  *). 

Ut  quis  de  parricidio  arguatur ,  flagitiosissimus 
'probandus  est ;  —  nam  uno  isto  maleficio  scelera 
omnia  complexa  sunt:  atqui  nulla  flagitia  in  Roscio 
reprehendi  possunt ;  —  quippe  aliis  eum  aetas  et 
vitae  conditio  liberat ,  ab  aliis  ipse  accusator  purga¬ 
vit  :  ergo  Roscius  de  parricidio  argui  non  potest. 

*)  Haec  forma  interdum  etiam  syllogismus  oratorius,  a  Cicerone 
vero  ratiocinatio  vocatur.  —  Epicherema  autem  alii  dicunt 
ratiocinationem  breviter  comprehensam,  cuius  omnes  partes 
in  unam  conferuntur,  hoc  modo:  Rosciumne ,  in  quo  aliud  vi¬ 
tium  nullum  reprehendere  potes ,  parricidii  accusas? 

404.  Enthymema  est  syllogismus  imperfectus, 
quippe  in  quo  nunc  minor  nunc  maior  omissa  sit. 
Omnis  ars  honesta  laudanda  est ;  ergo  rhetorica 
laudanda  est.  Prior  propositio  vocatur  Antecedens , 
altera  Consequens.  Enthymematis  frequentior  est 
in  oratione  usus,  quam  syllogismi  :  nam  hic  si 
perfectus  est,  facile  scholam  redolet;  deinde  mo¬ 
lestum  est,  quae  per  se  intelliguntur,  assumi  ;  et 
brevis  argumentatio  validius  percellit. 

Optimum  autem  enthymema  est,  quod  ex  pu¬ 
gnantibus  conficitur,  hoc  modo:  Quem  cum  omnium 
gratia  noluit ,  hunc  voluit  cum  aliquorum  querela  ? 
quem  iure ,  quem  loco ,  quem  tempore ,  quem  impune 
non  est  ausus;  hunc  iniuria  ,  iniquo  loco  ,  alieno 
tempore ,  periculo  capitis  non  dubitavit  occidere  ? 

Pro  Mil.  16. 

405.  Dilemma  est  argumentatio  constans  dua¬ 
bus  partibus  contrariis,  quae  utrinque  adversa¬ 
rium  capiunt.  Cicero  patriam  cum  Catilina  sic 
agentem  inducit :  Quomobrem  discede ,  atque  hunc 
mihi  timorem  eripe;  si  est  verus,  ne  opprimar ;  sin 
falsus,  ut  tandem  aliquando  timere  desinam. 

1  Cat.  7. 

Revocatur  ad  syllogismum  hoc  modo  :  Timoy 
meus  vel  falsus  est,  vel  verus;  atqui  si  verus,  di¬ 
scede,  ne  opprimar,  si  falsus,  ut  tandem  aliquando 
timere  aesmum ;  ergo  sive  timor  meus  falsus ,  sive 
verus  sit,  discede. 

Segneri.  P.  3.  n.  8. 

Solvitur  dilemma,  si  vel  disi unctio  imperfecta 
esse  ostenditur,  vel  alterutra  pars  infirmatur,  vel 
totum  in  adversarium  convertitur. 

1.  Aut  Milo  insidiatus  est,  aut  Clodius  ;  atqui 
non  Milo;  ergo  Clodius;  falsum  primum,  quia  neu¬ 
ter  insidiatus  erat ;  —  sed  ipsi  Clodiani  sic  argu¬ 
mentati  erant. 

2.  Aut  vivet  post  mortem  animus,  aut  non  vivet; 
si  vivet,  beatus  erit;  si  non  vivet,  non  sentiet  dolo¬ 
rem;  ergo  mors  non  est  timenda .  Cf.  de  sen.  23. 

3.  Exemplum  conversionis  Aristoteles  (2,  23) 
ponit : 

Iepsta  ovx  eta  rov  vlov  Swpi.riyopelv.  Ea v  pisv  yv.p  ,  eyo  ,  ra 
5ixata  \iypsy  ol  avSp&jrroi  gs  p.tGr)GOVGiv.  eav  <§£  ra  a<hxa,  o> 
Qeoi.  Aetpdvovv  Syjurjyopeiv  sav  ptiv  yao  ra  Slxatci  \£yw$,o l  deo < 

fit  yikhaovGiv.  iav  Se  rv.  «5r/ a,  ot  avOowTro'..  2,  23. 

406.  Sorites  (anpeit-n;)  multas  argumentationes 
acervatim  convolvit  (Cic.  De  div.  2,  4)  ;  ita  sci¬ 
licet  plures  propositiones  iungens.  nt  praedicatam 

praecedentis  fiat  subiectum  sequentis,  donec  effi¬ 
ciatur  conclusio,  in  qua  subiectum  primae  propo¬ 
sitionis  praedicatum  ultimae  accipit.  Nihil  esse 
bonum,  quod  non  sit  honestum  sive  laudabile,  ita 
probat  Cicero:  Etenim  quidquid  est ,  quod  bonum 
sit ,  id  expetendum  est ;  quod  autem  expetendum , 
id  certe  approbandum:  quod  vero  approbaris ,  id 
gratum  acceptumque  habendum  ;  ergo  etiam  digni¬ 
tas  ei  tribuenda  est ;  quod  si  ita  est ,  laudabile  sit 
necesse  est ;  bonum  igitur  omne  laudabile. 

Tuse.  5,  15.- 

Hoc  argumentandi  genus  saepe  solet  esse  fallax, 
atque  captiosum.  Dum  enim  minutatim  et  grada- 
tim  multa  adduntur,  periculosissima  respondenti 
tela  texitur:  retexere  igitur  oportet  et  seorsum 
singula  considerare ;  sic  facilius  universa  frangen¬ 
tur  (Acad.  4,  16.  29).  Sed  eadem  de  causa  raro 
ab  oratoribus  adhibetur,  nisi  forte  singulis  mem¬ 
bris  uberius  expositis  et  probatis. 

407.  Inductio  est  argumentatio  ,  qua  audienti¬ 
bus  dubia  quaedam  res  propter  similitudinem  ea¬ 
rum  rerum,  quibus  adsenserint,  probatur  (De  inv. 
1,  31).  Navis  bona  dicitur ,  non  quae  pretiosis  colo¬ 
ribus  picta  est,  nec  cui  argenteum  aut  aureum  ro¬ 
strum  est ;  sed  quae  stabilis  est ,  firma ,  velox  et  non 
sentiens  ventum.  Gladium  bonum  dices ,  non  cui  au¬ 
ratus  est  balteus ,  nec  cuius  vagina  gemmis  distin¬ 
guitur  ;  sed  cui  ad  secandum  subtilis  est  acies.  Re¬ 
gula ,  non  quam  formosa,  sed  quam  recta  sit ,  quae¬ 
ritur.  Ergo  in  homine  quoque  nihil  ad  rem  pertinet . 
quantum  aret ,  a  quam  multis  salutetur ,  sed  quam 
bonus  sit.  Sen.  ep.  76. 

Hoc  igitur  in  genere  $uo  diligenter  observanda 

sunt,  primum,  ut  illud,  quod  inducemus  per  simi- 
itudinem,  eiusmodi  sit,  ut  sit  necesse  concedi ; 
deinde  ut  illud,  cuius  confirmandi  caasa  fiet  in¬ 
ductio,  simile  iis  rebus  sit,  quas  induxerimus. 

De  inv.  1,  32. 

Schol.  Inter  argumentationes  a  nonnullis  numeratur  etiam  coi- 
lectio.  Haec  quinque  partibus  constat:  propositione ,  quae  quid 
probandum  sit,  summatim  enuntiat ;  ratione,  qua  propositum 
verum  esse  monstratur ;  confirmatione,  quae  rationem  ipsam 
pluribus  argumentis  tuetur;  exornatione,  quae  prius  dicta  il¬ 
lustrius  declarat  et  amplificat;  co  iclusione,  quae  argumenta 
breviter  colligens  ,  quod  initio  propositum  fuerat,  concludit. 
Itaque  haec  non  tamen  est  argumentatio,  seu  argumenti  ex¬ 
positio  et  certa  forma,  quam  loci  alicuius  uberior  et  varia  tra¬ 
ctatio,  fixis  tamen  capitibus  comprehensa.  Ad  eam  formam 
interdum  tota  oratio  revocatur,  ut  4  Gat.  Propos.  Hic  dies  sup¬ 
plicatione  deorum  celebrandus  est.  Rat.  Quia  Cicero  hodie  rem- 
pubblicam  servavit.  Conf.  Nam  Catilinae  coniurationem  mani¬ 
feste  compertam  disperdidit.  Exorn.  Fuit  haec  singularis  indu¬ 
stria  et  fortuna,  ut  lantaet  tam  crudelis  coniuralio sine  sanguine 
civium  extinguerefur.  Conci.  Ergo  hic  dies  etc.  — 


§  n. 

DE  USU  ARGUMENTATIONUM 

Quis  usus  argumentationum  n.  408 ;  semperne  sit 
argumentandum  ri.  409  ;  guae  species  argumen¬ 
tandi  rarae  esse  debeant  n.  410 ;  guid  de  expo¬ 
sitione  n.  411;  quid  de  varietate  arqumentandi 
n.  412. 

408.  Argumentationum  in  oratione  usus  est 
multiplex  et  varius.  Nunc  enim  argumentationes 
apertae  sunt  et  breviter  conclusae  ;  nunc  vero 
membra  earum  singula  dilatata  copiosius ;  rursum 
haec  membra  in  alium  et  alium  ordinem  disposita : 

non  raro  etiam  plura  orationis  capita  aut  integrae 
partes,  quin  tota  oratio,  una  argumentatione  com¬ 
prehensa  (n.  886). 

1.  Dilatantur  argumentationes  addita  singulis 
membris  aliqua  vel  expositione  vel  probatione.  Ita 
Cicero  dilemma  tractat : 

Attende  enim  paullisper  ,  cogitationemque  sobrii 
hominis  'punctum  temporis  suscipe.  Ego ,  qui  sum 
illorum ,  ut  ipse  fateor,  familiaris;  ut  a  te  arguor , 
socius ,  nego  quidquam  esse  medium:  confiteor  eos , 
nisi  liberatores  populi  Romani  conservatoresque  rei- 
publicae  sint ,  plus  quam  sicarios ,  plus  quam  homi¬ 
cidas ,  plus  etiam  quam  parricidas  esse  :  siquidem 
est  atrocius  ,  patriae  parentem  ,  quam  suum  occi¬ 
dere.  Tu,  homo  sapiens  et  considerate ,  quid  dicis  f 
Si  parricidae ,  cur  honoris  causa  a  te  sunt  et  in  hoc 
ordine  et  apud  populum  Romanum  semper  appel¬ 
lati ?  cur  M.  Brutus ,  te  referente ,  legibus  est  solu¬ 
tus ,  si  ab  urbe  plus  quam  decem  dies  abfuisset  ? 
cur  ludi  Apollinares  incredibili  M.  Bruti  honore 
celebrati  f  cur  provinciae  Bruto  et  Cassio  datae  ?  cur 
quaestores  additi ?  cur  legatorum  numerus  auctus  f 
Atque  haec  acta  per  te.  Non  igitur  homicidae.  Se - 
quitur ,  ut  liberatores  tuo  iudicio  sint :  quandoquidem 
tertium  nihil  potest  esse.  Quid  est  ?  num  conturbo 
te ?  non  enim  fortasse  satis ,  quae  distinctius  dicun¬ 
tur,  intelligis.  Sed  tamen  haec  summa  est  conclu¬ 
sionis  meae  :  quoniam  scelere  a  te  liberati  sunt ,  ab 
eodem  te  amplissimis  praemiis  dignissimos  iudicat os. 
2  Phil.  13.  Yide  etiam  pro  Rose.  Amer.  c.  33. 

-  Erat  tum  multitudo. 

2.  En  epicherema,  in  quo  ordo  naturalis  serva¬ 
tus  est: 

Sententia  probanda  :  Atque  hoc  ego  plus  (meris 
habeo ,  quam  qui  ceteros  accusarunt ; 

Maior.  Quod  ita  postulatur  ab  omnibus  ,  ut  ab 
iis  abstineant  maxime  vitiis ,  in  quibus  alterum  re¬ 
prehenderint. 

Expositio  Mai.  Furem  aliquem  aut  rapacem  ac~ 
cusaris  ?  vitanda  tibi  semper  erit  omnis  avaritiae 
suspicio.  Maleficum  quempiam  adduxeris ,  aut  cru¬ 
delem  f  cavendum  erit  semper ,  ne  qua  in  re  aspe- 
rior  aut  inhumanior  fuisse  videar  e.  Corruptorem , 
adulterum  f  providendum  diligenter ,  ne  quod  in  vita 
vestigium  libidinis  appareat.  Omnia  postremo,  quae 
vindicaris  in  altero  ,  tibi  ipsi  vehementer  fugienda 
sunt .  j Etenim  non  modo  accusator ,  sed  ne  obiurgator 
quidem  ferendus  est  is,  qui,  quod  in  altero  vitium 
reprehendit ,  in  eo  ipse  deprehenditur . 

Minor  :  Ego  in  uno  homine  omnia  vitia,  quae 
possunt  in  homine  perdito  nefarioque  esse  ,  repre¬ 
hendo. 

Expositio  minoris  :  Nullum  esse  dico  indicium 
libidinis,  sceleris,  audaciae ,  quod  non  in  istius  unius 
vita  perspicere  possitis. 

Conclusio :  Ego  in  isto  reo  legem  hanc,  iudices, 
mihi  statuo ;  vivendum  ita  esse  ,  ut  isti  non  modo 
factis  dictisque  omnibus  ,  sed  etiam  oris  oculorum¬ 
que  illa  contumacia  ac  superbia ,  quam  videtis,  dis¬ 
simillimus  esse,  ac  semper  fuisse  videar.  Yerr.  3,  2. 

Contra  in  lioc  loco  traiectae  snnt  partes : 

Ratio  maioris  :  Occidisse  patrem  Sex.  Roscius 
arguitur.  Scelestum,  dii  immortales!  ac  nefarium 
facinus,  atque  eiusmodi,  quo  uno  maleficio  scelera 
omnia  complexa  esse  videantur . 

Condrm.  rationis:  Etenim  si ,  id  quod  praeclare 

a  sapient  bus  dicitur ,  vultu  saepe  laeditur  pietas , 
quod  supplicium  satis  acre  reperietur  in  eum,  qui 
mortem  obtulerit  parenti ,  pro  quo  mori  ipsum ,  si 
res  postularet,  iura  divina  atque  humana  cogebant  f 

Maior:  In  hoc  tanto,  tam  atroci ,  tam  sinaulari 
maleficio,  quod  ita  raro  extitit ,  ut,  si  quando  au¬ 
ditum  sit ,  portenti  ac  prodigii  simile  numeretur  ; 
quibus  tandem  te,  C.  JEruci,  argumentis  accusato¬ 
rem  censes  uti  oportere  f  nonne  et  audaciam  eius ,  qui 
in  crimen  vocetur  ,  singularem  ostendere  ,  et  mores 
■feros  immanemque  naturam,  et  vitam  vitiis  flagitiis- 
que  omnibus  deditam ,  et  denique  omnia  ad  perniciem 
profligata  atque  perdita? 

Minor  :  Quorum  tu  nihil  in  Sex.  Roscium  ,  ne 
obiiciendi  quidem  causa,  contulisti . 

Prob.  min.  Patrem  occidit  Sex.  Roscius.  Qui 
homo ?  adolescentulus  corruptus  et  ab  hominibus  ne¬ 
quam  inductus  ?  annos  natus  maior  quadraginta. 
Vetus  videlicet  sicarius  ,  homo  audax  et  saepe  in 
caede  versatus ?  at  hoc  ab  accusatore  ne  dici  qui¬ 
dem  audistis.  Luxuries  igitur  hominem  nimirum 
et  aeris  alieni  magnitudo ,  et  indomitae  animi  cu¬ 
piditates  ad  hoc  scelus  impulerunt  ?  De  luxuria  pur¬ 
gavit  JErucius,  cum  dixit,  hunc  ne  in  convivio  qui¬ 
dem  ullo  fere  interfuisse.  Nihil  autem  unquam 
debuit.  Cupiditates  porro  quae  possunt  esse  in  eo, 
qui  ( ut  ipse  accusator  obiecit J  ruri  semper  habi- 
tarit,  et  in  agro  colendo  vixerit ?  quae  vita  ma¬ 
xime  disiuncta  a  cupiditate  est  et  cum  officio  con - 
iuncta. 

Conclusio.  Quae  res  igitur  tantum  istum  furorem 
Sex.  Roscio  obiecit f  Pro  Rose.  Am.  13. 

3.  Diffusius  tractantur  membra  syllogismi:  Pro 

Sulla  c.  25-28.  Nemo  coniurat  in  patriam,  nisi  sce¬ 
leratissimus ;  atqui  Sullae  mores  optimi.  Pro  Fon- 
teio  a  cap.  6.  Sapientis  iudicis  est ,  non  credere  ini¬ 
micis  testibus  et  cupidis  et  impiis ;  atqui  tales  sunt 
Galli.  Pro  Rose.  Amer.  c.  30.  L.  Cassius  ille  $tc. 
Is  occidit ,  cui  caedes  maiori  bono  fuit ;  atqui  ma¬ 
gno  bono  fuit  Tito  Roscio ,  damno  Sexto.  Pro  Ar¬ 
chia  c.  6-9.  Dilemmatis.  Pro  Ligario  c.  4-6.  Tu¬ 
bero  hac  accusatione  aut  vult ,  ut  capitis  damnetur 
Ligarius  ,  aut  ne  ei  ignoscatur ;  atqui  illud  cru¬ 
dele ,  hoc  multo  magis  inhumanum .  Pro  Rose.  Amer, 
•c.  27-29.  Vel  ipse  percussit ,  vel  per  sicarios  occi¬ 
dit,  vel  per  servos ;  atqui  non,  etc.  —  In  Phil.  au¬ 
tem  7.  tota  pars  prima,  Fax  cum  Antonio  turpis 
est,  syllogismo  probatur;  pars  altera:  Fax  pe¬ 
riculosa  est,  enthymemate ;  pars  tertia :  Fax  esse 
non  potest ,  inductione. 

409.  Reque  vero  omnia,  quae  afferet  orator, 
artificiose  demonstrabit,  sed  ea  solummodo,  quae 
dubia  audientibus  *)  aut  obscura  esse  putabit.  In 
rebus  enim  apertis  argumentari  tam  est  stultum, 
quam  in  clarissimum  solem  mortale  lumen  inferre. 
Ut.  5,  12. 

")  Dixi  audientibus  dubia  vel  obscura:  scilicet  ut  alia  sunt  doctis 
aperta,  obscura  rudibus,  ita  vicissim  indubitata  mulla  non 
eruditis,  quae  apud  doctos  homines  erunt  probanda.  Atque 
hoc  etiam  in  argumentatione  ipsa  considerandum  est,  ne  sin¬ 
gula  usquequaque  persequamur.  Ideo  enim,  ait  Aristoteles 
(2,  22),  indocti  saepe  pro  concione  melius  dicunt,  quod  non 
omnia  assumunt. 

410.  Cum  vero  demonstramus,  nudae  et  apertae 
argumentationes  rarae  esse  debent,  tectae  et  ex¬ 
ornatae  frequentissimae  *), 

*)  De  illis  nudis  et  apertis  intelligendus  Quintilianus,  cum  dicit  i 
Ego,  ut  in  oratione  syllogismo  ciuidem  aliquando  uti  nefas  non 
duco,  ita  constare  totam,  aut  certe  confertam  esse  aggressio¬ 
num  et  enthymematum  stipatione,  minime  velim:  dialogis 
enim  et  dialecticis  disputationibus  erit  similior,  quam  nostri 
operis  actionibus,  quae  quidem  inter  se  plurimum  differunt. 
5,  14. 

411.  Illa  igitur,  quam  dixi  expositionem  (n.  401), 
ut  per  se  sola  non  sufficit  *),  ita  opportune  adhi¬ 
bita  ad  persuadendum  perutilis  est ,  maxime  si 
in  aliqua  argumentatione  velut  pars  seu  membrum 
includitur  **). 

*)  Non  est  dubium,  quin  aliquando  assumpti  veritas  ex  re  gesta, 
quam  narramus,  ex  personarum  rerumque  indole,  et  adiun- 
ctis,  quae  describimus,  ex  notionibus,  quas  explicamus,  satis 
eluceat;  sed  plurimi  hodie  oratores  aliam  fere  probationem 
ignorare  videntur ,  qui  postquam  in  hoc  genere  expositionis 
aliquantum  immorati  sunt,  continuo  ad  permovendos  animos 
orationem  convertunt.  At  motus,  qui  ita  forte  cientur,  re  non 
plane  demonstrata,  voluntatem  segniter  impellunt  citoque  re¬ 
stinguuntur. 

**)  Id  saepe  fecit  Demosthenes,  ut  de  Ghers,  paulo  post  exor¬ 
dium:  Inde,  omnia  reipublicae  detrimenta ,  quod  Philippus  ser¬ 
vans  exercitum  perpetuum,  tempore  agebat ;  Athenienses  con¬ 
tra:  sed  qui  Diopithis  exercitum  dissolutum  volunt ,  nihil  aliud 
agunt ,  nisi  ut  hoc  rursum  accidat.  Deinde  assumptionem  statu 
rerum  exponendo  demonstrat.  —  Rursum  in  eadem  oratione 
prope  finem  :  Alios  Philippus  beneficiis  in  servitutem  vafre  pel¬ 
lexit  (ostenditur  exemplis);  vos  aperte  spoliavit  (ostenditur 
enumeratione);  atqui  hoc  ideo,  quod  apud  illos  tutum  non 
erat,  pro  Philippo  dicere  (rursum  enumeratio) ;  Athenis  vero 
Philippo  undique  hostiliter  adoriente,  impune  pro  eo  dicitur. 

412.  Tractatio  argumentorum  varia  esse  debet, 
ne  aut  agnoscat  artem,  qui  audit,  aut  defatige¬ 
tur  similitudinis  satietate  (De  or.  2,  41).  Variatur 
autem  tum  interpositis,  quae  ad  delectandum  et 
movendum  faciunt  *)  ,  tum  mutato  ipso  genere 
argumentationis  et  elocutione. 

*)  Nobis  ad  aliorum  iudicia  componenda  est  oratio,  et  saepius 
apud  omnino  imperitos,  atque  aliarum  certe  ignaros  litterarum 
loquendum  est ;  quos  nisi  et  delectatione  allicimus,  et  viribus 
trahimus,  et  nonnunquam  turbamus  affectibus,  ipsa,  quae  iusta 
ac  vera  sunt,  tenere  non  possumus.  Locuples  et  speciosa  vult 
esse  eloquentia.  Qt.  5,  14. 

Art.  IV. 

DE  ILLUSTRATIONE 

Quid  illustratio ,  et  quae  eius  utilitas  n.  413 , 
quot  sint  illustrationes ,  et  quae  in  iis  universe 
custodienda  n.  414 ;  quae  genera  digressionis ,  et 
ubi  adhibenda  n.  415;  quid  facetiae  prosint ,  et 
quae  genera  earum  n .  416 ;  qua  in  re  usurpandae 
n.  417 ;  quae  fugienda  n.  418 , 

413.  Illustratio  vocatur  locus  orationis  ad  sua¬ 
vitatem  dicendi  potissimum  accommodatus.  Itaque 
ut  argumentatio  ad  primum  oratoris  munus,  quod 
in  docendo  positum  est;  sic  illustratio  ad  secun¬ 
dum  pertinet,  quod  nunc  a  delectando  ,  nunc  a 
conciliando  appellatur.  Magna  autem  est  in  liuius- 
modi  locis  utilitas :  nam  et  rem  praeclare  illumi¬ 
nant  *'),  et  ipsa  suavitate  animos  non  conciliant 
modo,  sed  etiam  ad  rem  acrius  intuendam  mirifice 
excitant. 

*)  Hinc  etiam  nomen  ducere  videntur ;  certe  Gicero,  quam  Graec 
eva pyeiav,  illustrationem  appellavit.  Vide  Quint.  6,  2,  et  cf.  hic 
n.  101. 

415.  Illustrationes  autem  vulgo  nominantur  se¬ 
ptem  :  similitudo,  exempla,  fabula,  parabola,  sen¬ 
tentia,  digressio  et  facetiae.  De  quibus  in  univer¬ 
sum  duo  praecipiuntur:  1.  usus  sit  moderatus, 
earum  praesertim,  quae  nullam  argumentationem 

adiunctam  habent.  In  omni  enim  rerum  genere 
voluptates,  quibus  intemperantius  fruimur,  ener¬ 
vant  et  satiant.  2.  Elocutio  sit  omni  quidem  di¬ 
cendi  gratia  exornata,  neque  tamen  quaesita  ele¬ 
gantia  mollior  aut  poetica  audacia  liberior. 

De  singulis  plerisque  illustrationibus  cum  iam  aliis  in  locis  expo 
situm  sit,  hic  superest,ul  de  digressione  et  facetiis  pauca  in 
oratoris  usum  notemus. 

415.  Digressionum  in  oratione  duplex  vulgo  ge¬ 
nus  tradunt:  alterum,  quod  quaestione  generali, 
alterum  quod  descriptione  vel  narratione  trac¬ 
tatur.  Quaestiones  generales  sive  theses  maxime 
in  civili  eloquentia  rationem  digressus  habent 
(n.  318).  Ad  posterius  vero  genus  pertinet  laus 
hominum  locorumque,  descriptio  regionum,  ex¬ 
positio  rerum  non  solum  gestarum  sed  etiam 
fabulosarum.  Exempla  habes  in  Verr.  1.  2.  c.  1. 
Siciliae,  1.  4.  c.  52.  Syracusarum  descriptionem, 
et  1.  4.  c.  48.  Proserpinae  raptum. 

Prius  illud  genus  fere  adhibetur  permovendo¬ 
rum  animorum  causa  ,  alterum  delectationi  po¬ 
tissimum  servit,  sed  saepe  etiam  utilitati  *),  Cf. 
de  or.  2,  77. 

*)  Utilis  esi  huius  generis  digressio,  vel  quod  lumen  inferi  ora- 
lioni,  vel  quod  animorum  molus  praeparat  (utrumque  obser¬ 
vari  poterit  in  exemplis  notatis),  vel  denique  quod  per  eam  a 
rei  odiosae  tractatione  fugiunt,  saepe  utique  fraudulenter.  Cf, 
n.  445. 

Hoc  exspatiandi  genus  non  modo  narrationi  qui¬ 
dem,  sed  etiam  quaestionibus  ,  vel  universis  vel 
interdum  singulis  ,  opportune  potest  subiungi  , 
eum  res  postulat ,  aut  certe  permittit ,  atque  eo 
vel  maxime  illustratur  ornaturque  oratio;  sed  sj 

cohaeret  et  sequitur  ,  non  si  per  vim  cuneatur  , 
et  quae  natura  iuncta  erant,  distrahit.  Qt.  4,  3. 

416.  Facetiae  ipsa  hilaritate  benevolentiam  con¬ 
ciliant,  acumen  ingenii  et  doctrinam  oratoris  si¬ 
gnificant,  frangunt  saepe  adversarium,  odiosasque 
res,  quas  argumentis  dilui  non  facile  est,  ioco 
risuque  dissolvunt.  De  quibus  Tullius  (De  or. 
2,  58-61)*.  Duo  sunt  genera  facetiarum,  quorum 
alterum  re  tractatur  ,  alterum  dicto.  In  priori 
describuntur  hominum  mores,  et  ita  effinguntur, 
ut  aut  re  narrata  aliqua,  quales  sint,  intelli- 
gantur  ,  aut  imitatione  brevi  iniecta  ,  in  aliquo 
insigni  ad  irridendum  vitio  reperiantur.  V.  pro 
Sext.  c.  8.  (n.  102).  In  dicto  autem  ridiculum 
est  id  quod  verbi  aut  sententiae  quodam  acumine 
movetur  (n.  341). 

417.  Iam  vero  perquam  diligenter  videndum  est, 
qua  in  re  et  quo  modo  ridicula  sint  tractanda. 
Materies  enim  omnis  ridiculorum  est  in  istis  vi¬ 
tiis,  qua  sunt  in  vita  hominum  neque  carorum 
neque  calamitosorum,  neque  eorum,  qui  ob  facinus 
ad  supplicium  rapiendi  videntur  **). 

*)  Parcendum  est  maxime  caritati  hominum,  ne  temere  in  eos 
dicas,  qui  diliguntur.  Illud  quoque  videndum,  ne  dicteria,  in 
quos  nolis,  cadere  possint:  quod  Philippo  cuidam  accidit,  Pu¬ 
sillus  testis  processit:  Licet ,  inquit,  rogare ?  Philippus.  Tum 
quaesitor  properans:  Modo  breviter.  Hic  ille:  Non  accusa¬ 
bis;  perpusillum  rogabo.  Ridicule.  Sed  sedebat  iudex  L.  Au¬ 
rifex,  brevior  ipse,  quam  testis.  Omnis  est  risus  in  iudicem 
conversus. 

**)  Nec  insignis  improbitas  et  scelere  iuncta,  nec  rursus  miseria 
insignis  agitata  (i.  e.  dicteriis  vexata)  ridetur.  Facinorosos 
enim  maiori  quadam  vi  quam  ridiculi  vulnerari  \ olunt,  mise¬ 
ros  illudi  nolunt,  nisi  si  se  forte  iactant. 

418.  Ut  in  illo  superiori  genere  vel  narratio- 

Kleutgen  -  Ars  dicendi  22 

nis,  vel  imitationis  vitanda  est  mimorum  etholo 
gorum  similitudo  *)  ;  sic  in  altero  ,  quod  dicto 
tractatur  ,  scurrilis  oratori  dicacitas  magnopere 
fugienda  est  **). 


*)  Mimorum  esi  ethologorum,  si  nimia  esi  imitatio  el  maxime  si 
obscoena.  Oralor  surripial  oportet  imitationem,  ut  is,  qui  au¬ 
diat,  cogitet  plura,  quam  videat  ;  praestet  idem  ingenuitatem 
et  ruborem  suum,  verborum  turpitudine  et  rerum  obscoeni- 
tate  vitanda. 

'*)  A  scurra  autem  oratorem  distinguit  temporis  ratio  ,  et  ipsius 
dicacitatis  moderatio  et  temperantia  et  raritas  dictorum  ;  et 
quod  nos  cum  causa  dicimus,  non  ut  ridiculi  videamur,  sed  ut 
proficiamus  aliquid,  ilii  totum  diem  et  sine  causa. 

In  sacra  eloquentia  ,  licet  quaedam  sermonis 
hilaritas,  si  valde  moderata  sit,  non  omni  in  ge¬ 
nere  prohibeatur;  at  risum  movere,  maxime  ge¬ 
stu,  magnopere  dedecet. 

Art.  V. 

DE  AMPLIFICATIONE 

419.  Amplificatio  est  oratio  ad  commovendos 
animos  accommodata,  seu,  ut  a  Tullio  definitur, 
gravior  quaedam  affirmatio,  quae  motu  animorum 
conciliat  in  dicendo  fidem.  Part.  15.  Hoc  itaque 
tertium  illud  est  oratoris  munus,  quo yvis  ma¬ 
xima  continetur.  Probare  enim  necessitatis  est , 
delectare  suavitatis ,  flectere  victoriae.  Nam  id 
unum  ex  omnibus  ad  obtinendas  causas  potest 
plurimum.  Huc  igitur  incumbat  orator,  hoc  opus 
eius,  bic  labor  est,  sine  quo  cetera  nuda,  ieiuna, 
infirma,  ingrata  sunt;  adeo  velut  spiritus  operis 
huius  atque  animus  est  in  affectibus.  Or.  21. 
Qt.  6,  2. 

QUI  MOTUS.  QUIBUSQUE  REBUS  SINT  EXCITANDI 

Quae  'prima  motuum  animorum  divisio  ;  quid  ora • 
tord  maxime  providendum ;  semperne  mores  et 
affectus  discreti  n.  420;  quae  altera  divisi; 
quid  amor;  desiderium;  spes ;  aemulatio;  gau - 
dium;  et  quibus  rebus  singula  moveantur  n.  421; 
quibus  e  contrarium  odium ,  horror ,  timor  ,  audacia 
et  tristitia  n.  422;  quid  misericordia ,  quid  ira , 
quomodo  excitentur  n.  423. 

420.  Motus  animorum  dividuntur  primo  in  le 
nes,  qui  mores  (fiQn)  dicuntur,  et  in  vehementio- 
res,  quos  Graeci  nuBn,  Latini  (seriores)  affectus  ap¬ 
pellarunt  *).  Itaque  fidos  est,  quoties  perferimus, 
ignoscimus,  satisfacimus,  monemus,  procul  ab  ira, 
procul  ab  odio.  Illa  quoque  huc  pertinent,  veniam 
petere  ,  adolescentiae  excusare  errores ,  laudare 
quiapiam  vel  mirari  placide  et  leniter.  Ad  affe¬ 
ctus  vero  pertinent  potissimum  ira,  odium,  indi¬ 
gnatio,  metus,  invidia,  miseratio,  dolor,  stupor, 
amor.  Cf.  Qt.  6#  2. 

*)  De  hoc  duplici  genere  Cicero:  Duo  sunt,  quae  bene  tractata 
ab  oratore,  admirabilem  eloquentiam  faciant;  quorum  alterum 
est,  quod  Graeci  fiQtxov  vocant,  ad  naturas  et  ad  mores,  et  ad 
omnem  vitae  consuetudinem  accommodatum  ;  alterum,  quod 
iidem  tcocOyjtixov  nominant,  quo  perturbanter  animi,  et  conci¬ 
tantur,  in  quo  uno  regnat  oratio.  Illud  superius  come,  iucun- 
dum,  ad  benevolentiam  conciliandam  paratum;  hoc  vehemens, 
incensum,  incitatum,  quo  causae  eripiuntur;  quod  cum  rapide 
fertur,  sustineri  nullo  recto  potest.  Or.  3? 

In  hac  igitur  varietate  motuum  illud  oratori 
est  maxime  providendum,  quosnam  postulet  causa. 
Non  semper  enim  fortis  oratio  quaeritur,  sed  saepe 
placida,  summissa,  lenis,  quae  maxime  commen¬ 
dat  reos.  Neque  parvis  in  rebus  adhibendae  sunt 
illae  dicendi  faces  ,  neque  ita  animatis  homini¬ 
bus,  ut  nihil  ad  eorum  mentes  oratione  flectendas 
proficere  possimus,  ne  aut  irrisione  aut  odio  digni 
putemur,  si  aut  tragoedias  agamus  in  nugis  aut 
convellere  adoriamur  ,  quae  non  possint  commo¬ 
veri.  De  or.  2,  43.  51. 

Neque  duo  illa  genera  inter  se  semper  discreta 
sunt,  imo  vero  est  quaedam  in  his  difficilis  ad  di¬ 
stinguendum  similitudo  *). 

*)  Nam  ex  illa  lenitate,  qua  conciliamur  iis,  qui  audiunt,  aa  hanc 
vim  acerrimam,  qua  eosdem  excitamus,  influat  oportet  aliquid; 
et  ex  hac  vi  nonnunquam  animi  aliquid  inflammandum  est 
(illi  lenitati);  neque  est  ulla  temperatior  oratio,  quam  illa,  in 
qua  asperitas  contentionis  oratoris  ipsius  humanitate  condi¬ 
tur;  remissio  autem  lenitatis  quadam  gravitate  et  conten¬ 
tione  firmatur.  Ibid.  53. 

421.  Dividuntur  animorum  motus  etiam  ratione 
originis  :  alii  enim  appetitu  boni  oriuntur ,  ut 
amor,  desiderium,  spes  et  gaudium ;  alii  aversa¬ 
tione  mali ,  qui  prioribus  oppositi  sunt ,  odium 
scilicet,  fuga  seu  horror,  metus  et  tristitia,  ira 
quoque  et  miseratio. 

Cum  amare  nihil  sit  aliud  quam  bene  alicui 
velle,  duplex  est  amantis  motus,  in  illud  nimirum, 
quod  vult,  atque  in  eum,  cui  vult  (Ar.  2.  4). 
Quapropter  is  amicum  vel  Deum  vere  amat,  qui 
bono  illius  haud  secus  vel  magis  etiam  quam  suo 
delectatur,  et  societate  eius  non  propter  emolu¬ 
menta  aliqua,  sed  propter  ipsum  amatum  gaudet. 

Geminum  igitur  amor  gignit  desiderium ,  boni 
videlicet  ei,  quem  diligimus,  consequendi,  et  ma¬ 
ximis  amicitiae  vinculis  cum  eo  nos  iungendi.  Si¬ 
cut  autem  ,  quae,  nobis  cupimus  ,  ardenti  studio 
prosequimur  ,  ita  verus  in  alios  amor  opere  se 
prodat  necesse  est. 

Ex  iis,  quae  bona  sunt,  ad  excitandum  amorem 
prae  ceteris  valent,  quae  studiis  et  indoli  eorum, 
qui  movendi  sunt,  conveniunt.  Qua  de  causa,  ut 
ad  ea  alliciamus,  quae,  etsi  per  se  optima,  ab  usu 
tamen  plurimorum  et  opinione  remota  sunt ,  ut 
animi  bona ,  caelestia  et  divina  ;  baec  cum  iis  , 
quae  pleri  que  boneste  amant,  coniuncta  esse,  quin 
etiam  ceteris  ,  quae  ad  bene  beateque  vivendum 
expeti  solent,  antecellere,  tandem  suapte  natura 
amabilissima  esse  demonstrabimus. 

Cicero  pro  Arcbia,  c.  6-8. 

Segneri.  P.  38.  n.  3.  4;  P.  26.  n.  9;  P.  39. 
n.  10.  11. 

Ut  vero  alicui  amorem  conciliemus,  in  eo  inesse 
ostendemus,  quae  suspici  merentur,  sapientiam  , 
integritatem  morum,  animi  magnitudinem,  libe- 
ralitatem,  clementiam  ,  omnem  denique  praecla¬ 
ram  virtutem  ;  deinde  ea,  quae  virtutis  vel  fru¬ 
ctus  vel  quaedam  quasi  supellex  sunt,  doctrinam, 
artes,  facundiam,  morum  suavitatem  et  gratiam. 
At  nihil  demum  magis  ad  amandum  amore  mo¬ 
vet:  quocirca  beneficia  ab  eo,  quem  diligi  volumus, 
accepta  commemorabimus,  quo  animo  ea  contulerit, 
quae  nostra  causa  egerit,  discrimina  adierit,  labo¬ 
res  toleraverit,  adversa  pertulerit,  monstrabimus. 

Cicero  pro  Arcbia  c.  11-12,  pro  Milone  c.  29,  30, 

Segneri.  P.  2.  n.  3.  14;  P.  28.  n.  18;  P.  35. 
n.  19. 

Spes,  quae  exspectatio  boni  a  Tullio  dicitur,  a 
desiderio  differt,  quia  per  eam  in  bonum  ,  quod 
non  solum  cupimus  sed  obtineri  etiam  posse  cre¬ 
dimus,  movemur  *).  Qua  de  causa  praeter  ea,  quae 
rem  desiderabilem  reddunt,  auxilia  in  nobis  aliis  ve 
posita,  vires  et  opes  sociorum,  adversariorum  im¬ 
potentia,  favor  magnorum  virorum,  coelitum  quo¬ 
que  et  Dei  ipsius  ostendenda  sunt.  Multum  etiam 
boc  loco  valent  exempla  tum  propria  tum  aliena. 

Cicero  Catii.  II.  c.  11.  Yirg.  Aen.  1.  1.  v. 
198  -  207. 

Segneri.  P.  32.  n.  4. 

*)  Plurimum  vero  desiderium  ipsum  spe  accenditur:  vix  enim 
desideramus,  quae  nos  consequi  posse  diffidimus;  quo  autem 
certius  re  amata  potituros  esse  remur,  eo  ardentius  in  iliam 
ferimur. 

Cum  desiderio  et  spe  connexa  est  aemulatio , 
qua  bona,  quibus  alii  praestant,  imitatione  assequi 
conamur.  Quocirca  propositis  exemplis  illustribus 
concitatur  ,  eorum  maxime  ,  qui  nobis  civitate  , 
sanguine  vel  necessitudine  coniuncti ,  aut  vitae 
conditione,  aetate,  fortuna  similes  fuerint. 

Exempla  vide  supra  n.  360. 

Segneri.  P.  32.  n.  9. 

Gaudium  ex  boni,  quod  adepti  sumus,  fruitione 
nascitur.  Illud  orator  excitabit,  si  non  modo  uti¬ 
litates,  commoda,  prosperitatis  et  gloriae  incre¬ 
menta  enarrat,  sed  ipsam  etiam  laetitiam  et  exul- 
tationem  depingit.  Huc  igitur  pertinent  populi 
concursus  ,  triumpbi  pompa  ,  supplicatio  ,  accla¬ 
mationes,  ludi,  encomia. 

Cicero  Cat.  II.  c.  1.  Segneri.  P.  10.  n.  9. 

422.  Quoniam  animorum  motus,  quorum  causa 
malum  est,  iis,  de  quibus  hactenus,  oppositi  sunt, 
contrariis  quoque  rebus  cientur.  Odium  igitur  et 
invidia  conflatur  non  solum  magnitudine  incom¬ 
modorum,  quae  facinorosi  intulerunt,  sed  etiam 
et  maxime  malignitate  ,  turpitudine  ,  superbia  , 
qua  operati  sunt. 

Cicero  pro  Milone  c.  27.  28.  Philip.  II.  c.  27. 
Segneri.  P.  28.  n.  2.  3.  4. 

PsA  fugam  vero  et  horrorem  impellit  oratio,  quae 
tum  rei  ipsius  dedecus  et  foeditatem,  tum  mala 
et  aerumnas,  quae  illam  consequuntur,  ut  paupe¬ 
riem,  infamiam,  belli  terrores,  cruciatus,  mortes 
et  funera  ob  oculos  ponit. 

Livius.  1.  23  c.  9  (n.  436).  De  Suppi,  c.  62. 
Segneri.  P.  16.  n.  7. 

Ut  autem  his  ipsis  rebus  timorem  incutiat  orator, 
monstrabit,  prope  iam  calamitatem  imminere,  ne¬ 
que  ad  eam  propulsandam  praesidia  suppetere. 

Cicero  Catii.  IV.  c.  6.  Segneri.  Pr.  28.  n.  11. 

Metui  opponitur  audacia)  quae  hoc  a  spe  discer¬ 
nitur,  quod  non  tam  ad  bonum  arduum  adspirat, 
quam  malum  imminens,  ut  illud  vincat,  aggredi¬ 
tur.  Ad  eam  excitandam  valent  praecipue  neces¬ 
sitas  luctandi,  ne  opprimamur,  decus,  gloria  alii¬ 
que  victoriae  fructus  tanto  dulciores  futuri,  quanto 
pugna  asperior  exstiterit. 

Livius.  1.  21.  c.  43.  Segneri.  P.  3.  n.  7 ;  P.  26. 
n.  9.  Non  siam. 

Tristitia  animi  molestia  est,  ex  malo,  quod  prae¬ 
sens  est  vel  creditur,  enata.  Ut  eam  excitet  orator, 
quaecumque  in  re  insunt  dura  et  luctuosa,  aperiet, 
et-  moesti  animi  sensus  dicendo  effinget. 

Segneri.  P.  28.  n.  6 

423.  Ut  invidia,  vitium  foedissimum  ,  de  bono 

alieno  ,  ita  amabilissima  misericordiae  virtus  de 
* 

malo  alieno  tristitia  est.  Ad  hanc  tanto  quidem 
validius  movemur,  quo  acerbior  est  calamitas,  quam 
alius  patitur ;  at  mirum  in  modum  crescit  mise¬ 
ratio  ,  si  bic  sorte  meliori  dignus  ,  si  nobis  con- 
iunetus ,  si  beneficus  ,  si  nostra  causa  afflictus 
fuerit. 

Cicero  pro  Milone  :  peroratio.  Livius.  1.  21. 
c.  26.  Segneri.  P.  9.  n.  3.  Le  pene;  P.  35.  n.  1. 
Ma  oim£. 

Ira  ,  quae  est  vindictae  studium  ,  tribus  aliis 
ex  affectibus  erumpit  ,  e  tristitia  de  illata  iniu- 
ria,  e  desiderio  hanc  ulciscendi,  et  spe,  fore  ut 
id  exsequi  possimus.  Quare  hic  quoque  affectus 
non  sola  magnitudine  mali  ,  quod  quis  patitur  , 
sed  multo  magis  personarum  conditione  succrescit 
Nam  et  iniuria  atrocior  et  ulciscendi  potestas 
promtior  ,  quo  vilior  lacessivit  et  dignior  offen¬ 
sus  est. 

Cicero  pro  lege  Manii,  c.  2.  Segneri.  P.  3. 
n.  11. 


QUAE  IN  TRACTANDIS  ANIMORUM  MOTIBUS 
OBSERVANDA 

Quid  maxime  necessarium;  quo  fiat,  ut  ijpsi  movea  - 
mur;  quid  nihilominus  servandum  n.  424;  quid 
de  auditore  n.  425;  qua  ratione  tractandi f  qui 
contrariis  motibus  aguntur  n.  426. 

424.  Summa,  ait  Fabius  (6,  2),  circa  movendos 
affectus  in  hoc  posita  est,  ut  moveamur  ipsi.  Et 

Cicero  de  se  fatetur :  In  concitandis  motibus  nulla 
me  ingenii,  sed  magna  vis  animi  inflammat ,  ut 
me  ipse  non  teneam.  Nec  unquam  is,  qui  audi¬ 
ret,  incenderetur,  nisi  ardens  ad  eum  perveniret 
oratio  *).  Or.  38. 

*)  Tres  autem  Imius  rei  causas  affert  Quintilianus :  1.  Omnis  in 
hoc  genere  imiialio  (i.  e.  simulatio)  ridicula  fuerit.  2.  Veri  af¬ 
fectus,  ut  luctus  et  ira,  indoctos  etiam  saepe  faciunt  eloquen¬ 
tes.  3.  Denique  non  incendit,  nisi  ignis,  nec  madescimus,  nisi 
humore.  In  eandem  sententiam  pulcherrime  disputat  Cicero 
de  or  2,  45  et  46. 

Ut  vero  afficiamur  ipsi,  omnis  quidem  acris  co^ 
gitatio  facit ,  sed  plurimam  ad  hoc  vim  habent 
illae  ,  quae  vocantur  visiones ,  per  quas  imagines 
rerum  absentium  ita  repraesentantur  animo,  ut 
eas  cernere  oculis  ac  praesentes  habere  videamur  *). 
Has  quisquis  bene  conceperit,  is  erit  in  affectibus 
potentissimus.  Qt.  6,  2. 

*)  Ut  hominem  occisum  querar ;  non  omnia  quae  in  re  praesenti 
accidisse  credibile  est,  in  oculis  habeo?  non  percussor  ille  su¬ 
bitus  erumpet?  non  expavescet  circumventus?  exclamabit? 
vet  rogabit?  vel  fugiet?  non  ferientem,  non  concidentem  vi¬ 
debo?  non  animo  sanguis  et  pallor  et  gemitus,  extremus  de¬ 
nique  exspirantis  hiatus  insidet?  Insequetur  ivxpyst a,  quae  a 
Cicerone  illustratio  et  evidentia  nominatur,  quae  non  tam  di¬ 
cere  videtur,  quam  ostendere;  et  affectus  non  aliter,  quam  si 
rebus  ipsis  intersimus,  sequentur.  An  non  ex  his  visionibus 
illa  sunt: 

Excussi  manibus  radii ,  revolutaque  pensa:  Aen.  9,  476. 
et  —  Levique  patens  in  pectore  vulnus;  ib.  11,  40. 
et  equus  ille  in  funere  Pallantis, 

—  postus  insignibus... 

It  lacrymans,  guttisque liumectat  grandibus  ora.  lb.11,89, 

Sic  autem  animi  impetum  sui  orator  in  dicendo 

sequetur,  ut  inter  medios  hos  motus  et  visione» 
iudicium  in  mente,  velut  quietus  in  puppi  guber¬ 
nator,  resideat,  vigilans  et  regens  omnia,  ut  nec 
ipsa  verba  aut  gestus  sine  consilio  prodeant  *). 

*)  Si  enim  orator  vel  motuum  aestu  vel  mentis  agitatione  aDre- 
ptus,  et  sui  quasi  impos  coeperit  tumultuari ;  et  satietatem 
pariet,  et  decori  rationes  negliget,  et  in  se  ipse  nunc  misera¬ 
tionem  nunc  contemptum  movebit. 

4*25.  Magna  deinde  cura  opus  est,  ut  haec  pars 
orationis  ad  illorum  qui  audiunt  cum  naturam  et 
conditionem*),  tum  maxime  praesentem  affectio¬ 
nem  accommodetur  **). 

*)  Non  omne  genus  hominum  in  eosdem  motus  pronum  aut  len¬ 
tum  est:  quod  fuse  docet  Aristoteles  Rhet.  2,  2-20./  Nobis 
satis  fuerit  monuisse,  vitae  usum  et  sui  ipsius  cognitionem  ad 
hanc  rem  plurimum  conferre. 

**)  Equidem  cum  aggredior  ancipium  causam  et  gravem  ad  ani¬ 
mos  iudicum  pertractandos ;  omni  mente  in  cogitatione  cu¬ 
raque  versor,  ut  odorer,  quam  sagacissime  possim,  quid  sen¬ 
tiant,  quid  existiment,  quid  exspectent,  quid  velint,  quo  de¬ 
duci  oratione  facillime  posse  videantur.  Si  se  dant,  et  sua 
sponte,  quo  impellimus,  inclinant  atque  propendent,  accipio 
quod  datur,  et  ad  id,  unde  aliquis  flatus  ostenditur,  vela  do. 
Sin  est  integer  quietusque  iudex,  plus  est  operis.  Sunt  enim 
omnia  dicendo  excitanda,  nihil  adiuvante  natura.  Sed  tantam 
vim  habet  illa,  quae  recte  a  bono  poeta  dicta  est  flexanima 
atque  omnium  regina  rerum ,  oratio,  ut  non  modo  inclinantem 
excipere,  aut  stantem  inclinare,  sed  etiam  adversantem  et 
repugnantem,  ut  imperator  bonus  ac  fortis,  capere  possit.  De 
or.  2,  44. 

426.  Quod  si,  qui  audit,  non  modo  quietus,  sed 
contra  quam  volumus  affectus  sit,  plerumque  in¬ 
sinuatione  (n370)  opus  erit.  Primum  igitur  orator 
prae  se  ferat  animum  in  audientes  quam  maxime 
benevolum,  et  principio  quidem,  quoad  licet ,  iis 
consentire  videatur.  Paullatim  dei  ride  ad  leniendos 

motas  delabens  ,  nunc  quidem  relictis  contrarii? 
argumentis,  sua  proferet,  ut  odium  misericordia, 
metum  fiducia  vincat ;  nunc  recta  adversarium 
adorietur  ,  praesertim  si  fraus  aliqua  ,  vel  repu¬ 
gnantia  in  dictis  ostendi  potest ;  interdum  etiam 
vanam  perturbationem  risu  explodet,  sed  id  qui¬ 
dem  circumspecte,  ne  irritet  animos. 

Lenitis  iam  motibus  ,  qui  adversi  erant ,  cum 
audientes  errorem  suum  agnoverint ,  animos  iis 
saepe  addere  orator  et  ostendere  debebit ,  quo 
pacto  a  coeptis  desistere  sine  dedecore  et  damno 
possint. 

Exempla:  Cic.  pro  rege  Dei ot.  perorat.  Liv.  1.  2. 
c.  40.  1.  23.  c.  9  (hic  n.  436).  Demosth.  Phil.  I. 
ab  initio.  S.  Chrys.  in  Eutr.  (n.  452). 

§  HI. 

QUOMODO  IPSA  AMPLIFICATIO  INSTITUENDA  SIT 

■ 

Quibus  amplificatio  differat  ab  argumentatione 
n.  427  ;  quae  eius  sint  genera  n.  428;  quomodo 
misceantur  n.  429  ;  quid  de  amplificatione  ver¬ 
borum  n.  430 ;  quotuplex  amplificatio  rerum 

n.  431. 

427.  Amplificatio  differt  ab  argumentatione  , 
materia  ,  fine  et  tractatione.  Materia  :  nam  ar¬ 
gumentatio  adhibetur  ad  res  omnes,  amplificatio 
vero  nonnisi  ad  res  magnas  et  graviores  causas. 
Fine :  proprium  est  enim  argumentationi  rem  du¬ 
biam  probare;  amplificationi  contra,  re  iam  confir- 
mata,  voluntatem  inflectere.  Tractatione :  nam  ar 

gumentatio  magis  presse  et  argute  proponit ,  ac 
sedate  fertur  instar  amnis  leniter  fluentis  ;  am¬ 
plificatio  vero  fuse  et  graviter  explicat,  et  pelagi 
in  morem  intumescit. 

428.  Gfenera  autem  amplificationis  sunt  duo , 
quorum  licet  utrumque  orationem  ampliorem  fa¬ 
ciat,  alterum  tamen  rei  gravitatem  potissimum 
elocutione  declarat ,  unde  amplificatio  verborum 
dicitur,  alterum  rerum  congerie  et  pondere  movet, 
quare  amplificatio  rerum  appellatur. 

1.  Prius  illud  genus,  quod  graece  vocatur, 

plus  habet  diffusionis  et  circuitus,  atque  rem  unam 
eandemque  per  iustam  commorationem  variatis 
verbis,  sententiis,  figuris  tractat. 

Ibis  tandem  aliquando  ,  quo  te  iampridem  tua 
ista  cupiditas  effrenata  ac  furiosa  rapiebat.  Neque 
enim  tibi  haec  res  affert  dolorem ,  sed  quandam  in¬ 
credibilem  voluptatem.  Ad  hanc  te  amentiam  natura 
peperit ,  voluntas  exercuit ,  fortuna  servavit.  Nun¬ 
quam  tu  non  modo  otium ,  sed  ne  bellum  quidem  nisi 
nefarium  concupisti.  Nactus  es  ex  perditis  ,  atque 
ab  omni  non  modo  fortuna ,  verum  etiam  spe  dere¬ 
lictis  ,  conflatam  improborum  manum.  Hic  tu  qua 
laetitia perf rueret  quibus  gaudiis  exultabisf  quanta 
in  voluptate  bacchabere ,  cum  in  tanto  numero  tuo¬ 
rum  neque  audies  virum  bonum  quemquam ,  neque 
videbis  ?  Ad  huius  vitae  studium  meditati  sunt  illi , 
qui  feruntur,  labores  tui;  iacere  humi  non  modo  ad 
obsidendum  stuprum  ,  verum  etiam  ad  facinus  ob¬ 
eundum ,  vigilare  non  solum  insidiantem  somno  ma¬ 
ritorum ,  verum  etiam  bonis  occisorum.  Habes ,  ubi 
ostentes  illam  praeclaram  tuam  patientiam  famis  , 
' frigoris ,  inopiae  rerum  omnium ,  quibus  te  brevi  tem 

pore  confectum  esse  senties .  Tantum  profeci  tum 
cum  te  a  consulatu  repuli ,  ut  exui  potius  tentare  , 
quam  consul  vexare  rempublicam  posses:  atque  ut 
id,  quod  esset  a  te  scelerate  susceptum ,  latrocinium 
potius ,  quam  bellum  nominaretar .  1  Cat.  10. 

Vide  etiam  in  eadem  oratione  c.  7.  Segneri.  P. 
28.  n.  13.  Ah  si ,  si. 

2.  Alterum,  quod  Silvanus  dicitur  ,  paucis  saepe 
verbis  rem  in  summam  extollit  magnitudinem  , 
quae  in  re  inclusa  vel  cum  ea  connexa  sunt,  con¬ 
globans. 

Dura ,  medius  fidius ,  mihi  iam  fortuna  populi 
Romani  et  crudelis  videbatur ,  quae  tot  annos  illum 
in  hanc  rempublicam  insultare  videret  et  pateretur . 
Polluerat  stupro  sanctissimas  religiones  :  senatus 
grainssima  decreta  perfregerat :  pecunia  se  a  iudi- 
dicibus  palam  redemerat :  vexarat  in  tribunatu  se¬ 
natum  :  omnium  ordinum  consensu  pro  salute  reipu- 
blicae  gesta  resciderat :  me  patria  expulerat ,  bona 
diripuerat  ,  domum  incenderat ,  liberos ,  coniugem 
meam  vexaverat :  Cn.  Pompeio  nefarium  bellum 
indixerat:  magistratuum  privatorumque  caedes  ef¬ 
fecerat  :  domum  mei  fratris  incenderat  :  vastarat 
Etruriam:  multos  sedibus  ac  fortunis  eiecerat.  In¬ 
stabat ,  urgebat:  capere  eius  amentiam  civitas ,  Ita¬ 
lia ,  provinciae ,  regna  non  poterant.  Pro  Mil.  32. 

Vide  alium  praeclarissimum  locum  de  suppi,  c. 
45.  et  bic.  n.  4&6. 

Segneri.  P.  28.  n,14.  Deh  potess’io,  n.  14.  P.  3. 
n.  1. 

429.  Haec  autem  genera  saepissime  miscentur, 
cum  res  singulae  ,  quibus  constat  Sstvwo-i?,  verbis 
etiam  amplissimis  fusius  per  mv  explicantur. 

Pompeii  virtutes  imperatorias  ita  extollit  Ci¬ 
cero  :  Testis  est  Italia ,  quam  ille  ipse  victor  ,  L. 
Sulla ,  huius  virtute  et  subsidio  confessus  est  libe¬ 
ratam,  Testis  est  Sicilia ,  quam  multis  undique  cin¬ 
ctam  periculis  non  terrore  belli ,  sed  celeritate  con¬ 
silii  explicavit.  Testis  est  Africa  ,  quae  ,  magnis 
oppressa  hostium  copiis  ,  eorum  ipsorum  sanguine 
redundavit.  Testis  est  Gallia ,  per  quam  legionibus 
nostris  in  Hispaniam  iter  Gallorum  internecione 
patefactum  est.  Testis  est  Hispania  ,  quae  saepis¬ 
sime  plurimos  hostes  ab  hoc  superatos  prostratosque 
conspexit.  Testis  est  iterum  et  saepius  Italia ,  quae , 
cum  servili  bello  tetro  periculosoque  premeretur ,  ab 
hoc  auxilium  absente  expetivit ;  quod  bellum  exspe¬ 
ctatione  Pompeii  attenuatum  atque  imminutum  est , 
adventu  sublatum  ac  sepultum.  Testes  vero  iam 
omnes  orae ,  atque  omnes  exterae  gentes  ac  nationes , 
denique  maria  omnia ,  cum  universa ,  m  singulis 
oris  omnes  sinus  atque  portus.  Pro  lege.  Man.  11. 

Segneri.  P.  24.  n.  5.  Ghe  non  avea.  —  0  che 
spettacoli.  P.  38.  n.  8.  Se  pero. 

430.  In  verborum  amplificationem  paene  omnia 
conveniunt,  quae  in  parte  prima  de  ornatu  prae¬ 
cepta  sunt.  Illud  vero  in  primis  advertant  ado¬ 
lescentes,  amplificare  non  esse  inani  sono  verborum 
instrepere,  aut  immodica  superlatione  rem  ultra 
veritatem  extollere,  sed  quae  insunt  in  re,  excel¬ 
lentiori  quodam  modo  declarare. 

431.  Modos  autem,  quibus  rerum  amplificatio 
instituitur,  plerique  ,  Fabium  (8,  4)  sequentes  , 
tradunt  quatuor :  congeriem,  comparationem,  in¬ 
crementum,  ratiocinationem. 

Per  congeriem  fit  amplificatio  ,  cum  argumenta 

ex  variis  locis  oratoriis  conglobata,  vehementiore 
et  splendidiore  modo,  adbibitis  nempe  gravissimis 
figuris,  exponimus  *). 

*)  Huc  ergo  spectant  conglobatae  definitiones,  consequentia, 
eflectus,  causae,  adiuncta,  enumerationes,  quae  praecipue  fi¬ 
guris  hypotyposis,  prosopopeiae,  interrogationis,  subiectionis, 
exclamationis,  praeteritionis  et  anlilhesis  explicantur. 

Amplificatio  per  comparationem  dicitur,  quoties 
res  per  collationem  cum  aliis  extollitur  "). 

v)  Itaque  huc  non  solum  referuntur  comparationes,  de  quibus 
n,  349  diximus,  sed  omne  etiam  genus  similium,  dissimilium, 
contrariorum  et  exemplorum  (V.  n.  360). 

Per  incrementum  fit  amplificatio,  cum  ad  maiora 
usque  progreditur.  Fit  vel  verbis  vel  sententiis 
(cf.  n.  80),  vel  rebus  et  argumentis  latius  tracta¬ 
tis.  Quo  spectat  notissimum  illud:  Facinus  est  vin¬ 
cire  civem  romanum ,  scelus  verberare ,  prope  par¬ 
ricidium  necare ;  quid  dicam  in  crucem  tollere  f 
De  suppi.  66.  Longius  et  luculentissimum  exem¬ 
plum  habes  in  eodem  libro  de  suppi,  c.  44.  47. 

Ratiocinatio  dicitur,  cum  aliud  augetur,  ut  aliud 
crescat.  Vocatur  autem  ratiocinatio  ,  quia  in  ea 
quoque  aliud  ex  alio  colligitur  ,  quod  proprium 
est  ratiocinationi.  — 

Prosequitur  Cicero  laudes  Pompeii  :  Quis  enim 
toto  mari  locus  per  hos  annos  aut  tam  firmum  ha¬ 
buit  praesidium ,  ut  tutus  esset ,  aut  tam  fuit  ab¬ 
ditus,  ut  lateret ?  Quis  navigavit ,  qui  non  se  aut 
mortis  aut  servitutis  periculo  committeret  ,  cum  aut 
hyeme  aut  referto  praedonum  mari  navigaret  ?  Hoc 
tantum  bellum  ,  tam  turpe  ,  tam  vetus  ,  tam  late 
divisum  atque  dispersum ,  quis  unquam  arbitraretur 

aut  ab  omnibus  imperatoribus  uno  an'io)  aut  omni « 
bus  annis  ab  uno  imperatore  conjici  posse?  Quam 
provinciam  tenuistis  a  praedonibus  liberam  per  hosce 
annos?  quod  vectigal  vobis  tutum  fuit?  quem  so¬ 
cium  defendistis?  cui  praesidio  classibus  vestris  fui¬ 
stis  ?  quam  multas  exsistimatis  insulas  esse  desertas? 
quam  multas  aut  metu  relictas ,  aut  a  praedonibus 
captas  urbes  esse  sociorum?  Sed  quid  ego  longinqua 
commemoro?  Fuit  hoc  quondam ,  fuit  proprium  po¬ 
puli  Romani)  longe  a  domo  bellare ,  et  propugna¬ 
culis  imperii  sociorum  fortunas ,  non  sua  tecta ,  de¬ 
fendere .  Tum  multis  adieetis  sic  denique  concludit: 
Pr oh  dii  immortales!  tantamne  unius  hominis  incre¬ 
dibilis  ac  divina  virtus)  tam  brevi  tempore ,  lucem 
afferre  reipublicae  potuit ,  ut  vos  ,  qui  modo  ante 
ostium  Tiberinum  classem  hostium  videbatis 5  ii  nul¬ 
lam  intra  Oceani  ostium  praedonum  navem  esse  au¬ 
diatis  ? 

Segneri.  Paneg .  dei  Nome  di  Gesit.  n.  5. 
Ceterum  hi  quatuor  modi  in  eodem  saepe  loco 
iunguntur.  Qua  ue  causa  Quintilianus  ipse  sin¬ 
gulorum  exempla  in  hac  una  brevi  amplificatione 
ostendit  • 

Tu  istis  faucibus ,  istis  lateribus ,  ista  gladiatoria 
totius  corporis  firmitate ,  tantum  vini  in  Hippiae 
nuptiis  exhauseras ,  ut  tibi  necesse  esset  in  populi 
Romani  conspectu  vomere  postridie.  0  rem  ,  non 
modo  visu  foedam ,  sed  etiam  auditu!  Si  inter  coe- 
nam)  in  ipsis  tuis  immanibus  illis  poculis ,  hoc  tibi 
accidisset  ,  quis  non  turpe  duceret?  In  coetu  vero 
populi  Romani ,  negotium  publicum  gerens ,  magi¬ 
ster  equitum  ,  cui  ructare  turpe  esset ,  is  vomens  , 
frustis  esculentis „  redolentibus ,  gremium  suum 

et  totum  tribunal  implevit.  Sed  hoc  ipse  fatetw* 
esse  in  suis  sordibus ;  veniamus  ad  splendida .  2 

Phil.  25, 


§  IV. 

DE  USU  AMPLIFICATIONIS 

JJbi  adhibenda  n .  432;  quis  modus  tenendus  tum 
in  peroratione  tum  alibi  n.  433 ;  quid  de  subito 
motu  n .  434;  vitanda  n.  435;  quae  am¬ 
plificatio  omnium  validissima  n.  436. 

432.  Amplificatio,  quamquam  habet  proprium 
locum  saepe  primum,  postremum  quidem  fere  sem- 
per,  tamen  reliquo  in  cursu  orationis  adhibenda 
est,  maximeque  cum  aliquid  aut  confirmatum  est, 
aut  reprehensum.  Part.  8. 

Neque  vero  assiliendum  statim  est  ad  hoc  ge¬ 
nus  orationis  *),  nec  cum  in  eam  rationem  ingres¬ 
sus  sis,  celeriter  discedendum  **). 

*)  Homines  prius  illud,  quod  proprium  sui  iudicii  est,  audire 
desiderant;  itaque  fides  primum  argumentatione  facienda  est, 
inter  quam  oratio  ardescat  paullalim,  et  velut  clauculuin  ad 
motum  conversa  magis  ac  magis  accendatur. 

"*)  Non  enim  sicut  argumentum,  simul  atque  positum  est,  arrL 
pitur,  alterumque  et  tertium  poscitur,  ita  misericordiam,  aut 
invidiam,  aut  iracundiam,  simul  atque  intuleris,  possis  com¬ 
movere.  Argumentum  enim  ratio  ipsa  confirmat,  quae  simul 
atque  emissa  est,  adhaerescit ;  illud  autem  genus  orationis 
non  cognitionem  audientis,  sed  magis  perturbationem  requi¬ 
rit,  quam  cousequi  nisi  multa  et  varia  et  copiosa  oratione 
nemo  potest.  Accedit,  quod  si  consecuti  fuerimus  uti  illa  ad 
propositum  nostrum  debemus.  De  or.  2,  53. 

433.  In  eodem  tamen  motu,  praesertim  vene- 

Kleutgen  -  Ars  dicendi  23 

menti  valde  diu  haerendum  non  est ;  quia  et  fa¬ 
tigabitur  auditor,  et  ipsa  facile  oratio  decrescet. 
Sic  ergo  nobis  moderabimur : 

1.  In  'peroratione  semper  crescat  oratio  *),  sed 
cum  affectum  ad  summum  perduxerimus  ,  relin¬ 
quamus,  apte  concludendo  **) 

*)  Itaque  cum  in  aliis,  tum  maxime  in  postrema  parte  debet  cre¬ 
scere  oratio;  quia  quidquid  non  adiicit  prioribus,  etiam  de¬ 
trahere  videtur,  et  facile  deficit  affectus,  qui  descendit. 

**)  Sunt,  qui  maxime  cum  se  proficere  vident,  finem  dicendi  fa¬ 
cere  nesciant,  et  sermonem  immodice  protrahentes,  praeteri¬ 
tum  quoque  fructum  orationis  perdunt.  Cum  ad  summum  per 
venerimus,  paucis  omnino  concludendum ;  sed  hoc  est,  quod 
orator  praecipue  providere  animo,  ac  minime  fortunae  com¬ 
mittere  debet,  auomodo  concludat.  Ql.  6.  1. 

2.  In  reliquo  vero  cursu  orationis ,  cum  orator 
motum  eo,  quo  voluit,  perduxerit,  nec  nimis  in 
eo  moretur,  nec  inepte  abrumpat,  sed  per  alios 
leniores  motus  ad  probationes  redeat. 

434.  Si  forte  aliquis  inter  dicendum  effulserit 
extemporalis  calor ,  non  superstitiose  cogitatis 
demum  est  inhaerendum.  Neque  enim  tantum  ha¬ 
bent  curae  ,  ut  non  sit  dandus  etiam  fortunae 
locus  (Qt.  10.  6).  Et  certe  kuiusmodi  motus,  quo 
magis  est  verus  et  naturalis  ,  eo  etiam  facilius 
transfunditur  in  audientes  *). 

*)  Ita  tamen  affectum  animi  orator  sequatur,  ut  iisdem  fere,  quas 
tractavit,  rebus  insistat.  Nova  enim  argumenta,  quae  subito 
occurrunt,  et  difficilius  iudicantur,  et  dicentem,  nisi  sit  magnae 
facultatis,  perturbant. 

435.  Hoc  etiam  in  omni  amplificatione  provi¬ 
dendum,  ut  cum  iam  inflammari  coeperit  oratio. 

abstrusa  et  erudita  *),  minuta  quoque  **)et  exqui¬ 
situm  sermonis  cultum  vitemus  ***). 

*)  In  erudita  oratione  intentione  ingenii  animus  refrigescit;  ita¬ 
que  inter  amplificandum  non  est  nisi  brevissime  argumen¬ 
tandum. 

**)  Nec  quidquam  in  amplificatione  nimis  enucleandum  est:  mi¬ 
nuta  est  enim  omnis  diligentia  ;  hic  autem  locus  grandia  re¬ 
quirit.  Par.  17. 

rt*)  Quis  ferat  contra  positis,  et  pariter  cadentibus,  et  consimili¬ 
bus  irascentem,  flentem,  rogantem?cum  in  his  rebus  cura  ver¬ 
borum  deroget  affectibus  fidem:  et  ubicunque  ars  ostentatur, 
veritas  abesse  videatur.  Qt.  9,3. 

436.  Illa  denique  amplificatio  ad  vincendum  vim 
maximam  habet,  quae  plures  motus ,  sed  inter  se 
convenientes  ,  miscet.  Talis  enim  oratio  animum 
undique  aggreditur,  et  quasi  multiplicato  impetu 
oppugnat.  Porro  convenientes  inter  se  motus  non 
illi  solum  putandi  sunt,  qui  inter  se  similitudinem 
babent,  ut  ira  et  indignatio,  sed  quicunque  in  re, 
quam  tractamus  ,  simul  nasci  possunt,  ut  saepe 
metus  simul  et  fiducia,  misericordia  in  reum  ,  ira 
in  accusatorem  ,  et  vicissim  .  En  tibi  praeclarum 
exemplum  : 

Per  ego  te,  fili ,  quaecumque  iura  liberos  iungunt 
'parentibus,  precor  quaesoque,  ne  ante  oculos  patris 
facere  et  pati  omnia  infanda-  velis.  Paucae  horae 
sunt ,  intra  quas  iurantes ,  per  guidguid  deorum  est , 
dextras  dextrae  iungentes  ,  fidem  obstrinximus  ,  ut 
sacr  xtas  fide  manus ,  digressi  ab  colloquio ,  extemplo 
in  eum  armaremus  f  Ab  hospitali  mensa  surgis ,  ad 
quam  tertius  Campanorum  adhibitus  es  ab  Hanni¬ 
bale ,  ut  eam  ipsam  mensam  cruentares  hospitis  san¬ 
guine •-?  Hannibalem  pater  filio  meo  potui  placare  , 
filium  Hannibali  non  possum  f  sed  sit  nihil  sancti  , 

non  fides  ,  non  religio  ,  non  pietas;  audeantur  in * 
fanda ,  ,n  won  perniciem  nobis  cum  scelere  afferunt. 
Unus  aggressurus  es  Hannibalem  ?  Quid  illa  turba 
tot  liberorum  servorumque  f  Quid  in  unum  intenti 
omnium  oculi  ?  Quid  tot  dextrae  f  torpescentne  m 
amentia  illa  f  Vultus  ipsius  Hannibalis ,  quem  ar¬ 
mati  exercitus  sustinere  nequeunt ,  quem  horret  po¬ 
pulus  Romanus ,  tu  sustinebis  ?  et  alia  auxilia  desint 1 
me  ipsum  ferire)  corpus  meum  opponentem  pro  cor¬ 
pore  Hannibalis ,  sustinebis  f  Atqui  per  meum  pe¬ 
ctus  petendus  ille  tibi ,  trans  fingendus  est.  Deterreri 
hic  sine  te  potius  ,  quam  illic  vinci.  Valeant  pre¬ 
ces  apud  te  meae  ,  sicut  pro  te  hodie  valuerunt , 

Liv.  23.  9, 

Alia  exempla  habes  de  suppi,  c.  62  et  63  * — 
pro  Mil.  et  Murena  in  perorat.  —  S.  Chrysost.  in 
Eutrop.  — Demosfh.  Pliil.  I. 

Segneri.  P.  3.  n.  10. 

CAPUT  VI. 

DE  CONFUTATIONE 

437.  Confutatio  est  pars  orationis,  in  qua  con¬ 
trariae  rationes  refelluntur. 

Art .  I . 

QUANDO  ET  UBI  REFUTANDUM  SIT 

Num  semper  adhibenda  refutatio  n .  438;  quae  ante 
probationes  ,  quae  inter  argumentandum  ,  quae 
post  confirmationem  refutanda  n.  439;  quo  or¬ 
dine  adversa  argumenta  tractanda  n.  440. 

438.  Non  semper  adhibenda  est  refutatio.  Saepe 

enim  per  ea  ipsa  ,  quibus  nostrum  propositum 
confirmatur  ,  argumenta  adversa  diluuntur  ;  aut 
haec  ignota  sunt  audientibus  vpI  certe  eos  pa¬ 
rum  commovent.  Quod  quum  acciderit,  eo  magis 
refutatione  supersedendum,  si,  quae  opponuntur, 
infirmari  non  possint  nisi  refutatione  subtili  vel 
auditori  ingrata.  Interdum  contra  refutatio  non 
necessaria  ,  utilis  tamen  fuerit  sive  ad  causam 
explicandam  ,  sive  ad  elevandam  adversariorum 
fidem  et  auctoritatem. 

439.  Fit  autem  refutatio  modo  ante,  modo  in  * 
ter,  modo  post  confirmationem.  Ante  probationes 
facienda  est ,  cum  auditor  contrariis  rationibus 
ita  captus  est,  ut  argumentationi  nostrae  atten¬ 
tas  et  benevolas  aures  non  sit  praebiturus,  aut 
cum  nisi  refutatis,  quae  obiiciuntur,  argumenta 
nostra  vim  non  habebunt.  Utrumque  accidit  Ci¬ 
ceroni  in  causa  Miloniana  ;  nam  et  a  iudicibus 
timor  expellendus,  et  verus  causae  status  demon¬ 
strandus  erat. 

Inter  argumentandum  adversaria,  quae  ex  ipsa 
oratione  et  argumentis  nostris  nascuntur ,  refu¬ 
tabimus  ,  quale  est  in  eadem  oratione  pro  Mil. 
Cur  igitur  victus  est  f  Quia  non  semper  viator  a 
latrone ,  nonnunquam  etiam  latro  a  viatore  occidi¬ 
tur;  quia  quamquam  'paratus  in  imparatos  Clo¬ 
dius,  tamen  mulier  inciderat  in  viros .  C.  21. 

Eiusmodi  refutatione  saepe  fit  elegantissime 
transitio,  ut:  At  valuit  odium,  fecit  iratus,  fecit 
inimicus,  fuit  ultor  iniuriae,  punitor  doloris  sui. 
Quid  f  si  haec ,  non  dico  maiora  fuerunt  in  Clodio , 
quam  in  Milone,  sed  in  illo  maxima,  nulla  in  hoc: 
quid  vultis  amplius ?  C.  1^. 

Quod  si  vero  talis  refutatio  orationis  cursum 
morari  nimium  videatur,  indicata  paucis  difficul¬ 
tate,  responsuros  nos  postea  promittemus. 

Post  confirmationem  ea  refutabimus,  quae  non 
ex  singulis  argumentis  nostris .  sed  aliunde  de¬ 
prompta  adversus  causam  afferuntur,  nec  tamen 
eiusmodi  sunt,  quae  necessario  ante  confirmatio¬ 
nem  dilui  debeant  *).  V.  pro  legeMan.  c.  17-24. 


*)  Hinc  in  universum  praecipit  Fabius:  Si  agimus,  nostra  confir* 
unanda  sunt  primum:  tum  quae  nostris  opponuntur,  refu¬ 
tanda;  si  respondemus.  Drius  incioiendum  est  a  refutatione. 
5,  13. 

440.  Plerumque  id,  quod  maxime  ab  adversa* 
riis  iactatur  aut  gravissimum  auditori  esse  vi¬ 
detur,  primum  elevandum  est ,  ne  lioc  spectans 
auditor,  reliquorum  defensioni  sit  adversior.  At¬ 
tamen  si  huius  defensio  difficilior  est ,  leviora , 
quae  palam  falsa  sunt,  prius  tractantur,  ut  de¬ 
tracta  iam  adversariis  fide,  aggrediamur  ul¬ 
timum  *). 

*)  Opus  erit  tamen  praefatione,  qua  et  ratio  reddatur  dilati  ar¬ 
gumenti  et  promittatur  solutio  ;  ne  id,  quod  non  statim  dilue¬ 
mus.  tiinere  videamur.  Qt.  7,  1. 

Videndum  etiam,  num  idem  ordo  servari  possit 
in  solvendo  ,  quem  adversarius  tenuit  in  ar¬ 
guendo  *)  ;  necnon  ,  num  refutatio  unius  argu¬ 
menti  viam  sternat  ad  reliqua  refellenda. 

*)  Confutatio,  quae  adversarii  ordinem  sequitur,  et  planior  esse 
solet,  et  minime  in  suspicionem  artificii  venit. 

Art.  II. 

DE  VARIIS  REFUTANDI  MODIS 

Quomodo  refutemus  negando  n.  441 ;  quomodo  di - 
stinguendo  n.  442;  quomodo  retorquendo  n.  443P 
sintne  alii  modi  refellendi  n „  444;  quae  fraudes 
adhiberi  soleant  n.  44h  ;  quae  in  confutatione 
vitanda  n.  446. 

441.  Tribus  maxime  modis  refutare  poterimus; 
negando,  distinguendo,  retorquendo. 

Negamus  vel  rem  ipsam  quae  obiicitur  ,  vel 
probationem,  vel  denique  consequentiam. 

1.  Si  res  ipsa  negatur  ,  atterenda  sunt  argu¬ 
menta  baud  secus  ac  si  confirmamus  :  quibus  au¬ 
tem  ex  locis  aliqua  res  confirmari  potest,  iisdem 
potest  e  locis  infirmari  (De  inv  1.  42).  Verres 
signa,  quae  a  sacrario  Beii  Mamertini  abstulerat, 
a  se  empta '  esse  dixit.  Negat  Cicero  :  Quid  igitur 
nobis  faciendum  est?  num  argumentis  utendum  m 
rc  eiusmodi?  quaerendum  est ,  credo ,  Heius  iste  num 
aes  alienum  habuerit  ,  num  auctionem  fecerit :  si 
fecerit ,  num  tanta  difficultas  eum  rei  nummariae 
tenuerit ,  tanta  egestas  ,  tanta  vis  oppresserit ,  ut 
sacrar-ium  suum  spoliaret ,  ut  deos  patrios  venderet. 
Nominem  video  auctionem  fecisse  nullam  ;  vendi¬ 
disse  praeter  fructus  suos)  nihil  unquam;  non  modo 
in  aere  alieno  nullo  ,  sed  m  suis  nummis  multis 
esse,  ac  semper  fuisse  :  si  haec  contra ,  ac  dico ,  es¬ 
sent  omnia  tamen  illum  haec v  quae  tot  annos  in 
familia  sacrarioque  maiorun  fuissent ,  venditurum 
non  fuisse.  De  sign.  6. 

2.  Probationem  negamus  ,  si  ostendimus  vel 
sine  ulla  probatione  positum  esse  argumentum  , 
vel  dubia  sumpta  pro  certis,  vel  denique  vitium 
esse  in  argumentatione. 

Exhaeredare  pater  filium  cogitabat.  Mitto  quae¬ 
rere ,  qua  de  causa  ;  quaero ,  qui  scias...  Illum  qui¬ 
dem  voluisse  exhaeredare ,  certe  tu  planum  facere 
debes.  Quid  ergo  affers ,  quare  id  factum  putemus? 
Vere  nihil  potes  dicere.  Finge  aliquid  saltem  com¬ 
mode,  ut  ne  plane  videaris  id  facere ,  quod  aperte 
facis,  huius  miseri  fortunis,  et  horum  virorum  ta¬ 
lium  dignitati  illudere.  Exhaeredare  filium  voluit . 
Quam  ob  causam  ?  nescio.  Exhaeredavitnc  ?  non. 
Quis  prohibuit  ?  cogitabat.  Cogitabat ?  Cui  dixit? 
nemini.  Quid  est  aliud,  iudicio  ac  legibus,  ac  maie - 
state  vestra  abuti  ad  quaestum  atque  ad  libidinem  < 
nisi  hoc  modo  accusare  atque  id  obiicere,  quod  pla¬ 
num  facere  non  modo  non  possis,  verum  ne  coneris 
quidem  ?  Pro  R.  Amer.  19. 

3.  Consequentiam  negamus,  cum  ex  iis,  quae 
adversarius  affert  ,  non  effici  ,  quod  ipse  velit  , 
ostendimus. 

Sed  quid  ego  tam  vehementer  invehor  ?  Verbo 
iam  uno  repellar.  Emi ,  inquit.  0  dii  immortales! 
praeclaram  defensionem  !  mercatorem  cum  imperio 
ac  securibus  in  provinciam  misimus,  qui  omnia  si¬ 
gna,  tabulas  pictas,  omne  argentum,  aurum,  ebur, 
gemmas  coemeret,  nihil  cuiquam  relinqueret .  Haec 
enim  mihi  ad  omnia  defensio  patefieri  videtur  : 
emisse.  Primum,  si  id,  quod  vis,  tibi  ego  concedam , 
ut  emeris,  quoniam  in  toto  hoc  genere  hac  una  de¬ 
fensione  usurus  es  ;  quaero  ,  cuiusmodi  tu  iudicia 
Romae  putaris  esse,  si  tibi  hoc  quemquam  conces • 

surum  putasti  ,  te  in  praetura  atque  imperio ,  tot 
res  tam  pretiosas,  omnes  denique  res,  quae  alicuius 
■pretii fuerint ,  tota  ex  provincia  coemisse*?  De  sign.  4. 
Segneri.  P.  22.  n.  6 ;  P.  81.  n.  10;  P.  88.  n.  6. 

442.  Distinguendo  refellimus,  si  quid  veri,  quod 
inest  in  argumento ,  concedimus ,  aliud  tamquam 
falsum  reiicimus ;  quod  facit  Cicero,  licet  tantum 
praetereundo : 

At  enim  ne  quid  novi  fiat  contra  exempla  atqut, 
instituta  maiorum .  Non  dicam  hoc  loco ,  maiores 
nostros  semper  in  pace  consuetudini,  in  bello  utili¬ 
tati  paruisse  ,  semper  ad  novos  casus  temporum 
novorum  consiliorum  rationes  accommodasse  ,  etc . 
Pro  lege  Man.  20. 

443.  Detorquemus  adversarii  argumentum,  cum 
contra  ipsum  vertimus. 

Hoc  teneo ,  hic  haereo ,  indices ,  hoc  sum  contentus 
uno:  omitto  ac  negligo  cetera :  sua  confessione  in¬ 
duatur  ac  iuguletur  necesse  est.  Qui  esset ,  ignora¬ 
bas?  Speculatorem  esse  suspicabare?  non  quaero t 
qua  suspicione ;  tua  te  accuso  oratione :  civem  ro - 
manum  se  esse  dicebat .  De  suppi.  64. 

444.  Sunt  etiam  alii  refellendi  modi.  JNam 
saepe,  missis  iis,  quae  contra  nos  dicuntur,  adver¬ 
sarium  vel  malae  fidei,  inscitiae,  repugnantiae  in 
dictis  arguimus  *) ;  vel  vicissim  graviora  obiiciendo 
lacessimus  **) ;  vel  denique  irridendo  aut  incre¬ 
pando  repellimus  ***) 

*)  Huius  genens  exemplum  habes  n.  408.  (2). 

'*)  S.  Chrysostomus  quaerentibus,  cur  non  sint  amplius,  qui  mois 
tuos  suscitent  et  aegrotos  sanent:  Cur  non  sunt  hodie,  inquit 
qui  vitam  praesentem  despiciant?  Mercede  Deo  servimus 
Hom.  8.  ad  Coloss.  Vide  etiam  pro  Mil.  cap.  8. 

***)  Cicero  pro  Murena  Catonis  et  Sulpicii  auctoritati  nihil  fere 

aliud,  quam  sales  ei  facetias  opposuit,  ita  ut  iudicium  totum 
risu  dissolveretur,  Catoque  ipse  subridens  :  «  Dii  boni,  excla¬ 
maret,  quam  ridiculum  Consulem  habemus!»  Alia  exempla  vide 
de  or.  2,  54-72.  Sed  tamen  hoc  totum  genus  anceps  est  et 
periculosum ;  quo  saepe  etiam  abutuntur  ii,  qui  alia  non  habent, 
quae  respondeant. 

445.  Saepe  fraudulenti  oratores  ,  ut  difficilem 
locum  fugiant,  securitatem  simulantes,  quae  con¬ 
tra  se  dicuntur,  leviter  attingunt,  sua  vero  ma¬ 
gnifice  exornant  *)  ;  aut  pollicentur  alio  in  loco, 
ubi  id  commodius  fieri  possit,  se  responsuros,  ut 
interea  sensim  sine  sensu  elabantur  **) ;  vel  de¬ 
nique  divellunt  argumenta  ,  ut  quae  coniuncte 
non  possint,  separatim  infirment  ***). 

*)  Antonius  apud  Ciceronem :  Conhteor  me,  inquit,  si  quae  pre¬ 
mat  res  vehementius,  ita  cedere  solere,  ut  non  modo  non 
abiecto,  sed  ne  reiecto  quidem  scuto  fugere  videar;  sed  adhi¬ 
bere  quandam  in  dicendo  speciem,  atque  pompam,  et  pu¬ 
gnae  similem  fugam;  consistere  vero  in  meo  praesidio  sic,  ut 
non  fugiendi  hostis,  sed  capiendi  loci  causa  cessisse  videar. 
Or.  2.  72. 

”)  Haec  est  fraus  pessima,  sed  facilis  ad  detegendum. 

***)  Recte  quidem  ad  singula,  quae  obiiciuntur,  seorsum  respon¬ 
demus;  sed  sunt  argumenta,  quae  ex  ipsa  coniunclione  tan¬ 
tum  vim  habeant  (n.  398). 

446.  Haec  autem  in  refutando  providenda  sunt 
maxime:  1.  Ne  aut  dissimulemus  vim  argumenti 
iis,  qui  audiunt  optime  cogniti ,  aut  contra  ita 
augeamus,  ut  responsio  debilior  videatur  *).  2.  Ne 
nos  abiiciamus  in  genus  dicendi  humile  et  cavil¬ 
latorium.  8.  Ne  adversariorum  fraude  a  re  con¬ 
troversa  nos  abduci  sinamus  **). 

*)  Saepe  amplificari  convenit  obiecta,  ut  luculentior  sit  victoria ; 
sed  hoc  non  est  faciendum,  cum  contraria  argumenta  spe¬ 
ciem  habent  blandientem  aut  quasi  caecantem,  refutatio  vero 

captu  est  difficilis,  et  sua  natura  ieiunior.  Maxime  autem  in 
genere  sacro  id  semper  orator  efficere  et  debet  et  potest,  ut 
nulla  dubitatio,  nullaque  maneat  suspicio  falsitatis. 

■**)  Studiose  orator  secum  ipse  disquirat, quantum  ad  eam  rem, 
quae  maxime  quaeritur,  infirmandam,  quae  opponuntur,  va¬ 
leant.  Consueverunt  enim  dolosi  ea  agitare  maxime,  quae  ad 
rem  non  pertinent. 

CAPUT  VII. 

DE  PERORATIONE 

(Qt.  6,  I) 

Quid  sit ,  et  quae  eius  partes;  enumeratio  quando 
et  quomodo  facienda  n.  447 ; num  in  fine  tantum , 
an  aliis  quoque  locis  instituenda  n .  448;  quid 
de  amplificatione  ;  num  haec  semper  vehemens ; 
quae  in  eo  potissimum  dicenda  n.  449 . 

447.  Peroratio  est  extrema  orationis  pars,  in 
qua  id,  quod  tota  oratione  expetebat  orator,  ma¬ 
iori  vehementia  evincere  et  obtinere  contendit. 
Haec  igitur  omni  studio  excolenda  est,  quod,  quae 
m  ea  dicuntur,  mentibus  auditorum  adhaerescunt, 
et  res  plerumque  exitu  et  fine  aestimantur.  Qt. 

Partes  perorationis  sunt  enumeratio,  et  ampli¬ 
ficatio. 

Enumeratio  rerum,  quae  tractatae  sunt,  pressa 
repetitione  totam  simul  causam  ponit  ante  oculos. 
Huius  ipsa  tempora  duo  sunt  ,  si  aut  memoriae 
diffidas  eorum,  apud  quos  agas;  aut  frequentatis 
firmamentis  orationis  ,  et  breviter  expositis  ,  vim 
est  habitura  causa  maiorem.  Quam  ob  rem  non  sem¬ 
per  est  adhibenda;  nonnumquam  quidem  lauda- 

tori,  suasori  non  saepe,  accusatori  saepius,  quam 
xeo.  Part.  17, 

Neque  vero  omnia  minima  repetat,  sed  pondera 
rerum  ipsa  comprehendat,  eaque  brevissime  red¬ 
dat,  ut,  quod  graeco  vocabulo  («vaxgya>«tw<7tf)  patet, 
decurrat  per  capita  ;  nam  si  morabitur  non  iam 
enumeratio,  sed  altera  quasi  fiet  oratio.  Cic.  ibid. 
et  Qt. 

Nihilominus  quae  enumeranda  videntur,  cum 
pondere  aliquo  dicenda  sunt,  et  aptis  excitanda 
sententiis,  et  figuris  utique  varianda ;  alioqui  nihil 
est  odiosius  recta  illa  repetitione  *). 

*)  Optime  in  Verrem  Cicero:  Ipse  Pater  (5,  52),  aut  cum  idem  in 
eundem',  per  invocationem  deorum  spoliata  a  praetore  templa 
dinumerat  (5,  72).  Licet  et  dubitare,  num  quid  nos  fugerit ;  et 
quid  responsuri  sint  adversarii  his  et  his ;  aut  quam  spem  ac¬ 
cusator  habeat,  omnibus  ita  defensis.  Illa  vero  iucundissima, 
si  contingat  aliquod  ex  adversario  ducere  argumentum,  ut  si 
dicas:  Reliquit  hanc  partem  causae ,  aut  invidia  premere  ma- 
luit,  aut  ad  preces  confugit;  et  merito,  cum  sciret  haec  et  haec.  . 
Sed  non  sunt  singulae  species  persequendae,  ne  sola  videan¬ 
tur,  quae  forte  nunc  dixero;  cum  occasiones,  et  ex  causis,  et 
ex  dictis  adversariorum,  et  ex  quibusdam  fortuitis  quoque 
oriantur.  Qt. 

448.  Etiam  in  aliis  partibus  actionis,  si  mul¬ 
tiplex  causa  sit,  et  pluribus  argumentis  defensa 
viriliter,  fieri  solet  (Qt.).  Ita  Cicero 

ante  narrationem  enumerat,  quae  ad  confutandos 
adversarios  tractavit: 

Quamohrem:  iudices ,  ut  aliquando  ad  causam  cri¬ 
menque  veniamus ,  si  neque  omnis  confessio  facti  est 
inusitata ;  neque  de  causa  quidquam  nostra  aliter , 
ac  nos  vellemus ,  a  senatu  indicatum  est ;  et  lator 
ipse  legis)  cum  esset  controversia  nulla  facti ,  iuris 
tamen  disceptationem  esse  voluit;  et  delecti  iudices , 

iaque  praepositus  quaestioni ,  qui  haec  iuste  sapien¬ 
ter  que  disceptet :  reliquum  est ,  iudices,  ut  nihil  tam 
aliud  quaerere  debeatis ,  nisi ,  uter  utri  insidias  fe¬ 
cerit.  Pro  Mil.  9. 

Et  rursum  in  media  confirmatione  c.  19.  Video 
adhuc  constare  omnia.  In  peroratione  autem  enu¬ 
merationem  non  facit. 

449.  Amplificatio,  etsi  aliis  quoque  in  partibus 
adhibetur,  in  peroratione  tamen  velut  sedem  pro¬ 
priam  obtinet.  Quare:  Hic,  si  usquam,  ait  Fa¬ 
bius  (6,  1),  totos  eloquentiae  aperire  fontes  licet. 
Nam  si  bene  diximus  reliqua ,  possidemus  iam 
iudicum  animos :  et ,  confragosis  atque  asperis 
evecti,  tuto  pandere  possumus  vela. 

Etiamsi  vero  animorum  motu  aliquo  terminanda 
fere  sit  omnis  oratio;  diligenter  tamen,  qualis  mo¬ 
tus  causae  conveniat,  circumspiciendum  est.  Sunt 
enim  et  illi  leniores  epilogi,  in  quibus  non  affectus, 
sed  mores  tractantur :  ut  cum  adversario  satisfa¬ 
cimus,  aut  amice  aliquid  commonemus  ,  aut  ad 
concordiam  aliasve  virtutes  hortamur,  quod  prae¬ 
cipue  in  deliberatione  et  eloquentia  sacra  non  raro 
contingit. 

De  instituenda  autem  amplificatione  ,  ad  ea , 
quae  ante  dicta  sunt,  brevissimum  hoc  praeceptum 
adiicitur,  ut  scilicet  totas  causae  suae  vires  orator 
ante  oculos  ponat ;  et  cum  viderit,  quae  sint  ia 
rebus  gravissima,  ea  dicat,  quibus,  si  auditor  es¬ 
set,  ipse  maxime  commoveretur.  Qt. 

De  cetero  amplificatio  cum  enumeratione  per¬ 
saepe  optime  coniungitur,  ut  exempla,  quae  paulo 
ante  ex  actione  de  suppliciis  attuli,  demonstrant. 

CAPUT  VIIL 

DE  SYNOPSI  ORATIONIS 

Quid  sit  ;  quae  eius  genera  n.  450  ;  qua  ratione 

somponenda  n.  451;  semperne  adhibenda  n.  452 

450.  Synopsis  dicitur  brevis  totius  orationis 
adumbratio.  Itaque  praecipua  momenta  per  partes 
orationis  distributa  exhibet ,  nihilque  est  aliud , 
quam  ipsa  dispositio  orationis  presse  enuntiata. 

Tria  genera  distinguuntur,  prout  res  dicendae 
plus  minusve  explicate  notantur. 

I.  In  prima  summa  tantum  capita  ponuntur 
hunc  in  modum  : 

ORATIO  PRO  LEGE  MANILIA 

Exordium:  Ab  adiunctis  rostrorum,  ex  quibus 
Cicero  nunc  primum  dicit. 

Narratio:  Exponitur  status  belli  Mitbridatici. 

Propositio:  Bellum  Mithridaticum  acriter  geren* 
dum  et  Cn.  Pompeio  committendum  est. 

Confirmatio.  Pars  prima  :  quia  hoc  bellum  1) 
genere  ipso  necessarium,  2)  magnitudine  periculo¬ 
sum  est.  Altera  pars :  quia  in  Cn.  Pompeio  omnia 
reperiuntur ,  quae  in  summo  imperatore  inesse 
debent. 

Confutatio  1.  Hortensii  argumentum  :  uni  omnia 
non  esse  tribuenda,  nuper  iam  eventus  refutavit. 
2.  Catuli  ratio,  nihil  esse  agendum  contra  mores 
et  instituta  maiorum,  non  in  omni  rerum  condi¬ 
tione  tenenda  est0 

Peroratio :  Laus  et  exhortatio  Manilii,  Ciceronis 
studium  in  hac  lege  tuenda. 

II.  Secunda  res  et  argumenta,  quibus  ea,  quae 
in  prima  notata  sunt ,  sive  probantur  ,  sive  expo¬ 
nuntur,  adiungit ,  ut  : 

Confirmatio.  Pars  prima:  Bellum  I)  genere  ipso 
necessarium  :  nam  in  eo  agitur  1)  gloria  populi 
romani,  2)  salus  sociorum,  3)  aguntur  vectigalia 
maxima,  et  4)  bona  multorum  civium. 

Pars  altera  :  In  Cn.  Pompeio  omnia  inveniuntur, 
quae  in  summo  imperatore  inesse  oportet :  1)  scien¬ 
tia  rei  militaris,  2)  virtus,  3)  auctoritas,  4)  fe¬ 
licitas 

III.  Tertia  denique  paene  res  singulas  attingit, 
notato  etiam  interdum  argumentationis  et  ampli¬ 
ficationis  genere  necnon  eloquendi  figuris,  ut : 

Bellum  est  1.  genere  ipso  necessarium,  quia  in 
eo  1)  agitur  gloria  populi  romani.  — Nam  Mithri¬ 
dates  nece  civium  romanorum  summam  iniuriam 
intulit  nomini  romano  ;  ampl.  ex  adiunctis  —  nec 
tamen  poenam  dignam  suscepit,  imo  imminet  pro¬ 
vinciis  populi  romani,  et  cum  ipsis  hostibus  socie¬ 
tatem  inivit ;  —  ergo  agitur  gloria  populi  romani. 
—  Atqui  maiores  ob  multo  leviores  iniurias  bella 
magna  gesserunt ;  ergo  - —  Amplif .  per  opposita  — 

Et  ex  parte  secunda:  In  Cneo  Pompeio  est  I. 
scientia  rei  militaris  summa ;  nam  1)  a  prima  iu- 
ventute  (comparatio  cum  aliis  ducibus  —  antithe- 
ses),  —  et  2)  in  omni  genere  bellorum  cum  summa 
laude  versatus  est.  —  II.  Virtus  1)  illa,  quae  vulgo 
imperatoria  existimatur  ,  ostenditur  a)  enumera¬ 
tione  victoriarum,  b)  amplificatione  victoriae  de 
praedonibus  relatae,  ab  anteced.,  consea.  etadiun- 

etis;— -2)  eae  virtutes,  quae  praeterea  ut  illius 
comites  et  administrae  requiruntur,  innocentia,  etc. 

Schol.  Hunc  in  modum  praestantium  virorum  opera  paucis 
contrahere  perutile  est  sive  ad  explorandam  illorum  artem 
sive  ad  nos  in  proprio  labore  dirigendos.  Ab  hac  enim  syno¬ 
psi  orationis  factae  synopsis  orationis  faciendae  internoscenda 
est.  Etsi  enim  haec  per  se  ipsa,  postquam  scilicet  composita 
est,  nihil  ab  illa  differt,  differt  tamen  plurimum  operatio  men¬ 
tis  in  ea  componenda.  Nam  in  priore  nullus  est  inveniendi  et 
disponendi  labor,  sed  tantum  constringendi  et  argumenta  di¬ 
stinguendi:  contra  in  posteriore  constringendi  quidem  studium 
est  nullum,  inveniendi  vero  et  ordinandi  maximum. 

451.  Cum  igitur  orationis  tibi  forma  concipienda 
est,  ante  omnia  considera,  quae  oratori  primum 
constituenda  esse  dixi  (n.  317).  Mox  interroga  te 
ipse,  cur  verum  sit,  quod  propositio  enuntiat,  e.  c. 
ad  consequendam  facultatem  dicendi  exquisita  dili¬ 
gentia  ojpus  esse.  Atque  hic  erit  locorum  oratoriorum 
usus,  inprimis  eorum,  qui  in  rei  ipsius  natura  et 
coniunctis  constituti  sunt.  Sic  e  definitione  elo¬ 
quentiae  erues,  quam  arduus  sit  finis  propositus ; 
ex  genere  autem  et  specie  argumentaberis:  si  omnis 
ars  diligentiam  multam,  plurimam  certe  illa  re¬ 
quirit,  quae  regina  artium  dicitur ;  percurres  de¬ 
inde  eloquentiae  partes,  inventionem  dico,  dispo¬ 
sitionem  ,  elocutionem ,  memoriam ,  actionem ,  et 
facile  patebit,  nisi  se  diligentissime  exercuerit,  in 
his  versatum  esse  posse  neminem.  Notatis  iam 
praecipuis  rationum  momentis,  quae  rudem  quam¬ 
dam  orationis  imaginem  praebent  ,  singula  se¬ 
cundo  labore  expende  et  scrutare,  ut  videas,  et 
quid  quodvis  in  se  contineat  et  qua  id  ratione 
promi  atque  illustrari  possit :  ubi  reliquorum  loco¬ 
rum,  similitudinum  ,  contrariorum  .  exemplorum 


DE  DISPOSITIONE  369 

usus  erit.  —  Quo  meditandi  labore  peracto  de  nu¬ 
mero  et  ordine  argumentorum  ex  regulis  (n.  364, 
393,  seqq.)  traditis  statue;  vide  etiam,  in  quibus 
morandum,  quae  brevius  absolvenda,  et  qua  ra¬ 
tione  inter  se  apte  necti  queant  (n.  122,  seqq.). 
Quae  omnia  si  scribantur,  plenior  habebitur  to¬ 
tius  futurae  orationis  descriptio  *). 

*)  Hanc  conficiendae  synopsis  exercitationem  discentiDus  non  u- 
tilem  modo,  sed  etiam  necessariam  esse  ,  ambigi  non  potest; 
sed  quaeri  solet,  an  oratori  ipsi  semper  praevius  hic  labor  as¬ 
sumendus  sit,  cui  equidem  quaestioni  paucis  respondeo: 

452.  Ne  caeco  in  dicendo  impetu  feramur,  summa 
totius  orationis  cogitatione  acerrima  semper  com¬ 
plectenda  est  ;  eaque  tum  etiam  ut  litteris  mande¬ 
tur,  rectissime  suadent,  cum  forte  ipsa  oratio  non 
scribitur. 

Schol.  1.  Neque  vero  ad  huiuscemodi  rationem  revocari  oratio¬ 
nes  omnes  eodem  modo  possunt.  Plerumque  scilicet  omnia, 
quae  dicuntur  ,  hoc  inter  se  cohaerent,  quod  singula  tractan¬ 
tur  ut  argumenta,  quibus  proposita  quaepiam  sententia  demon¬ 
stretur.  Sed  contingit,  maxime  cum  dura  est  ipsa  propositio  , 
ut  orator  non  sumat  sibi  unam  sententiam  toto  orationis  cursu 
probandam,  sed  potius  vario  rerum  genere  audientium  mentes 
pertractet,  donec  tandem  id,  quod  sibi  proposuit,  aggredi  di¬ 
recto  audeat.  Talis  est  oratio  S.  Chrys.  in  Eutrop.  Propositum 
erat  efficere,  ne  populus  ulcisceretur  Eutropium,  et  adeo  ve¬ 
niam  ei  ab  imperatore  flagitaret;  neque  vero,  nisi  quae  ultimo 
loco  dicta  sunt ,  tanquam  argumenta  ,  quibus  talis  propositio 
probetur,  considerari  possunt ;  sed  quae  vir  eloquentissimus 
de  vanitate  rerum  humanarum,  de  commutatione  fortunae  etc. 
praemisit ;  haec  nimirum  mirifice  animos  ira  concitatos  emol- 
liere  ,  ei  ad  propositionem  aequis  auribus  excipiendam  para¬ 
verunt.  Adeo  verum  est ,  a  fine  maxime  pendere  ,  ut  una  sit 
et  simplex  oratio.  Hic  tamen  modus  dicendi  longe  difficilli¬ 
mus  est. 

Schol.  2.  Qui  magna  dicendi  facultate,  et  animorum  summa  co¬ 
gnitione  praediti  sunt ,  nonnunquam  inter  orandum  disposi¬ 
tionem  feliciter  mutaverint ;  sed  minus  Deritis  id  erit  pericu- 

losissimum.  —  Disposilio  scilicet  tota  semper  accommodanda 
est  auditorum  prudentiae  et  affectui.  Iam  vero,  quam  quodvis 
argumentum  vim  sit  habiturum,  non  semper  accuratissime 
praevidetur.  Itaque  summus  ille  orator  cum  alios ,  quam 
exspectaverat,  motus  in  iis,  qui  audiunt,  animadvertit;  res 
alias  brevius,  latius  alias  dicet,  alias  omittet,  aliarum  ordinem 
convertet ;  haud  secus  atque  imperator  aciem  aliter  et  aliter 
inter  praeliandum  disponit.  —  Sed  qui  minus  fuerint  huius 
artis  periti,  et  in  iudicandis  auditoribus  saepissime  falluntur^ 
et  mutanda  dispositione  perturbari  solent. 


Liber  tertius 

DE  ELOCUTIONE,  MEMORIA  ET  PRONUNTIATIONE 

CAPUT  I. 

DE  ELOCUTIONE 

453.  Elocutio  est  idoneorum  verborum  et  sen¬ 
tentiarum  ad  res  inventas  accommodatio  (De  inv. 
1.7).  Hanc  maxime  requiri,  bac  una  oratorem  ex¬ 
cellere,  nomen  ipsum  indicat ;  siquidem  et  graeee 
ab  eloquendo  prirup  et  latine  eloquens  dictus  est» 
Ceterarum  enim  rernm,  quae  sunt  in  oratore,  par* 
tem  aliquam  sibi  quisque  vindicat ;  dicendi  autemr 
id  est,  eloquendi  maxima  vis  soli  buic  conceditur *). 
Or.  19. 

*)  Quod  tamen  non  ideo  a  nobis  commemoratur,  ut  eloquentiae 
studiosi,  omissa  rerum,  qui  nervi  sunt  in  causis,  diligentia, 
quodam  inani  circa  voces  studio  senescant ;  sed  ut  rebus  sol¬ 
licite  inventis,  prudenterque  dispositis  aliam  eamque  non  mi¬ 
nus  necessariam  quam  difficilem  superesse  partem  sciant. 
Mentis  enim  concepta  nisi  apto  sermone  prompta  et  ad  au¬ 
dientes  prolata  fuerint,  supervacua  procul  dubio,  et  gladio  in¬ 
tra  vaginam  haerenti  similia  sunt(Qt.  8.  Prooem.).  —  Quapro¬ 
pter  huius  partis  praecepta  a  magistris  eloquentiae  praecipua 

cura  exponi  consuevere,  nec  tere  in  alia  magis  ipse  M.  Tullius 
elaboravit.  Nobis  tamen,  qui  sii  «i  doctrinam  in  parte  prima 
tradidimus,  hoc  loco  id  solum  restat ,  ut  de  virtutibus  di¬ 
cendi,  quas  inibi  exsecuti  sumus,  nonnulla  in  oratoris  usum 
notemus ,  atque  de  numeris,  qui  oratorii  dicuntur,  paullo 
accuratius  agamus. 


Art.  I. 

DE  VIRTUTIBUS  DICENDI  GENERATIM 

Quid  de  'perspicuitate  n.  454;  quid  de  ornatu  ab 
oratore  usurpando  n.  455;  quid  de  brevitate ; 
quando  et  quomodo  idem  pluries  dici  expediat 
n,  456;  quae  oratio  popularis  n.  457 ;  quae  ru¬ 
dibus  obscura  esse  soleant ;  quae  verba  vitanda 
n .  458;  quid  postremo  in  omni  elocutione  ser¬ 
vandum  n.  459. 

454.  Omnia,  quae  de  perspicuitate  rerum  et  ver¬ 
borum  tradita  sunt,  orator  praecipuo  quodam  stu¬ 
dio  servare  debebit,  quippe  cui  non  ut  intelligere 
possit,  qui  audit,  sed  ne  omnino  non  possit  intel¬ 
ligere  curandum  sit  *). 

*)  Etenim  non  semper  tam  est  acris  audientis  intentio,  ut  obscu* 
rilatem  apud  se  ipse  discutiat,  et  tenebris  orationis  inferat 
quoddam  intelligentiae  suae  lumen;  sed  multis  frequenter  co¬ 
gitationibus  avocatur ;  nisi  tam  clara  fuerint,  quae  dicemus, 
ut  in  animum  eius  oratio,  ut  sol  in  oculos,  etiamsi  in  eam 
non  intendatur,  incurrat.  Qt.  8,  3. 

455.  Ornatus  non  in  amplificatione  tantum,  sed 
m  ipsis  quoque  probationibus,  prout  res  permiserit, 
frequenter  usurpandus.  Sed  bic  ornatus  virilis  et 
fortis  et  sanctus  sit,  nec  effeminatam  laevitatem, 
et  fuco  ementitum  colorem  amet;  sanguine  et  vi¬ 
ribus  niteat.  Qt.  8.  3. 

Belle  hoc  loco  Fabius  in  eam  sententiam  disputat,  veram  spe¬ 
ciem  nunquam  ab  utilitate  dividi  (Cf.  n.  4.).  Qui  alibi:  Ne  iis 
quidem,  ait,  consentio,  qui  semper  argumenta  sermone  puro, 
dilucido  et  distincto,  caeterum  minime  lato  ornatoque  putant 
esse  dicenda.  Namque  ea  distincta  quidem  ac  perspicua  de¬ 
bere  esse  confiteor;  in  rebus  vero  minoribus  etiam  sermone 
et  verbis  quam  maxime  propriis  et  ex  usu.  At,  si  maior  erit 
materia,  nullum  ornatum  iis,  qui  modo  non  obscuret,  sub¬ 
trahendum  puto.  Nam  et  saepe  plurimum  lucis  affert  ipsa  trans¬ 
latio;  quoque  quid  est  natura  magis  asperum,  hoc  pluribus 
condiendum  voluptatibus.  Nisi  forte  existimamus  Ciceronem 
male  in  hac  ipsa  argumentatione  dixisse,  silere  leges  inter 
arma  et  gladium  nobis  interdum  ab  ipsis  porrigi  legibus  :  his 
tamen  habendus  modus,  ut  sint  ornamento,  non  impedi¬ 
mento.  5.  14. 

456.  Brevitas  licet  multis  in  partibus  diligenter 
quaerenda  sit ,  generatim  tamen  copiosa  ,  quam 
praecisa  dictio  oratori  est  utilior.  Quare  Fabius : 
Neque  Sallustiana,  inquit,  brevitas,  qua  nihil  apud 
aures  vacuas  et  eruditas  potest  esse  perfectius,  apud 
occupatum  variis  cogitationibus  iudicem,  et  saepius 
ineruditum,  captanda  nobis  est  (10,  1).  Quapro¬ 
pter  orator  saepe  sententiam  non  modo  uberius  , 
quam  in  scriptione  necesse  fuerit,  explicabit,  sed 
non  raro  etiam  idem  pluries  dicere  debebit.  Qua 
tamen  in  re  haec  duo  servabit:  1.  ut  loco  id  faciat, 
in  re  scilicet  ad  intelligendum  difficili,  vel  ad  com¬ 
movendum  gravi  ;  2.  ut  cum  pluries  dicit  idem  , 
ne  dicat  eodem  modo.  Imitandi  sunt  summi  ora¬ 
tores  ,  qui  rem  eandem  nunc  propriis  nunc  trans¬ 
latis  verbis  enuntiant ;  nunc  exemplo  vel  simili  tra¬ 
ctant  ;  nunc  effantur  in  universum,  nunc  in  certa 
rerum  genera  accommodant.  —  Vide  apud  Cicero¬ 
nem  Cat.  II.  c.  1. 

BoOXofxai  rotvuv  \ip ug  [xezu  nupprivius  k^sxuaui  tu  TrapovTA 
irpuyuuru  ryj  iro^ei,  v.ui  ay.fyuvdai,  zi  noiovp.ev  auroi  vvv,  xai 

Mrwf  ypuped  aoTof?’  ripzlg  ovxe  ypnipaxu  ehfipeiv  |5o vlopeOoc, 
ovxe  auTot  GTpa.~EV£7Qu.i  x olawajv,  oure  twv  xoivgjv  aTre^ea&a* 
SvvapeOu,  ovxe  xag  crvvTa^e^  AtO7Tct0et  $t5og£v,  ou0  off  av  av— 
to?  avrw  TTopicrrjTcu,  ixccavovpev*  «X),a  (3uax<xivopev  xat  axo- 
Trovpev,  7 to6sv  xcri  xi  piXkei  7ro?£tv,  /.«t  7r«vTa  Ta  rotaOra,  ovr 
i7T£t8y]7rep  ovxug  eyopev,  tk  ripixep  aurwv  Trpxxxeiv  idO.op.ev' 
uO  e v  pt£V  toF?  Xoyot?  tou?  tt-oXem?  \eyovx ug  u%tu  incuvov- 
ptv  ev  §e  TO?f  epyoig,  xoig  iva.vxiovphotg  xo\>xmg  avvayuvu- 
gopedu.  vpetg  pivxoi  iicodctxe  exu xxoxe  xov  nupiovxot.  ipcoxav,  r i 
ovv  ypri  7ro lea\  lyw  §  vp&g  ipcoxrjacu  (3oOopc/.i,  xi  ovv  ypri  \i- 
yeiv  ;  ei  yap  prjxe  eiaoivexe,  prixe  uvxoi  (TxpctxevoeaOe,  p-nxe 
Twv  y.otvuv  ocye^exOe,  - prixe  xag  xvvx^eig  AiurceiBet  §M<re re,  pvxe, 
©a  av  avTO?  aurw  7ropicmxuL,  iuxexe  prixe,  tk  -jpixep  kvtwv 
-xpaxxetv  iOelncrexe,  ovx  £^w  ri  A£yw. 

De  Cbers.  post  exord. 


457.  Ea  etiam  ,  quae  de  apto  dicendi  genere 
traduntur,  oratori  prae  ceteris  commendari  liquet. 
Huc  autem  vel  maxime  pertinet,  ut  oratio  sit  po¬ 
pularis  ii.  e.  ad  populi  sensum  et  captum  accom¬ 
modata.  Quae  ratio  dicendi  non  tam  in  materia  , 
quam  in  sententiis  et  verbis,  quibus  tractatur  ma¬ 
teria,  quaerenda  est.  Yix  est  enim  argumentum, 
de  quo  apud  populum  agere  sit  utile,  quin  possit 
tractari  accommodate  ad  popularem  sensum. 

Videndum  igitur  est  :  1.  ut  optime  intelligas  > 

quae  probatione  vel  expositione  egeant  (n.  409); 
2.  ut  ea,  quibus  illustres  vel  confirmes,  illo  ex  ge¬ 
nere  rerum  assumas  ,  quae  optime  cognitae  sunt 
audientibus  *). 

*)  Magna  est  ars,  ad  popularia  se  sensa  demittere,  et  per  ea  au¬ 
dientes  ad  cognoscenda  altiora  sensim  erigere.  Quod  qui  ef¬ 
ficere  volet  ,  pernoverit  necesse  est,  quibus  litteris  erudit 
sint,  qui  audiunt;  quae  sermone  quotidiano  tracteut;  quibns 
ducantur  opinionibus,  quas  vivendi  rationes  teneant,  etc. 

458.  Obscura  rudibus  esse  solent,  quae  in  uni¬ 
versum  enuntiantur,  nisi  sumpta  fuerint  de  vita; 
et  haec  causa  est ,  cur  apud  oratores  frequentis- 
simae  sint  enumerationes  partium,  effectuum,  exem¬ 
plorum.  Sed  baec  ipsa  et  reliqua,  quibus  illustra¬ 
tur  oratio,  ut  similitudines  et  comparationes,  non 
eadem  apud  rusticos  et  urbanos  ,  apud  maritimos 
et  ruricolas  deligenda. 

Vocabula  minime  popularia  sunt:  1.  multa  ex 
peregrinis,  vetustis  et  novis,  quamvis  forte  inter 
doctos  homines  recepta  ;  2.  exquisita  ad  ornatum, 
praesertim  si  multa  sunt ;  3.  ea  denique  ,  quae 
abstracta  vocantur.  —  In  coniungendis  autem  verbis 
nihil  magis  apud  rudes  videndum,  quam  ut  ne  im¬ 
plexa  sit  compositio,  et  primarius  sensus  facillime 
noscatur. 

459.  Postremo  permagni  momenti  est  ad  omnem 
virtutem  dicendi,  orationem  paene  semper  ad  eos, 
qui  audiunt,  esse  conversam,  quo  perpetua  quae¬ 
dam  sit  cum  iis  communicatio  et  velut  collocutio. 
Sic  enim  fiet ,  ut  et  audientes  ,  quod  sibi  omnia 
dici  sentiunt,  intendant  acrius  faciliusque  movean¬ 
tur,  et  orator  ipse  dictionem  ad  auditoris  pruden¬ 
tiam  et  affectum  accommodet  *) 

*)  Operae  pretium  facies,  si  mediocres  oratores  cum  Cicerone 
et  Demosthene  contuleris.  Illos  non  loqui  dixeris  ad  praesen¬ 
tem  auditorem,  sed  libellum  scriptum  nescio  cui  recitare:  qui 
saepe  etiam  Deum  antea  et  omnes  Sanctos,  templi  muros, 
montes,  nubes  et  colles  compellant,  quam  vel  semel  ad  ipsos 
audientes  sermonem  converterint.  Contra  apud  hos  oratores 
praestantissimos  illa,  quam  dixi,  cum  audientibus  collocutio,  a 
scriptione  toto  genere  dissimilis,  vix  unquam  interrupta,  apo¬ 
strophae  autem  quam  rarissimae. 

Art.  II, 

DE  NUMERO 

Quid  numerus  n.  460 ;  quid  de  verborum  sono  n.  461; 
quid  de  varietate  in  litteris  ,  vocabulis  et  senten¬ 
tiis  n .  462  ;  quid  de  dimensione  vocum  n.  463  ; 
num  definita  de  hoc  praecepta  n.  464;  quid  har¬ 
monia  imitativa  n.  465  ;  quae  de  usu  numerorum 
w.  466. 

460.  Numerus  (sive  numeri'!  proprie  dicitur  di* 
mensio  quaedam  orationis  illi  suppar,  qua  versus 
efficiuntur.  Sed  saepe  hoc  nomen  latius  patet,  ut 
omnia  comprehendat,  quibus  fit  oratio  auditu  iu- 
cunda.  Porro  haec  suavitas  quatuor  potissimum 
rebus  obtinetur  :  sono  ipso  verborum,  varietate, 
vocum  dimensione,  qui  numerus  proprie  vocatur, 

et  illa,  quam  dicunt,  harmonia  imitativa. 

461.  Primum  igitur  legenda  sunt  verba  sonantia 
et  laevia  *) ;  asperitas  autem  rugienda,  tum  in  ver¬ 
bis  singulis,  ut:  habeo  istam  ego  perterricrepam . 
tum  praesertim  in  continuatis,  ne  scilicet  conium 
ctio  asperos  habeat  concursus  ut :  rex  Xerxes ;  ars 
studiorum ,  aut  disiunctos  atque  hiantes  ut :  baccae 
aeneae  amoenissimae  impendebant  *#).  Or.  49.  De 
part.  6.  Neque  tamen  id  ut  crimen  ingens  expa¬ 
vescendum  ac  nescio,  negligentia  in  hoc  an  solli¬ 
citudo  sit  peior  ***).  Qt.  9.  4. 

*)  Ut  syllabae  e  litteris  melius  sonantibus  clariores  sunt,  ita  verba 
e  syllabis  magis  vocalia,  et  quo  plus  quodque  spiritus  habet, 
auditu  pulchrius.  Qt.  8.  3. 

**)  Pessime  vocales  longae,  quae  easdem  inter  se  litteras  com* 
mittunt,  sonabunt :  praecipuus  tamen  erit  hiatus  earum,  quae 
cavo  aut  patulo  maxime  ore  efferuntur;  viro  optimo  obtem¬ 
pera  :  sine  sensu  ullo  humanitatis.  Qt.  9,  4. 

***)  Certe  Demosthenes  et  Cicero  modice  respexerunt  ad  hanc 
partem  (Qt.  Ibid.).  Quin  etiam  Cicero:  Habet,  inquit,  ille  tan- 
quam  hiatus  et  concursus  vocalium  molle  quiddam  et  quod 
indicet  non  ingratam  negligentiam  hominis  de  re  magis,  quam 
de  verbis  laborantis.  Itaque  vastiores  quidem  hiatus  fere  fu¬ 
giamus,  in  reliquis  vitandi  mediocris  sit  cura.  Or  23. 

462.  Quod  iam  ad  varietatem  pertinet,  1.  vi* 
tabimus  eiusdem  vel  persimilium  litterarum  ni¬ 
miam  assiduitatem.  Consonantes  eaedem  maxime 
in  exitu  et  in  principio  insuaves :  Doceas ,  quaeso , 
hos  pueros  omnes  leges  sanctiores  servare, 

0  Tite  ,  tute  Tati  tibi  tanta  tyranne  tulisti  ? 

Enn. 

vocales  et  in  singulis  verbis,  ut:  verisimilitudinis ; 
et  quibusdam  interpositis;  Numquam ,  avare ,  quam 
dare  sit  dulce ,  cognoscis.  Ex  bis  pessima,  quae  in 
exitu  consonant:  TJrnam  manibus  tenebat ,  et  funus 
crudele  flebat ;  ubi  etiam  illa  notanda:  Res  mihi 
invisae  visae.  Cf.  Ad  Her.  4,  12. 

2.  Monosyllaba  plura  male  continuabuntur,  ut: 
Quae  res  quid  et  in  te  et  in  me  sint  illaturae  damni1 
tu  iam  nunc  scis.  Sed  etiam  brevium  verborum  ac 
nominum  vitanda  continuatio,  et  ex  diverso  quo¬ 
que  longorum  ;  afferunt  enim  quandam  dicendi 
tarditatem.  Qt.  9,  4. 

3.  Iungendi  verba  quoniam  tot  sunt  modi  di¬ 
versi,  videndum  omnino,  ne  per  idem  genus  oratio 
procurrat  diutius :  quae  est  fAovorcma  ingratissima. 
Attamen  quoties  res  multas  vel  sententias,  quae 
ad  idem  referuntur,  conglobamus ;  eadem  iungendi 

ratio  eam  virtute  servabitur  ;  id  quod  maxime 
contingit  in  enumeratione  partium  et  expolitione: 

Repeto  abs  te ,  Verres  ,  monumentum  P.  Afm . 
cani ;  causam  Simiolum ,  quam  suscepi ,  relinquo ; 
iudicium  de  pecuniis  repetundis  ,  ne  sit  hoc  tem¬ 
pore  ;  Segestanorum,  iniuriae  negligantur  •  basis 
P  Africani  restituatur  ;  nomen  invictissimi  impe¬ 
ratoris  incidatur  ;  signum  pulcherrimum,  Cartha¬ 
gine  captum  reponatur .  De  sign.  38.  Vide  alia  1 
Cat.  4,  5  *). 

*)  Idem  servatur  in  narratione  vel  descriptione,  ut  :  Praeterea 
magistratus  eorum  evocabat ,  optimum  quemque  et  nobilissi¬ 
mum  ad  se  arcessebat ,  circum  omnia  provinciae  fora  rapiebat r 
singillatim  unicuique  calamitati  fore  se  denuntiabat;  universam 
se  funditus  illam  eversurum  esse  civitatem  minabatur.  De  sign. 
Cf.  Aen.  2,  325-335;  —  in  repetitione  quoque  eorum  ,  quae 
dicta  sunt,  ut  de  suppi,  c.  52;  tandem,  cum  posita  sententia 
generali  plurimae  ex  ea  conclusiones  fiunt ,  vel  contra  ad  ali* 
auid  probandum  rationes  congeruntur.  V.  pro  ieg.  Man.  c.  8* 

463.  Si  iam  numerus  pro  dimensione  tempo¬ 
rum,  quae  in  oratione  insunt,  accipitur,  similis 
ille  quidem  est  metro  poetarum,  sed  eo  longe  li¬ 
berior.  Nam  versus  in  oratione  si  efficitur,  vitium 
est ,  et  tamen  eam  coniunctionem  sicuti  versum 
numerose  cadere  et  quadrare  et  perfici  volumus  *). 
De  or.  3.  44. 

*)  Haec  duo  musici,  qui  erant  quondam  iidem  poetae,  machinati 
ad  voluptatem  sunt,  versum  atque  cantum,  ut  et  verborum 
numero  et  vocum  modo  delectatione  vincerent  aurium  satie¬ 
tatem.  Haec  igitur  duo,  vocis  dico  moderationem  et  verborum 
conclusionem,  quoad  orationis  severitas  pali  possit,  a  poetica 
ad  eloquentiam  traducenda  duxerunt.  Ibid. 

Orator  igitur,  cum  vinxit  modis  et  forma,  re¬ 
laxat  et  liberat  immutatione  ordinis  ,  ut  verba 

neque  alligata  sint,  quasi  certa  aliqua  lege  ver¬ 
sus,  neque  ita  soluta  ,  ut  vagentur  (Ibid.)  Sed 
hoc  ut  apertius  declaretur,  tria  illa,  quibus  con¬ 
stat  poetarum  metrum  ,  singillatim  inspicienda 
sunt:  pedes,  versus,  et  versus  eiusdem  aut  plurium 
in  eodem  carmine  repetitio.  In  soluta  igitur  ora¬ 
tione  1.  non  sunt-  certi  pedes  definiti,  sed  omnes 
quasi  permixti  et  confusi  ;  neque  tamen  satis  est, 
breves  longasque  syllabas,  quocumque  fiat  modo, 
permisceri,  verum  ita  iis  temperanda  est  oratio, 
ut  firmus  quidam  sit  iucundusque  vocum  casus  (cf. 
Or.  57).  Talis  est,  ut  exemplo  utar,  in  hac  pe¬ 
riodo  :  Te  miror ,  Antoni  ,  quorum  facta  imitere , 
eorum  exitus  non  perhorrescere.  Qui  totus  perit, 
si  vel  solus  ordo  verborum  immutetur:  Te ,  An¬ 
toni,  miror ,  non  perhorrescere  eorum  exitus,  quo¬ 
rum  imitere  facta.  2.  Multo  quidem  minus  pedum 
numerus  ordove  ad  efficiendum  versum  fixus  est , 
et  tamen  sunt  certa  quaedam  orationis  intervalla 
et  clausulae,  non  spiritu  neque  casu  aut  arbitrio, 
sed  verborum  et  sententiarum  modo  interpunctae ; 
cudis  enim  et  indocta  putanda  est  illa  sine  inter¬ 
vallis  loquacitas  perennis  et  profluens  (De  or.  3, 48, 
cf.  n.  54).  3.  Sed  per  haec  intervalla  etiam  efiicitur, 
ut  orationis  membra  quandam  ad  se  proportionem 
habeant;  in  quo  est  aliqua  repetiti  versus  simili¬ 
tudo:  Si  quantum  m  agro  locisque  desertis  audacia 
potest,  tantum  m  foro  atque  in  iudicio  impudentia 
valeret ;  non  minus  in  causa  cederet  A.  Caecina  Sex. 
Aebulii  impudentiae ,  quantum  m  m  facienda  cessit 
audaciae.  Pro  Caec.  1.  V.  etiam  n.  43.  55.  — At 
haec  tam  perfecta  dimensio  nec  ubique  in  oratione 
adhibenda  ,  nec  usquam  continuanda  est  longius. 

464.  Satis  igitur  iam  liquet,  quid  sit  in  oratione 
numerosum,  non  tam  certis  disciplinae  praeceptis, 
quam  aurium  quodam  sensu  iudicari.  Aures  enim 
vel  animus  aurium  nuntio  naturalem  quandam  in 
se  continet  vocum  omnium  dimensionem.  Itaque  et 
longiora  et  breviora  iudicat,  et  perfecta  et  mode¬ 
rata  semper  exspectat.  Mutila  sentit  quaedam  et 
quasi  decurtata ,  quibus,  tamquam  debito  fraude¬ 
tur,  offenditur :  productiora  alia  et  quasi  immode¬ 
ratius  excurrentia,  quae  magis  etiam  aspernantur 
aures  *).  Or.  53. 

*)  Quodsi  quaeras,  qui  hoc  aurium  ludicium,  quod  Tullius  super 
bissimum  esse  affirmat  (Or.  4  4),  comparetur,  magna  certe  hac 
in  re  vis  naturae,  sed  ipsa  natura  iuvanda  exercitatione  est. 
Itaque  proderit  optima  quaeque  non  oculis  tantum  legendo 
percurrere,  sed  elata  voce  pronuntiare;  eadem  deinde  pertu- 
bato  verborum  ordine  describere,  ac  rursum  componendo  or¬ 
dinem  quaerere  quam  numerosissimum,  inventum  denique 
cum  illo,  qui  primum  fuerat,  conferre. 

465.  Restat  harmonia  imitativa,  sive  numerus, 
qui  rerum  indolem  imitando  exprimit.  Nam  hoc 
etiam  tum  sono  verborum,  tum  pedum  aut  inter¬ 
vallorum  varietate  consequimur.  Itaque  saepe  in 
simplici  verbo  naturam  rei  sonus  imitatur ,  ut 
raucus,  clangor,  vagire ,  mugire ,  murmur ,  sibilare , 
fragor ,  pipire ,  tinnire ;  alias  idem  fit  in  verbis 
pluribus  concursu  literarum.  Praeterea  quo  qui¬ 
que  pedes  sunt  temporibus  pleniores  longisque 
syllabis  magis  stabiles  ,  hoc  graviorem  faciunt 
orationem,  breves  celerem  et  mobilem  (Qt.  9,  4). 
Atque  hinc  est  maxime,  cur  non  externam  modo 
rerum  faciem  et  motum,  sed  ipsum  quoque  animi 
affectum  numeri  exprimant.  Utrumque  exempla, 
quae  sequuntur,  ostendunt: 

Inde  ubi  clara  dedit  sonitum  tuba ,  finibus  omnes 
Haud  mora  'prosiluere  suis:  ferit  aethera  clamor. 

Aen.  5,  139. 

Quadrupedante  putrem  sonitu  quatu  ungula  campum . 

Aen.  8,  596. 

Vidimus  undantem  ruptis  fornacibus  Aetnam  * 
Flammarumque  qlobos  liquefactaque  volvere  saxa. 

Georg.  1,  471. 


Umbrae  ibant  tenues  simulacraque  luce  carentum: 
Quam  multa  in  foliis  avium  se  millia  condunt. 

Georg.  4,  478. 

Urgo  aegre  rastris  terram  rimantur .  Georg.  3,  534. 

Illi  inter  sesemultavi  brachia  tollunt.  Georg.  4, 174. 

Arrectaeque  horrore  comae  et  vox  faucibus  haesit. 

Aen.  4,  380. 

Et  magnos  membrorum  artus ,  maqna  ossa  lacer - 
Exuit.  Aen.  5,  422.  (tosque 

Cunctae  que  profundum. 
Fontum  aspectabant  flentes.  Ibid.  614. 

Hic  vasto  rex  Aeolus  antro 
luctantes  ventos  tempestatesque  sonoras 
Imperio  premit ,  ac  vinclis  et  carcere  frenat . 

Illi  indignantes  magno  cum  murmure  .montis 
Circum  claustra  fremunt.  Aen.  1,  56. 

Sed  soluta  etiam  oratio  hanc  gratiam  conse¬ 
quitur,  ut : 

Aderat  ianitor  carceris,  carnifex  praetoris ,  mors 
terror  que  socioirum  et  civium ,  lictor  Sestius ,  cui  ex 
omni  gemitu  doloreque  certa  merces  comparabatur . 
Ut  adeas ,  tantum  dabis ;  ut  cibum  tibi  intro  ferre 
liceat ,  tantum.  Nemo  recusabat .  De  suppi.  45. 

Feriuntur  securi.  Laetaris  tu  in  omnium  gemitv 
et  triumphas:  testes  avaritiae  tuae  gaudes  esse  su¬ 
blatos.  Errabas ,  Ferres,  et  vehementer  errabas ,  cum 
te  maculas  furtorum  et  flagitiorum  tuorum ,  socio¬ 
rum  innocentium  sanguine  eluere  arbitrabare. 

Ibid.  46 

Caedebatur  virgis  in  medio  foro  Messanae  civis 
Romanus ,  Iudices;  cum  interea  nullus  gemitus ,  nulla 
vox  alia  istius  miseri  inter  dolorem  crepitumque  pla¬ 
garum  audiebatur ,  msi  haec:  Civis  Romanus  sum. 

Ibid.  62. 

Vide  etiam  supra  n.  38:  Evolarat  iam;  n.  73: 
Tandem  aliquando ,  et  n.  101 :  Iacet  ille  nunc. 

466.  Iam  si  de  usu  quaeras,  sunt,  qui  numeros 
saltem  in  soluta  oratione  propter  artem  nimiam 
vel  putidos  *)  vel  certe  difficiliores  **)  esse  pu¬ 
tent;  at  immerito:  etenim  orationem  non  suavem 
modo,  sed  robustam  quoque  reddunt,  dummodo  ne 
quaerantur  sollicitius.  Ac  gratiam  quidem  nume¬ 
rorum  qui  non  sentit,  is  nec  dignus  est,  cui  de¬ 
monstretur.  Sed  quo  esi  oratio  pei  numeros  rebus 
aptior  ,  eo  etiam  fortior  esse  solet  ;  quippe  nec 
ipsius  Demosthenis  ita  fulmina  vibrarent ,  nisi 
numeris  contorta  ferrentur***).  Or.  26 

*)  Illam  horridum  sermonem,  ut  forte  effluxerit,  modo  magis  na¬ 
turalem,  modo  etiam  magis  virilem  esse  contendunt  Qui  si  id 

naturale  esse  dicunt,  quod  natura  primum  ortum  et  quale  ante 
cultum  fuit,  tota  haec  ars  orandi  subvertetur :  verum  id  est 
maxime  naturale,  quod  fieri  natura  optime  patitur  (Qt.  I.  c.). 
Quare  Cicero:  Si  inanibus  verbis  levibusque sententiis  (nume¬ 
rose  dicimus),  iure  (vituperant),  sin  probae  res,  lecta  verba, 
quid  est,  cur  claudicare  aut  insistere  orationem  malint,  quam 
cum  sententia  pariter  excurrere?  Hic  enim  invidiosus  nume¬ 
rus  nihil  affert  aliud,  nisi  ut  sit  apte  verbis  comprehensa  sen¬ 
tentia.  Or.  51  cf.  70. 

**)  id  autem  bona  disciplina  exercitatis,  qui  et  multa  scripse¬ 
rint,  et  quaecumque  etiam  sine  scripto  dicerent,  similia  scri¬ 
ptorum  effecerint,  non  erit  difficillimum.  Ante  eniin  circum¬ 
scribitur  mente  sententia,  confestimque  verba  concurrunt, 
quae  mens  eadem,  qua  nihil  est  celerius,  statim  dimittit,  ut 
suo  quodque  loco  respondeat.  Or.  59. 

***)  Quanto  vehementior  fluminum  cursus  est  prono  alveo  ac  nub 
las  moras  obiiciente,  quam  inter  obstantia  saxa  fractis  aquis 
ac  reluctantibus;  tanto  quae  connexa  est  et  totis  viribus  fluit, 
fragosa  atque  interrupta  melior  oratio.  Haec  Fabius  (1.  c.), 
qui  idem  monet:  Ne  tamen,  nimis  quaerantur.  Totus  enim  hic 
locus  non  ideo  a  nobis  tractatur,  ut  oratio,  quae  ferri  debet 
ac  fluere,  dimetiendis  pedibus  ac  perpendendis  syllabis  con¬ 
senescat.  Bene  exercitatis  sufficit  modica  attentio,  nec  propter 
numerorum  gratiam  res  ipsae  negligendae.  Nam  vel  dure  inter 
se  commissa  potiora  sunt  inutilibus.  —  Huc  pertinent  etiam, 
quae  (n.  ob)  de  periodi  usu  praecepta  sunt. 


CAPUT  II 

DE  MEMORIA 

(Qt.  II,  2) 

Quae  memoriae  utilitas;  qui  excolatur  n.  467;  quae 
in  ediscenda  oratione  iuvent  n .  468;  totane  haec 
ad  verbum  memoriae  mandanda  n.  469. 

467.  Memoriae,  quae  dicitur  rerum  et  verbo¬ 
rum  recordatio,  cum  in  omni  disciplina,  tum  ma¬ 
xime  in  hac  oratoria  incredibilis  est  vis  et  uti¬ 
litas.  Nam  et  thesaurus  haec  eloquentiae  merito 
dicitur,  et  totus,  de  quo  diximus  adhuc,  inanis 

est  labor ,  nisi  ceterae  partes  boc  velut  spiritu 
continentur.  Qt.  cf.  De  or.  2,  87. 

Si  vero  quis  unam  maximamque  a  me  artem 
memoriae  quaerat,  exercitatio  est  et  labor:  multa 
ediscere,  multa  cogitare  et,  si  fieri  potest,  quo¬ 
tidie,  potissimum  est.  Nihil  enim  aeque  vel  augetur 
cura  vel  neglig entia  intercidit  *). 

*)  Quare  et  pueri  statim  quam  plurima  discam,  et  quaecunque 
aetas  operam  iuvandae  studio  memoriae  dabit,  devoret  initia 
taedium  illud  et  scripta  et  lecta  saepius  revolvendi.  Quod 
ipsum  hoc  fieri  potest  levius,  si  pauca  primum,  et  quae  tae¬ 
dium  non  afferant,  coeperimus  ediscere ;  tum  quotidie  adii» 
cere  singulos  versus,  quorum  accessio  sensum  incrementi 
non  afferat.  Qt. 

Schol.  Proponunt  nonnulli  hoc  loco  artificium  quoddam  memo¬ 
riae,  quod  Simonides  invenisse  dicitur  (Qt.  et  Gic.  11.  cc.  Ad 
Heren.  3,  16-24) ;  quod  quia  duplici  memoriae  cura  impedi¬ 
mento  potius,  quam  praesidio  fuerit,  nos  cum  Quintiliano  sim¬ 
pliciora  tradamus. 

468.  Semper  ad  ea,  quae  scripsimus,  memoriae 
mandanda  multum  valent  apta  rerum  divisio  et 
verborum  numerosa  compositio  *). 

*)  Certa  sunt  enim,  si  modo  recte  disposuimus,  prima  ac  se¬ 
cunda  et  deinceps;  cohaeretque  omnis  rerum  copulatio,  ut  ei 
nihil  neque  subtrahi  sine  manifesto  intellectu,  neque  inseri 
possit.  Etiam  quae  bene  composita  erunt,  memoriam  serie 
sua  ducent :  nam  sicut  facilius  versus  ediscimus,  quam  pro¬ 
sam  orationem,  ita  prosam  vinctam,  quam  dissolutam.  Qt. 

Praeterea  si  longior  complectenda  memoria  fue¬ 
rit  oratio,  1.  proderit  per  partes  ediscere;  quae 
tamen  partes  ne  sint  perexiguae,  sed  ut  quisque 
finietur  locus.  2.  Nec  erit  inutile,  initia  notis  seu 
imaginibus  signare,  quarum  recordatio  commoneat 
et  quasi  excitet  memoriam.  Imaginibus  autem 


384  ARTIS  DICENDI  P.  IV.  LIB.  III. 

utendum  est,  quales  Cicero  commendat,  agentibus, 
acribus,  illustribus  ,  quae  occurrere  celeriterque 
percutere  animum  possint.  3.  Illud  etiam  nemi¬ 
nem  non  iuvabit,  iisdem,  quibus  scripserit,  chartis 
ediscere.  Nam  similis  legenti  velut  oculis  intue¬ 
tur  non  paginas  modo  sed  versus  prope  ipsos ;  et 
si  litura  aut  adiectio  aut  mutatio  interveniat, 
signa  sunt  quaedam,  quae  intuentes  deerrare  non 
possumus.  4.  Optimum  erit  pronuntiare  ,  quae 
memoriae  mandamus.  Quum  enim  tacite  edisci¬ 
mus,  subeunt  velut  otiosum  animum  plerumque 
aliae  cogitationes,  propter  quas  excitandus  est 
voce,  ut  duplici  motu  iuvetur  memoria  ,  dicendi 
et  audiendi.  Sed  haec  vox  sit  modica  et  magis 
murmur.  5.  Nec  sine  causa  suadent,  tempore  ma¬ 
tutino  aut  ante  somnum  ediscere  *). 

*)  Hic  illud  etiam  notandum,  minime  fidelem  esse  paulo  tardio¬ 
ribus  ingeniis  recentem  memoriam.  Mirum  dictu  est,  nec  in 
promptu  ratio,  quantum  nox  interposita  afferat  firmitatis;  quae 
statim  referri  non  poterant,  contexuntur  postero  die;  confirmat- 
que  memoriam  idem  illud  tempus  ,  quod  esse  in  causa  solet 
oblivionis.  Qi. 

469.  Quod  denique  quaerunt,  utrum  ad  ver¬ 
bum  sit  ediscendum  dicturis,  an  vim  modo  rerum 
atque  ordinem  complecti  satis  sit :  de  hoc  sine 
dubio  non  potest  in  universum  pronuntiari.  Nam 
si  memoria  suffragetur,  tempus  non  desit,  nulla 
me  velim  syllaba  effugiat ;  alioquin  etiam  scri¬ 
bere  sit  supervacuum  *).  Si  vero  aut  memoria 
natura  durior  erit,  aut  non  suffragabitur  tempus, 
etiam  inutile  erit  ad  omnia  se  verba  alligare  , 
cum  oblivio  unius  eorum  cuiuslibet  ,  aut  defor¬ 
mem  haesitationem,  aut  etiam  silentium  inducat ; 

tutiusque  multo,  comprehensis  animo  rebus  ipsis, 
libertatem  sibi  eloquendi  relinquere»  Qt. 

CAPUT  111. 

DE  PRONUNTIATIONE 

Qt.  II,  3.  de  Or.  3,  56-60) 

Quid  sit  ,  et  quantum  valeat  in  dicendo  n.  470  • 
quae  praestare  debeat  n.  471. 

470.  Pronuntiatio  est  vocis  gestuumque  pro 
rerum  verborumque  varietate  apta  conformatio  • 
quare  a  Cicerone  quasi  corporis  quaedam  eloquen¬ 
tia  dicitur.  Duas  igitur  partes  habet ,  vocem  et 
gestum,  quorum  illa  aures,  haec  oculos  movet , 
per  quos  duos  sensus  omnis  ad  animum  penetrat 
affectus.  Or.  17. 

Schol.  Pronuntiatio  a  plerisque  acliu  dicitur;  sed  prius  nomen  a 
voce,  sequens  a  gestu  videtur  accipere.  Quapropter  ulraque 
appellatione  indifferenter  uti  licet.  Qt, 

Actio  autem  in  dicendo  una  dominatur  ;  sine 
hac  summus  orator  esse  in  numero  nullo  potest, 
mediocris  hac  instructus  summos  saepe  superare 
(Cie.).  Huic  primas  dedisse  Demosthenes  dicitur, 
quum  rogaretur,  quid  in  dicendo  esset  primum, 
huic  secundas,  huic  tertias,  donec  ab  se  quaeri 
desineret;  ut  eam  videri  posset  non  praecipuam, 
sed  solam  iudicasse  *).  Qt. 

Kleutgen  -  Ars  dicendi 

*)  Cuius  quidem  rei  si  causa  quaeratur,  certe  non  tam  refeil* 
qualia  sint,  quae  intra  nosmelipsos  composuimus,  quam  quo¬ 
modo  efferantur ;  nam  ita  quisque  ut  audit  movetur.  Porro 
cum  valeant  multum  verba  per  se,  et  vox  propriam  vim  adiiciat 
rebus,  et  gestus  motusque  significet  aliquid  ;  profecto  perfe¬ 
ctum  quiddam  fieri,  cum  omnia  coierunt,  necesse  est  (Qt). 
Adde  quod  multa  saepe  verba  et  sententiae  acutae  non  acuto¬ 
rum  hominum  sensus  praetervolant:  actio, quae  prae  se  motum 
animi  fert,  omnes  movet  (Cic.).  Postremo  hoc  quasi  sermone 
corporis  tota  vis  verborum  et  sententiarum  sensibus  subiiei- 
tur;  per  sensus  autem  multo  magis  movetur  animus,  quam 
sola  rerum  intelligentia. 

471.  Tria  autem  praestare  debet  pronuntiatio  y 
conciliet ,  persuadeat ,  moveat ;  quibus  natura 
cohaeret,  ut  etiam  delectet.  Conciliatio  fere  aut 
commendatione  morum  ,  qui  nescio  quomodo  ex 
voce  etiam  atque  actione  pellucent,  aut  orationis 
suavitate  obtinetur;  persuadendi  vis  affirmatione, 
quae  interdum  plus  ipsis  probationibus  valet, 
fiducia  igitur  appareat  et  constantia.  Movendi 
autem  ratio  aut  in  repraesentandis  est  aut  imi  * 
tand:s  affectibus.  Qt.  Sed  ipsa  quoque  perspi¬ 
cuitas  pronuntiatione  et  gestu  maiorem  in  modum 
juvatur. 

Art.  I. 

DE  VOCE 

472.  Ad  actionis  usum  atque  laudem,  ait  Ci¬ 
cero,  maximam  sine  dubio  partem  vox  obtinet : 
quae  primum  est  optanda  nobis,  deinde  quaecum¬ 
que  erit,  ea  tuenda,  cui  equidem  magnopere  cen¬ 
seo  serviendum.  Quodsi  quaeris  ,  quemadmodum 
serviatur,  exercitationi  vocis  praecepta,  quae  de 

ratione  pronuntiandi  tradituri  sumus  ,  moderari 
debent  *).  Non  alia  est  autem  ratio  pronuntia¬ 
tionis,  quam  ipsius  orationis  :  nam  emendata,  di¬ 
lucida,  ornata  et  apta  esse  debet.  Qt. 

*)  Ulud  modo  non  videtur  hoc  loco  praetermittendum,  quod,  ul 
dixi  ante,  plurimis  in  rebus,  quod  maxime  est  utile,  id  nescio 
quo  pacto  etiam  decet  maxime.  Nam  ad  vocem  obtinendam 
nihil  est  utilius,  quam  crebra  mutatio;  nihil  perniciosius, quam 
effusa  sine  intermissione  contentio.  Quid?  ad  aures  nostras  et 
actionis  suavitatem  quid  est  vicissitudine  et  varietate  et  com* 
mutatione  aptius  ?  Cic. 

§  i. 

DE  PRONUNTIATIONE  EMENDATA  ET  DILUCIDA 

Quae  'pronuntiatio  emendata;  quibus  fiat  perspicua; 

quid  sit  articulatim  loqui  n.  473 ;  quid  distincte 

n.  474;  quid  de  celeritate  et  tarditate  n.  475. 

473.  Emendata  erit  pronuntiatio,  si  fuerit  os 
facile,  explanatum,  iucundum,  urbanum,  id  est, 
in  quo  nulla  neque  rusticitas  neque  peregrinitas 
resonet.  Qt.  cf.  de  or.  3,  12. 

Perspicuam  autem  locutionem  reddunt  tria:  si 
loquimur  articulatim  ,  si  distincte  ,  si  nec  festi¬ 
nanter  nec  tarde. 

Articulatim  loquitur,  qui  verba  tota  exigit,  nec 
solum  syllabas  ,  sed  litteras  quoque  omnes  defb 
nite  h.  e.  suo  quamque  sono  effert  *). 

*)  Verumtamen  ut  est  necessaria  verborum  explanatio,  ita  omnes 
imputare,  et  velut  adnumerare  litteras,  molestum  et  odiosum. 
Quare  Cicero :  Nolo,  inquit,  exprimi  litteras  putidius,  nolo 
obscurari  negligentius  ,  nolo  verba  exiliter  exanimata  exire, 
nolo  inhata  et  quasi  anhelata  ara  vius.  De  or.  3,  H. 

474.  Distincta  erit  oratio  ,  si  et  incipias  ,  ubi 
oportet,  et  desinas.  Nec  tamen  sufficit,  hoc  modo 
sententiae  principium  et  finem  monstrasse  ,  sed 

1.  observandum  etiam  ,  quo  loco  sustinendus  et 
quasi  suspendendus  sit  sermo,  quo  deponendus*): 

2.  deinde  in  ipsis  distinctionibus  tempus  alias  bre¬ 
vius  alias  longius  damus**).  Qt. 

*)  Intra  unius  enim  sententiae  ambitum  multae  saepe  morae  fa¬ 
ciendae,  quibus  sententia  non  exire,  sed  suspendi  videatur. 
Interest  ergo  plurimum,  ut  id  fiat  loco.  Quintilianus  in  prima 
periodo  Aeneidis  suspendi  vocem  vult  post  verba,  cano ,  ab  oris, 
Italiam ,  profugus.  Post  litlora  autem  fit  distinctio,  quia  inde 
alius  incipit  sensus.  Dici  non  potest,  quam  turpiter  saepe  ob¬ 
scuretur,  vel  etiam  mutetur  sensus  orationis,  si  inepta  pro¬ 
nuntiatio  aliter  verba  separat  et  iungit,  quam  sententiae  ratio 
postulat. 

**)  Interest  enim  sermo  finiatur,  an  sensus.  Itaque  illam  distin¬ 
ctionem,  liltora ,  protinus  altero  spiritu  insequar;  cum  illuc 
venero,  atque  altae  moenia  Romae,  deponam,  et  morabor,  et 
novum  rursus  exordium  faciam.  Quare  etiam  non  idem  tem¬ 
pus  intervallis  eiusdem  periodi  dabis  (Qt.).  -—In  his  igitur  plu¬ 
rimum  iuvat  recta  interpungendi  ratio:  quippe  quae  intervalla 
et  quo  loco  et  quanta  sint  facienda,  indicet.  Virtus  autem  di¬ 
stinguendi,  admonet  Fabius,  fortasse  sit  parva,  sine  qua  tamen 
esse  nulla  alia  in  agejido  potest. 

475.  Inter  celeritatem  tarditatemque  loquendi 
medium  quoddam  tenendum  esse  constat.  Nec 
enim  volubilitate  nimia  confundenda,  quae  dici¬ 
mus;  qua  et  distinctio  perit,  et  affectus,  et  non- 
nunquam  etiam  verba  aliqua  sui  parte  fraudan¬ 
tur.  Cui  contrarium  est  vitium  nimiae  tarditatis: 
nam  et  difficultatem  inveniendi  fatetur,  et  segni¬ 
tia  solvit  animos,  et,  in  quo  est  aliquid,  tempo¬ 
ribus  praefinitis  aquam  perdit  (1).  Promptum  sit 
os,  non  praeceps;  moderatum,  non  lentum.  Qt 

(1)  Oratoribus  in  indicio  certum  ad  dicendum  tempu?  definiri  so¬ 
lebat;  utebantur  autem  veterrs  horologioanuario 

§  n. 

DE  PRONUNTIATIONE  ORNATA 

Quibus  rebus  ornatus  hic  contineatur ;  unde  locutio 
facilis  n.  476 ;  quomodo  moderanda  vox  n.  477  ; 
quid'  monotonia ;  quid  in  mutanda  voce  cavendum 
n.  478 ;  quid  cantus ;  quomodo  discentes  exercendi 
n.  479 ;  ad  gravitatem  'pronuntiandi  quae  faciant 
n.  480 ;  quid  curandum  maxime ;  quae  ad  hoc  con¬ 
sequendum  iuvent  n.  481. 

476.  Ut  ornata  sit  pronuntiatio,  primum  qui¬ 
dem  facit  ipsius  vocis  iucunditas  ;  tum  vero  lo¬ 
cutio  facilis,  moderata,  varia  et  gravis. 

Facilis  est  locutio  ex  ipsa  pronuntiatione  prom¬ 
pta  et  leni.  Ne  ergo  litteras,  syllabas,  vocabula 
dure  protrudas,  aut  quibusdam  quasi  tota  pecto¬ 
ris  mole  incumbas ;  sed  leniter,  quantumvis  plana 
et  distincta,  fluat  oratio  *).  Cavendum  etiam,  ne 
spiritus  crebro  receptus  concidat  sententiam ;  nec 
eo  usque  trahatur,  donec  deficiat ;  neque  diu,  ne¬ 
que  cum  sono,  neque  omnino  ut  manifestum  sit, 
recipiatur.  Exercendus  autem  est ,  ut  sit  quam 
longissimus.  Qt. 

*)  Cicero  de  Catulo:  Suavitas  vocis  et  Lenis  appellatio  litterarum 
bene  loquendi  famam  confecerat  (Br.  74).  Qua  in  re  multum 
potest  exercitatio.  Demosthenes,  quo  facilius  verba  ore  libero 
exprimeret,  calculos  lingua  volvens  dicere  domi  solebat.  Qt. 

477.  Ad  moderandam  vocem  mediis  utamur  so¬ 
nis  ;  qui  cum  augenda  intentio  est,  excitandi,  cum 
enmmittenda,  sunt  temperandi  *). 

*)  V :a  enim  ima  vim  non  habet,  summa  neque  satis  flecti,  neque 
diutius  ferre  intentionem  potest.  Quare  nunquam  ultra  vires 
urgenda  est.  Nam  et  suffocatur  saepe,  et  maiore  nisu  minus 
clara  est,  et  interim  elisa  in  illum  sonum  erumpit,  cui  Graeci 
nomen  a  gallorum  immaturo  cantu  dederunt  cry.6 v.  Qt. 

478.  Varianda  autem  ita  est  pronuntiatio,  ut 
vitatis  vitiis,  quae  /^ovorovta  et  cantus  dictentur,  re¬ 
bus  et  sententiis  vocem  accommodemus. 

MovoTovta  est  una  quaedam  spiritus  ac  soni  in¬ 
tentio:  quae  quidem  non  modo  in  tota  oratione, 
sed  etiam  in  iisdem  partibus,  atque  adeo  in  sin¬ 
gulis  sententiis  *)  vitiosa  est.  Ne  igitur  dicamus 
omnia  clamose,  quod  insanum  est ;  aut  intra  lo¬ 
quendi  modum ,  quod  motu  caret ;  aut  submisso 
murmure,  quo  etiam  debilitatur  omnis  intentio. 
Nec  iisdem  tonis  ordiamur,  narremus,  in  motus 
exardescamus,  nec  eadem  voce  do] eamus,  irasca¬ 
mur,  cohortemur. 

•)  Id  iisdem  partibus  iisdemque  affectibus  sint  tamen  quaedam 
non  ita  magnae  vocis  declinationes,  prout  aut  verborum  di¬ 
gnitas,  aut  sententiarum  natura,  aut  depositio  (in  exitu  sen¬ 
tentiae),  aut  inceptio,  aut  transitus  postulabit:  ut  qui  sin¬ 
gulis  pinxerunt  coloribus,  alia  tamen  eminenliora,  alia  re¬ 
ductiora  fecerunt,  sine  quo  ne  membris  quidem  suas  lineas 
dedissent  (1). 

Mutanda  tamen  vox  est,  plerumque  saltem,  le¬ 
niter  et  sensim  ,  ne  sermo  subsultet  imparibus 
spatiis  ac  sonis,  miscens  longa  brevibus,  gravia 
acutis ,  elata  submissis  ,  et  inaequalitate  horum 
omnium  sicut  pedum  claudicet.  Qt. 

479.  Cantus  autem  ille,  qui  reprehenditur,  est 

(i)  Haec  Quintilianus;  qui  deinde  accuratissime  ostendit,  quo¬ 
modo  ex  hoc  praecepto  prima  orationis  pro  Mil.  periodus  sit  pro¬ 
nuntianda. 

flexio  quaedam  vocis  per  omnem  orationem  uno 
ferme  tenore  repetita  *). 

*)  Sunt  qui  eadem  dexione  sensus  omnes  concludant ,  sunt  qm 
eadem  incipiant;  alii  quoties  quidpiam  maiori  intentione  pro¬ 
ferunt,  iisdem  vocibus  utuntur,  qua  cantatione  nihil  ingratius. 
Cicero  vero  cum  pronuntiationem  vocat  cantum  obscuriorem, 
illam  vocis  intelligit  variationem,  rebus  animique  motibus  ac¬ 
commodatam,  quae  cum  modulatione  cantus  ita  fere  conferri 
potest,  ut  numeri  oratorii  cum  numeris  musicis  (n.  460). 

Discentes,  ut  ad  aptam  hanc  varietatem  exer- 
eeantur,  1.  eorum,  quae  pronuntiant,  germanum 
sensum  penitus  pernoscant;  2.  non  statim  gran¬ 
diora  illa  et  tragica  arripiant ,  sed  quotidianis 
potius  apte  pronuntiandis  assuescant;  8.  eas  in- 
primis  orationes  ediscant,  quae  varias  vocis  in¬ 
flexiones  postulant. 

480.  Ut  gravis  sit  pronuntiatio  ,  primum  in 
singulis  sententiis  vocabula  ,  quibus  maior  est 
vis,  vocis  quadam  intentione  prae  reliquis  effe¬ 
renda  sunt.  Idem  igitur  in  pronuntiandis  verbis, 
quod  in  collocandis  servandum  erit  (n.  38)  *). 

*)  Huic  rei  ut  assuescant  tirones,  utile  erit;  per  aliquod  tempus, 
in  iis,  quae  ediscunt,  huiusmodi  verba  diligenter  quaerere  ei 
signis  notare.  Si  dubii  haerent,  sententiam  clara  voce  enun¬ 
tient,  modo  hoc  modo  illud  vocabulum  tentandi  causa  elata 
voce  proferentes.  Ceterum  haec  maxime  virtus  cantu,  quem 
dixi,  plane  excluditur:  nec  tamen  ullum  est  vitium  pronun¬ 
tiandi  aut  frequens  magis  aut  magis  noxium,  quippe  quo  tota 
eloquendi  vis  intereat,  nec  raro  ipsa  offuscetur  perspicuitas. 

Sequitur ,  ut  similiter  sententiae  quaedam  et 

toti  interdum  loci  intentiori  voce  dicantur.  Quod 

sua  sponte  servabit,  qui  tertium,  "quod  summum 

est,  praestiterit. 

1  * 

481.  Curandum  scilicet  maxime,  ut  omnes  animi 
motus,  qui  insunt  in  oratione,  pronuntiandi  ratio 
exprimat.  Omnis  enim  motus  animi  suum  quem¬ 
dam  a  natura  habet  vultum  et  sonum  et  gestum; 
totumque  corpus  hominis  ,  et  eius  omnis  «vultus 
omnesque  voces,  ut  nervi  in  fidibus,  ita  sonant, 
ut  a  motu  animi  quoque  sunt  pulsae.  Cic. 

SrMol.  Qure  autem  voces  diversis  animi  motibus  respondeant.* 
singillatim  anquirere  no,n  vacat.  Nam  etiamsi  oratione  expli¬ 
cari  possint,  qui  tamen  illas  natura  et  exercitatione  non  didi¬ 
cerit,  multo  minus  praeceptis  discet.  Breviter  de  iis  agunt  Ci¬ 
cero  et  Quintilianus  II.  cc 

Interim  ad  id  consequendum  duo  iuvabunt  v 

1 .  observare  homines  vero  quolibet  affectu  con¬ 
citatos.  Neque  tamen  omnia,  quae  in  obvio  quo¬ 
vis  notaveris,  imitanda  tibi  esse  existimes.  Aliter 
enim  homo  rudis  et  agrestis  ,  alitei  moratus  et 
urbanus  eosdem  animi  motus  prae  se  fert ;  et 
quae  homini  dolore  vel  iracundia  impoti  indui - 
gentur ,  saepe  in  oratore  insigniter  notantur. 

2.  Conari,  ut  ipsi  afficiamur,  et  ardescenti  motui 
quadam  mentis  libertate  nos  permittere  (Vide 
tamen  n.  424  extr.). 

SchoL  Quae  sit  apta  pronuntiatio,  paulum  differam,  ut  de  gestu 
prius  dicam,  qui  et  ipse  voci  consentit,  et  animo  cum  ea  si¬ 
mul  paret. 


Art.  II. 

DE  GESTO 

% 

Gestus  est  totius  corporis  motus  et  conform;;  tio. 

§  I. 

DE  GESTU  GENERATIM 

Quid  de  gestu  in  universum ;  quae  de  capite  singil ~ 
latim  praecipiantur  n.  482;  quae  de  vultu  et  ocu~ 
lis  n.  483;  quae  de  brachiis  n.  484;  qui  manuum 
gestus;  quae  in  his  servanda  n.  485 ;  quae  in  cor¬ 
pore  toto  n.  486. 

482.  De  gestu  in  universum  praecipitur  ,  ut 
orationi  consentiens,  rerum  atque  verborum  vim 
apta  quadam  significatione  ostendat,  cum  digni¬ 
tate  tamen  et  decore.  Singillatim  autem  haec 
traduntur : 

,  Caput ,  quod  est  praecipuum  in  actione,  sicut  in 
corpore  ipso  1.  rectum  sit  et  secundum  naturam. 
Nam  et  deiecto  humilitas  et  supino  arrogantia 
et  in  latus  inclinato  languor,  et  praeduro  ac  ri¬ 
gente  barbaria  quaedam  mentis  ostenditur.  2.  Ac¬ 
cipiat  aptos  ex  ipsa  actione  motus,  ut  cum  gestu 
concordet ,  et  manibus  ac  lateribus  obsequatur. 

3.  At  solo  capite  facere  gestum  ,  vitiosum  est. 

4.  Etiam  frequens  eius  nutus  non  caret  vitio  : 
iactare  autem  caput ,  et  comas  excutere,  fanati¬ 
cum  est.  Qt. 

483.  Sed  in  ore  sunt  omnia:  in  eo  autem  ipso 
dominatus  est  oculorum.  Animi  est  enim  omnis 
actio,  et  imago  animi  vultus  est ,  indices  oculi. 
Oris  igitur  non  est  nimium  mutanda  species,  ne 
aut  ad  ineptias  aut  ad  pravitatem  aliquam  de¬ 
feramur.  Oculorum  autem  tum  intentione ,  tum 
remissione,  tum  coniectu,  tum  hilaritate  motus 

animorum  omnes  significandi  sunt.  Quare  oper¬ 
tos,  compressos  ve  eos  in  dicendo,  quis  nisi  plane 
rudis  aut  stultus  habeat?  Aspectus  autem  sem- 
per  eodem  vertitur,  quo  gestus  *).  Cic.  Qt. 

*)  Excipe  ,  quae  aut  damnare,  aut  non  concedere,  aut  a  nobis 
removere  oportebit;  ut  idem  illud  vultu  videamur  aversari, 
manu  repellere:  Dii  talem  terris  avertite  pestem ! —  Haud  equi¬ 
dem  tali  me  dignor  honore.  Aen.  3,  630;  1,  335. 

484.  Brachiorum  manuumque  gestus  generatim 
sint  significantes,  varii  et  decori.  Saepe  enim  va¬ 
gantur  ,  similes  quibusdam  vocibus,  quibus  au¬ 
ris  tantum  impletur ;  si  vero  significant ,  quod 
locus  postulat,  hoc  ipso  sequitur  varietas. 

Brachii  moderata  proiectio  continuos  et  decur¬ 
rentes  locos  maxime  decet ;  at  cum  speciosius  quid 
uberiusque  dicendum  est ,  ut  illud  :  Saxa  atque 
solitudines  voci  respondent  (Pro  Arcb.  8),  exspa¬ 
tiatur  in  latus,  et  ipsa  quodammodo  se  cum  ge¬ 
stu  fundit  oratio.  Cavenda  autem  sunt  haec : 
1.  ne  incomposite  pendeant  deorsum,  nec  ut  tela 
vibrentur;  2.  ne,  dum  manum  gestus  facit,  la¬ 
certus  corpori  apprimatur :  ne  vicissim,  in  quan¬ 
tum  patet  longitudo,  brachium  protendatur;  3.  ne 
agitentur  brachia,  ut  consistere  prope  parum  tu¬ 
tum  sit ;  4.  ne  motus  sint  duri ,  ne  exeant  in 
angulos,  similes  spasmo  laborantis.  Qt. 

485.  Manuum  autem  gestus  duplicis  sunt  ge¬ 
neris  :  alii  enim  cum  ipsis  vocibus  naturaliter 
exeunt,  alii  res  imitatione  significant.  Prioris  ge¬ 
neris  tam  multi  sunt,  ut  paene  ipsam  verborum 
copiam  prosequantur:  nam  ceterae  partes  loquen- 
tem  adiuvant,  hae,  prope  est  ut  dicam,  ipsae  lo- 

quuntur  *).  Ad  alterum  genus  e.  g.  pertinet,  si 
aegrum  tentantis  venas  medici  similitudine,  aut 
citharoedum  formatis  ad  modum  percutientis  ner¬ 
vos  manibus  ostendas. 

Ut  ergo  sine  illis  prioribus  trunca  esset  actio 
ac  debilis,  ita  hoc  posterius  genus  quam  longis¬ 
sime  in  actione  fugiendum  est.  Abesse  enim  plu¬ 
rimum  a  saltatore  debet  orator,  ut  sit  gestus  ad 
sensus  magis  quam  ad  verba  accommodatus :  quod 
etiam  histrionibus  paulo  gravioribus  facere  mo¬ 
ris  fuit.  Ergo  ut  ad  se  manum  referre,  cum  de 
se  ipso  loquatur,  et  in  eum  ,  quem  demonstret , 
intendere,  et  aliqua  hic  similia  permiserim;  ita 
non  efficere  status  quosdam  ,  et  quidquid  dicet, 
ostendere  ##). 


*)  His  poscimus,  pollicemur,  vocamus,  dimittimus,  minamur, sup¬ 
plicamus,  abominamur,  timemus;  gaudium,  tristitiam,  dubi¬ 
tationem,  confessionem,  poenitentiam,  modum,  copiam,  nu¬ 
merum,  tempus  ostendimus.  Non  concitant,  inhibent,  supplicant 
probant,  admirantur  ,  verecundantur?  Non  in  demonstrandis 
locis  ac  personis,  adverbiorum  atque  pronominum  obtinent 
vicem?  ut  in  tanta  per  omnes  gentes  nationesque  linguae  di¬ 
versitate,  hic  mihi  omnium  hominum  communis  sermo  videa¬ 
tur  haberi. 

*')  Neque  id  in  mamous  solum,  sed  in  omni  gestu  ei  voce  ser¬ 
vandum  est.  Non  enim  in  illa  periodo:  Caedebatur  in  medio 
foro  Messanae  —  motus  laterum,  quales  esse  servorum  ad  ver¬ 
bera  solet ,  torquendus,  aut  vox,  qualis  dolore  exprimitur  , 
eruenda:  cum  mihi  comoedi  quoque  pessime  facere  videantur, 
qui  etiamsi  iuvenem  agant,  cum  tamen  in  expositione  aut  se¬ 
nis  sermo,  aut  mulieris  incidit,  tremula  vel  effaeminata  voce 
aronuntiant.  Qt. 


Ii  reliquis  autem  gestibus  servanda  haec  sunt: 
1.  In  rebus  parvis,  tristibus  mitibus  breves  sint; 

in  magnis,  laetis,  atrocibus  extensiores.  2.  Initio 
pauciores  sint ;  at  ubi  iam  calor  orationem  con¬ 
citaverit ,  'etiam  gestus  cum  ipsa  orationis  cele¬ 
ritate  crebescet.  3.  Ne  gestus  manus  et  vultus 
inter  se  discrepent.  4.  Manus  sinistra  nunquam 
sola  gestum  recte  facit  ,  dextrae  se  frequenter 
accommodat  *).  5.  Optime  manus  a  sinistra  parte 
incipit  ,  in  dextra  deponitur  ;  sed  ut  poni  ,  non 
ut  ferire  videatur.  6.  Manus  cum  sensu  et  inci¬ 
piat  et  deponatur.  7.  Ne  cadat  gestus  ad  quas¬ 
dam  latentis  sermonis  percussiones  et  quasi  pe¬ 
des  ,  tamquam  rhythmum  indicans  ;  ut  sit  y. 
g.  unus  motus  novum  crimen ;  alter  G.  Caesar ; 
tertius  et  ante  hanc  diem  etc.  8.  Ne  sint  digiti  di- 
.  spassi  ,  nec  fiant  gestus,  paucis  quibusbam  exce¬ 
ptis,  solo  pollice  et  indice  ,  reliquis  digitis  com¬ 
pressis.  9.  Tolli  manum  supra  oculos,  demitti 
infra  pectus  vetant ;  adeo  a  capite  eam  petere  , 
aut  ad  imum  ventrem  deducere,  vitiosum  habe¬ 
tur.  Qt. 

*)  Sive  in  digitos  argumenta  digerimus,  sive  aversis  in  sinistrum 
palmis  abominamur  ,  sive  obiicimus  adversas,  sive  in  latus  u- 
tramque  distendimus.  In  supplicatione  etiam,  invocatione, 
adoratione  plus  affectus  iunctae  exhibent  manus. 

486.  De  totius  tandem  corporis  habitu  praeci¬ 
piunt  :  1.  Status  erectus  sit  et  celsus  ;  2.  nec 
obrigescere  orator  videatur  (quasi,  ut  ait  Epicte¬ 
tus  ,  veru  deglutierit)  ;  sed  neque  contra  omnes 
partes  corporis  agitet  vehementius,  trunco  magis 
toto  se  ipse  moderans  et  virili  laterum  flexione. 
3.  Indecora  est  in  dextrum  ac  laevum  latus  va¬ 
cillatio  alternas  pedibus  insistentium.  4  Neque 

minus  illa  frequens  ,  et  concitata  in  utramque 
partem  mutatio  ;  quam  in  Curione  patre  irrisit 
Iulius,  quaerens,  quis  in  lintre  loqueretur.  5.  Ne 
iactentur  humeri ;  quod  vitium  quomodo  Demo¬ 
sthenes  emendaverit,  notum  est.' 6.  Incessus  et 
excursio,  sicubi  a  more  regionis  non  discrepent, 
rari  certe  sint  et  moderati ;  discursare  autem  nun¬ 
quam  licet.  7.  Femur  denique  vel  pectus  ferire 
scenicum  habetur.  Or.  18.  Qt. 

§  H 

DE  ACTIONE  APTA 

Quid  in  universa  oratione  n.  487 ;  quae  in  singulis 
partibus  servanda  n.  488;  quid  de  decore  et  modo 
n.  489. 

487.  Ut  sit  apta  pronuntiatio,  primum  conve¬ 
nire  debet  personis  et  causae  totius  generi.  Ne¬ 
que  enim  eadem  in  voce  ,  gestu  ,  incessu  apud 
principem,  senatum ,  populum,  magistratus,  pri¬ 
vato,  publico  iudicio  similiter  decent.  Causae  vero, 
ut  sunt  tristes,  hilares,  sollicitae,  securae,  gran¬ 
des,  pusillae ,  ita  etiam  actio  similem  quasi  ha¬ 
bitum  induere  debet.  Qt. 

488.  In  diversis  autem  orationis  partibus  haec 
sunt  observanda : 

1.  Surgat  orator  ad  dicendum  cum  dignitate  et 
modestia  neque,  protinus  erumpat,  sed  det  bre¬ 
vem  cogitationi  moram.  Mire  enim  auditurum 
dicturi  cura  delectat,  et  auditor  se  ipse  com¬ 
ponit, 

2.  Prooemio  frequentissime  (non  tamen  semper) 

lenis  convenit  pronuntiatio ;  quare  vox  temperata, 
gestus  sit  modestus.  Nihil  est  enim  ad  concilian¬ 
dum  gratius  verecundia ;  nihil  insuavius  ,  quam 
ex  ordientis  vociferatio . 

3.  Narratio  magis  prolatam  manum  ,  gestum 
distinctum,  vocem  sermoni  proximam,  et  tantum 
apertiorem,  sonum  simplicem  frequentissime  po¬ 
stulabit;  quamvis  aliud  interdum  poscant  animi 
motus. 

4.  Confirmationis  actio  maxime  varia  et  mul¬ 
tiplex  est.  Nam  et  proponere ,  partiri ,  interrogare 
sermoni  sunt  proxima  ,  et  argumenta  adversarii 
repetere ;  sed  haec  tamen  aliquando  irridentes  , 
aliquando  imitantes  pronuntiamus.  Argumentatio 
plerumque  agilior  et  acrior  et  instantior,  consen¬ 
tientem  orationi  postulat  etiam  gestum,  i.  e.  for¬ 
tem  celeritatem :  instandum  quibusdam  in  parti¬ 
bus,  et  densanda  oratio.  Egressiones  fere  lenes, 
et  dulces,  et  remissae.  Accendendi  vero  audientes 
• per  amplificationes  multi  sunt  gradus  et  modi 
(n.  481).  Qt. 

5.  Peroratio  item  accommodanda  motibus  ani¬ 
morum,  quos  causa  postulat. 

489.  Ut  in  ipsa  oratione  sic  in  gestu  et  voce 
refert  plurimum,  quid  deceat,  circumspicere,  et 
modum  in  omnibus  servare.  Porro  decorum  ut 
serves,  liberalis  institutio  et  assidua  facit  exerci¬ 
tatio  *).  Modum  vero,  ut  teneas,  cave  ne  gestus 
aut  vocis  variationes  frequentiores  sint  **) ;  neve 
in  actione  sollicitior  cura  et  diligentia  se  prodat. 

*)  Ut  qui  pila  ludunt,  non  utuntur  in  illa  lusione  artificio  proprio 
palaestrae;  sed  indicat  ipse  motus,  didicerintne  palaestram,  an 
nesciant;  sic  in  orationibus  etiamsi  propriae  ceterae  adhi- 

bentur  artes,  tamen  facile  declaratur,  utrum  is,  qui  dicat,  tan¬ 
tummodo  in  hoc  declamatorio  sit  opere  iactatus,  an  ad  dicen¬ 
dum  omnibus  ingenuis  artibus  instructus  accesserit.  De  or. 
1,  16. 

**)Ut  orator  non  debet  legenti  similis  pronuntiare,  ita  neque  inv 
merito  reprehenditur  pronuntiatio  vultuosa,  et  gesticulatio¬ 
nibus  molesta,  et  vocis  mutationibus  resultans.  Qt. 


Liber  quartus 

DE  ELOQUENTIA  SACRA 

490.  Finis  eloquentiae  sacrae  est,  religionis  Chri¬ 
stianae  doctrinam  hominibus  persuadere.  Itaquo 
ad  hoc  contendere  debet,  ut  audientes  illam  doctri¬ 
nam  et  animo  sincero  complectantur  ,  et  ad  eius 
normam  vitam  omnem  componant.  Quo  facto  con¬ 
fert  ad  summum  finem  omnis  sacri  ministerii,  qui 
alius  non  est,  quam  honor  divinus  et  aeterna  ho¬ 
minum  salus. 

Assequetur  propositum  efficiendo,  ut  veritas  pa¬ 
teat  t  ut  veritos  placeat,  ut  veritas  moveat.  S.  Aug., 
de  doct.  christ.  4,  61  (n.  314).  Ac  nos  quidem  his 
libris  quaerimus  ,  quid  ad  hunc  effectum  possit 
humana  ars  et  industria  *) ;  inanis  autem  omnis 
nostra  institutio  ,  si  orator  altiori  quodam  virtu¬ 
tum  praesidio  instructus  non  sit.  Porro  virtutes 
oratori  sacro  necessariae  sunt  inprimis  vividissima 
files )  sine  qua  de  rebus  divinis  nec  ipse  quidquam 
probe  intelligere,  nec  aliis  exponere  fructuose  po¬ 
terit  ;  ardens  et  sincerum  studium  divinae  gloriae 
et  humanae  salutis;  rerum  vero  caducarum,  ma¬ 
xime  divitiarum  et  laudis  contemptus ;  —  Vae  il¬ 
lis,  qui  quaestum  faciunt  (S.  Bern.);  beneficentia 

et  mansuetudo  erga  homines,  ad  exemplum  Christi  ; 
magna  animi  demissio;  et  singularis  per  orationem 
cum  Deo  coniunctio.  Quae  virtutes  ,  eum  ad  alia 
multa,  tum  ad  hoc  maxime  sunt  necessariae,  ut 
flectere  animos  possit.  Non  omnis  enim  ardor,  qui 
in  dicente  eruperit,  sed  divina  est  virtus,  qua  in 
aeterna  hominum  mentes  excitantur.  Christo  igitur 
ardenti  charitate  se  coniungat,  in  ipso  sit  omnis 
eius  meditatio  et  vita;  quo  fiet,  ut  et  oratio  Chri¬ 
stum  spiret,  coelestemque  illam  vim  nanciscatur, 
de  qua  legimus :  Dgo  dabo  vobis  os  et  sapientiam, 
cui  non  poterunt  resistere  **).  Luc.  21.  15. 

'J  In  dubium  vocalum  est,  num  huic  eloquentiae,  quae  iota  di¬ 
vina  est ,  adiumenti  aliquid  afferrat  humana  industria  et  do¬ 
ctrina.  Sed  usus  Ecclesiae  et  ipsorum  Patrum  exempla  satis 
nos  docent,  minime  haec,  etsi  naturalia,  praesidia  esse  negli- 
genda.  Quodsi  sancti  quidam  viri  sine  ratione  doctrinae  coe¬ 
lesti  quadam  dicendi  facultate  instructi  fuere;  Apostoli  quoque 
et  alii  multi  religionis  scientia  divinitus  sunt  imbuti ;  nec  ta¬ 
men  propterea  quisquam  quaesierit  ,  eonvenialne  a  pueris 
fidei  rudimenta,  ab  Ecclesiae  ministris  Theologiam  magno  la¬ 
bore  addisci.  —•  Florido  et  expolito  sermone  laudem  caplare, 
nec  ipsum  decet  profanum  oratorem.  Sed  aliud  est  cincinnos 
sectari  et  fucata  pigmenta,  aliud  in  rebus  et  verbis  verae  elo¬ 
quentiae  praecepta  sequi. 

'**)  Plura  de  his  vide  apud  S.  Aug.,  de  doctr.  ctirist. ;  S.  Franc. 
Borg.,  de  ratione  concionandi ;  S.  Franc.  Sales.,  lettre  sur  la 
maniere  d’annoncer  la  parole  de  Dieu,  et  Esprit  de  S.  Franc. 
de  Sales;  Lud.  de  Granata,  Rhetorica  ecclesiastica  ;  Gisbert 
de  eloq.  sacra. 

CAPUT  I. 

DE  ARGUMENTO  SACRAE  ORATIONIS 

Ouiusmodi  argumentum  esse  debeat ;  quid  de  philo¬ 
sophicis  concionibus  tenendum  n.  491;  quae  prae¬ 
cipue  tractanda  n.  492;  qua  ratione  anni  tem¬ 
pora  et  festi  dies  respectandi  n.  493  ;  quae  textus 
utilitas;  qualis  seligendus;  quomodo  exponendus 

n.  494 . 

491.  Argumentum  sacrae  orationis  sit  vere 
christianum,  ex  ipsis  scilicet  visceribus  religionis 
cbristianae  depromptum.  Nam  in  tractatione  usus 
aliquis  profanae  eruditionis  esse  potest;  materia 
profana  nullo  modo  toleranda. 

Ea  sacrae  doctrinae  capita,  quae  etiam  philoso¬ 
phia  assequitur,  sine  dubio  pro  concione  tractari 
possunt,  sed  accommodate  ad  ingenium  et  sensum 
christianum.  Ita  scilicet  proponenda  sunt,  ut  ea 
credenda  religio  docet  *) ;  probanda  autem  et  il¬ 
lustranda  maximam  partem  ex  doctrina  et  historia 
sacra. 

*)  Etiam  de  lege  naturali  dictum  illud  intelligi  debet :  Non  veni 
solvere  legem,  sed  adimplere;  ipseque  Magister  divinus  osten- 
/  dit,  quo  pacto  humana  doctrina  coelesti  perficiatur.  Matth. 
c.  5,  et  6. 

Itaque  quae  dicuntur  philosophicae  conciones  , 
communiter  nec  decent  nec  prosunt  ;  propter  au¬ 
dientium  tamen  conditionem  nonnunquam  sunt 
necessariae,  etsi  non  tam  saepe  ,  quam  plerique 
existimant*).  Philosophicas  enim  vocant  oratio* 
Kleutgf.n  -  Ars  dicendi  28 

nes,  quae  et  argumentum  et  probationes  ab  Humana 
doctrina  petunt.  Porro  huiusmodi  conciones  apud 
populum  christianum  minime  convenire,  satis  per 
se  intelligitur :  nam  regnum  Dei  non  est  in  'per¬ 
suasibilibus  humanae  sapientiae  verbis.  1  Cor.  2,  4. 
At  ubi  fides  paene  exstincta  est,  homines,  etsi  ce- 
teroquin  doctissimi,  coelesti  lumine  privati,  alta 
illa  sacrae  doctrinae  praecepta  non  capiunt :  ad 
quos  cum  orator  se  demiserit  paullisper,  id  sem- 
per  providebit,  ut  per  haec  humana  viam  sibi  ad 
i  divina  sternat. 

')  Plerumque  fides  languet,  vel  etiam  impugnatur,  quia  non  in- 
telliguntur  credenda.  Hinc  est  cur  optima  rerum  divinarum 
explicatione  dubitationes  facillime  tollantur;  id  etiam  constat 
tantam  esse  vim  et  lucem  veritatis ,  ut  recte  explicata  sibi 
ipsa  fidem  faciat.Utinam  igitur  sacri  oratores  illa,  quae  mox  di¬ 
cam  propria  esse  Christianae  eloquentiae, ibi  tractent  maxime, 
ubi  minime  creduntur! 

492.  Plurimum  autem  orator  sacer  dicere  de¬ 
bebit  de  iis,  quae  religionis  christianae  sunt  pro¬ 
pria  maxime  *),  nec  non  de  illis,  quae  ab  haere¬ 
ticis  negantur  **), 


*)  Itaque  B.  Pauli  exemplo  inprimis  Christum  praedicabit,  ei 
hunc  crucifixum;  aget  saepe  de  redemptionis  necessitate  et 
natura,  de  peccato  originis,  de  fide  et  gratia  de  resurrectione 
mortuorum  et  iudicio ;  ex  moralibus  autem  tractabit  fre¬ 
quenter  rerum  humanarum  ,  divitiarum  maxime  et  honorum 
contemptum,  humilitatem,  cui  philosophia  nec  nomen  invenit, 
dilectionem  inimicorum,  etc. 

**)  Etsi  heterodoxos  impugnare  vix  unquam,  ut  postea  dicetur, 
utile  sit,  saepe  tamen  cum  omni  libertate  de  catholica  doctrina 
dicendum;  agendum  dico  de  vera  Ecclesia,  eiusque  et  SS. 
Pontificum  potestate,  de  sacerdotio  et  sacramentis,  de  sacra- 
mentalibus  et  piis  usibus,  de  volis,  de  ordinibus  religiosis,  de 
ieiunio  et  omni  poenitentia,  etc. 

493.  Quanquam  in  seligendo  concionis  argu¬ 
mento  generatim  anni  ecclesiastici  tempora  ,  et 
festi  praesertim  dies  observandi  sunt  *) ,  potior 
tamen  est  ratio  necessitatis  utilitatisque.  Quodsi 
argumentum  ,  quod  elegeris  ,  a  ratione  diei  vel 
temporis  multum  discrepat,  satius  erit,  in  exor¬ 
dio  rationem,  cur  ita  facias,  indicare,  quam  adi¬ 
tum  ad  materiam  per  ambages  quaerere.  Cete¬ 
rum  necessitas  cogit  etiam  de  re  eadem  saepius 
dicere. 

*)  Ideo  etiam  consultum  est,  tempora  illa  observare,  quod  grata 
inde  varietas  oritur,  et  occasio  habetur,  de  iis  quoque  agere, 
quae  piis  morigerisque  ad  perfectiorem  virtutem  utilia  sunt. 
Neque  enim  hoc  uno  continetur  officium  oratoris  sacri,  ut 
perversos  a  vitiis  avocet. 

494.  Antiquissimus  est  mos  ,  orationi  sacrae 
sententiam  gravem  sacrae  Scripturae,  quem  textum 
vocant,  praeponendi.  Quae  si  bene  deligitur,  ad 
dignitatem,  perspicuitatem  et  gravitatem  dicendi 
multum  confert;  sed  curandum  est,  ut  argumen¬ 
tum  sive  potius  propositio  vel  in  textu  tota  in¬ 
veniatur  ,  vel  saltem  commode  ex  eo  derivari 
queat  *). 

’)  Hoc  ad  utilitatem  illam  oblinendam  plane  necessarium,  nec  ta 
men  valde  difficile  in  illa  infinita  gravissimarum  sententiarum 
copia  sacrae  Scripturae.  Quinimo  saepissime  partitio  quoque 
et  praecipua  argumenta  textu  continentur.  Vide  inprimis  ora¬ 
tiones  Bourdaloue. 

Ut  textus  et  per  eum  propositio  ab  audientibus 
probe  intelligatur,  fere  necesse  erit,  aut  rerum 
personarumque  adiuncta  exponere ,  aut  factum 
aliquod  narrare,  aut  denique  obscuriores  notiones 


-• 

evolvere.  Hinc  explicatione  textus,  si  minus  uni¬ 
versum  exordium,  certe  narratio  et  partitio  ple¬ 
rumque  continetur. 

Schol.  Quoniam  de  singulis  orationis  partibus  propria  eloquen¬ 
tiae  sacrae  praecepta  non  traduntur,  de  exordio,  cuius  men¬ 
tionem  feci,  illud  hoc  loco  adiiciam,  non  adeo  eius  esse  artifi¬ 
cium  negligendum,  quam  nonnemo  sibi  persuaserit,  propterea 
quod  auditor  salis  paratus  veniat.  Primum  enim  magnopere 
curanda  docilitas.  Quo  enim  per  se  generalius  est  argumentum, 
eo  magis  necesse  est,  accurate  definire,  quid  de  illo  statuamus 
Atque  hoc  loco  revocanda  est  memoria  praecepti  de  fine  ora¬ 
tionis  proprio  et  definito  (n.  319),  quod  quidem  pluribus  bel¬ 
lissime  exponit  S.  Franciscus  Sal.  (i).  Quid?  sineque  attentio 
tanta  solet  esse,  quam  rei  natura  et  loci  ratio  postulat;  unde 
necesse  est,  inde  ab  initio  jucunditate  et  gravitate  orationis 
mentes  excitare. 


CAPUT  11. 

DE  LOCIS  ELOQUENTIAE  SACRAE  PROPRIIS 

Loci  eloquentiae  sacrae  proprii  sunt :  S.  Scri¬ 
ptura,  Sancti  Patres,  Theologia,  Historia  eccle¬ 
siastica  et  probati  scriptores  de  vita  christiana, 

Art.  I. 

DE  SCRIPTURA.  SACRA 

Quare  hic  locus  praecipuus  n,  495 ;  qua  ratione  ge- 
neratim  Scriptura  utendum  n.  496 ;  quomodo  le¬ 
genda  n.  497 ;  quid  de  sensu  mxj  st  ico  et  accommo - 
datitio  n.  498 ;  quae  sententiae  eligendae  n.  499; 
qui  modi  eas  explanandi  n.  500. 

495.  Scriptura  sacra  merito  praecipuus  habetur 

{\\  Espr.  T.  V.  p.  313 

eloquentiae  sacrae  locus:  nam  et  ipsius  muneris 
ratio  hoc  postulat,  ut  orator  sacer  paene  omnia, 
quae  dicat,  e  sacris  litteris  depromat  *),  nec  quid¬ 
quam  ad  triplicem  rationem  docendi,  delectandi 
et  movendi  utilius  **).  Cf.  2.  Tim.  2,  15. 

*)  Cum  contionatores  sint  veluti  legati  a  Deo  missi  (2  Cor.  5 
20),  debent  sane  ipsius,  a  quo  mittuntur,  Principis  verbis 
quoad  possunt,  legationem  exponere. 

**)  Si  docendum  est,  non  solum  Scripturae  divina  est  auctoritas 
sed  eadem, modo  rite  exposueris,  rebus  divinis  atque  humanis 
copiosissimum  lumen  affundit.  Ad  delectandum  vero  quanta 
historiarum  varietas,  similium,  parabolarum,  proverbiorum  vis 
et  copia!  Quid?  si  ipsis  verbis  et  sententiis  coelestis  quaedam 
dulcitudo  a  Spiritu  Sancto  afflata  est?  Denique  cum  flectendus 
auditor,  nihil  Scriptura  sacra  ad  vim  efficacius,  ad  rnaiestatem 
excelsius,  ad  copiam  uberius. 

496 .  Ad  haec  autem  Scripturae  usu  consequenda 
non  sufficit,  multas  orationi  sententias  Scripturae 
intexere,  sed  ex  harum  optima  tractatione  paene 
tota  debet  efflorescere  oratio ;  ideoque  hoc  primum 
ab  oratore  sacro  requirimus,  ut  in  divinis  litteris 
*  sit  versatissimus  *). 

*)  In  hanc  sententiam  exponit  D.  Hieronymus,  quod  ad  Ezechie- 
lem  dictum  legitur :  Fili  hominis,  comede  volumen  istud;  Ezeeh. 
3,  1.  Nisi,  ait,  comederimus  apertum  volumen,  docere  non 
possumus  filios  Israel.  Hoc  autem  studio  Scripturae  orator  non 
solum  copiam  sibi  dicendi  comparabit,  sed  etiam  divina  qna- 
dam  vi  imbuetur;  denique  hic,  hic  quaerenda  illa  ingenii 
subactio,  quam  Cicero  profanum  oratorem  a  profanis  utique 
artibus  repetere  iubet  (n.  362).  Sed  nec  quidquam  utilius  stilo 
ad  illam  simplicitatem,  vim  et  dignitatem  formando. 


497.  Legenda  autem  Scriptura  est  cum  fide , 
reverentia  et  modestia,  cum  assuiditate  et  dili¬ 
gentia.  Ac  reverentia  quidem  et  modestia  hoc  quo 


406  ARTIS  DICENDI  P.  IV.  LIB.  IV. 

que  exigunt,  ut  ne  ipse  tibi  omnia,  quae  obscura 
sunt ,  interpretari  praesumas.  Ea  autem  ,  quae 
legis,  meditari  oportet  attentius ;  varia  observare 
loca  et  inter  se  conferre;  perpendere  diversos  sen¬ 
sus,  litteralem  seu  historicum  imprimis,  tum  etiam 
mysticum ;  et  interpretationum  varietatem  consi¬ 
derare  ;  postremo  videre,  quis  loci  usus  sit  sive 
ad  doctrinam  sive  ad  vitam. 

498.  Mysticum  autem  sensum  orator  raro  adhi¬ 
bebit,  nec  nisi  Ecclesiae  aut  Patrum  aut  ipsius 
Scripturae  auctoritate  nixus;  S.  Eranciscus  Sal.  in¬ 
super  praecipit,  ut  ante  mysticum  semper  expo¬ 
natur  sensus  litteralis  (Esprit,  1,  p.  31).  Illud 
autem  imprimis  observandum,  vim  probandi  in 
mystico  sensu  non  esse,  nisi  aliquando  ex  auctori¬ 
tate  interpretantis.  Sensus,  quem  accommodatitium 
vocant,  frequentius  usurpari  poterit  ,  dummodo 
usurpetur  circumspecte.  Accommodatitius  enim  est 
sensus,  cum  sententiae  aliis  rebus  aut  personis 
accommodantur  ,  ut  quae  de  Paulo  dicta  sunt , 
Erancisco  Xaverio;  quae  de  Stephano,  Laurentio. 
Itaque  totus  locus  considerandus  est,  ut  perspi- 
cias,  num  ita  heri  deceat  *). 

*)  Hoc  si  facerent,  profecto  illud:  Cum  innocente  innocens  eris, 
et  eum  perverso  perverteris  (Ps.  17,  26),  ad  consuetudinem 
bonorum  hominum  et  malorum  non  transferrent;  multo  autem 
minus  ad  Virginem  sine  labe  conceptam:  Quaeretur  peccatum 
illius ,  et  non  invenietur  (Ps.  9,  36). 


499.  Eligendae  sunt  Scripturae  sententiae,  quae 
in  rem  nostram  plane  conveniant,  ne  invitae  ad 
eam  trahendae  sint;  ex  his  vero  ipsis  probantes 
prae  simpliciter  affirmantibus,  ut:  Qui  non  credit , 
iam  iudicatus  est:  quia  non  credit  in  nomine  unige- 

niti  Filii  Dei;  minus  communes  prae  vulgatis  *) ; 
denique  uberiori  tractationi  aptiores  **). 


*)  Atumen  cum  doctrinae  caput  confirmandum  est  accuratius» 
textus,  ut  vocant,  classici ,  licet  ii  vulgati,  non  sunt  praeter¬ 
mittendi;  classici  autem  dicuntur  illi,  quibus  Ecclesia  vel 
SS.  Patres  passim  utuntur  ad  doctrinam  aliquam  probandam. 
Quae  sententiae  ut  non  videantur  tritae,  optime  efficiet  tracta¬ 
tio.  Sint  enim  verba  notissima;  non  item  vis  eorum  et  plena 
intelligent.ia. 

**)  Praestat  sane  paucas  bene  tractare,  quam  plurimas  sine  expo¬ 
sitione  accumulare. 

BOO.  Modi,  quibus  locus  quispiam  uberius  ex¬ 
poni  potest,  novem  traduntur:  1.  Ecclesiae  vel 
SS.  Patrum  interpretationes  afferre.  2.  Singula 
verba  expendere  :  affirmat  S.  Hieronymus  singu¬ 
las  in  Scriptura  voces,  litteras,  apices  et  puncta 
plena  esse  sensibus  ,  quod  fac  experiaris  in  illa 
sententia  :  Sic  Deus  dilexit  mundum  ,  ut  Filium 
suum  unigenitum  daret.  Ioan.  3,  16. 

3.  Conferre  sententias  vel  narrationes  similes. 
Videndum  tamen,  ut  quae  ita  afferuntur,  in  idem 
ne  recidant,  sed  ad  explicationem  propositi  loci 
conferant.  Ita,  quae  bis  verbis :  Regnum  Dei  vim 
'patitur ,  inclusa  sunt,  per  singula  evolves,  confe¬ 
rendo  illa :  Nemo  coronabitur  ,  nisi  qui  legitime 
certaverit ;  Qui  non  odit  patrem  suum ,  etc.  Si  ocur 
lus  tuus  scandalizat  te ,  etc .  Qui  non  baiulat  cru¬ 
cem  suam  post  me ,  etc.  Nondum  usque  ad  sangui¬ 
nem  restitistis ;  Qui  perseveraverit  usque  in  finem 5 
hic  sal/rns  erit.  — 

4.  Opponere  alia  loca  de  re  contraria.  Id  facit 

S.  Bernardus:  Quia  semel  venimus  ad  Cor  dulcis 
simum  Tesu ,  et  bonum  est ,  nos  hic  esse,  ne  sinamus 

nos  facile  avelli  ab  eo ,  de  quo  scriptum  est :  Re¬ 
cedentes  a  te  in  terra  scribentur .  Quid  autem  acce¬ 
dentes ?  Tu  ipse  doces  nos.  Tu  dixisti  accedentibus 
ad  te:  Gaudete ,  quia  nomina  vestra  scripta  sunt  in 
coelo.  Accedamus  ergo  ad  te ,  et  exuit  abimus  et  lae¬ 
tabimur  in  te,  memor  es  Cordis  tui.  De  Pass.Serm.  3. 

5.  Expendere  adi  uncta. 

Angelis  suis  mandavit  de  te.  Mira  dignatio  et 
vere  magna  dilectio  charitatis !  Quis  enim ?  quibus ? 
de  quo  f  quid  mandavit  ?  Studiose  consideremus  , 
fratres ,  diligenter  commendemus  memoriae  hoc  tam 
grande  mandatum .  Quis  enim  mandavit ?  cuius  sunt 
Angeli f  cuius  mandatis  obtemperanti  cuius  obediunt 
voluntati?  Nempe  Angelis  suis  mandavit  de  te,  ut 
custodiant  te  in  omnibus  viis  tuis.  Nec  cunctantur , 
quin  etiamin  manibus  tollant  te.  Summa  ergo  Maie- 
stas  mandavit  Angelis,  et  Angelis  suis  mandavit : 
illis  utique  sublimibus  tam  beatis  ,  quam  proximis 
sibi,  cohaerentibus  et  vere  domesticis  mandavit  de 
te.  Tu  quis  es?  Quid  est  homo,  quod  memor  es  eius? 
aut  filius  hominis  ,  quoniam  reputas  eum  ?  Quasi 
vero  non  sit  homo  putredo ,  et  filius  hominis  vermis. 
Sed  quid  putas  mandavit  de  te?  ut  custodiant  te. 
Quantam  tibi  debet  hoc  verbum  inferre  reveren¬ 
tiam,  afferre  devotionem,  conferre  fiduciam.  Idem 
in  Ps.  90. 

6.  Non  raro  etiam  dubitatione  uti  poteris. 

Eyxoopua^opiivou  yup  Sixaiov,  evypuvQ-rjaovzca  kv.oi,  6  Goyoe 
np. tv  upziwg  sXsys  SaAotxwv.  xuixotys  •/i7ropovv  xa t  ipuvzov,  zi 
rrore  apa  fiovlszca  :w  izxpotuiuazrj  to  cdviypu'  upv."  ori  pi sto— 
oof  Ttvos  rj  loyoypuyov  ouvov  auvQiv zog  "Xoyov  n pog  zrjv  rwv  a- 
xovovtiwv  m/Jp  rivi  ■xexouTpevpivep  xaraxTU7ro0vrt  r 

ixo«?,  guypaivovrai  ot  lao'rt  t/jv  ts  evoetxtv  twv  vo/jptar wv,  xeu 
tvjv  ^laOcfftv,  xat  ro  t*/5?  ^;sw;  7rov.rrty.ov,  xoct  7rpo*  apptoviav  xs- 
xpoTyjptsvov  (X7ro§s^6p.evotJ  H  tovto  ptgv  ovx  «v  strrs  ttots  6  pt»7- 
Saptov  Tpi  rotoiJTw  stSst  twv  Xoyov  ^pjffagsvof'....  Tt  ovv  goTvt, 
o  myjctvJ  ort  suypatvovTat  X«ot  svypoavv/jv  7rveupt«rtxiQV  ,  £7rt 
ptov77  Tp  ■u7roptv/i(T£i  Ttov  xot?  §i'/.a.iotg  xaTOp^wptgv&jv,  gtV  ^vjXov  xae 
uLvncnv  rwv  ayaQwv,  a  7 >  <uv  av.ovou crtv,  evayoptsvoe, 

S.  Bas.  hom.  in  Gord.  M.  n.  1. 


7.  Causas,  cur  ita  sit  ,  exponere  :  quas  qui¬ 
dem  causas  ex  aliis  Scripturae  locis  repetere  po¬ 
teris;  ut :  Diliges  Dominum  Deum  tuum ,  Mattii.  22  ; 
nam  1 ,  Ipse  prior  dilexit  nos ,  1  Ioan.  4;  — 2.  Num- 
quid  non  ipse  est  pater  tuus ?  Deut.  32;  — 3.  De¬ 
lectare  in  Domino  et  dabit  tibi  petitiones  cordis  tui , 
Ps.  36,  —  4.  Gustate  et  videte ,  quoniam  suavis 
est  Dominus ,  Ps.  33;  — 5.  Quid  mihi  est  in  coelo , 
e£  a  quid  volui  super  terram  f  Ps.  72. 

8.  Eandem  sententiam  in  hominum  genera,  re¬ 
rum  eventus  ,  opiniones  varias  transferre.  Ita 
diversa  hominum  genera  interrogabis :  Qim  err  zjo- 
5ts  habitare  poterit  cum  ardoribus  sempiternis t 
Is.  33.  Aut  cum  S.  Leone:  Et  ego  si  exalta¬ 
tus  fit  ero  a  terra  ,  omnia  traham  ad  me  ipsum. 
0  admirabilis  potentia  Crucis ,  o  ineffabilis  gloria 
passionis ,  in  qua  et  tribunal  Domini  ,  iudicium 
mundi,  et  potestas  est  Crucifixi!  Traxisti  enim ,  XL- 
mine,  omnia  ad  te,  et  cum  expandisses  tota  die  ma¬ 
nus  tuas  ad  populum  non  credentem  et  contradicen¬ 
tem  tibi ,  confitendae  maiestatis  tuae  sensum  totus 
mundus  accepit.  Traxisti  ,  Domine,  omnia  ad  te 
cum  in  execrationem  iudaici  sceleris  unam  protule¬ 
runt  omnia  elementa  sententiam,  cum  obscuratis  lu¬ 
minaribus  coeli ,  et  converso  in  noctem  die  ,  terra 

quoque  motibus  quateretur  insolitis  ,  universaque 
creatura  impiorum  usui  se  negaret.  Traxisti  ,  Do¬ 
mine ,  omnia  ad  te ,  quoniam  scisso  templi  velo  san¬ 
cta  sanctorum  ab  indignis  Pontificibus  recesserunt , 
ut  figura  in  veritatem ,  prophetia  in  manifestatio - 
nem ,  et  Lex  in  JEvangelium  verteretur .  Traxisti , 
Domine ,  omnia  ad  te ,  quod  in  unojudaeae  tem¬ 
plo  obumbratis  significationibus  tegebatur  ,  pleno 
apertoque  sacramento  universarum  ubique  nationum 
devotio  celebraret.  Serm.  8.  de  Pass.  Domini. 

9.  Textum  per  modum  chriae  liberae  ampli¬ 
ficare. 

Ceterum  quemcumque  ex  his  modis  usurpamus, 
si  quidem  non  amplificare  ,  sed  demonstrare  ali¬ 
quid  intendimus  ,  efficiendum  est ,  ut  tractatio 
Scripturae  vera  sit  argumentatio  ( Cf.  tamen 

n.  411). 

Art.  II. 

DE  PATRIBUS  ET  THEOLOGIA 

Quare  SS.  Patrum  usus  commendandus ;  quomodo 
eorum  testimonia  tractanda  n.  501 ;  quid  theo¬ 
logiae  nomine  hic  veniat  ;  qualis  eius  utilitas ; 
quae  in  usu  servanda  n.  502. 

501.  Secundum  divinos  libros  non  sunt  alii  ad 
sacram  eloquentiam  utiliores,  quam  SS.  Patrum 
scripta.  Et  quoniam  SS.  Patres  ad  hoc  Ecclesiae 
concessi  sunt  divinitus,  ut  verbum  Dei  scriptum 
et  traditum  copiosius  explicarent,  et  ita  explica¬ 
tum  posteris  saeculis  transmitterent :  eorum  vesti¬ 
eris  orator  sacer  insistere  debebit.  Accedit,  quod 

ab  iisdem  praeclare  docetur,  qua  ratione  doctrina 
christiana  pro  concione  sit  tractanda  *). 


*)  Ad  duplicem  hunc  fructum  capiendum  legendi  sunt  prae  relt 
quis  S.  Chrysoslomus,  qui  copia  et  gravitate  dicendi  unus 
inter  omnes  Christianos  oratores  eminet;  S.  Gregorius  Nazian- 
zenus,  cuius  orationes  ad  artis  praecepta  magis  sunt  revocata; 
praeterea  SS.  Basilius,  Ephrem, Cyprianus,  Ambrosius,  Augu¬ 
stinus,  Leo  M.,  Gregorius  M.,  V.  Beda  et  Bernardus.  Quod  si 
Scripturae  interpretatio  quaeritur ,  rursum  S.  Chrysostomus, 
quis  sit  optimus  eius  in  s.  eloquentia  usus,  praeclare  docebit; 
S.  Hieronymus  una  cum  litterali  sensu  saepissime  mysticum 
tradit,  etsi  hunc  Origenes,  SS.  Augustinus,  Ambrosius  et  Gre¬ 
gorius  copiosius  explanant.  Ceterum  ubi  non  tam  modus  utiliter 
exponendi  Scripturam,  quam  accurata  interpretatio  requiritur, 
fere  praestiterit,  probatum  aliquem  interpretem  revolvere, 
quippe  apud  quem  SS.  Patrum  sententias  collatas  invenias. 

Deligenda  autem  SS.  Patrum  testimonia  et  am¬ 
plificatione  vel  argumentatione  tractanda  sunt , 
fere  ut  de  Scriptura  sacra  diximus :  quamquam  ea 
ad  verbum  recitare  non  semper  necesse  erit,  dum¬ 
modo  sensus  fideliter  reddatur. 

502.  Theologiae  nomine  hoc  loco  veniunt  Con¬ 
ciliorum  Summorumque  Pontificum  decreta,  nec- 
non  disputationes  gravissimorum  Theologorum. 
Duabus  autem  de  causis  ad  hunc  locum  recurret 
orator:  primum  ut,  quae  dicit,  auctoritate  fulciat 
vel  Ecclesiae,  quae  summa  est;  vel  doctorum  vi¬ 
rorum,  quae  saltem,  ubi  consentiunt,  sperni  sine 
temeritate  non  potest ;  deinde  ut  rationes  inve¬ 
niat,  quibus  doctrinam  accurate  demonstret. 

De  usu  autem  praecipiuntur  tria  :  1.  distin¬ 
guendum  est  inter  Ecclesiae  definitiones  et  scho¬ 
lasticas  quaestiones;  2.  ex  his  illae  non  sunt  at¬ 
tingendae,  quibus  oratio  plus  subtilitatis,  quam 
utilitatis  acquireret ;  3.  cavendum  etiam  a  voca- 

bulis  obscuris  et  argumentatione  praecisa  ac  ie- 

iuna. 

Schol.  Commendandus  hoc  loco  est  inprimis  Catecnismus  Cone. 
Trid.,  qui  non  solum  universam  doctrinam  Christianam  accu¬ 
rate  exponit;  sed  etiam  ostendit  uberrime,  quibus  ea  ratio¬ 
nibus,  exemplis,  testimoniis,  similitudinibus  populo  sit  tra* 
denda. 

Art.  III. 

DE  HISTORIA  ECCLESIASTICA  ET  DOCTRINA  ASCETICA 

Quid  de  historiae  ecclesiasticae  usu ;  quae  in  asse » 
vendis  rebus ,  mirabilibus  praesertim  observanda 
n.  503 ;  qui  ascetae  nominentur ;  qua  ratione  iis 
utendum ;  quid  de  legendis  oratoribus  n.  504. 

503.  Ad  historiam  ecclesiasticam  refero  non  so¬ 
lum  universae  Ecclesiae  annales,  sed  etiam  civi- 
tatum  vel  provinciarum  proprios,  praeterea  vitas 
Sanctorum  et  historias  ordinum  religiosorum,  ma¬ 
turo  rerum  examine  conscriptas. 

Huius  autem  loci  usus  oratori  tantum  est  com¬ 
mendandus,  quaUtum  non  una  in  regione  vulgo 
negligitur.  Ac  certe  nullum  fere  argumentorum 
genus  apud  Tullium  quidem  frequentius,  quam 
vetustatis  memoria,  maiorum  gesta  et  instituta, 
summorum  exempla  virorum.  Ecquid  sacer  orator 
simile  armorum  genus  contemnat?  Certe  historiae, 
quas  dixi  ,  abundant  exemplis ,  quibus  et  fidem 
facere  audientibus,  et  animos  eorum  non  modo 
permulcere  sed  etiam  inflammare  saepe  poterimus. 

Interim  in  omnibus  quidem  ,  sed  maxime  in 
mirabilibus  rebus  servanda  sunt  duo ;  primum  ne 
quid  ,  quod  dedeceat  aut  sinistrae  pateat  inter* 

pretationi,  afferatur;  deinde  ut,  quae  narrantur, 
fide  probatorum  scriptorum  sint  certa,  quos  qui¬ 
dem  testes  plerumque  iuverit  nominari. 

*)  Itaque  nec  nimium  nos  moveant  nostrae  aetatis  frigidi  et  dit- 
ficiles  critici,  ut  quae  Deus  nostra  utique  causa  fecerit,  dicere 
vereamur;  et  tamen  moribus  et  indoli  eorum,  qui  audiunt, 
aliquantum  cedamus,  ut  nec  nimii  in  hoc  g^enere,  et  tanto  pru- 
dentiores  simus  in  deligendo.  Ceterum  qm  bene  versatus  est 
in  Scriptura  et  Patribus,  in  Actis  Martyrum  et  reliquis  anna¬ 
libus  Ecclesiae  certissimis ,  necesse  non  habet ,  ad  obvia 
quaeque  chronica  ,  specula  exemplorum  et  similia  id  genus 
confugere. 

504.  Ascetica  traditur  primum  a  nonnullis  ex 
gravissimis  Theologis,  ut  qui  non  solum  de  do* 
ctrina  fidei  et  morum  docte  disputarint,  sed  etiam 
de  vita  christiana  sapienter  praeceperint;  deinde 
a  plurimis,  qui,  quod  in  hoc  genere  paene  omnem 
operam  posuere,  proprio  asceticorum  nomine  ap¬ 
pellati  sunt  *). 

*)  1 .  Ex  Theologis  hic  S.  Thomas  Aquinas,  S.  Bonaventura, 
Gerson,  Bellarminus,  Lessius,  S.  Alphonsus  de  Ligorio  im¬ 
primis  commendantur. 

"2.  Ex  Ascelis  vero:  Thomas  a  Kempis,  Ludovicus  Granatensis, 
S.  Franciscus  Sal.,  Blosius,  Ludovicus  de  Ponte  ,  Alphonsus 
Rodericus,  Segneri,  Pinamonti,  Croiset,  Judde,  elc. 

Horum  itaque  libri  rerum  copiam  saluberri- 
masque  sententias  suppeditant ;  sed  cavendum 
est  oratori,  ne  in  tractatione  eos  imitetur.  Aliud 
enim  est  de  virtute  christiana  conscribere,  quae 
pii  homines  cum  fructu  legant  et  meditentur  , 
aliud  ad  multitudinem  verba  facere  ”). 

*)  Accedit,  quod  ascetae  permulti,, non  ii  quidem,  quos  nominavi, 
sed  plerique  mediocres,  vera  quidem  et  utilia  proponunt,  sed 

vix  quidpiam  probant;  quos  imitati  non  pauci  oratores  vfm 
omnem  et  efficaciam  perdiderunt. 

Oratorum  ipsorum  lectio  sit  moderata  ;  multa 
enim  et  promiscua  non  uno  nomine  periculosa  *). 

*)  Si  concionatores  pervolvis  ,  ut  argumenta  invenias  ,  tempus 
fere  utilius  impenderis  Scripturae  et  Patrum  lectioni;  sin 
autem,  ut  artem  oratoriam  in  exemplis  consideres,  pauci  ex 
optimis,  sed  ii  quidem  diligentissime  legendi  sunt,  servando 
ea,  quae  de  lectione  in  parte  prima  exposui. 


Art.  IV. 


E  PHILOSOPHIA  ET  ALIIS  DISCIPLINIS  PROFANIS 

Quid  de  argumentis  philosophicis  et  de  usu  ratio 
nis  generatim ;  quae  probationes  philosophicae 
frequentiores  esse  possint  n.  505;  quid  de  reli¬ 
qua  eruditione  profana  n.  506 . 

505.  Greneratim  rationis  in  sacra  eloquentia  usus 
est  triplex :  primus  in  tractatione  argumentorum, 
quae  ex  theologicis  locis  deprompsimus  ;  qui  ra¬ 
tionis  usus  utinam  minus  negligatur !  —  alter  in 
hoc  positus  est,  quod  a  doctrinis  revelatis  ,  tan- 
quam  a  principiis  profecti  alia  et  alia  inferimus, 
reique  nostrae  accommodamus  ;  et  hoc  item  fre¬ 
quentissime  fieri  decet;  tertius  denique  ,  quae  pro¬ 
prie  appellantur  argumenta  rationis  suppeditat,  ea 
scilicet,  quae  philosophando  reperimus.  Haec  vim 
saepe  magnam  habent,  si  tamen  et  ad  sensum 
popularem  accommodata,  nec  frequentiora  fuerint. 
Etenim  si  densentur,  si  proprias  eloquentiae  sa- 

erae  probationes  paene  excluserint,  frigebit  oratio, 
nec  animos  quidquam  tanget.  Cf.  n.  491. 

Illa  tamen  argumenta  rationis  ,  quae  de  vita 
sumpta  sunt,  ut  de  praestantia  virtutis,  de  ne¬ 
cessitate  religionis,  et  similia  magis  frequentari 
possunt;  etsi  baec  quoque  ad  Scripturae  vel  Pa¬ 
trum  testimonia  revocare  convenit.  Atque  uni¬ 
verse  enitendum  est,  ut  oratio  tota  sit  excitata, 
et  velut  animata  sensibus  illis,  qui,  ut  ipsa  reli¬ 
gio,  rerum  humanarum  vim  et  modum  exceden¬ 
tes,  coeleste  quid  et  aeternum  spirant. 

506.  Ad  reliquam  eruditionem  quod  attinet  s 
historiae  profanae  moderatus  usus  licebit ;  reli¬ 
quarum  artium  sit  certe  parcissimus;  ex  fabulis 
autem  mythologicis  et  poetis  perraro  aliquid  uti¬ 
liter  aut  sine  periculo  affertur  *). 

*)  Valent  haec  aliquantum  ad  ingenium  oratoris  excolendum,  sed 
aperte  prolata  vix  unquam  non  dedecent  sacri  muneris  digni¬ 
tatem.  Praeterea  in  omni  hoc  genere  profanae  doctrinae  caveat 
orator,  ne  vel  audientium  eruditioni  fidat  nimium,  vel  iactare 
videatur  suam. 

507.  In  disponenda  oratione  et  argumentorum 
distributione  praecepta  communia  servanda  sunt, 
nec  illud  negligendum,  quod  de  ordine  oratorio 
a  logico  saepe  diverso  exposui  (n.  896).  Itaque 
non  est ,  cur  orator  ad  theologorum  exemplum 
primo  semper  loco  Scripturae  testimonia,  deinde 
Patrum,  tum  argumenta  ex  theologia  vel  historia 
deprompta  pertractet ;  sed  ut  argumenta  ipsa  po¬ 
stulant,  sic  ea  dispenset  *). 

*)  Probaudum  est,  ut  exemplo  ular,  ritum  quendam  sacrum  di' 
vinitus  institutum  esse:  argumenta  suppeditant  Scriptura  , 

SS.  Patres,  usus  Ecclesiae,  rationes  congruae,  Sed  Scripturae 
sententiae  vel  minus  perspicuae  vel  subtilius  contra  adver¬ 
sarios  tuendae.  Oruire  igitur  ab  usu  generali  Ecclesiae ,  et 
haec  antiquitatis  memoria  ostendet,  quomodo  sint  sacrarum 
litterarum  verba  interpretanda;  postremo  afferes  testimonia 
Patrum,  qui  cum  simul  rationes  congruas  exponant,  habebis, 
unde  in  hac  parte  postremia  motus  animorum,  leniores  qui¬ 
dem,  quales  huic  generi  conveniunt,  et  exhortationem  ducas. 

CAPUT  III. 

DE  VARIIS  ORATIONIS  SACRAE  GENERIBUS 

Art.  I. 

DE  GENERE  DIDASCALICO 

Quid  huic  generi  propositum ;  quid  in  eo  fugien¬ 
dum  ;  quid  praestandum  n.  508 ;  quae  in  ora¬ 
tione  morali  servanda  n.  509;  quae  in  contro¬ 
versiis  n.  510. 

508.  Didascalico  generi  proprium,  est,  doctri¬ 
nam  cliristianam  explicare  et  confirmare.  Itaque 
huius  generis  materia  non  solum  sunt  fidei  dog¬ 
mata,  sed  ethicae  quoque  ehristianae  praecepta, 
verbo  universa  religio. 

In  lioc  genere  primum  fugienda  est  theologicae 
lisputationis  similitudo ;  popularis  sit  oratio,  et 
vario  genere  illustrationum  ornata,  motus  quo¬ 
que  animorum  lenes  saltem  ubique  diffusi  *). 

Proprius  quidem  huius  generis  finis  est  docere;  sed  docendum 
tamen  hic  quoque  ita,  ut  veritas  non  solum  luceat,  sed  etiam 
placeat  movealque. 

Sed  restat,  quod  caput  e-st,  ut  scilicet  promia 

illa  et  plane  coelestis  cliristianae  doctrinae  vis, 
quae  recondita  esse  solet,  oratione  reveletur.  Ad 
hoc  efficiendum  necessaria  est  certe  doctrina  ;  sed 
parum  haec  poterit,  nisi  quis  ea,  quae  docebit, 
saepe  et  multum  coram  Deo  meditatus  fuerit ; 
quin  etiam  qui  ab  hac  exercitatione  alienus  est, 
vereor,  ut,  quorsum  haec  dicantur,  intelligat. 

509.  In  orationibus  de  morum  doctrina  illud 
maxime  videndum,  ne  orator  sacer  Senecam  potius 
et  Aristotelem,  quam  Christum  sequi  videatur. 
Hinc  praeter  ea,  quae  de  delectu  argumentorum 
supra  sunt  dicta,  duo  observare  debebit.  Primum 
est,  ne  omnino  in  hoc  genere  sit  nimius  *) ;  alte¬ 
rum,  ut  cum  dogmate  ita  cohaereat  moralis  do¬ 
ctrina,  ut  ex  eo  tota  efflorescat  ad  idemque  sem- 
per  referatur  **). 

*)  Nam  ad  vitam  emendandam  fidei  mysteria,  Christi,  Sancto¬ 
rumque  exempla  plus  non  solum  incitamenti  ,  sed  etiam  lu¬ 
minis  habent,  quam  ipsa  doctrina  moralis:  atque  hinc  est,  cur 
SS.  Patres  de  fide  plurimum,  de  morali  doctrina  haud  ita  mul 
tum  praeceperint.  Optime  praesul  quidam  in  hanc  fere  sen¬ 
tentiam:  Olim  dicebatur  de  Christo,  et  per  Christum  morum 
honestas  inter  homines  apparuit;  nunc  dicitur  de  moribus,  el 
per  universas  orationes  morales  nullus  inter  nos  appare 
Christus. 

**)  Praeclare  hoc  nos  docent  SS.  Apostoli  m  suis  ad  fideles  epi¬ 
stolis. 

510.  Dogmata,  quae  impugnantur,  prae  ceteris 
tuenda  esse  constat;  at  multo  est  utilius,  sanam 
doctrinam  luculenter  exponere  et  probare,  quam 
spuriam  convellere,  ita  quidem,  ut  cum  adversa¬ 
riis  in  arenam  descendas  *).  Plerumque  confirma¬ 
tio  ita  institui  potest,  ut  ea  ipsa  contraria  ar¬ 
gumenta  diluantur ;  quod  si  aliqua  separatim 

refutari  oportet,  hoc  ita  fieri  decet,  ut  stilo  mi¬ 
nime  acerbo  aut  pugnaci  utamur. 


*)  Hic  enim  dicendi  modus  cum  eos  ,  qui  veritati  conciliand 
essent,  ad  pugnam  potius  et  iram  incitat,  tum  ipsis  catholicis 
periculosior  quam  utilior  est.  Facile  enim  accidit,  ut  hi  quoque 
aut  inducantur  magis  ad  irascendum  aliis,  quam  ad  consu¬ 
lendum  sibi ;  aut  contra,  quae  est  humana  corruptela,  in  ea, 
quae  obiiciuntur  acrius ,  quam  in  refutationem  animum  in¬ 
tendant 

Schol.  Haec,  quae  de  controversiis  praecepi,  multis  verbis  do¬ 
cent  S.  Franciscus  Salesius,  B.  Petrus  Canisius  et  Petrus  Fa¬ 
ber,  viri  qui  omnium  efficacissime  contra  haereticos  catho¬ 
licam  veritatem  tuebantur.  Illud  tamen  non  minus  constat, 
ubi  a  fraudulentis  hominibus  periculum  immineat  fidelibus, 
dolos  detegendos,  necnon  generalim  familiarem  cum  hetero- 
doxis  consuetudinem  esse  vehementer  dissuadendam. 

Art.  II. 

DE  GENERE  EXHORTATIVO 

Quaenam  orationes  ad  hoc  genus  referantur ;  quae 
in  eo' 'providenda  n.  511;  quid  de  genere  mixto 
n.  512. 

511.  Ad  genus,  quod  exhortativum  dixerunt, 
referuntur  orationes,  quae  totae  eo  spectant,  ut 
homines  per  doctrinae  christianae  momenta  ad 
recte  vivendum  impellantur.  Hoc  igitur  genus, 
praeter  suasionem  et  dissuasionem,  etiam  repre¬ 
hensionem,  qua  peccantes  corripiuntur,  et  conso¬ 
lationem,  qua  afflicti  et  timidi  eriguntur,  con¬ 
tinet, 

Schol.  Sunt,  qui  has  quoque  orationes  morales  dicant ;  sed  tum 
praeceptum,  quod  morales  frequentiores  esse  vetat,  ad  hasce 
utique  non  est  referendum- 

In  huiusmodi  orationibus  videndum  est  inpri- 
mis,  ne  vagemur.  Yel  enim  de  vita  recte  insti¬ 
tuenda  generatim  agimus,  vel  vitia  virtutesque 
singulas  tractamus.  Si  generatim,  de  uno  aliquo 
sacrae  doctrinae  capite,  ut  de  morte,  de  iudicio 
propositio  statuenda,  quae  sit  definita  et  ad  motus 
animorum  accommodata.  Si  de  singulo  vitio  aut 
virtute,  argumenta  sane  ex  variis  sacrae  doctri¬ 
nae  capitibus  petenda;  propositio  vero  de  illa 
virtute  aut  vitio  excogitanda  est,  quae  item  sit 
determinata  et  apta. 

Praecipuum  vero  in  boc  genere  cum  sit  movere 
animos  hortando,  boc  ut  consequaris,  cave  existi¬ 
mes,  minus  necessarias  esse  argumentationes': 
immo  vero,  nisi  nervosa  praecesserit  confirmatio, 
ad  ea,  quae  volumus,  firme  apud  se  statuenda 
audientes  non  impellentur  (n.  401,  432). 

Tandem  quod  de  temperanda  oratione  praeci 
pitur  (n.  420) ,  sacer  orator  probe  consideret.  Non 
semper  enim  bomines  metu,  pudore,  dolore  per¬ 
turbandi,  sed  saepe  etiam  spe,  amore,  fiducia  ad 
virtutem  pelliciendi,  et  rebus  divinis  humanae 
infirmitati  fere  arduis,  ut  ita  dicam,  conciliandi 
sunt. 

512.  Saepe  autem  genera  ista  duo,  didascali¬ 
cum  dico  et  exhortativum,  coniunguntur  in  unum ; 
quod  quidem  genus  mistum  est  vehementer  pro¬ 
bandum  *).  Ea  tamen  inter  doctrinam  et  horta¬ 
tionem  sit  coniunctio,  ut  non  solum  id,  quod  suade¬ 
mus,  cum  re  demonstrata  cohaereat,  sed  etiam  ar¬ 
gumenta,  quibus  utimur  ad  probandum,  non  sint 
inutilia  ad  insequentem  hortationem. 

*)  Convenit  inprimis,  orationes,  quae  ad  didascalicum  genus  re¬ 
feruntur,  cum  altero  temperari.  En  tibi  exempla  De  inferno 
thema  erit  didascalicum:  Existit  infernus,  isque  aeternus ;  ex¬ 
hortativum  :  Poenae  inferni  horrendae  sunt  primum  natura , 
deinde  aeternitate-,  mixtum:  Supplicia  apud  inferos  sempiterna 
sunt:  ideoque  nihil  terribilius ,  quam  iisdem  mactari.  De  my¬ 
steriis  dicturus  simili  modo  primum  dogma  aliquod  confir¬ 
mabis,  deinde  doctrinam  moralem  ex  eodem  depromptam  in¬ 
culcabis,  ut:  Christus  diris  tormentis  delicta  nostra  expiavit; 
ergo  iam  peccatum  execrandum ;  aut:  ergo  nec  nobis  poenitentiae 
rigor  fugiendus. 

Art.  III. 

DE  PANEGYRICO 

513.  Uxvnyvpig  proprie  significat  hominum  con¬ 
ventum  ad  festum  diem  peragendum  ;  quoniam 
autem  in  huiusmodi  conventu  oratores  graeci  lau¬ 
des  deorum  vel  Graeciae  vel  illustrium  virorum 
celebrare  consueverant,  factum  est,  ut  talis  ora 
tio  ac  generatim  omnis  laudatio  vocaretur  7rav>j 

yvptx of  (Xoyo?)  (1). 

Quod  iam  ad  laudationem  sacram  pertinet,  ante 
omnia  finis  eius  contemplandus  est :  qui  quidem 
alius  esse  non  potest  ,  nisi  quem  in  ipso  cultu 
Sanctorum  Ecclesia  sibi  proponit,  primum,  ut  ce¬ 
lebretur  Deus  mirabilis  in  Sanctis  suis  ;  deinde  , 
ut  populus  cbristianus  ad  Sanctos  honorandos  et 
invocandos  moveatur ;  postremo,  ut  ad  eorundem 
imitationem  excitetur. 


(1)  Licet  apud  nos  quoque  laudatio  interdum  fiat  in  conventu  ci¬ 
vili,  frequentior  tamen  eius  usus  est  in  eloquentia  sacra  ;  ideo  hoc 
loco  illam  tractamus 

DE  MATERIA  LAUDATIONIS 
(Qt.  3,  7.  De  or.  2,  84  et  85) 

Quae  consideranda  ante  ortum  n .  514;  quae  in  ipso 
homine  n.  515;  quae  oratori  sacro  potissimum 
'persequenda  n.  516 ;  quae  consideranda  post  mor¬ 
tem;  quis  horum  omnium  selectus  habendus  n .  517 . 

514.  Laus  hominum  in  tria  tempora  dividitur: 
quod  ante  eos  fuit,  quod  ipsi  vixerunt,  et  quod 
insecutum  est. 

Ante  hominem  patria  ac  parentes  maioresque 
erunt;  nonnunquam  etiam  oracula  et  divina  re¬ 
sponsa  quae  futuram  claritatem  promiserunt, 
lam  vero  in  his  duplex  est  laus :  aut  enim  re¬ 
spondisse  nobilitati  pulchrum  erit,  aut  humilius 
genus  illustrasse  factis.  Qt. 

*)  Divina  responsa  ,  ut  exemplo  utar,  S.  Ioannis  Baptistae,  et 
multo  magis  B.  Virginis  sanctitatem  magnitudinemque  prae¬ 
nuntiarunt. 

515.  In  ipso  homine  laudantur  tria:  naturae 
et  fortunae  bona ,  doctrina  et  artes  ,  virtutes  et 
merita. 

1.  Naturae  et  fortunae  dona,  ut  forma,  vires, 
opes,  divitiae,  gratia,  amicitia,  ideo  in  laudatio¬ 
nibus  tractanda  sunt,  quod  ipsa  virtus  in  earum 
usu  ac  moderatione  maxime  cernitur.  Plurimum 
enim  virium  dant  in  utramque  partem  ,  ut  aut 
meliores  propter  haec  aut  peiores  simus.  Itaque 
monstrandum  erit ,  si  quis  habuerit ,  bene  his 
asum  ;  si  non  habuerit  ,  sapienter  caruisse  ;  si 

amiserit  ,  moderate  tulisse.  Cic.  1.  c.  et  de  or. 
2,  11.  Qt. 

2.  Artes  et  doctrina,  maxime  eloquentia,  ha~ 
bent  quidem  magnam  admirationem  ;  sed  haec 
quoque,  praesertim  a  sacro  oratore,  non  tam  ideo 
laudanda,  quod  quis  liabuerit,  quam  quod  iis  ho¬ 
neste  sit  usus. 

3.  Virtus,  quae  est  per  se  ipsa  laudabilis  ,  et 
sine  qua  nihil  laudari  potest,  tamen  habet  plures 
partes,  quarum  alia  est  alia  ad  laudationem  aptior. 
Aptiores  autem  sunt :  a )  quae  generi  hominum 
fructuosae  putantur,  ut  clementia,  iustitia,  beni¬ 
gnitas,  fides,  fortitudo  in  periculis;  b)  sapientia 
et  magnitudo  animi,  qua  omnes  res  humanae  te¬ 
nues  et  pro  nihilo  putantur;  c)  facta  illa,  quae 
suscepta  sunt  a  viris  fortibus  sine  emolumento 
ac  praemio;  quae  vero  etiam  cum  labore  et  pe¬ 
riculo  ipsorum  ,  haec  habent  uberrimam  copiam 
ad  laudandum;  d)  magna  etiam  illa  laus  et  ad¬ 
mirabilis  ,  tulisse  casus  sapienter  adversos,  non 
fractum  esse  fortuna,  retinuisse  in  rebus  asperis 
dignitatem.  Cic. 

516.  Orator  sacer  ex  his  ea  potissimum  perse- 
quetur,  quae  sunt  christianae  virtuti  propria,  et 
omnino  in  quibusvis  laudabiliter  gestis  animi  ha¬ 
bitum  ostendet,  evangelicae  doctrinae  conformem. 
Hic  vero  animi  habitus  ille  est ,  quo  ad  Deum 
omnia  referuntur  ;  quapropter  virtutes  et  prae¬ 
clare  facta  ita  proponenda,  ut  ex  fide,  spe  et  cha- 
ritate  divina  nata  esse  intelligantur. 

Gratiae  autem  dona  commemorabit ,  vel  quia 
signa  sunt  divini  favoris  singularis,  vel  quod  is, 
qui  laudatur,  egregie  illis  responderit.  In  iis  de- 

iiique  ,  quae  sancti  viri  supra  naturae  orainem 
egerunt,  aut  passi  sunt ,  servabit ,  quae  n.  503 
exposita  sunt. 

517.  Sed  neque  mors  eorum,  quorum  vita  lau 
dabitur,  silentio  praeteriri  debebit ;  si  modo  quid 
erit  animadvertendum  aut  in  ipso  genere  mortis, 
aut  in  iis  rebus,  quae  post  mortem  erunt  conse¬ 
cutae:  quo  maxime  pertinent  habiti  honores,  de¬ 
creta  virtuti  praemia  ,  res  gestae  iudiciis  homi¬ 
num  comprobatae  (Part.  23).  In  Sanctis  igitur 
hoc  loco  ea  maxime  commemoranda  ,  quae  non 
solum  hominum,  sed  Dei  iudicio  tribuenda  sunt, 
quaeque  gloriam,  qua  Beati  fruuntur  in  coelis, 
manifestam  faciunt  in  terris. 

Sumendae  autem  ex  his  omnibus  erunt  res  aut 
magnitudine  praestabiles  aut  novitate  primae  aut 
genere  ipso  singulares.  Neque  enim  parvae  ne¬ 
que  usitatae  neque  vulgares  admiratione ,  aut 
omnino  laude  dignae  videri  solent.  Cic. 

§  n. 

DE  FORMA  PANEGYRICI 

Propositio  qualis  esse  debeat;  de  quibus  rebus  statui 
possit  n.  518;  quid  de  dispositione  n.  519;  quotu- 
plex  laudationis  genus;  quis  eorum  usus  n.  520; 
quid  si  pauca  de  Sancto  nota  n.  521. 

518.  Forma  panegyrici  fere  tota  ex  proposi¬ 
tione  pendet:  quare  haec  ante  omnia  quaerenda 
est  propria  et  definita*). 

%  Saepe  nullam  statuunt,  nisi  forte  illam  communem  :  Laudan¬ 
dus  est,  vel  Magnus  Sanctus  fuit :  sed  ideo  etiam  laudatio  ipsa 
communis,  ut  non  raro*  paucis  mutatis,  diversi  accommodari 

Neque  vero  ipsa  semper  sanctimonia  illius,  qui 
laudatur,  proponi  debet,  sed  varia  sunt  capita  , 
quae  accommodate  ad  panegyrici  finem  tractari 
possunt.  Greneratim  quidem  optime  fit  propositio 
de  propriis  Sancti  moribus  sive,  ut  aiunt,  spiritu / 
at  saepe  etiam  pro  utilitate  audientium  statui 
potest  de  singulis,  quibus  excelluit,  virtutibus; 
de  munere  ,  quod  gessit ;  de  viis  et  rationibus , 
quibus  sanctitatem  consecutus  est ;  de  impedi¬ 
mentis,  quae  superavit;  tum  etiam  de  Providentia 
divina,  in  eius  vita  luculenter  comperta ;  de  glo¬ 
ria  coelesti ;  de  cultu  in  terris :  ex  his  enim  om¬ 
nibus  persaepe  insignis  et  propria  Beati  laus 
elucet. 

519.  Argumenta  autem ,  quibus  confirmatur 
propositio,  nunc  ex  universa  Sancti  vita,  nunc  ex 
uno  aliquo  vitae  spatio  sumuntur.  Quod  si  ex 
vita  universa,  saepe  naturalem  temporis  ordinem 
servare  poterimus,  ut  primo  loco  tractemus,  quae 
ad  ortum  et  pueritiam  pertinent,  deinde  quae  ad 
adolescentiam,  atque  ita  porro  singulis  vitae  par¬ 
tibus  propositum  tuentes :  cui  tamen  rei  non  ita 
inhaerendum  est,  ut  reliqua  disponendi  praecepta 
negligantui  (n.  393-397). 

520.  Verumtamen  ut  apta  quum  forma  tum 
maxime  tractatione  utamur,  advertere  debemus, 
duo  esse  panegyrici  genera ,  unum ,  quod  totum 
in  exornando  positum  est:  alterum,  quod  ad  do¬ 
ctrinam  et  exhortationem  praecipue  est  accom¬ 
modatum. 

Prius  illud  genus  ,  quod  adamaverunt  Itali , 
mera  est  laudatio ,  ideoque  multum  habet  orna¬ 
tum  et  dignum  quendam  splendorem:  doctrinam 

autem  perbrevem.  Alterum,  a  Gallis  magis  fre¬ 
quentatum,  ea,  quae  in  laudem  Sancti ,  breviter 
plerumque  prolata  sunt,  in  usum  eorum,  qui  au¬ 
diunt  ,  longiori  sermone  traducit ;  quare  in  hoc 
genere  stilus  saepe  etiam  tenuis  est  in  docendo 
et  vehemens  in  hortando.  Potest  autem  doctrina 
vel  singulis  capitibus  subiici ,  vel  laudatione  in 
priori  orationis  parte  absoluta  in  altera  doctrina 
et  usus  tractari. 

Schol.  Fuere,  qui  genus  illud,  quam  meram  dixi  laudationem, 
speciosius,  quam  utilius  putarent.  Scilicet  eius  usus  perdiffi¬ 
cilis,  multique,  cum  in  eo  versantur,  aut  frigidam  texunt  nar¬ 
rationem,  aut  vagam  acsaepenumero  profanam  declamationem 
instituunt.  Sed  si  rite  tractetur,  si  ad  gravem  propositionem 
confirmandam  res  vere  magnae  afferantur,  si  expositio  non  ad 
ingenii  ostentationem  ,  sed  ad  rerum  dignitatem  accommo¬ 
detur;  omnes  sacrae  laudationis  fructus  (n.  513)  lioc  genere 
praeclare  consequemur.  Confer  quae  n.  509  dicta  sunt,  necnon 
exordium,  quo  S.  Basilius  in  laudatione  usus  est ,  quae,  ut 
multae  aliae  SS.  Patrum  orationes  ,  ad  hoc  ipsum  genus  tota 
referenda  est  (n.  500,  6). 

Qui  ad  hanc  iustam  laudationem  facultatem 
sibi  deesse  sentiat,  orationem  saltem  frequenter 
ad  cultum  et  venerationem  Sanctorum,  non  vero 
semper  ad  solam  morum  doctrinam  revocet  "'). 

‘)  Tenendum  nobis  est,  ad  ipsam  vitae  emendationem  nihil  esse 
efficacius,  quam  iis  subsidiis  uti,  quae  Ecclesia  alia  aliis  anni 
temporibus  suppeditat.  Multo  igitur  minus  probandus  est  mos 
eorum,  qui  vix  aliquid  de  Sancto  in  exordio  vel  peroratione 
promunt,  totam  reliquam  orationem  in  alio  ,  quodcumque  re 
obtulerit,  argumento  consumentes. 

521.  Si  de  Sancti  cuiuspiam  vita  pauca  sunt 
memoriae  prodita,  non  statim  ad  alienam  mate¬ 
riam  fugiendum  ,  sed  oratio  traducenda  est  ad 
thesin 

*)  Sane  hic  argumenia  se  offerunt,  quae  frequenter  apud  Chri¬ 
stianos  tractari  debent,  et,  proh  dolor,  nostra  maxime  aetate 
plurimum  negliguntur.  Quid  enim?  martyrium,  virginitas,  apo- 
stolici  labores,  ordo  ipse  sacerdotum  et  religiosorum,  poeni¬ 
tentiae  rigor,  eremi  solitudo,  non  segetem  laudis  uberrimam, 
non  copiam  praebent  rerum  ad  docendum  utilissimam,  ad 
commonendum  gravem?  Quidni  igitur  de  illis  tum  saltem  age¬ 
mus,  cum  ipse  nos  dies  compellit? 

Art.  IV. 

DE  HOMILIA 

522. 'opj)ia  generatim  consuetudinem,  sed  prae¬ 
cipue  tamen  familiarem  sermonem  inter  praece¬ 
ptorem  et  discipulos  denotat;  hinc  SS.  Patres 
bomilias  dixerunt  illas  orationes,  in  quibus  po¬ 
pulo  litteras  sacras  exponebant ;  quamquam  in 
ipsorum  operibus  aliae  etiam  orationes  interdum 
homiliae,  verae  autem  homiliae  sermones  inscri¬ 
ptae  sunt,  Hodie  autem  homilia  vocatur  oratio 
sacra ,  in  qua  locus  Scripturae  accommodate  ad 
usum  populi  christiani  tractatur.  Huius  duo  sunt 
genera:  homilia  simplex,  et  oratoria. 

§  I. 

DE  HOMILIA  SIMPLICI 

Quae  homilia  simjplex;  unde  in  ea  sumatur  exor¬ 
dium;  quae  praestanda  in  expositione ;  quis  in 
hac  ornatus  et  amplificationis  usus ;  quid  de 
conclusio7ie  n.  523. 

523.  Homilia  simplex  ,  nulla  statuta  proposi¬ 
tione  ,  ad  quam  dicenda  referantur  ,  Scripturae 


DE  EDUyuEJNTIA  SACRA  427 

versus  familiari  sermone  percurrit  et  explicat , 
adhibita  modica  illustratione  et  amplificatione. 
Eius  partes  sunt  tres:  exordium,  expositio,  con¬ 
clusio. 

j Exordium  plerumque  sumitur  vel  a  Scripturae 
loco,  qui  ^explicandus  est,  vel  ab  usu,  in  quem 
dicta  translaturi  sumus.  Ab  ipso  quidem  loco 
sumitur,  vel  summa  eius  breviter  perstringenda, 
vel  nexu  cum  praecedentibus  monstrando  ;  in  quo 
utroque  vitanda  est  orationis  ieiunitas;  vel  deni¬ 
que  singulari  loci  gravitate  significanda.  Ab  usu 
vero  exordium  petitur  fere  ut  in  omni  alia  ora¬ 
tione. 

In  expositione  omnia,  quae  sunt  intellectu  diffi¬ 
cilia,  apte  ad  popularem  sensum  illustranda  sunt; 
falsa  etiam  expositio  non  raro  refutanda;  sed  in- 
primis  curandum  est ,  ut  doctrina  ,  quae  loco, 
quem  exponimus,  toto  continetur,  singulis  inter¬ 
pretandis  sententiis  magis  magisque  collustretur*). 

*)  De  cetero  usui  esse  possunt,  quae  de  explicatione  Scripturae 

n.  500  dicta  sunt. 

Excitanda  est  oratio  figuris  et  affectibus;  sed 
longior  amplificatio ,  praecipue  quae  ad  alia  ex¬ 
currit,  non  saepe  adhibenda.  Nonnulli  enim  di¬ 
gressionibus  utuntur  haud  secus  r  ac  si  solis  in 
his  fructus  inveniatur :  verum  si  se  ita  res  ha¬ 
beret  ,  totum  hoc  homiliae  genus  relinquendum 
esset. 

Conclusio  fere  exhortationem  habet,  pro  audiem 
tium  varia  necessitate,  nunc  ex  totius  loci  argu¬ 
mento,  nunc  ex  una  aliqua  sententia  depromptam. 

Schol.  SS.  Patres  quoniam  non  selecta  capita,  sed  integros  S eri- 
pturae  libros  explicabant,  pro  audientium  utilitate  haud  raro 
sive  in  principio,  sive  in  Gne  homiliae  materiam  ab  loco  expo¬ 
sito  alienam  tractare  solebant, 

§  n. 

DE  HOMILIA  ORATORIA 

Quae  dicatur  Jiomilia  oratoria ;  qui  Scripturae  loci 
huic  idonei  n.  524 . 

524.  Homiiiam  oratoriam  vocamus  eam,  quae 
a  iusta  oratione  hoc  tantum  differt,  quod  argu¬ 
menta  omnia  ex  uno  Scripturae  loco  eruit.  Ita¬ 
que  talis  homilia  et  materia  et  propositione  una 
et  simplex  est :  cuius  utinam  usus  frequentior  sit ! 
Nam  et  praestantem,  de  quo  supra  ,  litterarum 
sacrarum  usum  habet,  neque  tamen  caret  ea  vi, 
quae  e  iustae  orationis  artificio  nascitur. 

Ad  hanc  tractationem  idonei  sunt  1.  illi  Scri¬ 
pturae  loci,  in  quibus  unum  aliquod  sacrae  doctri¬ 
nae  caput  fusius  exponitur  *). 

*)  Huius  generis  loci  sunt  plurimi;  primum  in  orationibus  Christi 
ita  ex  Matth.6  ostendes,  quare  homo  Christianus  divitias  quae¬ 
rere  non  debeat :  nempe  i.  quia  incerta  et  brevis  est  possessio  , 
cum  coelestia  bona  certa  sint  et  aeterna  (v.  19-21),  2.  quia  cu¬ 
piditas  quasi  veneno  inficit  mentem  et  per  eam  totam  hominis 
vitam  (v.  22-24).  3.  quia  a  Deo  seiungit  et  in  scelera  praeci¬ 
pitat  (v.  24) ,  4.  Sequuntur  ,  quae  ad  refutandas  obiectiones 
valent ,  et  altam  illam  christiani  mentem  ostendunt  ,  curis  et 
sollicitudine  solutam  et  Deo  soli  vacantem.  Similiter  ex  Matlh. 
11  ostenditur ,  cur  increduli  excusationem  non  habeant;  ex  loan. 
6.  fructus  Eucharistiae;  doctrina  vero  Ecclesiae  de  fide,  gratia 
charitate ,  praedestinatione  ex  epist.  ad  Rom.;  de  virginitate  ex 
1  Cor.  7,  de  resurrectione  ex  1  Cor.  15;  de  excellentia  Christi 
et  eius  sacrificio  ex  epistola  ad  Ilebr.  depromi  potest. 

2.  Plurimae  narrationes,  inprimis  illae,  quae 

dogmata  seu  mysteria  religionis  tradunt ;  deinde 
parabolae  *);  tum  etiam  facta,  quae  per  allego¬ 
riam  exponi  possunt  **);  postremo  res  gestae,  quae 
gravem  aliquam  doctrinam  declarant  ***). 

*)  Parabolae  plerumque  per  homiliam  simplicem  exponuntur,  sed 
non  est  dubium,  quin  pleraeque  etiam  iustae  orationis  argu¬ 
mentum  praebeant ;  ut  de  filio  prodigo,  de  bono  pastore ,  de 
veste  nuptiali ,  de  vinea  malis  agricolis  collocata.  Ad  hoc  genus 
referuntur  etiam,  quae,  licet  vere  acciderint,  in  Scriptura  ta¬ 
men  ad  doctrinam  aliquam  ostendendam  traduntur,  ut  de  Epu¬ 
lone  et  Lamro,  de  Samaritano  misericordi. 

**)  S.  Augustinus  locum  de  iuvene  ,  quem  Christus  in  civitate 
Naim  ad  vitam  revocavit,  ad  illos  per  allegoriam  transfert,  quos 
divina  misericordia  a  peccati  morte  suscitat.  Hanc  et  similes 
narrationes  si  bene  consideres,  occurrent  argumenta,  quibus 
et  miseriam  ostendas,  ob  quam  criminosi  ad  Deum  confugere 
debeant,  et  mitissimi  Salvatoris  clementiam,  qui  eos  suscipit 
et  sanat. 

***)  Res  gestae,  in  quibus  doctrina  sive  moralis  sive  dogmatica 
perhibetur,  plurimae  tum  in  vetere  tum  in  novo  Testamento 
narrantur.  Salis  est  meminisse  Adae,  Caini,  Noemi,  Abrahae, 
losephi,  Davidis 


Liber  quintus 

DE  ELOQUENTIA  CIVILI 

CAPUT  I. 

DE  LOCIS  ELOQUENTIAE  CIVILIS  PROPRIIS 

Quot  sint ;  quae  consideranda  in  lege  n.  525;  quo- 
tujplex  praeiudicium  n.  526 ;  quid  tabulae  n.  527 ; 
qui  testes  fide  digni;  quibus  rebus  elidantur  te¬ 
stimonia  n.  528;  quid  de  iureiurando  n.  529  ; 
quid  de  fama  n.  530;  quid  de  tormentis  n.  531. 

525.' Loci  eloquentiae  civilis  proprii  septem 
sunt:  Leges,  praeiudicia,  tabulae,  testes,  iusiu- 
candum,  fama,  tormenta 

*)  Multa ,  quae  hoc  capite  tractamus,  in  nostris  iudiciis  usum 

nullum  habent;  cognoscenda  tamen,  ut  veterum  oratorum 

scripta  intelligamus. 

In  lege  considerari  potest,  primum  quando  et 
quomodo  sit  lata  ;  deinde  quae  eius  vera  inter¬ 
pretatio  ;  tum  ut  hucusque  servata  sit ;  postremo 
quanta  illius  utilitas  necessitasque.  Quaeritur 
etiam,  num  lex,  quae  profertur,  nulli  altiori  sit 
contraria  ;  num  ad  omnia  tempora  et  personas 
extensa  ;  annon  usu  ,  tacente  magistratu  ,  abro¬ 
gata  etc.  Exempla  habes  pro  Archia  c.  4,  pro 
Roscio  Am.  c.  43,  pro  Cluent,  c.  57. 

526.  Praeiudicium  vocatur  sententia,  quae  ali- 
quando  in  simili  aut  eodem  genere  ,  aut  in  ea 
ipsa,  quae  agitur,  causa  lata  est. 

1.  Praeiudicium  in  genere  simili  profert  Ci¬ 
cero  :  Negant  intueri  lucem  fas  esse  ei ,  gui  a  se 
hominem  occisum  esse  fateatur.  In  qua  tandem  urhe 
hoc  homines  stultissimi  disjputant ?  Nempe  in  ea  , 
quae  primum  iudicium  de  capite  vidit  M.  Horatii. 
Pro  Mil.  3.  Sed  huiusmodi  praeiudicia  potius  ad 
exempla  referenda. 

2.  Quae  sunt  ex  eodem  genere  ,  confirmantur 
praecipue  duobus;  auctoritate  eorum,  qui  pronun¬ 
tiaverunt,  et  similitudine  rerum,  de  quibus  quae¬ 
ritur  (  v.  pro  Archia  c.  5 ) ;  refelluntur  autem 
melius  ex  dissimilitudine  causae,  quam  per  con¬ 
tumeliam  iudicum. 

3.  Ex  iudiciis  ,  quae  ad  ipsam  causam  perti¬ 
nent  ,  praeiudicii  nomen  datum  est.  Exemplum 
habes  pro  Mil.  c.  5.  Sequitur  illud ,  quod  a  Mi¬ 
lonis  inimicis  saepissime  dicitur  ,  caedem  ,  in  qua 
P .  Clodius  occisus  est  .  senatum  iudicasse  contra 

rempublicam  esse  faciam.  —  Et  cap.  6.  At  enim 
Cn.  Pompeius  rogatione  sua  et  de  re  et  de  causa 
indicavit . —  Cf.  orat,  pro  Cluentio  paene  totam. 
Qt.  5,  2. 

527.  Per  tabulas  intelliguntur  omnia  testimo¬ 
nia  ,  vel  documenta  scripta  et  signata  de  rebus 
publicis  et  privatis:  qualia  sunt  foedera  publica 
et  pacta  privatorum  ,  testamenta  ,  commentarii 
actorum,  expensi  datique  libri,  et  alia  id  genus. 
Exempla  passim  in  Verrinis;  pro  Arch.  4. 

528.  In  testibus  generatim  observandum  estN 
num  veritatem  norint ,  et  dicere  velint.  Itaque 
in  bis  inprimis  quaeritur  auctoritas,  quae  in  vir¬ 
tute  inest  maxime.  Sed  et  ingeniosos  et  opulentes 
et  aetatis  spatio  probatos,  dignos,  quibus  creda¬ 
tur,  putant ;  non  recte  fortasse ;  sed  vulgi  opinio 
mutari  vix  potest ,  ad  eamque  omnia  dirigunt , 
et  qui  iudicant,  et  qui  aestimant,  Top.  19. 

Ad  elidenda  autem  testimonia  vel  de  toto  ge¬ 
nere  testium,  quam  id  sit  infirmum,  vel  de  sin¬ 
gulis  testibus  dicendum  est.  Si  de  toto  genere  , 
ostendimus,  quot  sint  causae,  cur  fallant  et  fal¬ 
lantur  Homines ;  argumenta  rerum  esse  propria, 
testimonia  voluntatum  ;  utendumque  est  exemplis, 
quibus  testibus  creditum  non  sit.  Contra  singulos 
testes  argumentamur  vel  a  personis  ,  si  natura 
vani,  si  leves,  si  cum  ignominia,  si  spe,  si  ira¬ 
cundia  ,  si  misericordia  impulsi  ,  si  praemio  ,  si 
gratia  adducti ;  comparandique  superiore  cum  au¬ 
ctoritate  testium,  quibus  tamen  creditum  non  sit : 
vel  a  dictis ;  saepe  enim  ea,  quae  dicta  sunt,  si 
aut  inconstanter  aut  incredibiliter  dicta  sunt,  aut 
etiam  aliter  ab  alio  dicta,  su bi diter  reprebendun- 

tur :  vel  denique  ab  aliis  testibus  maioris  aut 
saltem  eiusdem  auctoritatis  ,  quos  nos  produci¬ 
mus.  Part.  14. 

Exempla  :  Divin.  c.  4.  Deinde  sunt  testes.  — 
De  suppi.  59.  Hic  vide)  quam  me  sis  usurus  aequo . 
ibid.  c.  64.  Iam  mei  testes  veri  $unt.  Pro  Archia, 
c.  4.  Adest  vir  summa  auctoritate.  —  Contra  te¬ 
stes  :  pro  Coelio  c.  8.  Aiebant  enim  fore  testem  ; 
et  fuse  pro  Flacco  a  c.  4. 

529.  Licet  iuriiurando  apud  omnes  gentes  maior 
adhibeatur  fides  *)  ,  generatim  tamen  quae  de 
testibus  dixi,  iurantibus  quoque  accommodari  pos¬ 
sunt  **). 

*)  Nullum,  ait  Tullius,  vinculum  ad  astringendam  fidem  lureiu- 
rnndo  maiores  arctius  esse  voluerunt.  Et  certe  in  omni  civi¬ 
tate  collapsae  religionis  argumentum  est  parva  iuramenti  fides. 
Deoff.  3,  31. 

**)  Maxime  hoc  loco  illud  quod  dicitur  notandum:  (Jbi  semel  quis 
periuraverit,  ei  credi  postea ,  etiamsi  per  plures  deos  iuret ,  non 
oportet.  Pro  Rab.  P.  13. 

530.  De  fama  in  utramque  partem  disputari 
potest,  unde  per  se  sola  firmum  argumentum  non 
praebet.  Eam  enim  pars  altera  consensum  civi¬ 
tatis  et  velut  publicum  testimonium  vocat ;  al¬ 
tera  sermonem,  sine  ullo  certo  auctore  dispersum, 
cui  malignitas  initium  dederit,  incrementum  cre¬ 
dulitas.  Qt.  5,  3.  Vide  pro  Plancio  c.  23,  Illud 
unum  vos. 

531.  Locus  a  tormentis  sive  quaestionibus  non 
minus  anceps  et  incertus  est.  Multis  enim  ratio¬ 
nibus  testimonia,  quae  dolor  extorsit ,  infirmari 
possunt.  Attamen  fidem  facere  solent;  si  vel  tor¬ 
mentis  reus  adduci  non  notuit ,  ut  crimen  fate- 

cetur  ,  vel  post  quaestionem  in  facti  confessione 
perseverat.  Quamquam  et  tum  in  promptu  est 
responsio  ;  nam  in  aliis  patientia  facile  menda¬ 
cium  facit,  aliis  infirmitas  necessarium.  Qt.  5,  4. 
Part.  14.  Exempla  pro  Kosc.  Amer.  c.  41,  pro 
Mil.  c.  22. 

CAPUT  II 

DE  GENERE  iUDICIALI 

Quot  sint  genera  quaestionum  n .  532;  quid  prae¬ 
standum  accusatori ;  quid  defensori  n.  533 ;  quid 
translatio ,  excusatio  et  deprecatio  n.  534 ;  haec 
quomodo  instituenda  n.  535. 

532.  Tria  sunt  in  iudiciis  quaestionum  genera; 
aut  enim  de  facto  quaeritur,  aut  de  nomine,  aut 
de  iure.  De  facto:  num  scilicet  res,  quae  in  iu- 
dicium  affertur  ,  revera  acciderit ,  ut  Rosciusne 
patrem  occiderit ,  et  haec  quaestio  vel  status  con - 
iectura  vocatur.  —  De  nomine :  cum  constat  de 
facto,  disceptari  potest,  num  sit  id,  quod  accu¬ 
sator  criminetur.  Ita  negat  Cicero  Ligarium  et 
omnino  Pompeianos  reos  esse  sceleris.  Pro  Lig.  6. 
Et  hic  status  definitio  appellatur.  —  De  iure :  si 
neque  de  facto,  neque  de  rei  appellatione  ambigi 
potest,  quaeritur  tamen  persaepe  ,  num  iure  fa¬ 
ctum  sit;  ut:  iurene  occiderit  Milo  Clodium, .  Qui 
status  qualitas  aut  aequitas  dicitur.  Part.  29  , 
Qt.  3,  6. 

533.  Accusator  igitur  efficere  debet ,  ut  tria 
illa  singula  liqueant;  sed  tamen  animo  provide* 

Kleutgen  -  Ars  dicendi  28 

bit,  quam  potissimum  partem  reus  sit  defensurus, 
ut  eam  prae  ceteris  evincat.  In  confessis  autem 
argumentari  vel  incerta  relinquere  aeque  stul¬ 
tum  est. 

Reo  ex  tribus  illis  velut  gradibus  unus  aliquis 
capiendus  est,  si  plures  non  queat,  ad  resisten¬ 
dum.  Optima  sane  defensio  est,  ipsum  factum  si 
neget ;  negabit  autem  vel  omnino  rem  accidisse, 
vel  a  reo  factam  esse.  Part.  29.  Qt.  7,  2. 

In  definitione  aut  nullo  alio  nomine  substituto 
totum  crimen  negatur,  ut  si  turbas ,  quas  reus  ex¬ 
citavit, ,  negas  seditionis  nomine  comprehendi ;  aut 
aliud  nomen  editur,  ut  si  obiicitur  sacrilegium , 
dicatur  furtum  fuisse.  Qt.  7,  3. 

Cum  qualitatis  est  quaestio,  aut  ipsum  factum, 
quod  obiicitur  ,  dicimus  honestum  esse  ;  aut  fa¬ 
ctum,  quod  per  se  probari  non  potest,  argumen¬ 
tis  extrinsecus  assumptis  defendimus.  In  quo  ge¬ 
nere  fortissimum  est,  si  nostra  defensio  constet 
eius  accusatione,  qui  vindicatur,  ut  si  responde¬ 
mus  :  Occisus  est)  sed  latro ;  quod  «vts yxtapa  dici¬ 
tur.  Cf.  Qt.  7,  4. 

534.  Si  nihil  horum  defendi  potest  ,  tres  alii 
modi  superant:  translatio,  excusatio,  deprecatio. 

Translatio  dicitur,  cum  causa  rei  in  aliud  trans¬ 
fertur.  Transfertur  autem  vel  in  hominem,  ut  si 
tribunus  militum  id,  quod  obiicitur,  iussu  impe¬ 
ratoris  fecisse  dicatur  ;  vel  in  rem,  ut  si  is,  qui 
testamento  quid  iussus  non  fecerit,  dicat  per  le¬ 
gem  id  fieri  non  potuisse. 

Excusatio  tum  proprie  vocatur,  cum  qui  rem, 
quae  certo  mala  est,  libera  sponte  fecisse  nega¬ 
tur.  Tria  autem  efficere  possunt,  ut  actiones  no* 


DE  ELOQUENTIA  civili  435 

strae  non  sint  voluntariae  :  ignorantia  1  vis  et 
repentinus  animi  motns.  Ac  perfecta  quidem  ex¬ 
cusatio  ab  omni  culpa  liberat,  imperfecta  ex  iisdem 
locis  aut  similibus  culpam  minuit.  Semper  tamen 
excusationi  deprecatio  coniungi  solet. 

Deprecatio ,  quae  est  sine  ulla  defensionis  spe¬ 
cie,  rara  admodum  et  apud  eos  solos  iudices,  qui 
nulla  certa  pronunciandi  formula  tenentur,  locum 
habet  *).  Attamen  in  communi  quoque  iudieio  , 
etiamsi  non  toto  genere  causae,  tamen  ex  parte 
magna  hic  locus  saepe  tractatur.  Nam  et  divisio 
frequens  est,  etiamsi  fecisset,  ignoscendum  fuisse ; 
idque  in  causis  dubiis  saepe  praevaluit;  et  epi- 
logi  omnes  in  eadem  fere  materia  versari  solent. 
Qt.  5,  13;  7,  4. 

*)  Hinc  Cicero:  Causas,  Caesar,  egi  multas  ,  et  quidem  tecum , 
dum  te  in  foro  tenuit  ratio  honorum  tuorum ;  certe  nunquam 
hoc  modo  :  Ignoscite,  iudices;  erravit,  lapsus  est,  non  putavit, 
si  unquam  posthac.  Ad  parentem  sic  agi  solet;  ad  iudices: 
Non  fecit,  non  cogitavit;  falsi  testes,  fictum  crimen.  Pro  Lig. 
10.  In  senatu  igitur  et  apud  populum  et  apud  principem,  et 
ubicumque  iuris  clementia  est,  habet  locum  deprecatio. 

535.  Sic  autem  deprecatio  instituenda  est :  primo 
crimen  ipsum,  si  minus  excusari  ,  saltem  minui 
aliquo  modo  debet ;  deinde  tractantur  ea ,  quae 
ad  misericordiam  et  clementiam  movere  iudicem 
possunt  *). 


*)  In  deprecatione  plurimum  valet,  ex  ipso,  qui  reus  est,  si  antea 
innocens  ,  si  bene  meritns  ,  si  spes  in  futurum  innocenter 
victuri  ,  et  in  aliquo  usu  futuri  ,  praeterea  si  vel  aliis  in¬ 
commodis,  vel  praesenti  periculo  ,  vel  poenitentia  videatur 
satis  poenarum  dedisse;  extra ,  nobilitas,  dignitas,  pro¬ 
pinqui  amici.  In  eo  tamen ,  qui  cognoscit ,  plurimum  po¬ 
nendum  .  si  hus  eum  misericordis  potius  ,  quam  reprehensio 

dissoluti  consecutura  est.  Qt.  7,  4.  Denique  cum  crimen  ejus¬ 
modi  est ,  quod  ignoscendum  fuisse  videatur,  saepe  orator 
ipsam  actionem ,  quod  inhumana  sit,  crudelis,  superba  incu¬ 
sare  poterit.  V.  pro  Lig.  et  pro  Rab.  perd.  reo, 

CAPUT  m.  | 

DE  GENERE  DELIBERATIVO 

Quae  huius  generis  officia:  quae  potissimam  in  re, 
de  qua  deliberatur ,  spectanda  n.  536 ;  quae  in 
personis  n .  537 ;  pravi  suasores  quid  agere  so¬ 
leant  n.  538  ;  quae  in  oratore  maxime  requiran¬ 
tur  n.  539 ;  quae  in  rei  tractatione  n.  540 ;  ad¬ 
versa  acclamatio  quibus  rebus  excitari  soleat ; 
quibus  sedetur  n.  541. 

,  536.  Eloquentia,  quae  deliberationem  spectat, 

officiis  constat  duobus,  suadendi  et  dissuadendi. 

In  utroque  autem  inprimis  tria  spectanda  sunt: 
quid  sit,  de  quo  deliberetur  ;  qui  sint,  qui  deli¬ 
berent;  qui  'sit,,  qui  suadeat. 

In  re,  de  qua  deliberetur,  quatuor  potissimum 
considerantur ,  num  fieri  possit ,  num  honesta  , 
num  utilis,  num  necessaria  sit.  1.  Si  incertum  est 
fierine  possit,  haec  erit  quaestio  sola  aut  poten¬ 
ti  ssima.  Nam  et  si  quid  effici  non  potest ,  deli¬ 
beratio  tollitur,  et  saepe  accidet,  ut  prius  dica¬ 
mus,  ne  si  possit  quidem  fieri,  faciendum  esse  ; 
deinde,  fieri  non  posse.  Quae  autem  perdifficilia 
sunt,  perinde  habenda  saepe  sunt,  ac  si  effici  non 
possint.  2.  Honestati  subiiciuntur  fas  ,  iustum  , 
pium,  aequum,  mansuetum,  ceteraeque  virtutes, 
quas  cum  laus  et  decus  sua  sponte  sequantur , 

honestum  etiam  pro  glorioso  habendum  est.  3.  Ad 
quaestionem  utilitatis  pertinet  etiam,  an  sit  facile, 
magnum ,  iucundum  ,  sine  periculo.  Ex  emolu¬ 
mentis  autem  et  incommodis  illa  vim  maximam 
habent ,  quae  sic  afficiunt  rempublicam  ,  ut  ad 
singulos  cives  redundent.  4.  Necesse  id  est,  sine 
quo  salvi  liberive  esse  non  possumus.  Cum  autem 
de  necessitate  attendemus  ,  etsi  aliquid  non  ne¬ 
cessarium  videbitur,  videndum  tamen,  quam  sit 
magnum.  Quod  enim  permagni  interest,  pro  ne¬ 
cessario  saepe  habetur.  Qt.  3,  8.  Part.  24. 

537.  In  personis  intuenda  sunt  sexus,  dignitas, 
aetas  ;  sed  mores  praecipue  discrimen  dabunt. 

Hominum  enim,  ait  Cicero  (Part.  25),  duo  sunt 
genera  ;  alterum  indoctum  et  agreste,  quod  an¬ 
teferat  semper  utilitatem  honestati ;  alterum  hu¬ 
manum  et  politum  ,  quod  rebus  omnibus  digni¬ 
tatem  anteponat.  Cf.  de  or.  2,  82.  Itaque  huic 
generi  laus,  honor,  gloria,  fides ,  iustitia  omnis- 
que  virtus ;  illi  autem  alteri ,  quaestus  ,  emolu¬ 
mentum  fructusque  proponitur.  Sapienter  tamen 
Fabius  (1.  c.),  si  apud  turpes  recta  obtinere  co¬ 
nabimur,  cavendum  esse  ait,  ne  videamur  expro¬ 
brare  diversam  vitae  sectam  ;  necnon  aliquanto 
etiam  magis,  quam  laudem  et  utilitates,  obiicien- 
dos  esse  aliquos,  si  diversa  fecerint,  metus.  Ad¬ 
dantur  etiam  contumeliae  atque  ignominiae.  Nemo 
enim  est  tam  agrestis,  quem  non,  si  minus  ipsa 
honestas  ,  contumelia  tamen  et  dedecus  magno¬ 
pere  moveat  *).  Part.  26. 

*)  Ceterum  et  multa  inter  haec  duo  genera  media  interiacent,  ev 
homines  fere  nec  tanto  virtutis  studio  flagrant,  quin,  prae¬ 
sertim  si  res  ardua  orononitur,  utilitatis  quoque  spe,  et  in- 

commodorum  metu  permovendi  sint;  nec  vicissim  turpes  adeo 

et  perditi  esse  solent,  quibus  nullum  honestatis  sensum  apta 

oratio  excitare  possit. 

538.  Qui  vero  inhonesta  proponunt,  utilitates 
exaggerant ;  non  tamen  inhonesta  suadent  ut  in¬ 
honesta,  sed  dant  illis  deformibus  colorem,  idque 
etiam  apud  malos.  Neque  enim  est  quisquam  tam 
malus,  ut  malus  videri  velit,  et  qui  de  re  ne¬ 
faria  deliberat,  id  solum  quaerit,  quomodo  quam 
minimum  peccare  videatur  (Qt.  ibid.).  Itaque  Ca¬ 
tilina  socios  provocat  ad  maxumum  atque  pulcher- 
rumum  facinus  ;  et  ut  per  iustam  indignationem 
agere  videatur  :  Ceterum  ,  inquit ,  mihi  in  dies 
magis  animus  accenditur ,  cum  considero ,  quae  con¬ 
ditio  vitae  futura  sit ,  nisi  nosmet  ipsi  vindicamus 
in  libertatem.  Nam  postquam  respublica  in  pau¬ 
corum  ius  atque  ditionem  concessit ,  semper  illis 
reges ,  tetrarchae  vectigales  esse  ;  populi ,  nationes 
stipendia  pendere  ;  ceteri  omnes ,  strenui ,  boni ,  no¬ 
biles  atque  ignobiles ,  vulgus  fuimus  ,  sine  gratia , 
sine  auctoritate ,  his  obnoxii ,  quibus ,  si  respublica 
valeret,  formidini  essemus...  Quae  quousque  tandem 
patiemini ,  fortissumi  viri ?  nonne  emori  per  virtu¬ 
tem  praestat ,  quam  vitam  miseram  atque  inhone¬ 
stam  ,  ubi  alienae  superbiae  ludibrio  fueris  ,  per 
dedecus  amitteret  — Deinde  composita  per  singula 
sua  suorumque  inopia  cum  aliorum  opulentia : 
Quin  igitur ,  ait ,  expergiscimini ?  En  illa  ,  illa  , 
quam  saepe  optastis ,  libertas ;  praeterea  divitiae , 
decus  ,  gloria  in  oculis  sita  sunt !  fortuna  omnia 
victoribus  praemia  posuit.  Sali.  Cat.  20. 

539.  In  ipso  tam  oratore  requiruntur  maxime 
auctoritas  et  scientia.  Suadere  enim  aliquid  aut 

dissuadere,  gravissimae  est  personae.  Nam  et  sa¬ 
pientis  est,  consilium  explicare  suum  de  maximis 
rebus,  et  bonesti  et  diserti,  ut  mente  providere, 
auctoritate  probare  ,  oratione  persuadere  possit. 
Ad  consilium  autem  de  republica  dandum  ,  ca¬ 
put  est,  nosse  rempublicam  ;  ad  dicendum  vero 
probabiliter,  nosse  mores  civitatis.  De  or.  2,  82. 
Cf.  1,  14. 

Scliol.  Cicero  quidem  multum  saepe  queritur,  causas  ab  iis  su¬ 
scipi  agendas,  qui  ius  civile  ignorent,  nobis  autem  id  praece¬ 
ptum,  omni  generi  commune  ,  hoc  locum  repetendum  erat, 
quod,  cum  iudicia  privatorum  nostra  aetate  sint  ad  solos  iuris 
peritos  translata,  in  comitiis  tamen  et  senatibus,  ubi  popu¬ 
lorum  salus  et  sacratissima  humanitatis  iura  aguntur,  ii  saepe 
homines  verba  faciunt,  qui  et  malo  cultu  pravisque  opinio¬ 
nibus  corrupti,  et  rerum,  de  quibus  disceptatur,  sunt  imperi¬ 
tissimi. 


540.  Si  iam  de  tractatione  quaeritur,  genera- 
tim  tota  oratio  simplex  et  gravis  ,  et  sententiis 
debet  esse  ornatior,  quam  verbis ;  sed  tamen  bic 
quoque  ,  ut  alias,  et  personis  accommodanda  et 
rebus  est.  Multum  enim  interest,  senatus  sit,  an 
populus  ,  qui  deliberet.  In  senatu  minori  appa¬ 
ratu  agendum  est ;  sapiens  enim  consilium  est, 
multisque  aliis  dicendi  relinquendus  locus  ;  vi¬ 
tanda  etiam  ingenii  ostentationis  suspicio.  Concio 
capit  omnem  vim  orationis,  et  gravitatem  varie¬ 
tatemque  desiderat.  De  or.  2,  82.  Cf.  Part.  17. 
Nihilominus  ita  est  rebus  et  temporibus  oratio 
aptanda,  ut  etiam  in  senatu  de  rebus  magnis  in¬ 
terdum  magnificentius  et  apud  populum  de  rebus 
parvis  breviter  et  summisse  dicendum  sit.  Male 
igitur  quidam  putaverunt »  huic  generi  semper 

torrentem  quandam  et  concitatam  rationem  di¬ 
cendi  convenire.  Qt.  3,  8. 

541.  Postremo  cum  sint  populares  multi  varii- 
que  lapsus  ,  vitanda  est  acclamatio  adversa  po¬ 
puli.  Haec  vero  aut  orationis  peccato  aliquo  ex¬ 
citatur,  si  aspere,  si  arroganter  ,  si  turpiter  ,  si 
sordide,  si  quoquo  animi  vitio  dictum  esse  aliquid 
videatur  ;  aut  hominum  offensione  vel  invidia  , 
quae  aut  iusta  est  aut  ex  criminatione  et  fama; 
aut  res  si  displicet  ;  aut  si  est  in  aliquo  motu 
suae  cupiditatis  aut  metus  multitudo. 

His  quatuor  causis  totidem  medicinae  opponun¬ 
tur:  tum  obiurgatio ,  si  est  auctoritas;  tum  ad¬ 
monitio ,  quasi  lenior  obiurgatio;  tum  promissio, 
si  audierint ,  probaturos  ;  tum  deprecatio  ,  quod 
est  infimum,  sed  nonnunquam  utile.  Nullo  au¬ 
tem  loco  plus  facetiae  prosunt  et  celeritas  ,  et 
breve  aliquod  dictum  nec  sine  dignitate  et  cum 
lepore.  Nibil  enim  tam  facile  quam  multitudo  a 
tristitia  et  saepe  ab  acerbitate  commode  ac  bre¬ 
viter  et  acute  et  hilare  dicto  deducitur.  De  or- 
2,  33. 


ARTIS  DICENDI 


APPENDIX  I. 

DE  PROGYMNASMATIS 

Progymnasma,  ut  vocabulum  ipsum  indicat,, 
praevia  ad  eloquentiam  exercitatio  est. 

1.  Intellexere  enim  eloquentiae  magistri,  ad  iustae  orationis  tam 
difficile  opus  sensim  pedetentimque  esse  adolescentulos  pa- 
ranaos.  Quia  vero  illae  in  singulis  praeceptis  exercitationes 
(n.  159),  quod  abruptae  fere  orationis  particulae  sunt,  et.  tae¬ 
dium  afferunt,  nisi  aliis  intermixtis  varientur,  nec  satis  ingenii 
vires,  ad  inveniendum  praesertim,  intendunt;  haecee  progym- 
nasmata  invenere,  quibus  res  quaepiam  accuratius  et  uberius, 
non  tamen  ea  copia  et  varietate,  qua  in  oratione  insta  ,  per¬ 
tractature 

2.  Aphthonius  rethor  multa  eiusmodi  progymnasmata  in  usum  di¬ 
scentium  litteris  consignavit:  quorum  nos  aliqua,  fabulam 
scilicet,  narrationem  et  descriptionem  alibi  tractamus;  ex  re¬ 
liquis  tria  praecipua,  ebriam,  thesin  et  locum  comminem  hio 
exponemus 


Art.  i. 

DE  CHRIA 

Chria  definitur  utilis  tractatio  dicti  vel  facti,  vel 
utri  usque  simul,  certis  capitibus  comprehensa. 

Ex  definitione  colliges:  1.  cur  chria  (zp£V)  nomi¬ 
netur  ;  quia  scilicet  doctrinam,  quae  dicto  vel 
tacto  continetur,  accommodate  ad  usum  tractat 

2.  tria  esse  genera  chriae,  quae  vulgo  appel¬ 
lantur  verbalis,  activa,  mixta.  Verbalis  est,  quae 

sapienter  dictum  expendit,  ut:  Nulla  est  honesta 
avaritia  nisi  temporis  (Sen. ;)  —  activa  quae  in  facto, 
quo  doctrina  quaepiam  scite  exprimitur,  versatur, 
ut  :  Pythagoras  discipulos ,  ut  loqui  discerent ,  per 
quinquennium  iussit  tacere ;  —  mixta  de  facto  expo¬ 
nit,  cui  praeclara  sententia  coniuncta  est,  ut  cum 
Diogenes  meridie  cum  accensa  lucerna  forum  obam¬ 
bulans ,  hominem  a  se  quaeri ,  responderet : 

3.  tractationem  non  fieri  libere,  sed  pe*  certos 
locos  numero  et  ordine  definitos. 

Chriae  autem  capita  octo  sunt :  encomium ,  quo 
dicti  vel  facti  auctor  laudatur  ;  paraphrasis ,  qua 
sententia  vel  actio  vel  utraque  uberius  exponi¬ 
tur;  causa ,  quae  rationem  rei  reddit;  contrarium 
et  simile ,  quae  eandem  illustrant;  exemplum  et 
testimonium ,  quae  auctoritate  confirmant;  epilo- 
gus ,  qui  repetit  et  commendat. 

1.  JEncomium:  quod  locum  tenet  exordii,  sit 
proprium  personae,  quae  laudatur,  conveniens 
chriae  totius  proposito,  breve  ac  modestum.  — 
Si  quando  sententia  auctoris  est,  qui  reprehendi 
non  minus,  quam  laudari  meretur,  aut  utrum¬ 
que  facies ,  aut  a  re  ipsa  principium  sumes,  com¬ 
mendando  sententiae  aut  facti  vim,  dignitatem, 
celebritatem. 

2.  Paraphrasis  eo  fere  modo  instituitur,  qua 
periodum  amplificandam  docuimus  (n.  46).  Saepe 
igitur  sufficit  singula  verba  perpendere  et  varie 
explicare,  ut  in  iis:  Omnia  amicis  communia  sunt . 
—  Audiaces  fortuna  iuvat.  —  Interdum  senten¬ 
tiae  membra  consideranda,  ut:  Donec  eris  felix , 
multos  numerabis  amicos.  —  Aliquando  nega¬ 
tione  utemur,  contrarium  aut  alienum  sensum 

reiicientes ;  ut:  Nihil  est  tam  acerbum ,  ex  quo 
magnus  animus  solatium  capere  non  possit.  Dices : 
Noluit  Seneca  omnem  doloris  et  acerbitatis  sensum 
magno  animo  auferre ,  noluit  nos  ut  saxum  aut 
sensu  carentia  simulacra  ad  iniurias  inimicorum 
obrigescere ,  sed  illud  solum  virtutis  studiosis  com¬ 
mendatum  voluit ,  etc.  —  Saepe  denique  sententia 
per  figuram  expolitionis  tractatur ;  ut  in  exemplo 
infra  posito. 

3.  In  causa  aut  doctrinae  veritas  argumentis 
probatur,  aut  cum  de  ea  ambigi  non  potest,  ratio, 
cur  ita  res  se  habeat,  ostenditur.  Itaque  non  de¬ 
monstratur,  quod  nemini  dubium  est,  brevem 
esse  vitam,  sed  causae,  cur  brevis  sit,  decla¬ 
rantur. 

4.  Contrarium  affertur,  quia,  ut  vulgo  dicitur, 
contraria  iuxta  se  posita  magis  illucescunt. 

5.  Similitudo  quoque,  si  apta  est,  cum  delecta¬ 
tione  rem  illuminat. 

6.  Exempla  et  testimonia  probe  selecta  osten¬ 
dunt,  aliis  quoque  iisque  dignis,  quos  audiamus, 
ita  visum  esse. 

7.  Epilogus  vel  totum  per  summa  capita,  vel 
praecipua  firmamenta,  vel  denique  solam  doctri¬ 
nam  repetit  cum  exhortatione. 

Hoc  postremo  in  omni  chria  providendum  est, 
ut  singuli  loci  apte  inter  se  copulentur.  Transi¬ 
tiones  autem  huiusmodi  vix  sub  artis  praecepta 
cadunt,  sed  ab  ipso,  quod  tractatur,  argumento, 
naturaliter,  non  tamen  sine  sollertia  scribentis  du¬ 
cuntur- 


.m 

CHRIA  VERBALIS 

Cum  optimo  cuique  poetae  propositum  illud  fue¬ 
rit  semper ,  ut  misceret  utile  dulci ,  hoc  est ,  de¬ 

lectando  doceret,  et  docendo  delectaret ;  neminem 
tamen  adhuc  legi  poetam  hac  in  re  immortali  Vir - 
gilio  comparandum.  Ille  enim  non  solum  plerosque 
omnes  ante  se  et  post  se  latinos  poetas  vincit  ele¬ 
gantia, ,  suavitate ,  iudicio ,  splendore ,  numero ,  eZete- 
ctuque  verborum ;  non  solum  hoc  habet ,  em, 9  yer» 
sibus  perfectis  ingenio ,  elaboratis  industria  nihil 
addi  possit,  nihil  detrahi ,  nihil  mutari ;  verum  etiam r 
quod  caput  est ,  sententiarum  gravitate  et  frugife¬ 
rorum,  quibus  abundat,  praeceptorum  sapientia  id 
assecutus  est,  ut  vitae  virtutisque  magister  haud 
immerito  priscis  videretur  appellandus .  Inter  ce¬ 
tera  vero  documenta,  ad  vitam  instituendam  et  ad 
mores  informandos  idonea,  quibus  aspersa  sunt p as¬ 
sim  illius  poemata,  saluberrimum  inprimis  est  at¬ 
que  laudabile,  quod  ait  Aeneidos  libro  decimo  de 
brevitate  temporis  fluxaque  et  caduca  mortalium 
vita : 

. Breve  et  irreparabile  tempus 

Omnibus  est  vitae,  v.  467. 

Ita  est  profecto :  tam  exiguum  tamque  arctum 
vivendi  curriculum  nobis  a  natura  circumscriptum 
est,  ut  vix  bene  lucem  ingressis  sit  de  huius  morta¬ 
lis  mundi  statione  decedendum ,  et  vita  cum  morte 
commutanda.  Nihil  nisi  temporis  punctum  quoddam 
est  caduca  haec,  quam  tantopere  deperimus ,  vita, 

minimumque  est  ac  'paene  nullum  intervallum  illud 1 
quod  ortum  inter  et  occasum  nostrum  interiacet . 
Fugit  retro  levis  hora,  truditur  dies  die ,  praecipiti 
cursu  fugaces  anni  se.se  mutuo  pellunt ,  et  adolescen- 
tiae  senectus,  senectuti  mors  obrepit  improvisa  sem- 
per  et  inopinata ;  quodque  gravius  est,  cum  semel 
effluxit  brevissimum  hoc  vitae  tempus  tam  irrepara¬ 
bilis  est  illius  lapsus,  ut  nulla  deinde  possit  ratione 
revocari. 

Neque  vero  est  cur  adeo  parvam  temporis  usu¬ 
ram  nobis  ad  vivendum  concessam  iure  merito  con¬ 
queramur.  Praeterquam  enim  quod  vita,  si  scias 
uti ,  satis  longa  est ,  ea  sane  certa  stabilique  lege 
natos  nos  esse  scimus,  ut  denique  moriamur .  Quis 
enim  tam  vecors  esse  potest,  qui  nesciat ,  hanc  esse 
tristissimam  peccati  mercedem  poenamque  iustissi- 
mam ,  hanc  esse  mortalium  conditionem  ac  sortem  ? 
humana  omnia  caduca  esse  et  fluxa  atque  mobi¬ 
lia ;  nihil,  quod  ortum  sit ,  sempiternum  esse  posse  ; 
definitum  esse  cuilibet  certum  quoddam  breveque 
temporis  spatium  ad  felicem  in  coelo  vitam  pro¬ 
merendam  ?  Cumque  olim  amplioribus  terminis  cir¬ 
cumscripta  esset  nostra  haec  mortalis  vita ,  et  in 
saecula  bene  multa  propagaretur .  eam ,  nostris  fl-a- 
gitiis  sceleribusque  breviorem. \  effecimus : 

Semotique  prius  tarda  necessitas 
Lethi  corripuit  gradum.  Od.  1.  3. 

Contra  vero  cum  semel  post  miserae  huiusce  vi¬ 
tae  decursum  terreni  corporis  contagione  solutus 
erit  noster  animus,  cum  demum  inter  felices  spi 
ritus  aevo  sempiterno  perfruemur  in  coelo:  nulla 

iam  amplius  pertimescenda  nobis  neque  vicissitudo 
remim  ,  neque  conversio  temporum  ,  nec  aetatum 
commutatio ;  nullus  iam  erit  neque  horarum  lapsus , 
nec  fluxus  dierum ,  nec  annorum  sibimet  mutuo  suc¬ 
cedentium  cursus.  Sed  eodem  semper  haerentes  et 
felicitatis  et  temporis  vestigio ,  stabili  certaque  bea¬ 
titate ,  aeternis  saeculorum  aetatibus  cum  Deo  ipso 

0  nos  igitur  male  cautos!  0  numquam  satis  de¬ 
plorandam  sortem  nostram  !  si  aeterna  haec  soli¬ 
daque  obliti  nihil  nisi  umbras  imaginesque  consede¬ 
mur.  Si  enim  ex  veritate  magis ,  quam  ex  opinione 
res  velimus  aestimare ,  quid  demum  aliud  est  fra¬ 
gilis  haec  fugaxque  vita ,  nisi  levis  quidam  fumus , 
qui  puncto  temporis  evanescit  f  nisi  praeceps  tor¬ 
rens  ,  qui  cum  vano  strepitu  celeriter  effluit ?  nisi 
flosculus  brevi  marcescens ,  qui  mane  oritur ,  vespere 
floret ,  et  nocte  cadit  f  nisi  umbra  quaedam  et  larva 
inanis ,  quae  nostras  effugit  manus , 

Par  levibus  ventis,  volucrique  simmillima  somno? 

Aen.  2,  497. 

Testes  hoc  Loco  possem  appellare  ab  omni  me¬ 
moria  Christianos  illos  Heroes  virosque  sapientissi- 
mos:  qui  mirificam,  fugacis  vitae  brevitatem  tot  la¬ 
boribus  ,  tot  vigiliis ,  tot  indefessis  curis  redemptam 
compensarunt.  Testes  appellare  possem  tot  virgi¬ 
nes ,  tot  viros  principes ,  tot  nobiles  adolescentes ,  qui 
fragilem  hanc  rerum  humanarum  mobilitatem  atque 
inconstantiam  pertaesi ,  quaecumque  apud  caecos 
mortales  prima  putantur ,  pro  nihilo  duxere ,  et  vo¬ 
luptatum  illecebras .  ac  verniciosa  rerum  caduca - 


potiemur 

rum  blandimenta  qenerosa  quadam  alae, vitat  e  con¬ 
culcarunt. 

Hoc  inculcare  Corinthiis  voluit  divus  Paulus , 
cum  dixit :  Tempus  breve  est.  1  Cor.  7.  Hoc 
ipsum  nos  admonet  summus  ille  vir  lobus ,  dum 
afflatus  divino  Spiritu,  sic  loquitur :  Breves  dies 
bominis  sunt.  14,  5.  Haec  eadem  erat  mens  vel 
ipsi  quoque  Horatio ,  profano  licet  homini ,  cum 
amicum  sapienter  sic  admoneret: 

Omnem  crede  diem  tibi  diluxisse  supremum. 

Ep.  1,  4; 

et  alio  loco:  Quid  brevi  fortes  iaculamur  aevo 

Multa?  Od.  2,  13. 

Hoc  denique  sentiebat  Phaedrus ,  cum  in  eleganti¬ 
bus  suis  fabulis  hanc  verissimam  protulit  vocem : 

Abiturus  illuc,  quo  priores  abierunt ; 

Quid  mente  caeca  miserum  torques  spiritum  ? 

4,  17. 

Cum  igitur  adeo  breve  tempus  sit ,  adeoque  irrepa¬ 
rabile ,  relinquitur  id  unum ,  ut  cogitemus  etiam  atque 
etiam ,  nihil  esse  loci  socordiae ,  neque  segnitiae; 
nobis  inter  tantas  angustias  nequaquam  licere  esse 
otiosis;  miseros  esse ,  qui  se  per  summam  incu¬ 
riam  re  una  omnium  pretiosissima  defraudari  pa¬ 
tiuntur.  Best  at  denique  id  unum ,  ut  cum  celeri¬ 
tate  temporis  utendi  celeritate  certemus ,  et  tam¬ 
quam  ex  torrente  quodam ,  qui  rapide  dilabitur . 
celeriter  hauriamus - 


448  ARTIS  DICENDI  APPENDIX  I. 

Schol  Nonnullis  chria  minus  idonea  esse  videtur, qua  adolescen¬ 
tes  exerceantur:  propterea  quod  illa  eorundem  locorum  series 
et  status  ordo  qua  vim  faciat  ingeniis,  qua  scholae  laborem  re¬ 
doleat.  Verum  est,  quod  dicunt:  haec  chria  et  ingeniis  vim 
facit,  et  laborem  facile  ostendit.  Sed  si  propterea  minus  apta 
est,  qua  scriptor  vel  orator,  cum  res  serio  agitur,  utatur;  ea 
tamen  ipsa  de  causa  probatur  tanquam  scholastica,  sive,  ut 
ait  Cicero,  umbratilis  exercitatio.  Luxuriari  enim  adolescen¬ 
tium  ingenia  solent ,  et  ordinis  impatientia  in  omnem  facile 
partem  effundi.  Constringantur  ergo  pro  tempore  etiam  ali¬ 
quanto  nimium,  ut  certo  et  meditato  ordine  sensa  sua  expro¬ 
mere  discant.  Et  si  quis,  quod  utique  maxime  per  aptas  tran¬ 
sitiones  fieri  potest,  in  ipsa  chria  artem  tegere  didicerit,  is 
multo  facilius,  cum  hac  lege  fuerit  solutus,  laborem  abscon¬ 
det.  Neque  tamen  huic  uni  generi  adolescentes  diutius  vacent, 
sed  et  alia  scriptio  non  raro  interponatur,  et,  cum  aliquantum 
fuerint»  xercitaCeam  tentare  poterunt,  quam  nonnulli  chriam 
liberam  dixerunt. 

Libera  igitur  chria  ex  octo  iliis  partibus  ne¬ 
cessarias  quidem  semper  servat ,  reliquis  autem 
pro  re  nata  utitur  vel  non  utitur  ,  illoque  eas 
ordine  collocat ,  qui  magis  idoneus  videatur.  — 
Porro  necessarias  partes  tradunt  tres:  exordium , 
quod  non  semper  encomium  habet,  sed  quovis  e 
loco  duci  potest;  causam ,  quam  ut  partem  prae¬ 
cipuam  singulari  cura  tractari  iubent ;  et  epilo- 
gum.  Quidquid  ex  reliquis  locis  assumitur  com¬ 
muni  nomine  amplificationis  venit. 

Itaque  haec  libera  chria  nihil  admodum  differt  ab  oratiuncula 
aut  brevi  disputatione;  et  quoniam  id  genus  apud  oratores  in¬ 
venitur,  oratoria  etiam  aut  Ciceroniana  chria  dicitur;  prior 
autem  illa,  certis  capitibusinclusa,  abauctore  suo  Aphthoninna 
nominatur 

CHRIA  LIBERA 

Iji  quo  virtus  sit,  ei  nihil  deesse  ad  beate  vivendum. 

(Parad.  2  .) 

Exordium  ab  exemplis.  Nec  vero  ego  M .  Regu¬ 
lum  aerumnosum,  nec  infelicem ,  nec  miserum  un¬ 
quam  putavi.  Non  enim  magnitudo  animi  eius 
cruciabatur  a  poenis ,  non  gravitas ,  non  fides,  non 
constantia  ,  non  ulla  virtus  ,  non  denique  animus 
ipse:  qui  tot  virtutum  praesidio ,  tantoque  comitatu , 
czm  corpus  eius  caperetur ,  capi  certe  ipse  non  po¬ 
tuit.  Gaium  vero  Marium  vidimus :  qui  mihi  secun¬ 
dis  rebus  unus  ex  fortunatis  hominibus  ,  adversis 
unus  ex  summis  viris  videbatur ;  quo  beatius  ess 
mortali  nihil  potest. 

Causa.  Nescis ,  insane ,  nescis ,  quantas  vires  vir 
tus  habeat.  Nomen  tantum  virtutis  usurpas ,  quia 
ipsa  valeat ,  ignoras.  Nemo  potest  non  beatissimus 
esse ,  es£  £o£zzs  aptus  ex  sese ,  quique  in  se  una 
sua  ponit  omnia.  Gui  spes  omnis  et  ratio  et  cogi¬ 
tatio  pendet  ex  fortuna;  huic  nihil  potest  esse  certi, 
nihil  1  quod  exploratum  habeat  permansurum  sibi 
unum  diem.  JEum  tu  hominem  terreto,  si  quem  eris 
nactus  ,  istis  mortis  aut  exilii  minis.  Mihi  vero 
quidquid  acciderit  in  tam  ingrata  civitate,  ne  re¬ 
cusanti  quidem  evenerit,  non  modo  non  repugnanti . 
Quid  enim  ego  laboravi,  aut  quid  egi,  aut  in  quo 
evigilaverunt  curae  et  cogitationes  meae;  siquidem 
nihil  peperi  tale,  nihil  consecutus  sum  ,  ut  in  ec 
statu  essem,  quem  neque  fortunae  temeritas,  nequt 
inimicorum  labefactaret  iniuria.  9  Mortemne  mihd 
Klfutgen  -  Ars  dicendi  £9 

minitaris ,  ut  omnino  ab  hominibus ,  an  exilium ,  ut 
ab  improbis  demigrandum  sit ?  Mors  terrioilis  esi 
iis ,  quorum  cum  vita  omnia  extinguuntur ,  wow  m, 
quorum  laus  emori  non  potest.  Exilium  autem  il¬ 
lis  ,  quibus  quasi  circumscriptus  est  habitandi  locus ; 
non  iis  ,  qui  omnem  orbem  terrarum  unam  urbem 
esse  ducunt. 

Amplificatio  a  contrario.  Te  miseriae ,  te  ae¬ 
rumnae  premunt ,  qui  te  beatum ,  qui  florentem  pu¬ 
tas ;  libidines  te  torquent;  tu  dies  noctesque 

cruciaris ,  m  nec  sa£  es£,  id  ipsum ,  we 

non  sit  diuturnum ,  times :  te  conscientiae  stimulant 
maleficiorum  tuorum  ;  te  metus  exanimant  indicio¬ 
rum  atque  legum;  quocumque  adspexisti ,  ut  furiae, 
sic  tuae  tibi  occurrunt  iniuriae ,  quae  te  spirare  non 
sinunt. 

Conclusio.  Quamobrem  ut  improbo  et  stulto  er, 
inerti  nemini  bene  esse  potest ;  sic  bonus  vir  et  for¬ 
tis  et  sapiens  miser  esse  nemo  potest.  Nec  vero , 
cuius  virtus  moresque  laudandi  sunt ,  eius  non  lau¬ 
danda  vita  est ;  neque  porro  fugienda  vita ,  quae 
laudanda  est.  Esset  autem  fugienda ,  si  esset  mi¬ 
sera.  Quamobrem  quidquid  est  laudabile ,  idem  et 
beatum  et  florens  et  expetendum  videri  debet, 

Art.  II. 

DE  THESI 

Thesis  vocatur  quaestio  nullis  certis  personis, 
locis  aut  temporibus  notata  ,  ut  :  Sintne  poetae 
reipublicae  utiles .?  —  Huiuscemodi  ergo  quaestio 
exercitationis  causa  tractatur  ad  modum  chriae 
liberae. 

Hinc  non  est,  cur  fusius  de  ea  hoc  loco  praecipiatur.  Illud  tamen 
in  universum  monent,  utilissime  adolescentes  in  his  quaestio¬ 
nibus  exerceri,  quippe  quarum  usus  in  dicendo  tam  frequens 
est,  ut  eas  orator,  si  Ciceronem  audias,  percursas  animo  et 
paene  decantatas  habere  debeat.  De  or.  2,  32. 

EXEMPLA 

Nemo  orator  nisi  vir  bonus 
(Qt.  12,  1). 

Sit  ergo  nobis  orator ,  quem  instituimus ,  is)  qui 
i  M.  Catone  finitur ,  vir  bonus,  dicendi  peritus. 
Verum  id ,  quod  ille  posuit  prius ,  etiam  ipsa  na¬ 
tura  potius  ac  maius  est  utique  vir  bonus.  Id  non 
eo  tantum  ,  quod  si  vis  illa  dicendi  malitiam  in¬ 
struxerit ,  nihil  sit  publicis  privatisque  rebus  perni¬ 
ciosius  eloquentia;  nosque  ipsi ,  qui  pro  virili  parte 
conferre  aliquid  ad  facultatem  dicendi  conati  su 
mus)  pessime  mereamur  de  rebus  humanis ,  si  la¬ 
troni  comparemus  haec  arma ,  non  militi.  Quid  de 
nobis  loquor  ?  Herum i  ipsa  natura  in  eo ,  quod  prae¬ 
cipue  indulsisse  homini  videtur ,  quoque  nos  a  cete¬ 
ris  animalibus  separasse ,  non  parens ,  sed  novwca 
fuerit ,  si  facultatem  dicendi  sociam  scelerum ,  ad¬ 
versam  innocentiae ,  hostem  veritatis  Invenit .  Mutos 
enim  nasci ,  <?£  omnz’  ratione  ,  satius  fuisset , 

quam  providentiae  munera  in  mutuam  perniciem 
convertere.  Longius  tendit  hoc  indicium  meum.  Ne¬ 
que  enim  tantum  id  dico)  eum ,  qui  sit  orator ,  vi¬ 
rum  bonum  esse  oportere  :  sed  ne  futurum  quidem 
oratorem ,  wm  virum  bonum .  jVam  neque  in- 

telligentiam  concesseris  iis ,  <7^  proposita  honesto¬ 
rum  ac  turpium  via:  peiorem  sequi  malint :  nequt 
prudentiam  ;  cum  in  gravissimas  frequenter  legum , 
vemper  vero  malae  conscientiae  poenas  a  semetipsis 

improviso  rerum  exitu  induantur .  Quod  si  neminem 
malum  esse ,  nisi  stultum  eundem ,  non  modo  a  sa¬ 
pientibus  dicitur ,  sed  vulgo  guogue  semper  est  cre¬ 
ditum ;  cer£e  wcw  d?e£  umguam  stultus  orator .  Adde 
quod  ne  studio  quidem  operis  pulcherrimi  vacare 
mens ,  wm  omnibus  vitiis  libera ,  potest :  primum 
quod  in  eodem  pectore  nullum  e&t  honestorum  tur¬ 
piumque  consortium:  et  cogitare  optima  simul  ac  de¬ 
terrima  non  magis  est  unius  animi ,  quam  eiusdem 
hominis ,  bonum  esse  ac  malum .  Ttm  illa  quoque 
ex  causa ,  quod  mentem  tantae  rei  intentam ,  vacare 
omnibus  aliis ,  etiam  culpa  carentibus ,  cims  oportet. 
Ita  demum  enim  libera  ac  tota ,  nwda  distringente 
atque  alio  ducente  causa ,  spectabit  id  solum ,  ad 
quod  accingitur .  Quod  si  agrorum  nimia  cura)  et 
sollicitior  rei  familiaris  diligentia ,  e£  venandi  vo¬ 
luptas ,  et  dati  spectaculis  dies ,  multum  studiis  au¬ 
ferunt  ( huic  enim  rei  perit  tempus  ,  quodeumque 
alteri  datur);  quid  putamus  facturas  cupiditatem , 
avaritiam  ,  invidiam  f  quarum  impotentissimae  co¬ 
gitationes  somnos  etiam  ipsos ,  e£  illa  per  quietem 
visa  perturbant .  Nihil  est  enim  tam  occupatum, 
tam  multiforme,  tot  ac  tam  variis  affectibus  con¬ 
cisum  atque  laceratum,  quam  mala  mens.  Nam 
e£  cm  insidiatur  pectori ,  spe)  curis ,  labore  distrin¬ 
gitur:  et  jam  cum  sceleris  compos  fuerit ,  sollicitu¬ 
dine ,  poenitentia ,  poenarum  omnium  exspectatione 
torquetur.  Quis  inter  haec  litteris ,  aa£  ulli  bonae 
arti  locus  f  Non  hercle  magis  quam  frugibus  in 
terra ,  sentibus  ac  rubis  occupata .  ^4 (/e,  wow  ad  per¬ 
ferendos  studiorum  labores  necessaria  frugalitas  f 
Quid  igitur  ex  libidine  ac  luxuria  spei  f  Non  prae¬ 
cipue  acuit  ad  cupiditatem  litterarum  amor  laudis'* 

Num  igiti.r  malis  esse  laudem  curae  'putamus  f  Iam 
hoc  quis  non  videt ,  maximam  partem  orationis  in 
tractatu  aequi  honique  consisteret  Dicetne  de  his 
secundum  debitam  rerum  dignitatem  malus  atque 
iniquus?  Denique ,  ut  maximam  partem  quaestionis 
eximam ,  demus  id,  quod  nullo  modo  jieri  potest , 
idem  ingenii ,  studii ,  doctrinae  pessimo  atque  optimo 
viro  :  uter  melior  dicetur  orator?  Nimirum  qui  homo 
quoque  melior.  Non  igitur  unquam  malus  idem 
homo ,  et  perfectus  orator. 

Alia  exempla  invenies:  pro  Arcliia  e.  6-8.  De 
utilitate  et  honestate  litterarum.  Pro  Mil.  c.  3 
et  4.  De  moderamine  inculpatae  tutelae.  Pro 
Mare.  c.  2.  De  clementia.  Pro  Sex.  Rose.  c.  20. 
De  iniquis  accusatoribus.  Multa  alia  in  eiusdem 
Ciceronis  paradoxis  et  dialogis,  eaque  imitationi 
perquam  idonea,  ut:  Quare  pauci  sint  praestan¬ 
tes  oratores.  De  or.  I.  c.  2-6.  De  senectute  non 
misera,  quod  viribus  careat.  De  sen.  c.  6. 

Art.  III. 

DE  LOCO  COMMUNI 

Locus  communis,  si  ut  progymnasma  conside¬ 
ratur  ,  definiri  solet :  Oratio ,  facinus  multis  com¬ 
mune  laudans  aut  vituperans.  Verbis  facinus 
multis  commune  nihil  aliud  significatur ,  quam 
genus,  ad  quod  singulare  factum,  de  quo  quae¬ 
ritur,  revocari  potest.  Exposuisti  de  facto  sedi¬ 
tiosi  hominis  ;  iam  orationem  traducis  ad  sedi¬ 
tionem  generatim,  ex  eiusque  natura  et  effectis 
scelus  hominis  exaggeras. 

In  hoc  igitur  thesis  et  locus  communis  conve¬ 
niunt,  quod  quaestionem  tractant  generalem;  rc 
eo  autem  differunt,  quod  thesis  demonstrat,  lo¬ 
cus  communis  amplificat. 

Itaque  in  thesi  generalis  quaestio  argumentis  firmatur ,  ut  e* 
illa  inferri  possit,  quid  de  causa  propria  seu  finita  iudicandum 
sit ;  contra  in  loco  communi,  re  singulari  iam  demonstrata, 
universi  generis,  ad  quod  illa  pertinet,  vis  explicatur,  ut  in¬ 
flammentur  animi.  Ideo  locum  communem  ait  Aphthonius 
exordio  carere,  cum  sit  ipse  velul  epilogus. 

Ad  pertractandum  locum  communem  certa  quae¬ 
dam  capita  proponi  solent,  scilicet:  1.  A  contrarios 
agitur,  ut  eodem  exemplo  utar,  de  seditioso;  ex¬ 
pones  bonum  pacis  et  concordiae.  2.  Ab  exposi¬ 
tione ,  —  earum  scilicet  rerum,  quae  cum  tali  de¬ 
licto  coniunctae  esse  solent.  3.  A  comparatione 
—  cum  aliis  criminibus.  4.  A  sententia  — -  i.  e.  a 
mente  et  consilio,  quo  facinus  patratum  est.  5.  A 
digressione  coniecturali  —  praesertim  in  delicta, 
quae  tale  scelus  antecedere  solent.  6.  Ab  excho- 
sione  misericordiae. 

Sic  ultimum  locum  nominat  Aphthonius  accusationem  respiciens, 
urgendos  monet  esse  iudices  ad  severam  sententiam  per  ar¬ 
gumenta  ab  honesto,  iusto,  utili,  etc.  Unde  patet,  hoc  postre¬ 
mum  caput  generatim  eo  spectare  ,  ut  ipsae  iam  voluntates 
audientium  impellantur,  ad  severitatem,  cum  accusas,  ad  mi¬ 
sericordiam,  cum  defendis  ;  vel  extra  civilem  eloquentiam  ad 
imitandum  egregium,  ad  detestandum  turpe  facinus.  Qui  enim 
loci  contra  vitium  valent,  iidem  valent  ad  ornandam  virtutem, 
singulis  in  contrariam  sententiam  tractatis. 

Multiplex  autem  huius  loci  usus  est  in  omni  genere  dicendi,  ut 
facile  tua  sponte  videris,  et  exempla  Ciceronis  ,  maxime  in 
Verrinis,  ostendunt:  vide  De  sign.  c.  27-53,  c.  33-36,  c.  18-f  i. 
De  suppi,  per  totum  illum  locum  de  classe  amissa  c.  31-50,  et 
de  Gavio  c.  61  -67. 

DE  PROGYMNASMATIS 

Art.  IV. 

DE  EXEMPLO 

Per  exemplum  hic  intelligitur  oratio  ,  in  qua 
insigne  factum  narratur ,  et  doctrina  ex  eo  de¬ 
prompta  cum  amplificatione  subiicitur. 

Hoc  orationis  genus,  quod  duo  progymnasmata, 
narrationem  scilicet  et  locum  communem  coniun- 
git,  non  solum  ad  exercendos  tirones  aptum  est, 
sed  usum  etiam  in  ipsa  eloquentia  sacra  habet. 

Sit  ergo  inprimis  factum,  quod  assumitur,  non 
probatum  modo,  verum  etiam  illustre,  ut  suo  pon¬ 
dere  moveat;  et  idoneum,  quo  gravis  aliqua  doc¬ 
trina  ostendi  et  commendari  possit. 

Partes  autem  exemplum  habet  tres :  exordium, 
narrationem  et  amplificationem. 

Exordium  potissimum  petitur  a  quatuor  locis 
a  persona,  de  qua  narratur,  a  doctrina,  quae  facto 
significatur,  ab  audientium  adiunctis,  a  contrario. 

1.  De  persona  vel  doctrina  ea  dicenda  sunt,  quae 
propositum  iuvent,  sed  tamen  restricte  et  leniter. 

2.  De  adiunctis  eorum,  qui  audiunt,  attingun¬ 
tur,  quae  aviditatem  audiendi  excitare  possunt. 

3.  A  contrario  principium  sumitur,  ut  exemplo 
utar,  cum  factum  narraturus  ,  quo  Dei  iustitia 
ve  velatur,  a  misericordia  dicere  incipis. 

Narrandum  est  ornate  (n.  196),  sed  apposite 
ad  fructum,  quem  quaerimus :  ad  eundem  etiam 
accommodandi  digressus,  qui  et  utiles  et  iucundi 
esse  solent. 

Amplificatio  fere  fieri  potest  per  locum  com¬ 
munem,  de  quo  pauio  ante  prae  cepimus  :  neque 
iamen  sex  illa  capita  omnia  aut  eodem  semper 
ordine  percurrenda  sunt. 

Exempla  habes  in  Verrinis,  maxime  in  11.  4  et  5. 

EXHIBENS  NONNULLARUM  ORATIONUM  SYNOPSES 


I. 

DEMOSTIIENIS  PHILIPPICA  PRIMA 

Argumentum.  Athenienses  per  socordiam,  qua 
Lellum  contra  Philippum  gerebant,  magnis  denuo 
incommodis  affecti,  animo  fere  cadentes  de  rebus 
agendis  consultant. 

Finis  orationis.  Excitare  Athenienses  ad  bel¬ 
lum  strenue  gerendum. 

Exordium  simplex  et  breve.  Quoniam  non  de 
re  nova,  sed  de  eadem  ,  de  qua  saepe  antehac , 
agitur,  Demosthenes  iu venis  etiam  primum  sur- 
gens  ,  veniam  sperat ;  nam  si  alii  recta  suasis¬ 
sent,  non  esset,  cur  de  novo  consultaretur. 

Propositio.  BeUum  contra  Philippum  non  ut 
adhuc,  sed  strenue  gerendum  est. 

Partitio.  Pars  I.  Generalibus  argumentis  pro¬ 
positio  confirmatur. 

Pars  II.  Docetur,  in  quibus  rebus  illud  «  stre¬ 
nue  non  ut  adhuc  »  repositum  sit. 

Pars  HI.  Ostenditur,  quid  sperandum  sit,  si, 
quae  ( in  paPte  II )  proposita  sunt ,  Athenienses 

exsequantur:  quid  timendum,  si  pergant  rem  ge¬ 
rere,  ut  hactenus. 

Notandum  I.  Per  totam  orationem  argumenta 
sunt  duplicis  generis:  aliis  probatur,  Athenien¬ 
ses  posse  vincere  ;  aliis  eos  certo  victum  iri ,  si 
in  socordia  persistant. 

Notandum  II.  Nec  propositionem  nec  partitio* 
nem  orator  enuntiat ;  sed  propositionem  mox  in 
primis  argumentis,  et  partes,  cum  transit,  aperte 
indicat. 


CONFIRMATIONIS  PARS  I. 

Duo  obstacula  erant  vincenda,  scilicet  defectio 
animi  et  socordia  ;  itaque  orator  adhibet  conso¬ 
lationem  et  reprehensionem :  prudenter  vero  a 
priore  incipit. 

I.  Consolatio.  Athenienses  non  debent  despe¬ 
rare,  sed  bono  animo  esse,  nam: 

1.  Praesens  rerum  status  malus  est  ipsorum 
culpa  (  nota  paradoxum ) ;  nuper  vero  Graeciam 
servarunt,  contra  Lacedaemonios  rem  strenue  ge¬ 
rentes  :  ergo  nihil  iis  vigilantibus  formidabile ; 
socordibus  autem  nihil  ex  voto  succedit  (npwrov 

wev  oZv). 

2.  Exemplum  Philippi.  Olim  omnem,  ob  quam 
nunc  Philippum  timent ,  potentiam  Athenienses 
habebant ;  si  ergo  Philippus  tum  eo  ,  quo  nunc 
Athenienses,  animo  fuisset,  nihil  egisset.  Sed  ille 
quidem  probe  noverat,  vigilanti  et  laboranti  ob¬ 
tingere  res  ,  quae  negligentibus  pereunt.  Itaque 
etiam  Athenienses  ,  modo  inertiam  et  levitatem 
exuant,  rem  prospere  gerent  (Et  rt?  mr;), 

3.  Multi  Philippum  oderunt ,  metuunt ,  invi¬ 
dent;  qui  nunc  ideo  tantum  silent,  quoniam  pei 
tarditatem  Atheniensium  non  habent,  quo  refu¬ 
giant  (Mvj  yap  0sw), 

II.  Reprehensio.  (Hanc  orator  ultimo  praeser¬ 
tim  argumento  praeparaverat). 

1.  Ostenditur  Philippi  insolentia  et  superbia 
ad  affectum  pudoris  (opars  y «p,  «  SivBpsg  'kQ-omloi,  ro 

n-paypia.). 

2.  Augetur  affectus  idem,  cum  orator  per  hy - 
potyposin  et  dialogismum  Athenienses  in  foro 
ambulantes  et  nugantes  describit  (  H  jS  oOXeo-Qs,  sin  i 

Transitio  perfecta  et  aperta  per  distributionem 
(p.g  yiv  ouv),  deinde 

petit ,  ne  iudicent  antequam  omnia  audierint 

(§£V}0£if  Vptwv). 

PAPS  H. 

Tria  proponit:  copias  idoneas  parare  ,  certam 
instituere  rationem  pecuniarum,  et  meliorem  mo¬ 
dum  belli  gerendi  observare;  adiiciens  rationes, 
quibus  haec  fieri  posse  et  debere  evincit. 

1.  Copiae .  —  1.  Paranda  est  classis  50  trire- 
mum,  quae  domi  maneat,  opportuno  tempore  ex¬ 
cursura:  nam  aut  eam  timet  Philippus  et  quie¬ 
scet;  aut  negliget  et  incautus  opprimetur.  Probat 
idem  ex  ante  gestis  ( ripwrov  yh  rocwv.). 

2.  Parandus  alius  exercitus,  qui  continue  Phi¬ 
lippum  infestet.  Poscit  orator  2000  peditum  et 
200  equites,  quorum  autem  quarta  pars  ex  civi¬ 
bus  COnstet  (  flpoa  Se  tovtok;  diivautv  tivc?.). 

3.  Addit  rationes:  a)  Non  maiorem  exercitum 

iubet,  quod  Athenienses  iam  non  collatis  signis, 
sed  per  insidias  hostem  aggredi  debent.  —  b)  Ci¬ 
ves  autem  militare  iubet,  quia  quamdiu  id  fece¬ 
runt,  omnia  prospere ,  ex  quo  peregrinis  uti  coe¬ 
perunt,  omnia  pessime  gesta  sunt. 

Subiicit  in  affectum  pudoris  reprehensionem  , 
quod  nec  duces  habeant,  unde  stipendia  solvant, 
nec  adsint  cives,  qui  illis  invigilent  ;  imo  duces 
electi  ne  emittantur  quidem  ,  sed  domi  pompas 
ducant.  Nota  similitudinem  puparum  (Too-ocutav  piv, 

eo  ocvopsg  kQrtvodot). 

H.  Pecuniarum  ratio.  —  Transitio  rursus  aperta 
et  per  distributionem  (  i<t«?  Si  raOra.). 

I.  Exponit  quantae  pecuniae  requirantur  (Xp«- 

para  rotvuv). 

2.  Unde  petendae  sint  (n6po^  unodctZjg ). 

IU.  Modus  belli  gerendi.  —  Provideant  tempus 
anni  opportunum,  ut  et  aggredi  Philippi  regio¬ 
nem  et  commode  hiemare  possint  (Ao/sr™  U  poi). 

PARS  HI. 

Tria  obstabant,  quominus  Athenienses  ea,  quae 
orator  suaserat,  rite  exsequerentur ;  primum  nihil 
tempore  parabant  nec  agebant ;  alterum,  ipsi  domi 
manentes  duces  male  instructos  emittebant ,  et 
postea  temere  iudicabantq  tertium,  in  quo  discri¬ 
mine  res  versarentur  ,  non  providebant.  Contra 
haec  iam  Demosthenes  dirigit  orationem  ;  agit 
autem  per  affectus  spei,  pudoris,  timoris:  proinde 
in  hac  parte  ea,  quae  in  prima  generatim  dixe¬ 
rat,  iam  accommodate  ad  haec  singuia  vitia  emen¬ 
danda  pertractat. 

I.  Si  Athenienses  omnia  prompte  parant,  quae 
Demosthenes  proposuit,  et  Philippo  maxima  emo¬ 
lumenta  intercipient  (  scilicet  quae  socios  Athe¬ 
niensium  praedans  capit) ,  et  ipsi  mala  non  am¬ 
plius  patientur,  ut  cum  Philippus  cives,  pecuniam, 
ipsam  sacram  triremem  abduxit.  — -  Nota  iam  af¬ 
fectum  pudoris.  (  Av  raura,  a vSpsg  A Qwvuiot). 

1.  Illustrat  hoc  dissimilitudine  •  In  festis  Athe¬ 
niensium  omnia  ordine  et  tempore  geruntur,  quia 
in  ea  nihil  non  diu  ante  accurate  definitur  ,  et 
etiam  jmagnis  impensis  paratur  ;  in  bellum  autem 
gerendum  nihil  tempore,  sed  post  eventa  cognita 
ordinatur,  rerum  gerendarum  occasione  elapsa.  — 
(Nota,  quam  graviter,  dum  probat  intentum,  si¬ 
mul  reprehendat ;  figurae  synonymiae  et  hypoty- 
posis ).  (Katrot  r i  chiror;). 

2.  Auget  affectum  'pudoris  ex  insolentia  Phi¬ 
lippi,  quam  eius  ad  JEuboeenses  epistola  ostendit, 
et  similitudinibus,  altera  a  duce,  qui  milites  se¬ 
qui  cogitur ,  altera  a  barbaris  pugilibus ;  cui 
subiicitur  rursus  hypotyposis  Atheniensium  post 
Philippum  sibi  nocentem  turpiter  currentium  ('  o 

8  $ig  T 'jSpScog  il/jlvO-v). 

II.  Ad  alterum  transit  ostendens  illa  turpi 
socordia  in  ipsum  rerum  discrimen  ventum  iam 
esse,  et  ex  bello,  quod  ad  Philippum  ulciscendum 
coeptum  sit ,  iam  perniciem  Athenis  imminere. 
Subiicit  per  interrogationes  acrem  exhortationem, 

ut  ipsi  militent  (Taura  8  caug  77porspov). 

Probat  aliter  bellum  feliciter  geri  non  posse. 
Si  Athenienses  domi  sedentes  et  oratores  auscul¬ 
tantes  ducem  peregrinorum  cum  decretis  et  spe 
concionali,  sine  pecuniis  omittunt,  nec  ipsi  inter- 

sunt  rebus  gerendis  ,  hostis  ridet ,  soeii  timent, 
duces  foras  nihil  agunt  et  Athenis  temere  iudi- 
eantur.  (Nota  acrem  expositionem ,  quae  rem  egre¬ 
gie  demonstrat  et  pudorem  injicit  vehementem.) 

(av  uiv rot  y.uOwpeda  or/.ot). 

III.  Serio  cogitandum  est  de  vero  rerum  statu. 
Hic  eos,  qui  de  Philippi  consiliis  circa  alios  con- 
iecturas  faciant ,  perstringens  ,  admonet  orator 
id  unum  Athenienses  considerent,  hominem  esse 
ipsis  inimicissimum  ,  qui  nisi  praeveniatur,  in 
Atticam  bellum  translaturus  sit;  unamque  salu¬ 
tem  super  esse  ,  si  rebus  gerendis  intenti  fuerint 
(Y (xmv  §  oi  gsv  Tcepdovrsg).  (Nota  adiunctorum  conge¬ 
riem  et  gravem  conclusionem  loxjyap  arra  ttot  laTat). 

Peroratio.  Protestatur  orator  se  noluisse  ad 
gratiam  loqui,  etiamsi  haec  dicendi  libertas  sibi 
fortasse  profutura  non  sit ;  eo  quod  neglectis  pri¬ 
vatis  suis  incommodis  salutaria  civibus  suis  sua¬ 
dere  maluerit  (  Eyw  ah  ovv  aXXore). 

II. 

» 

EIUSDEM  DE  REBUS  CHERSONESI  ORATIO 

Argumentum.  Chersonesus  Thracia  antiqua  fuit 
possessio  Atheniensium.  In  eam  igitur  cum  ve¬ 
ter  e  more  suo  misissent  colonos  sub  duce  Dio- 
pithe,  reliqui  Chersonesitae  hos  receperunt,  Car¬ 
diani  autem  repulerunt ,  et ,  cum  ideo  bello  a 
Diopithe  peterentur ,  ad  Philippum  confugere. 
Qui  cum  ab  Atheniensibus  per  legatos  nihil  obti¬ 
nuisset,  Cardianis  auxilia  misit.  Id  graviter  fe¬ 
rens  Diopithes  maritimam  Thraciam,  Philippo  su- 

bieetam,  infestare  coepit.  Philippus,  qui  tum  in 
superiore  Thracia  bellum  cum  Odrysiorum  rege 
gerebat,  Diopithem  apud  Athenienses  accusavit, 
quod  pacem  violaret.  Itaque  oratores  ytlm 
in  Diopithem  graviter  invecti,  supplicium  de  eo 
sumi ,  exercitum  dissolvi,  aut  vi  cohiberi  iubent. 
Sed  iis  adversatur  Demosthenes,  suadens  ut  exer¬ 
citus  Diopithis  non  solum  non  dissolvatur  ,  sed 
etiam  augeatur  et  omni  ratione  iuvetur ;  in  ipsum 
autem  Philippum  bellum  magna  virium  conten¬ 
tione  geratur. 

Notandum  I.  Propositum  non  est,  personam  Dio¬ 
pithis  defendere,  sed  bellum,  quod  ab  ipso  gere¬ 
batur,  suadere. 

Notandum  II.  Quia  igitur  non  causam  Diopi¬ 
this,  sed  causam  reipublicae  et  totius  Graeciae 
agit,  orator  in  praesenti  de  Chersoneso  quaestione 
non  se  continet,  sed  bellum  contra  Philippum  ne¬ 
cessarium  esse  ex  statu  reipublicae  universo  de¬ 
monstrat.  Atque  hinc  oratio  in  duas  partes  divi¬ 
ditur. 

Notandum  IU.  Tria  impedimenta  oratori  supe¬ 
randa  erant:  1.  dolus  Philippi,  qui  cum  bellum 
gereret,  pacem  simulabat;  2.  fraudes  oratorum, 
qui  Athenienses  causis  civium -a  bello  in  Philippum 
gerendo  distinebant;  3.  Atheniensium  ipsorum  so¬ 
cordia  et  levitas.  —  In  utraque  orationis  parte  his 
tribus  rebus  argumenta  accommodata  sunt. 

Exordium.  A  ratione  generali  ,  quam  delibe 
rantes  sequi  debeant,  incipiens,  orator  mox,  qui 
verus  sit  quaestionis  status  declarat.  Nempe:  Tum 
oratores  ,  tum  certe  Athenienses  ipsi  in  consulta¬ 
tionibus  nullo  alio  quam  boni  communis  studio 

duci  debent;  sed  cum  iam  causa  agatur  Chersonesi 
et  Philippi,  orationes  fiunt  de  Diopithe.  Et  huius 
quidem  causa  differri  potest,  cum  semper  in  pote¬ 
state  Atheniensium  sit,  in  eum  animadvertere:  at 
causa  Philippi  differri  non  potest,  quippe  qui  , 
nisi  nunc  arceatur,  postea  arceri  nequeat. 

Propositio  (quae  in  fine  exordii  significatur  )  : 
exercitus  Diopithis  non  est  dissolvendus,  sed  au¬ 
gendus  et  iuvandus,  ac  generatim  bellum  contra 
Philippum  magna  contentione  gerendum. 

PARS  I. 

Ut  priorem  partem  propositionis  evincat,  ora¬ 
tor  ea,  quae  adversarii  in  causa  Diopithis  protu¬ 
lerant,  diluit ,  non  eo  spectans  ,  ut  Diopithem  a 
supplicio  vindicet ,  sed  ut  illorum  consilia  reipu- 
blicae  perniciosa  et  a  mala  fraude  profecta  esse 
o=;+endnt, 

Argumentum  I.  Philippo  dudum  bellum  infe¬ 
rente  Athenienses  pacem  servare  non  possunt. 

Argumentatio:  Dicunt,  aut  simpliciter  bellum 
aut  pacem  suadendam  esse.  Certe  si  Philippus 
quiescit,  simpliciter  pax  servanda  est;  sed  si  Phi¬ 
lippus  dudum  bellum  facit,  nihil  relinquitur,  nisi 
ut  nos  defendamus.  Porro  a  Philippo  iam  ante  Dio¬ 
pithis  profectionem  bellum  instauratum  esse,  de¬ 
creta  Atheniensum  ipsorum  edicunt.  n<A).«  Si  Gav- 

Refutatio :  Si  dixerint,  Philippum,  quamdiu  ab 
Attica  abstineat,  bellum  non  facere,  primum  non 
ferenda  dicunt;  deinde  sibi  ipsi  adversantur,  cum 
Diopithem,  Thraciae  oram  infestantem,  quod  bel 

Ium  "Philippo  inferat,  accusant.  (riXviv  ei  pi  toOto  >s- 

yovtji.) 

Argumentum  II.  Dato,  vera  esse,  quae  Diopithi 
obiiciuntur  (scilicet  quod  socios  depraedetur,  etc. 
etc.),  tamen  non  est  dissolvendus  eius  exercitus, 
quia  id  reipublicae  periculosum. 

Argumentatio  syllogismo  continetur :  Maior : 
Ideo  semper  respublica  detrimenta  accipiebat,  quod 
Philippus  exercitum  perpetuum  paratum  habens 
tempestive  agebat;  Athenienses  contra.  — Minor: 
Atqui  oratores  isti  in  praesenti  causa  nihil  aliud 
agunt,  quam  ut  hoc  idem  accidat.  Nam  1.  Phi¬ 
lippus  exercitum  in  Thracia  habens  et  continue  au¬ 
gens,  si  exspectatis  etesiis  Byzantium  aggreditur, 
nos  ninc  navigare  non  poterimus,  in  Chersoneso 
autem  exercitum  non  habebimus. 

2.  Philippus,  ut  ex  eius  epistola  coniici  potest, 
in  animo  habet  Chersonesum  invadendi ;  quid  igi¬ 
tur  faciemus,  si  exercitus  Diopithis  dissolutus 
fuerit?  —  (Nota  sublectionem ,  dialogismum). 

3.  Si  Hellespontus  nunc  destituitur,  Philippus 
Chalcidem  et  Megaram  aggredi,  et  ita  bellum  in 
Atticam  transferre  potest.  —  (Nota  in  his  tribus 
argumentis  gradationem). 

Conclusio  cum  amplificatione.  Concludit  exerci¬ 
tum  Diopithis  non  solum  non  dissolvendum  sed 
augendum  et  copiose  instruendum  esse. 

Amplificat  1.  argumento  a  dissimili:  Philippus 
vel  maxime  desiderat,  ut  ille  exercitus  dissolva¬ 
tur  :  atqui  quod  Philippus  optat,  id  nos  faciemus? 
(Nota  dialogismum). 

2.  Deprehensione  Atheniensium,  qui  cum  pro 
sua  socordia  nullum  officii  munus  exsequuntur, 

ineptis  accusationibus  et  calumniis  aures  praebent. 

(Nota  in  hoc  praestantissimo  loco  a)  rerum  vim 
et  gravitatem  ;  5)  conglobationem  ;  c)  repetitionem 
felicissime  per  dialogismum  introductam ;  d)  licen* 
tiam  prudenter  praeparatam  et  sensim  auctam ;  e) 
elocutionis  vigorem  et  mixtas  acerrimas  figuras). 

(  kXka  vyj  Ata  raura  /asv  .s;sXey^ovrat). 

Argumentum  m.  Accusationis  illius  (quam  in 
argumento  II  transmisit)  ratio  talis  est,  ut  orato¬ 
rum  malam  fidem  et  Atheniensium  summam  levi¬ 
tatem  manifestet. 

1.  Manifestat  oratorum  malam  fidem  quia  a) 
iniqua  est.  Omnes  enim  Atheniensium  imperatores 
a  civitatibus  Asiae  largitionis  nomine  pecunias  ac¬ 
cipiunt;  Diopithes,  cum  a  nobis  non  accipiat,  idem 
facere  cogitur,  b)  Cum  in  Diopithem,  si  quid  de¬ 
liquerit,  sufficiant  leges  et  mandata,  isti  iubent 
classem  mitti,  quae  eum  custodiat;  i.  e.  suadent, 
ut  Athenienses  non  in  hostes  sed  in  se  ipsos  bel¬ 
lum  parent,  (Haurs?  oaoi  Tremor  £'/7rs7r>suxa<ri). 

2.  Manifestat  Atheniensium  levitatem  sive  po¬ 
tius  ignaviam  et  mollitiem.  Nam  Athenienses,  si 
civis  quispiam  malorum  auctor  dicitur,  acclamant; 
si  Philippus,  convinci  nolunt :  scilicet  iam  graves 
in  foro,  in  bello  leves,  accusari  eum,  in  quem  po- 
tstatem  habent,  gaudent;  illum  vero,  qui  armise 
superandus  est ,  hostem  probari  ,  aegre  ferunt.  — 
( Nota  ethopoieam  cum  prosopopeia  ;  licentiam  , 
rursus  prudenter  temperatam). 

A  ffectum  pudoris  auget  gravissima  figura,  uni¬ 
versam  Graeciam  inducens,  quae  exprobret  Athe¬ 
niensibus,  quod  toties  omnes,  ut  a  Philippo  sibi 
caverent,  hortati,  ipsi  tamen,  cum  plures  oppor- 

Kj.rrmKN  -  Ars  dicendi  30 

tunitates  nacti  essent,  nihil  usque  adhuc  ad  il¬ 
lum  eoercendnm  egerint  (  K«t  to  ah  tovtwv  nvi?  eT- 

V«t  TOiOVTOV?)), 

PARS  n. 

In  hac  parte  orator  tria,  quae  ad  propositum 
suum,  ut  supra  notatum  est,  pertinent,  Athenien¬ 
sibus  persuadere  conatur,  scilicet : 

I.  Philippus  pro  capitali  hoste  habendus  est, 

1.  Urbi  et  singulis  civibus  eum  infensum  esse, 
iam  patet ;  maxime  vero  odit  liberae  reipublicae 
formam.  Nam,  quamdiu  haec  subsistit,  omnes, 
quos  oppresserit,  habent,  quo  confugiant. 

2.  Omnia,  quae  molitur,  adversus  Athenas  mo¬ 
litur.  Tot  labores,  tot  pericula  non  subit,  ut  vi¬ 
lissimis  Traciae  rebus  sed  ut  per  eas  Athenis 
potiatur,  (npwrov  piv,  «  SvSpO  ‘  Wocloi,  rovro  nap  vph). 

TE.  Apparatus  belli  et  ante  omnia  perpetuus  exer¬ 
citus  parandi  sunt. 

Res  difficilis,  attamen  suscipienda,  1.  quia  ne¬ 
cessaria  est  ad  extremam  ignominiam  vitandam. 
Probatur  comparatione  a  minori:  Si  reliquis  tan¬ 
tum  Graecis  servitus  immineret,  turpe  foret,  hos 
destituisse  ;  quanto  magis,  cum  ipsi  Athenienses 
urgeantur.  Liberis  hominibus  rerum  gestarum  pu¬ 
dor  summa  est  necessitas.  (Ti  ovv  su  ypovovv t«v  av6p u- 
7TWV  IffTtv;)  (Nota  in  hoc  loco  affectum  timoris  et 
pudoris ,  laude  temperatum;  interrogationem  et 
subi  e  ctionem). 

2.  Neque  pax  dulcis  cum  perniciem  affert,  nec 
belli  labores  et  sumptus  graves  videri  debent,, 
cum  ad  salutem  sunt  necessarii,  (ni vra  roivw 

X  etVwv  av  riSsos).  (Nota  praeclaram  ethopoeiam  ma¬ 
lorum  oratorum  et  contraposita). 

3.  Si  cessant  a  bello,  iam  non  ignominia,  sed 
excidium  imminet.  —  Si  Athenienses  nunc  pravis 
oratoribus  credunt,  a  Philippo  non  moveri  bel¬ 
lum  ;  Philippus  ipse  hoc  certe  negabit,  donec  in 
agro  Attico  versetur;  atque  si  in  Attica  erit,  iam 
non  servitus,  sed  excidium  imminet ;  probe  enim 
scit  Philippus  Athenienses  neque  velle  neque  posse 
Servire.  (Et  [/.svtol  ^ovlo^eO  riu-dg). 

m.  Oratores  qui  Philippo  patrocinantur,  pu¬ 
niendi  sunt. 

Probatur:  Alios  Philippus  beneficiis  in  servi¬ 
tutem  vafre  pellexit  (quod  ostenditur  exemplis)  ; 
vos  aperte  defraudavit  (quod  ostenditur  factis) ; 
atqui  hoc  ideo,  quia  apud  illos  securum  non  erat, 
pro  Philippo  dicere  (enumeratio) ;  Athenis  vero, 
Philippo  undique  hostiliter  adoriente,  securum  est 
pi’0  eo  verba  facere.  (  ovv  virsp  t«v  ivyx tmv  ovrog) 

Augetur :  Hinc  accidit  ut  illi  quidem  ditiores 
et  nobiliores,  vos  pauperiores  et  ignobiliores  fie¬ 
retis.  (To tyxprol  TOUTGOV  fj.h  £X7TTW^&jv  £VtOl  ). 

Refutat  1.  eos,  qui  sibi  ignaviam  exprobrant: 
affirmans  se  istis  multo  fortiorem  esse. 

Probat :  Non  is  fortis  est,  qui  neglecta  publica 
utilitate,  lites  movet;  quippe  ita  gratiae  vestrae 
certus  est;  sed  ille  fortis  est,  qui  vestris  volun¬ 
tatibus  adversans  semper  optima  suadet,  et  con¬ 
siliorum  suorum  rationem  reddere  paratus  est; 
atqui  ego  cum  de  multis  pro  republica  gestis  glo¬ 
riari  possem,  de  hoc  uno  glorior,  ea  semper  con' 
suluisse  ,  quibus  non  ego  ,  sed  vos  potentia  et 

gloria  augeremini.  (Eira  cpriai v,  og  av  rvvn  7raos>0«uv). 

2.  Eos,  qui  ipsum  optima  dicere,  sed  nihil 
agere  criminentur. 

Respondet:  oratoris  esse,  optima  dicere,  populi 
exsequi.  Quod  illustrat  exemplo  Timothei,  qui 
cum  contra  Thebanos  egregie  dixisset,  Athenien¬ 
ses  rem.  prospere  non  gesserunt,  nisi  eo,  quod 
illius  consilium  prompte  secuti  sunt.  (  H&?  rotvuv 

Tivbg  fljcoucra  xat  tojoutov  tj  Isyovrog), 

Perorat  1.  breviter  et  simpliciter  repetens ,  quae 
suadeat ;  2.  affirmans ,  Bi  haec  egerint,  meliora 
sperari  fas  esse;  sin,  ut  hactenus,  laudent  qui¬ 
dem  bona  consilia,  non  vero  exsequantur,  in  nul¬ 
lius  oratoris  sermone  salutem  positam  esse.  ( Ev 

K£^a)*sdw  o  a  cppaa- a?). 


III. 

CICERONIS  ORATIO  PRO  MILONE 

Argumentum.  Annio  Miloni  et  P.  Clodio  sum¬ 
mae  erant  inimicitiae,  eo  maxime  quod  Cicero  Mi¬ 
lonis  opera  in  patriam  reductus  erat.  Cum  igi¬ 
tur  in  eundem  annum  consulatum  Milo,  Clodius 
praeturam  peteret,  ut  se  invicem  impedirent, 
saepe  inter  se  cum  suis  factionibus  depugnave¬ 
runt.  Quodam  vero  die  iter  facientes  sibi  obvii 
facti  sunt  in  via  Appia  cum  comitatu  servorum ; 
inter  quos  cum  rixa  orta  esset,  Clodius  ipse  vul¬ 
neratus  et  a  suis  in  vicinam  tabernam  delatus 
est.  Quod  sibi  Milo  vivo  Clodio  periculosius  futu¬ 
rum  intelligens,  exturbari  eum  taberna  iussit  et 
interfici.  Post  multas  turbas  a  Clodianis  excita¬ 
tas  et  varia  senatusconsulta  tandem  iudicium 
habitum  coram  Cn.  Pompeio,  qui  interea  consul 

Bine  collega  creatus  et  iussus  erat  videret ,  we  quid 
respublica  detrimenti  caperet.  Consedit  Pompeius 
septus  delecta  manu  militum,  et  praesidiis  circa 
omnes  fori  aditus  collocatis. 

Notandum.  Quibusdam  videbatur  Milo  ita  de¬ 
fendendus,  Clodium  utpote  civem  sceleratum  pro 
republica  occidi  potuisse.  Sed  Ciceroni  id  non 
placuit ;  quare  cum  accusatores  posuissent,  a  Mi¬ 
lone  Clodio  insidias  factas  esse,  boc  apprehendit, 
contra  disputans:  non  Clodio  a  Milone,  sed  Mi¬ 
loni  a  Clodio  insidias  esse  factas ;  et  in  hoc  pro¬ 
bando  prior  et  maior  pars  confirmationis  ver¬ 
satur;  alterum  vero  illud  in  posteriore  parte 
artificiose  adiunxit. 

Exordium  ab  admnctis  iudicii.  1.  JExcusat  suum 
timorem  a  forma  iudicii  inusitata,  cum  non  co¬ 
rona  civium,  sed  militum  frequentia  stipati  sint. 
2.  Confirmat  iudices,  quia  et  praesidia  contra 
Clodianos  adhibita  sint,  et  reliqua  civium  mul¬ 
titudo  Miloni  faveat  (cap.  1).  3.  Hortatur  iu¬ 
dices  ad  constantiam  ,  eo  quod  virum  bonum 
eontra  perditos  cives  tueri  debeant,  et  sua  atque 
Milonis  sorte  ad  misericordiam  flectit.  4.  Pro- 
ponit  assumptum:  non  se  postulaturum ,  ut  Milo 
absolvatur ,  eo  quod  mors  Clodii  reipublicae  salus 
fuerit ,  sed  ideo  tantum ,  quod  Milo  vitam  suam  a 
Clodio  defenderit  (cap.  2). 

Confutatio.  Ut  demonstret,  hoc  unum  in  iu- 
dicium  venire:  uter  utri  insidias  struxerit,  tria 
praeiudicia  ab  adversariis  iactata  refellit: 

I.  Negabant  Clodiani,  ullam  defensionem  su- 
peresse  illi,  qui  hominem  a  se  occisum  esse  fa¬ 
teretur. 

Respondet  Cicero  (praemisso  exemplo  Horatii 

qui  cum  sororem  occidisset,  populi  comitiis  libe¬ 
ratus  est), 

1.  interdum  hominem  (etiam  privata  auctori¬ 
tate)  iure  interfici;  et  probat  auctoritate  a)  iu- 
diciorum,  b)  clarorum  virorum,  qui  cives  scele¬ 
ratos  occiderunt,  c)  duodecim  tabularum  ,  quae 
furem  nocturnum  vel  diurnum  armatum  interfici 
permittunt  (cap.  B)  ; 

2.  id  autem  maxime  licere,  cum  vi  vis  illata 
defendatur ;  quod  confirmat  a)  exemplo  militis  a 
C.  Mario  absoluti ;  b)  sensu  naturae  communi ; 
<c)  lege  de  sicariis  (cap.  4). 

II.  Dicebant  adversarii  Milonem  lam  a  senatu 
fuisse  condemnatum,  quippe  qui  iudicasset,  cae¬ 
dem  in  via  Appia  contra  rempublicam  esse  factam. 

Respondet  1.  Senatus  potius  et  sententiis  suis 
et  studiis  causam  Milonis  probavit,  ita  quidem 
ut  tribunus  plebis  conqueri  soleret,  senatum  non 
quod  sentiret,  sed  quod  vellet  Cicero,  decernere. 

~2.  ludicavit,  non  senatus  tantum,  sed  ipse 
'etiam  Cicero,  caedem  in  via  Appia  contra  rem¬ 
publicam  esse  factam,  quia  omnis  vis  contra  cives, 
etsi  necessaria,  contra  rempublicam  fieri  censenda 
est  (cap.  5). 

III.  Tertium  praeiudicium  dicebatur  Pompeii, 
qui  in  gratiam  Clodii  novam  legem  (de  non  usi¬ 
tata  forma  iudicii)  tulerat. 

Respondet  1.  Pompeius  iudicium  haberi  voluit 
de  caede  Clodii,  quam  Milo  confitebatur;  ergo 
etiam  in  confessione  facti  iuris  tamen  defensio¬ 
nem  suscipi  posse  vidit. 

2.  Novam  quaestionem  constituit  in  gratiam 
temporis,  non  Clodii.  Nam  in  gratiam  Clodii  con- 

stitui  non  potuit,  nisi  vel  insignis  Clodii  dignitas 
requireret,  vel  quia  in  monumentis  maiorum  suo¬ 
rum  occisus  est;  atqui  a)  pro  nullis  etiam  nobi¬ 
lissimis  civibus,  ut  Druso,  Africano,  Pompeio, 
Cicerone  nova  quaestio  concessa  ;  multo  minus  pro 
Clodio  (nota  illustrem  ironiam ) ;  b)  scelera  a  Clodio 
in  illis  maiorum  suorum  monumentis  commissa 
ideo  non  censentur  atrociora;  ergo  neque  mors 
eius  censeri  debet.  Accedit,  quod  Pompeius  opti¬ 
mos  viros  iudices  elegit,  et  ideo  nequaquam,  ut 
iactant  adversarii,  Ciceronis  amicos  omisit  (cap. 
6,  7,  8). 

Sequitur  narratio,  m  qua  exponit,  quo  consilio 
et  qua  occasione  Clodius  Miloni  insidias  struxerit, 
et  utri  usque  apparatum  atque  ipsam  denique  pu¬ 
gnam  describit  (cap.  9,  10). 

CONFIRMATIONIS  PARS  PRIOR 

In  qua  demonstrat,  iure  Clodium  a  Milone  oc¬ 
cisum  esse,  quia  non  Milo  Clodio,  sed  Clodius 
Miloni  insidiatus  sit.  —  Antequam  vero  in  cau¬ 
sam  ingreditur,  rursus  eius  statum  declarat  (cap. 
11).  Argumenta  ducit 

I.  a  causa.  1.  Clodio  Milonis  mors  utilis,  non 
item  Clodii  mors  Miloni.  Nam  Milone  non  solum 
vivo,  sed  etiam  consule,  Clodius  non  potuisset  in 
praetura  exsequi,  quae  cogitabat  (bic  orator  leges, 
quas  laturus  erat  Clodius,  commemorans  ad  maio¬ 
rem  invidiam  Clodio  conflandam,  per  digressio¬ 
nem  invehitur  in  Sex.  Clodium,  Publii  librarium 
et  eiusdem  sepulturae  auctorem:  — )  Milo  contra 
vivo  Clodio  a  populo  desiderabatur  consul,  ut 

illius  furores  constringeret ;  eo  mortuo  communi 

via  honores  petere  debebit. 

2.  Milo  Clodium  segetem  gloriae  suae  non  oderat; 
sed  oderat  quam  maxime  Clodius  Milonem,  qui  eum 
cohibebat,  et  cuius  insuper  lege  Plotia  reus  erat ; 
(cap.  12,  13). 

II.  ab  adiunctis  personarum.  Clodius  omnia  per 
vim  facere  consueverat;  nihil  unquam  Milo.  Pars 
prior  probatur  enumeratione  brevi  facinorum,  quae 
Clodius  vel  commisit,  vel  tentavit ;  pars  altera  ita 
tractatur,  ut  crescat  argumentum  comparatione  a 
maiori.  Multae  et  praeclarae  occasiones  erant  Mi¬ 
loni  Clodium  interficiendi;  qui  igitur  opportuno 
tempore  per  vim  agere  noluit ;  is  multo  minus 
credendus  est  nunc  voluisse,  cum  amplissimi  ho¬ 
noris  contentio  et  dies  comitiorum  subesset.  In 
conclusione  Clodii  audaciam  denuo  exaggerans 
paucis  addit,  illum  Miloni  mortem  praenuntiasse 
(cap.  14,  15,  16); 

IU.  ab  adiunctis  itineris ,  temporis  et  loci.  1.  Mi¬ 
lonis  iter  necessarium  erat,  scilicet  ad  flaminem 
Lanuvii  prodendum,  et  notum  multis,  nominatim 
T.  Patinae  Clodii  familiarissimo.  Contra  Clodii 
iter  alienum,  cum  eo  die  a  tribuno  plebis,  suo 
mercenario,  concio  turbulenta  concitaretur;  re¬ 
ditus  autem  eius  notus  Miloni  esse  non  potuit; 
quia  ipsi  servi  Clodii  testantur,  eo  die  Clodium 
non  fuisse  rediturum ,  sed  consilium  repente 
mutasse. 

Obiicitur :  Ergo  ne  Clodius  quidem  de  insidiis 
cogitavit.  —  Respondet:  Ratio,  cur  consilium  mu¬ 
taret,  non  erat  illa,  quam  servi  dicunt ;  sed  quia 
nuntiatum  ei  erat  de  Milonis  itinere  (cap.  17.  18). 

2.  Nulla  erat  Clodio  causa  iter  sic  disponendi 
ut  noctu  Romani  veniret;  contra  Milo  insidia¬ 
turus  prope  urbem  nocturno  tempore  Clodium 
expectasset. 

3.  Praesertim  cum  hic  locus  prope  urbem  la¬ 
tronum  plenus,  et  is  esset,  ubi  Clodius  multos 
violavit  et  bonis  expulit.  Ergo  Milo  vel  hoc  loco 
vel  certe  inter  Ariciam  et  Albanum  inimicum 
aggressus  esset. 

Argumenta,  quae  hucusque  exposita  sunt,  re¬ 
ferri  possunt  ad  adiuncta  ante  facium ;  priusquam 
vero  ad  factum  ipsum  transit,  orator  illa  pressa 
oratione  omnia  simul  ante  oculos  ponit  (cap.  19) ; 

IV.  ab  adiunctis  ipsius  caedis.  1.  Locus  pugnae 
non  Miloni,  sed  Clodio  favebat. 

2.  Milonis  apparatus  et  comitatus  ad  insidias 
et  pugnas  impeditissimus;  Clodii  contra. 

Hic  occurrit  prolepsi:  Cur  igitur  victus  est 
Clodius?  ostendens  id  non  una  de  causa  fieri  po¬ 
tuisse  (cap.  20;  21); 

V.  ab  iis ,  quae  caedem  consecuta  sunt.  Incipit 
autem  a  refutatione : 

Obiicitur  1.  Milo  servos  manumisit.  —  Re - 
spondet  1.  Non  ideo  manumissi  sunt,  ne  tormentis 
adacti  contra  Milonem  testarentur.  Nam  qui  tor¬ 
quentur,  de  facto,  non  de  iure  interrogantur ; 
atqui  factum  Milo  confitetur.  2.  Ideo  manumissi 
sunt,  quia,  ut  Cato  sapienter  in  concione  dixit, 
non  libertate  solum,  sed  omnibus  praemiis  digni 
fuerunt,  qui  domini  caput  defendissent. 

Obiicitur  2.  Urgent  Milonem  quaestiones  ha¬ 
bitae  in  atrio  libertatis.  —  Respondet:  Quaestiones 

Istae  habitae  sunt  de  servis  Appii  accusatoris  ) 
atqui  quaestio  de  servis  in  dominum  contra  leges 
est  ;  quanto  igitur  magis  quaestiones  de  servis 
accusatoris  in  reum  ?  Augetur  argumento  a  per¬ 
sona  Appii ,  qui  ipse  illam  quaestionem  instituit, 
et  a  vi  servis  illata  ,  ubi  nota  brevem  sed  pul¬ 
cherrimam  prosopopoeiam  (cap.  22).  Iam  transit 
a  refutatione  ad 

Argumentum:  Milo  magna  constantia  statim. 
Romam  rediit,  et  populo,  senatui,  praesidiis  pu¬ 
blicis  et  ipsi  Pompeio  se  commisit  (nota  grada¬ 
tionis  figuram) ;  atqui  nisi  innocens,  id  ausus  non 
esset,  quia  magna  vis  conscientiae.  Confirmat  con¬ 
clusionem  a)  auctoritate  senatus,  qui  ea  de  causa 
Milonem  innocentem  iudicavit;  b)  a  contrario : 
Omnes,  qui  Clodium  a  Milone  non  necessitate, 
sed  ultro,  sive  privata,  sive  publica  causa  occi¬ 
sum  putabant,  Milonem  in  exilium  iturum  dice¬ 
bant;  c)  multa  alia  crimina  postea  in  Milonem 
congesta  sunt,  quae  nocentem  non  potuissent  non 
exterrere.  Sed  haec  etiam  eo  spectant,  ut  sicut 
reliqua  crimina  in  Milonem  congesta  falsa  com¬ 
perta  sint,  ita  crimen  insidiarum  falsum  esse  vi¬ 
deatur  (cap.  23,  24) 

Ultimo  loco  de  suspicionibus  Pompeii  agit: 

1.  Totam  rempublicam  armari  et  Pompeio  com¬ 
mitti  metu  unius  hominis,  non  est  probabile ;  ergo 
non  in  Milonem,  sed  ad  omnes  reipublicae  partes 
sanandas  haec  potentia  parata  est. 

2.  Milo  et  iis,  quae  antea  gesta  sunt,  Pompeio 
amicissimus  cognoscitur,  et  nunc  paratus  est,  nisi 
se  purget  Pompeio,  in  exilium  ire:  —  admonens 
tamen  Pompeium  rerum  humanarum  inconstantiae. 

3.  Pompeius  cum,  commissa  sibi  a  senatu  repu- 
blica,  iure  proprio  punire  Milonem  posset,  iudi- 
cium  non  instituisset,  si  eum  condemnatum  vellet 
(cap.  25,  26). 

CONFIRMATIONIS  PARS  ALTERA 

In  qua  ostenditur,  Milonem  absolvendum  fore, 
etiamsi  non  sui  defendendi  causa  Clodium  occi¬ 
disset. 

Argumentum  I.  Quia  Clodius  perniciosus  et  sce¬ 
leratus  civis  fuit. 

Argumentatio :  Cives  qui  rempublicam  pertur* 
babant,  a  viris  fortibus  non  modo  impune,  sed 
gloriose  quoque  interfecti  sunt  ( quod  probatur 
eccemplis  Sp.  Maelii  et  Tib.  Graccbi) ;  atgui  Clo¬ 
dius  1.  multo  magis,  quam  hi,  rempublicam  af¬ 
flixit,  quod  ostenditur  longa  enumeratione  scele¬ 
rum  ab  illo  admissorum) ;  —  2.  extrema  quaeque 
civibus  paravit;  ergo .  —  (Nota  insignem  proso - 
popoeiam)  qua  Milonem  de  hoste  patriae  a  se 
occiso  gloriantem  inducit  (cap.  27,  28). 

Argumentum  II.  Quia  mors  Clodii  universae 
civitati  laetitiam  attulit. 

Argumentatio :  Populus  in  Clodii  morte,  ut  vix 
in  clara  aliqua  victoria,  laetatus  est,  et  iam  sperat 
se  bona  visurum,  quae  vivo  Clodio  visurus  non 
erat.  Hoc  ita  esse  ostenditur  prolepsi :  non  soli 
Ciceroni,  inimico  Clodii,  sic  videtur;  sed  neque 
iudices,  neque  Pompeius,  reviviscere  Clodium  ullo 
pacto  vellent  (ubi  nota  ingeniosam  fictionem ); 
atgui  ei  ,  qui  communis  libertatis  et  laetitiae 
auctor  est  .  non  poena  sed  praemia  debentur  : 

quod  confirmatur  Graecorum  exemplo,  qui  eius- 
modi  viris  deorum  honores  tribuunt.  Ergo  Milo, 
si  sponte  Clodium  occidisset,  summis  praemiis 
dignus  esset,  et  proinde  factum  suum  confitere¬ 
tur,  ut,  si  grata  esset  respublica,  laetaretur;  si 
ingrata,  sua  conscientia  niteretur  (c.  28,  29,  80). 

Argumentum  III.  Quia  mors  Clodii  non  ab  hu¬ 
mano  consilio  ,  sed  a  deorum  numine  repe¬ 
tenda  est. 

Argumentatio :  Inprimis  esse  in  mundo  numen 
divinum  brevissime  probat  a  mundi  optima  con¬ 
stitutione  maiorum  auctoritate,  et  comparatione 
a  minori :  si  in  corpore  humano  mens  inest,  etsi 
non  videatur,  multo  magis  in  mundo. 

Deinde  ostendit  a  diis  Clodium  ad  supplicium 
tractum  esse  1.  ah  adiunctis  loci ,  quia  occisus  est 
ante  lucos  Albanos,  velut  in  conspectu  Io  vis  La¬ 
tiaris  et  ante  ipsum  sacrarium  Bonae  deae  (nota 
illustrem  ap os trophen); —  2.  a  consequentibus :  quia 
deorum  ira  accidit,  ut  suorum  satellitum  furore 
sepultura  privaretur  (cap.  31,  32). 

Sequitur  epilogus  posterioris  partis,  in  quo  ar¬ 
gumenta  a  persona  Clodii  sumpta  repetendo  am¬ 
plificat  :  Scelestus  hic  homo  iam  universae  rei- 
publicae  perniciem  parabat  (nota  praeclaram  am¬ 
plificationem  per  congeriem) ;  nemo  nisi  Milo  ei 
resistebat ;  ergo  nisi  dii  illum  impulissent ,  ut 
Miloni  insidiaretur ,  respublica  perierat ;  quam 
conclusionem  confirmat  et  amplificat  ab  incendio 
curiae  (cap.  32,  33). 

Peroratio  ,  in  qua  indices  ad  misericordiam 
movet,  argumenta  sumens 

1.  A  persona  Milonis ,  utpote  viri  a)  constantis: 

si  Milo  in  ipso  iudicio  non  commoveri  videatur, 
eo  magis  misericordia  dignus  est ;  quippe  id  con¬ 
stantiae  tribuendum,  qua(patria  etiam  carere  con¬ 
tentus  est,  modo  beata  sit  (Nota  prosopopoeiam); 
—  b)  bene  meriti :  inde  iam  mala  omnia  ei  im¬ 
minent,  unde  bona  sperare  debebat;  c)  sapientis , 
qui  ipsa  recte  facta,  non  recte  factorum  praemia, 
aut  certe  non  aliud  praemium,  quam  gloriam  se¬ 
quebatur:  hanc  vero  amplissimam  consecutus  est; 

2.  A  persona  Ciceronis ,  a)  cui  carissimum  vi¬ 
rum  non  inimici,  sed  amicissimi  (iudices  scilicet) 
eripiunt ;  b)  qui  fecit  pro  Milone ,  quae  potuit , 
paratus  pro  eo  extrema  pati. 

3.  Postquam  Milonem  ,  qui  his  lacrymis  non 
movetur,  propter  fortitudinem  ipsis  etiam  mili¬ 
tibus  commendavit ,  redit  postremo  ad  ea,  quae 
et  de  Milone  et  de  se  commemoraverat,  dolorem 
animi  effundens  (cap.  34-38). 

IV. 

EIUSDEM  ORATIO  PRO  LEGE  MANILIA 

(Vide  pag.  366) 

V. 

BOSSUET  ORATIO 

DE  VIRGINE  IN  COELUM  ASSUMPTA 

Textus.  Quae  est  ista  ,  quae  ascendit  de  de¬ 
serto  ,  deliciis  affluens ,  innixa  super  dilectum 
suum  (Cant.  8,  5). 

Exordium  a  nexu  inter  mysterium  Virginis  as- 

sumptae  et  Verbi  incarnati.  Ut  enim  Dei  Filius 
in  Virginis  uterum  descendens  ab  ea  accepit  vi¬ 
tam  mortalem,  ita  eam  ad  se  in  coelum  assumens 
vita  donavit  gloriosa  :  de  quo  laetantur  Angeli 
nosque  cum  ipsis.  Neque  tamen  banc  coelitum 
laetitiam  aut  Virginis  gloriam  orator  enarran¬ 
dam,  sed,  ut  cum  magnitudine  Mariae  vitae  exem¬ 
pla  ostendat,  demonstrandam  assumit  banc 

Propositionem  :  Virtus  Mariae  gloriae  ,  quam 
nacta  est,  causa  fuit. 

Partitio:  Ut  ad  banc  gloriam  perveniret  ne- 
cesse  fuit: 

I.  ut  mortalitate  exueretur  ;  atqui  boc  fecit  in 
ea  amor  divinus  ; 

II.  ut  immortalitate  donaretur,  et  boc  contulit 
v  irq  inalis  p ur itas ; 

HI.  ut  super  omnes  coelitum  ordines  subleva¬ 
retur,  quod  meruit  humilitas. 

PARS  I. 

Cbristus  moriendo  mortem  vincens  universo 
generi  humano  banc  statuit  legem,  ut  nemo  ad 
vitam  nisi  per  mortem  veniret.  Qua  de  causa  si 
Maria  quoque  mori  debuit ,  non  tamen  mortua 
est  vulgari  modo,  sed  vi  amoris  in  Filium.  Quod 
ut  probet  orator  duo  demonstrat: 

1.  Singularis  prorsus  et  summus  fuit  Virginis 
Matris  in  Filium  amor. 

Ostenditur  1.  a  natura  buius  amoris.  Maria  in 
Filio  Deum  ,  et  in  Deo  Filium  suum  amavit : 
itaque,  ut  Amaedeus,  Episcopus  Lausoniensis,  lo¬ 
quitur,  duae  dilectiones  in  unum  convenerant ,  et  ex 

duobus  amoribus  factus  est  amor  unus.  Sed  amor 
matris  in  filium  est  maximus,  quem  natura  ,  et 
amor  liominis  in  Deum  maximus  ,  quem  gratia 
generat ;  prorsus  igitur  singularis  esse  debuit 
dilectio  Virginis,  in  qua  uterque  bic  amor  con- 
lunctus  erat. 

2.  A  causa  amoris.  Filius,  quem  genuit  Maria, 
idem  est,  quem  gignit  Pater  aeternus,  cum  quo 
solo  ei  est  generatio  ista  communis  ( S.  Bernardi 
Serm.  2.  de  Annunt.  B.  V.  M.);  neque  enim 
genuit  naturali  foecunditate  ,  sed  virtute  Altis- 
3imi  obumbrante.  — Atqui  Deus,  qui  Filium  cum 
ea  communem  babere  ,  eamque  sua  virtute  foe- 
euindam  reddere  voluit,  procul  dubio  etiam  amo¬ 
rem  dedit  similem  ei,  quo  ipse  filium  diligit.  — 
Ergo  amor  Mariae  communem  amandi  modum  ita 
superavit,  ut  nos  eum  ne  cogitatione  quidem  as¬ 
sequi  possimus. 

2.  Hic  amor  suapte  natura  tam  singularis  in¬ 
credibiliter  auctus  est,  cum  Maria  diu  eum  per¬ 
fectissimo  quodam  modo  exerceret,  et  Filii  in  se 
amorem,  novis  continue  donis  aucta,  experiretur. 

II.  Ex  boc  amore  post  Iesu  ascensionem  non 
potuit  non  ingens  desiderium,  ut  cum  Filio  com 
iungeretur,  nasci. 

Quod  tum  ex  natura  amoris  infertur  ,  tum 
exemplis  a  minori  illustratur ;  exemplis  scilicet 
S.  Pauli ,  qui  desiderabat  mori,  ut  esset  cum  Chri¬ 
sto  ;  uxoris  Tobiae  filii  reditum  anxio  desiderio 
praestolantis ;  martyrum ,  qui  sanguinem  fuderunt, 
ut  ad  Cbristum  pervenirent ;  Simeonis  prophetae, 
qui  viso  salutari  Dei  in  pace  dimitti  cupiebat.  — 
tJnde  colligit  orator  .  mirum  ssse  ,  quod  Maria 

post .  Filii  ascensionem  tot  annos  superstes  fuerit. 
Sed  nimirum  voluit  Deus  ,  ut  eius  amor  omni 
ratione  perficeretur  ,  nec  nisi  cum  ad  summum 
pervenisset,  purissimum  spiritum  e  corporis  erga¬ 
stulo  educeret. 

Sequitur  amplificatio  per  suavissimam  textus 
paraphrasin  ( in  qua  nota  translationem  conti¬ 
nuatam ). 

Concludit  orator  documento  vitae :  Qui  ,  cum 
huius  vitae  bonis  frui  conceditur,  nihil  praeterea 
desiderant ,  divinum  Redemptorem  minime  dili¬ 
gere  probantur.  Illi  amant,  qui  terram  relinquere 
anhelant.  Quare  sibi  auditores  provideant :  nam, 
ut  Augustinus  monet,  qui  non  gemit  peregrinus , 
non  gaudebit  civis  (In  Psal.  184)«, 

PARS  II. 

Huius  partis  assumptum  orator  probat  syllo¬ 
gismo  ;  Maior :  Virginalis  Mariae  puritas  excel¬ 
lens  fuit. — Probatur:  Cum  Iesus,  sponsus  vir¬ 
ginum,  matrem  sui  similem  vellet,  eam  non  solum 
a  peccati  labe,  sed  ab  ipso  peccati  fomite  immu- 
nem  servavit.  —  Minor  :  Atque  talis  puritas 
1.  carnem  Mariae  a  corruptione  exemit.  —  Pro¬ 
batur:  Causa  cur  etiam  Sanctorum  caro  corrum¬ 
patur,  haec  est,  quod  peccati  fomite  infecta  tota 
immutari  et  renovari  debet,  ut  regnum  Dei  pos¬ 
sidere  queat.  Atqui  caro  Virginis  semper  pura 
nulla  renovatione  egebat :  ea  ergo  corrumpi  non 
•debebat. 

2.  Resurrectionem  ante  commune  tempus  ob¬ 
tinuit. 

Illustratur  similitudine  terrae  optime  cultae  , 
quae  fruges  ante  tempus  edit  ,  et  confirmatior 
amore  Iesu  ,  qui  virginali  puritate  allectus  quon¬ 
dam  in  Mariae  utero  ,  ut  Tertullianus  loquitur  , 
radicem  egit  ,  ideoque  nunc  procul  dubio  eandem 
virginalem  carnem  gloriosam  reddere  festinat. 

3.  Corpori  Mariae  resuscitato  singularem  glo¬ 
riam  contulit. 

Probatur :  De  resuscitatis  Iesus:  Erunt  sicut 
Angeli  Dei  (Mattii.  22,  30),  quare  carnem  eorum 
Tertullianus  vocat  angelificatam.  Sed  hoc  prae 
ceteris  virtutibus  confert  virginitas  ,  quae,  ut  ait 
S.  Augustinus  ,  habet  aliquid  iam  non  carnis  in 
carne.  Quod  si  in  hac  vita  homines  reddit  Ange¬ 
lis  similes  ,  multo  magis  in  altera.  Tanto  igitur 
maiore  claritate  Mariae  corpus  fulget  ,  quanto 
ipsa  ceteras  virgines  puritate  vicit.  —  Amplifi¬ 
catur  expositione  sententiae  Scripturae  :  Mulier 
amicta  sole  (Apoc.  22,  1). 

Adhortatio  ,  ut  ,  qui  virginitatem  colunt  ,  de 
sua  sibi  sorte  gratulentur  ,  memores  tamen  apo- 
stolici  moniti  :  Habemus  thesaurum  istum  in  vasis 
fictilibus  (2  Cor.  4;  7). 

PARS  IIT. 

Humiles  iis,  quae  possident,  voluntarie  se  spo¬ 
liant,  sed  maiora  a  Deo  recipiunt  :  tamquam  nihil 
habentes  et  omnia  possidentes  (2  Cor.  6,  10).  Hoc 
in  Maria  ostenditur  : 

I.  Possidebat  1.  excelsam  Dei  Matris  dignita¬ 
tem,  et  pro  ancilla  haberi  volui  fc ; 

Kleutgen  -  Ars  dicendi 

2.  Admirandam  puritatem  ,  et  mixta  est  mu¬ 
lieribus  immundis; 

3.  Iesum  ,  et  eo  quoque  privari  sustinuit.  — 
Hoc  tertium  orator  paullo  fusius  tractat,  expen¬ 
dens  verba  Christi:  Mulier ,  ecce  filius  tuus  (Io.  19, 
26).  Iam  non  matrem,  sed  mulierem  appellat,  et 
ad  pietatis  officia,  quae  ipse  praestiterat,  homi¬ 
nem  delegat.  —  Amjplificatur ;  Conqueritur  Maria, 
quod  a  Filio  deseratur  ;  respondet  Iesus  :  Mcce 
filius  tuus.  0  commutationem  f  (S.  Bern.).  Maria 
tamen  acquievit ,  indignam  se  indicans  ,  quae 
Deum  Filium  haberet. 

II.  Sed  haec  eius  animi  summissio  a  Deo  ma¬ 
gnifice  remunerata  est. 

1.  Ancillam  se  fecerat,  et  datum  est  ei  impe 
rium  in  universa  creata; 

2.  Ut  mulier  immunda  comparere  voluit ,  et 
data  est  ei  potestas  intercedendi,  refugium  facta 
peccatorum  ; 

3.  Filio  se  crucis  morte  privari  sustinuit,  et 
illum  gloriosum  recepit :  Ecce  iam  innixa  super 
dilectum  suum  ingreditur  (Nota  apostrophen). 

Amplificatio .  Appellat  orator  coelos  ,  ut  novo 
concentu  Virginis  triumphum  celebrent ;  et  audire 
sibi  videtur  Patriarchas  et  Prophetas  repetentes, 
quae  aliquando  de  Matre  Virgine  vaticinati  sunt: 
Moysen  (Num.  24,  17),  Isaiam  (7, 14),  JAzechielem 
(44,  2),  Davidem  (Ps.  44,  10-14-16),  sed  inpriniis 
ipsam  Manam  (Luc.  1,  46-48). 

Perorat  adhortando  fideles,  ut  gloriosae  Vir¬ 
ginis  auxilium  implorent,  et  verbis  utens  sancti 
Bern  ardi:  Quis  tam  idoneus  ut  loquatur  ad  cor  Do¬ 
mini  nostri  I  esu  Christi ,  ut  tu  felix  Maria? — pro 
se  et  auditore  precatur. 

BOURDALOUE  ORATIO  DE  AMBITIONE 

(Quadrag.  Tom.  1) 

Textus.  Respondens  antem  Iesus  dixit :  Nescitis 
quid  petatis.  Potestis  bibere  calicem  ,  quem  ego 
bibit  urus  sum?  Dicunt  ei :  Possumus.  Ait  illis : 
Calicem  quidem  meum  bibetis:  sedere  autem  ad 
dexteram  meam  vel  sinistram  ,  non  est  meum 
dare  vobis.  Mattb.  20,  22,  23. 

Exordium  ex  Evangelio  :  Redemptor  divinus 
discipulos  assumpsit ,  qui  huius  vitae  honores 
ambiebant ,  ut  eos  corrigens  nos  quoque  doce¬ 
ret.  Quod  inprimis  in  hac  de  filiis  Zebedaei 
narratione  cernitur,  et  eo  magis  auditoribus  ob¬ 
servandum  est ,  quod  ambitionis  vitium  inter 
aulicos  (ad  quos  haec  oratio  habetur)  maxime 
dominatur. 

Propositum  oratori  est,  ex  Iesu  Christi  verbis 
demonstrare,  quanta  sit  ambitionis  perversitas. 

Narratio  et  partitio  :  Verba,  quibus  Magister 
divinus  discipulis  primos  honores  postulantibus 
respondet,  tria  documenta  continent : 

I.  Solius  Dei  est,  honores  deferre:  Sedere  au¬ 
tem  ad  dexteram  meam  vel  sinistram ,  non  est  meum 
dare  vobis ,  sed  quibus  paratum  est  a  Patre  meo. 

II.  Qui  honores  administrant,  tenentur  aliorum 
commodis  servire :  Qui  voluerit  inter  vos  maior 
fieri ,  fiat  sicut  minor ;  et  qui  praecessor  est ,  sicut 
ministrator . 

III.  Obligantur  iidem  ad  multam  tolerantiam: 
Potestis  bibere  calicem, ,  quem  ego  bibiturus  sum ? 

Atqui  ambitiosi  honores  tanquam  bona  mere 

humana,  eoque  animo  quaerunt,  ut  superbum  in 
alios  dominatum  exerceant,  ipsi  vero  vitam  mol¬ 
lem  et  iueundam  agant. 

Ergo  tria  illa  Cbristi  documenta  ambitionis 
turpitudinem  et  tristes  effectus  praeclare  revelant. 

Notandum.  In  singulis  partibus  orator  duo  facit: 
primum  demonstrat  veritatem  sententiae  ,  quam 
de  honoribus  verbis  Iesu  Christi  statuit  ;  deinde 
ostendit,  quantopere  cum  ea  pugnent  ambitioso¬ 
rum  studia  et  vitae  rationes. 

PARS  I. 

I.  Solius  Dei  est,  honores  deferre. 

Probatu r  a  genere.  Nullum  vitae  genus  homo 
eligere  debet,  nisi  ex  Dei  voluntate ;  nam  id  po¬ 
stulat  et  Dei  in  res  humanas  suprema  potestas, 
et  ipsius  hominis  bonum  ,  eo  quod  vitae  condi¬ 
tionem  praeter  Dei  voluntatem  eligens  divinae 
gratiae  auxiliis  se  ipse  privat,  et  multis  ac  gra¬ 
vissimis  periculis  obiicit.  —  Atqui  si  de  omni  vitae 
genere,  multo  magis  ita  de  honoribus  existiman¬ 
dum  est  dicente  Apostolo :  Nec  quisquam  sumit 
s ibi  honorem ,  sed  qui  vocatur  a  Deo  (Hebr.  5,  4). 
Si  enim  omnia  a  Deo  disponi  debent,  multo  ma¬ 
gis  summa ;  et  si  homini  omne  vitae  genus  prae¬ 
ter  Dei  voluntatem  electum  periculosum  est,  multo 
magis  honores.  \ 

II.  Sed  ambitiosi  quaerunt  honores  sine  ullo* 
ad  Dei  voluntatem  respectu  (  praemittit  orator 
distributionem  eorum,  quae  sequuntur) : 

1.  Nituntur  ad  honores  ,  etsi  ad  eos  admini¬ 
strandos  nec  nati  facti,  nec  divina  gratia  instructi 
sint.  —  Amplificatio .  Vitam  humilem  coenobitae 

non  esse  nisi  vocante  Deo  eligendam  fatentur  ; 
sed  ad  munera  gravissima  ,  quibus  vix  sanctis¬ 
simi  viri  sine  periculo  funguntur,  se  ipsi  desti¬ 
nant  ,  spernentes  Christi  verba  et  SS.  Patrum 
severa  monita.  Denique  hoc  profano  modo  etiam 
ipsas  Ecclesiae  dignitates  vel  sibi  vel  liberis  ex¬ 
petunt. 

2.  Nituntur  ad  honores  non  virtute  et  meritis, 
sed  ambitu,  fraudibus,  turpitudine. 

3.  Petunt  munera  etiam  sanctissima  tanquam 
natalium  suorum  splendori  debita.  —  Amplifi¬ 
catur  comparatione  a  maiori :  Moyses  ausus  non 
est,  qui  sibi  succederet,  designare,  aut  (Philonis 
sunt  verba)  quia  non  putavit  rem  tantam  ad 
suum  pertinere  iudicium ,  aut  quia  ipse  non  potuerat 
nisi  Deo  vocante  principatum  suscipere.  Contra  isti 
ambitiosi  cum  principibus  ,  quos  notat  David  : 
Haereditate ,  inquiunt  ,  p  ossideamus  sanctuarium 
Dei.  De  quibus  oratur  indignabundus  cum  eodem 
Davider  Deus  meus  ,  pone  illos  ut  rotam ,  et  sicut 
stipulam  ante  faciem  venti  (Ps.  82,  14). 

4.  Petunt  honores  tanquam  meritis  suis  debi¬ 
tos.  —  At  eo  quod  bene  meruisti  in  alio  munere, 
ad  haec  summa  gerenda  aptus  non  es ;  non  sunt 
autem  remuneranda  bene  facta  potestate  male 
faciendi. 

5.  Parentes  haec  munera  ,  quae  coelitus  defe* 
renda  sunt,  liberis  suis  usurpant,  quo  his  opitu¬ 
lentur  et  honorifice  provideant.  Exponitur  com¬ 
paratione  cum  uxore  Zebedaei :  Dic  ut  sedeant  kt 
duo  filii  mei  unus  ad  dexteram  tuam ,  i.  e.  eccle¬ 
siastica,  alter  ad  sinistram ,  i.  e.  civili  dignitate 
conspicuus.  —  Augetur :  Hoc  ipso,  quod  quis  no¬ 
bilis  familiae  filius  natu  minor  sit ,  ad  munera 

ecclesiastica  inde  a  cunis  destinatur:  quin  etiam, 
quod  deplorat  Salvianus:  Nunc  nulli  Deo  magis 
voventur ,  quam  quos  parentum  pietas  minus  respicit; 
et  qui  indigni  censentur  haereditate,  digni  indican¬ 
tur  consecratione. 

Conclusio.  Iam  igitur  mirari  desinamus,  si  Deus 
tanti  sacrilegii  poenas  exigat,  si  honores  cum  sa¬ 
cri  tum  profani  tam  saepe  pessime  administran¬ 
tur.  Sed  hanc  doctrinam  ab  audientibus  recipi 
orator  desperans  sermonem  ad  Deum  convertit , 
cum  Isaia  conquerendo :  Domine,  quis  credidit  au¬ 
ditui  nostro ?  (53,  1). 

PARS  IL 

1 .  Qui  honores  administrant,  aliorum  commodis 
servire  oportet. 

Probatur  1.  ex  rei  natura.  Quaecunque  in  rebus 
humanis  alta  sunt ,  a  Deo  sunt  in  aliorum  uti¬ 
litatem  ordinata ;  unde  S.  Ambrosius  infert,  ho¬ 
minem  non  dominari  nisi  ut  serviat.  Et  licet,  ut 
constat  ex  Evangelio  ( Principes  gentium  dominan¬ 
tur  eorum),  ethnici  hanc  doctrinam  communiter 
non  sequerentur'  veritatem  tamen  eius  vel  solo 
rationis  lumine  noverant,  docente  Aristotele,  reges 
non  in  suam,  sed  in  populorum  utilitatem  maie- 
state  donatos  esse.  —  Atqui  si  id  de  regio,  multo 
magis  de  aliis  honoribus  statuendum  est.  Quare 
S.  Bernardus  :  Praees ,  non  ut  de  subditis  crescas , 
sed  ut  ipsi  de  te;  et  cum  S.  Augustino  inferen¬ 
dum,  eos,  qui  potestate  non  in  aliorum,  sed  in  v 
sua  commoda  utantur,  pervertere  ordinem  a  Deo 
constitutum. 

Probatur  2.  et  augetur  exemplo  divini  Redem¬ 
ptoris  ,  qui  venit  non  ministrari ,  sed  ministrare 

(Mattii.  20  ,  28) ;  unde  concludit  S.  ChrysosfO' 
mus,  ab  ambitiosis  affectari  imperium,  quale  nec 
ipse  Dominus  Christus  exercuit*  et  S.  Bernardus 
praepositos  monet  :  Forma  evangelica  haec  est , 
dominatio  vobis  interdicitur ,  indicitur  ministratio . 
S.  Augustinus  vero  de  se  ipse  profitetur  :  Quod 
christiani  sumus ,  propter  nos  est ;  quod  praepositi^ 
propter  vos ,  et  sapienter  adiungit,  ita  inter  ho¬ 
mines  natura  pares  conditionis  disparitatem  com¬ 
pensari. 

II.  Ambitiosi  potestate  abutuntur,  ut  in  alios 
superbe  dominentur. 

Postquam  orator  rationem  agendi  superborum 
paucis  exposuit, 

1 .  Refutat  excusationem  ,  qua  se  defendunt , 
ita  sibi  agendum  esse  dicentes,  ut  officium  exse¬ 
quantur  ,  eiusque  tueantur  dignitatem.  Respon¬ 
det  a)  si  studio  exsequendi  officii  ducerentur,  non 
minus  graviter  et  fortiter  agerent,  ubi  labor  sub¬ 
eundus,  ubi  comiter  et  demisse  agendum  est;  b) 
ut  officium  exsequantur ,  eius  iugum  aliis  non 
debent  intolerabile  efficere  ;  c)  qui  in  tuenda  di¬ 
gnitate  christianae  humilitatis  ct  charitatis  im- 
memores  sunt ,  nunc  arrogantia  nunc  vindictae 
studio  ad  nefanda  haud  raro  impelluntur. 

2.  Deplorat ,  id  vitii  reperiri  etiam  in  horni' 
nibus,  qui  pietatis  studium  prae  se  ferunt,  quin 
etiam  in  Ecclesiae  ministris  ,  qui  cum  a  Christo 
potestatem  acceperint,  humilitatem  tamen  Christi 
non  imitantur. 

Concludit  graviter  omnes  monens,  ut  Christi 
praeceptum  servent:  Qui  maior  est  inter  voe:  fiat 
sicut  minister  ;  excusans  etiam  libertatem  dicendi: 
populis  obedientiam  ,  quam  debent  praepositis  . 

inculcandam ;  sed  vicissim  iis,  qui  honoribus  fun- 
guntur  ,  ea  ,  quae  populis  debent,  libere  edisse¬ 
renda» 

pars  rri. 

1.  Qui  honores  administrant  ,  ad  multam  to 
lerantiam  obligantur. 

Probatur  1.  universe  verbis  Christi :  Potestis  bi¬ 
bere  calicem ,  quem  ego  bibitur  us  sum;  unde  S.  Au¬ 
gustinus  infert,  perperam  in  hac  vita  quaeri  ho¬ 
nores,  quibus  non  sit  mixtus  dolor. 

2.  Casus  fortunae  adversi  saepe  de  prosperi¬ 
tate  deiiciunt,  aut  saltem  vehementer  angunt  et 
affligunt.  —  Hoc  argumentum  figura  praeteritio¬ 
nis  tractat;  deinde  iis  quoque,  qui  fortunae  con¬ 
stantia  gaudent,  multa  esse  toleranda  ,  sic  con¬ 
firmat  : 

8.  Ut  quae  ex  muneris  officio  debent,  rite  exse¬ 
quantur  ,  labor  multus  subeundus  ,  incommoda 
multa  ferenda  sunt. 

4.  Saepe  et  multum  iis  patiendum  est  ab  alio¬ 
rum  sive  vitiis  sive  erroribus.  Illustratur  exemplo 
Moysis.  Nisi  qui  huius  mansuetudinem  et  patien¬ 
tiam,  vim  sibi  inferens,  imitetur,  officium  implere 
saepissime  non  potest. 

5.  Vitam  sollicitudinis  plenam  agant  necesse 
est,  ut  cum  Davide  dicant  :  Tribulatio  et  angu¬ 
stia  invenerunt  me  (Ps.  118,  143).  Quare  S.  Ber- 
nardus:  Non  est  ,  inquit,  quod  blandiatur  celsi¬ 
tudo ,  ubi  sollicitudo  maior. 

5.  Prompti  denique  sint  oportet,  se  ipsos  immo¬ 
lare.  Accidit  enim  ut  officio  satisfacere  nequeant, 
nisi  pro  iustitia  ,  innocentia  ,  sacra  religione  et 
Dei  gl  oria  se  martyrum  instar  devoveant.  Hoc 

difficile,  sed  a  Deo  sapienter  dispositum,  ut  sci¬ 
licet,  cui  multum  datum  est)  multum  exigatur  ab  eo, 

II.  Ambitiosi,  cum  bonores  adepti  sunt,  vitam 
mollem  et  inertem  agunt. 

Hic  orator  ambitiosos  ipsos  appellans  vitam  eo¬ 
rum  graphice  describit,  quo  scilicet  pacto  labo¬ 
rem  declinantes  otio  se  dedant ,  et  curas  dimit¬ 
tentes  oblectamenta  captent ;  auctoritate  vero  sua 
non  utantur  nisi  ad  cupiditates  explendas.  Quare 
graviter  eos  coarguit,  quod  rerum  ordinem  a  Deo 
dispositum  invertant,  in  eosque  quadrare  ait  S.  Ber- 
nardi  effatum:  chimaera  saeculi  sum ;  etenim  sunt 
magistratus,  sunt  praelati,  eo  quod  muneris  ho¬ 
norem  et  insignia  habent,  et  tamen  non  sunt  ma¬ 
gistratus,  non  sunt  praelati ,  quia  muneris  offi¬ 
cium  non  exsequuntur. 

Perorat  brevi  precatione,  Deum  obtestans,  ut 
Evangelii  veritate  illuminet ,  qui  rerum  huma¬ 
narum  vanitate  caecati  sunt,  ne  mortalis  honoris 
ambitu  immortalis  gloriae  iacturam  faciant. 

VII. 

SEGNERI  ORATIO  DE  TRISTI  STATU  PECCANTIUM 

(Quadrag.  orat.  28.'/ 

Textus.  Quis  ex  vobis  arguet  me  de  peccato? 

Ioann.  8,  46. 

Exordium  ab  exemplo  1.  Narrat  exemplum.  Cum 
Carolo  VII,  regi  Galliae,  bellum  esset  cum  An- 
glis,  missus  est  ad  eum  militum  dux,  qui  de  cla¬ 
dibus  acceptis  et  periculo  provinciis  imminente 
nuntiaret.  Rex  ludis  intentus  leeatum  post  lon- 

gam  moram  admissum  per  aedes  regias  circum¬ 
duxit,  ut  apparatus  festorum  dierum  contempla¬ 
retur.  Qui  interrogatus  ,  quid  de  his  sentiret : 
Nemo,  inquit,  alius  tam  laetus,  quam  tu,  o  rex, 
iacturam  suorum  fecerit  bonorum.  —  2.  Exem¬ 
plum  in  rem  suam  accommodat.  Bona  omni  re¬ 
gno  maiora  amittit  homo  peccando ;  et  tamen  qui 
peccaverunt ,  ludis  et  iocis  hilares  intendunt. 
Quodsi  statum  suum  ,  qualis  sit ,  intelligerent , 
amaris  lacrymis  deflerent,  nec  quiescerent,  donec 
amissa  recuperarent.  —  Hoc  ut  efficiat ,  orator 
demonstrandum  assumpsit : 

Propositio.  Mirum  est,  eos,  qui  peccaverunt, 
unquam  posse  laetari. 

PARS  I. 

In  qua  propositio  duplici  serie  argumentorum 
probatur,  scilicet  a  bonis  amissis,  et  a  malis  im¬ 
minentibus. 

Argumentum  I.  Quia  amiserunt  excelsam  di¬ 
gnitatem. 

Argumentatio :  Erant  non  solum  servi,  sed  etiam 
amici  et  filii  Dei  divinae  consortes  naturae  (nota 
gradationis  figuram),  sed  admisso  peccato  audiunt 
a  Deo:  Nescio  vos.  —  Amplificatur  conclusio  com¬ 
paratione  a  minori :  cum  Esau  perdidisset  iura 
primogeniti,  irrugiit  clamore  magno ;  et  vos,  qui 
omni  filiorum  iure  exspoliati  pro  benedictione  ma¬ 
ledictionem  sortiti  estis,  laetitia  gestitis  ut  Iacob. 

Argumentum  II .  Quia  Deus  ab  iis  recessit. 

Argumentatio :  Deus  proprio  quodam  et  singu¬ 
lari  modo  in  i  ustis  habitat,  sed  longe  est  Dominus 
ab  impiis  (illustratur  per  similitudines) ;  atqui  ut 
iusti  per  illam  Dei  praesentiam  omnia  sperare 

possunt,  ita  impii  cum  illa  omnia  perdiderunt. 
Utrumque  conglobatis  exemplis  Scripturae  pro¬ 
batur  et  amplificatur. 

Argumentum  III.  Quia  amiserunt  anteactae 
vitae  merita. 

Probatur  verbis  Scripturae :  Si  averterit  se  iustus 
a  iustitia  sua...  omnes  iustitiae  eius ,  quas  fecerat , 
non  recordabuntur  (Ezech,  18,  2A).  —  Quanta  sit 
haec  vis  peccati  deletrix,  ostenditur  enumeratione 
Sanctorum  ,  qui  alius  .alio  virtutis  genere  emi¬ 
nuere,  inferendo  ex  sententia  Scripturae  allata, 
si,  qui  peccant,  hos  ipsos  Sanctos  virtute  et  me¬ 
rito  superassent,  tamen  peccato  vel  uno  admisso 
et  non  expiato  perdita  fore  omnia  ( subiectio  et 
repetitio).  Et  post  tantam  iacturam  exultant  si¬ 
cut  exultant  victores  capta  praeda ,  quando  divi¬ 
dunt  spolia  (Is.  9,  B). 

Argumentum  IV.  Quia  amiserunt  etiam  facul¬ 
tatem  merendi. 

Hoc  argumentum  orator  cum  praecedenti  nectit 
et  utrumque  illustrat  similitudine  agricolae,  qui 
pomarium  optimis  et  rarissimis  arboribus  consi¬ 
tum,  et  multo  labore  cultum,  una  nocturna  tem¬ 
pestate  reperit  devastatum.  Atqui  maior  est  ia- 
ctura  ,  quam  peccantes  faciunt  ,  cum  fructibus 
etiam  germina  et  radices  amittentes  ,  gratiam 
scilicet  sanctitatis  et  virtutum  habitus.  —  Con¬ 
firmatur  et  amplificatur  sententiis  Scripturae,  ut: 
Radix  eorum  exsiccata  est  (Ose.  9,  16)  —  et  si¬ 
militudinibus,  quibus  Scriptura  miserabilem  pec¬ 
cantium  statum  exprimit. 

Antequam  orator  ad  alterum  genus  argumen¬ 
torum  transit,  ad  hactenus  tractata  amplificanda 
describit  diem  planctus  Iudaeorum,  de  quo  refert 

S.  Hieronymus  (in  Sopii,  c.  1).  Licitum  non  era 
Iudaeis,  ingredi  Ierusalem  nisi  recurrente  anni* 
versari©  die,  quo  civitas  a  Romanis  capta  fuit. 
Hoc  vero  ipso  die,  ut  ruinam  suae  eis  flere  liceat 
civitatis,  pretio  redimunt,  ut  qui  quondam  emerant 
sanguinem  Christi ,  nunc  emant  lacrymas  suas. 
Videas  igitur  confluere  populum  lugubrem  ,  in 
habitu  suo  iram  Domini  demonstrantem  ,  et  so¬ 
nantibus  tubis  obire  dirutae  urbis  plateas,  plan¬ 
gere  templi  sui  ruinas,  ululare  super  cineres  san¬ 
ctuarii  et  super  altare  destructum.  —  Adhuc  fle¬ 
tus  in  genis  et  livida  brachia  et  sparsi  crines  , 
et  miles  mercedem  ^postulat ,  ut  illis  flere  plus 
liceat.  Et  dubitat  aliquis,  cum  haec  videat,  de 
die  tribulationis  et  angustiae,  de  die  calamitatis 
et  miseriae,  etc.  —  Haec,  quae  per  se  ipsa  plu¬ 
rimum  valent  ad  incutiendum  divini  iudicii  hor¬ 
rorem,  orator  diffusius  exponit,  et  deinde  in  rem 
3uam  traducit  comparatione  a  minori :  Iudaei,  ut 
templi  iacturam  flere  sibi  liceat ,  pecunias  lar¬ 
giuntur  ,  ludibria  plebis  et  militum  insolentiam 
sustinent;  vos  autem,  qui  non  templum  Dei,  sed 
Deum  templi  perdidistis,  tripudiatis.  Currunt  dies, 
menses,  anni,  nec  vos  delictorum  memoria  com¬ 
pungit  ;  monent  oratores,  exspectant  sacerdotes, 
at  vos  non  solum  non  rogatis,  ut  plangere  liceat, 
sed  nec  plangitis  rogati.  Iam  ergo  ipse  plangit 
orator  miserabilem  eius  animi  statum,  in  quo  Deus 
non  est,  et  Dei  dona  extincta  sunt. 

ArgumentumY .  Quia  Deum  adversarium  habent. 

Argumentatio —  a  minori  ad  maius:  Romanus 
quidam,  audito  Tullium  sibi  in  iudicio  contrario 
fore,  desperabundus  se  occidit;  at  multo  magis 
timere  debent,  qui  in  causa  ubi  de  aeterna  sa- 

lute  agitur,  Deum  habent  adversarium.  —  Auge¬ 
tur:  At  non  agitur  causa,  sed,  delicto  vix  ad¬ 
misso,  sententia  lata  est:  Dilatavit  infernus  ani 
mam  suam  (Is.  5,  14).  Quis  hac  aperta  voragine 
rideat? 

Argumentum  VI.  Quia  sub  tali  sententia  con¬ 
stitutis  mors  undique  impendet. 

1.  Probat  similitudine  a  S.  Augustino  usurpata: 
Ut  iniuria,  domino  illata,  tota  familia  irritatur 
(exemplum  Davidis  a  Semei  maledictis  lacessiti); 
ita  universa  creata  Deum  pro  acceptis  iniuriis  ul¬ 
cisci  cupiunt.  Amplificatur  enumeratione  rerum 
creatarum,  quae  per  prosopopoeiam  repetunt:  Va¬ 
dam  et  amputabo  caput  eius  (2  Reg.  16,  9). 

2.  Confirmat  a  causa:  antequam  homo  peecas- 
set,  nulla  poterat  ei  res  creata  nocere,  sed  homine 
contra  Deum  insurgente,  omnia  armata  sunt  in 
ultionem ;  et  hinc  est,  quod  multo  saepius  im¬ 
piis,  quam  iustis  mortem  inferant:  Bestiarum  den - 
tes ,  et  scorpii ,  et  serpentes ,  et  rhomphaea  vindi¬ 
cans  in  exterminium  impios  (Eccli.  39,  36). 

3.  Concludit  exaggerando  multiforme  vitae  dis¬ 
crimen  ,  in  quo  peccantes  versantur  ,  et  cum 
S.  Chrysostomo  interrogando  :  Quae  possit  illic 
esse  voluptas ,  ubi  metus , ...  ubi  tantorum  malorum 
exspectatio ,  ubi  barathrum  et  deportatio? 

Argumentum  VII.  Quia  in  his  periculis  ab  An¬ 
gelis  sanctis  non  custodiuntur. 

Iustos  Angeli  non  solum  protegunt,  sed  iis  mira 
quadam  comitate  velut  serviunt;  sed  impios,  qui 
Deum  iniuriis  afficiunt,  etsi  non  plane  derelin¬ 
quant,  tamen  peculiari  illa,  qua  indigent,  ope 
destituunt,  nominatim  vero  non  illuc  sequuntur, 
ubi  isti  scelus  committunt  (Nota  descriptionem: 

Angeli  pacis  amare  flebunt).  —  Atqui  ab  Ange¬ 
lis,  quorum  est  maxime  nos  protegere,  derelictos 
quis  ex  tot  periculis  eripiet? 

Amplificatur  similitudinibus  navigii  guberna¬ 
tore,  currus  auriga,  ovis  pastore,  caeci  duce  de¬ 
stituti. 

Argumentum  VIII.  Quia  nec  precibus  nec  bonis 
operibus  ab  bis  se  periculis  liberare  ipsi  possunt. 

1.  Non  precibus.  Probatur  a)  effato  divino  :  Cum 
multiplicaveritis  orationem ,  non  exaudiam  (Is.  1, 
15) ;  b)  exemplo  Antiocbi,  qui  ideo  non  est  mi¬ 
sericordiam  consecutus,  quia  non  delictorum  ve¬ 
niam,  sed  sanitatem  petebat.  — Augetur:  Impio¬ 
rum  preces  non  modo  non  exaudiuntur,  sed  Deo 
invisae  sunt:  Qui  declinat  aures  suas  ne  audiat 
legem ,  oratio  eius  exsecrabilis  (Prov.  28,  9).  — 
Ideo  David,  ut  exponit  S.  Cbrysostomus,  omnes 
res  creatas,  ipsos  etiam  serpentes  et  dracones  ad 
Deum  laudandum  invitat  ;  solus  peccator  ab  hac 
sacra  chorea  excluditur. 

2.  Non  operibus  piis :  quod  infertur  ex  dictis, 
et  figura  subiectionis  expolitur  ;  confirmatur  sen¬ 
tentiis  Scripturae  et  amplificatur  enumeratione. 

Nota  circumspectionem,  qua  orator  providet, 
ne  doctrina  vera  sed  difficilior  perperam  intelli- 
gatur ;  buc  enim  spectant  illa :  ea  tantum  impio¬ 
rum  oratio  certo  exauditur,  qua  veniam  poscunt  ; 
eorum  ora,tio  Deo  ingrata,  donec  voluntatem  pec¬ 
candi  retinent;  pia  opera  eorum  mortua,  non  ta¬ 
men  inutilia. 

Epilogus ,  ip  quo  orator  duo  facit:  1.  colligit 
ex  dictis  summum  impiorum  discrimen,  ubi  nota 
prosopopoeiam,  qua  daemones  dicentes:  Deus  dere¬ 
liquit  eum ,  persequimini  et  comprehendite  eum:  quia 


srNOPSES  ORATIONUM 


495 

stupiditatem,  qua  in  hoc  discrimine,  ut  \itulus  ma¬ 
rinus  inter  fluctus  tempestatis,  obdormiunt.  Mirum 
non  est,  Sanctos  in  mediis  vitae  periculis  securos 
requiescere,  sed  valde  mirum  est,  esse  impios ,  qui 
ita  secura  sint ,  quasi  ius  torum  facta  habeant  (Eccle, 
8,  14). 

pass  n. 

Notandum.  Segneri  simplicem  solet  propositio* 
nem  statuere,  eamque  in  priori  parte  orationis 
probare.  In  altera  parte  longe  breviori  nunc  ad¬ 
versa  argumenta  diluit,  nunc  doctrinae,  quam 
probavit,  usum  ostendit,  nunc  eandem  novo  et  ad 
perorandum  idoneo  argumento  confirmat,  nunc  ve- 
lut  extra  causam  aliquid  affert  ad  orationis  finem 
perutile.  —  In  bac  igitur  secunda  parte : 

I.  breviter  ostendit,  cur,  qui  peccat,  mala,  quae 
sibi  infert,  non  sentiat.  Ratio  est,  quia  baec  mala 
menti,  non  corpori,  inferuntur.  Si  sua  cuique  pec¬ 
cato  poena  corporalis  esset,  a  peccato  abstinerent 
(enumeratio) ;  nunc  autem  cum  poena  animum  af¬ 
ficit,  accidit  iis,  quod  David  de  se  fatetur  :  Ad 
nihilum  redactus  sum,  et  nescivi  (Ps.  72,  21).  (Nota 
similitudinem  arcae,  quae  intacta  manet,  cum  au¬ 
rum  in  ea  reclusum  fulminis  ictu  consumitur). 

II.  Demonstrat,  peccatum,  etiamsi  nulla  nobis 

damna  inferret,  abhorrendum  tamen  esse,  eo  quod 
per  illud  Deus  in  nos  summe  beneficus  iniuria  af¬ 
ficitur:  Exacerbastis  eum,  qui  fecit  vos ,  Deum  aeter¬ 
num  (Bar.  4,  7.) 

1.  Illustrat  exemplo  S.  Polycarpi,  qui  ante  ro¬ 
gum  constitutus,  cum  contumelia  Christo  simu¬ 
late  dicta  liberare  se  posset:  Octoginta,  inquit, 

et  sex  annos  illi  iam, servivi,  et  nullo  me  haete^ 
nus  incommodo  affecit :  quomodo  igitur  regem 
meum...  contumeliosis  verbis  possum  afficere? 

2.  Confirmat  et  amplificat  enumerando  benefi¬ 
cia  creationis,  providentiae  et  redemptionis,  in 
hunc  modum:  Christiani  peccandi  licentia  Deum 
ut  inimicum  habent,  a  quo  se  ulciscantur.  Quae¬ 
rit  igitur  et  instat  orator,  quo  tandem  pacto  Deus 
tam  male  de  iis  meritus  sit,  a)  Non  certe  creando 
illos  et  donis  suis  cumulando  ( enumeratio  per  fi¬ 
guram  interrogationis )]  b )  neque  immittendo  ali¬ 
quod  huius  vitae  incommodum;  nam flagella  Do¬ 
mini  ad  emendationem  et  non  ad  perditionem  (Iud. 
8,  27) ;  c)  ergo  superest,  ut  tum  de  illis  male 
mereretur,  cum  pro  eorum  salute  extrema  pas¬ 
sus  crucem  sustineret  (Nota  in  hoc  praestantis- 
simo  loco  figuras  expolitionis ,  repetitionis  et  inpri- 
mis  ironiae ,  qua  orator  felicissime  audax  evocat 
Christianos,  ut  a  Christo  se  ulciscantur). 

Peroratio.  1.  Obsecrat,  ut  de  culpis  admissis 
doleant,  et  peccandi  finem  faciant  (Nota  vim  ora¬ 
tionis  dolore  tenerrimo  temperatam).  — 2.  Quodsi 
a  peccato  se  prohibere  nolint,  spondeant  saltem, 
non  eo  in  loco  se  peccaturos,  ubi  praesentia  Dei 
beneficia  ingrati  animi  crimen  exprobrent.  At  quo 
ibunt,  cum  misericordia  Domini  plena  sit  terra  ? 
(Ps.  32,  5). 

